
ĮVADAS 
AKMUO 


AŠ PIRKAU ŠĮ AKMEN] Katalonijoje, apšiurusiame kal- 
nakasių miestelyje, įsikūrusiame ant Kardonos kalno 
šlaito. Jis buvo rausvas, o forma priminė netaisyklingą trapeciją. 
Lietaus lašai išvagojo jo paviršių pailgais, lenktais grioveliais; 
akmuo kažkaip keistai persišvietė ir panėšėjo į rausvo kvarco 
ir muilo hibridą. Panašumą į muilą dar sustiprino ir tai, kad 
jis tirpo vandenyje, o jo kraštai buvo nugludinti kaip naudoto 
muilo gabalo. 

Aš pirkau jį per brangiai - sumokėjau apie penkiolika do- 
lerių. Šiaip ar taip, jeigu nepaisysime nedidelės magnio prie- 
maišos, teikiančios akmeniui rausvą atspalvį, tai buvo beveik 
gryna druska - garsiojo Kardonos druskos kalno gabalėlis. 
Šeimos, valdžiusios gretimo kalno viršūnėje pastatytą pilį, il- 
gus amžius lobo iš tokių akmenų. 

Parsivežiau šį akmenį namo ir padėjau ant palangės. Kar- 
tą ant jo užtiško lietaus lašų, ir ant rausvo paviršiaus ėmė for- 
muotis balti druskos kristalai. Mano akmuo ėmė virsti paprastu 
druskos gabalu, jį gaubusi magiška aura sklaidėsi. Todėl nu- 


ploviau kristalus vandeniu, paskui kokias penkiolika minučių 
kruopščiai sausinau. Tačiau kitą dieną aplink akmenį vėl susi- 
darė druskingo vandens balutė. Į skaidrų vandenį švietė saulė, 
ir po keleto valandų balutėje ėmė formuotis balti kristalų kube- 
liai. Garuodamas saulėje skystis ėmė virsti druskos kristalais. 

Kurį laiką atrodė, kad aš turiu stebuklingą akmenį, kuris 
amžinai išskiria druskingą vandenį, pats dėl to nemažėdamas. 
Sausomis dienomis atrodydavo, kad jis visiškai išdžiūvo, ta- 
čiau drėgnu oru po juo vėl atsirasdavo balutė. Bandžiau iš- 
džiovinti akmenį mažoje orkaitėje, tačiau po pusvalandžio 
nuo jos grotelių nutįso balti stalaktitai. Padėjau jį ant plieni- 
nio radiatoriaus dangčio, tačiau sūrus skystis ėmė graužti me- 
talą. Taigi aš padėjau akmenį ant varinio padėkliuko; jo dug- 
nas pasidengė žalia plutele. Nugramdęs ją pamačiau, kad varis 
žvilga tarsi nupoliruotas. 

Mano akmuo gyveno pagal savas taisykles. Kai į jį atkreip- 
davo dėmesį draugai, paaiškindavau jiems, kad tai druska, ir 
jie atsargiai lyžtelėdavo akmens kampą, norėdami įsitikinti, ar 
jis iš tiesų sūrus. 

Tie žmonės, kurie laiko susidomėjimą druska tik keistu 
pakvaišimu, tiesiog niekada neturėjo tokio akmens. 


Tikriausiai jo neturėjo ir Jungo mokyklos valų psichologas Er- 
nestas Jonesas, Sigmundo Freudo draugas, svariai prisidėjęs 
populiarinant psichoanalizės metodą Britanijoje ir Jungtinė- 
se Valstijose. 1912 m. Jonesas publikavo esė apie neurotišką 
žmonių druskos apsėdimą. Jonesas laikė jį iracionaliu ir pasą- 


moningai seksualiniu. Siekdamas patvirtinti savo teoriją, kaip 
pavyzdį jis mini įdomų Abisinijos gyventojų paprotį: svečiui 
paduodamas gabalėlis druskos, ir šis turi jį lyžtelėti. 

Jonesas tvirtina, kad „žmonės visais laikais teikė druskai 
kur kas didesnę reikšmę, negu ji nusipelno dėl natūralių savy- 
bių, nors jos iš tiesų įdomios ir svarbios. Homeras vadina ją 
šventa substancija, Platonas sako, kad ji labai brangi dievams, 
ir atkreipkime dėmesį - druska ypač svarbi religinėse apei- 
gose, sudarant sutartis ir buriant. Kadangi panašų vaidmenį ji 
atliko visose šalyse ir visais laikais, galima daryti išvadą, kad 
tai yra visai žmonijai būdinga tendencija, o ne kokios nors 
vietinės tradicijos, aplinkybės ar prietarai.“ 

Druska, teigia Jonesas, dažnai siejama su vaisingumu. 
Toks įsitikinimas, galimas daiktas, kilo pastebėjus, kad žuvys, 
gyvenančios sūrioje jūroje, kur kas vislesnės negu sausumos 
gyvūnai. Laivai, gabenę druską, knibždėte knibždėdavo pelių, 
ir ištisus šimtmečius buvo manoma, kad pelės gali daugintis 
be lytinių santykių, tiesiog būdamos druskoje. 

Romėnai, pastebi Jonesas, įsimylėjusį žmogų vadindavo 
salax - „sūdytu“ (iš to kilo ir anglų kalbos žodis salacious — 
„geidulingas“). Pirėnuose jaunikis ir nuotaka ateidavo į baž- 
nyčią tuoktis į kairę kišenę prisibėrę druskos, manydami, 
kad ji apsaugos nuo impotencijos. Vokietijoje druska būdavo 
barstomi nuotakos bateliai. 

Jonesas pateikia ir kitų įrodymų: skaistybės įžadą duo- 
davę Egipto žyniai nevartodavo druskos, nes ji sukelia lytinį 
geismą. Borneo saloje dajakų genties kariai, grįžę iš galvų me- 
džioklės, turėdavo susilaikyti ir nuo lytinių santykių, ir nuo 
druskos; kai pimų genties indėnas nukaudavo apačių genties 
indėną, ir jis, ir jo žmona tris savaites irgi turėdavo susilaiky- 

ti nuo lytinių santykių ir druskos. Bicharo valstijoje Indijoje 
šventos prostitutės nagos, vadinamos „gyvačių dievo žmono- 
mis“, nustatytu laiku liaujasi vartojusios druską ir eina prašyti 
išmaldos. Pusę surinktos išmaldos jos atiduoda žyniams, o už 
kitą pusę perka druską ir saldėsius valstiečiams. 

Jonesas paremia savo samprotavimus Freudo citata — šis 
aštuoneriais metais anksčiau savo knygoje Kasdienio gyvenimo 
psichopatologija (Zur Psychopathologie des Alltagslebens) tvirti- 
no, kad prietarai dažnai atsiranda dėl to, jog nereikšmingiems 
daiktams ar reiškiniams priskiriama ypatinga reikšmė, nes pa- 
sąmonėje jie siejasi su kokiais nors labai svarbiais dalykais. 

Kaip kitaip paaiškinti tokį didelį dėmesį druskai, tęsia Jo- 
nesas, jeigu ne jos sąsajomis su dalykais, kurie mums kur kas 
svarbesni — ir iš tiesų verti būti apsėdimo objektu? „Turime 
rimtų priežasčių manyti, kad primityvus protas ne tik prily- 
gina druską spermai, bet ir laiko ją svarbia sudėtine šlapimo 
dalimi“, - daro išvadą Jonesas. 


Joneso laikais žmonės viskam troško rasti mokslinį paaiškini- 
mą. Spermoje - kaip ir šlapime, kraujyje, ašarose, prakaite ir 
praktiškai visuose žmogaus organuose - iš tiesų yra druskos, 
be jos ląstelės negali funkcionuoti. Be vandens ir druskos ląs- 
telės negali maitintis ir žūsta nuo dehidratacijos. 

Tačiau žmonių pakvaišimą dėl šio eilinio cheminio jungi- 
nio XX a. 3 dešimtmetyje dar įtikinamiau paaiškino druskos 
bendrovė Diamond Crystal, įsikūrusi Sent Klero miestelyje 
Mičigano valstijoje. Bendrovės išleistoje brošiūroje, pava- 


dintoje Šimtas vienas būdas naudoti Diamond Crystal druską, 
teigiama, kad druska išsaugo verdamų daržovių ryškias spal- 
vas, skatina verdantį vandenį išskirti daugiau šilumos, padeda 
užšaldyti ledus, greičiau suplakti kremą, šalinti rūdis, valyti 
bambuko baldus, drabužių dėmes, ją galima naudoti plyšiams 
užtaisyti. Druska sustandina musliną, gesina užsiliepsnoju- 
sius riebalus, apsaugo žvakes nuo apgargėjimo, padeda ilgiau 
išlaikyti nuskintas gėles, naikinti nuodingą gebenę, ji gydo pa- 
tempimus, virškinimo sutrikimus, gerklės ir ausų uždegimus. 

Iš tiesų gerai žinomų druskos naudojimo būdų kur kas 
daugiau negu šimtas vienas - apie keturiolika tūkstančių, kaip 
teigia dauguma šiuolaikinės druskos pramonės atstovų. Ji 
naudojama gaminant vaistus, priemones tirpdyti sniegui ke- 
liuose, taip pat muilą, vandens minkštiklius ir audinių dažus. 

Chemikai druska vadina medžiagą, kuri atsiranda rūgščiai 
reaguojant su baze. Kai nepatvarus, staiga užsiliepsnojantis 
metalas natris reaguoja su mirtinai nuodingomis dujomis, va- 
dinamomis chloru, jis virsta valgomąja druska, natrio chlori- 
du, NaCl, - vieninteliu pasaulyje valgomu mineralu. Egzis- 
tuoja daugybė įvairiausių druskų, kai kurias iš jų irgi galima 
vartoti maistui, ir dažnai gamtoje jos randamos kartu. Tačiau 
labiausiai maistui tinka natrio chloridas, ir kaip tik jo skonį 
mes vadiname sūriu. Kitų druskų skonis nemaloniai kartus 
arba rūgštus, nors jos irgi gali būti naudingas žmogaus maisto 
papildas. Į kūdikių maisto mišinį įeina trys druskos - magnio 
chloridas, kalio chloridas ir natrio chloridas. 

Chloridai būtini virškinimui ir kvėpavimui. Natrio orga- 
nizmas pats negali pasigaminti, o be jo jis nepajėgtų aprūpin- 
ti savo organų maistingosiomis medžiagomis ir deguonimi, 
perduoti nervinių impulsų, negalėtų judėti raumenys, taip pat 

ir širdies. Suaugusio žmogaus kūne yra apie 250 gramų drus- 
kos - tokiu kiekiu galima būtų pripildyti tris ar keturias drus- 
kines, — tačiau ji nuolat naudojama įvairiems fiziologiniams 
procesams, todėl gyvybiškai svarbu papildyti jos atsargas. 

Vienoje prancūzų liaudies pasakoje princesė pasakė savo 
tėvui: „Myliu tave kaip druską“ Karalius užsirūstino dėl tokios 
nepagarbos ir išvarė dukrą iš karalystės. Ir tik paskui, likęs be 
druskos, jis suprato jos tikrąją vertę ir kaip stipriai jį myli dukra. 
Šiandien druska — įprastas dalykas, labai lengvai įsigyjama ir 
labai pigi, todėl mažai kas atsimena, kokia trokštama gėrybė ji 
buvo nuo civilizacijos aušros iki maždaug XX a. pradžios. 


Druska konservuoja. Dar visai neseniai sūdymas buvo pagrin- 
dinis būdas ilgam išsaugoti maisto produktus. Egiptiečiai nau- 
dojo druską mumifikavimui. Dėl druskos savybės konservuoti, 
apsaugoti nuo puvimo, pailginti gyvavimo laiką, jai buvo pri- 
skirta daug simbolinių reikšmių. Freudas pasakytų, kad esame 
iracionaliai prisirišę prie druskos, nes nesąmoningai siejame šį 
kasdienį produktą su ilgaamžiškumu ir pastovumu - dalykais, 
kurie mums nepaprastai reikšmingi. 

Senovės judėjams, kaip ir nūdienos žydams, druska buvo 
ir yra Dievo ir Izraelio sandoros amžinumo simbolis. Toroje, 
Skaičių knygoje parašyta: „Tai yra amžina nepažeidžiama san- 
dora VIEŠPATIES akivaizdoje tau ir tavo palikuonims“, o vė- 
liau, Kronikų knygoje: „VIEŠPATS, Izraelio Dievas, druskos 
sandora yra davęs Izraelio karalystę Dovydui amžinai, jam ir 
jo sūnums.“ 


Penktadienio vakarais žydai dažo į druską šabo duoną. Ju- 
daistai laiko duoną maisto, Dievo dovanos, simboliu, ir da- 
žydami duoną į druską saugo ją nuo gedimo - tai yra saugo 
Dievo irjo tautos sandorą. 

Ištikimybė ir draugystė sutvirtinama druska, nes ji nekin- 
tama - net ištirpinta skystyje, garinama vėl tampa kubiniais 
kristalais. Ir musulmonai, ir judėjai druska sutvirtina sutartis, 
pabrėždami, kad jos nekeičiamos. Senovės egiptiečiai, grai- 
kai ir romėnai naudojo druską aukodami aukas: jie šaukdavo- 
si dievų su druska ir vandeniu - manoma, kad kaip tik iš šių 
apeigų kilo krikščionių vandens šventinimo paprotys. 

Krikščionys druską sieja ne tik su ilgametyste ir nekin- 
tamumu, bet ir su tiesa bei išmintimi. Katalikų dvasininkai 
teikdami sakramentus naudoja ne tik šventintą vandenį, bet ir 
šventintą Sal Sapientia - Išminties druską. 

Duona ir druska - palaima ir jos išsaugojimas - dažnai 
susijusios. Atnešti į naujus namus duonos ir druskos - sena 
žydų tradicija, kilusi viduramžių glūdumoje. Britai per įkur- 
tuves nuo senų senovės atnešdavo druskos, nors ir be duonos. 
1789 m., kai Robertas Burnsas kėlėsi gyventi į naują namą 
Elislande, jį lydėjo procesija giminaičių, kurie nešė dubenį 
su druska. Hamburge, Vokietijoje, kartą per metus surengia- 
ma simbolinė ceremonija - kad iš miesto nesitrauktų sėkmė, 
miestiečiai neša gatvėmis šokoladu aplietą duoną ir marcipa- 
ninę druskinę su cukrumi. O Velse pagal paprotį ant velionio 
karsto padėdavo lėkštę su duonos kriaukšle ir druska ir kvies- 
davo vietinį profesionalų „nuodėmių rijiką“ ją suvalgyti. 

Kadangi druska užkerta kelią puvimui, ji padeda išvengti 
nuostolių. Ankstyvaisiais viduramžiais Šiaurės Europos vals- 
tiečiai gindavo savo derlių nuo žmonėms ir gyvuliams nuo- 


dingo grybelio, vadinamo paprastąja skalse, prieš sėją išmir- 
kydami grūdus druskos tirpale. Taigi nieko nuostabaus, kad 
anglosaksų ūkininkai laikė druską viena iš magiškų medžiagų, 
kurias jie užkasdavo į duobę per sėją, šaukdamiesi žemės dei- 
vės ir melsdami jos „gausaus derliaus, stambių miežių, baltų 
javų, žvilgančių sorų“. 

Tamsiosios jėgos nepakenčia druskos. Tradiciniame japo- 
nų teatre prieš kiekvieną vaidinimą scena pabarstoma druska, 
siekiant apsaugoti aktorius nuo piktų dvasių. Haityje buvo 
laikoma, kad vienintelė druska gali suardyti burtininko kerus 
ir sugrąžinti zombį į gyvenimą. Kai kuriose Afrikos ir Karibų 
jūros šalyse žmonės tiki, kad piktosios dvasios gali apsimesti 
moterimis, tačiau naktį išsineria iš odos ir klaidžioja tamso- 
je kaip ugnies kamuoliai. Norint sunaikinti tokią dvasią, rei- 
kia rasti jos odą ir apiberti druska, kad rytą ji negalėtų į ją su- 
grįžti. Tačiau Afrikos ir Karibų jūros baseino šalyse manoma, 
kad druska suardo ne tik piktųjų dvasių kerus: jos nededama 
į maistą per ritualines puotas, nes ji turi galią atbaidyti visas 
dvasias. 

Judėjai ir musulmonai tiki, kad druska apsaugo nuo blo- 
gos akies. Ezekielio knygoje minima, kad kūdikiai buvo įtrina- 
mi druska siekiant apsaugoti juos nuo blogio. Manoma, kad 
paprotys dėti naujagimiams žiupsnelį druskos ant liežuvio 
arba panardinti į sūrų vandenį, siekiant apsaugoti nuo kerų, 
atsirado anksčiau už krikšto ritualą. Prancūzijoje prieš krikš- 
tą vaikai buvo „sūdomi“ net iki 1408 m., paskui šis paprotys 
buvo atšauktas. Tačiau kai kuriose Europos šalyse, ypač Olan- 
dijoje, ši tradicija pasikeitė - druskos būdavo dedama į lopšį. 

Druska yra galinga substancija, kartais galinti kelti pavo- 
jų, ir elgtis su ja reikia atsargiai. Viduramžių Europos etiketo 


taisyklėse buvo labai išsamiai nusakyta, kaip prie stalo imti 
druską - peilio galiuku, jokiu būdu ne ranka. Įtakingiausioje 
žydų įstatymų knygoje Šulchan Aruch (Padengtas stalas), pa- 
rašytoje XVI a., paaiškinta, kad druską saugu imti tik dviem 
viduriniais pirštais. Jeigu žmogus imdamas druską prilaikys 
jos žiupsnį nykščiu, mirs jo vaikai, jeigu mažuoju pirštu - jis 
nuskurs, o jeigu smiliumi - taps žudiku. 


Nūdienos mokslininkai nesutaria, kiek suaugusiam žmogui 
reikia druskos, kad būtų sveikas. Jų nuomonės labai skirtingos: 
nuo 2/3 svaro [0,9-1,3 kg] iki 16 svarų [7,2 kg] per metus. 
Žmogui, gyvenančiam karštame klimate (ypač jeigu jis dirba 
fizinį darbą), reikia daug druskos, nes jis daug jos praranda 
prakaituodamas. Štai kodėl vergai Vest Indijoje buvo maitina- 
mi sūriu maistu. Tačiau jeigu žmogus prakaituoja nesmarkiai, 
tai maitindamasis raudona mėsa jis gauna visą organizmui 
reikalingą druską. Masajai, Rytų Afrikos klajoklių gyvuli- 
ninkų gentis, gauna reikalingą druskos kiekį gerdami galvijų 
kraują. O vegetariškame racione, nors ir gausu kalio, natrio 
chlorido trūksta. Kad ir kokių turime istorinių dokumentų 
apie skirtingus žmonijos vystymosi laikotarpius, taip pat apie 
XVII-XVIII a. Šiaurės Amerikoje, visi iš esmės liudija, kad 
įvairiais laikais tvirtai galioja viena taisyklė - žemdirbių gen- 
tys išgauna arba perka druską, o medžiotojų gentys to nedaro. 

Visuose žemynuose žmonės, pradėję verstis žemdirbys- 
te, tuoj pat imdavo ieškoti druskos ir sūdyti ja maistą. Mįslė, 
kaip jie žinojo, kad jiems tai būtina, lieka neįminta. Trūks- 


tant maisto žmogus patiria alkį, todėl aiškiai supranta, ko 
jam reikia. Druskos trūkumą gali rodyti galvos skausmas ir 
silpnumas, galvos svaigimas, pykinimas. Organizmui ilgą lai- 
ką negaunant druskos žmogus mirs, tačiau nejaus, kad mir- 
tis ateina būtent dėl druskos trūkumo. Vis dėlto dauguma 
žmonių mėgsta kur kas sūresnį maistą negu būtina, ir galimas 
daiktas, kad šis pomėgis — paprasčiausias noras pajausti drus- 
kos skonį - kaip tik ir yra natūralus mechanizmas, saugantis 
nuo jos trūkumo. 

Ilgainiui žmonės pakeitė medžioklę gyvulininkyste, ir 
druskos jiems reikėjo vis daugiau - gyvūnams ji taip pat būti- 
na. Laukiniai plėšrūnai, kaip ir žmonės, patenkina jos poreikį 
ėsdami mėsą. Laukiniai žolėdžiai tikslingai ieško druskos, ir 
vienas iš būdų ieškoti druskos buvo eiti gyvūnų pėdsakais. 
Galiausiai šie pėdsakai atvesdavo prie druskos laižyklų, sūraus 
vandens telkinių arba dar kokių nors druskos šaltinių. Tačiau 
naminiai gyvūnai negali patys susirasti druskos, ir žmogui 
tenka papildyti ja pašarą. Arkliui reikia penkis kartus daugiau 
druskos negu žmogui, o karvei - dešimt kartų daugiau. 

Pirmą kartą prijaukinti gyvūnus žmonės bandė tikriau- 
siai dar nepasibaigus ledynmečiui ir jau tada žinojo, kad gy- 
vūnams reikia druskos. Buvo pastebėta, kad šiauriniai elniai 
ateina prie žmonių stovyklų privilioti druskos šaltinio - žmo- 
gaus šlapimo. Žmonės suprato, kad jeigu turės druskos, el- 
niai ateis nuolat ir juos, galimas daiktas, pavyks prijaukinti. 
Ilgainiui elniai tikrai tapo nuolatiniu žmogaus maisto šaltiniu, 
nors tikrais naminiais gyvūnais netapo. 

Ledynmetis baigėsi maždaug prieš 11 000 metų iki Kris- 
taus, ir didžiulės ledo plokštės, dengusios didelę dalį sau- 
sumos, taip pat ir tas vietas, kur dabar įsikūręs Niujorkas ir 

Paryžius, ėmė tirpti ir ilgainiui išnyko. Maždaug tuo metu pa- 
vyko prijaukinti azijinį vilką, - nuožmų plėšrūną, kuris, nors 
ir nedidelis, gali suėsti žmogų, - nes jo mieli jaunikliai leidosi 
maitinami ir dresuojami. Pavojingas priešas virto ištikimu pa- 
galbininku - šunimi. 

Ištirpusių ledynų vietoje atsirado didžiuliai laukai, apaugę 
laukiniais javais. Jais maitinosi ne tik žmogus, bet ir laukinės 
avys bei ožkos. Iš pradžių žmogus veikiausiai stengėsi naikinti 
gyvūnus, kurie kėsinosi į jo maisto išteklius. Tačiau netrukus 
gentys, gyvenusios prie tokių laukų, suprato, kad avys ir ožkos 
gali tapti patikimu maisto šaltiniu, jeigu tik pavyktų išmokti 
jas valdyti. Siekti šio tikslo žmogui padėjo šuo, ir apie 8900 m. 
pr. Kr. Irake buvo prijaukintos avys, - nors, galimas daiktas, 
kitose vietose tai pavyko padaryti dar anksčiau. 

Apie 8000 m. pr. Kr. Artimuosiuose Rytuose moterys 
ėmė sėti laukinių javų sėklas išvalytuose laukuose - tai pa- 
prastai laikoma žemdirbystės pradžia. Tačiau 1970 m. Havajų 
universiteto mokslininkų grupė per ekspediciją Birmoje, da- 
bar Mianmaras, vietovėje, vadinamoje Dvasių ola, atrado žir- 
nių, agaro riešutų ir agurkų - sprendžiant iš visko, išaugintų 
žmonių, - liekanų; radiometrijos metodu šios liekanos buvo 
datuotos 9750 m. pr. Kr. 

Naminės kiaulės atsirado vėliau, maždaug 7000 m. pr. Kr., 
nes tiesiog išginti jas į ganyklą nepakako, ir žmonės ne iš karto 
suprato, kokia nauda laikyti gyvūnus, kuriems reikia specialiai 
rinkti maistą. 6000 m. pr. Kr. Mažojoje Azijoje ar Balkanuose 
žmogus sėkmingai susidorojo dar su viena sudėtinga užduo- 
timi: prijaukino taurą - didelį, greitą ir galingą laukinį jautį. 
Kontroliuodami pašarą, kastruodami patinus ir suvarydami į 
aptvertas ganyklas žmonės galiausiai pavertė laukinius taurus 

naminiais galvijais. Galvijai tapo žmonių pagrindiniu maisto 
šaltiniu, tačiau jiems reikėjo daug grūdų ir druskos. O grei- 
tus ir nuožmius laukinius taurus žmogus toliau medžiojo, kol 
XVII a. viduryje visiškai juos išnaikino. 

Ten, kur žmonės daugiausia maitinosi grūdais ir daržovė- 
mis, tik retkarčiais papildydami racioną paskerstų naminių 
gyvūnų mėsa, išgauti druską tapo gyvybiškai svarbu. Dėl to 
natrio chloridas įgavo didžiulę simbolinę reikšmę ir ekono- 
minę vertę. Druska tapo vienu iš pirmųjų tarptautinės preky- 
bos objektų, o jos gamyba - viena pirmųjų pramonės šakų ir 
galiausiai pirmąja valstybine monopolija. 


Daug tūkstantmečių druska kėlė inžinieriams sudėtingus užda- 
vinius, skatindama kurti keistus, kartu ir labai įmantrius įren- 
ginius. Druskai transportuoti buvo rengiami grandioziškiausi 
viešieji darbai istorijoje. Druska labiausiai skatino chemijos ir 
geologijos vystymąsi. Dėl jos - cheminio elemento, kurio gau- 
su vandenynuose, kuris veržiasi į paviršių šaltiniuose, nusėda 
pluta ežerų dugne ir gausiai kaupiasi daugumoje geologinių 
uolienų visai arti paviršiaus, - žmonės tiesė prekybos kelius, ir 
šie iki šiol liko svarbios magistralės, sudarydavo sąjungas, kūrė 
imperijas ir kėlė revoliucijas. 

Žemėje beveik nėra vietų, kur nebūtų druskos. Tačiau kol 
nebuvo padaryta šiuolaikinės geologijos atradimų, žmonės 
to nežinojo, taigi per visą savo istoriją iki XX a. atkakliai ieš- 
kojo druskos, prekiavo ja ir dėl jos kovojo. Karibų jūros salų 
prekiautojai laikė jos atsargas savo namų rūsiuose. Kinijos ir 

senovės Romos imperatoriai, Prancūzijos karaliai, Venecijos 
dožai, Habsburgai ir daugybė kitų valdovų apmokestindavo 
ją, kad surinktų pinigų karams. Druska buvo atsiskaitoma su 
kareiviais ir kartais su darbininkais. Dažnai ji buvo naudoja- 
ma kaip pinigai. 

1776 m. traktate Tautų turtas Adamas Smithas rašė, kad 
pinigų vaidmenį gali atlikti bet koks vertingas dalykas - pa- 
vyzdžiui, tabakas, cukrus, džiovintos menkės, galvijai. Jis tvir- 
tino, kad „Abisinijoje įprasta prekybos ir mainų priemone 
laikoma druska“. Vis dėlto Smithas teigė, kad geriausi yra me- 
taliniai pinigai, nes jie patvarūs, nors jų vertė tokia pat efeme- 
riška, kaip ir kitų prekių. 

Šiandien tūkstantmečius dėl druskos virusios aistros ir 
kovos, jos kaupimas, apmokestinimas ir paieškos atrodo eg- 
zotiškos ir šiek tiek naivios. XVII a. britų politikai, kurie ne- 
rimavo dėl Britanijos priklausomybės nuo Prancūzijos jūros 
druskos, kažkodėl atrodo juokingesni negu nūdienos politi- 
kai, nerimaujantys dėl priklausomybės nuo importuojamos 
naftos. Visais laikais žmonės yra įsitikinę, kad iš tiesų vertingi 
tik tie dalykai, kurie laikomi vertingais jų laikais. 

Visais laikais žmones labiausiai žavėjo istorijos apie meilės 
ir turtų siekimą. Tačiau meilės siužetas nesensta niekada, o 
istorijos apie turtų siekimą praėjus kuriam laikui virsta pasa- 
kojimais apie tuščią miražo vaikymąsi. 


1 DALIS 


Apie druską, lavonus 
ir aitrius padažus 


Šalis skurdžiausia būna tada, 
kai ji atrodo kupina turtų. 


Laodzi, cituojamas Jan tie lun 
(Apie druską ir geležį), 81 m. pr. Kr. 


I SKYRIUS 
DRUSKOS ĮGALIOJIMAS 


AI KARTĄ LANKYDAMASIS kaimiškoje Sičuano pro- 

vincijoje sustojau vieno ryžių lauko pakrašty, kažkoks lie- 
sas pagyvenęs kinų valstietis, vilkintis išblukusį Mao laikų švar- 
ką, siūtą pirmaisiais revoliucijos metais, stovėdamas iki kelių 
vandenyje staiga nei iš šio, nei iš to šūktelėjo man: „Mes, kinai, 
išradome daug dalykų! 

Kinai didžiuojasi savo išradimais. Visi Kinijos vadai, tarp 
jų ir Mao Dzedongas, anksčiau ar vėliau kokioje nors savo 
kalboje imdavo girtis dalykais, kuriuos kinai išrado pirmieji. 
Nors kaimiškai Kinijai šiais laikais, regis, reikėtų dar vienos 
išradimų bangos, nepaneigsi, kad kinai pirmieji išrado dau- 
gelį svarbių dalykų, tarp jų popierių, spausdinimą, paraką ir 
kompasą. 

Kinija yra seniausia iš nūdienos raštingų visuomenių, ir 
keturių jos rašytinės istorijos tūkstantmečių ištakos yra išra- 
dimai. Jau neaišku, kada legendiniai žygdarbiai buvo priskirti 
tikriems žmonėmis ir kada tikri istoriniai veikėjai virto legen- 
dinėmis asmenybėmis. Kinijos istorija prasideda taip pat, kaip 

ir Senojo Testamento istorija. Pradžios knyga prasideda nuo 
legendų, pasakojimo apie Kūrimą, mitinius veikėjus Adomą 
ir Ievą bei Nojų, kitus žmones, kurie galbūt gyveno iš tiesų, o 
galir ne, ir palaipsniui pereina prie asmenybių, kurios gyveno 
po Abraomo, dokumentuotos hebrajų istorijos pradžios. 

Kinijos istorijoje pirmasis buvo Pangu - kūrėjas, kuris su- 
kūrė žmones iš parazitų, gyvenusių ant jo kūno. Jis mirė, bet 
jo vietą užėmė išmintingi valdovai, kurie išrado dalykus, pa- 
dariusius Kiniją pirmąja civilizacija. Fuksi pirmasis prijauki- 
no gyvūnus. Tikriausiai jis buvo ūkiškas žmogus, prisirišęs 
prie šeimos gyvenimo, todėl taip pat laikomas santuokos su- 
manytoju. Paskui buvo Šenongas, medicinos, žemės ūkio ir 
prekybos pradininkas. Jis taip pat laikomas plūgo ir kauptuko 
išradėju. Po jo buvo Huangdi, Geltonasis imperatorius, ku- 
ris išrado raštą, lanką ir strėles, ratą ir keramiką. Praėjus kele- 
tui šimtmečių imperatoriumi tapo Jao, išmintingas valdovas, 
sostą palikęs ne savo nevykėliui sūnui, o kukliam išminčiui 
Šunui. Šis savo įpėdiniu paskyrė ministrą Ju. Pasak tradicijos, 
2205 m. pr. Kr. Ju pradėjo Sia dinastiją. Nuo šios dinastijos, 
kurios atstovai valdė šalį iki 1766 m. pr. Kr., ir prasideda do- 
kumentuota Kinijos istorija. 


Kinijos druskos istorija prasideda nuo mitinio Huangdi, kuris 
ne tik sugalvojo ginkluotę ir transportavimą, bet ir, pasak le- 
gendų, laimėjo pirmąjį visų laikų karą dėl druskos. 

Viena iš pirmųjų tikrai egzistavusių priešistorinės Kinijos 
druskos viryklų buvo įsikūrusi šiaurinėje Šansi provincijoje. 

Šiame sausringame sauso geltono dirvožemio ir dykumos 
kalnų regione yra sūraus vandens Junčengo ežeras. Regione 
nuolat vykdavo karai, ir visi jie kilo dėl šio ežero kontrolės. 
Kinų istorikai yra įsitikinę, kad jau VI tūkstantmetyje pr. Kr. 
kiekvienais metais, kai ežero vanduo imdavo garuoti vasaros 
saulėje, žmonės rinkdavo vandens paviršiuje kristalų kube- 
lius - kinai šį metodą vadino „grėbimu ir rinkimu“. Aplink 
ežerą buvo rasta žmonių kaulų, datuojamų kur kas ankstesniu 
laikotarpiu, ir kai kurie istorikai mano, kad šie gyventojai irgi 
rinko iš ežero druską. 

Pirmą kartą rašytiniuose dokumentuose druskos gavy- 
ba Kinijoje buvo paminėta 800 m. pr. Kr. Juose pasakojama, 
kaip žmonės išgaudavo jūros druską ir prekiavo ja tūkstan- 
tmečiu anksčiau, Sia dinastijos laikais, - girdi, jūros vanduo 
buvo pilamas į molinius indus ir verdamas tol, kol puoduose 
likdavo tik druskos kristalai. Nežinia, ar Sia dinastijos laikais 
iš tikrųjų buvo taikomas toks druskos gavybos būdas, bet tais 
laikais, kai parašyti šie šaltiniai, jis buvo laikomas pasenusiu. 
O pietų Europoje šis metodas paplito tik Romos imperijos 
laikais, praėjus tūkstantmečiui nuo tada, kai buvo aprašytas 
Kinijoje. 

Apie 1000 m. pr. Kr. Kinijoje imta naudoti geležį, nors, 
sprendžiant iš šaltinių, druskai garinti metalinius įtaisus pra- 
dėta naudoti tik 450 m. pr. Kr. Pirmasis tai ėmė daryti žmo- 
gus, vardu I Dunas. 129 m. pr. Kr. tekste parašyta, kad „I Du- 
nas išgarsėjo gamindamas druską keptuvėse“. Manoma, kad 
I Dunas garino druską virindamas druskingą vandenį gele- 
žiniuose kaistuvuose - jo išrastas naujoviškas druskos gavy- 
bos būdas dviem tūkstančiams metų įsitvirtino kaip vienas 
iš pagrindinių. Anot legendos, jam padėjo kalvis, vardu Guo 


29 


Dzongas, ir jo draugas sumanus valdininkas, vardu Fan Li. 
Kinai, kaip vėliau ir europiečiai, suprato, kad druska ir žuvys 
puikiai dera tarpusavy. Daugelis kinų, tarp jų ir Mencijus, žy- 
musis mąstytojas Konfucijaus sekėjas, gyvenęs 372-289 m. 
pr. Kr., kaip teigiama, užsidirbdavo gyvenimui prekiaudami 
žuvimis ir druska. 


Per savo ilgą istoriją kinai retai sūdydavo maistą berdami drus- 
ką tiesiai ant jo. Paprastai valgis būdavo sūdomas gaminimo 
metu pridedant įvairių sūrių prieskonių - padažų ir tyrių. Toks 
maisto sūdymo būdas, kaip paprastai aiškinama, pasirinktas 
dėlto, kad druska buvo brangi ir naudojant sūrius prieskonius 
buvo stengiamasi ją taupyti. Kaip ir visame senovės pasaulyje 
nuo Viduržemio jūros pakrančių iki Pietryčių Azijos, senovės 
Kinijoje vienas populiariausių sūrių prieskonių buvo druskoje 
fermentuotos žuvies padažas, vadinamas dziang. Tačiau kinai į 
žuvies raugalą dar pridėdavo sojų, o ilgainiui apskritai pašalino 
žuvį iš recepto. Dziang tapo dziangjou - arba, kaip vadinama 
Vakaruose, sojų padažu. 

Soja yra ankštinis augalas, kuris plaukuotose dviejų colių 
[5 cm) ilgio ankštyse brandina po dvi ar tris pupas. Sojų pu- 
pos būna geltonos, žalios, rudos, purpurinės, juodos ar taš- 
kuotos, ir kinai visas jas gamina labai skirtingai. Dziangjou yra 
gaminamas iš geltonųjų pupų, bet kitų tipų sojų pupos irgi 
fermentuojamos su druska gaminti įvairioms tyrėms ir pries- 
koniams. Kinijoje soja rašytiniuose šaltiniuose pirmą kartą 
paminėta VI a. pr. Kr. - juose teigiama, kad šiaurėje šis auga- 

las auginamas jau 700 metų. VI a. po Kr. kinų budistų misio- 
nieriai atvežė sojų į Japoniją. Ir jų religija, ir sojos sėkmingai 
prigijo naujoje žemėje. Tačiau sojų padažą japonai išmoko ga- 
minti tik X a. Jie vadino jį šioju ir, ėmę gaminti pramoniniu 
būdu, pradėjo prekiauti juo visame pasaulyje. 

Nors pavadinimai dziangjou ir šioju tariami visiškai skir- 
tingai ir užrašyti vakarietiškais rašmenimis atrodo kaip visai 
skirtingi žodžiai, japonų ir kinų kalba šie du žodžiai užrašomi 
tokiu pat hieroglifu. Per XX a. 6 dešimtmečio Mao raštingu- 
mo kampaniją kalba' buvo supaprastinta iki 40 000 simbolių, 
bet iki Mao simbolis, reiškęs sojos augalą - su — vaizdavo ma- 
žas šaknis, maitinančias dirvožemį. Sojos grąžina maistingas 
medžiagas į dirvą ir gali atnaujinti dirvą, nualintą kitų pasėlių. 
Sojų pupos yra tokios maistingos, kad žmogus ilgą laiką gali 
išgyventi misdamas tik jomis, jei tik turi vandens ir druskos. 


Kinų ir japonų naudotas būdas fermentuoti sojų pupas molio 
puoduose šiandien vadinamas pieno rūgšties fermentacija, 
arba, kasdienine kalba, rauginimu. Palankiausia šiai rūgščiai 
atsirasti yra 17—21 laipsnių temperatūra, ir daugumoje pasaulio 
šalių sudaryti tokios temperatūros aplinką nesunku. 
Daržovėms pradėjus pūti, jose esanti sacharozė skaidosi, 
išskiriama pieno rūgštis, kuri veikia kaip konservantas. Te- 
oriškai daržoves galima rauginti ir be druskos, tačiau anglia- 
vandeniai ir baltymai pūna per greitai, ir atsirandanti pieno 
rūgštis nespėja jų apsaugoti. Be druskos fermentacijos pro- 
ceso metu susidaro mielės ir gaminasi alkoholis, o ne raugas. 

Norint uždelsti puvimo procesą, kol išsiskirs pakanka- 
mas pieno rūgšties kiekis, reikia, kad sūryme druska sudarytų 
nuo 0,8 iki 1,5 proc. daržovių svorio. O kad pieno rūgšties 
fermentacija vyktų sėkmingai, būtina apsaugoti jas nuo de- 
guonies - hermetiškai uždaryti indą arba, kaip labiau įprasta, 
prislėgti daržoves taip, kad sūrymas jas visiškai apsemtų. 

Senovės kinai raugė daržoves moliniuose puoduose, todėl 
paviršiuje kaupdavosi baltos mielių apnašos - nekenksmin- 
gos, bet nemalonaus skonio. Kas dvi savaites medžiagą, lentą 
ir daržoves slegiantį akmenį reikėjo nuplauti ar net išvirinti, 
siekiant pašalinti apnašas. Todėl dabar beveik niekas neberau- 
gina daržovių moliniuose puoduose. 

Sičuane raugintos daržovės iki šiol yra pagrindinis mais- 
to produktas. Jos valgomos su ryžiais, kurie niekada nesūdo- 
mi, — tai įprastas Sičuano gyventojų valgis pusryčiams. Sūrios 
daržovės maloniai kontrastuoja su prėska, šilta ir nepaskanin- 
ta ryžių koše; užkąsdami ją raugintomis daržovėmis kinai iš- 
vengia būtinybės sūdyti pačius ryžius. 

Į pietus nuo Sičuano sostinės Čengdu įsikūręs Dzigongas, 
kalvotas provincijos miestelis, kuris tapo miestu dėl to, kad 
jame gausu sūraus vandens šaltinių. Sausakimšame siaurame 
turguje ant kalvos šlaito miestelio centre vis dar prekiaujama 
druska ir specialiomis rauginimo puodynėmis gaminti dviem 
vietiniams patiekalams — paocai ir džacai. Viena turgaus pre- 
kiautoja, kuri parduoda rauginimo puodynes, pasiūlė tokį 
paocai receptą: 


Pripilkite du trečdalius puodynės sūrymo. Įdėkite į jį 
kokių norite daržovių ir kokių norite prieskonių, užden- 


kite, ir po dviejų dienų daržovės bus išrūgusios. 

Paprastai į sūrymą dedama aštrių Sičuano raudonųjų 
pipirų arba imbiero, daugiamečio iš Indijos kilusio augalo, 
žinomo kinams nuo senovės. Raudonuosius pipirus, kurie 
šiandien yra svarbus Sičuano virtuvės ingredientas, kinai 
ėmė vartoti tik XVI a.; Kolumbo atvežti į Europą, jie portu- 
galų laivais pirmiausia pasiekė Indiją, o paskui Kiniją, nors 
sunku pasakyti, kas juos atvežė - indai, portugalai, andalūzai 
ar baskai. 

Paocai - vos dvi dienas paraugintos daržovės - pirmiau- 
sia gaminamas dėl skonio, o ne siekiant išsaugoti daržoves. 
Po dviejų dienų daržovės dar labai traškios, ir druska išlaiko, 
net paryškina jų spalvą. Džacai gaminamas naudojant druską, 
o ne sūrymą - daržovių sluoksniai klojami druskos kristalų 
sluoksniais. Ilgainiui druska ištraukia iš daržovių sultis, iš jų 
susidaro sūrymas. Džacai galima laikyti labai ilgai. Kai valstie- 
tis susilaukia dukros, šeima kiekvienais metais paraugia dar- 
žovių, ir atiduoda jai indus su jomis, kai ji išteka. Viduramžiais 
mergaitės buvo ištekinamos, kai susirinkdavo dvylika ar pen- 
kiolika indų. Dabar paprastai jų susikaupia šiek tiek daugiau. 

Druska padėjo kinams išspręsti ir kiaušinių gabenimo 
problemą. Jie konservuodavo (ir dabar konservuoja) juos 
mirkydami sūryme daugiau negu mėnesį. Kartais šis termi- 
nas sutrumpinamas - tada kiaušiniai konservuojami aplip- 
džius sūdytu purvu ir šiaudais. Sūryme išmirkytas kiaušinis 
sukietėja, tarsi kietai virtas, jo trynys įgauna šviesiai oranžinę 
spalvą; tinkamai laikomas toks kiaušinis nedūžta ir negenda. 
Taikant sudėtingesnį konservavimo būdą, kuriam naudojama 
druska, pelenai, šarmas ir arbata, gaminamas „tūkstantmetis 
kiaušinis, kaip jį pavadino poetines hiperboles mėgstantys 
kinai. „Tūkstantmetis“ kiaušinis paruošiamas per maždaug 

šimtą dienų ir gali būti laikomas dar šimtą dienų, nors jo try- 
nys yra žalsvokas ir turi stiprų kvapą. 


250 m. pr. Kr., kai Viduržemio jūros pakrantėse vyko Punų 
karai, Šu (dabar Sičuanas) provincijos valdytoju tapo žmogus, 
vardu Li Bingas. Šis valdytojas buvo vienas genialiausių visų 
laikų hidraulikos inžinierių. 

Viena iš svarbiausių Kinijos, sausrų ir potvynių šalies, už- 
duočių buvo pažaboti upių vandenis, todėl nenuostabu, kad 
provinciją valdyti buvo paskirtas inžinerinių gebėjimų turėjęs 
Žmogus. 

Geltonąją upę, pavadintą taip dėl gelsvos spalvos dumblo, 
kurį ji neša per šiaurės Kiniją, kinai laikė „potvynių tėvu“. Ji 
ir Jangdzė yra dvi didžiosios upės, atlikusios svarbų vaidmenį 
Kinijos istorijoje: abi prasideda Tibeto plokščiakalnyje ir vin- 
giuodamos teka link jūros rytinėje Kinijos pakrantėje. Gelto- 
noji upė tekėdama per sausringus šiaurinius regionus užsiter- 
šia dumblu; jis pakelia upės vagą ir taip sukelia potvynius, jeigu 
pakrantės neatitveriamos pylimais. Jangdzė yra platesnė upė, 
turinti daug laivybai tinkamų intakų. Ji teka per žalią ir lietingą 
vidurio Kinijos kraštą, kirsdama trečią didžiausią pasaulio šalį 
nuo Tibeto kalnų iki Šanchajaus prie Rytų Kinijos jūros. 

Išmintingo imperatoriaus Jao valdymo laikai laikomi se- 
novės Kinijos aukso amžiumi nemaža dalimi dėl to, kad jis 
pažabojo gamtą, išmokydamas žmones valdyti potvynius. 
Li Bangas turėjo mitinio Jao - nugalėjusio potvynius ir su- 
tvardžiusio gamtą - savybių. Tačiau, priešingai negu mitinio 

imperatoriaus Jao, Li Bingo egzistavimą patvirtina daug ra- 
šytinių šaltinių. Jo iškiliausias pasiekimas buvo pirmoji dam- 
ba - šiek tiek modernizuota ji funkcionuoja iki šiol. Netoli 
Dudziangjano jis užtvenkė Mindziango upę, Jangdzės intaką. 
Vanduo buvo nukreipiamas į užtvankos slenksčius ir kana- 
lus; sausros metu prireikus drėkinti žemę jie buvo atidaro- 
mi, o potvynio metu - uždaromi. Kaip matuoklius jis pastatė 
vandenyje tris akmenines žmonių figūras. Jeigu matydavosi 
jų pėdos, tai reiškė, kad prasidėjo sausra, ir užtvankos vartai 
būdavo atveriami įleisti vandenį. Jeigu vanduo apsemdavo jų 
pečius, tai reiškė, kad potvynio vandenys pakilo per aukštai ir 
užtvankos vartai buvo uždaromi. 

Dėl Dudziangjano užtvankos sistemos rytų Sičuano lygu- 
mos tapo turtingu Kinijos žemdirbystės centru. Senovės šal- 
tiniuose ši vietovė buvo vadinama „Gausos žeme“. Ši užtvanka 
vis dar veikia, o Sičuano lygumos lieka žemdirbystės centru ir 
šiandien. 

1974 m. upės vagoje prie Li Bingo užtvankos buvo ras- 
tos dvi 168 m. iškaltos statulos, atlikusios vandens matuoklių 
funkcijas. Veikiausiai jos pakeitė pirmąsias statulas, matavu- 
sias vandens lygį. Viena iš jų yra seniausia rasta kinų akmens 
skulptūra, vaizduojanti žinomą asmenį - Li Bingą. Pirmosios 
statulos, kurias jis pastatė matuoti vandens lygiui, vaizdavo 
potvynius valdančius dievus. Praėjus keturiems šimtmečiams 
po mirties Li Bingas pats buvo laikomas vienu iš šių dievų. 

Li Bingas padarė paprastą, bet labai svarbų atradimą. Jo 
laikais Sičuane jau seniai, net nuo 3000 m. pr. Kr., buvo iš- 
gaunama druska. Tačiau tik Li Bingas suprato, kad natūralus 
druskingas vanduo, iš kurio išgaunama druska, ne savaime su- 
sidaro tvenkiniuose, kuriuose jo randama, o sunkiasi iš žemės 

gelmių. 252 m. pr. Kr. jis įsakė iškasti pirmuosius pasaulyje 
druskingo vandens šulinius. 

Šie šuliniai turėjo plačias žiotis, labiau primenančias atvirą 
duobę, nors kai kurios buvo gilesnės negu 300 pėdų [90 m). 
Kai kinai išmoko gręžti, šuliniai tapo siauresni ir gilesni. 

Tačiau kartais šulinių kasėjai kažkodėl pajusdavo silp- 
numą, pykinimą, susmukdavo ir mirdavo. Kartais visų dar- 
bininkų gyvybę nusinešdavo stiprūs sprogimai arba iš gręži- 
nių skylių prasiverždavo liepsnos. Ilgainiui šulinių kasėjai ir 
jų bendruomenės ėmė manyti, kad jiems kasant pro skyles iš 
požemių veržiasi piktosios dvasios. 68 m. pr. Kr. du šuliniai, 
vienas Sičuane, o kitas kaimyniniame Šaansi, liūdnai pagarsė- 
jo kaip vietos, kur pasirodo piktosios dvasios. Kartą per me- 
tus šių provincijų valdytojai atvykdavo prie jų valdose esančių 
šulinių ir atnašaudavo aukas. 

II a. pradžioje kasėjai suprato, kad iš šulinių sklinda kaž- 
kokia nematoma medžiaga; radę skyles, pro kurias ji kilo iš 
žemės gelmių, jie statydavo prie jų puodus, padegdavo ir ga- 
rindavo druską. Netrukus jie išmoko užsandarinti bambuko 
vamzdžius, ištepdami juos sūriame vandenyje išmirkytu mo- 
liu, ir atvesti vamzdžiais nematomą jėgą į druskos garyklas — 
atviras pašiūres, kuriose sūrus vanduo puoduose buvo viri- 
namas tol, kol išgaruodavo ir likdavo druskos kristalai. III a. 
pradžioje garyklose druska jau būdavo garinama metaliniuo- 
se puoduose, kuriuos kaitino dujų liepsna. Tai buvo pirmas 
žinomas dujų panaudojimo atvejis pasaulyje. 

Druskos gamintojai išmoko iškasti ir sutvirtinti siauras 
šachtas, ir tai leido jiems pasiekti gilesnius žemės klodus. Jie 
išgaudavo sūrų vandenį įkišę į šachtą ilgą bambukinį vamzdį. 
Vamzdžio apačioje jie pritaisydavo odinį vožtuvą, ir dėl van- 

dens svorio jis užsiverdavo, kai jie keldavo vamzdį iš šachtos. 
Iškėlę jie pakabindavo tą vamzdį virš kubilo, bakstelėję lazda 
atverdavo vožtuvą ir vanduo ištekėdavo. Kubilas būdavo su- 
jungtas su bambuko vamzdžiais, kuriais vanduo tekėdavo į ga- 
ryklą. Kiti bambuko vamzdžiai, įtaisyti po šulinio stogeliu, su- 
rinkdavo besiveržiančias dujas ir taip pat tiekdavo jas į garyklą. 

Bambuko vamzdžiai, kuriuos pirmiausia turbūt imta ga- 
minti Sičuane, yra atsparūs druskai, be to, druska sunaikina 
puvimą sukeliančius dumblius ir mikrobus. Jungtys būdavo 
užsandarinamos arba purvu, arba tungų aliejaus ir kalkių mi- 
šiniu. Vėliau, remdamiesi Sičuano druskos gamintojų vamz- 
dynų tiesimo patirtimi, žmonės visoje Kinijoje išmoko rengti 
drėkinimo ir vandentiekio sistemas. Bambuko vamzdžių van- 
dentiekis būdavo rengiamas ūkiuose, kaimuose ir net namuo- 
se. Viduramžiais, tuo metu, kai normanai užkariavo Angliją, 
Su Dongpo, Sičuane gimęs valdininkas, kūrė sudėtingą bam- 
bukinį miesto vandentiekį. 1089 m. didelės bambukinio van- 
dentiekio magistralės buvo įrengtos Hangdžou, o 1096 m. — 
Kantone. Kad vamzdžiai neužsikimštų ir juose nesusidarytų 
oro kamščių, juose būdavo įrengtos skylės ir ventiliatoriai. 

Druskos gamintojai apraizgė šalį iš pažiūros chaotiškais 
bambukų vamzdynais, primenančiais milžiniško voro vora- 
tinklį. Vamzdžiai buvo tiesiami atsižvelgiant į vietovės reljefą, 
kai tik įmanoma naudojant sunkio jėgą, kylantys, besileidžian- 
tys ir vingiuojantys tarsi atrakciono geležinkeliukai - taip sta- 
tytojai siekė, kad jie kuo ilgiau leistųsi į pakalnę. 

XI a. viduryje, kai karalius Haroldas nesėkmingai bandė 
ginti Angliją nuo normanų, Sičuano druskos gamintojai ėmė 
naudoti smūginį gręžimą — tai buvo ir dar septynis ar aštuonis 
šimtmečius liko pažangiausias gręžimo būdas pasaulyje. 

Sunkia aštuonių pėdų [2,4 m] ilgio žalga su aštriu geleži- 
niu grąžtu gale, per bambuko vamzdį nukreipiamu į tą pačią 
vietą, jie išgręždavo maždaug keturių colių [10 cm] skersmens 
gręžinį. Stovėdamas ant medinio sverto peties darbininkas 
siūbuodavo žalgą, savo svoriu keldamas ją ir nuleisdamas. 
Per trejus-penkerius metus būdavo išgręžiamas keleto šimtų 
pėdų gylio šulinys, kuris siekdavo sūrų vandenį. 

1066 m. Haroldas buvo nukautas Heistingso mūšyje strė- 
le - ginklu, kurį, kaip tiki kinai, priešistoriniais laikais išrado 
Huangdi. Tuo metu kinai jau buvo išradę paraką, pirmą svar- 
bų gaminį, kuriam gaminti buvo naudojama druska. Kinai 
atrado, kad, sumaišius kalio nitratą — druską, dar vadinamą 
salietra — su siera ir anglimi, gaunami milteliai, kurie uždegti 
virsta dujomis taip greitai, kad sukelia sprogimą. XII a., kai 
europiečiai kryžininkai nesėkmingai bandė išplėšti Jeruzalę 
iš klaidatikių arabų, šie buvo bepradedą perprasti kinų parako 
paslaptį. 


Li Bingas gyveno vienu svarbiausių laikotarpių Kinijos istori- 
joje. Daug šimtmečių tarpusavy besivaržančios valstybės vie- 
nijosi arba užkariaudavo viena kitą, ir galiausiai susiformavo 
suvienyta Kinija. Kinų išminčiai nuo seno ginčijosi apie val- 
džios prigimtį ir valdovų teises, o susikūrus vieningai valstybei 
jų ginčai įkaito dar labiau. Ir vienas iš svarbiausių jų nesutarimų 
objektų buvo druska. 

Daug šimtmečių druska buvo svarbus Kinijos valstybės 
pajamų šaltinis. Rastuose senoviniuose tekstuose druskos 

mokestis minimas jau XX a. pr. Kr. Senovinis hieroglifas, reiš- 
kiantis druską - jan, susideda iš trijų dalių. Apatinė dalis vaiz- 
duoja druskos gamybos įrankius, viršutinė kairė - imperijos 
valdininką, o viršutinė dešinė — sūrų vandenį. Taigi net pats 
hieroglifas, kuriuo buvo rašomas žodis druska, vaizdavo vals- 
tybinę jos gamybos kontrolę. 

Medžiaga, kuri reikalinga visiems žmonėms, be kurios jie 
gali susirgti ar net mirti, buvo puikus mokesčių generatorius. 
Pirkti ją turėjo visi, tad mokėdami druskos mokesčius išlaikė 
ir valstybę. 

Debatus apie druskos mokesčius pradėjo Konfucijus 
(551-479 m. pr. Kr.). Konfucijaus laikais įvairių Kinijos vals- 
tybių valdovai suburdavo pasirinktų mąstytojų grupeles, ku- 
rias šiandien pavadintume analitiniais centrais; šie mąstytojai 
patardavo valdovui ir diskutuodavo tarpusavy. Konfucijus, 
laikomas pirmuoju Kinijos etikos filosofu, buvo vienas iš to- 
kių išminčių patarėjų. Jis ieškojo būdų įveikti žmogaus silpny- 
bes ir išmokyti žmones geriau elgtis. Jis mokė, kad daryti gera 
aplinkiniams taip pat svarbu kaip ir garbinti dievus, ir pabrėžė 
pagarbos tėvams svarbą. 

Konfucijaus mokiniai ir jų mokiniai sukūrė mąstymo sis- 
temą, vadinamą konfucianizmu. Mencijus, Konfucijaus vai- 
kaičio mokinys, užrašė jo mokymą knygoje Mencijus. Kon- 
fucijaus mintys taip pat buvo surinktos knygoje, pavadintoje 
Pašnekesiai, kuri daugeliui kinų tapo gyvenimo vadovu ir dau- 
gybės kinų patarlių šaltiniu. 

Du su puse šimtmečio nuo Konfucijaus iki Li Bingo Ki- 
nija buvo gausybės mažų, nuolat tarpusavy kariaujančių vals- 
tybių grupė. Galingesni valdovai prisijungdavo silpnesniųjų 
karalystes ir toliau kovojo su kitomis valstybėmis. Mencijus 

keliavo po Kiniją, aiškindamas valdovams, kad jų valdžia pa- 
remta „dangaus įgaliojimu“, kuris suteikiamas su sąlyga, kad 
jie laikysis dorovės principų. Taigi, perspėjo jis, jeigu valdovai 
elgiasi neišmintingai ir nedorai, dievai atima iš jų įgaliojimą ir 
jie praranda valdžią. 

Tačiau kartu susiformavo kita filosofijos mokykla, vadi- 
nama legalizmu. Legalistai teigė, kad valstybės išlikimui svar- 
biausia veiksmingos žemiškos valdžios institucijos. Vienas iš 
įtakingiausių legalistų buvo žmogus, vardu Šangas, Čin vals- 
tybės valdovo patarėjas. Šangas sakė, kad pagarba vyresnie- 
siems ir tradicijai neturi kliudyti reformoms, trukdyti naikinti 
neveiksmingas institucijas ir keisti jas efektyvesnėmis ir prak- 
tiškesnėmis. Legalistai siekė pašalinti aristokratiją, norėdami, 
kad valstybė turėtų galimybę apdovanoti ir skatinti žmones 
užjų pasiekimus. 

Legalistų grupė pasiūlė naują požiūrį į druską. Jų požiūrį 
parodo pirmasis kinų tekstas apie druskos administravimą, 
pavadintas Guandzi. Šiame traktate, kaip manoma, surinkti 
685-643 m. pr. Kr. gyvenusio Či valstybės ministro patari- 
mai valdovui ekonominiais klausimais. Istorikai sutaria, kad 
Guandzi iš tikrųjų buvo parašytas apytiksliai 300 m. pr. Kr., 
kai liko tik septynios valstybės; rytinė valstybė Či, smarkiai 
paveikta legalizmo įtakos, kovojo dėl išlikimo su vakarų Čino 
valstybe, bet galų gale šią kovą pralaimėjo. 

Vienas iš to ministro siūlymų buvo nustatyti aukštą drus- 
kos kainą, importuoti ją iš kitų valstybių ir pelningai parda- 
vinėti. „Taip mes gausime pajamų iš to, ką gamina kitos vals- 
tybės.“ Patarėjas įrodinėjo, kad kai kuriose šalies vietovėse, 
kuriose negaminama druska, žmonės serga dėl jos trūkumo, 
ir iš nevilties mokėtų už ją dar didesnę kainą. „Druska ypač 

svarbi mūsų valstybės ekonomikai“, - apibendrina Guandzi 
autorius. 

221 m. pr. Kr. Čino valstybė nugalėjo paskutines varžoves, 
irjos valdovas tapo pirmuoju suvienytos Kinijos imperatoriu- 
mi. Tokie imperatoriai valdė Kiniją iki 1911 m. 

Čino valstybės valdovas tapęs Kinijos imperatoriumi per- 
ėmė Guandzi siūlymais pagrįstą Či politiką. Vadovaudamiesi 
legalistine filosofija, Činų dinastijos valdovai organizuodavo 
didžiulio masto viešuosius darbus ir priėmė griežtus įstaty- 
mus. Jie įvedė druskos ir geležies monopoliją ir nustatė per- 
dėtai dideles abiejų prekių kainas. (Tai yra pirmas žinomas 
atvejis istorijoje, kai valstybė įvedė gyvybiškai svarbių prekių 
monopoliją.) Pajamos iš druskos buvo naudojamos ne tik fi- 
nansuoti kariuomenei, bet ir statyti gynybinius statinius, tarp 
jų Didžiąją sieną, kuria buvo siekiama sulaikyti hunus ir kitus 
raitus klajoklius, iš šiaurės puldinėjančius Kiniją. Bet žiauri 
pirmoji dinastija gyvavo mažiau kaip penkiolika metų. 

207 m. pr. Kr. ją pakeitę Hanų dinastijos imperatoriai, 
norėdami pasirodyti esą geresni, išmintingesni valdovai, at- 
šaukė nekenčiamas monopolijas. Bet 120 m. pr. Kr. vis dar 
buvo rengiami žygiai atremti hunų puolimą, ir išlaidos ka- 


“ vye 


rams su „barbarais“ šiaurėje ištuštino iždą. Hanų imperato- 
rius pasamdė druskos gamintoją ir kalvį ištirti galimybę vėl 
įvesti druskos ir geležies monopolijas. Po ketverių metų jis 
atgaivino abi. 

Kinijos civilizacija tuo metu buvo bene pažangiausia pa- 
saulyje - ji ne tik užėmė didžiausią teritoriją, bet ir labiausiai 
išplėtojo ekonomiką ir prekybą. Kinų pasaulis buvo kur kas 
didesnis negu romėnų. Roma irgi užkariavo didžiules terito- 
rijas ir sukūrė galingą imperiją, bet jai kėlė pavojų galų ir ger- 

manų gentys, o dar didesnį - vidaus pilietiniai karai. Kinai 
pirmą kartą sužinojo apie Romos imperiją 139 m. pr. Kr., kai 
imperatorius U Di nusiuntė pasiuntinį Džang Čianą į kelio- 
nę per dykumas ieškoti sąjungininkų vakaruose. Per dvylika 
metų nukeliavęs iki nūdienos Turkestano ir atgal, Džang Čia- 
nas pranešė apie stulbinamą atradimą - pasirodo, vakaruose 
yra gana pažangių civilizacijų. 104 ir 102 m. pr. Kr. Kinijos ka- 
riuomenė pasiekė Sogdą, helenistinę valstybę su Samarkando 
sostine; ji sutiko ir nugalėjo šios valstybės pajėgas, iš dalies 
sudarytas iš belaisvių romėnų kareivių. 

Druskos ir geležies monopolijos, iš kurių gautos paja- 
mos leido rengti tokias avantiūras, ir toliau buvo vertinamos 
prieštaringai. 87 m. pr. Kr. mirė imperatorius U Di, laikomas 
iškiliausiu keturis šimtmečius viešpatavusios Hanų dinas- 
tijos imperatoriumi; soste jį pakeitė aštuonmetis Džaodi. 
81 m. pr. Kr., po šešerių metų, paauglys imperatorius, sek- 
damas pirmtakų pavyzdžiu, nusprendė paskatinti išminčius 
aptarti druskos ir geležies monopolijų reikalą. Jis sušaukė še- 
šiasdešimt įvairių požiūrių besilaikančių įžymių išminčių iš 
visos Kinijos apsvarstyti aktualių jo valstybės administravi- 
mo problemų. 

Pagrindinė diskusijų tema turėjo būti geležies ir druskos 
valstybės monopolija, bet vietoj to kilo konfucianistų ir lega- 
listų ginčas dėl to, kaip turi elgtis geras valdovas, - atviri deba- 
tai apie valdžios pareigas, apie tai, kas svarbiau - valstybės ar 
žmonių interesai, kiek lėšų reikia skirti karybai, ar valdžia turi 
teisę kištis į ekonomiką ir kokiu mastu. 

Nors daugumos iš tų šešiasdešimties debatų dalyvių var- 
dai nėra žinomi, jų argumentai buvo užrašyti konfucianistų 
traktate Jan tie lun - Apie druską ir geležį. 

Konfucijaus sekėjų įkvėpimo šaltinis buvo Mencijaus idė- 
jos. Kartą valdovo paklaustas, ką jam dera daryti, kad valstybė 
gautų naudą, Mecijus atsakė: „Kodėl Jūsų Didenybė vartoja 
žodį nauda? Man pirmiausia rūpi, kas gera ir teisinga. Jei Jūsų 
Didenybė sako: „Kaip aš galiu gauti naudos savo valstybei?“, 
jūsų valdininkai paklaus: „Kaip aš galiu gauti naudos savo šei- 
mai?“ Ir valdininkai, ir paprasti žmonės ims rūpintis tik savo 
nauda. Kai vyresnieji ir pavaldiniai ims varžytis dėl naudos, 
valstybei kils pavojus.“ 

Jiems oponavo vyriausybės ministrai ir mąstytojai, paveikti 
legalisto Han Fei, mirusio 233 m. pr. Kr., idėjų. Han Fei, kuris 
buvo vieno garsiausių konfucianistų mokytojų mokinys, manė, 
kad morale pagrįsta valdžia negali būti tvirta. Jis manė, kad 
valdžia turi būti pagrįsta prievarta ir įstatymais, numatančiais 
griežtas bausmes pažeidėjams. Ir apdovanojimai, ir bausmės 
turi būti skiriami automatiškai, o šališkas įstatymų interpreta- 
vimas neleistinas. Įstatymai turi būti leidžiami valstybės inte- 
resais, o liaudis valdoma bausmių baime. Jeigu bus laikomasi 
tokių principų, „valstybė pasidarys turtinga, ir kariuomenė bus 
stipri, — teigė jis. - Tada bus galima užvaldyti kitas valstybes.“ 

Per debatus apie druskos ir geležies monopoliją legalistai 
tvirtino: „Esamomis sąlygomis sunku rasti kitą būdą apsaugo- 
ti kareivius, kurie gina Didžiąją sieną, nuo mirties iš šalčio ir 
alkio. Atsisakę valstybės monopolijos jūs suduosite valstybei 
lemtingą smūgį.“ 

Į tai Konfucijaus šalininkai atsakė: „Tikram užkariautojui 
nereikia kariauti; didžiam karvedžiui nereikia vesti karių į lau- 
ką, nei turėti protingo mūšio plano. Valdovas, kuris valdo dos- 
numu, neturi priešų po dangumi. Kam mums reikia švaistyti 
pinigus ginklavimuisi?“ 

Legalistai jiems atkirto: „Nedoram ir įžūliam hunui buvo 
leista kirsti mūsų sieną ir nešti karą į šalies širdį, žudyti mūsų 
žmones ir pareigūnus, negerbiant jokios valdžios. Per ilgą lai- 
ką jis užsitarnavo būti rūsčiai pamokytas.“ 

Konfucianistai teigė, kad pasienio regionai tapo nuolati- 
nėmis karinėmis stovyklomis ir dėl to kenčia žmonės šalies 
gilumoje. „Nors druskos ir geležies monopolijos iš pradžių 
atrodo naudingos, ilgainiui jos atneš didelę žalą. 

Konfucianistai net abejojo, ar valstybei apskritai reikalin- 
gos pajamos. Vienas dalyvis citavo Laodzi, Konfucijaus am- 
žininką ir daoizmo pradininką, kad „šalis skurdžiausia būna 
tada, kai ji atrodo kupina turtų“ 

Manoma, kad debatai baigėsi lygiosiomis. Vis dėlto im- 
peratorius Džaodi, kuris valdė keturiolika metų, bet mirė 
sulaukęs vos dvidešimt dvejų, nepanaikino monopolijų; 
44 m. pr. Kr. jo įpėdinis kitas imperatorius, vardu Juandi, jas 
panaikino, bet po trejų metų, po trečio sėkmingo žygio į Sog- 
dą ištuštėjus iždui, vėl atkūrė. Monopolijos ir toliau buvo tai 
panaikinamos, tai atkuriamos, priklausomai nuo biudžeto po- 
reikių, paprastai susijusių su kariniais veiksmais. I a. po Kr. pa- 
baigoje vienas Konfucijaus šalininkas ministras panaikino jas 
dar sykį, pareiškęs, kad „prekiaudama druska valstybė varžosi 
su valdiniais dėl naudos. Išmintingi vadovai taip nesielgia“ 

Ir valstybinė druskos monopolija dingo šešiems šimtams 
metų. Bet galiausiai ji buvo atgaivinta. Tangų dinastijos lai- 
kais, 618-907 m., pusė Kinijos valstybės pajamų buvo gauna- 
ma iš druskos. Aristokratai gyrėsi savo turtais ant pietų stalo 
statydami prabangias, puošnias druskines su gryna druska — 
Kinijoje, kur gryna druska vartojama retai, tai buvo laikoma 
nepaprastai ekstravagantišku išlaidavimu. 

Pasipiktinimas druskos monopolija ne kartą paskatino 
liaudį sukilti; 880 m. įtūžusi minia net užėmė Siano miestą, 
įsikūrusį į šiaurę nuo Sičuano. O kiti svarbūs moraliniai ir po- 
litiniai klausimai, iškelti per didžiuosius debatus apie druskos 
ir geležies monopoliją - ar valstybė turi siekti naudos, kokios 
kilmingųjų teisės ir pareigos, kaip padėti vargšams, subalan- 
suoti biudžetą, nustatyti tinkamus mokesčius, išvengti anar- 
chijos pavojaus ir kokia skiriamoji įstatymo valdžios ir tironi- 
jos riba, - taip ir liko neišspręsti. 


II SKYRIUS 


SŪDYTOS ŽUVYS, 
NAMINIAI PAUKŠČIAI 
IR FARAONAI 


B EVEIK NEĮSIVAIZDUOJAMAI DIDELĖS Šiaurės Af- 
rikos dykumos rytiniame pakraštyje Nilas dovanoja tik 
kelių mylių pločio derlingą žalią ruožą abipus krantų. Egipto 
civilizacija visada buvo suspausta šiame siaurame ruože, kurį 
tarsi audringa jūra supa dykuma; vėjo genamos smėlio bangos 
nuolat grasina jį užpustyti. Net nūdienos dangoraižių Kaire 
šlavėjams kiekvieną rytą tenka ginti iš miesto puolančios dy- 
kumos smėlį. 

Ankstyviausios Egipto kapavietės buvo rastos šio ža- 
lio ruožo abipus upės pakraščiuose, kur prasideda dykuma. 
Mokslininkų manymu, jos buvo įrengtos apie 3000 m. pr. Kr.; 
tuo metu Sičuane jau imta gaminti druską, bet didžioji Egipto 
valstybė dar nebuvo susikūrusi ir egiptiečiai nepasiekę tokių 
savo civilizacijos laimėjimų kaip hieroglifinė raštija. Šiose se- 
nose kapavietėse palaidotų žmonių kūnai nesuiro ir oda nesu- 
puvo. Jie nėra mumifikuoti ir vis dėlto stebėtinai gerai išliko, 

turint galvoje, kad praėjo jau 5 000 metų nuo jų palaidojimo. 
Juos apsaugojo sausas, sūrus dykumos smėlis; pastebėję tokį 
dykumos aplinkos poveikį, žmonės atrado būdą išsaugoti 
mėsą. 

Egiptiečiai mirusio žmogaus kūną laikė indu, jungiančiu 
žemišką gyvenimą su pomirtiniu. Jie tikėjo galį užtikrinti ve- 
lioniui amžiną gyvenimą iškaldami iš akmens jo atvaizdą ar 
net kartodami jo vardą, bet geriausias būdas tai padaryti, jų 
nuomone, buvo išsaugoti kūną. Visais senovės Egipto civili- 
zacijos etapais kapas turėjo dvi dalis: viena, požeminė, buvo 
skirta laikyti palaikams, o kita, antžeminė - atnašauti aukas. 
Paprastesnėse laidojimo vietose kapo viršutinė dalis galėjo 
būti tiesiog atviras žemės plotas virš kapo. 

Viršutinis kapo lygmuo aiškiai parodo, kokią didelę reikš- 
mę senovės egiptiečiai teikė maisto ruošimui ir valgymui. 
Šiose kapo erdvėse buvo rengiamos prašmatnios gedulingos 
puotos ir, atnašaujant aukas, paliekama gausiai maisto. Puotos, 
kartais ir maisto ruošimas buvo vaizduojami ant kapaviečių 
sienų. Kapų piešiniai pateikia išsamios informacijos apie mais- 
tą kiekvienu svarbiu senovės Egipto istorijos laikotarpiu. Nors 
jie visi turėjo likti mirusiojo labui, vėlesnėms kartoms jie aškiai 
rodo, kokia įmantri ir išradinga buvo senovės virtuvė. 

Skurdžiausiems egiptiečiams turbūt dažniausiai tekdavo 
maitintis tik nerauginta duona, alumi ir svogūnais. Egiptiečiai 
manė, kad svogūnai ir česnakai turi didžiulių gydomųjų galių, 
o sluoksniuotą svogūno galvutę laikė koncentrinių Visatos 
ratų modeliu. Svogūnų būdavo dedama į mumifikuotus miru- 
siųjų kūnus, kartais į akiduobes. Herodotas, graikų istorikas, 
gimęs apie 490 m. pr. Kr. ir laikomas šiuolaikinės istorijos dis- 
ciplinos pradininku, aprašė Gizos piramidės kapą, pastatytą 

apie 2900 m. pr. Kr. Jo teigimu, užrašas ant vienos piramidės 
sienos skelbė, kad per dvidešimt statybos metų statybininkų 
maistui — ridikėliams, svogūnams ir česnakams - buvo išleis- 
ta 1 600 sidabrinių talentų: šiuolaikiniais doleriais maždaug 
2 milijonai. ; 

Tačiau aukštesniųjų klasių atstovai maitinosi labai įvairiai 
irjų virtuvė tų laikų pasaulyje buvo bene pažangiausia. Viena- 
me kape, įrengtame daugiau kaip prieš 2000 m. pr. Kr., buvo 
rasta putpelių, troškintų balandžių, žuvų, jautienos šonkau- 
lių, inkstų, miežinės košės, kvietinės duonos, troškintų figų, 
uogų, sūrio, vyno ir alaus likučių. Kitame atrasta ir per laido- 
tuves paaukotos sūdytos žuvies ir medinis indas su valgomąja 
druska. 

Egiptiečiai maišė sūrų vandenį su actu ir vartojo šį miši- 
nį kaip padažą, vadinamą oxalme; vėliau jį ėmė vartoti ir ro- 
mėnai. Kaip ir Sičuano gyventojai, egiptiečiai vertino daržo- 
ves, konservuotas sūryme ar druskoje. „Nėra geresnio maisto 
negu sūdytos daržovės“, parašyta viename senovės papiruse. 
Taip pat jie gamino prieskonį iš sūryme konservuotos žuvies 
ar žuvies vidurių, turbūt panašų į kinų sojų padažą. 

Senovės egiptiečiai turbūt pirmieji ėmė sūdyti mėsą ir 
žuvį. Kinijos šaltiniuose žuvies konservavimas druska pirmą 
kartą paminėtas apie 2000 m. pr. Kr., o Egipto kapuose buvo 
rasta kur kas anksčiau pagamintos sūdytos žuvies ir paukš- 
tienos. Druska iš mėsos sugeria drėgmę, kurioje dauginasi 
bakterijos. Be to, druska pati turi baktericidinių savybių, o kai 
kurios natrio priemaišos, rastos senovės natrio chloride, kaip 
nitritas, dar veiksmingiau naikina bakterijas. Baltymai atsiski- 
ria ne tik kaitinami, bet ir paveikti druska. Taigi sūdymas daro 
panašų poveikį kaip ir virimas ar kepimas. 

Nepaisant to, ar egiptiečiai atrado šį procesą pirmieji, ar 
ne, jie tikrai pirmieji ėmė konservuoti maistą dideliu mastu. 
Pagrindinis jų maisto šaltinis buvo siauruose derlinguose ruo- 
žuose abipus Nilo, ir sausringi metai, kai Nilas išsiliedavo per 
mažai, galėdavo būti pražūtingi. Ruošdamiesi sausrai egiptie- 
čiai kaupdavo maistą visais įmanomais būdais, taip pat pilda- 
vo grūdus į didžiulius bokštus. Nuolat rūpindamiesi maisto 
atsargomis, jie išmoko daug konservavimo ir fermentavimo 
būdų. 

Egiptiečiai mokėjo druska konservuoti mėsą ir prijaukino 
kiaules, ir turbūt būtų sugalvoję kumpį, jeigu nebūtų vengę 
kiaulienos. Egipto žyniams paskelbus kiaules raupsų nešio- 
tojomis, kiaules auginantys ūkininkai virto visuomenės at- 
stumtaisiais, ir egiptiečiai niekada nevaizdavo šių gyvūnų ant 
kapaviečių sienų. Jie pabandė prijaukinti mėsai hienas, ku- 
rios vaikštinėjo kaimų pakraščiais, ieškodamos atliekų ir gy- 
vūnų maitos, bet dauguma egiptiečių bjaurėjosi valgyti mai- 
tėdžių mėsą. Dar egiptiečiai nesėkmingai bandė prijaukinti 
antilopes, gazeles, oriksus ir kalnų ožius. Šiaurės Sinajuje, 
nūdienos pietų Izraelio Negevo dykumoje, rasta nepavyku- 
sių bandymų auginti tokius gyvūnus įrodymų - gardų jiems 
laikyti liekanų. Bet egiptiečiams pavyko prijaukinti paukš- 
čius — antis, žąsis, putpeles, balandžius ir pelikanus. Senuo- 
siuose sienų piešiniuose vaizduojama, kaip naminiai paukš- 
čiai buvo skrodžiami, sūdomi ir dedami į didelius molinius 
indus. 

Svarbus egiptiečių maisto šaltinis buvo Nilo pelkynas — 
nendrėmis apaugusios pelkės, kur veisėsi naminiai paukščiai, 
taip pat žuvys, tokios kaip karpiai, unguriai, kefalės, ešeriai ir 
tigražuvės. Daugumą šių žuvų egiptiečiai sūdydavo. Jie taip 

pat džiovindavo, sūdydavo ir slėgdavo kefalių ikrus ir sukūrė 
dar vieną puikų Viduržemio jūros regiono patiekalą, italų kal- 
ba vadinamą bottarga. 

Egiptiečiai pretenduoja ir į kitą svarbų išradimą maisto 
gaminimo srityje: galimas daiktas, jie sugalvojo, kaip padary- 
ti alyvmedžio vaisius valgomus, nors beveik visų Viduržemio 
jūros kultūrų atstovai skelbiasi padarę šį atradimą pirmieji. 
Egiptiečiai 4000 m. pr. Kr. tikėjo, kad auginti alyvuoges juos 
išmokė deivė Izidė, Ozyrio žmona. Graikai turi panašią le- 
gendą. Bet hebrajų žodis, reiškiantis alyvmedį - zait, yra tur- 
būt senesnis negu graikų žodis elaia ir, kaip manoma, susijęs 
su Saidu Nilo deltoje. Pirmieji Olea europaea iš nusususio, 
raizgaus laukinio siauralapio žilakrūmio medžio veikiausiai 
išvedė sirai ar kretiečiai. Egiptiečiai alyvuogių aliejaus ga- 
mino nedaug, ir didžiąją dalį jo savo reikmėms importavo 
iš Vidurinių Rytų. Šviežiai nuskinti alyvmedžio vaisiai yra 
labai kieti, kartūs ir neskanūs, tad nenuostabu, kad gana ilgai 
niekas nebandė ieškoti būdo padaryti juos valgomus. Tačiau 
egiptiečiai labai anksti suprato, kad karčiuosius gliucidus, 
būdingus alyvuogėms (dabar vadinamoms oleuropeina), ga- 
lima pašalinti mirkant jas vandenyje, o mirkant uogas sūry- 
me jos suminkštėja. Druska padarė jas ne tik valgomas, bet 
ir skanias. 

Alyvuogių paruošimas maistui ir alyvuogių aliejaus gamy- 
ba yra visiškai skirtingi procesai, nes valgyti tinkamos alyvuo- 
gės turi mažai aliejaus. Galimas daiktas, kad Egipto alyvuogės 
buvo kaip tik tokios. Šių valgomųjų alyvuogių būdavo deda- 
ma į senovės Egipto kapų maisto sandėlius. 

Dar vienas egiptiečių išradimas buvo rauginta duona. 
Miežiai ar soros kepti raugintai duonai netinka - tam reikia 

glitimą išskiriančių grūdų. Apie 3000 m. pr. Kr. egiptiečiai 
išvedė kviečius, kuriuos buvo galima sumalti ir suminkyti į 
tešlą, sulaikančią mielių išskiriamą anglies dioksidą. Mielės 
tešlai kildinti dažnai būdavo gaunamos iš tos pačios fermen- 
tuotos - raugtos - tešlos (kuri irgi yra pieno rūgšties fermen- 
tacijos produktas) likučių. Egiptiečių kepėjai mokėjo iškepti 
daug skirtingų rūšių ir formos duonos, kartais į ją pridėdami 
medaus, pieno ar kiaušinių. Daugumos egiptiečių duonos rū- 
šių tešla, kaip ir šiuolaikinės duonos, būdavo gaminama su- 
maišius miltus su vandeniu ir įbėrus žiupsnelį druskos. 

1250 m. pr. Kr., kai Mozė išvadavo žydų vergus, išvedęs 
juos iš Egipto per Sinajų, šie pasiėmė su savimi tiktai plokš- 
čios prėskos duonos - macų, hebrajų kalba vadintos lechem 
oni — „vargšų duona“. Neturtingi egiptiečiai negalėjo mėgau- 
tis raugintos egiptietiškos duonos įvairove, ir, kaip ir žmonės 
kituose kraštuose, valgė plokščią duoną, vadinamą ta, kurioje 
kartais būdavo nevisiškai sumaltų grūdų, net pelų, ir trūko to- 
kio prabangos dalyko kaip „druskos žiupsnis“. Pasak žydų le- 
gendos, bėgantys žydai paėmė prėską duoną todėl, kad netu- 
rėjo laiko ją užraugti. Tačiau galimas daiktas, kad tiesiog buvo 
pratę valgyti tokią duoną arba sąmoningai nenorėjo valgyti 
raugintos duonos, laikydami ją Egipto kultūros ir vergvaldžių 
prabangos dalimi. Rauginta duona ir druska simbolizavo pa- 
siturinčių egiptiečių gyvenimą. 


Egiptiečiai išgaudavo druską Nilo deltoje garindami jūros 
vandenį. Dalį druskos jie pirkdavo - iš Afrikos kaimynių, 

daugiausia Libijos ir Etiopijos, ir, galimas daiktas, kitų Vidur- 
žemio jūros regionų prekybininkų. Bet Egipto dykumoje irgi 
buvo išdžiūvusių druskos ežerų ir druskos telkinių. Žinoma, 
kad egiptiečiai turėjo daug druskos rūšių, tarp jų valgomąją 
druską, vadinamą „šiaurės druska“, ir kitą, vadinamą „rau- 
donąja druska“, kuri turbūt būdavo garinama iš ežero šalia 
Memfio miesto. 

Dar gerokai iki XVII ir XVIII a., kai chemikai identifikavo 
ir įvardijo skirtingų druskų elementus, senovės alchemikai, 
gydytojai ir virėjai žinojo, kad yra įvairių druskų, skirtingo 
skonio ir cheminių savybių, ir kad druskas galima naudoti 
įvairiems tikslams. Kinai išrado paraką naudodami salietrą, 
kalio nitratą. Egiptiečiai rado druską, kuri (nors jie taip ir ne- 
mokėjo pasakyti) yra natrio bikarbonato, natrio hidrokarbo- 
nato ir nedidelio kiekio natrio chlorido mišinys. Jie rado šią 
druską vadėje - taip arabų kalba vadinama išdžiūvusi upės 
vaga, - esančioje už maždaug 40 mylių [64 km] į šiaurės va- 
karus nuo Kairo. Ši vieta buvo vadinama Natrunu, tad egip- 
tiečiai pavadino jos druską netjry - natronu [kristaline soda]. 
Soda būna „balta“ ir „raudona“, nors balta soda paprastai pil- 
ka, o raudona - rausva. Senovės egiptiečiai vadino sodą „die- 
viška druska“. 

Egipte laidotuvių ilgo ritualo kulminacija buvo vadinama 
„burnos atidarymu“ — per jį būdavo simboliškai perpjauna- 
ma bamba, kad mirusysis galėtų maitintis pomirtiniame gy- 
venime, kaip ir naujagimiui nupjaunama bambagyslė, kad jis 
imtų savarankiškai maitintis žemišku maistu. 1352 m. pr. Kr. 
mirusio jaunučio, vos aštuoniolikos metų faraono Tutancha- 
mono kapas, atrastas 1922 m., yra prabangiausias ir geriausiai 
išlikęs iš visų iki šiol aptiktų. Kape buvo rastas bronzinis pei- 

lis simboliniam bambagyslės perpjovimui, o aplink jį stovėjo 
keturios skrynelės, kuriose buvo indeliai su dviem svarbiais 
mumifikavimo ingredientais: derva ir soda. 

Tyrinėtojai ginčijasi, ar natrio chloridas buvo naudojamas 
mumifikacijai. Tiksliai nustatyti tai sunku - sodos sudėtyje 
yra nedidelis kiekis natrio chlorido, todėl paprastos druskos 
pėdsakų yra visose mumijose. Atrodo, natrio chloridas buvo 
naudojamas vietoj sodos mumifikuoti kai kurių nelabai tur- 
tingų žmonių palaikus. 

Herodotas, nors gyveno praėjus daugiau kaip dviem tūks- 
tantmečiams nuo tada, kai egiptiečiai išrado balzamavimą, su 
siaubingomis detalėmis aprašė senovės Egipto mumifikaciją. 
Šiuolaikiniai archeologų tyrimai ir cheminė analizė patvir- 
tina, kad jo aprašymas, išskyrus keletą smulkmenų (pavyz- 
džiui, jis supainiojo kadagio dervą su kedro derva), teisingas. 
Mirusiuosius egiptiečiai mumifikuodavo labai panašiai kaip 
konservuodavo paukščius ir žuvis - išdarinėdavo ir užsūdy- 
davo: 


Pagal geriausiąjį balzamavimo būdą: pirmiausia lenkta ge- 
ležimi pro nosies šnerves išima smegenis — dalį ištraukia 
šitaip, dalį sunaikina įpylę vaistų. Paskui aštriu Etiopijos 
akmeniu prarėžia lavoną ir išima skrandį ir visus vidurius: 
tada pilvo ruimą išvalo ir išplauna palmių vynu, pribarsto 
smulkiai sutrintų kvepiančių žolių ir dar kartą išvalo. Tada 
pilvo ertmę pripildo grynos sutrintos miros, kasijos ir 
kitų kvepalų, išskyrus Libano smilkalus, ir vėl pilvą už- 
siuva. Tai padarę, balzamuoja: panardina lavoną 70 dienų 
į natrio šarmą. Ilgiau kaip 70 dienų laikyti pamerkto nega- 
lima. Praėjus 70 dienų, lavoną nuplauna ir visą apvynioja 


53 


labai plonos drobės juostomis, patepdami jas guma, kurią 
egiptiečiai vartoja vietoj klijų. Tada giminės, pasidirbinę 
žmogaus išvaizdos karstą, atsiima lavoną ir įdeda į jį. 


Paskui jis pateikė pigesnį ir galiausiai pigiausią mumifika- 
vimo būdą: 


Trečias balzamavimo būdas yra pigiausias; juo naudojasi 
neturtingieji. Išplovę ridikų sultimis vidurius, lavoną bal- 
zamuoja šarmu 70 dienų ir atiduoda neštis namo. 


Maistinių gyvūnų skerdienos konservavimo ir žmonių 
mumifikavimo panašumus pastebėjo ir senovės egiptiečių 
įpėdiniai. XIX a., kai Sakaros ir Tėbų mumijos buvo išimtos iš 
kapų ir gabenamos į Kairą, prie įvažiavimo į miestą jos buvo 
apmokestintos kaip sūdyta žuvis. 


Paukščių ir ypač žuvies sūdymas labai paskatino ne tik kulina- 
rijos, bet ir ekonomikos vystymąsi. Senovės pasaulyje egiptie- 
čiai buvo pirmaujantys grūdų, tokių kaip kviečiai ir lęšiai, eks- 
portuotojai. O druskos egiptiečiai eksportuodavo nedaug - ji 
buvo vertinga prekė, bet sunkiai pervežama. Tačiau apdorojus 
druska kitus produktus padidėdavo jų vertė; skirtingai nuo 
šviežių, sūdytos žuvys, jeigu teisingai laikomos, negenda. To- 
dėl egiptiečiai eksportuodavo į Vidurinius Rytus daug sūdyto 


* Cituojama iš: Herodotas, Istorija, vertė Jonas Dumčius, Vilnius: Mintis, 1988, p. 54. 

maisto, ypač žuvų. Prekyba sūdytu maistu ištisus keturis tūks- 
tantmečius darė didžiulę įtaką ekonomikai. 

Apie 2800 m. pr. Kr. egiptiečiai ėmė mainyti sūdytas žuvis 
į finikiečių kedrus, stiklą ir purpurinius dažus, pagamintus iš 
moliuskų geldelių tik jiems žinomu būdu. Finikiečiai sukūrė 
prekybos šiais produktais imperiją, bet ilgainiui visame Vi- 
duržemio jūros regione ėmė prekiauti ir savo partnerių pro- 
duktais, tokiais kaip egiptiečių sūdytos žuvys ir Šiaurės Afri- 
kos druska. 

Nuo seno gyvenę siaurame žemės ruože Libano pakrantė- 
je į šiaurę nuo Karmelo kalno, finikiečiai buvo tautų mišinys, 
ir tik dalis jų buvo semitai. Jie taip ir netapo homogeniška tau- 
ta. Jų kultūriniam gyvenimui didelę įtaką darė kitos tautos, iš 
pradžių egiptiečiai, o vėliau graikai. Bet ekonomiškai jie buvo 
galingiausi ir turėjo tokius stambius prekybinius uostus kaip 
Tyras. 

Jie prekiavo su visais, ką tik sutikdavo. Kai Saliamonas 
statė Jeruzalėje šventyklą, finikiečiai tiekė jam ir medieną — 
savo garsiuosius „Libano kedrus“, ir meistrus. Senajame Tes- 
tamente minima, kad žuvys į Jeruzalės turgus buvo tiekiamos 
iš Tyro, ir tikriausiai tai buvo sūdytos žuvys, kadangi šviežios 
pakeliui būtų sugedusios. 

Viduržemio jūros regione įprasta priskirti puikias kulina- 
rines idėjas finikiečiams. Kalbama, kad jie išplatino alyvmedį 
visame Viduržemio jūros regione. Ispanai sako, kad finikiečiai 
įveisė vakarinėje Viduržemio jūros pakrantėje avinžirnius, 
Vakarų Azijos pupas, nors kataloniškoje Pietų Prancūzijos 
dalyje rasta vietinių laukinių avinžirnių. Kai kurie prancūzų 
rašytojai teigė, kad finikiečiai sugalvojo žuvienę, nors tai tur- 
būt netiesa, o siciliečiai sako, kad finikiečiai prie savo vakarų 

pakrantės pirmieji ėmė žvejoti tunus, ir tai turbūt tiesa. Norė- 
dami apsirūpinti druska sūdyti pagautoms žuvims, finikiečiai 
taip pat įkūrė druskos garyklas vakarinėje Sicilijos pusėje, ša- 
lia dabartinio Trapanio. 

Senųjų finikiečių monetų su tuno atvaizdais buvo rasta 
prie daugelio Viduržemio jūros uostų. Tuo metu paprastie- 
ji tunai, greitos, plieninės melsvos spalvos žuvys, didžiausi 
tunų šeimos atstovai, anot senovės autorių, kartais sverdavo 
net po 1 500 svarų [680 kg |, bet šie autoriai taip pat teigė, kad 
žuvys minta gilėmis. Ieškodami šiltesnio vandens veistis šie 
tunai iš Atlanto vandenyno per Gibraltaro sąsiaurį įplaukia į 
Viduržemio jūrą ir pro Šiaurės Afriką, vakarų Siciliją ir Grai- 
kiją plaukia link Bosforo sąsiaurio, per kurį patenka į Juodąją 
jūrą. Visose Viduržemio jūros pakrantės vietose, netoli kurių 
jie praplaukia, finikiečiai įrengė tunų žvejybos vietas. 

Apie 800 m. pr. Kr. pirmieji nūdienos Tuniso pakrantė- 
je apsigyvenę finikiečiai įsteigė Sfakso uostą, kuris klesti ir 
šiandien. Sfaksas tapo, ir liko, druskos ir sūdytų žuvų tiekėju 
Viduržemio jūros regionui. Finikiečiai taip pat įkūrė Kadisą 
Pietų Ispanijoje - iš jo jie eksportavo alavą. Kadiso finikie- 
čiai, išplaukdami per Gibraltaro sąsiaurį į Atlanto vandenyną, 
ėmė lankytis Vakarų Afrikos pakrantėje beveik 2 500 metų 
anksčiau negu ją pradėjo tyrinėti portugalų jūreiviai. 

Finikiečiams taip pat priskiriama pirmosios abėcėlės su- 
kūrimo garbė. Kinai ir egiptiečiai naudojo hieroglifus — pieši- 
nius, vaizduojančius objektus ar sąvokas. Babiloniečiai, kurių 
kalba tapo tarptautine Viduriniuose Rytuose, taip pat turėjo 
daug ženklų, reiškiančių žodį ar garsų kombinaciją. Bet fini- 
kiečiai naudojo semitų, senovės hebrajų pirmtakų, abėcėlę, 
turėjusią tik dvidešimt du ženklus, kurių kiekvienas reiškė 

tam tikrą garsą; ankstyviausi semitų raštijos pėdsakai, datuo- 
jami 1400 m. pr. Kr., rasti Sinajuje. Finikiečių naudojamos 
abėcėlės paprastumas skatino prekybos suklestėjimą senovės 
Viduržemio jūroje regione ne mažiau negu jų verslumas. 


ye = 


Tuniso gilumoje, toli nuo Sfakso uosto, yra išdžiūvusių dyku- 
mos ežerų, kurių dugne sausuoju sezonu galima rinkti druską. 
Vietos gyventojai rinko ją taip pat, kaip ir kinai prieš 8 000 metų 
Junčengo ežere (vadinę jį „grėbimu ir rinkimu“) ir egiptiečiai 
Natruno vadėje. Arabai vadino tokius druskos telkinius sebcha, 
ir net šiandien Šiaurės Afrikos vietovardžiai — nuo Sabchat Šu- 
nain Egipto ir Libijos pasienyje iki Sebcha de Tinduf prie Alžyro 
ir Maroko sienos - vis dar aiškiai byloja, kur jie buvo. 

Senovės laikais Fecano regionas (šiandien esantis Pietų 
Libijoje), turėjo ryšių su Egiptu ir Viduržemio jūros regio- 
nu. Herodotas rašė, kad Fecane karybai naudojami arkliai ir 
vežimai, o tuo metu tai buvo neįprasta. Dar labiau neįprasta 
buvo tai, kad arkliai, galimas daiktas, buvo naudojami gabenti 
druską. Iki III a. pr. Kr. Fecanas garsėjo druskos gavyba. Fe- 
cano druskos gamintojai neapsiribojo vien rinkdami druską 
gaudavo gana grynus kristalus, juos sulipdydavo į trijų pėdų 
[1 m] aukščio baltus cilindriškus kūgius. Tada prekybinin- 
kai kruopščiai suvyniodavo šiuos keistus fališkus objektus 
į šiaudinius kilimėlius ir karavanais gabendavo per dykumą 
parduoti. Dar ir šiandien kai kuriuose Sacharos regionuose 
druska gaminama ir transportuojama lygiai taip pat. 

Nors druskos prekyba teikė nemažą pelną, transportuoti 
ją būdavo sunku, todėl prekeiviai nuolat ieškodavo pigesnių 
jos pervežimo būdų. Daugelyje Azijos, Europos ir Amerikos 
kraštų jie rinkdavosi vandens kelius. Druska buvo plukdoma 
jūra arba, kaip Sičuane, plačiai išsišakojusiomis upėmis. Bet 
Afrikos žemyne, kur druska buvo susitelkusi išdžiūvusių be- 
vandenės Sacharos upių vagose ir ežerų dugnuose, surasta 
kita gabenimo priemonė — kupranugaris. 

Pirmosios mums žinomos kelionės per Sacharą prasidėjo 
apie 1000 m. pr. Kr.; žmonės iš pradžių įveikdavo dykumą 
galvijais, o paskui arkliais kinkytais vežimais. Tačiau seno- 
vės prekiautojai retai ryždavosi keliauti per Sacharą, kol III a. 
po Kr. arklį pakeitė kupranugaris. Kupranugariai kilę iš Šiau- 
rės Amerikos, nors ten jie išnyko prieš du milijonus metų. 
Apie 3000 m. pr. Kr. - vėliau negu kiti naminiai gyvūnai — 
kupranugariai buvo prijaukinti Viduriniuose Rytuose. Lauki- 
nių kupranugarių rūšys išnyko; tačiau kelionėms per Sacharą 
prijaukintus kupranugarius imta naudoti tik praėjus keliems 
tūkstantmečiams. Bet kai tik žmonės suprato, kaip puikiai 
kupranugariai tinka keliauti per dykumą, šie greitai tapo pa- 
grindine transporto priemone. Viduramžiais 40 000 kupra- 
nugarių karavanai gabendavo druską iš Taudenio į Tombuk- 
tu - ši 435 mylių [700 km] kelionė trukdavo visą mėnesį. Net 
ir mūsų laikais sunkios prekės per Sacharą į Vakarų ir Centrinę 
Afriką gabenamos kupranugarių karavanais. Prekybai sukles- 
tėjus paplito plėšikavimas, ir keliautojai, siekdami apsisaugoti 
nuo užpuolikų, ėmė burtis vis į didesnius karavanus. Iš šiau- 
rès į pietus jie gabendavo druską, o iš pietų į šiaurę - auksą, 
kolamedžių riešutus, odą ir medvilnę iš hausų genties žemių 
(dabar įeinančių į Nigerijos sudėtį). Vėliau į Afrikos šiaurę 

taip pat buvo gabenami Europos rinkai skirti produktai, tarp 
jų akacijų sakai, būtini tekstilės pramonei, ir imbierpipiriai, 
oranžinio Vakarų Afrikos vaisiaus sėklos, dėl kurių buvo pa- 
kvaišusi Renesanso Europa. Šiuo keliu buvo gabenami ir ver- 
gai — juos prekeiviai kartais mainydavo į druską. 

1352 m. Ibn Batuta, iškiliausias arabų viduramžių keliau- 
tojas, apkeliavęs Afriką, Europą ir Aziją, pasakojo apsilankęs 
Tagazos mieste, kurio namai, pasak jo, visi buvo pastatyti iš 
druskos, net ir prašmatni mečetė. Kai XIX a. Tagazą atrado 
europiečiai, legendinis vakarų Sacharos druskos miestas buvo 
apleistas. Tačiau pastatai iš druskos buvo statomi ne tik Ta- 
gazoje. I a. po Kr. romėnas Plinijus Vyresnysis, rašydamas 
apie druskos kasyklas Egipte, irgi minėjo namus, pastatytus 
iš druskos. 

Tagaza įsivaizduojama kaip žėrintis baltas miestas, bet jis 
buvo užpustytas Sacharos smėlynų, ir grublėti druskos blo- 
kai, iš kurių buvo pastatyti jo namai, virto tamsiai pilkais. 
Nors miesto namai iš druskos žavėjo vėlesnius keliautojus, 
toje vietovėje druskos blokai buvo vienintelė statybai tinka- 
ma medžiaga, o Tagaza turbūt buvo tik priverčiamojo darbo 
stovykla, kurioje daugiausia gyveno nelaimingi vergai, kurie 
visiškai priklausė nuo karavanų jiems atgabenamo maisto. 

Senovės Tagazoje druska buvo kasama arti žemės pavir- 
šiaus, iškertant 200 svarų [daugiau kaip 90 kg] sveriančius 
blokus. Šie blokai buvo kraunami kupranugariams ant nuga- 
ros, po vieną bloką iš abiejų pusių. Galingi gyvūnai nešė juos 
į Tombuktu, už 500 mylių [804 km] esantį miestą, įsikūrusį 
prie šiauriausio Nigerio upės - pagrindinės Vakarų Afrikos ar- 
terijos — vingio ir dėl to tapusį prekybos centru. Į Tombuktu 
buvo suvežamos parduoti prekės iš Sacharos, Šiaurės ir Vakarų 

Afrikos, ir didžiulės pajamos iš prekybos padarė jį kultūriniu 
centru. Tombuktu tapo savotišku universiteto miestu, mokslo 
centru. Bet vietiniams Tagazos gyventojams druska buvo tik 
statybinė medžiaga. Ir išskyrus druską jie neturėjo nieko. 

Sklido kalbos, kad turguose į pietus nuo Tagazos druska 
buvo mainoma į auksą tokiu pat svorio santykiu, bet šie gan- 
dai buvo perdėti. Šis klaidingas požiūris paplito dėl Vakarų 
Afrikos papročio derėtis be žodžių, kurį aprašė Herodotas, 
o paskui ir daugelis kitų europiečių. Auksą išgaunančiuose 
Vakarų Afrikos regionuose prekiautojai siūlomą auksą supil- 
davo krūvelėmis, o druskos prekiautojai priešais jas supildavo 
druskos krūveles, ir abi pusės didindavo arba mažindavo savo 
krūvas, kol pasiekdavo susitarimą. Per šias derybas, kurios ne- 
retai trukdavo ne vieną dieną, derybininkai neištardavo nė 
žodžio. Druskos prekiautojai dažnai slapčia, naktį, kad nie- 
kas nepamatytų, ateidavo į turgų, pakoreguodavo savo pre- 
kių krūvą ir tuoj pasišalindavo. Jie buvo nepaprastai uždari ir 
stengdavosi, kad niekas nesužinotų, kur jie laiko savo prekes. 
Matydami tokias derybas europiečiai pamanė, kad druska 
Afrikoje mainoma į auksą vienodu svorio santykiu. Bet kai 
prekiautojai pasiekdavo galutinį susitarimą, jų krūvelių svoris 
veikiausiai smarkiai skirdavosi. 

Kadangi senovės Egipte vargšai buvo mumifikuojami nat- 
rio chloridu, o turtuoliai soda, tikriausiai egiptiečiai labiau 
vertino sodą. Bet kituose senovės Afrikos regionuose pirme- 
nybė turbūt buvo teikiama druskai. Dauguma turtingesnių 
afrikiečių vartojo druską, turinčią daugiau natrio chlorido, 
o soda buvo vargšų druska. Vakarų Afrikoje balta soda buvo 
naudojama kepti sorų ar sorgo pupų pyragus, vadinamus 
kunu. Buvo manoma, kad juose esanti soda naudinga žindy- 

vėms. Soda vietoj druskos buvo naudojama gaminti pupų pa- 
tiekalams, nes afrikiečiai manė, kad karbonatas neutralizuoja 
dujas. Be to, soda - natūralus natrio hidrokarbonatas - buvo 
ir yra vartojama ir kaip vaistas nuo padidėjusio skrandžio 
rūgštingumo. Afrikiečiai taip pat manė, kad ji didina vyrų ly- 
tinę potenciją. 

Tombuktu, kuriame buvo prekiaujama ne tik druska, bet 
ir tabaku, gyventojai kramtydavo tabako ir sodos mišinį. Hau- 
sų gentis taip pat naudojo sodą ištirpinti dažymui skirtą in- 
digą. Iš sodos ir sviestmedžio uogų branduolių riebalų buvo 
gaminamas muilas. 

Afrikiečiai nuo seno naudoja daug druskos rūšių, ir dau- 
guma jų turi vienokių ar kitokių priemaišų. Natrio chloridas 
buvo naudojamas tik maistui gaminti. Natrio chloridas, soda 
ir kitos druskos, turinčios kokių nors priemaišų ir kilusios iš 
įvairių vietų, buvo vadinamos skirtingai. Afrikos prekiautojai, 
gydytojai ir virėjai gerai pažinojo visas šias druskas. Gerai ži- 
noma ir dėl kulinarinių savybių vertinama soda buvo vadina- 
ma trona; ji buvo renkama Čado ežero pakrantėse. 

Afrikiečiai iki šiol išsaugojo tradiciją naudoti daug skirtin- 
gų druskų skirtingiems patiekalams, tačiau bet kokią druską 
naudoja taupiai kaip vertingą medžiagą, kurios nedera švais- 
tyti. 1957 m., keletu metų anksčiau negu buvo paskelbta Ni- 
gerijos nepriklausomybė, nigeriečių pedagogė R. Omosun- 
lola Williams publikavo kulinarinių receptų knygą Nigerijos 
namų šeimininkėms. Štai ką ji rašė apie druską: 


Kai kuriose Nigerijos vietovėse druska yra sulipdoma, kad 
jos užtektų ilgiau. Prieš naudojant tokią druską reikia su- 


smulkinti ir sutrinti. Jorubų gentis naudoja kietą druską, 


61 


vadinamą jo obu. Jorubai suriša ją audeklo skiautėje ir su- 
spaudžia vandenyje. Kai vanduo tampa pakankamai sūrus, 


.. oye 


Afrikiečiai taip įprato prie savo negrynų druskų, kurias 
naudojo įvairiems tikslams, kad kai europiečiai kolonializmo 
amžiuje ėmė prekiauti grynu natrio chloridu, afrikiečiai mai- 
šė jį su kitomis druskomis, nes gryna valgomoji druska jiems 
nepatiko. 


III SKYRIUS 
SUDYTI KALNAKASIAI 


1 666 M. ZALCBURGO KRONIKOJE randame aprašytą 
tokį įvykį: 


1573 metais, žiemos mėnesio 13-ąją, danguje pasirodė 
bauginanti kometa, ir to paties mėnesio 26-ą3ją ant Turm- 
bergo kalno, 6 300 pėdų [2 000 m] gylyje buvo atkastas 
žmogus - devynių sprindžių ūgio, nesupuvusiu kūnu, 
kojomis, plaukais ir drabužiais, nors šiek tiek suplotas, 
dulsvai rudos spalvos odos, geltonas ir sukietėjęs kaip 
menkė. Jis buvo paguldytas priešais bažnyčią visiems pa- 
sižiūrėti. Tačiau po kurio laiko kūnas ėmė irti ir buvo pa- 
laidotas. 


Šį žmogaus kūną — puikiai išsilaikiusį, išdžiūvusį ir užsisū- 
džiusį „kaip menkė“ - rado druskos kasėjai Diurnbergo kalno 
kasykloje prie dabartinėje Austrijoje esančio Haleino mieste- 
lio (kurio pavadinimas reiškia „druskos virykla“ ), įsikūrusio 
netoli Zalcburgo — „druskos miesto“. Velionis buvo barzdotas 

žmogus, tikriausiai kalnakasys, nes šalia jo rastas kirtiklis. Jis 
mūvėjo kelnėmis, vilkėjo vilnone striuke, avėjo odiniais ba- 
tais, o ant galvos buvo užsimaukšlinęs kūgio formos veltinę 
kepurę. Jo raudonai marginto saržo apsiausto spalvų ryšku- 
mas stulbino radėjus - tų laikų europiečiai nenumanė, kad 
druska taip gerai išsaugo audeklo spalvas, be to, nežinojo, kad 
jų protėviai rengdavosi tokiais ryškiais drabužiais. 1616 m. 
panašus kūnas. buvo rastas netoliese esančiame Halštate, ku- 
rio pavadinimas taip pat reiškia „druskos miestas“. 

Šituose Alpių druskos kalnuose įkurtose kasyklose nuo 
viršuje esančių uolų svorio šachtų sienos prasiskečia ir įgriū- 
na. Akmens druska tekantis vanduo virsta sūrymu, šis pas- 
kui kristalizuodamasis užsandarina plyšius. Iš viso šiose kasy- 
klose buvo rasti trys priešistoriniai kalnakasiai, užspeisti savo 
tamsiose senovinėse darbo vietose. Taip pat rasta daug puikiai 
druskoje užsikonservavusių įrankių, odinių batų, drabužių, 
išsaugojusių savo pirmines ryškias spalvas, - seniausių dažytų 
audinių pavyzdžių Europoje, odinių maišų, kuriais kalnaka- 
siai išnešdavo druską iš šachtų, deglų - surištų pušinių paga- 
lių, išmirkytų sakuose, ir ragas, tikriausiai naudotas įspėti apie 
įgriuvų grėsmę. Šachtose rasti kūnai buvo datuojami 400 m. 
pr. Kr., bet kai kurie daiktai, rasti ant kalno šlaito įsikūrusio 
rąstinių namų šiaudiniais stogais kaimelio liekanose, galėjo 
būti pagaminti 1300 m. pr. Kr. 

Spalvingai apsirengę Haleino druskos kalnakasiai buvo 
keltai. Kitaip negu egiptiečiai, keltai nepapasakojo apie savo 
kultūrą piešiniais ant šventyklų sienų, neturėjo jie ir metrašti- 
ninkų kaip graikai ir romėnai. Keltų kultūros saugotojai dru- 
idai nepaliko rašytinių dokumentų. Todėl daugiausia mes ži- 
nome apie juos iš graikų ir romėnų istorikų raštų, kuriuose 


64 


keltai apibūdinami kaip didžiulio ūgio ir bauginamos išvaiz- 
dos žmonės ryškiais drabužiais. Aristotelis apibūdino juos 
kaip barbarus, kurie vaikšto nuogi, nors oras šiaurėje šaltas, 
bjaurisi nutukimu ir svetingai sutinka svetimšalius. Graikų is- 
torikas Diodoras Sicilietis rašė: „Jie labai aukšto ūgio, skaisčia 
balta oda, po kuria vilnija raumenys. Jie šviesiaplaukiai, bet ne 
iš prigimties. Jie dirbtinai balina plaukus plaudami kalkėmis ir 
šukuoja juos aukštyn nuo kaktos. Taip sušukuotais storais ir 
tankiais kaip arklio karčiai plaukais jie atrodo kaip miško vel- 
niai. Kai kurie iš jų švariai skutasi, bet kiti, ypač aukšto luomo 
žmonės, skutasi tik žandus ir palieka ūsus, kurie visiškai den- 
gia lūpas; kai jie valgo ir geria, maisto trupiniai įstringa tarp 
ūsų šerių kaip rėtyje.“ 

Šią tautą ištiko liūdnas likimas — palikuonims apie juos 
pasakojo jų priešai. Net pavadinimas „keltas“ kilęs ne iš jų pa- 
čių indoeuropietiškos, o iš graikų kalbos. Pavadinimas keltoi, 
kaip juos vadino graikų istorikai, tarp jų ir Herodotas, reiškia 
„žmogus, kuris gyvena pasislėpęs arba po danga. Romėnams 
keltai jau neatrodė tokie paslaptingi, ir jie vadino juos galli — 
galais. Šis pavadinimas irgi kilo iš graikų kalbos — iš žodžio hal, 
vartoto ir egiptiečių, kuris reiškia „druska“. Jie buvo druskos 
žmonės. Daugelio miestų, įsikūrusių prie druskos telkinių — 
Halės, įsikūrusios prie druskos telkinio Rytų Vokietijoje, Ha- 
leino Austrijoje, Švabijos Halio ir Halštato, Galisijos šiaurės 
Ispanijoje ir Galicijos pietų Lenkijoje, - pavadinimo šaknis 
kilusi iš keltų laikų. Visos šios vietovės buvo pavadintos pagal 
keltų druskos kasyklas. 

Keltai gyveno dabartinės Vengrijos, Austrijos ir Bavarijos 
teritorijoje. Manoma, kad jie davė pavadinimus Reino, Mai- 
no, Nekaro, Rūro ir Izaro upėms. Kaip ir senovės kinų im- 

peratoriai, keltai grindė savo ekonomiką druska ir geležimi, 
todėl jiems reikėjo vandens kelių gabenti šioms sunkioms 
prekėms. 

Tačiau keltai naudojosi upėmis ne tik prekiauti, bet ir nau- 
jų žemių vakaruose, pietuose ir šiaurėje užkariavimams. Jie 
puolė dabartinę Prancūziją, šiaurės Ispaniją ir Belgiją, pava- 
dintą keltų genties Belgae vardu. Tuo metu, kai Diurnbergo 
kasyklos šachtoje buvo užspeistas minėtasis kalnakasys, kel- 
tai kėlėsi į Britų salas ir Viduržemio jūros pakrantes. 390 m. 
pr. Kr. jie nusiaubė Romą, per keturias dienas nušuoliavę žir- 
gais 80 mylių [128 km] - tais laikais Vakarų Europoje raiti- 
ninkų kariauna buvo neregėtas dalykas. Savo sunkiais kardais 
ir garsiais kariniais riksmais jie kėlė siaubą romėnams. Keltai 
valdė Romą keturiasdešimt metų, o 279 m. pr. Kr. įsiveržė į 
dabartinės Turkijos teritoriją. 

Kur dar ir kaip toli buvo nukeliavę ir įkūrę savo gyven- 
vietes keltų kariai ir prekeiviai, tiksliai nežinoma. Iki XIX a. 
Vakarų istorikai beveik nesidomėjo keltais, laikydami juos 
primityviais ir brutaliais barbarais. Bet 1846 m. kasybos inži- 
nierius, vardu Johannas Georgas Ramsaueris, Halštato drus- 
kos kasykloje prie Haleino pradėjo ieškoti pirito telkinių. 
Vietoj pirito jis rado du skeletus, kirvį ir bronzinio papuo- 
šalo nuolaužą. Paskui jis atrado dar septynis kūnus, palaido- 
tus su įvairiomis vertybėmis. Jis pranešė apie savo radinius 
valdžios institucijoms Vienoje ir gavo iš imperijos iždininko 
lėšų tęsti paieškas. Per vieną vasarą jis rado dar 58 kapavie- 
tes, o per šešiolika metų - tūkstantį kapaviečių, kuriose buvo 
palaidoti ir kūnai, ir urnos su kremuotų mirusiųjų pelenais. 
Jis kruopščiai katalogavo tūkstančius savo rastų daiktų. Kiek- 
vienas kapas buvo sunumeruotas, o Ramsauerio padėjėjas 

dailininkas akvarele nupiešė kiekvienoje vietoje rastus kū- 
nus ir eksponatus. Dėl pedantiško mokslinio metodiškumo 
Ramsaueris tapo naujo archeologijos mokslo pionieriumi 
ir labai pagausino istorines žinias apie druska prekiavusius 
senovės keltus. Turtingą ankstyvojo geležies amžiaus kultū- 
"rą, gyvavusią apie 700-450 m. pr. Kr., archeologai pavadino 
Halštato kultūra. 

Didžioji dalis Ramsauerio rastų Halštato kapaviečių da- 
tuojamos 700-600 m. pr. Kr., o kai kurios net 500 m. pr. Kr. 
Diurnberge atrastos 400 m. pr. Kr. datuojamos kapavietės by- 
loja, kad Halštato kasyklos svarba ėmė mažėti, ir svarbesniu 
druskos šaltiniu tapo Diurnbergo kasykla. 

Ramsauerio kasinėjimai ir radiniai Diurnberge atskleidė, 
kad šiose vietovėse gyvavo visuomenė, gyvenusi iš druskos 
kasybos, ir nors buvo atskirta aukštų ir stačių kalnų, kurių 
aukštis siekia 3 000 pėdų [915 m], vis dėlto prekiavo su toli- 
miausiais žemyno kampeliais. Šitie žmonės buvo palaidoti su 
vertingais dirbiniais, pagamintais Viduržemio jūros pakrantė- 
se, Šiaurės Afrikoje ir net Artimuosiuose Rytuose. Tyrinėda- 
mas šiuos druskos kasėjus Ramsaueris parodė, kad geležies 
amžiaus Šiaurės Europos gyventojai anaiptol nebuvo tamsūs 
barbarai, kaip manyta anksčiau. 


Tik paskutiniame XX a. dešimtmetyje vakariečiai sužinojo, 
kad Uigūro autonominėje srityje Kinijoje buvo rasta mumi- 
jų. Jų rasta prie Tarimo įdubos ir pačioje įduboje, esančioje 
į vakarus nuo Tibeto, į rytus nuo Samarkando ir Taškento, 

tarp Kinijos ir centrinės Azijos, prie Šilko kelio - pagrindinio 
prekybos kelio, jungusio Kiniją su Viduržemio jūros pakrantė- 
mis. Šilko keliu kadaise keliavo Markas Polas, bet šitie žmonės 
gyveno dar trimis tūkstančiais metų seniau, 2000 m. pr. Kr. 
Kaip ir senovės Egipte rastus palaikus, kurie yra tūkstančiu 
metų senesni, šiuos kūnus nuo suirimo apsaugojo natūraliai 
druskingas dirvožemis. 

Mirusiųjų kūnai ir jų ryškiai dažyti drabužiai išsilaikė 
stulbinamai gerai. Vyrai dėvėjo antblauzdžius su mėlynais, 
geltonais ir tamsiai raudonais dryžiais. Jie buvo aukštaūgiai, 
šviesiais arba šviesiai rudais plaukais, kartais ruda barzda. Ilgi 
šviesūs moterų plaukai supinti į kasas. Šitie nežinomi žmonės 
labai panašūs į aukštus, šviesiaplaukius ir mėlynakius keltų 
karius, kuriuos beveik po dviejų tūkstantmečių aprašė romė- 
nai. Jų kūgiškos veltinės kepurės ir tvilo švarkai labai primena 
Haleino ir Halštato druskos kasėjų aprangą ir daug vėlesnių 
laikų Škotijos kalniečių languotas vilnones skraistes. Aude- 
klai išmarginti beveik tokiais pat raudonais ir mėlynais dry- 
žiais kaip ir audiniai, rasti Diurnbergo kasykloje. Tekstilės is- 
torikė Elizabeth Wayland Barber padarė išvadą, kad jie net 
išausti beveik identiškai. Kaip keltai atsidūrė sūrioje Azijos 
dykumoje daugelį šimtmečių anksčiau negu juos imta vadinti 
keltais, lieka paslaptis. 

Kad ir kaip buvo, praėjus 1 300 metų, kai šitie tariamų kel- 
tų palaikai buvo palaidoti druskingoje Azijos žemėje, pirmųjų 
rašytinių liudijimų apie keltų kultūrą laikais jie tikrai leisdavo- 
si į tolimas keliones, paprastai norėdami parduoti druską, iš- 
kastą turtingose kasyklose Vidurio Europoje. Kaip ir egiptie- 
čiai, keltai suprato, kad sūdytais maisto produktais prekiauti 
naudingiau negu druska, o pervežti juos - lengviau. 

Pasak graikų ir romėnų, kurie ne tik rašė apie keltus, bet 
ir mainė Viduržemio jūros pakrančių gaminius į jų druską ir 
sūdytus maisto produktus, keltai valgė daug mėsos - ir lau- 
kinių, ir naminių gyvūnų. Sūdyta mėsa buvo tradicinis keltų 
maistas. 

Kai romėnams pagaliau pavyko primesti keltams savo kul- 
tūrą, keltai vadino dievą Merkurijų Moccus - „kiaule“. Taip va- 
dindami keltai nesiekė jo sumenkinti. Kiaulieną mėgstantys 
keltai laukinio kuilio koją laikė geriausia mėsos dalimi, ji buvo 
paliekama kariams. Pasak graikų istoriko Strabono, gyvenu- 
sio I a. pr. Kr., skaniausia naminių kiaulių mėsos dalimi keltai 
taip pat laikė kojas. Tikėtina, kad kaip tik keltai pirmieji pra- 
turtino Vakarų kultūrą sūdytu kumpiu. 

Atėnajas, I a. po Kr. Romoje gyvenęs graikas, rašė, kad kel- 
tai labiausiai vertina viršutinę kumpio dalį, ji atitenka drąsiau- 
siam kariui. Jeigu į ją pretenduoja du kariai, ginčas sprendžia- 
mas dvikova. Pasakojimas apie kovas dėl kumpio turbūt buvo 
pagrįstas veikiau graikų ir romėnų įsivaizdavimu apie keltus 
negu tikromis žiniomis, bet keltai iš tiesų ruošdavo ir valgyda- 
vo kumpius, taip pat mainydavo juos į kitas prekes. 

Mūsų laikais keltų kultūrų liko nedaug, bet jų atstovai vis 
dar mėgsta sūdytą žvėrienos koją. Pavyzdžiui, sūdyta elnie- 
nos kulšis ir šiandien lieka tradicinis škotų patiekalas. Štai jo 
receptas: 


Prieš sūdydami palaikykite elnieną dvi dienas sandėliuke. 
Supjaustykite ją reikalingo dydžio dalimis. Pasirūpinkite, 
kad mėsa būtų švari, nenutupėta musių, bet jokiu būdu 
neplaukite jos vandeniu [recepto autorės kursyvas |. Paim- 
kite 2 svarus [0,9 kg | valgomosios druskos, ketvirtį svaro 

[0,18 kg] rudojo nendrių cukraus, 1 arbatinį šaukštelį 
juodųjų pipirų, pusę arbatinio šaukštelio sodos. Kruopš- 
čiai sumaišykite šiuos prieskonius. Įtrinkite elnienos ga- 
balus iš abiejų pusių šiuo mišiniu 2-3 dienoms iš eilės. 
Tada sudėkite juos į medinį kubilą ar keraminį indą ir 
gerai suslėkite. Po 10 dienų elniena bus tinkama valgyti. 
Taip apdorota elniena, jeigu laikysite ją suslėgtą užda- 
rame inde, kad nepatektų oro, negenda daug mėnesių, o 
gerai pasūdytą kulšį galima pakabinti ir padžiovinti apie 
tris savaites, jeigu norite kumpio. 


Margaret Fraser, A Highland Cookery Book 
(Kalniečių valgių knyga), 1930 


Pasak Annettės Hope, Edinburgo bibliotekininkės, kuri 
rinko škotų receptus, Margaret Fraser buvo kilusi iš kalnų jė- 
gerių šeimos, tad daugiausia ji pateikė elnienos receptų, nors 
juos galima pritaikyti bet kokiai žvėrių ar naminių gyvūnų 
mėsai. Cukraus — ji rekomendavo šviesiai rudą Demeraros 
(Britų Gvianoje) cukrų - keltai nevartojo, o sodą, galimas 
daiktas, vartojo. 


Senovės keltų druskakasiai buvo perpratę kalnų sandarą. Jie 
suprato, kad jeigu norėdami pasiekti turtingus druskos klodus 
kas šachtas horizontaliai kalno šlaite, sugaiš labai daug laiko, 
nors horizontaliai daug lengviau vaikščioti ir nešioti druskos 
luitus. Todėl jie kasdavo šachtas stačiu kampu ir meistriškai 

sutvirtindavo jų sienas. Kalnakasiams tekdavo lipti iš jų 45 ar 
50 laipsnių kampu, įsikandus dantyse liepsnojantį deglą, pri- 
sikrovus į odinę kuprinę druskos luitų. Keltai buvo puikūs 
kalviai, kirtiklius ir kitus metalinius įrankius jie gamindavo ne 
iš geležies, o iš bronzos - tais laikais jau senamadiško metalo. 
Tikriausiai jie žinojo, kad bronza koroziniam druskos povei- 
kiui atsparesnė už geležį. 

Keltai ar jų protėviai (priklausę Vidurio Europos urnų lau- 
kų kultūrai, pavadintai taip dėl to, kad jos atstovai kremuodavo 
savo mirusiuosius ir laidodavo jų pelenus urnose), mokėjo ne 
tik kasti druską. Jie pirmieji Šiaurės Europoje ėmė organizuo- 
tai plėtoti žemdirbystę, išbandydami tokias revoliucines idėjas 
kaip trąšos ir sėjomaina. Šiaurės Ispanijoje jie ėmė auginti kvie- 
čius; mokėjo lieti iš bronzos įmantrius dirbinius, kasti geležies 
rūdą ir kalti geležį. Jie išplatino geležį didžiojoje dalyje Vaka- 
rų Europos ir išrado daugelį būdų ją panaudoti —- pavyzdžiui, 
padirbo žiedinius šarvus ir priešams siaubą kėlusį trijų pėdų 
[91 cm] ilgio keltišką kardą. Be to, jie taip pat sugalvojo vientisą 
geležinį lanką vežimo ratams, statinėms ir tikriausiai pasagas. 
Galimas daiktas, kad jie pirmieji Europoje išmoko joti arkliais. 

Nepaisant daugybės jų pasiekimų, valstybės sukurti kel- 
tams nepavyko. Kad ir kaip būtų keista, keltų valstybės užuo- 
mazgos ėmė formuotis I a., Julijui Cezariui užsimojus užka- 
riauti Galiją. Keltų vadas, vardu Vercingetoriksas (šis vardas 
reiškia „karalius karys“) surinko įvairių keltų genčių karius ir 
stojo į kovą su romėnais prie Alezijos miesto (dabar Alis Sent 
Renas) Senos žemupyje. Vercingetorikso tėvas nesėkmingai 
bandė juos įveikti 80 m. pr. Kr. 

Pasak Cezario, tuo metu, kai apgulti keltai iš nevilties net 
ėmė svarstyti galimybę žudyti maistui pagyvenusius miesto 

gyventojus, į Vercingetorikso raginimą padėti atsiliepė ketu- 
riasdešimt viena keltų gentis ir nusiuntė į pagalbą kovotojams 
Alezijoje 8 000 raitelių ir 250 000 pėstininkų. 

Kai kurie istorikai mano, kad jeigu Alezijos mūšyje keltai 
būtų įveikę romėnus, būtų ėmusi formuotis vieninga keltų 
valstybė. Bet romėnai laimėjo, pavergė keltus ir patys parašė 
jų istoriją. 

Nors keltai garsėjo ryškiais drabužiais, pasakojama, kad 
jie eidavo į mūšį nuogi, tik su raguotais šalmais. Istorikai pa- 
sakoja apie siaubą keliančius keltų kovos šūksnius ir šiurpias 
protėvių giesmes, kurias jie giedodavo ruošdamiesi įnirtingai 
pulti priešus. Pasak romėnų, jie kovodavo žūtbūtinai. Nukir- 
tęs priešo galvą savo dideliu geležiniu kardu, keltų karys pa- 
kabindavo ją kaip trofėjų prie savo namų arba paverdavo ant 
arklio apynasrio. Vercingetoriksas, matyt, buvo negailestin- 
gas vadas, karštai troškęs išlaisvinti savo tautą nuo romėnų, 
pasiruošęs sunaikinti ištisus miestus ir negailestingai išžudyti 
priešininkus, kad pasiektų savo tikslą. 

Bet, Vercingetorikso nelaimei, jam teko kovoti su Julijaus 
Cezario romėnų legionais. Romos istoriko Plutarcho verti- 
nimu, Julijaus Cezario vadovaujami civilizuoti romėnai per 
dešimtmetį trukusį karo žygį Galijoje sunaikino 800 miestų ir 
kaimų ir pavergė 3 milijonus žmonių. 

Po romėnų karo žygio iš keltų genčių liko tik izoliuotos 
bendruomenės tolimose Atlanto pakrantėse: šiaurvakarinė- 
je Iberijoje, Bretanės pusiasalyje, Kornvalyje, Velse, Airijoje, 
Škotijoje ir Meno saloje. Visus šiuos keltų palikuonis vėles- 
nių tautinių valstybių metraštininkai vaizdavo kaip maištin- 
gus užsispyrėlius, kliudančius kurti didvalstybes - Britaniją, 
Prancūziją ir Ispaniją. 

Romėnų pergalė buvo triuškinanti. Keltų išradimai — 
druskos kasybos, metalurgijos, žemės ūkio, prekybos ir joji- 
mo - praturtino Romos imperiją. Keltų druskos šachtos tapo 
romėnų nuosavybe, o keltų kumpiai įėjo į romėnų racioną, 
nors nedaugelis prisimindavo, kad šio patiekalo receptą ka- 
daise sugalvojo keltai. Keltai buvo novatoriai. Romėnai buvo 


valstybės kūrėjai. 


IV SKYRIUS 
SŪRIŲ UŽKULŲ DIENOS 


OMĖNAI AUKŠTINO DEMOKRATIJĄ, paprastų gy- 

ventojų teises ir, kurį laiką, respubliką, nors dažnai nesi- 
laikydavo šių idealų. Romos istorija yra nepaliaujama privi- 
legijuotų patricijų ir nevisateisių plebėjų kova. Plebėjai siekė 
išsikovoti balso teisę, o patricijai stengėsi neprileisti jų prie 
valdžios. Stengdamiesi išsaugoti savo privilegijas Romos pat- 
ricijai dažnai suteikdavo plebėjams šiokių tokių nuolaidų. 
Patricijai skelbėsi pasirūpinsią, kad kiekvienas žmogus turėtų 
teisę į druską. „Valgomąja“, kaip ją imta vadinti, druska tapo 
kaip tik Romoje. 

Prabangiai patricijų virtuvei buvo būdinga sudedamųjų 
dalių gausa ir patiekalų įvairovė. Atrodė, Romos virėjai sten- 
gėsi nė vieno produkto nepalikti natūralaus. Jie mėgo ypatin- 
gus valgius, tokius kaip kiaulės vulva ir speniai — patiekalas, 
kuris dažnai minimas pasakojimuose apie puotas; patricijai 
ginčijosi, ar jam turi būti naudojamos skaisčių kiaulių ar, kaip 
teigė Plinijus Vyresnysis, atvedusių pirmąją vadą skerdienos 
dalys. 

Kartais maisto produktus patricijai rinkosi vadovauda- 
miesi pasididžiavimu savo miesto gamtos turtais. Geriau- 
siomis lydekomis jie laikė tas, kurios sužvejotos Tibre tarp 
Romos miesto tiltų. Tačiau girdamiesi savo užkariavimais jie 
rūpinosi, kad ant jų stalo būtų maisto iš įvairiausių imperijos 
kraštų: kumpiai buvo vežami iš Germanijos, austrės - iš Bri- 
tanijos, o eršketai iš Juodosios jūros pakrančių. Plebėjai mito 
rupia duona ir koše, kurią kartais paįvairindavo sūdyta žuvimi 
ir alyvuogėmis, bet valdžia rūpinosi, kad jie bent jau visada 
turėtų druskos. l 

Romoje nebuvo įvesta valstybinė druskos monopolija 
kaip Kinijoje, bet prireikus valdžia nedvejodama reguliuoda- 
vo druskos kainas. Jau 506 m. pr. Kr. Romos karalius (nors 
po trejų metų karalystė tapo respublika) paskelbė pagrindinį 
Romos druskos šaltinį, privačias druskos garyklas Ostijoje, 
valstybės nuosavybe, nes druskos kainos jam pasirodė per di- 
delės - tai pirmasis šaltiniuose minimas romėnų valdovo ban- 
dymas reguliuoti druskos kainas. 

Ir respublikos, ir vėliau imperijos laikais Romos vyriausy- 
bė periodiškai subsidijavo druskos kainą, siekdama užtikrinti, 
kad ji būtų lengvai įperkama plebėjams. Tai buvo dovana, tar- 
si mokesčių lengvata. Tokias dovanas valdžia paprastai do- 
vanodavo, kai prireikdavo liaudies palaikymo. Rengdamasis 
lemiamam kariniam jūrų žygiui prieš Marką Antonijų ir Kleo- 
patrą, imperatorius Augustas pelnė plebėjų palaikymą nemo- 
kamai dalydamas alyvuogių aliejų ir druską. 

Bet per Punų karus (264-146 m. pr. Kr.), šimtmetį truku- 
sią mirtiną kovą su finikiečių kolonija Kartagina dėl Vidurže- 
mio jūros kontrolės, siekdama surinkti pinigų karui Romos 
valdžia padidino druskos kainas. Kaip ir Kinijos impera- 

toriai, Romos senatoriai nustatė dirbtinai aukštas druskos 
kainas ir iš jos pardavimo gautą pelną skirdavo kariuomenei 
išlaikyti. Romos mieste druska liko nebrangi, bet provinci- 
jose kaina augo priklausomai nuo atstumo iki artimiausios 
druskos garyklos. Tai lėmė druskos mokesčių sistema, kurią 
sumanė Markas Livijus, tribūnas, valstybės pareigūnas, ats- 
tovaujantis plebėjams. Dėl savo druskos mokesčių sistemos 
jis buvo pramintas salinator; vėliau taip imta vadinti iždo pa- 
reigūnus, kurie priimdavo druskos kainas lemiančius spren- 
dimus. 


Dauguma Italijos miestų buvo įsteigti prie druskos garyklų, 
taip pat ir Roma. Ji įsikūrė kalvose, prie Tibro žiočių šiau- 
riniame krante buvusių druskos garyklų, kurios priklausė 
etruskams. 640 m. pr. Kr. romėnai, nenorėdami priklausy- 
ti nuo etruskų druskos, kitame upės krante Ostijoje įsteigė 
savo druskos garyklą. Jie įrengė seklų tvenkinį ir jame laiky- 
davo jūros vandenį, kol saulė jį išgarindavo, palikdama drus- 
kos kristalus. 

Pirmasis didelis Romos kelias Via Salaria - Druskos ke- 
lias - buvo nutiestas gabenti šią druską ne tik į Romą, bet ir 
į pusiasalio gilumą. Šis kelias leido aprūpinti druska romėnų 
valdomą Apeninų pusiasalio dalį, bet Romai plečiantis vežti 
druską šiuo keliu didesniais atstumais tapo per brangu. Romai 
buvo svarbu ne tik tai, kad druska būtų įperkama žmonėms, 
jai ėmus kurti didžiulę imperiją dar svarbiau buvo aprūpinti 
druska kariuomenę. Druskos reikėjo kareiviams, jų arkliams 

ir galvijams. Kartais kareiviams net atlyginimas buvo moka- 
mas druska - todėl iš lotyniško žodžio sal kilo anglų kalbos 
žodis salary |atlyginimas, alga], posakis „vertas savo druskos“ 
ar „uždirbantis savo druską“ ir prancūziškas žodis solde - „už- 
mokestis“, iš kurio savo ruožtu kilo anglų kalbos žodis soldier 
[kareivis]. 

Romėnams druska buvo būtinas imperijos kūrimo ele- 
mentas. Jie statė druskos garyklas visuose savo užkariautuose 
kraštuose - prie jūrų, pelkių ir sūraus vandens šaltinių visame 
Apeninų pusiasalyje. Per užkariavimus jie užgrobė ne tiktai 
Halštato, Haleino ir daug kitų keltų druskos kasyklų Galijoje 
ir Britanijoje, bet ir finikiečių bei kartaginiečių druskos ga- 
ryklas Šiaurės Afrikoje, Sicilijoje, Ispanijoje ir Portugalijoje. 
Jiems atiteko Graikijos, Juodosios jūros ir senovės Artimųjų 
Rytų druskos garyklos; tarp jų ir Sodomos kalno prie Negy- 
vosios jūros. Identifikuota daugiau kaip šešiasdešimt Romos 
imperijos druskos garyklų. 

Romėnai virindavo jūros vandenį keraminiuose induose, 
kol juose susidarydavo kietas druskos sluoksnis, o tada jį su- 
daužydavo. Keramikos šukių krūvos žymi daug senovinių Ro- 
mos jūros druskos garyklų visoje Viduržemio jūros pakran- 
tėje. Romėnai taip pat pumpavo jūros vandenį į tvenkinius 
ir garindavo jį saulėje, kaip Ostijoje. Jie kasė akmens druską 
šachtose, rinkdavo ją išdžiūvusių ežerų daubose kaip Afrikos 
gyventojai sebchose, virino sūrų pelkių vandenį ir degino pel- 
kės augalus norėdami išgauti druską iš pelenų. 

Tačiau visus šiuos būdus išrado ne romėnai. Aristotelis 
minėjo sūraus šaltinių vandens garinimą jau IV a. pr. Kr. Hi- 
pokratas, V a. pr. Kr. gyvenęs gydytojas, žinojo, kad druskos 


galima gauti garinant saulėje jūros vandenį. Jis rašė: 

Saulė pritraukia rečiausią ir lengviausią vandens dalį ir iš- 
kelia ją į viršų; tirštesnis ir sunkesnis sūrymas lieka, ir iš jo 
atsiranda druska. 


Nors romėnai patys ir nekėlė originalių idėjų, jie buvo geni- 
alūs administratoriai, mokėję įgyvendinti jas milžinišku mastu. 


Romėnai sūdė žalumynus, manydami, kad druska neutrali- 
zuoja natūralų kartumą, ir žodis salad [salotos] kilo iš lotynų 
kalbos žodžio sal - druska. Seniausias visas išlikęs lotynų pro- 
zos kūrinys yra II a. pr. Kr. Katono parašytas praktinis žemdir- 
bystės vadovas De agricultura. Štai kaip autorius pataria valgyti 
kopūstus: 


Jeigu kopūstą supjaustysite, nuplausite, išdžiovinsite, api- 
barstysite druska ar apšlakstysite actu, sveikesnio maisto 


negali būti. 


Plebėjų namuose druska buvo patiekiama ant stalo pa- 
prastoje geldelėje, o per patricijų puotas - puošnioje sidabri- 
nėje druskinėje. Kadangi druska simbolizavo santarvę, jeigu 
šeimininkas nepastatydavo ant puotos stalo druskinės, svečiai 
galėjo tai interpretuoti kaip nedraugiškumo apraišką ir tapti 
įtarūs. 

Katonas patarė tikrinti, ar daržovėms raugti naudojamas 
sūrymas pakankamai prisotintas druskos, įmetus į jį ančiuvį 
arba kiaušinį, - jeigu jie neskęsta sūryme, vadinasi, druskos 

pakanka. Ančiuviai druskos kiekiui sūryme tikrinti jau nebe- 
naudojami, bet kiaušiniai vis dar plačiai naudojami šiuo tikslu 
visame Viduržemio jūros regione. Šiaurės Europoje tam kar- 
tais naudojama bulvė. 

Diduma romėnų maisto produktų jau būdavo gausiai pa- 
sūdyti, kai jie pirkdavo juos turguje. Net vynas būdavo sūdo- 
mas - įpilama į jį aštraus druskingo mišinio, vadinamo def- 
rutum, - jis neleisdavo vynui surūgti, mat kamščių užkimšti 
ąsočiams nebuvo. Taigi romėnų maistas, kaip pasakojama, 
būdavo nepaprastai sūrus, nors prie stalo jie druskos varto- 
jo ne itin daug. I a. po Kr. Plinijus apskaičiavo, kad vidutinis 
Romos gyventojas suvartodavo tik 25 gramus druskos per 
dieną. Šiuolaikinis amerikietis suvartoja jos dar mažiau, jeigu 
neskaičiuosime supakuotame maiste esančios druskos. 

Daug druskos romėnai suvartodavo valgydami gausiai sū- 
dytus kumpius ir kitus kiaulienos produktus, kuriuos gaminti 
tikriausiai išmoko iš keltų. Iš Galijos buvo vežamos dešros — 
kiaulienos ir kitos mėsos, konservuotos druska, pagardintos 
prieskoniais ir sukimštos į natūralias žarnas, pūsles ar skran- 
džius; vėliau jas imta gaminti ir vietoje. Daugelio šiuolaikinių 
prancūzų ir italų dešrų receptai buvo sukurti romėnų laikais. 

Iš pradžių kumpiai ir dešros buvo vežami į Romą iš už- 
kariautų šiaurės kraštų. Pasak Strabono, daug keliavusio I a. 
pr. Kr. graikų istoriko, labiausiai romėnai vertino iš Burgun- 
dijos miškų atvežamus kumpius. Tuo laiku tuose miškuose 
gyveno keltai, bet prancūzai, kurie savinasi keltų istoriją ir net 
padarė Vercingetoriksą savo nacionaliniu didvyriu, teigia, kad 
kumpį sugalvojo jie, nors ir keltų Galijos laikais. Bet romėnai 
importavo kumpius iš daugelio keltų kraštų, taip pat ir iš nū- 
dienos Vokietijos. Romėnai labai mėgo Vestfalijos kumpius, 

kurie būdavo džiovinami, sūdomi, o paskui rūkomi naudo- 
jant unikalią vietinę medieną - laikantis šio recepto kumpiai 
Vestfalijoje gaminami ir šiandien. 

Katonas, kaip ir daugelis romėnų, labai mėgo kumpį. Tais 
laikais kilę romėnų giminės vardai dažnai buvo susiję su žem- 
dirbyste, ir Katono giminės vardas Markas Porcijus veikiausiai 
kilo iš lotyniško žodžio porcus [kiaulė]. Bandydamas pagaminti 
į Vestfalijos kumpį panašų patiekalą, Markas sukūrė ilgai negen- 
dančio kumpio receptą. Siekdamas suteikti savo patiekalui lau- 
kinį šiaurės barbarų kumpio skonį jis pridėdavo aliejaus ir acto. 


Nusipirkęs kiaulės kojų nupjauk kanopas. Paimk pusę 
peko [4 litrus] romėniškos druskos. Paskleisk druską ku- 
bilo ar puodynės dugne, paskui padėk ant jos kumpį oda 
žemyn. Apiberk jį visą druska. Padėk ant jo kitą kumpį ir 
taip pat apiberk visą druska. Pasirūpink, kad mėsos ga- 
balai tarpusavy nesiliestų. Taip pat apiberk druska ir kitus 
kumpio gabalus. Kai visus sudėsi, apiberk juos druska 
taip, kad nesimatytų mėsos, ir išlygink. 

Palaikyk kumpius druskoje penkias dienas, paskui 
visus išimk. Sukeisk kumpius vietomis - tuos, kurie buvo 
apačioje, padėk viršuje, o tuos, kurie buvo viršuje - į 
apačią. Iš viso praėjus dvylikai dienų išimk kumpius, nu- 
valyk nuo jų druską ir pakabink gryname ore dviem die- 
noms. Trečią dieną nuvalyk juos kempine, ištrink visus 
aliejumi ir pakabink dūmuose dviem dienoms. Trečią 
dieną nuimk, ištrink visus aliejaus ir acto mišiniu ir paka- 
bink mėsos sandėlyje. Nei kandys, nei kirminai nepuls jų. 


Katonas, De agricultura, II a. pr. Kr. 

Druskoje konservuotos alyvuogės, kaip ir seniau iš jų pradėtas 
spausti aliejus, buvo pagrindiniai romėnų maisto produktai, o 
dirbančiųjų klasių atstovai tik jais ir mito. Patricijai valgė alyv- 
uoges valgio pradžioje. Plebėjams jos ir buvo valgis. Katonas 
rašė, kad jo darbininkai minta duona, alyvuogėmis, vynu ir 
druska. Nors alyvuogės kietos, jas reikia rinkti rankomis, nes 
net dėl menkiausio sumušimo konservuojant jos gali pradėti 
pūti. Todėl alyvuogių derlių reikėjo nuimti labai rūpestingai; 
senovės laikais buvo manoma, kad sėkmingam derliaus nuė- 
mimui sąlygos palankios tik kiekvieno mėnesio paskutinį Mė- 
nulio ketvirtį. 

Subraižyti ar pažeisti vaisiai buvo raugiami darbinin- 
kams, o sėkmingai surinktos alyvuogės įvairiais būdais kon- 
servuojamos pardavimui. Apicijus, didysis Romos kulinaras, 
savo raštuose minėjo columbades - jūros vandenyje raugia- 
mas alyvuoges. 

Sūryme, kartais pridėdami acto, romėnai konservavo daug 
daržovių, tarp jų paprastuosius pankolius, šparagus ir kopūs- 
tus. 2 200 metų senumo Katono receptas, pagal kurį alyvuogės 
mirkomos keliuose vandenyse siekiant pašalinti oleuropeina, o 
paskui druskoje, siekiant sukelti pieno rūgšties fermentaciją, 
plačiai naudojamas iki šiol. Tiesa, kalbėdamas apie „pakanka- 
mai išmirkytas“ alyvuoges jis užmiršo paminėti, kad mirkymas 
trunka ne vieną dieną. 

Kaip konservuojamos žalios alyvuogės. 


Kol nepajuodavo, alyvuoges reikia perlaužti ir sudėti į 
vandenį. Vandenį reikia dažnai keisti. Kai jos pakankamai 

išmirksta, jas reikia nusausinti, sudėti į actą ir įpilti į jį 
aliejaus. Į vieną peką [9,08 litro] alyvuogių reikia įdėti 
1,2 svaro druskos. Paprastasis pankoliai ir pistacijos | mas- 
tikinės pistacijos sėklos] marinuojami acte atskirai. Jeigu 
sumaišysi jas su alyvuogėmis, jas reikia suvartoti greitai. 
Alyvuoges laikyk konservavimo puodynėse. Iš jų alyv- 
uoges imk sausomis rankomis. 


Žuvis buvo svarbiausias romėnų virtuvės produktas, o sūdy- 
ta žuvis - romėnų prekybos pagrindas. Apie romėnų preky- 
bą sūdytomis žuvimis rašė graikų gydytojas Galenas, gyvenęs 
130-200 m. Galenas pirmasis suprato, kaip svarbu skaičiuoti 
pulsą, ir jo raštus apie sveikatą ir mitybą gydytojai atidžiai stu- 
dijavo net prasidėjus viduramžiams. Ir anaiptol neatsitiktinai 
apie sūdytą žuvį rašė gydytojas - kaip ir druska, ji buvo laikoma 
ir maistu, ir vaistu. 

Galenas aprašė Romos uostus su gausybe laivų, iš kurių 
buvo kraunama sūdytos žuvys, atgabentos iš rytinės ir vakari- 
nės Viduržemio jūros pakrantės. Jis rašė, kad geriausia jam ži- 
noma sūdyta žuvis yra sarda, bet taip pat gyrė tunus, sūdytus 
Sardinijoje ar Kadise Ispanijoje, ir sūdytas kefales, sužvejotas 
Juodojoje jūroje. Sarda galimai buvo vadinamas mažas tunas, 
dabar vadinamas pelamide arba atlantine skumbre, arba ma- 
žos jaunos sardinės, kurių pagaunama tik prie Europos. Jis 
taip pat gyrė sūdytas žuvis iš Egipto ir konservuotas skum- 
bres iš Seksio uosto pietų Ispanijoje. 

Galeno laikais šimtmečius vykstanti prekyba sūdyta žuvi- 

mi ir fermentuotos sūdytos žuvies padažu Viduržemio jūroje 
jau buvo gerai išplėtota. Gydytojai apie ją rašė ir anksčiau. Ta- 
čiau Galeną stebino šios prekybos intensyvumas, II a. pasie- 
kęs didžiulį, dar niekada istorijoje neregėtą mastą. 


241 m. pr. Kr., Punų karų pabaigoje, kai finikiečių Kartagina 
buvo sutriuškinta, romėnams atiteko Sicilija, didžiausia sala 
Viduržemio jūroje. Dėl savo grūdų Sicilija buvo vadinama 
„Romos aruodu“. Bet ji taip pat turėjo vertingų žvejybos vie- 
tų: pagrindinė visos Sicilijos pakrantės gyventojų veikla buvo 
žvejyba, žuvų sūdymas ir pardavimas, o garsiausia žuvis visa- 
me Viduržemio jūros regione buvo sūdytas paprastasis tunas. 
Siciliečiai gamino druską virindami jūros vandenį, besikau- 
piantį salos pelkėse, kurių joje daug. Atliekant archeologinius 
kasinėjimus buvo atrastos senosios druskos garyklos, sutelktos 
vakarinėje salos dalyje aplink Trapanį, ir Favinjanos saloje. Ne- 
atsitiktinai kaip tik šiose vietovėse Žvejojami šie tunai. 
Archestratas, Sicilijoje gimęs IV a. pr. Kr. graikų poetas ir 
gurmanas, gyrė savo gimtosios salos tunus, ir šviežius, ir sūdy- 
tus, laikomus puodynėse. Paprastai sužvejojus tuną skaniau- 
sia viršutinė dalis būdavo kepama šviežia, o sausesnė uodegos 
mėsa sūdoma. Bet Archestratas pasiūlė įdomų kompromisą. 


Paimk moteriškos lyties tuno - didelės tunės, atplaukusios 
nuo Bizantijos krantų - uodegą. Tada supjaustyk ją ir gerai 
iškepk, tiesiog šiek tiek apibarstęs druska ir aptepęs alie- 
jumi. Valgyk kepinius karštus, pamirkydamas juos į aštrų 

sūrymą. Jei nori valgyti juos sausus, jie yra puikūs, dieviškos 
išvaizdos ir pavidalo. Tik nepilk ant jų acto, nes sugadinsi. 


Archestratas, Prašmatnus gyvenimas, IV a. pr. Kr. 


Archestratas taip pat žavėjosi Juodosios jūros tunais, veža- 
mais iš Bizantijaus, kurio vietoje dabar įsikūręs Stambulas. Ir 
paprastieji, ir Juodosios jūros tunai priklauso tam pačiam bū- 
riui. Keliaudami į Juodąją jūrą neršti tunai praplaukia pro Si- 
ciliją. Prieš romėnų įsiviešpatavimą Juodoji jūra buvo svarbus 
žvejybos ir žuvų sūdymo regionas; ypač daug čia būdavo su- 
žvejojama ir užsūdoma tunų, bet taip pat nemažai silkių, erš- 
ketų, plekšnių, skumbrių ir ančiuvių. Herodotas ypač vertino 
sūdytus eršketus, žvejojamus upėje, kuri per Ukrainą teka į 
Juodąją jūrą ir dabar vadinama Dniepru. 


Druskos garyklos paprastai būdavo steigiamos šalia žvejybos 
vietų, ir nuo Juodosios jūros iki Gibraltaro sąsiaurio susiforma- 
vo pramoninės zonos, kuriose būdavo gaminama daug įvairių 
sūdytų produktų, tarp jų įvairių rūšių sūdytos žuvys, žuvies 
padažai ir purpuro pigmentas. 

Visus sūdytus produktus romėnai apibendrintai vadino 
salsamentum: šis pavadinimas kilo iš žodžio sal - druska. Pre- 
kyboje svarbiausias salsamentum buvo sūdyta žuvis. Graikai 
turėjo daug sūdytos žuvies pavadinimų, apibūdinančių sū- 
dymo tipą, kilmės vietą, žuvies kūno dalį, sūdymo būdą (su 
žvynais ar be žvynų), o romėnai išsiversdavo su vienu žo- 

džiu - salsamentum, - bet tai jiems nė kiek nekliudė smarkiai 
pelnytis iš sūdytos žuvies. 

Pagaminę visus jiems reikalingus salsamenta, iš atliekų — 
vidurių, žiaunų ir uodegų - romėnai darydavo padažą. Ro- 
mėnų raštuose minimos keturios padažų rūšys: garum, liqua- 
men, allec ir muria. Tiksli šitų terminų reikšmė jau nežinoma. 
Allec turbūt buvo tirščiai, likdavę nusunkus padažą. Garum ir 
liguamen tapo bendriniais fermentuoto žuvies padažo pava- 
dinimais. | 

Gaminant padažą žuvų atliekos būdavo sudedamos į puo- 
dynes perklojant sluoksniais druskos ir prislegiamos iš vir- 
šaus, kad liktų apsemtos sūrymo, kuris atsirasdavo druskai 
traukiant iš žuvies syvus. Klasikos mokslininkai ieškojo tiks- 
lių senovinių garum receptų, bet aiškiausi pateikti viduram- 
žių Graikijos žemės ūkio vadove Geoponica, parašytame apie 
900 metus. Jame, remiantis ankstyvesniais šaltiniais, pateikta 
keletas garum receptų: 


Vadinamasis liguamen gaminamas taip: žuvų žarnos su- 
dedamos į indą ir sūdomos kartu su mažomis žuvimis, 
geriausia stintomis arba mažomis kefalėmis, kilkėmis ar 
vilkžuvėmis, ar bet kokiomis kitomis smulkiomis žuvimis. 
Pasūdyta masė, dažnai supurtant, fermentuojama saulėje. 

Kai nuo karščio masė sukrinta, garum gaunamas taip: į 
indą su minėta žuvimi įdedamas didelis patvarus krepšys, 
ir per jo plyšius garum skverbiasi į vidų. Taip košiant per 
krepšį vadinamąjį liguamen gaunamas garum. Inde liku- 
sios atliekos yra allec [...] 

Jeigu nori naudoti garum tuoj pat, gali nefermentuoti 
jo saulėje, o užvirinti. Prisotink sūrymą druskos tiek, kad 

į jį įmestas kiaušinis plūduriuotų paviršiuje (jei jis skęsta, 
sūrymas nėra pakankamai prisotintas), sudėk žuvį į sū- 
rymą visiškai naujame keraminiame puode, įdėk šiek tiek 
raudonėlio, pastatyk puodą ant reikiamai kaitrios ugnies 
ir pavirink. Gali įpilti virintos vynuogių misos [nefermen- 
tuoto vyno). Paskui keletą kartų iškošk ataušintą skystį, 
kol pasidarys skaidrus. Uždenk jį ir išnešk į rūsį. 


Gydytojai laikė garum labai naudingu sveikatai skysčiu, 
turinčiu visas naudingas sūdytos žuvies savybes. Jie skirdavo 
jį kaip vaistą arba, dažniau, maišydavo su kitomis dedamosio- 
mis gamindami vaistus, paprastai skirtus gydyti virškinimo 
sutrikimus ir žaizdas, kurias druska puikiai dezinfekuoja. Taip 
pat garum buvo skiriamas gydyti ir daugelį kitų ligų, tarp jų 
išialgiją, tuberkuliozę ir galvos skausmus. 

Be Romos imperijos, senovės pasaulyje garum buvo var- 
tojamas tik Azijoje. Kai kurių istorikų nuomone, idėja gamin- 
ti šį padažą, kaip ir sumanymas prijaukinti kiaules, nepriklau- 
somai kilo ir rytiečiams, ir vakariečiams. Manoma, kad Azijos 
padažas atsirado Vietname, nors, galimas daiktas, vietnamie- 
čiai perėmė šią idėją iš kinų, kurie senovės laikais sojų padažą 
gamino fermentuodami žuvis su pupomis. 

Vietname druska labai vertinama, ir vargingi žmonės kar- 
tais maitinasi vien ryžiais, paskanintais sūdyta aitriųjų pap- 
rikų tyre ar brangesnėmis kepintomis sezamo sėklomis su 
druska. Druska taip pat maišoma su kapotomis imbiero šak- 
nimis. Bet nuo senovės laikų kur kas populiaresnis pagardas 
yra nudc mūm sūrymas, pagamintas iš sūdytų smulkių žuvų. 
Skirtingai nuo romėniškojo, Azijos garum tebėra populiarus 
ir dabar ir yra gaminamas beveik visoje Pietryčių Azijoje, taip 

pat Kambodžoje, Mianmare, Laose ir Filipinuose, kur jis vadi- 
namas bagoong. Tailande, kur jis vadinamas nam pla, šį padažą 
gamina daugiau kaip 200 įmonių. Savų garum rūšių turi korė- 
jiečiai, kinai, japonai ir net indai. 

Vietname nudc mūm per Naujuosius metus užpilamas ant 
vaisių ir daržovių su paprika ir česnaku. Virta kiaulės galva, 
supjaustyta sluoksniais ir pagardinta šiuo padažu, vadinama 
tré. Yra daug nuėc mūm rūšių: iš krabų gaminamas măm cd), iš 
kalmarų - măm muc, iš krevečių - măm tôm. 

Prancūzai, susipažinę su šiuo padažu ir, matyt, užmiršę 
savo lotynišką paveldą, baisėjosi, kad vietnamiečiai valgo „su- 
puvusią žuvį . Romėnams irgi ne kartą teko girdėti panašių 
vertinimų apie savo mėgstamą pagardą. XX a. pradžioje gar- 
siame Pastero institute Paryžiuje šešiolika metų, nuo 1914 iki 
1930 m., buvo tiriamas nuóc mūm, siekiant suprasti fermenta- 
cijos procesą, kurį Vietnamo valstiečiai taikė daug šimtmečių. 
Dvi būtinos jo dedamosios buvo žuvis ir druska. Paprastai 
jam gaminti naudojamos smulkios žuvys iš Clupeidae šeimos, 
kuriai priklauso silkės ir sardinės. Žuvys laikomos druskoje 
tris dienas, kol išleidžia syvus, viena jų dalis brandinama sau- 
lėje, o iš likusios dalies, suslėgus ją su žuvimi, gaminama tyrė. 
Tada vietnamiečiai ją sumaišo su syvais ir palieka bręsti tris 
mėnesius, o kartais ir daug ilgiau. Ir tik tada iš šios masės iš- 
spaudžia syvus, kurie ir yra nuoc mūm. 


Romėnai vartojo garum beveik taip pat, kaip kinai sojų pa- 
dažą. Užuot barstę druską ant patiekalo, jie užlašindavo ant 

mėsos, žuvies, daržovių ar net vaisių keletą lašų garum. Se- 
niausioje iki mūsų dienų išlikusioje kulinarijos knygoje De re 
coguinaria, kurios autoriumi laikomas Apicijus, nors atrodo, 
kad tai I a. po Kr. sudarytas daugelio romėnų virėjų recep- 
tų rinkinys, - pateikiama kur kas daugiau receptų su garum 
negu su druska. Garum buvo daug brangesnis negu druska, 
bet Apicijus aiškiai rašė aukštesniųjų klasių atstovams. Pasak 
Senekos, Apicijus nusižudė, nes išleidęs dešimtadalį savo 
didelio turto virtuvei suprato nebegalėsiąs gyventi taip pra- 
bangiai, kaip nori. 

Štai vienas receptas iš Apicijaus knygos, sudėtingo ir pra- 
bangaus patiekalo, kokius mėgo romėnai, pavyzdys. Patieka- 
las pagardintas garum, o druska recepte neminima. 


[Paimk keptų | dedešvų, porų, burokų ar virtų kopūstų 
daigų, keptų strazdų ir vištienos kukulių, kiaulienos, ba- 
landienos, vištienos ir kitos panašios puikios mėsos, ko- 
kios turi, gabalėlių. Sudėliok viską sluoksniais [į indą |. 

Sutrink pipirus ir vaistinę gelsvę | kartus augalas buvo 
paplitęs senovės Romoje kaip petražolė] ir sumaišyk su 
dviem dalimis seno vyno, viena dalimi sultinio [garum], 
viena dalimi medaus ir šlakeliu aliejaus. Paragauk; kai 
viską gerai sumaišysi deramomis proporcijomis, įdėk į 
prikaistuvį ir šiek tiek pakaitink; kai mišinys užvirs, įpilk 
pintą pieno, kuriame įmaišyti [gali būti aštuoni | kiauši- 
niai; užpilk [ir lėtai kaitink, bet neleisk užvirti] ir, kai su- 
tirštės, patiek ant stalo. [ Prieš tiekiant patiekalas paprastai 
pamaišomas. | 

Toliau Apicijus pateikia kitą, paprastesnio patiekalo — 
troškintų pjausnių — receptą, kuriame vietoj druskos irgi nau- 
dojamas garum: 


Sudėk mėsą į troškinimo kaistuvą, užpilk vieną svarą sul- 
tinio [garum], panašų kiekį aliejaus, šiek tiek medaus ir 


troškink. 
O štai žuvies padažo receptas: 


Padažas keptai kefalei: pipirai, vaistinė gelsvė, rūta [kvapus 
visžalis augalas], medus, kedro riešutai, actas, vynas, garum 
ir truputis aliejaus. Pakaitink ir užpilk ant žuvies. 


Nors šie receptai skirti elito haute cuisine, brangus garum 
dažnai būdavo vadinamas putrid - supuvusiu. „Tai pūvan- 
čios medžiagos skystis“, - sakė Plinijus. Seneka, I a. filosofas, 
garsėjęs tiesmukumu, vadino jį „brangiu pašvinkusios žuvies 
skysčiu“. Bet jo globotinis poetas Marcialis, matyt, nepritarė 
savo globėjo nuomonei. Kartą jis nusiuntė garum kaip dovaną 
su pastaba: „Priimk šį rinktinį garum, brangią dovaną, paga- 
mintą iš pirmojo gyvos skumbrės kraujo.“ 

Bet Marcialis turbūt rašė apie garum sociorum — „drau- 
gų garum“, brangiausią garum, gamintą išimtinai iš Ispanijos 
skumbrių. Įvairių rūšių garum gamyklos buvo statomos ne 
tiktai Romos uostuose, tokiuose kaip Pompėja, bet ir pietų 
Ispanijoje, Libijos uoste Leptis Magnoje ir Klazomenuose 
Mažojoje Azijoje. Kadangi britai irgi gamino druską ir eks- 
portavo žuvis, tikėtina, kad Anglija taip pat dalyvavo Romos 
prekyboje sūdytomis žuvimis ir garum. 

Buvo gaminama daug garum rūšių, net košerinis garum — 
garum castimoniale - buvo skirtas nemažai žydų rinkai romė- 
nų užimtame Izraelyje. Romėnai tikino, kad Castimoniale, lai- 
kantis žydų mitybos papročių, gaminamas tiktai iš žuvų su 
žvynais. Garum gaminti paprastai naudojamos žuvys - tunai, 
sardinės, ančiuviai ir skumbrės - turi žvynus ir tinka košeri- 
niam maistui. Atrodo, I a: rabinų palaiminimas net leido par- 
duoti prekes geresne kaina. 

Garum rinkai augant, ėmė plisti pigios jo rūšys. Net vergai 
gamino sau garum iš šeimininkų virtuvės žuvų atliekų. Skiria- 
moji riba tarp aitraus ir supuvusio maisto labai plona, ir kai 
kurie iš šitų padažų turbūt skleidė pykinančius kvapus. Api- 
cijus savo knygoje pasiūlė receptą pagerinti garum kvapą, kad 
jis nesmirdėtų. 


Jeigu garum skleidžia blogą kvapą, apversk indą dugnu 
aukštyn ir aprūkyk jį lauru ir kiparisu, ir kol dūmų kvapas 
neišsivėdino, perpilk į šį indą garum. Jeigu tai nepadeda, 
ir jeigu skonis per aštrus, įdėk į garum medaus ir šviežiai 
skintų nardų [naujų ūglių - novem spicum |; tai jį pagerins. 
Turėtų padėti ir jauna vynuogių misa. 


Perėmę finikiečių prekybą sūdytomis žuvimis, romėnai suži- 
nojo ir jų purpuro pigmento gavybos paslaptį. Šis pigmentas, 
savaimingas žuvų sūdymo šalutinis produktas, buvo išgauna- 
mas sūdant murex, Viduržemio jūros moliuską, kurio trijų colių 
[7,6 cm] kriauklė primena dailią jūrų sraigę. 

Pasak legendos, purpuro pigmentą atrado Heraklis su 
savo aviganiu vaikštinėdamas paplūdimiu Tyre. Smalsus šuo 
suradęs pakrantėje šį moliuską perkando, ir jo nasrai nusidažė 
keista tamsia spalva. Vėliausiai nuo 1500 m. pr. Kr. šie dažai 
krovė turtus Tyro prekiautojams. 

Purpuro pigmentą pagaminti buvo labai sunku ir brangu, 
todėl purpurinė spalva tapo prabangos ir prestižo ženklu, ro- 
dančiu turtą ir galią. Julijus Cezaris išleido įsaką, kad tiktai jis 
irjo namiškiai gali vilkėti togas purpuriniais apvadais. Vyriau- 
sieji judėjų dvasinirikai kohenai dažė purpurine spalva savo 
maldos šalikų kutus. Kleopatra purpurine spalva nudažė savo 
karo laivo bures. Vergilijus, I a. pr. Kr. poetas, rašė: 


Vienas miestą su vargšais penatais mėgina sugriauti, 
Vien tik kad gertų brangaus akmens taurėmis, kad miegotų 
Tiriško purpuro lovoj. 


Plinijus rašė, kad žmonės „vergauja prabangai, kuri turi 
jiems didžiulę galią ir priverčia naršyti miškus ieškant dramb- 
lio kaulo ir citrinmedžių ir apšniukštinėti visas Getulijos 
(Šiaurės Afrikoje) uolas ieškant murex purpurui gaminti“. 

Romėnai, kurie galėjo sau tai leisti, taip pat vartojo mu- 
rex maistui — tai buvo prabangiausias maisto produktas, kurį 
jie vadino „purpurine žuvimi“. Vienas receptas rekomendavo 
patiekti šį moliuską su mažyčiais musinukėmis vadinamais 
paukščiais. Murex tebevalgo prancūzai, jie vadina šiuos mo- 
liuskus rocher, ispanai, kurie vadina juos cafadilla, ir portu- 


* Publius Vergilius Maro, Georgikos, vertė Alfonsas Nyka-Niliūnas, 2-asis patais. 
leid., Vilnius: Baltos lankos, 1997. 

galai, kurie vadina juos būzio; jie troškinami ir ištraukiami iš 
kriauklės šakute. 


Plinijus aprašė sunkų pigmento gamybos procesą: 


Vienoje baltoje gyslelėje yra labai nedaug skysčio: 

... Žmonės bando sugauti murex gyvą, nes mirdamas 
jis išleidžia savo syvus. Iš didesnių purpurinių žuvų jie iš- 
gauna syvus pašalinę kriauklę, o mažesnes traiško kartu 
su kriaukle, nes tai vienintelis būdas priversti jas išskirti 
syvus.... 

Minėtas gysleles reikia išimti ir apiberti druska — 
100 svarų [33 kg] gyslelių reikia apytiksliai pintos [0,5 1] 
druskos - ir palaikyti tris dienas, kad druska ištirptų; kuo 
šviežesnė druska, tuo ji sūresnė. Paskui šis mišinys užpi- 
lamas vandeniu - penkiasdešimčiai svarų [22,6 kg] reikia 
apie septynių galonų [apie 26 1] vandens - ir nesmarkiai 
kaitinamas švininiame puode, vamzdžiu prijungtame prie 
šiek tiek toliau esančios krosnies. Taip kaitinant prie gys- 
lelių prikibusi mėsa atšoka, ir po maždaug devynių dienų 
katilo turinys iškošiamas ir gautas skystis išbandomas - į 
jį pamirkoma išplauta avies vilna. Paskui dažytojai kaitina 
skystį tol, kol jis atrodo tinkamas. 


Gajus Plinijus Sekundas, Plinijus Vyresnysis, 
Historia naturalis, I a. 


Per vėlesnius du tūkstantmečius žmonės taip iki galo ir 
nesuprato brangaus purpurinio skysčio prigimties. 1826 m. 
dvidešimt trejų metų Ecole de Pharmacie studentas Antoine'as 
Jėrėmeas Balardas, ištyręs druskingų pelkių vandens sudėtį, 

nusprendė, kad juosvai raudonas, bjauriai dvokiantis skystis, 
esantis pelkių vandenyje, vandens nuosėdos, iš kurių formuo- 
jasi druskos kristalai, yra anksčiau neatpažintas cheminis ele- 
mentas. Kadangi šis skystis buvo labai panašus į purpurines 
murex išskyras, jis pavadino naują elementą muride. Acadėmie 
Française nariams nepatiko, kad tokį svarbų atradimą padarė 
studentas, ir jie nutarė bent patys parinkti naujam elementui 
pavadinimą. Taigi akademikai pervadino muride bromu - šis 
žodis reiškia „smarvė“. 

Purpuriniai dažai buvo gaminami beveik visoje romėnų 
valdomoje Viduržemio jūros pakrantėje, Šiaurės Afrikoje, 
Galijos Viduržemio jūros pakrantėje. Kalnai romėnų laikų se- 
novinių murex kriauklių buvo rasti Izraelio Akros uoste. Nuo 
šių dažyklų bromo tirpalo ir konservuojamos žuvies kvapo 
Romos imperijos pakrantėse turbūt tvyrojo baisus dvokas. 


Po Romos imperijos žlugimo V a. garum dažnai buvo laikomas 
tik vienu iš nemalonių hedonistinių pramanų, kuriais liūdnai 
garsėjo Roma. Nuosaikesnėse kultūrose sumanymas pūdyti žu- 
vies vidurius saulėje neprigijo. Tiesa, kai garum buvo gaminamas 
tinkamai, druska neleisdavo prasidėti puvimui, kol prasidėdavo 
fermentacija. Žmonės vis labiau dėlto dvejojo. Antimas, gyvenęs 
VI a. Galijoje, kuri buvo beatsisakanti romėnų kultūros, bjaurėjo- 
si garum ir vietoj jo rekomendavo vartoti druską ar net sūrymą: 


Kiaulienos nugarinę geriausia valgyti keptą — tai geras ir 
lengvai virškinamas maistas, jeigu kepant apšlakstomas 

sūrymu suvilgyta plunksna. Jei kiaulienos nugarinė labai 
kieta, geriau padažyti ją į gryną druską. O žuvies padažo 
maistui gaminti nenaudokite visai. 


Anthimis, De obseruatione ciborum 
(Apie maitinimosi taisykles), apie 500 m. 


Antimo požiūris į garum - Nam liquamen ex omni parte 
prohibemus („Visai nenaudokite garum maistui gaminti“) — 
paveikė visą vakarietiškąją kulinariją. 

Dažniausiai romėnai gamino garum iš sardinių (šias žuvis 
jie taip pavadino dėl to, kad jos buvo konservuojamos Sardi- 
nijoje). Gargilijus Marcialis III a. rašė, kad sardinės geriausiai 
tinka gaminti garum. Šiuolaikiniai narai, tyrinėdami sudužusį 
laivą prie pietryčių Sicilijos krantų, rado penkiasdešimt romė- 
nų amforų su sūdytomis sardinėmis. Bet vėlesniais šimtme- 
čiais sardines imta mieliau kepti šviežias, apibarsčius druska. 


Sardinės: jas dera kepti šviežias; kai iškeps, apipilk jas 
apelsinų sultimis, apšlakstyk kepimo aliejumi ir pabarstyk 
druska; valgyk karštas. 


Cuoco Napoletano, nežinomas autorius, 
Neapolis, XV a. pabaiga 


Romai žlugus Viduržemio jūros pakrantėse garum liautasi 
vartoti, regionas prarado savo svarbą kaip sūdytų žuvų gamin- 
tojas, o purpuro pigmento gamybos pramonė sumenko. Bet 
romėnų požiūris, kad druskos garyklų statymas yra imperijos 
kūrimo dalis, išliko. 

V SKYRIUS 


DRUSKOS VARŽYBOS 
ADRIJOS PAKRANTĖJE 


Na 
Z LUGUS ROMOS IMPERIJAI Viduržemio jūros regione, 
ekonomiškai svarbiausioje Vakarų pasaulio dalyje, nebeli- 
ko aiškaus lyderio. Tačiau į šį vaidmenį pretendavo daug kan- 
didatų - nuo finikiečių laikų regione dar niekada nebuvo kilusi 
tokia įnirtinga prekybinė kova. 

Visa Viduržemio jūros pakrantė buvo nusėta druskos 
garyklų. Tarp jų buvo ir mažų vietinių verslovių, ir didelių 
komercinių įmonių, tokių kaip Konstantinopolio ir Kry- 
mo druskos garyklos. Kadaise finikiečių Viduržemio jūros 
regione įkurtos druskos garyklos, kaip ir politinė valdžia, iš 
pradžių atiteko romėnams, paskui bizantiečiams, o vėliau — 
musulmonams. 

Romėnų vertinamos druskos garyklos nesiliovė klestė- 
jusios. Buvo labai vertinama Egipto druska iš Aleksandrijos, 
ypač fleur de sel, šviesūs kristalai, nugriebti nuo vandens pa- 
viršiaus. Visų rūšių druska iš Egipto, Trapanio, Kipro ir Kretos 
turėjo didelę paklausą - ne veltui romėnų laikais jas minėjo 
pats Plinijus. 

Venecija, vienintelis Italijos miestas, kuris nebuvo Romos isto- 
rijos dalis, įsikūręs Adrijos jūros lagūnų salose. Senovėje Vene- 
cijos pakrantė buvo visiškai kitokia negu yra šiandien. Smėlio 
seklumos, vadinamos lidi, saugojo lagūnas nuo Adrijos audrų. 
Šios lagūnos driekėsi nuo Ravenos, Venecijos pakrantės preky- 
binio ir politinio centro, iki Po upės žiočių ir Akvilėjos miesto 
prie Triesto, kitoje Adrijos pusėje. Lido imta vadinti smėlio se- 
klumą priešais Veneciją; ją labai pamėgo turistai, kurių dabar 
knibždėte knibžda miesto gatvėse ir prie kanalų. Bet ir romėnų 
laikais lidi buvo skirtos atvykėliams — čia vasarodavo turtingi 
romėnai. 

VI a. buvusią romėnų Veneto provinciją užgrobė germa- 
nų gentys. Norėdami išsaugoti nepriklausomybę, nedidelės 
grupės venecijiečių, kaip ir Bostono gyventojai, ieškoję prie- 
globsčio Martos Vynuogyne, persikėlė gyventi į salas, kurias 
saugojo kadaise vasarotojų pamėgtos lidi. 

Kasiodoras, VI a. aukštas Romos pareigūnas, tapęs vie- 
nuoliu ir mokslininku, žavėjosi šiomis gyvenvietėmis lagūno- 
se. Jis palygino tuos namus, pastatytus iš dalies sausumoje, iš 
dalies jūroje, su vandens paukščių lizdais. 


Turtingi ir vargšai gyvena kartu lygūs. Visi maitinasi 
tokiu pat maistu ir gyvena panašiuose namuose. Jiems 
nėra ko pavydėti vienas kitam, todėl jie laisvi nuo ydų, 
kurios viešpatauja pasaulyje. Pranokti kitus čia galima tik 
druskos garyklose. Užuot sėję ir pjovę, jie dirba su volais 
[gamina druską] ir iš to pelno duoną. Žmogaus uždarbis 
priklauso tik nuo jo uolumo, nes, nors ir yra žmonių, 

kurie abejingi auksui, visi trokšta druskos, kuri paska- 
nina kiekvieną maistą. 


Kasiodoras, 523 m. 


Kaip ir Romoje, Venecijoje demokratija buvo daugiau 
idealas negu praktika. Tačiau, nors Kasiodoras tikriausiai per- 
lenkė rašydamas apie veneciečių lygybę, druska Venecijos gy- 
venime iš tikrųjų buvo svarbi. Kaip tik druska leido Venecijai 
įsiviešpatauti pietų Europos rinkose. 

Senovėje atstumas nuo žemyninės Italijos iki salų, kuriose 
įsikūrusi Venecija, buvo kur kas didesnis negu dabar. Vandens 
plynė tarp šių salų ir Komakjo pusiasalio buvo vadinama Sep- 
tyniomis jūromis. Posakis „perplaukti septynias jūras“ - atlik- 
ti pavojingą kelionę - reiškė tiesiog perplaukti šias 25 mylias 
[40 km], pilnas klastingų smėlio seklumų. 

Apie 600 m. venecijiečiai užkasdami žemėn atliekas ėmė 
mažinti atstumą tarp pakrantės ir Venecijos. Septynios jūros 
virto sausuma, ir joje buvo įkurtas uostas, pavadintas Kjodža. 
Šiek tiek piečiau lagūnoje, dabar labai susiaurėjusioje, prie Po 
upės deltos buvo įsikūręs Komakjas. Ravena, kuri anksčiau 
buvo uostas, tapo sausumos miestu, o jos uostu tapo netoliese 
esanti Červija. 

VII a. Septynios jūros išnyko galutinai, ir venecijiečiai at- 
kariautoje iš jūros žemėje įrengė druskos tvenkinius. Kasio- 
doras rašė, kad venecijiečiai naudojo „volus“, bet kartais šis 
žodis verčiamas kaip „vamzdžiai“ arba „cilindrai . Neaišku, ar 
jis kalbėjo apie volus, skirtus lyginti dirbtinių garinimo tven- 
kinių dugnui, ar apie cilindrinius keramikos indus virinti jū- 
ros vandeniui, kol liks druskos kristalai. Romoje buvo paplitę 
abu šie druskos gaminimo būdai. 

VI-IX a. druskos gamybos procesas buvo dar kartą smar- 
kiai patobulintas. Užuot laikę jūros vandenį viename dirbti- 
niame tvenkinyje ir laukę, kol saulė išgarins vandenį, druskos 
gamintojai įrengdavo keletą tvenkinių, sujungtų siurblių ir 
šliuzų sistema. Kai pirmajame tvenkinyje - dideliame atvira- 
me rezervuare — jūros vanduo nugaruodavo ir tapdavo drus- 
kingesnis, siurbliais ir šliuzais jis buvo perkeliamas į kitą tven- 
kinį. Ten vandeniui išgaravus dar labiau, tirštesnis sūrymas 
buvo perkeliamas į kitą tvenkinį. O į pirmąjį tvenkinį prilei- 
džiama naujo jūros vandens garinti naują sūrymo partiją. Kai 
sūrymas labai sutirštėja, druska nusėda - ji kristalizuojasi ir 
kristalai nusileidžia ant tvenkinio dugno, iš kur juos galima 
išsemti. Garinant druską tvenkinyje tik saulėje gali prireik- 
ti metų ar daugiau, kol jūros vanduo taip sutirštės. Bet jeigu 
oras karštas ir vėjuotas, o lietus ne pernelyg dažnai atskiedžia 
tvenkinių vandenį, druskos galima pagaminti kiek tik nori, 
jeigu tik yra vietos įrengti tvenkiniams. Nereikia beveik jo- 
kios įrangos ir investicijų, darbo jėgos taip pat prireikia retai, 
tik paskutinėje garinimo stadijoje, kai ateina laikas išgraibyti 
nusėdusius kristalus. 

Kai kurie Vakarų istorikai mano, kad šį druskos garinimo 
būdą apie 500 m. tikriausiai sugalvojo kinai. Bet Kinijos isto- 
rikai, kurie nelinkę atsisakyti jokio išradimo autorystės, į šį 
pretenzijų nereiškia. Kinams nepatiko šiuo būdu pagaminta 
druska. Lėtai garinant sūrymą druska išeina rupi, o kinai visa- 
da manė, kad smulki druska geresnė. 

"Taigi sumanymas naudoti sujungtus garinimo tvenkinius 
turbūt gimė Viduržemio jūros regione, kur rupi druska buvo 
laikoma tinkamiausia sūdyti žuvims ir kumpiams. Pirmieji šį 
garinimo būdą tikriausiai ėmė taikyti Šiaurės Afrikos musul- 

monai, kurie ankstyvaisiais viduramžiais plėtė savo įtaką visa- 
me Viduržemio jūros regione, galimas daiktas, IX a. Ibisoje. 

X a. sujungti tvenkiniai buvo naudojami Dalmatijos pa- 
krantėje, kitame Adrijos jūros krante nuo Venecijos. 965 m. 
tokie tvenkiniai buvo įrengti Červijoje, o XI a. juos ėmė nau- 
‘doti ir venecijiečiai. 

Venecija susidūrė su didele konkurencija mažoje Adrijos 
pakrantės juostoje. Šalia Venecijos valdomos Kjodžos buvo 
įsikūrusios Komakjo garyklos, kuriose druską garino bene- 
diktinų vienuoliai. 932 m. venecijiečiai atsikratė jų konkuren- 
cijos, sunaikinę Komakjo druskos garyklas. Bet tai sustiprino 
ir Červijos — trečios stambios druskos garyklos regione, pri- 
klausiusios kaimyninio Ravenos miesto arkivyskupui — pozi- 
cijas. 

Kurį laiką du pagrindiniai druskos konkurentai regione 
buvo Venecijos komuna ir Ravenos arkivyskupas - Kjodžos 
ir Červijos druskos garyklos. Venecija turėjo pranašumą, nes 
Kjodžos druskos garykla buvo produktyvesnė negu Červi- 
jos. Bet Kjodžoje buvo gaminama sali minutti - smulki drus- 
ka. Kai venecijiečiai norėdavo rupesnės druskos, tekdavo ją 
importuoti. O kai XIII a. potvyniai ir audros sunaikino apie 
trečdalį Kjodžos tvenkinių, venecijiečiai buvo priversti im- 
portuoti jos dar daugiau. 

Kaip tik tada venecijiečiai padarė svarbų atradimą - kad 
daugiau pinigų gali uždirbti pirkdami ir perparduodami drus- 
ką negu ją gamindami. Nuo 1281 m. miesto valdžia prekiauto- 
jams, kurie atveždavo į Veneciją druską iš kitų vietovių, mokė- 
jo subsidijas. Dėl to vežti druską į Veneciją tapo labai pelninga, 
ir druskos pirkliai galėjo sau leisti sumažinti kitų prekių kainas 
ir taip įveikti savo konkurentus. Smarkiai praturtėję iš drus- 

kos subsidijų Venecijos prekiautojai galėjo leisti sau plaukti į 
rytinę Viduržemio jūros pakrantę - ten jie pirkdavo vertingus 
indiškus prieskonius ir parduodavo juos Vakarų Europoje ma- 
žesnėmis kainomis negu konkurentai iš kitų miestų. 

tai brangiai, bet jie taikstėsi su didele kaina, nes tai leido 
jiems viešpatauti prieskonių ir grūdų rinkoje. Kai Italijoje 
neužderėdavo grūdų derlius, Venecijos vyriausybė savo pa- 
jamas iš druskos skirdavo subsidijuoti grūdų importą iš kitų 
Viduržemio jūros regiono vietovių, ir dominavo Italijos grū- 
dų rinkoje. 

Skirtingai nuo Kinijos imperatorių, Venecijos vyriausy- 
bė nebandė įvesti druskos monopolijos, nesiėmė prekiauti ja 
pati, o tiesiog pelnėsi iš jos prekybos reguliavimo. Gaudama 
savo dalį už brangiai parduodamą druską administracija pra- 
turtėjo ir teikdama paskolas galėjo skatinti kitų prekių preky- 
bą. XIV-XVI a., kai Venecija viešpatavo grūdų ir prieskonių 
rinkoje, nuo 30 iki 50 proc. į Veneciją importuojamų prekių 
tonažo sudarė druska. Druskos prekybą reglamentavo vyriau- 
sybės institucijos. Camera Salis išduodavo licencijas, kurio- 
se prekiautojams buvo nurodoma ne tik kiek druskos jie gali 
eksportuoti, bet taip pat kur ir kokia kaina. 

Druskos administracija taip pat prižiūrėjo didingus Ve- 
necijos viešuosius pastatus ir sudėtingą hidraulikos sistemą, 
kuri neleido nepaliaujamai puolančiai jūrai nuplauti sostinės. 
Didingi Venecijos pastatai, daugybė jos statulų ir puošmenų 
buvo statomi ir prižiūrimi už druskos administracijos pinigus. 

Venecija rūpestingai puoselėjo savo, kaip patikimo tiekė- 
jo, reputaciją, taigi norinčių sudaryti sutartį su šia prekybine 
valstybe netrūko. Venecija galėjo diktuoti šių sutarčių sąlygas. 

1250 m. Venecija sutiko tiekti druską Mantujai ir Ferarai, ta- 
čiau abu šitie miestai turėjo įsipareigoti nebepirkti druskos iš 
kitų tiekėjų. Venecija ėmė laikytis šio modelio sudarydama ir 
kitas sutartis dėl druskos tiekimo. 

Venecijos druskos prekybos apimčiai plečiantis reikėjo vis 
daugiau druskos gamintojų, iš kurių ją reikėjo pirkti. Prekiau- 
tojai, finansuojami druskos administracijos, keliaudavo į toli- 
miausius Viduržemio jūros regiono kraštus - jie pirko druską 
Aleksandrijoje, Egipte, Alžyre, Krymo pusiasalyje Juodojoje 
jūroje, Sardinijoje, Ibisoje, Kretoje ir Kipre. Kad ir kur nuvy- 
kę, jie stengdavosi primesti savo valią tiekėjams, kontroliuoti 
druskos garyklas ir net nupirkdavo jas, jeigu pavykdavo. 

Gaminti druską įlankoje prie Venecijos buvo sunkus dar- 
bas - kasti purvą ir akmenis, valyti ir ruošti tvenkinius, statyti 
juos skiriančias užtvankas, nešioti sunkius surinktų druskos 
kristalų maišus. Dažnai garyklose dirbdavo visa šeima - vyras, 
žmona ir vaikai. Jiems būdavo mokama už surinktos druskos 
kiekį. 

Kontroliuodama gamybą Venecija valdė rinkas. XIII a. pa- 
baigoje, norėdami padidinti druskos kainą pasaulio rinkoje, 
venecijiečiai sugriovė visas druskos garyklas Kretoje ir už- 
draudė kretiečiams garinti druską. Paskui venecijiečiai patys 
atveždavo visą jiems reikalingą druską, įrengė jos pardavimo 
punktus ir atlygino nuostolius druskos garyklų savininkams. 
Tokia politika jie siekė kontroliuoti kainas ir tuo pat metu ne- 
sukelti vietos gyventojų nepasitenkinimo. Bet po dviejų šimt- 
mečių, kai laivai, gabenę druską į Kretą iš Aleksandrijos, nu- 
skendo jūroje, Kretos ūkininkams kilo rimtų bėdų - saloje 
taip trūko druskos, kad jie nebegalėjo slėgti sūrių iš sukrekė- 
jusio pieno, nes jiems konservuoti reikalinga druska. 

1473 m. Venecija užvaldė Červijos druskos garyklas, vers- 
dama buvusią konkurentę įsipareigoti neparduoti druskos 
niekam, tik jiems. Červijai pavyko išsiderėti tik vieną išim- 
tį - jai buvo leista toliau tiekti druską Bolonijai, įsikūrusiai 
netoliese Po slėnyje. Kai nauja rimčiausia Venecijos varžovė 
Genuja padarė Ibisos salą didžiausiu druskos gamintoju Vi- 
duržemio jūroje, venecijiečiai padarė Kiprą antru didžiausiu 

Negailestingai manipuliuodama rinka ir kontroliuodama 
savo valdas, Venecija savo prekybinio laivyno laivus eksplo- 
atuodavo kaip karinio laivyno rezervą ir prireikus siųsdavo 
juos į kovą. Veneciečių karinis jūrų laivynas patruliavo Adri- 
jos jūroje, stabdė laivus, tikrino krovinius ir reikalaudavo pa- 
teikti licencijavimo dokumentus - taip venecijiečiai siekė už- 
tikrinti, kad visi prekeiviai laikytųsi jų taisyklių. 

Be Venecijos, tik Kinija taip visapusiškai kontroliavo drus- 
kos gavybą ir prekybą. Gal tai buvo ne atsitiktinumas, nes Ve- 
necijos politikai didelę įtaką darė Polų šeima, viena iš garsiau- 
sių mieste. 


cee. ye 


Venecija tuo metu buvo tarptautinių prekiautojų miestas — 
leidosi į prekybinę kelionę į Chu Bilajaus - veržlaus mongolų 
valdovo, kuris buvo ką tik užkariavęs Kiniją, dvarą. Jie sugrįžo 
1269 m. su Chu Bilajaus laiškais ir pranešimais popiežiui. Cha- 
nas kvietė vakariečius - mokslininkus ir žymius krikščionių 
dvasininkus - atvykti į jo dvarą ir papasakoti jam apie Vaka- 

rus. Po dvejų metų broliai Polai leidosi į antrą kelionę; šį kartą 
jie pasiėmė kartu Nikolos septyniolikmetį sūnų Marką ir du 
dominikonų vienuolius. Neatlaikę kelionės sunkumų, domi- 
nikonai pusiaukelėje nutarė grįžti, bet Markas su savo tėvu ir 
dėde keliavo toliau. 

Tokie nuotykiai, apie kuriuos jis papasakojo savo užra- 
šuose - kiekvieno paauglio svajonė. Jie keliavo Šilko keliu per 
Centrinę Aziją ir Tarimo įdubą, ir po ketverių metų nuo išvy- 
kimo iš Venecijos atvyko į Šando - arba Šanadu, kaip poetas 
Samuelis Tayloras Coleridge'as vadino šį miestą savo garsio- 
je poemoje, - Chu Bilajaus, mongolų imperatoriaus, vasaros 
sostinę. Chanas, bent jau Marko pasakojimu, nenusivylė, kad 
vienintelis mokytas Vakarų atstovas, atvykęs su broliais Po- 
lais, yra jaunasis Nikolo sūnus. Markas keliavo po didžiulę 
chano užkariautą imperiją, mokėsi kalbų, studijavo kultūras 
ir pranešdavo Chu Bilajui, ką sužinojo. 

1295 m., po beveik dvidešimt penkerių metų, Polai sugrį- 
žo į Veneciją. Beveik niekas, net artimiausi giminaičiai, jų ne- 
atpažino. Praėjus trejiems metams po jų sugrįžimo kilo karas 
su Venecijos varžove Genuja. Markas Polas, kaip ir kiti Vene- 
cijos prekiautojai, tarnavo kariniame jūrų laivyne ir pateko į 
nelaisvę. Kalėjime jis tariamai papasakojo savo nuotykių isto- 
riją kameros draugui Rustikelui iš Pizos, gana garsiam nuoty- 
kinių pasakojimų autoriui. 

Rustikelas turbūt labai laisvai perpasakojo Polo istoriją 
ir smarkiai ją pagražino. Daugeliui epizodų jis pritaikė savo 
ankstesnių knygų apie išgalvotus romantiškus nuotykius iš- 
traukas. Pavyzdžiui, Polų atvykimas į Chu Bilajaus dvarą aki- 
vaizdžiai primena Tristano atvykimą į Kamelotą, aprašytą 
Rustikelo knygoje apie karalių Artūrą. 

Vos tik išleistas Marko kelionės aprašymas venecijie- 
čiams sukėlė įtarimų. Kai kurie net abejojo, ar Markas Polas 
apskritai buvo nuvykęs į Kiniją. Kodėl jis nieko nerašo apie 
Didžiąją sieną, apie arbatos gėrimą, apie princeses sutvars- 
tytomis kojomis? — stebėjosi venecijiečiai, žinoję apie šiuos 
dalykus. Vėlesnių laikų mokslininkams atrodė keista ir įtar- 
tina, kad Markas Polas visiškai neminėjo, jog kinai tuo metu 
turėjo spausdinimo mašinas, nors šis svarbus išradimas Euro- 
poje dar nebuvo žinomas. Praėjus 150 metų, kai Johanneso 
Gutenbergo išrastos kilnojamos spausdinimo staklės paplito 
Europoje ir venecijiečiai tapo pirmaujančiais spausdintų kny- 
gų leidėjais, venecijiečius dar labiau glumino, kad Markas jų 
visiškai neminėjo. 

Jo knygoje aprašyta daugybė negirdėtų detalių, bet nepa- 
minėta daug faktų, žinomų kitiems prekiautojams. Tačiau vė- 
lesni keliautojai į Kiniją patvirtino, kad įdomios Marko Polo 
knygos detalės yra teisingos. Be to, šiaip ar taip, jis tikrai kaž- 
kur buvo išvykęs dvidešimt penkeriems metams. Polo pasa- 
kojimas paskatino susidomėti prekyba su Kinija daugelį eu- 
ropiečių, tarp jų Kristoforą Kolumbą, ir lėmė Kinijos įvaizdį 
Vakaruose iki XIX a. Jo legenda įsitvirtino. 

Dažnai manoma, kad jis išmokė italus gaminti makaronus. 
Tuo metu, kaip ir šiandien, Kinijoje iš tiesų buvo gaminama 
daug rūšių makaronų - šviežių ir džiovintų, paprastų ir įda- 
rytų. Bet Marko Polo knygoje makaronai paminėti tik vieną 
kartą — jis stebėjosi, kad kartais jie daromi iš miltų, gaunamų 
sumalus vieno medžio vaisius. Maccheroni - vienas iš seniau- 
sių žodžių, kuriais italai vadino makaronus, - tikriausiai kilo 
iš neapoliečių dialekto ir buvo vartojamas dar iki Marko Polo 
sugrįžimo. Šis žodis paminėtas 1279 m. Genujoje išleistoje 

knygoje. Dauguma siciliečių įsitikinę, kad itališkų makaronų 
tėvynė yra jų sala, ojos gyventojus šį patiekalą gaminti IX a. iš- 
mokė užkariautojai musulmonai. Kietuosius kviečius ir manų 
kruopas, naudojamas gaminti makaronams, augino ir senovės 
graikai, kurie, galimas daiktas, irgi gamino kokius nors maka- 
ronus primenančius patiekalus, o romėnai turėjo patiekalą, 
panašų į lazaniją. Žodis lazanija, galimas daiktas, kilo iš seno- 
vės graikų lagana - „kaspinas“ - arba iš senosios graikų kalbos 
žodžio lasanon, nors jis ir nelabai tinka maisto patiekalui va- 
dinti, nes reiškia „naktinis puodas“. Romėnai, pagal šią teoriją, 
ėmė naudoti lasanon - matyt, ne tokius pačius, bet panašios 
formos puodus - gaminti makaronų patiekalams. 

Nors Markas Polas neminėjo popierinių kinų pinigų, jis 
aprašė įdomesnius piniginius ženklus — sūrius sausainius 
Kain-du su įspaustu chano atvaizdu, naudojamus vietoj pini- 
gų. Polo knygoje daug rašoma apie druską ir jos administra- 
vimą Kinijoje. Polas pasakojo, jog kinai leidžiasi į ilgas kelio- 
nes į kalvas, kur druska yra tokia gryna, kad jos galima tiesiog 
atsikirsti gabalais. Jis rašė, kad imperatorius iš sūriųjų šaltinių 
Karadzano regione gauna dideles pajamas, o druskos gamy- 
ba Čangli ir Koigandzu naudinga ir privačių garyklų savinin- 
kams, ir valstybei. Pasakodamas apie druską Markas Polas be- 
veik kiekvieną kartą pabrėžia, kad imperatoriui ji teikia didelį 
pelną. 

Markas Polas buvo tikras Venecijos prekiautojas ir tikriau- 
siai nuoširdžiai domėjosi druska ir jos gamybos bei prekybos 
administravimo būdais. Tikriausiai jis manė, kad jo pasakoji- 
mo skaitytojams Venecijos prekiautojams ši tema irgi bus la- 
bai įdomi. Galimas daiktas, kad nepriklausomai nuo to, ar jis 
lankėsi Kinijoje, ar ne, vienas iš jo motyvų parašyti šią knygą 

buvo paskatinti Venecijos vyriausybę daugiau dėmesio skirti 
druskos administravimui, ypač jos valdose Viduržemio jūros 
regione. 

Sunku pasakyti, kokią įtaką tam padarė Marko Polo pa- 
sakojimas, bet aišku, kad Venecija, kaip ir chanas, išplėtojo 
savo druskos administravimo sistemą, ir druska nešė didelius 
turtus ir galią. 


VI SKYRIUS 
SURIO IR KUMPIO SĄJUNGA 


AS PASKATINO VENECIJIEČIUS, Červijos prekiauto- 
K. Komakjo vienuolius ir Ravenos arkivyskupą imtis drus- 
kos prekybos? Nors priešais juos tyvuliavo itin sūrios Adrijos 
jūros ruožas, tai buvo ne svarbiausia priežastis. Svarbiausias 
veiksnys buvo už jų miestų tekanti upė. Užgimstanti Italijos 
Alpėse, Po skersai kerta pusiasalį, o jos pelkėtos žiotys driekiasi 
nuo Ravenos iki Venecijos. Po slėnis neįprastas Italijos pusiasa- 
liui; jis labai skiriasi nuo kitų upių slėnių, ir jo unikalumas aiškiai 
matyti vos žvilgtelėjus į Italijos žemėlapį. Nuo vienos pusiasalio 
pakrantės iki kitos, atitverta Alpių šiaurėje ir miškingų Toska- 
nos kalnų pietuose, palei upę driekiasi plati vešlių žalių ganyklų 
juosta - tikras rojus žemdirbiams. Tai visada buvo ir yra turtin- 
giausias Italijos regionas, šiandien vadinamas Emilija-Romanija. 

Romėnai nutiesė kelią Via Emilia - šiandien jo vietoje drie- 
kiasi aštuonių juostų supermagistralė A-1, - jungiantį Pjačencą, 
Parmą, Emilijos Redžą, Modeną ir Boloniją, tapusius kultūros 
ir prekybos centrais, su Adrijos pakrante. Šio regiono žemdirbių 
gerovei užtikrinti reikėjo uosto jų prekėms parduoti ir druskos 

konservuoti jų produktams. Konkuruodamos dėl šio verslo, 
dvi nesutaikomos prekybos varžovės, įsikūrusios priešinguo- 
se Po galuose - Genuja prie Viduržemio jūros ir Venecija prie 
Adrijos jūros, - tapo dviem didžiausiais viduramžių uostais. 

Derlingose Emilijos-Romanijos lygumose prie didžiojo 
Romos kelio, kadaise buvo įsikūręs romėnų miestas Velėja, iš 
kurio šiandien liko tik griuvėsiai. Istorikai stebisi, kodėl Velėja 
buvo įkurtą šioje vietoje, nes ji neatitiko nė vieno kriterijaus, 
pagal kuriuos romėnai parinkdavo vietą savo miestams. Ji 
buvo ne tik per toli nuo kelio, bet ir šaltoje priešvėjinėje kalno 
pusėje. Tačiau tokį keistą pasirinkimą paaiškina tai, kad toje 
vietoje, kur įkurta Velėja, kaip ir beveik visuose svarbiuose 
Italijos miestuose, yra druskos šaltinis. Velėja buvo pastatyta 
virš požeminių druskingo vandens šaltinių, ir dėl to vadinama 
„didele druska“ - Salsomadžore (Salsomaggiore). 

Šaltinių druskos gavyba Velėjoje pirmą kartą paminėta II a. 
pr. Kr. Kaip ir daugelis kitų druskos viryklų, žlugus Romos im- 
perijai ji buvo apleista. Karolis Didysis, užkariautojas, Švento- 
sios Romos imperatorius, kuriam, kaip anksčiau romėnams, 
reikėjo aprūpinti druska savo kariuomenę, atnaujino jos veiklą. 
Pavadinimas Salso pirmą kartą minimas 877 m. dokumente. 

Senovės laikais prie druskingo vandens šulinio buvo 
įrengtas didžiulis ratas su skersiniais viduje ir išorėje kojoms 
atremti. Du kaliniai, prirakinti už kaklo rato viduje mindavo 
vidinius skersinius, o du kiti žmonės, taip pat prirakinti už 
kaklo, mindavo išorinius skersinius rato viršuje. Ratas suko 
rankeną, kuri vyniojo virvę, keliančią sūrymo kibirus. Paskui 
sūrymas buvo garinamas virinant, todėl kunigaikštis ar žem- 
valdys, kuriam priklausė sūrymo šuliniai, taip pat turėjo įsigy- 
ti didelį miško plotą, kad turėtų medienos kurui. 


Nuo XI a. sūrymo šulinius ir regioną valdė Palovicino šei- 
ma. Bet 1318 m. trisdešimt vienas Palovicino šulinys tapo 
Parmos miesto nuosavybe. Šis įvykis buvo laikomas tokiu 
svarbiu, kad buvo įamžintas freskoje miesto rotušėje. Kas val- 
dė Salsomadžorės šulinius, tas valdė visą regioną, ir tapęs tris- 
dešimt vieno šulinio savininku miestas atėmė valdžią iš žem- 


valdžio feodalo. 


VII ir VIII a. kol Karolis Didysis neatgaivino druskos gamybos, 
Parmą druska aprūpindavo jūreiviai, atgabenę ją per Adrijos 
jūrą. Už tai miesto gyventojai jiems atsilygindavo ne tik pini- 
gais, bet ir prekėmis, tarp jų savo garsiausiu sūdytu gaminiu 
prosciutto di Parma - Parmos kumpiu. 

Parma buvo puiki vieta gaminti kumpį dėl oro sąlygų — 
jūros vėjas pasiekia Parmą perėjęs per kalnų viršūnes, jame 
esanti drėgmė iškrinta lietumi, o sausas vėjas pasiekia lygumą. 
Tas sausas vėjas yra būtinas brandinti sūdytas kiaulių kojas, 
nes drėgname ore jos ima pūti. Kumpių džiovinimo stovai 
būdavo visada rikiuojami iš rytų į vakarus, siekiant kuo geriau 
panaudoti vėją. 

Garsus XV a. rašytojas Bartolomeo Sacchi, rašęs slapyvar- 
džiu Platina, kilęs iš Kremonos miesto Po slėnyje, aiškiai ir 


paprastai paaiškino, kaip patikrinti kumpio kokybę: 
Įsmeik peilį į kumpio vidurį ir pauostyk jį. Jeigu kvapas 
geras, tai ir kumpis geras; jeigu kvapas blogas, kumpį 


reikia išmesti. 

Aromatingas Parmos kumpis išgarsėjo visoje Italijoje, ta- 
čiau pripažinimą pelnė ne tik dėl sauso regiono vėjo, bet ir 
dėl kiaulių šėrimo ypatumų: jos buvo šeriamos vietinės sū- 
rių pramonės atliekomis. Po slėnis, kur žmonės pirmenybę 
teikia sviestui, o ne alyvuogių aliejui, yra vienintelis svarbus 
Italijos regionas, kuriame išplėtota pienininkystė. Pasak Pla- 
tinos, sviesto pasirinkimą daugiau lėmė būtinybė negu vietos 
gyventojų pomėgiai. 

Beveik visi žmonės, kurie gyvena šiauriniuose ir vakari- 
niuose kraštuose, tam tikriems patiekalams vartoja [sviestą | 
vietoj riebalų ar aliejaus, nes neturi pakankamai aliejaus, kurio 
šiltuose ir švelnaus klimato kraštuose paprastai gausu. Sviestas 
yra šiltas ir drėgnas, labai maistingas ir tukinantis, tačiau dažnai 
vartojant labai kenkia skrandžiui. 

Atkreipkite dėmesį, kad Platina tukinamą sviesto povei- 
kį priskiria prie jo gerųjų savybių, nors paprastai perspėdavo 
savo skaitytojus apie žalingas maisto produktų savybes. Apie 
druską jis rašė: 


Ji žalinga skrandžiui, ir vienintelė jos gera savybė yra ta, 
kad ji sužadina apetitą. Nesaikingai vartojama ji taip pat 
labai kenkia kepenims, kraujui ir akims. 


Savo gimtojo krašto pasididžiavimą - brandintą sūrį - jis 
taip pat vertina ne itin palankiai. 


Šviežias sūris labai maistingas, malšina karštį skrandyje 
ir padeda besispjaudantiems kraujais, nors labai žalingas 
flegmatikams. O brandintas sūris sunkiai virškinamas, 


mažai maistingas, kenkia skrandžiui ir viduriams, gamina 

tulžį, sukelia podagrą, pleuritą, skatina smėlio kaupimąsi 
ir akmenų susidarymą inkstuose. Tačiau sakoma, kad net 
mažiausias jo gabalėlis, suvalgytas po riebių patiekalų, kai 
šie užkemša skrandį, palengvina jų sukeliamą pykinimą ir 
padeda juos suvirškinti. 


Šviežias sūris nuo brandinto skiriasi tuo, kad pastarajam 
gaminti naudojama druska. Varškę, kuri valgoma šviežia, dar 
nepradėjusi rūgti, italai vadina ricotta; visame pusiasalyje ji 
gaminama beveik tokiu pat būdu. Tačiau sūrius kiekvienas 
ūkininkas gamina savaip - vieni druskos deda daugiau, kiti 
mažiau, vieni mirko varškę sūryme ir brandina ją ilgiau, kiti 
trumpiau, - todėl visi sūriai skirtingi. 

Kada imta gaminti sūrį, neaišku. Galimas daiktas, žmonės 
ėmė gaminti sūrius tuoj pat, kai prijaukino gyvūnus. Sūriui pa- 
gaminti reikia tik pieno ir druskos, o kadangi naminiams gy- 
vūnams reikia druskos, beveik visi gyvulių augintojai turėjo 
abi reikalingas sudėtines dalis. Kadangi ožkos ir avys buvo pri- 
jaukintos anksčiau negu galvijai, manoma, kad sūrius iš ožkų 
ir avių pieno imta gaminti daug anksčiau negu iš karvių pieno. 
Galimas daiktas, kad sumanymas gaminti sūrį žmonėms kilo 
tada, kai jie pastebėjo, jog maišuose iš gyvūnų odos, kuriuose 
jie buvo papratę nešioti skysčius, pienas greitai sukrekėja. 

Netrukus gyvulių augintojai, tikriausiai piemenys, sugal- 
vojo pažangesnį būdą gaminti sūrį - naudojant atrajojančių 
gyvulių skrandžio dalį, vadinamą šliužu. Šliuže yra renino, 
žinduolių skrandžio fermento, kuris sukrekina pieną, kad jis 
taptų virškinamas. Paprastai šliužas daromas iš neatjunkyto 
jauno gyvulio skrandžio gleivinės, nes neatjunkytų gyvulių 
skrandis geriau skaido pieną. Čia druskai irgi teko vaidmuo, 

nes tokios skrandžių gleivinės būdavo konservuojamos drus- 
ka, kad šliužai būtų tinkami naudoti ištisus metus. 

Romėnai gamino daugybę rūšių sūrių; kiekviename kraš- 
te jie skyrėsi. Net skirtingi sūrio gamintojai gamino vis kito- 
kius sūrius, o kartais net ir tas pats sūrio gamintojas pagamin- 
davo juos skirtingai. 

Parmezano sūrio, dabar vadinamo Parmigiano-Reggiano, 
nes jis gaminamas iš vešliose ganyklose tarp Parmos ir Redžo 
besiganančių galvijų pieno, ištakos turbūt siekia romėnų laikus, 
seniausias išlikęs įrašas apie Parmos sūrį, atitinkantis šiuolaikinį 
Parmigiano-Reggiano apibūdinimą, mus pasiekė iš XIII a. Tame 
amžiuje buvo sausinamos pelkės, kasami drėkinimo grioviai 
ir smarkiai išplėstas vešlių ganyklų plotas. Maždaug tuo metu 
vietiniai sūrio gamintojai nustatė ir jo gamybos standartus, iš 
jų nuo to laiko griežtai laikomasi. Parmos sūris pelnė tarptau- 
tinę reputaciją, tapo pelningu eksporto produktu ir išsaugojo 
populiarumą užsienio rinkoje iki šiol. Giovannis Boccaccio iš 
Florencijos, XIV a. italų prozos tėvas, mini jį savo romane De- 
kameronas. XV a. Platina pavadino jį svarbiausiu Italijos sūriu. 
Anglas Samuelis Pepysas, XVII a. dienoraštininkas, pasakojo 
per gaisrą Londone išsaugojęs jį užkasęs kieme. Thomas Jeffer- 
sonas užsisakydavo atvežti šio sūrio jam į Virdžiniją. 

Parmoje tarp sūrio, kumpio, sviesto, druskos gamybos ir 
kviečių auginimo susidarė puikūs simbioziniai ryšiai. Vienin- 
telis dalykas, kurio Parmos pieninės gamino labai nedaug, 
buvo ir tebėra pienas. Panašiai kaip egiptiečiai prieš tūks- 
tantmečius, supratę, kad prekiauti sūdyta žuvimi naudingiau 
negu druska, Po slėnio gyventojai nutarė, kad prekiauti pieno 
produktais daug pelningiau negu pienu. 

Vietos ūkininkai melždavo savo karves vakare, o pieną 

nakčiai palikdavo sūrinėje. Rytą jie vėl jas melždavo. Sūrio ga- 
mintojai nugriebdavo grietinėlę nuo vakarykščio pieno ir nu- 
griebtą liesą pieną maišydavo su nenugriebtu rytiniu pienu. Iš 
nugriebtos grietinėlės būdavo mušamas sviestas. 

Kaitindami sumaišytą pieną sūrio gamintojai įdėdavo į jį 
šliužo ir įpildavo kibirą išrūgų, likusių nuo vakarykščiam sū- 
riui gaminti sukrekinto pieno. Paskui jie dar stipriau pakaitin- 
davo šviežią mišinį, bet neužvirindavo, ir palikdavo pastovėti 
40 minučių. 

Per tą laiką pienas sukrekėdavo, išskirdamas beveik skaid- 
rias, baltymų kupinas išrūgas - jos buvo sušeriamos kiaulėms. 
Ilgainiui prosciutto di Parma kumpiams buvo nustatytas reika- 
lavimas, kad jie būtų gaminami tik iš kiaulių, šertų parmezano 
sūrio išrūgomis, mėsos. Mažiau vertingos šiomis išrūgomis 
šertų kiaulių skerdienos dalys būdavo vežamos į kaimyninį 
Felino miestą, ten mėsininkai jas sumaldavo ir gamindavo sa- 
liamį. (Žodis saliamis yra kilęs iš lotynų kalbos veiksmažo- 
džio „sūdyti“.) 

Kartą per savaitę sūrio gamintojai taip pat gamindavo 
šviežią rikotą, maišydami išrūgas su nenugriebtu pienu. Pa- 
gal tradiciją rikota būdavo gaminama ketvirtadienį, kad sek- 
madienį iš jos būtų galima padaryti tradicinį patiekalą tortel- 
li derbette. Erbette pažodžiui reiškia „žolė“, bet Parmoje šiuo 
žodžiu taip pat vadinamas vietinis augalas, panašus į lapinius 
burokėlius. Tortelli derbette - panašūs į mėsėčius makaronai, 
tik jie įdaryti rikota, parmezanu ir pagardinti erbette, druska ir 
dviem prieskoniais, kuriuos aistringai mėgo XIII a. žmonės ir 
kuriuos gabendami labai pelnėsi Venecijos ir Genujos prekei- 
viai: juodaisiais pipirais ir muskatais. Tortelli derbette buvo ir 
yra patiekiami tik su sviestu ir trintu parmezanu. 

Kol sviesto nepradėta gausiai sūdyti, jis buvo retas deli- 
katesas. Po slėnio žmonės, gyvenę sviestui gaminti tinkan- 
čios Europos dalies pietiniame pakraštyje, pasimėgauti juo 
galėjo ypač retai. Parmos krašte sviesto į valias turėjo tik sūrio 
gamintojai, kurie paprastai jį brangiai parduodavo. Parmos ir 
Redžo regione sūrio gamintojai vis dar prekiauja sviestu. 

Šiame regione augantys kviečiai minkšti, priešingai negu 
kituose Italijos kraštuose. Iš jų tešlos su kiaušiniais išvirti 
makaronai sviesto padaže labai skanūs, maistingi ir lankstūs 
švieži, bet trapūs ir neskanūs džiovinti. Todėl, priešingai negu 
kituose Italijos kraštuose, džiovinti makaronai, kaip ir alyvuo- 
gių aliejus, čia nepaplito. 

Kiekviena pieninė turėdavo patyrusį sūrio meistrą, kuris 
prižiūrėdavo sūrio gamybos procesą. Įkišęs rankas į varinius 
kubilus jis čiuopdavo susidarančią varškę pirštais, pasemdavo 
jos ir paminkydavo. Kai jis pasakydavo, kad varškė išrūgo, dar- 
bininkai įkišdavo į kubilą marlę ir jo vadovaujami už audeklo 
kampų iškeldavo iš išrūgų daugiau kaip 180 svarų [81,6 kg] 
varškės ir ją nuvarvindavo. Kol kiti darbininkai laikydavo 
varškės masę marlėje, sūrio meistras paimdavo didelį plokščią 
dvikriaunį peilį ir padalydavo masę į dvi dalis - niekas kitas 
neturėdavo teisės to daryti. 

Abi sūrio dalys būdavo paliekamos vienai dienai marlėje, 
o paskui įdedamos į medines formas. Iš lotynų kalbos žodžio, 
reiškiančio medinę sūrio formą - forma, ir kilo itališkas sūrio 
pavadinimas formaggio. Praėjus bent trims dienoms sūrio da- 
lys, sveriančios po 90 svarų [40,8 kg |, būdavo pamerkiamos 
į sūrymo geldas; sūrymas būdavo keičiamas kiekvieną dieną. 
Sūris bręsta lėtai absorbuodamas druską. Reikia dvejų metų, 
kad druska pasiektų Parmigiano-Reggiano sūrio galvos vidurį. 

Tada sūris pradeda džiūti. Per metus šiuos sūrius reikia par- 
duoti, nes po ilgesnio laiko jie perdžiūna ir pasidaro per kieti, 
net per sūrūs. Galimas daiktas, kad Platina, kalbėdamas apie 
brandinto sūrio trūkumus, turėjo galvoje perbrandintą sūrį. 

Prosciutto gamintojai naudojo druską iš Salsomadžo- 
rės, bet sūrininkai naudojo jūros druską, tiekiamą iš Vene- 
cijos arba Genujos. XVI a. galinga Farnesių šeima nupirko 
S 000 asilėnų gabenti druską iš Genujos, įsikūrusios Ligūrijos 
pakrantėje, kuri šiandien vadinama Italijos Rivjera. Iš Genu- 
jos asilėnų karavanai gabendavo druską sausuma į Pjačencą, 
ten ji būdavo perkraunama į upės baržas ir Po upe plukdoma 
į Parmą. Kitaip negu Afrikoje ar senovės Romoje, vieno drus- 
kos kelio viduramžių Italijoje nebuvo. Kiekvienas karavano 
vedlys pats rinkdavosi maršrutą, priklausomai nuo susitarimų 
su feodalais, kurių žemes jam reikėdavo kirsti kelyje. 

Po slėnio miestai, tokie kaip Parma, turėjo savo druskos 
politiką ir pelnėsi iš venecijiečių ar genujiečių druskos impor- 
to, perparduodami ją vietiniams vartotojams. Dėl to šaluti- 
niais keliais, jungiančiais Genują, Pjačencą, Parmą, Redžą, 
Boloniją ir Veneciją, druską nuolat gabendavo ir kontraban- 
dininkai, siekę nelegaliai pasipelnyti. 

Už druską Po slėnio gyventojai atsiskaitydavo savo sūdy- 
tais produktais: saliamiu, prosciutto ir sūriu. Taip pat jie mai- 
nė į druską savo garsiuosius minkštuosius kviečius. Ilgainiui 
mainų objektai pasikeitė. XVIII a. Parmą valdę Burbonai už 
druską atsiskaitydavo prancūziškais prabangos dirbiniais, 
taip pat perduodavo besiplečiančiai Genujos prekybos impe- 
rijai nuteistus nusikaltėlius - ji paversdavo juos galerų vergais 
irkluoti jos prekybinius laivus. Parmoje dešimties metų lais- 
vės atėmimo bausmė galėjo būti sumažinta iki penkerių metų 

vergovės Genujos galerose. Bet dauguma šių vergų išgyven- 
davo tik dvejus metus, todėl genujiečiams nuolat reikėjo nau- 
jų vergų pakeisti mirusiems. 


Va. pr. Kr. Genuja buvo klestintis uostas, priklausęs vietos gy- 
ventojams, vadinamiems ligūrais. Paskui ją užkariavo romėnai, 
ir nors vėliau juos išstūmė kartaginiečiai, ilgainiui Roma susi- 
grąžino šį uostą. Vėliau romėnus pakeitė germanai, o paskui 
musulmonai. Galiausiai XII a. Genuja, kaip ir Venecija, tapo 
nepriklausomu prekybiniu miestu-valstybe. 

Genuja pirko druską iš Hjero, įsikūrusio netoli Tulono 
Prancūzijos Provanse. Pavadinimas Hjeras reiškia „lėkštos 
seklumos“ ir turbūt kilo iš „sūrymo seklumų, nes vietos gy- 
ventojai šioje vietoje nuo seno garino druską. XII a. Genu- 
jos prekiautojai Hjere pastatė didelę druskos garinimo saulėje 
tvenkinių sistemą ir pavertė šį miestą stambiu druskos gamin- 
toju. Taip jie smarkiai išplėtė druskos gavybos apimtis ir išstū- 
mė iš rinkos Pizos pirklius, prekiavusius druska iš Sardinijos. 
Paskui Genujos druskos prekiautojai patys nuvyko į Sardini- 
ją ir, pastatę druskos garyklas su garinimo tvenkinių sistema 
Kaljaryje, pavertė ją viena stambiausių druskos gamintojų Vi- 
duržemio jūros regione. 

Genujiečiai taip pat pirko druską Tortosoje, esančioje Vi- 
duržemio jūros Iberijos pakrantėje, į pietus nuo Barselonos. 
Tortosa įsikūrusi Ebro upės žiotyse: ši upė buvo vandens ke- 
lias, ėjęs per ekonomiškai labiausiai išsivysčiusias Pirėnų pu- 
siasalio dalis - Kataloniją, Aragoną ir baskų kraštą. Tortosa 

gamino druską maurams, bet XII a. į druskos prekybą įsitrau- 
kus Genujai tapo vienu iš pagrindinių druskos tiekėjų Barse- 
lonos uostui ir Aragonui. 

Katalonijos kalnuose įsikūrusios Kardonos hercogams 
labai nepatiko, kad genujiečiai parduoda druską Barselonai. 
886 m. Vilfredas Gauruotasis, apie kurį mažai kas žinoma, ne- 
bent apie jo išvaizdą, atstatė apleistą VIII a. pilį ant kalno už 
50 mylių [80 km] nuo Barselonos šalies gilumoje. Gyvenda- 
mas vienas ant tolimos viršukalnės, aukščiausio kalno kalnuo- 
tame, retai apgyventame rajone, nuo storų akmeninių savo 
galingos tvirtovės sienų jis matė savo turtų šaltinį, kitą kalną. 

Tas kitas kalnas buvo išmargintas tokių ryškių spalvų juos- 
tomis, kad vien pažvelgus į jo rausvas it lašišas uolas su bal- 
tais, rusvais ir kraujo spalvos dryžiais imdavo svaigti galva. 
Jis visas buvo iš druskos. Kadangi druska tirpsta vandenyje, 
lietus kaskart keisdavo šių juostų mozaiką. Rausvais dryžiais 
išvagotas kalno kasyklos šachtas puošia balti kaip sniegas kris- 
talų stalaktitai, nutįsę tarsi ilgi karantys čiuptuvai tose vietose, 
kur pro druskos sluoksnį per įtrūkius viršuje skverbiasi lietaus 
vanduo. Druskos kalnas stūkso prie vingiuotos upės, seklaus 
Ebro intako. Tolumoje lygumose ir ant šiek tiek terasuotų šlai- 
tų žaliuoja vešlūs vynuogynai, o horizonte matyti snieguotos 
Pirėnų viršukalnės. 

Feodalams, kurie gyveno pilyje, priklausė ir druskos kal- 
nas. Ant gretimo kalno išdygo druskos kasėjų kaimas, drėgnas 
ir tamsus. Ketvirtadieniais druskos kasėjams būdavo leidžia- 
ma pasiimti druskos sau. Bent nuo XVI a. druskos kasėjai iš 
uolienos, kuri atrodo kaip rausvas marmuras, ėmė raižyti sta- 
tulėles, dažnai religinio pobūdžio. Minkštą ir tirpią akmens 
druską lengva raižyti ir dar lengviau poliruoti. 

Net druskos kalno apylinkėse vos dviejų-trijų pėdų 
[0,6-0,9 m] gylyje yra druskos; lietus išplauna ją į paviršių 
baltų miltelių pavidalu. Archeologiniai radiniai liudija, kad 
žmonės kasė čia druską dar 3500 m. pr. Kr. Buvo rasti prieš- 
istoriniai akmeniniai įrankiai: šešių colių [15 cm] ilgio juodo 
akmens kirtikliai, kurių vienas galas buvo kirstuvas, o kitas — 
gramdiklis. 

Pirmą kartą rašytiniuose dokumentuose Kardonos drus- 
ką paminėjo romėnai; nors jie paprastai mieliau rinkdavosi 
jūros druską, Kardonos akmens druską laikė kokybiška. IX a. 
Kardonos hercogai, kaip ir kiti katalonų feodalai, tapo Bar- 
selonos grafo vasalais. Katalonija, kurios gyventojai kalbėjo 
sava lotynų kalbos pagrindu susiformavusia kalba, tapo svar- 
bia prekybine valstybe, o jos teritorija driekėsi palei Vidurže- 
mio jūros pakrantę nuo Pirėnų šiaurės iki Pietų Ispanijos. 

Kardona viduramžių Katalonijoje garsėjo kaip idealiai 
kumpiams ir dešroms gaminti tinkančios druskos šaltinis. Iš 
sostinės Barselonos uosto Kardonos druska buvo eksportuo- 
jama į Europą ir tapo viena iš pagrindinių akmens druskų vi- 
duramžiais. Bet XII a. Genuja ėmė tiekti Barselonai druską 
jūros keliu ir pardavinėjo ją pigiau negu Kardonos hercogai, 
kuriems tekdavo ją vežti 50 mylių [80 km] sausuma. Kai Kar- 
donos druskos prekiautojų rinkos dalis Barselonoje sumažė- 
jo, jie irgi pradėjo pardavinėti savo druską genujiečiams. 


Po 1250 m. Genuja išplėtė savo įtaką Viduržemio jūros regione, 
pirkdama druską prie Juodosios jūros, Šiaurės Afrikoje, Kipre, 

Kretoje ir Ibisoje — dažnai tose pačiose druskos garyklose, ku- 
rias siekė užvaldyti Venecija. Genuja pavertė Ibisą stambiausia 
druskos gamintoja regione. 

Druska buvo Genujos prekybos variklis. Nusipirkę drus- 
kos, genujiečiai naudojo ją gaminti saliamiui, o jį pietų Italijo- 
je išmainydavo į šilko žaliavą. Šią prekę jie mainydavo Lukoje 
į audinius ir juos parduodavo Liono šilkininkams. Genuja 
konkuravo su Venecija ne tik dėl druskos, bet ir kitų į druską 
mainomų prekių, tokių kaip tekstilės gaminiai ir prieskoniai. 

Genujiečiai buvo jūrinio draudimo ir bankininkystės pra- 
dininkai ir pirmieji ėmė naudoti Viduržemio jūros prekyboje 
didžiulius atlantinius laivus, kuriuos pirkdavo arba nuomoda- 
vo iš baskų. Ir grįžtant iš prekybinės kelionės didžiuliuose šių 
laivų triumuose visada užtekdavo vietos druskai. Kad ir kur 
jie nuvykdavo prekybiniais reikalais, visur stengėsi užvaldyti 
druskos garyklas, kad grįždami galėtų pakrauti savo laivus jų 
druskos. 

Bet varžybas laimėjo Venecija, nes buvo politiškai vie- 
ningesnė ir turėjo veiksmingą druskos subsidijų sistemą. Kai 
varžymasis dėl druskos sukėlė 1378-1380 m. karą, vadinamą 
Kjodžos karu, Venecijos gebėjimas panaudoti savo prekybi- 
nius laivus karybai nulėmė jo baigtį. Venecija nugalėjo Genu- 
ją, vienintelę pagrindinę konkurentę dėl prekybinio viešpata- 
vimo Viduržemio jūroje. 

Vis dėlto tarp tų, kurie galiausiai sugriovė jūrinę Venecijos 
imperiją, buvo du genujiečiai - Kristoforas Kolumbas ir Gio- 
vannis Caboto, nors nė vienas iš jų neplaukiojo Genujos lai- 
vais, o Caboto net tapo Venecijos piliečiu. Venecijos žvaigždė 
ėmė leistis, kai 1488 m. portugalų kapitonas Bartolomeu Di- 
asas apiplaukė Afrikos Gerosios Vilties kyšulį. 1492 m. Ko- 

lumbas su Ispanijos laivų ekspedicija ieškodamas vakarų ke- 
lio į Indiją atvėrė kelią kelionėms į kitą Atlanto pakrantę, ir iš 
jos į Europą buvo gabenami nauji vertingi prieskoniai. Paskui 
1497 m. Caboto (genujietis, tapęs Venecijos piliečiu), Brita- 
nijoje vadintas Johnu Cabotu, anglų laivu vėl išplaukė ieškoti 
kelio į Indiją, o grįžęs iš kelionės papasakojo pasauliui apie 
Šiaurės Ameriką ir jos menkių knibždančius vandenis. Blo- 
giausia buvo tai, kad tais pačiais metais dar vienas portuga- 
las, vardu Vasco da Gama, nusigavo į Indiją apiplaukęs aplink 
Afriką ir po dvejų metų sugrįžo į Portugaliją. Atradus naujas 
žemes ir portugalams parodžius kelią, kuriuo iš Atlanto uostų 
buvo galima pasiekti prieskonių kupinas salas Indijos vande- 
nyne, Atlanto uostai tapo svarbesni prekybai negu Vidurže- 
mio jūros. 

Po XV a. Viduržemio jūros regionas jau nebebuvo Vaka- 
rų pasaulio centras, o Venecijos vieta nebe tokia naudinga. 
Viduržemio jūros regiono reikšmei mažėjant ji prarado savo 
galybę, tačiau atkakliai saugojo nepriklausomybę. 

O Genuja prisitaikė prie naujų sąlygų ir per Ispanijos auk- 
so amžių genujiečiai atliko pagrindinių tos besiplečiančios 
Atlanto galybės bankininkų ir finansininkų vaidmenį. Dėl to 
Genuja liko prekybos centru ir net šiandien yra stambus Vi- 
duržemio jūros uostas, nors Viduržemio jūra nebėra svarbi 


prekybai. 


2 DALIS 
Silkių švytėjimas 
ir užkariavimų kvapas 


Kai popiežiui Pijui VII teko bėgti iš Romos, kurią užėmė revoliu- 
cinės Prancūzijos kariuomenė, Prekybos rūmų komitetas Lon- 
done svarstė silkių žvejybos klausimus. Vienas komiteto narys 
pastebėjo, kad popiežiui pabėgus iš Romos Italija, galimas daik- 
tas, taps protestantiška šalimi. 

— Neduok Dieve! - sušuko kitas narys. 

- Kaip tai? - nusistebėjo pirmasis. - Jūs nenorite, kad pasau- 
lyje būtų daugiau dorų protestantų? 

- Žinoma, noriu, - atsakė šis, - bet jeigu neliks katalikų, kur 
mes dėsime savo silkes? 


Alexandre Dumas, Le grand dictionnaire de cuisine 
(Didysis kulinarijos žodynas), 1873 


VII SKYRIUS 
PASNINKO DRUSKA 


V | AMŽIUJE VISA VAKARŲ EUROPA kalbėjo indo- 

europiečių kalbomis, kurias išplatino bronzos amžiu- 
je Europą užplūdę azijiečiai, - išskyrus baskus. Savo mažame 
kalnuotame krašte Atlanto pakrantėje, kurio dalis vėliau įėjo į 
Ispanijos sudėtį, o kita dalis atiteko Prancūzijai, baskams pavy- 
ko išsaugoti savo kultūrą, kalbą ir įstatymus, nors juos ne kartą 
puolė gausūs priešai, tarp jų keltai ir romėnai. 

Baskai gyveno savitą gyvenimą. Vienas iš jų skirtumų nuo 
kitų tautų buvo tas, kad jie medžiojo banginius. Jie pirmie- 
ji ėmė medžioti banginius komerciniais tikslais, aplenkdami 
visas kitas tautas keletu šimtmečių. Pirmą kartą komercinė 
banginių medžioklė paminėta 670 m. užstato rašte, kuriame 
rašoma apie keturiasdešimt puodų banginio riebalų, išsiųstų 
į šiaurės Prancūziją iš Laburo, baskų pakrantės krašto, kuris 
dabar priklauso Prancūzijai. 

Vėlesniais šimtmečiais vertingiausia banginio dalimi 
žmonės ėmė laikyti lydytus banginio taukus. Taip pat buvo 
vertinami banginio kaulai, ypač dantys, kurie yra labai tvir- 

ti. Bet viduramžiais didžiausią pelną baskams teikė prekyba 
riebia ir raudona mėsa, kurios kiekvieno banginio kūne yra 
tonų tonos. 

Viduramžiais Katalikų bažnyčia draudė valgyti mėsą per 
tam tikras religines šventes, o VII a. dienų, kai draudžiama 
valgyti mėsą, skaičių labai padidino. IV a. pradėto praktikuoti 
gavėnios pasninko laiką ji išplėtė iki keturiasdešimties dienų, 
be to, pasninko dienomis paskelbė visus penktadienius, nes 
Kristus buvo nukryžiuotas penktadienį. Iš viso pasninko die- 
nomis Bažnyčia paskelbė apie pusę metų dienų, ir nesilaikan- 
tys pasninko tais laikais buvo griežtai baudžiami. Pagal Angli- 
jos įstatymus, už mėsos valgymą penktadienį grėsė kartuvės. 
Šis įstatymas galiojo iki XVI a., kai Henrikas VIII nutraukė 
ryšius su Vatikanu. 

Pasninko dienomis buvo draudžiami lytiniai santykiai, o 
valgyti buvo galima tik kartą per dieną. Raudoną mėsą Baž- 
nyčia laikė „karšta“ ir skatinančia geidulingumą, todėl valgyti 
ją uždraudė. Tačiau vandens gyvūnų - bebrų (bet tik jų uode- 
gų), jūrinių ūdrų, jūrų kiaulių ir banginių - mėsa buvo laiko- 
ma vėsia, taigi tinkama valgyti per religines šventes. 

Dėl šios priežasties patiekalų iš jūrų kiaulės receptų randa- 
me daugelyje viduramžių kulinarijos manuskriptų. Bet šiems 
patiekalams paprastai reikia brangių sudedamųjų dalių, o tai 
rodo, kad jūrų kiaulė buvo turtingųjų maistas. Šis anglų re- 
ceptas, reikalaujantis brangių Azijos prieskonių, paimtas iš 
rankraščio, datuojamo XIV-XV a., nors pats receptas, galimas 
daiktas, daug senesnis. 

JŪRŲ KIAULĖ DREBUČIUOSE 


Paimk jūrų kiaulę, nudirk jai odą; supjaustyk plonomis 
riekėmis, piršto storumo ar dar plonesnėmis. Paimk rau- 
donajame vyne išmirkytos duonos; įberk malto cina- 
mono ir maltų pipirų. Pavirink visa tai, o paskui pagar- 
dink imbieru, actu ir druska. 


Šviežia banginio mėsa irgi galėjo mėgautis tik turtuoliai. 
Banginio liežuvis buvo laikomas tikru delikatesu. Tais laikais 
žmonės vertino sūdytą bet kurio gyvūno liežuvį, bet ypač 
banginio. O vargšams tekdavo tenkintis craspois, taip pat va- 
dintu craspoix arba grapois - tai riebesnė banginio mėsa, kon- 
servuojama druska kaip kiaulienos šoninė. Prancūzai kartais 
vadino ją lard de carême - „pasninko lašiniais“, nes ji buvo vie- 
nas iš pagrindinių valstiečiams įperkamų maisto produktų, 
skirtų pasninko dienoms, kai raudonos mėsos valgyti buvo 
nevalia. Sakoma, kad craspoix tekdavo virti visą dieną, bet 
ji vis tiek likdavo diržinga ir kieta. Varguoliai valgė ją su žir- 
niais — tokiu pat garnyru, su kokiu turtuoliai banginio liežuvį. 
Vis dėlto Ruano prekiautojai, kurie parduodavo craspoix ang- 
lams, mokėjo didelius muitus prie Londono tilto, ir iš to gali- 
ma daryti išvadą, kad Anglijoje sūdyti banginio lašiniai buvo 
laikomi prabangos produktu. Taigi, kaip ne kartą būdavo ir 
vėliau, prancūzų valstiečių maistas buvo parduodamas turtin- 
giems anglams kaip brangus delikatesas. 

1393 m. vienas turtingas pagyvenęs paryžietis, kurio var- 
do istorija neišsaugojo, publikavo didelės apimties pamoky- 
mus savo penkiolikmetei nuotakai, kaip tvarkyti namų ūkį. 
Šioje knygoje, pavadintoje Le mėsnagier de Paris, pateiktas 
toks receptas: 

Craspoix. Tai sūdyta banginio mėsa. Ją reikia supjaustyti 
griežinėliais nevirtą, virti vandenyje kaip riebią kiaulienos 
nugarinę ir patiekti su žirniais. 


Zirnius tais laikais žmonės džiovino ir virė kaip šiandien 
pupas, taigi šis patiekalas priminė kiaulieną su pupomis. 


Pasninko dienomis, kai verdi žirnius, pastatyk virti ir svo- 
gūnus, tik atskirame puode. Mėsėdžio dienomis lašinius 
virk atskirame puode, o paskui įdėk žirnių ir įpilk nuoviro. 
Pasninko dienomis, pastatęs virti žirnius, smulkiai pa- 
pjaustyk svogūnų ir virk juos atskirame puode. Kai viskas 
išvirs, pakepink svogūnus ir pusę jų įdėk į žirnius, pusę — 
į nuovirą ir pasūdyk. Pasninko dienomis vietoj kiaulienos 
virk crapoix. 


Le mėsnagier de Paris, 1393 


VII amžiuje baskai savo krašto pakrantės aukštose vietose statė 
akmeninius bokštus stebėti banginiams. Du išjų išliko iki mūsų 
dienų. Kai budėtojai bokšte pastebėdavo į vandens paviršių 
iškilusią didelę spindinčią juodą banginio nugarą ir vandens 
čiurkšlę, šaunančią į viršų iš jo šnervių viršugalvyje, jis šauk- 
davo sutartinius šauksmus, pranešdamas banginių medžio- 
tojų laivams, kur yra banginis, kokio jis dydžio ir ar šalia yra 
kitų banginių. Medžiotojų komanda, kurią sudarydavo penki 
irkluotojai, kapitonas ir harpūnininkas, tyliai irdavosi artyn, 

tikėdamasi nudobti milžiną iš pasalų. Baskai visada garsėjo fi- 
zine jėga, ojų harpūnininkai buvo tikri galiūnai, galėdavę giliai 
įsmeigti harpūną į miegančio milžino nugarą. | 

IX a., kai baskai gerai išplėtojo banginių medžioklės verslą, 
pasirodė įsibrovėliai — vikingai. Pavadinimas viking yra kilęs iš 
senovės skandinavų žodžio vika, kuris reiškia „išvykti“, - vi- 
kingais skandinavai vadindavo savo tautiečius, kurie palikda- 
vo gimtinę ir tikėdamiesi pralobti leisdavosi į tolimas žemes 
prekiauti. Jie neturėjo pagrindinės prekybos vietos kaip Ge- 
nuja ar Venecija, o iš savo tėvynės šiaurėje nedaug ką galė- 
jo atvežti parduoti. Jeigu būtų turėję druskos šaltinį, galimas 
daiktas, jie būtų ėmę prekiauti sūdyta mėsa kaip keltai arba 
sūdyta žuvimi kaip finikiečiai. Bet be druskos jų mėsa ir žuvis 
greitai sugesdavo, tad vikingai galėjo pasiūlyti tik įrankius, pa- 
gamintus iš jūrų vėplių ilčių ir šiaurinių elnių ragų. Ieškodami 
parduoti tinkamų prekių, jie puldinėjo pakrančių bendruo- 
menes Šiaurės Europoje, grobė žmones ir parduodavo juos į 
vergovę, keldami siaubą savo nuožmumu. 

Bet jie buvo išradingi žmonės, puikūs laivų statytojai, be- 
baimiai jūreiviai ir sumanūs prekybininkai. Pagrobtus vergus 
jie mainydavo į sidabrą, šilką, stiklo dirbinius ir kitus praban- 
gos dalykus, ir šie pakeitė aukštesniųjų Skandinavijos klasių 
atstovų gyvenimą. Atplaukę savo greitais burlaiviais, jie siaubė 
Britanijos ir Prancūzijos pakrantes. Nuo 845 m. šitie puldinė- 
jimai virto karo žygiais, juose dalyvavo didelės kariaunos. Vi- 
kingai užgrobė teritorijas prie Temzės ir Luaros upių ir nau- 
dojo jas kaip atramą rengti plėšikiškus ir prekybinius žygius 
į dar tolimesnes žemes. Jie prekiavo su Rusia, Bizantija ir Vi- 
duriniais Rytais. Didieji Europos miestai, tarp jų Londonas ir 
Paryžius, mokėjo vikingams duoklę, kad šie jų nepultų. 

IX a. vikingai įsitvirtino ir palei Adūro upę prie šiaurinės 
baskų krašto sienos. Nors rašytiniuose šaltiniuose neminima, 
kad vikingai mokė baskus statyti laivus, tuo metu vikingai sta- 
tė geresnius laivus, su užleistų lentų korpusu. Žinoma, kad 
maždaug tuo metu baskai irgi ėmė daryti savo laivų korpusus 
taikydami tokią technologiją ir netrukus išgarsėjo kaip geriau- 
si laivų statytojai Europoje. 

Turėdami tvirtus naujus tolimojo plaukiojimo laivus su 
didžiuliais triumais, baskai galėjo leistis į drąsesnius žygius 
negu banginių žiemos medžioklė jų gimtojoje Biskajos įlan- 
koje. Jie pakraudavo savo irklines valtis į laivus ir leisdavosi 
keliauti. daugiau kaip už 1 000 mylių [1 609 km] nuo savo 
krantų. 875 m., pasikeitus vos vienai kartai po vikingų atvyki- 
mo į jų žemę, baskai nusigavo į vikingų Farerų salas, esančias 
už 1 500 mylių [2 414 km]. 

Tuose šaltuose, tolimuose šiaurės vandenyse jie atrado 
naudingesnį grobį negu banginiai — atlantinę menkę. Ši di- 
delė giliavandenė žuvis nepaprastai gerai išsilaiko sūdyta, nes 
jos baltoje mėsoje beveik visai nėra riebalų. Riebalai atsparūs 
druskai, todėl norint įsūdyti riebią žuvį reikia daug laiko. Štai 
kodėl pasūdytas riebias žuvis reikia smarkiai suslėgti statinė- 
se, kad nesugestų, o menkes galima tiesiog įdėti į druską. Be 
to, riebių žuvų negalima vytinti ore, nes riebalai apkarsta. O 
menkes, kaip ir jos giminaičius juodadėmes menkes ir mer- 
langus, prieš sūdant galima džiovinti ore, todėl jos labai gerai 
užsikonservuoja, priešingai negu riebios žuvys, tokios kaip 
ančiuviai ar silkės. 

Gal apie menkes baskams papasakojo vikingai, o gal net 
pardavinėjo jiems šias žuvis? Žvejodami jūrose prie Skan- 
dinavijos vikingai dažnai pagaudavo menkių. Nepraėjus nė 

šimtmečiui nuo to laiko, kai vikingai išsilaipino prie Adūro, 
viena jų grupė nusigavo į Islandiją, iš šios salos nukeliavo į 
Grenlandiją, o iš ten 1000-aisiais - į Niufaundlandą. Plaukda- 
mi jie žvejojo menkes ir džiovino jas arktiniame ore. Supratę, 
kad džiovintos menkės yra puiki prekė, jie netrukus įrengė 
džiovyklas Islandijoje ir ėmė džiovinti menkes eksportui. 
Baskai šimtmečius gyveno apsupti Romos imperijos val- 
dų, kuriose sūdyta žuvis buvo įprastas maistas, ir turbūt kaip 
tik todėl sumanė sūdyti banginio mėsą. Dabar jie pradėjo 
sūdyti menkes. Menkių paklausa buvo didžiulė. Visas buvęs 
romėnų pasaulis valgė sūdytą žuvį, tad baskai ėmė prekiauti 
sūdytomis menkėmis; dieną ar daugiau pamirkius gėlame van- 
denyje menkių mėsa tapdavo baltesnė, liesesnė ir, kaip teigė 
daugelis jų pirkėjų, skanesnė negu tamsių, riebių Viduržemio 
jūros žuvų, kurias europiečiai valgydavo anksčiau. Kadangi jos 
buvo be riebalų, džiovintos ir sūdytos, menkes, kietas kaip len- 
tas, galima buvo sukrauti į vežimus ir vežti sausumos keliais, 
net į šiltus Viduržemio jūros klimato kraštus. Menkės buvo 
skanesnės negu crapoix, tokios pat pigios, be to, Bažnyčia leido 
valgyti žuvis ir per religines šventes. Tiems, kurie norėjo įman- 
tresnių patiekalų, reikėjo tik pridėti į jas brangių prieskonių. 
Guillaume'as Tirelis, vadinamas Tailleventu, Prancūzijos 
karaliaus Karolio V vyriausiasis virėjas, pirmasis davė jam pa- 
ragauti kopūstų. Kaip ir kiti didieji prancūzų virėjai, jis mokė- 
si valgių gaminimo meno nuo vaikystės dirbdamas karaliaus 
virtuvėje Normandijoje - padėjo dumplininkams, suko di- 
džiulius iešmus, ant kurių kepė kepsnius, ir grandinėmis kil- 
nojo didžiulius sriubos katilus. Taip pat jis mokėsi sunkaus 
darbo atmirkyti sūdytą mėsą - tai buvo laikoma vienu svar- 
biausių patyrusio virėjo įgūdžių. Jo pravardė Taillevent reiškė 

„kliveris“ - mažas, greitas ir vikrus burlaivis. Buvo rasti keturi 
skirtingi jo naudotų receptų rinkinio, pavadinto Le viandier, 
manuskriptai. Nors sunku tiksliai pasakyti, kada šis rinkinys 
parašytas, kadangi Tailleventas karaliaus virėju dirbo nuo 
1330 iki 1395 m., manoma, kad Le viandier parašytas anks- 
čiau už Le mėsnagier de Paris, ir jeigu tai tiesa, tai Tailleventas 
yra seniausios žinomos prancūzų kulinarijos knygos autorius. 

Le viandier Tailleventas rašė, kad „sūdyta menkė yra val- 
goma su garstyčių padažu arba apipilta ištirpintu šviežiu 
sviestu“. Le mėsnagier de Paris autorius pažodžiui atkartojo jo 
rekomendaciją, bet pridėjo patarimą, kuris labai naudingas ir 
šiandien: „Per mažai mirkyta sūdyta menkė yra per sūri; per 
ilgai mirkyta irgi neskani. Todėl prieš pirkdamas atkąsk gaba- 
lėlį ir paragauk.“ 

Robertas Mayus, tarnavęs Anglijos rojalistų virėju audrin- 
game XVII a., siūlė kepti sūdytų menkių pyragėlius. 


Išviręs sūdytą menkę nulupk jos odą ir pašalink kaulus. 
Supjaustyk ją su keletu pepinų [obuolių|, pagardink 
muskatu, cinamonu, imbieru, pipirais, kmynais, serben- 
tais, kapotomis razinomis, rožių vandeniu, trinta citrinos 
žieve, cukrumi, pjaustytomis datulėmis, baltuoju vynu, 
rūgščių vaisių sultimis [turbūt obuolių] ir sviestu, pri- 
kimšk šio mišinio savo pyragėlius, iškepk juos ir atšaldyk. 


Robert May, The Accomplisht Cook 
(Patyręs virėjas), 1685 


Nors menkės gyvena tik šiauriniuose vandenyse, sūdyta 
menkė įėjo į daugumos Europos virtuvių repertuarą, ypač 


130 


Pietų Europoje, kur šviežių menkių nusipirkti buvo neįma- 
noma. Sūdytas menkes aistringai pamėgo katalonai, jie su- 
pažindino su jomis pietų Italiją, kai 1443 m. ėmė valdyti 
Neapolį. Štai vienas receptas, pateiktas seniausioje žinomoje 
kulinarijos knygoje, parašytoje neapoliečių tarme. 


BACCALÀ AL TEGAME 
[KEPTA SŪDYTA MENKĖ| 


Visada rinkis didžiausią ir su juoda oda menkę, nes tokia 
būna geriausiai sūdyta. Gerai ją išmirkyk. Tada paimk kais- 
tuvą, įpilk į jį švelnaus aliejaus, papjaustyk svogūnų ir ap- 
kepink. Kai svogūnai apskrus, įpilk truputį vandens, įberk 
razinų, kedro riešutų ir smulkintų petražolių. Sumaišyk 
visas šitas dedamąsias ir, kai tik jos užvirs, įdėk menkę. 

Jeigu yra pomidorų, gali įdėti jų į aprašytą padažą, tik 
gerai juos pakaitink. 


Ippolito Cavalcanti (1787-1860), Cucina 
casereccia in dialetto Napoletano 
(Namų receptai neapoliečių kalba) 


Visos Šiaurės Europos žvejojančios tautos skubėjo užimti vie- 
tą naujoje, greitai augančioje, nepaprastai pelningoje sūdytų 
menkių rinkoje. Tačiau prižvejoti menkių buvo tik pusė darbo, 
dar reikėjo turėti druskos ir, galimas daiktas, kad šią užduotį 
pirmieji ėmėsi spręsti irgi vikingai. Vienas iš pirmųjų vikin- 

gų placdarmų Luaroje buvo Nuarmutijė sala. Trečdalis šios 
ilgos siauros salos Luaros upės žiotyse, atskirtos nuo žemy- 
ninės Prancūzijos, yra natūrali pelkė, kurią stiprūs potvyniai 
periodiškai užlieja jūros vandeniu. Vikingai nuo seno bandė 
panaudoti saulės šilumą jūros druskai garinti. Normandijoje 
buvo surasta VII a. vikingų druskos garyklų pėdsakų. Bet dėl 
šiaurinio klimato druskos garinimas saulėje buvo neprodukty- 
vus. Normandijoje per dažnai lyja ir per mažai saulėtų dienų. 

Ilgainiui, nors nėra tiksliai žinoma kada, Nuarmutjė, gre- 
timose žemyninės Normandijos Burnefo bei Gerando pel- 
kėse ir Rė saloje, esančioje apie 60 mylių [96 km] piečiau, 
žmonės ėmė statyti dirbtinių tvenkinių sistemas, nebesiten- 
kindami garinimu viename tvenkinyje. Nors šaltiniuose ne- 
minima, kad vietos gyventojus statyti dirbtinius tvenkinius 
druskai garinti išmokė vikingai, žinoma, kad vikingai matė 
daugiapakopes dirbtinių tvenkinių sistemas pietų Ispanijo- 
je ir kad jiems pasirodžius šiaurinėje Prancūzijos pakrantėje 
druskos gamybos apimtis labai padidėjo, o IX ar Xa. imta sta- 
tyti tvenkinius. Kadangi Gerandas yra keltų Bretanėje, patri- 
otiški bretonų istorikai atmeta vikingų teoriją, teigdami, kad 
statyti daugiapakopių tvenkinių sistemas sumanė patys kel- 
tai. Galimas daiktas, jie teisūs, tačiau yra įrodymų, jog vikin- 
gai pirmieji ėmė pardavinėti šiame regione pagamintą druską 
Baltijos ir kitoms šiaurės tautoms ir pramynė druskos preky- 
bos kelią, kuris vėlyvųjų viduramžių ir Renesanso laikais tapo 
vienu svarbiausių. 

Kai europiečiai suprato, kad natūralaus jūros vandens ga- 
rinimas saulėje yra pigiausias būdas gaminti druską, ši vietovė 
pietinėje Bretanės pusiasalio pusėje - Burnefo įlanka - tapo 
pagrindiniu druskos gamybos centru. Burnefo įlanka buvo 

šiauriausia vieta Europoje, kurios klimatas tiko garinti saulėje 
jūros druską. Įlanka taip pat turėjo kitų pranašumų - Atlanto 
pakrantės, kurioje ji buvo įsikūrusi, reikšmė vis labiau augo, 
o upė, su kuria ji jungėsi, teikė galimybę vežti druską į šalies 
gilumą. Gerandas šiaurinėje Luaros žiočių pusėje, Burnefas 
pietinėje pusėje ir Nuarmutjė sala priešais šias vietoves tapo 
svarbiausiais jūros druskos gaminimo rajonais. 


Viena vikingų grupė pasiliko Islandijoje ir tapo islandais. Antra 
jų grupė pasiliko Farerų salose. O didžiajai daliai vikingų buvo 
suteiktos žemės Senos baseine už tai, kad jie gins Paryžių. Ap- 
sigyvenę šiaurės Prancūzijoje, po šimtmečio jie ėmė kalbėti 
prancūzų kalbos dialektu; juos buvo imta vadinti normanais. 
Netrukus vikingų nebeliko. 

O baskai savo laivais su didžiuliais triumais, kuriuos pri- 
kraudavo druskos, plaukė į jūrą žvejoti ir grįždavo su didžiu- 
liu menkių laimikiu. Jie vyravo ne tik banginių mėsos, bet ir 
greitai augančioje sūdytų menkių rinkoje, ir taikė savo ban- 
ginių medžioklės metodą menkių žvejybai. Baskai buvo pui- 
kūs žvejai; pakrovę į didžiulius laivus mažas irklines valtis jie 
nukeliaudavo toli į jūrą, tada nuleisdavo valtis ir priplaukdavo 
jomis prie menkių guotų. Taip žvejoti menkes ėmė beveik visi 
europiečių žvejai; jie taikė šį būdą iki XX a. 6 dešimtmečio, 
kai paskutiniai bretonų ir portugalų žvejai ėmė plaukioti mo- 
toriniais laivais ir naudoti velkamuosius tinklus. 

Viduramžiais menkes žvejojo ir kitos tautos - Britų salų, 
Skandinavijos, Olandijos, Bretanės ir Prancūzijos Atlanto 

pakrančių žvejai, - bet baskai parveždavo didžiulius kiekius 
sūdytos menkės. Bretonai pradėjo įtarti, kad baskai tolimose 
jūrose surado kažkokią menkių žemę. XV a. pradžioje islandai 
matė baskų laivus, plaukiančius pro jų salą į vakarus. 

Gal baskai nusigavo į Šiaurės Ameriką anksčiau už Johną 
Cabotą, pasiekusį ją 1497 m., dar neprasidėjus tyrinėjimo 
amžiui? XV a. dauguma Atlanto žvejų bendruomenių manė, 
kad jiems tai pavyko. Bet kadangi materialių įrodymų nėra, 
daugelis istorikų skeptiškai vertina tokią galimybę. Tačiau jie 
lygiai taip pat daugelį metų netikėjo pasakojimais apie vikin- 
gų keliones į Šiaurės Ameriką, kol 1961 m. Niufaundlando 
vietovėje, pavadintoje Medūzų įlanka, buvo surasti aštuonių 
vikingų pastatytų velėninių namų, datuojamų 1000 m., lieka- 
nų. 1976 m. Niufaundlando pakrantėje rasti baskų banginių 
medžioklės punkto griuvėsiai, bet jie datuojami tik 1530 m. 
Kaip ir Marko Polo pasakojimas apie kelionę į Kiniją, teorija, 
kad baskai nusigavo į Šiaurės Ameriką pirmiau nei Kolumbas, 
atrodo tikėtina, bet įrodyti jos nepavyko. 


Žvejai nepasakoja apie geras žvejybos vietas. Baskai saugojo 
savo paslaptį, kaip, galimas daiktas, ir kiti žvejai. Yra šiokių tokių 
įrodymų, kad viena britų menkių žvejų grupė pasiekė Šiaurės 
Ameriką daugiau kaip penkiolika metų anksčiau už Caboto 
ekspediciją. Portugalai taip pat mano, kad jų žvejai pasiekė 
Šiaurės Ameriką anksčiau nei Cabotas. 

Žvejai laikė liežuvį už dantų, o tyrinėtojai buvo suinte- 
resuoti garsinti savo atradimus. Ir jie pasakojo, kad Naujojo 

Pasaulio jūrose menkių tiek daug, kad europiečiai net nejsi- 
vaizduoja. Raimondo di Soncino, Milano hercogo pasiunti- 
nys Londone, nusiuntė kunigaikščiui laišką, kuriame pranešė, 
kad, vieno Caboto komandos nario pasakojimu, ten užtenka 
nuleisti krepšį už borto ir ištrauksi jį pilną menkių. 

Po Caboto kelionės buvo surengtos stambios žvejybinės 
ekspedicijos į Šiaurės Ameriką iš Bristolio, Sen Malo Breta- 
nės pusiasalyje, La Rošelio Prancūzijos Atlanto pakrantėje, 
Ispanijos La Korunjos uostamiesčio, keltų Galisijos ir Portu- 
galijos žvejybinių uostų. Žvejoti į Šiaurės Ameriką ėmė plauk- 
ti ir daugelio baskų uostamiesčių — tarp jų Bajonos, Bjarico, 
Getari, Sen Žan de Liuzo ir Handajaus Prancūzijoje, Fuen- 
terabijos, Sarauco, Getarijos, Motriko, Ondaroa ir Bermėjo 
Ispanijoje - žvejai, nuo seno medžioję banginius ir žvejoję 
menkes. Visuose šiuose laivuose būdavo „meistras sūdyto- 
jas“, turėjęs aukštą rangą tarp įgulos narių, jis priimdavo su- 
dėtingus sprendimus, kiek laiko žuvį reikia sūdyti ir džiovinti 
ir kaip tai daryti. Ir per mažai, ir per daug pasūdytas laimikis 
galėjo sugesti. 

Jau viduramžiais druska buvo naudojama ne tik maistui 
konservuoti, bet ir įvairiems pramoniniams tikslams. Ji buvo 
naudojama odai apdoroti, dūmtraukiams valyti, vamzdžiams 
lituoti, keramikai glazūruoti ir daugybei negalavimų gydy- 
ti - nuo dantų skausmo ir virškinimo sutrikimų iki „proto ap- 
sunkimo“. Bet po Caboto kelionės labai išsiplėtojus menkių 
pramonei nepaprastai smarkiai išaugo jūros druskos porei- 
kis — žvejai laikė ją vienintele druska, tinkama žuvims kon- 
servuoti. 

Suaktyvėjus prekybai sūdytomis menkėmis Portugalijoje 
prasidėjo ilgas žvejybos ir druskos gamybos augimo laikotar- 

pis. Lisabona buvo įsikūrusi prie didelės įlankos su mažu są- 
siauriu. Aveiras, įsikūręs šiauriau prie pelkėtų įlankos krantų, 
idealiai tiko druskai gaminti. Nuo X a. čia buvo pagaminama 
didžioji dalis Portugalijos druskos. Bet augant paklausai pa- 
grindinėmis druskos tiekėjomis Portugalijoje tapo Setuba- 
lio druskos viryklos, pastatytos prie panašios įlankos šiek tiek 
piečiau sostinės. Setubalio druska išgarsėjo visoje Europoje 
dėl sausumo ir didelių kristalų baltumo. Žmonės ją laikė pui- 
kiai tinkama žuviai ar sūriui konservuoti. 

Iki XVI a. menkių bumo La Rošelis, įsikūręs ne prie upės, 
buvo smulkus uostelis. Bet netikėtai beupis La Rošelis tapo 
pagrindiniu Niufaundlando žvejybiniu Europos uostu, nes tai 
buvo Atlanto vandenyno uostas, esantis netoli Rė salos drus- 
kos viryklų. Šaltiniai liudija, kad nuo Caboto kelionių 1497 ir 
1550 m. daugiau kaip pusė iš 128 žvejų ekspedicijų iš Europos 
į Niufaundlandą išplaukė iš La Rošelio, prisikrovę į triumus 
druskos iš Rė salos. 

Dar vieną pranašumą Bretanės žvejybiniams uostams tei- 
kė nebrangi druska. Prancūzijoje druska buvo smarkiai ap- 
mokestinta, bet siekdama prijungti keltų Bretanės hercogystę 
prie Prancūzijos karalystės Prancūzija pasiūlė pusiasaliui at- 
leidimą nuo nekenčiamo gabelle, prancūzų druskos mokesčio. 
Nors bretonų uostai buvo šiaurės Bretanės pakrantėje, nuo jų 
buvo visai netoli iki Gerando, Nuarmutjė ir Burnefo druskos 
viryklų. 

Šiauriečiai turėjo žuvies, bet negalėjo pasigaminti drus- 
kos, pietiečiai turėjo druskos, bet neturėjo menkių, o baskai 
neturėjo nieko. Ir vis dėlto jiems pavykdavo gauti ir žuvies, ir 
druskos. XIII a. jų gebėjimas statyti laivus leido užsitikrinti 
patikimą jūros druskos šaltinį. Jie tiekė genujiečiams savo di- 


136 


delius, gerai pastatytus laivus, o šie mainais leido jiems nau- 
dotis druskos viryklomis Ibisoje. 

Anglijai, turinčiai išmanių ir ambicingų žvejų ir galingą 
karinį jūrų laivyną, trūko jūros druskos. Lamanšo sąsiaurio 
pakrantėje jūros druska buvo gaminama plaunant sūrų smėlį 
ir garinant jūros vandenį ant ugnies. Šis metodas buvo bran- 
gesnis ir mažiau produktyvus negu jūros vandens garinimas 
saulėje. „Tam tikriems tikslams, tokiems kaip žuvies sūdy- 
mas, geriau tinka įlankos druska, importuojama iš Prancūzi- 
jos, negu Anglijos balta ir akmens druska“, - 1748 m. knygoje 
The Art of Making Common Salt (Menas gaminti valgomąją 
druską) rašė Williamas Brownriggas, Londono gydytojas. 

„Įlankos druska“ jis vadino saulėje garintą jūros druską. 
Vokiečiai vadino ją Baysalz. Taip ji buvo pavadinta pagal Bur- 
neto įlanką. Pakrantė nuo Gerando iki Rė salos buvo tokia 
svarbi druskos gamybos vieta, kad jos pavadinimas tapo sau- 
lėje garintos jūros druskos sinonimu. Buvo ir geresnės koky- 
bės druskos. Šiaurės druska, pagaminta virinant durpes, ir 
pietų druska, kaip antai Setubalio, buvo daug baltesnės, va- 
dinasi, grynesnės. Prancūzų įlankos druska kartais buvo va- 
dinama pilkąja, net juodąja ar žaliąja. Bet Šiaurės Europos 
gyventojams buvo svarbu, kad ji stambiagrūdė, nebrangi ir 
gaminama netoliese. Turtingi žmonės naudojo įlankos drus- 
ką maisto produktams konservuoti, o brangesnę baltą druską 
dėdavo ant stalo. Vidurinės klasės atstovai pirko nebrangią 
įlankos druską, ištirpindavo ją vandenyje ir virindavo sūrymą 
ant ugnies, kol iš jo vėl kristalizuodavosi druska, tik jau gry- 
nesnė, tinkama berti ant maisto. Le mėsnagier de Paris auto- 
rius irgi mokė, kaip „druską padaryti baltą“. 

Keletas keltų gyvenamų vietų, kurios išvengė romanizacijos, 
yra stulbinamai panašiose Atlanto pakrantėse. Didelę dalį arti 
jūros lygio esančios pietų Bretanės žemių, kurias užlieja po- 
tvyniai, sudaro šlapi lygumų kemsynai ir pelkės; net netikė- 
čiausiose vietose čia gausu kanalų ir tvenkinių - šiuo atžvilgiu 
ji primena Pietų Velsą. Pietų Velso poetas Dylanas Thomas 
vadino savo tėvynę „vandens nuklota žeme“ - toks apibūdi- 
nimas tiktų ir Gerando vietovei, įsikūrusiai prie 100 000 akrų 
[40 468 ha] marių su mažu sąsiauriu, per kurį galima išplaukti į 
Atlantą. Potvyniai čia buvo tokie galingi, kad XIV a. jūra visiškai 
nuplovė Eskublako miestą. Po to druskos gamintojai pastatė 
17 mylių [27 km] ilgio sieną, atitvėrusią jūrą nuo pelkyno. Šią 
sieną, kuri neleidžia užtvindyti 4 400 akrų [1 780 ha] druskos 
tvenkinių, ir dabar prižiūri druskos gamintojai, vadinami pa- 
ludiers, pažodžiui - pelkės darbininkai. 

Potvynio užliejamas rajonas, vadinamas traict, turi du ka- 
nalus, susijungiančius su mažesniais kanalais, kurie veda prie 
painiai išsimėčiusių didelių ir mažų druskos gamyklų. Pa- 
ludiers leidžia vandenį į jų tvenkinius per mažas užkišamas 
skyles, įrengtas medinėse dambose įvairiame aukštyje. Kuo 
aukščiau esančios skylės būdavo atkemšamos, tuo labiau pa- 
kildavo vandens lygis. Paludiers mediniu grėbliu ilga rankena 
graibydavo iš vandens kristalus ir kraudavo juos ant žemės 
pylimų abipus tvenkinio. Išgriebtų kristalų krūvos būdavo pa- 
liekamos džiūti, o paskui išvežamos karučiais. Šį darbą atlikti 
reikėjo labai tiksliais judesiais, nes sujudinus molingą dugną 
druska pajuoduodavo. 

Vakarais, kai pučiant sausam vėjui vandens paviršiuje su- 

sidarydavo kristalai, moterys nugriebdavo juos lentomis, pri- 
tvirtintomis prie ilgų karčių galo, - tokie kristalai buvo va- 
dinami fleur de sel. Tai buvo moterų darbas, nes fleur de sel 
druska buvo daug lengvesnė negu įprasta ir vietos gyventojai 
manė, kad šiam darbui reikia švelnių moterų rankų; galiausiai 
joms tekdavo ant galvos nešti krepšius su surinktais kristalais, 
kurie, nors fleur de sel lengvesnė už įprastą druską, svėrė po 
90 svarų [40,8 kg |. 

Bretanės gyventojai yra keltai, kalbantys kalba, išlikusia 
nuo Vercingetorikso laikų. Paludiers kalbėjo šia kalba iki XX a. 
trečiojo dešimtmečio. Pavadinimas Gerandas kilo iš bretoniš- 
ko pavadinimo Gwenn-Rann, kuris reiškia „balta šalis“. Dar šis 
kaimas vadinamas Poull Gwenn - „baltuoju uostu“ - ir Bourc'h 
Baz (prancūziškai Bur de Ba) - „kylančiu vaizdu“, nes jis buvo 
kitoje druskos pelkės pusėje. Pelkės pakraščiuose įsikūrė kai- 
mai vingiuotomis gatvelėmis su vieno ir dviejų aukštų akme- 
niniais, aukštastogiais namais. 

Po žolingoje pelkėje iškastus druskos gamintojų tvenki- 
nius braido ilgakojai garniai ir stebinamai balti baltieji garniai. 
Atvykėlis tuoj pasiklystų likęs vienas šioje pelkėje su aukštos 
gintaro spalvos žolės paslėptais vandens keliais juodo purvo 
dugnu. Bet paludiers, kaip jūreiviai jūroje, orientavosi pagal 
tolimus juodų akmeninių bažnyčių smailiaviršūnius bokštus, 
ypač maurišką Bur de Ba miestelio Šv. Gvenolės bažnyčios, 
pavadintos šventojo paludiers globėjo vardu, smailę. Siekiant 
parodyti navigatoriams įplaukimo iš pelkės į Luarą vietą ant 
XV a. bažnyčios stogo pirmajame XVII a. dešimtmetyje buvo 
pristatytas 180 pėdų [54 m] smailiaviršūnis bokštas. 

1557 m. pasikrauti druskos į Kruaziką, audringą uostą 
prie įplaukos į pelkių apsuptas marias, iš kitų Europos uostų 

atvyko 1 200 laivų. Dažnai laivų uoste būdavo kur kas dau- 
giau negu kalkėmis baltintų akmeninių namų keliose Krua- 
ziko gatvėse. Nors pagrindiniu Prancūzijos menkių prekybos 
uostu ilgainiui tapo La Rošelis, Kruazikas, per kurį buvo iš- 
vežama druska ir įvežamos prekės, mainomos į druską, tapo 
antru svarbiausiu Prancūzijos Atlanto uostu po Bordo. Pran- 
cūzų įlankos druską pirko britai, olandai ir danai. Net ispa- 
nai atvykdavo pirkti įlankos druskos sūdyti savo laimikiui, 
sužvejotam šiaurinėje Iberijoje, tokiose vietose kaip La Ko- 
runja. 

Pradedant nuo viduramžių Kruaziko druską pirko ir airiai. 
Jiems jos reikėjo konservuoti silkėms, lašišoms, sviestui, odai, 
ypač jautienai ir kiaulienai. Iš Kruaziko druska paprastai buvo 
gabenama į Korką ar Voterfordą. Sūdytą airių jautieną, iš ku- 
rios kruopščiai pašalinus kaulus ir pasūdžius buvo gaminamas 
patiekalas, šiandien vadinama airiška sūdyta jautiena, euro- 
piečiai labai vertino, nes ji negesdavo. Prancūzai gabendavo ją 
iš Bresto ir kitų bretonų uostų į savo naujas ir pasakiškai pel- 
ningas dėl cukraus Karibų kolonijas vergams maitinti, nes tai 
buvo pigus, daug baltymų turintis, ilgai negendantis maistas. 
Vėliau airiška jautiena buvo pakeista dar pigesnėmis Naujo- 
sios Anglijos sūdytomis menkėmis. Bet airių sūdyta jautiena 
vis tiek buvo gabenama į tolimus kraštus, iš dalies dėl to, kad 
Britanijos karinis jūrų laivynas įtraukė ją į savo jūreivių ra- 
cioną - greta sūdytų menkių. 

Airiška sūdyta jautiena tapo pagrindiniu maisto produktu 
Ramiojo vandenyno salose, kuriose lankydavosi britų karinio 
laivyno laivai. Šių salų, ypač Havajų, gamtinės sąlygos gerai 
tiko druskos gamybai. Havajiečiai nuo seno gamino druską 
savo reikmėms, iškalę uolose dubens formos įdubas ir palik- 

dami jūros vandenį jose garuoti. Jie greitai išmoko kasti gari- 
nimo tvenkinius ir ėmė pardavinėti britų, prancūzų, o vėliau 
ir amerikiečių jūrininkams sūdytus maisto produktus, tarp 
jų ir sūdytą jautieną; paskui ji tapo įprastu valgiu ir jiems pa- 
tiems. Richardas Henry Dana, Harvardo absolventas, XIX a. 
4 dešimtmetyje keliavęs amerikiečių prekybiniais laivais, iš- 
garsėjo savo knygoje Two Years Before the Mast (Dveji metai 
prie stiebo) aprašęs pasibaisėtinas gyvenimo sąlygas šiuose 
laivuose. Anot jo, Ramiojo vandenyno laivų jūreiviai buvo 
maitinami siaubingai prastos kokybės sūdyta jautiena, kurią 
jie piktai praminė „sūdytu šlamštu“. 

XVII a. anglai sūdytą jautieną dėl joje esančių neištirpusių 
druskos kristalų ėmė vadinti grūdėta. Bet labiausiai jos repu- 
tacijai pakenkė ne Ramiojo vandenyno salose, o Pietų Ameri- 
koje pagaminta sūdyta jautiena. Airiai kaip ir anksčiau gami- 
no ją skaniai. Airijoje sūdyta jautiena liko šventinis patiekalas, 
su kopūstais jis valgomas per Kalėdas, Velykas ir Šv. Patriko 
dieną - tris pagrindines šventes. 

Šis 1968 m. receptas, pateiktas Irish Times priede mote- 
rims Woman Editor rodo, kaip kruopščiai airiai gamina sūdytą 
jautieną. Nenorėdami, kad jų patiekalas būtų lyginamas su 
prastesne angliškąja versija, jie vadina jį pagardinta jautie- 
na - toks pavadinimas turbūt geriau atskleidžia jos gaminimo 


būdą. 


Šešių svarų [2,7 kg] jautienos gabalui pagardinti reikia 
tokių prieskonių: 

3 laurų lapų, 

1 arbatinio šaukštelio gvazdikėlių, 

6 trintų muskato riešuto kevalų, 

1 nubraukto arbatinio šaukštelio pipirų, 

1 česnako skiltelės, 

1 arbatinio šaukštelio kvapiųjų pipirų, 

2 valgomųjų šaukštų su kaupu rudojo cukraus, 
2 arbatinių šaukštelių su kaupu salietros, 

1 svaro rupios druskos. 


Pagaminti mėsos patiekalui jums reikės: 

šešių svarų [2,7 kg] liesos jautienos be kaulų , 

trijų supjaustytų morkų, 

pusės pintos alaus Guinness, 

trijų vidutinių supjaustytų svogūnų, 

ryšelio įvairių prieskoninių žalumynų, 

po arbatinį šaukštelį trintų gvazdikėlių ir kvapiųjų 
pipirų. 


Sutrinkite visas dedamąsias sausas, tada pridėkite laurų 
lapų ir česnako. Įdėkite mėsą į didelį keraminį ar stiklinį 
indą ir įtrinkite ją prieskonių mišiniu. Tai darykite kiek- 
vieną dieną visą savaitę, pasėmę prieskonių mišinio nuo 
dugno ir dukart apversdami mėsą. Tada nuplaukite mėsą 
ir suriškite taip, kad būtų patogu virti. 

Apibarstykite mėsą trintais kvapiaisiais pipirais ir 
gvazdikėliais - maždaug po arbatinį šaukštelį, paskui įdė- 
kite ją į didelį prikaistuvį ant supjaustytų daržovių. Įpil- 
kite šilto vandenis tiek, kad apsemtų mėsą, uždenkite ir 
virkite ant nedidelės ugnies penkias valandas. Paskutinę 
valandą įpilkite alaus Guinness. 

Taip paruoštą jautieną galima valgyti karštą arba šaltą, 
bet per Kalėdas ji paprastai patiekiama šalta, supjaustyta 

griežinėliais. Jeigu norite valgyti šaltą, mėsą reikia išimti 
iš skysčio ir suspausti tarp dviejų dubenų, ant viršaus už- 
dėjus svarmenį. 


Theodora Eitsgibbon, A Taste of Ireland 
(Airijos skoniai), 1968 


Britams druska turėjo strateginę reikšmę, nes sūdytos menkės 
ir sūdyta jautiena tapo pagrindiniu britų karinio jūrų laivyno 
jūreivių maistu. Prancūzų kariškių racionas irgi daugiausia su- 
sidėjo iš šių produktų. Tiesą sakant, XIV a. dauguma Šiaurės 
Europos šalių ruošdamosi karui pasirūpindavo dideliu kie- 
kiu druskos ir imdavo sūdyti žuvį ir mėsą. 1345 m. Olandijos 
grafas, ruošdamasis karo žygiui prieš fryzus, įsakė susūdyti 
7 342 pakrantėje sužvejotas menkes. Olausas Magnusas, šve- 
dų vyskupas, 1555 m. Šiaurės tautų aprašyme rašė, kad norint 
atlaikyti ilgą apsiaustį reikia pasirūpinti sūdytų silkių, ungurių, 
karšių ir menkių atsargomis. 

Pagrindinis Gerando regiono gyventojų pragyvenimo šal- 
tinis buvo sūdytos žuvys, tarp jų jūrinės lydekos, rajos, ke- 
falės ir unguriai. Gegužę ir birželį buvo jaunų sardinių sezo- 
nas; garsėjančios švelniu skoniu, jos buvo valgomos šviežios. 
Likusią metų dalį didesnės sardinės buvo laikomos vietinėje 
druskoje dvylika dienų, paskui nuplaunamos jūros vandeniu 
ir sudedamos į statines. Statinių dugne buvo padarytos skylės, 
o ant viršaus uždedamas sunkus medinis tašas, vienoje pusėje 
pritvirtintas vyriais prie sienelės ir prislėgtas sunkiu akmeniu. 
Pro dugną ištekėdavo syvai ir kas keletą dienų buvo prideda- 


143 


mas dar vienas sardinių sluoksnis, kol po dviejų savaičių stati- 
nė būdavo sausakimša. 

Buvo sūdomos ir kitos žuvys, ypač per pasninką, tarp jų 
skumbrės, unguriai ir lašišos. Štai du receptai: vienas merlan- 
gų - mažesnių menkių giminaičių, kitas ungurių. 


Padėk gyvas žuvis į druską trims dienoms ir trims nak- 
tims — tegu jos ten nugaišta. Tada nuplikyk jas verdančiu 
vandeniu, supjaustyk ir išvirk vandenyje su žaliais svogū- 
nais. Jeigu nori, kad jos pasisūdytų per naktį, nuplauk, iš- 
skrosk ir supjaustyk; sūdyk kiekvieną gabalėlį kruopščiai 


įtrindamas rupia druska. 


Le mėsnagier de Paris, 1393 


Paimk sūdytą ungurį, nulupk odą, išdorok ir išvirk ant 
lėtos ugnies. Paskui pakepk, kol paruduos; taip pat išvirk 
du ar tris didelius nepjaustytus svogūnus ir pakepink, kol 
paruduos; ungurį ir svogūnus sudėk į švarią lėkštę, apipilk 
aliejumi ir valgyk dažydamas į garstyčias lėkštelėje. 


Robert May, Accomplisht Cook 
(Patyręs virėjas), 1685 


Didėjant pelnui iš sūdytų menkių prekybos ir tobulėjant 
dirbtinių tvenkinių technologijai, visoje Atlanto pakrantėje, 
ypač Prancūzijoje, labai išaugo jūros druskos gamybos apim- 
tis. Atsiradus daugiau druskos buvo galima užsūdyti daugiau 
žuvų. Žvejai, kurie anksčiau skubėjo kuo greičiau parduoti 
savo mažą laimikį, kol nepašvinko, dabar galėjo jį užsūdyti ir 


144 


parduoti vėliau. Žvejoti į Niufaundlandą jie plaukdavo nuo 
pavasario iki rudens. Druska leido atgabenti gausų šiaurinė- 
se jūrose pagautą laimikį vargingiems Europos žmonėms. Ne 
veltui teigiama, kad sūdytos menkės ir silkės daugelį Europos 
šalių apsaugojo nuo bado. Druskos vartojimas Europoje, dau- 
giausia valgant sūdytas žuvis, išaugo nuo keturiasdešimties 
gramų žmogui per dieną XVI a. iki septyniasdešimties gramų 
XVIII a. 


VIII SKYRIUS 


SKANDINAVAI SAPNUOJA 
DRUSKĄ 


Y 

VEDAI TURĖJO TRADICIJĄ, pagal kurią merginos, no- 

rėjusios susirasti jaunikį, prieš miegą valgydavo labai sūrų 
maistą, gaminamą visiškoje tyloje. Kai kuriuose Švedijos regio- 
nuose jos valgydavo „sapnų košę“, kituose - blynus, bet abiem 
atvejais suvalgiusios šį sūrų maistą turėjo eiti gulti nieko ne- 
atsigėrusios. Merginai miegant sapne ją aplankydavo būsimas 
vyras ir duodavo jai vandens troškuliui numalšinti. 

Nežinia, ar šis būdas padėdavo merginoms susirasti gy- 
venimo palydovą, ar ne, bet švedams druska tikrai buvo labai 
geidžiamas dalykas, kuris jiems net sapnuodavosi. Jie turėjo į 
valias silkės, bet visiškai neturėjo druskos jai sūdyti. 

XIII ir XIV a. druska daugiausia buvo perkama žuviai kon- 
servuoti, ir silkės europiečių pasninko valgiaraštyje užėmė 
antrą vietą, nusileisdamos tik sūdytoms menkėms. Silkė buvo 
taip įsigalėjusi viduramžių žuvų rinkoje, kad XII a. Paryžiuje 
jūrų žuvų pardavėjai buvo vadinami harengėres - silkių parda- 
vėjais. 

Silkė priklauso Clupeidae - mažų, riebių žuvų dvišaka uo- 

dega su vienu nugaros peleku, kaip ir sardinės, - šeimai. An- 
čiuviai priklauso kitai šeimai, bet tam pačiam Clupeiforme bū- 
riui kaip ir sardinės bei silkės. Net senovės laikais Viduržemio 
jūros pakrančių gyventojai žinojo apie silkes, nors turbūt nie- 
kada nebuvo ragavę jų šviežių, nes jos veisiasi Šiaurės jūrose. 
Graikai vadino jas alexium - šis pavadinimas, kaip ir Halštato 
vardas, kilo iš žodžio als ar hals, kuris reiškia „druska“. Bet prie 
Viduržemio jūros žmonės niekada nepamėgo sūdytos silkės 
taip, kaip sūdytos menkės - turbūt jie turėjo savo Clupeifor- 
mes. Silkės XIV a. tapo nepaprastai populiaria preke pirmiau- 
sia dėl to, kad Atlanto pakrantės šalys, silkės gamintojos, įgavo 
politinę galią ir ėmė kontroliuoti rinkas ir prekybą. Antver- 
penas ir Amsterdamas tapo svarbiausiais Europos uostais, 
smarkiai pralenkusiais Genują ir Veneciją. Olandų laivyno — 
ir karinio, ir prekybinio - jūreiviai buvo maitinami sūdytomis 
silkėmis kaip britų ir prancūzų karinio jūrų laivyno jūreiviai 
sūdytomis menkėmis. 

Žiemą silkės slepiasi vandenyno gelmėse, bet pavasarį iš- 
kyla į paviršių ir iki rudens plaukia į savo neršto vietas pakran- 
tėse, kartais įveikdamos tūkstančius mylių. Silkės neršia prie 
Rusijos ir Skandinavijos krantų Baltijos jūroje, Šiaurės jūros 
pakrantėse iki šiaurinės Prancūzijos ir anapus Atlanto van- 
denyno - nuo Niufaundlando iki Česapiko įlankos. Jules Mi- 
chelet, poetiškas XIX a. istorikas, rašė La Mer: „Visos gyvos 
būtybės pakilo iš gelmių į paviršių, atsiliepdamos į šilumos, 
geismo ir šviesos kvietimą.“ 

Anglų kalboje silkių ir kitų žuvų bendruomenės vadina- 
mos skirtingais žodžiais - dauguma žuvų plaukioja būriais, o 
silkės plaukioja guotais. Silkių guotas susideda iš tūkstančių 
žuvų, ir pastebėję jį Žvejai pasirūpina geru laimikiu. Tačiau 

prognozuoti, kur pasirodys silkių guotas, labai sunku. Silkės 
minta smulkiais jūros gyvūnais - plaukdamos jos ryja vande- 
nį ir filtruoja iš jo smulkų zooplanktoną. Ieškodamos šių drei- 
fuojančių maisto sankaupų jos nuplaukia tūkstančius mylių, 
todėl atsitinka, kad vietoje, kuri visada knibždėte knibždėda- 
vo silkių, staiga nelieka nė vienos, ir grįžti į tą vietą jos gali tik 
po daugelio metų. Šiaurės Europos tautoms silkių išnykimas 
buvo tikra nelaimė, todėl dažnai jis buvo aiškinamas kaimo 
žmonių nuodėmėmis. Viduramžiais buvo manoma, kad svar- 
biausia silkių išnykimo priežastis yra Dievo bausmė už sveti- 
mavimą. 

Silkės tūkstančius metų buvo pagrindinis skandinavų ir 
kitų Baltijos ir Šiaurės jūros pakrančių gyventojų maisto šal- 
tinis. Danijoje archeologai rado silkių kaulų 5 000 metų se- 
numo gyvenvietės liekanose. Taigi XIII-XIV a. silkių bumą 
lėmė ne naujų sūdymo ir žvejybos būdų išradimas, o padidė- 
jusi druskos pasiūla. Silkių žvejams druska buvo ypač svarbi. 
Skirtingai nuo neriebių menkių, silkes reikia pasūdyti per dvi- 
dešimt keturias valandas nuo tada, kai tinklai ištraukiami iš 
jūros. Beveik visi žvejai pripažino šią taisyklę ir griežtai jos lai- 
kėsi. 1424 m. Olandijos grafas grasino traukti baudžiamojon 
atsakomybėn visus žvejus, kurie sūdo silkę praėjus daugiau 
kaip dvidešimt keturioms valandoms nuo tada, kai ji ištraukta 
iš vandens. 

Buvo išrasti ir nauji konservavimo būdai. Nuo finikie- 
čių laikų žuvys buvo konservuojamos jas išskrodžiant, džio- 
vinant ir klojant druskos sluoksniais. 1350 m. Wilhelmas 
Beuckelzonas, žvejys iš Zelandijos, pietų Olandijos žvejybos 
centro (kituose šaltiniuose vadinamas Wilhelmu Beucksu, 
žuvies prekiautoju iš Flandrijos), ėmė konservuoti silkes sū- 

ryme visiškai jų nedžiovindamas, taip išvengdamas pavojaus, 
kad jų riebalai karstelės dėl sąlyčio su oru. Vėlesniais šimt- 
mečiais Europos didvalstybių valdovai, siekę įtvirtinti savo 
valdžią istoriniuose Nyderlanduose, atiduodavo pagarbos 
duoklę Beuckelzonui kaip silkių sūdymo statinėse sumanyto- 
jui. 1506 m. Karolis V, Šventosios Romos imperatorius, kuris 
vaikystę praleido Flandrijoje, aplankė Beuckelzono kapą pa- 
gerbdamas jo nuopelnus žmonijai. Bet iš tikrųjų istorija apie 
Beuckelzono sumanymą yra ne daugiau pagrįsta negu teigi- 
nys, kad makaronus išrado Markas Polas, o Kolumbas atrado 
Ameriką. 

Jau prieš daugelį šimtmečių iki to laiko, kai Beuckelzonas 
tariamai sugalvojo silkes sūdyti sūryme statinėse, silkes to- 
kiu būdu sūdė skandinavai, prancūzai, flamandai ir anglai. Vis 
dėlto Beuckelzono išradimo mitas, kaip ir daugelis kitų mitų, 
išliko. 1856 m. Rusijos caras Aleksandras II pastatė paminklą 
XIV a. flamandų žvejui, vardu Benkelsas, kuris, jo teigimu, su- 
galvojo silkes sūdyti statinėse; vėliau jis esą persikėlęs gyven- 
ti į Suomiją ir iš ten jo sumanymas pasklido Skandinavijoje. 
Nors tokie pasakojimai labai abejotini, jie tikrai rodo, kokią 
didelę reikšmę Šiaurės tautoms turėjo silkių sūdymas sūrymu 
statinėse. 

Viduramžiais sūdytos žuvys, - jų rinka sparčiai augo, — 
buvo vargingų žmonių pasninko maistas. Turtingieji valgy- 
davo šviežias žuvis arba, jeigu gyveno per toli nuo vandenų, 
turėjo savo karališkuosius žuvų tvenkinius ar specialius basei- 
nus, kuriuose buvo auginamos tokios žuvys kaip karpis. Bet 
nuo XVI iki XVIII a. apie 60 proc. visos europiečių suvarto- 
jamos žuvies buvo menkė, o didžiąją dalį kitų 40 proc. sudarė 
silkė. 

Sūdytos silkės buvo laikomos dar prastesniu maistu 
negu sūdytos menkės. Daugelis vargingų žmonių jų tiesiog 
nekentė, bet neturėjo kuo daugiau maitintis per religines 
šventes. Norėdami pasakyti, kad obuolys nuo obels netoli 
krenta, prancūzai sakydavo le caque sent toujours le hareng - 
statinė visada dvokia silke. Vieną uolą Bretanėje, kurią ro- 
mantikai vadino Almarizoro, legendinio jūroje paskendu- 
sio įsimylėjėlio, kapu, bretonų darbininkai juokais praminė 
tombeau du hareng saur - sūdytos silkės kapu, nes ten jie val- 
gė savo pietus. 

Tačiau nepaisant to, kad silkės buvo laikomos vargšų mais- 
tu, prekiaujant jomis buvo galima uždirbti didelius turtus, jei- 
gu tik turėjai druskos joms sūdyti. 


Garinti jūros vandenį ant ugnies - ilgai trunkantis ir brangus 
procesas, bet šiauriečiai sugalvojo kitų būdų gaminti druską 
drėgname, lietingame klimate. Šiaurinėje Olandijoje ir pietų 
Danijoje durpių druska buvo gaminama deginant jūros vande- 
nyje įmirkusias durpes. Šios vandenyno vandens prisigėrusios 
durpės, olandų kalba vadinamos zelle, buvo kasamos iš potvy- 
nio užliejamų lygumų pakrantėje. Norėdami atitverti vietą, 
kurioje kasdavo zelle, olandai kartais statė laikinas užtvankas. 
Pakrovę jūros vandens prisigėrusias durpes į valtis, jas plukdy- 
davo į šalies gilumą. 

Viduramžiais durpių druskos gamybos centras buvo Ze- 
landija — pietų Olandijos regionas prie Šeldės upės žiočių 
vandenyno pakrantėje. Jūroje išmirkusias durpes darbinin- 

kai nešdavo į trobeles, ten jas džiovino ir degino, kol iš jų 
likdavo tik pelenai ir druska. Tada pelenų ir druskos mišinį 
suberdavo į indą su jūros vandeniu, jame druska ištirpdavo, 
o pelenai nusėsdavo ant dugno. Gautas sūrymas būdavo gari- 
namas. Jeigu darbas buvo atliekamas nepakankamai kruopš- 
čiai, druskoje likdavo daug priemaišų — tokia nešvari druska 
buvo vadinama juodąja. Tačiau šiuo būdu buvo galima paga- 
minti ir labai baltą, smulkią druską, jeigu tik durpėse nelik- 
davo žemių ir nesąžiningas druskos gamintojas, norėdamas 
padaryti daugiau produkcijos, nepridėdavo į druską baltų 
pelenų. Geros kokybės durpių druską iš Nyderlandų žvejai 
laikė labai tinkama sūdyti silkei, bet ji buvo brangi ir gamina- 
ma tik mažais kiekiais. 

XIII a. viduryje durpių druska dar labiau pabrango, nes 
kokybiškos zelle paklausa augo, o rasti jos darėsi vis sunkiau. 
Godūs druskos gamintojai ėmė vogti užtvankų, įtvirtinimų, 
saugojusių nuo jūros, durpes. Tačiau olandams, gyvenantiems 
jūros lygyje ir žemiau jo, užtvankos yra šventas dalykas. Drus- 
kos gamintojus imta laikyti grėsme šiai gyvybiškai svarbiai pir- 
majai valstybės gynybos linijai, ir zelle iš pradžių buvo smarkiai 
apmokestinta, o paskui kasti durpes prie Zelandijos užtvankų 
apskritai uždrausta; draudimo pažeidėjams grėsė baudos. Dėl 
to druskos pramonė Zelandijoje ilgainiui nunyko. 

Šiek tiek jūros druskos buvo pagaminama Anglijos pie- 
tinėje pakrantėje, bet tik neįprastai sausomis, saulėtomis va- 
saromis. Danijai priklausančioje Lesės saloje, esančioje Ka- 
tegato sąsiauryje, kuris skiria Daniją ir Švediją, jūros druska 
buvo gaminama garinant vandenyno vandenį, kol jis tapdavo 
didesnės koncentracijos sūrymu, o paskui jį virinant. Suo- 
miai taip pat gamino druską tokiu būdu, virindami arktinį jū- 

ros vandenį vietovėje, kurioje dabar įsikūręs Rusijos miestas 
Murmanskas. Ši druska buvo daugiausia naudojama gausiam 
vietos žvejų lašišų laimikiui sūdyti, bet dalis jos vežimais ga- 
benama į Suomiją ir Rusiją. Norvegai gamino druską panašiu 
būdu. Nors ši druska buvo brangi, dėl didelės paklausos jos 
gamyba buvo pelningas verslas. Oslas net tapo druskos pre- 
kybos centru. 

Olausas Magnusas aprašė, kaip norvegai pagerino šį sun- 
kų jūros druskos gamybos procesą - jie ėmė pumpuoti sūres- 
nį vandenį iš jūros gelmių, naudodami vamzdžius, padary- 
tus iš išskaptuotų medžio kamienų. Ta pati praktika Švedijoje 
buvo taikoma iki XVIII a. Kad pasigamintų šiek tiek druskos, 
švedai iškirto daug miškų, kurių medžių kamienus naudojo 
vamzdžiams gaminti, o likusią medieną sukūrendavo. 

Švedija troško įsigyti salą Karibų jūroje, kurioje galėtų ga- 
minti druską, bet kai jai pagaliau atiteko Šv. Bartolomėjaus 
sala, pasirodė, kad joje pagaminamos ir išgabenamos į Švediją 
druskos vargiai užtenka sūdyti silkei, gabenamai į salą maitin- 
ti vergus. 

Druskos stygius šiaurės gyventojams kėlė neviltį, nes 
šaltose subarktinėse jūrose veisiasi įvairiausių rūšių žuvys ir 
plaukioja gausiausi jų būriai. Olausas Magnusas rašė: 


Silkių galima nusipirkti labai pigiai, nes jų pasiūla di- 
džiulė. Pakrantėse jų tiek daug, kad jos net suplėšo žvejų 
tinklus, o jeigu priplauktum prie guoto ir įkištum tarp jų 
kirvį ar alebardą kotu žemyn, jis taip ir liktų stovėti tiesiai, 
tvirtai suspaustas silkių. 


Olaus Magnus, Šiaurės tautų istorija, 1555 

Matydami silkių gausą ir pastebėję, kad jos maitinasi ry- 
damos jūros vandenį ir ištrauktos iš vandens labai greitai nu- 
gaišta, kai kurie viduramžių mokslininkai padarė išvadą, kad 
silkės yra unikalios žuvys, mintančios vien jūros vandeniu. 
Jų paslapties aureolę dar sustiprino tai, kad gaišdamos silkės 
skleidžia į dejonę panašų šaižų šnypščiamą garsą, kurį turbūt 
sukelia iš plaukimo pūslės išeinantis oras. 

Jūrininkai pastebėjo dar vieną reiškinį, vadinamą silkių 
švytėjimu: tankūs silkių guotai atspindi šviesą. 


Jūroje naktį silkių akys švyti kaip žibintai, ir, negana to, 
kai šitos žuvys plaukia greitai ir didžiulis guotas apsisuka, 
jų švytėjimas primena žaibo blyksnius teliūskuojančiame 
vandenyje. 


Olaus Magnus, Šiaurės tautų istorija, 1555 


Buvo atrasta daug būdų konservuoti silkes naudojant nedaug 
druskos. Olandai gamino groene haringen, žalias silkes, kartais 
vadinamas šviežiomis, jos buvo skrodžiamos ant laivo denio 
pavasario pradžioje ar rudens pabaigoje - prieš nerštą arba 
po jo. Iš silkių buvo išimami kaulai, bet paliekama tulžies 
pūslė, nes joje buvo konservuojančių fermentų. Tada žuvys 
būdavo merkiamos į nestiprų sūrymą. Jas reikėjo suvalgyti 
greitai, geriausia per dvidešimt keturias valandas, taigi, nors 
žalioms silkėms reikėjo mažiau druskos, prekybai jos nela- 
bai tiko. 

Spręsdami druskos trūkumo problemą šiauriečiai mėsą ir 
žuvis ėmė rūkyti. Rūkant druska irgi būtina, bet jos reikia ma- 
žiau, nes dūmai taip pat turi konservavimo savybių. Rūkymo 
kilmė nežinoma. Romėnai rūkė sūrius ir valgė rūkytą Vestfali- 
jos kumpį. Kada imta rūkyti žuvis, nežinia. XX a. 7 dešimtme- 
tyje vienas lenkų archeologas Žnino apylinkėse surado žuvies 
rūkyklą, kurią jis datavo VIII-X a. Keltai ir germanai nestoko- 
jo druskos, bet vis tiek rūkė savo kumpius, nes šaltomis žie- 
momis maistą tekdavo laikyti ugnimi šildomose patalpose. 

Apie beveik visus rūkytus maisto patiekalus pasakojamos 
legendos, neva jie buvo atrasti atsitiktinai — girdi, vienas vals- 
tietis vakare pakabino maistą per arti ugnies, o rytą atsikėlęs 
net žado neteko iš nuostabos... 

Raudonoji silkė, garsus eksportinis Rytų Anglijos palei 
Šiaurės jūrą produktas, buvo gaminama mirkant silkes drus- 
kos ir salietros sūryme, o paskui rūkoma ąžuolo malkų ir dur- 
pių dūmais. Vienas Rytų Anglijos gyventojas, vardu Thomas 
Nashas, 1567 m. aprašė, kaip buvo atrastas raudonųjų silkių 
gaminimo būdas. Pasak jo, kartą vienas Jarmuto žvejys, paga- 
vęs neįprastai didelį laimikį, pakabino perteklines žuvis ant 
gegnių, ir tą vakarą jo trobos židinys kaip tyčia smarkiai dūmi- 
jo. Įsivaizduokite jo nuostabą kitą dieną, kai pamatė, kad balta 
žuvies mėsa pasidarė „raudona kaip omaras“. 

Rūkytos juodalopės menkės, iš pradžių vadintos Eindo- 
no juodalopėmis menkėmis, nes buvo ruošiamos Škotijos 
Findono mieste, įsikūrusiame Šiaurės jūros pakrantėje, šalia 
Aberdyno, buvo mirkomos sūryme ir paskui rūkomos durpių 
ir pjuvenų dūmais. Rūkytomis juodalopėmis menkėmis imta 
prekiauti tik XVIII a. viduryje, nors, galimas daiktas, jos jau 
ilgą laiką buvo rūkomos valgyti namuose. Nors rūkyti juoda- 

lopes menkes imta palyginti neseniai, paprastai sakoma, kad ši 
rūkytos žuvies rūšis irgi atsirado atsitiktinai, žvejui pakabinus 
sūdytą žuvį per arti dūmijančio durpėmis kūrenamo židinio. 

XVI a., o gal ir anksčiau, Botnijos įlankos pakrantėje, van- 
dens masės tarp Švedijos ir Suomijos Švedijos pusėje, buvo 
sumanytas būdas lengvai sūdyti Baltijos silkes, ir taip už- 
konservuotas žuvis imta vadinti surströmming. Baltijos jūros 
vanduo ne toks sūrus kaip Šiaurės jūros, jos silkės liesesnės 
ir mažesnės negu Atlanto ir Šiaurės jūros silkės, kurias valgo 
britai ir olandai. Švedijoje, kurios krantus skalauja ir Šiaurės, 
ir Baltijos jūra, jų silkės vadinamos visiškai skirtingais pava- 
dinimais. Baltijos silkė vadinama strėmming, o Šiaurės jūros 
silkė - sill. Daugelis Baltijos pakrančių tautų skirtingų jūrų 
silkę vadina skirtingai. Antai rusai Baltijos silkę vadina salaka, 
o Atlanto - seld. 

Švedijoje nuo seno pasakojama, kad surströmming sūdy- 
mo būdas buvo atrastas atsitiktinai, siekiant taupyti druską. 
XVII a. per penkiasdešimt metų su pertraukomis trukusį Tris- 
dešimties metų karą surströmming buvo pagrindinis švedų ka- 
rių maistas. Šio produkto gaminimą vis dar reglamentuoja vi- 
duramžių karaliaus potvarkis - jį galima gaminti tik iš silkių, 
sugautų balandį ir gegužę, prieš nerštą. Gaminant surstrėm- 
ming silkių galvos nupjaunamos, viduriai išimami, bet ikrai 
paliekami; paskui jos sudedamos į lengvą sūrymą statinėse, 
kuriose telpa po 200 svarų [90,7 kg] žuvies. Žuvys palieka- 
mos fermentuotis statinėse dešimčiai-dvylikai savaičių 12- 
17 laipsnių temperatūroje. Trečią rugpjūčio ketvirtadienį ga- 
mintojams leidžiama surströmming pardavinėti. 

Kadaise surstrėmming buvo parduodamos tiesiai iš sta- 
tinės, bet mūsų laikais taip sūdytos silkės liepą sudedamas į 

konservų skardines. Rugsėjį, kai ateina laikas surströmming 
valgyti, skardinių viršus ir apačia išsipučia ir jos, atrodo, tuoj 
sprogs. Anksčiau prieš atidarant surstrėmming skardinę visa 
šeima susirinkdavo aplink ją įkvėpti pirmojo kvapo. Dabar 
kai kurie iš jaunesnių šeimos narių bėga iš kambario. Skardi- 
nių atidarikliu pradūrus dangtelį, pieno spalvos sūrymas ima 
šnypšdamas veržtis lauk; burbuliuodamas kaip putojantis sid- 
ras, kvepėdamas kaip parmezano sūrio ir triumo vandens iš 
senovinio žvejybinio laivo mišinys. 

Šios stipraus kvapo mažos žuvys visada buvo vertinamos 
prieštaringai, nes, kaip ir romėnų garum, jos koketiškai ba- 
lansuoja ant fermentuoto ir supuvusio maisto ribos. Kaip ir 
garum, surströmming iš tikrųjų yra fermentuotas, o ne supuvęs 
maistas, nes sūrymae, į kurį panardinama žuvis, užtenka drus- 
kos neleisti jai pradėti pūti, kol prasidės fermentacijos pro- 
cesas. Tinkamai pagamintas surströmming turi stiprų kvapą ir 
skonį, jis žavi konservuotos žuvies mėgėjus ir kelia pasibjau- 
rėjimą neišmanantiesiems. 

Ruošiantis valgyti surströmming iš pradžių prapjaunamas 
išpampusios, melsvai baltos mažos begalvės žuvies pilvas ir 
išimami ikrai. Juos ryžtasi valgyti tik drąsiausieji. Praplėtus 
žuvį, jos nugara stipriai pamaigoma šakute. Tada, apvertus 
žuvį, lengvai išsiima kaulai. Raudonojo vyno spalvos fer- 
mentuota mėsa dedama ant sviestu aptepto krisp, švediško 
krekerio, ir valgoma su bulvių koše. Šią košę švedai verda iš 
mažų pailgų geltonų miltingų bulvių, išvestų, kad išgyventų 
šiaurinę žiemą. Švedijos šiaurėje dar pridedama svogūnų, bet 
pietuose manoma, kad jie tik trukdo pajusti žuvies skonį. Jei- 
gu visi šie komponentai tinkamai suderinti, surströmming ste- 
bėtinai skanu. Vienintelė bėda - kaip atsikratyti namus per- 

smelkiančio kvapo. Kyla klausimas: kaip žmonės gali valgyti 
tokį patiekalą? Pastaraisiais metais viena Švedijos bendrovė 
bandė eksportuoti surströmming į Jungtines Valstijas, bet JAV 
vyriausybė neleido jo įvežti, argumentuodama, kad šis pro- 
duktas supuvęs. 


Norint konservuoti žuvį paprastesniais būdais reikia daugiau 
druskos. Silkių sūdymą 1641 m. aprašė Simonas Smithas, Bri- 
tanijos vyriausybės atstovas. Vos tik išėmus silkes iš tinklų, jos 
buvo atiduodamos „skrodėjams“, jie jas išskrosdavo, sumaišy- 
davo su sausais druskos kristalais ir sudėdavo į statines. Per 
dieną silkės išskirdavo syvus, ir juose ištirpdavo beveik visa 
druska. Tada į statinę buvo įdedama daugiau druskos, o ji pati 
uždaroma dangčiu. Pasak Smitho, sūrymas turėjo būti toks 
tirštas, kad silkės jame neskęstų. Statinei su 500-600 silkių 
reikėjo 55 pintų [apie 31 1] druskos. 

Druskos stygiaus problemą šiaurinių jūrų pakrantėse iš- 
sprendė prekeivių, kurie prekiavo ir silkėmis, ir druska, sąjun- 
ga. 1250-1350 m. susikūrė mažų šiaurės Vokietijos miestų 
pirklių sąjungų susivienijimas, vadinamas Hanzos sąjunga. Šis 
pavadinimas kilo iš vokiečių vidurio aukštaičių žodžio Hanse, 
kuris reiškia „draugija“. Suvienijusi jėgas ir išteklius, ši sąjun- 
ga tapo galinga jėga, ginančia savo narių prekybinius intere- 
sus. Hanzos sąjunga sustabdė piratavimą Baltijos jūroje, ėmė 
kontroliuoti prekių kokybę, sukūrė prekybos įstatymus, suda- 
rė patikimus jūrinius žemėlapius, pastatė švyturius ir rūpinosi 
kitomis priemonėmis, užtikrinančiomis navigacijos saugumą. 

Iki to laiko, kai Hanzos sąjunga ėmė kontroliuoti silkių pre- 
kybą šiaurinių jūrų pakrantėse, durpių druska dažnai būdavo 
maišoma su pelenais, o prekeiviai neretai prekiaudavo prastos 
kokybės, kartais net supuvusiomis silkėmis. Le mėsnagier de 
Paris, patardamas, kaip kokybiškas silkes atskirti nuo nekoky- 
biškų, rašė: „Gerame sūryme konservuotos silkės būna nerie- 
bios, bet storomis nugaromis, apvalios ir žalsvos, o blogame - 
riebios ir geltonos, o jų nugaros būna plokščios ir sausos. 

Nesąžiningi pirkliai statinės viršuje dėdavo puikios koky- 
bės silkes apvaliomis nugarėlėmis, tačiau vos keletu sluoksnių 
žemiau — plokščianugares ir sausas. Hanzos sąjunga garanta- 
vo, kad visos silkės statinėje bus kokybiškos. Prekeiviai, pri- 
čiupti dedantys prastos kokybės silkes į statinės apačią, buvo 
baudžiami didelėmis baudomis ir turėdavo grąžinti gautą uż- 
mokestį. Papuvusios žuvys būdavo sudeginamos, o ne išme- 
tamos į jūrą, baiminantis, kad jas surijusios kitos žuvys taip 
pat taps netinkamos maistui. 

XIV a. Hanzos sąjunga kontroliavo visų Vidurio Europos į 
Šiaurę tekančių upių — nuo Reino iki Vyslos — žiotis. Ji turėjo 
atstovybes Islandijoje, Londone ir toli pietuose - Ukrainoje 
ir net Venecijoje. Tai leido sąjungos pirkliams pirkti druską 
iš daugelio šaltinių ir tiekti ją į Šiaurės šalis. XIV a. pradžioje 
Hanzos sąjungos pirkliai, supratę, kad prekiauti pigia ir ne- 
daug apmokestinta Portugalijos druska pelninga, nepaisant 
didelių transportavimo atstumų, ėmė vežti Setubalio baltąją 
druską į Daniją, Olandiją ir pardavinėti vietos žvejams. Vien 
1452 m. 200 Hanzos laivų sustojo Kruaziko uoste pasikrauti 
Gerando druskos ir gabenti ją į Baltijos jūros pakrantes. 

XIV ir XV a. pagrindiniais silkės gamintojais tapo pietų 
Švedijos Falsterbo ir Skanioro uostai. Jie importavo druską 

iš Hanzos sąjungai priklausančio Vokietijos uosto Liubeko 
ir eksportavo į šį miestą savo konservuotas silkes, o iš ten 
jos buvo vežamos parduoti į visos Europos turgus. Visa ši 
prekyba vyko Hanzos laivais. Manoma, kad XV a., savo ga- 
lios apogėjaus laikais, Hanzos sąjunga turėjo 40 000 laivų ir 
300 000 jūreivių. 

Kurį laiką Hanzos sąjungos nariai buvo laikomi garbin- 
gais prekiautojais, garantuojančiais kokybę ir kovojančiais su 
nesąžiningais gamintojais. Didžiojoje Britanijoje jie buvo va- 
dinami Easterlings - „žmonėmis iš Rytų“, ir kaip tik iš šio pa- 
vadinimo kilo žodis sterlingas, kuris reiškia „patikimos vertės“. 
Oviduramžiškame baskų San Sebastiano miesto uosto rajone 
tebėra Esterlines gatvė, pavadinta taip Hanzos sąjungos pirklių 
garbei. 

Tačiau ilgainiui juos imta laikyti negailestingais agreso- 
riais, siekiančiais monopolizuoti visą ekonominę veiklą, ir 
kitų šalių pirkliai ėmė jiems priešintis. Kas kontroliavo silkės 
ir druskos prekybą, tas kontroliavo visą Šiaurės Europos eko- 
nomiką. 1360 m. danai stojo į kovą su Hanzos sąjunga dėl sil- 
kių prekybos kontrolės ir pralaimėjo. 1403 m. Hanzos sąjunga 
visiškai įsiviešpatavo Bergeno uoste Norvegijoje ir tapo silkių 
ir druskos tiekimo Šiaurės Europoje monopolininke, nors ne- 
paklusnios Baltijos valstybės nesiliovė jai priešintis. 1406 m. 
Hanzos sąjungos pirkliai prie Bergeno pakrantės užgrobė bri- 
tų žvejų laivus, o jų įgulų narius - devyniasdešimt šešis žmo- 
nes - išmetė už borto surišę rankas ir kojas. 

Baltijos jūros silkė ėmė nykti - galbūt Baltijos jūros kai- 
mų gyventojai per daug svetimavo, — o jos laimikiai Šiaurės 
jūroje nuolat didėjo. Netikėtai strömming dingo, o sill buvo į 
valias. Dėl to sustiprėjo anglų ir olandų pozicijos, o Hanzos 

sąjungos įtaka ėmė mažėti. Britai ir olandai pamažu sustiprėjo 
ekonomiškai bei kariniu atžvilgiu ir įveikė šį kartelį. Padaryti 
tai jiems ypač padėjo Šiaurės Amerikoje įkurtos kolonijos, ku- 
rios leido išplėtoti žvejybos mastą. 

Bet ir įveikę Hanzos sąjungą olandai ir britai toliau varžėsi 
tarpusavy. Jų silkių žvejybos vietos, kuriose buvo pagauna- 
ma daugiausia silkių Europoje, buvo įsikūrusios priešinguose 
Šiaurės jūros krantuose: olandų - Brilėje, o britų - Jarmute. 

Sezoniniai silkių guotų pasirodymai tapo labai svarbiu 
įvykiu abiejų šalių ekonomikai. Viduramžių Anglijoje kiek- 
vieną pavasarį svarbiose jūros vietose prie Britanijos rytinės 
pakrantės — nuo Kreino kyšulio Šetlando salose iki Jarmu- 
to - budėjo sargai, jie stebėjo atplaukiančius silkių guotus 
ir lazda rodydavo žvejams kryptį. Prie Kreino kyšulio guotai 
pasirodydavo birželio pradžioje, o Jarmutą pasiekdavo rugsė- 
jį. Nuo XIV a. silkių sezonui pasibaigus Jarmute buvo rengia- 
ma metinė mugė, vykusi nuo rugsėjo 29-osios iki lapkričio 
10-osios. Ji pritraukdavo daugybę silkės prekiautojų iš kitų 
Europos šalių. 
kių žvejybos laivynas buvo parengtas kautis jūrų mūšiuose ir 
ne kartą kovėsi su britų kariniu jūrų laivynu Europoje ir Ka- 
ribų jūroje. Tačiau galiausiai 1652 m. britų karinis jūrų laivy- 
nas sutriuškino olandų silkių žvejybos laivyną. Po kurio laiko 
olandai sudarė taiką su britais. Anglijos karaliumi tapo olan- 
das. Bet dar liko Prancūzija, kuri turėjo savą silkių žvejybos 
laivyną ir buvo tvirtai pasiryžusi kontroliuoti druskos preky- 
bą bei saugoti pasaulio didvalstybės statusą. 

IX SKYRIUS 


SMARKIAI SUDYTAS 
ŠEŠIAKAMPIS 


961 M. CHARLES DE GAULLE'IS vienoje kalboje, ko- 

mentuodamas Prancūzijos valdymo sunkumus, pasakė: 
„Kaip galima valdyti šalį, kurioje yra 265 sūrių rūšys?“ Tokią 
sūrių įvairovę lemia Prancūzijos geografiniai ir istoriniai ypa- 
tumai: ši palyginti nedidelė šalis apima labai skirtingo klimato, 
landšafto ir kultūros regionus. Prancūzijos valstybė pamažu 
kūrėsi iš feodalinių karalysčių. Į jos sudėtį įėjo burgundų ir 
provansalų, vokiškai kalbančių elzasiečių, keltiškai kalbančių 
bretonų, baskų ir katalonų žemės. Šis šešiakampis, kaip pran- 
cūzai kartais vadina savo šalį, ribojasi su Nyderlandais, Rei- 
nu, Alpėmis, Viduržemio jūra, Pirėnais, Atlantu ir ilgu siauru 
sąsiauriu, skiriančiu Prancūziją nuo Britanijos - prancūzai 
vadina jį Lamanšu (Ia Manche - rankovė). „Šešiakampyje“ 
buvo įvairiausių rūšių druskos: ir akmens, ir garinamosios — 
iš šaltinių sūrymo ir Viduržemio jūros bei Atlanto vandenyno 
vandens. 

Viduramžiais ir Renesanso laikais ant įvairių prancūzų 
valdovų stalų stovėdavo didžiulės, puošnios nefs - brangak- 

meniais išpuoštos laivo pavidalo druskinės. Tačiau nefs buvo 
skirtos ne tik druskai - jos simbolizavo „valstybės laivą“. O 
druska simbolizavo valdovo sveikatą ir stiprybę, nuo kurios 
priklausė valstybės stabilumas. 

1378 m. Prancūzijos karalius Karolis V surengė garsius 
pietus, per kuriuos iškilo keblus klausimas, kur statyti nef - 
priešais jį ar jo svečią Karolį IV, Prahoje gimusį Šventosios 
Romos imperatorių, ar priešais imperatoriaus sūnų Vokietijos 
karalių Vaclovą (jis, tais pačiais metais mirus tėvui, pats tapo 
imperatoriumi). Buvo nuspręsta ant stalo pastatyti tris dide- 
les nefs, po vieną kiekvienam monarchui. 

XIV a. Anglijos karalius Ričardas II, nemėgstamas dėl be- 
saikio išlaidavimo ir nevykusio vadovavimo karo veiksmams 
per Šimtametį karą su Prancūzija, turėjo ant savo stalo nef su 
figūrėlėmis, vaizduojančiomis aštuonis vyrus laivo denyje su 
Prancūzijos vėliavomis ant stiebų. Šiai neįprastai nef niekada 
nepritrūkdavo gerbėjų, nes Ričardas II samdė 2 000 virėjų ir, 
kaip buvo pasakojama, kasdien priimdavo 10 000 lankytojų ir 
daugelis jų pasilikdavo pietauti. 

XV a. ant hercogo Jeano de Berry puotų stalo stovėdavo 
auksinis laivas, kuriame buvo ne tiktai druskos, bet ir pipirų, 
taip pat, kaip teigiama kai kuriuose to meto pasakojimuose, 
vienaragio trinto rago miltelių. Abejotina, kad kam nors pavy- 
ko sumedžioti vienaragį, todėl milteliai turbūt buvo pagamin- 
ti iš narvalo, vienailčio banginio giminaičio, ilties. Vienaragio 
ragas buvo laikomas priešnuodžiu, ir daugelis monarchų val- 
gydami norėjo turėti jo miltelių ant stalo. Kai kurie tuo pa- 
čiu tikslu į savo nefs liepdavo įdėti „gyvatės liežuvio“ miltelių, 
nors iš tikrųjų tai buvo maltas ryklio dantis. Daugelio monar- 
chų nefs skyreliai buvo rakinami. 

Prabangios druskinės buvo gaminamos įvairių formų. 
1415 m. hercogas de Berry, žinomas menų globėjas, nors jau 
turėjo prabangią nef, užsakė menininkui Pauliui de Limbour- 
gui pagaminti jam agato druskinę su auksiniu dangčiu ir apva- 
lia safyro rankenėle su keturiais perlais. 

XVI a., kai buvo ypač madingi itališki dirbiniai, Benvenu- 
tas Cellinis, Renesanso suklestėjimo laikų florentietis skulpto- 
rius ir auksakalys, pagamino druskinę užkietėjusiam kareivai 
ir meno gerbėjui Prancūzijos karaliui Pranciškui I. Jo druskos 
indas įtaisytas tarp Neptūno, jūros dievo, ir žemės deivės, sim- 
bolizavusių du druskos šaltinius - jūrą ir žemę. Prie Neptūno 
buvo įtaisyta šventyklėlė su mažyčiu stalčiumi pipirams. 

Ši prabangi druskinė, vadinta Didžiąja Druska, būdavo 
statoma priešais valdovą, šeimininką ar garbingiausią svečią 
ir paliekama per visus pietus. Be to, kiekvienam patiekalui sū- 
dyti ant stalo buvo statomos ir mažesnės druskinės - atnešus 
naujus patiekalus jos būdavo pakeičiamos. 

Pagal tų laikų etiketą imti druską pirštais buvo nemanda- 
gu, negana to, ją liesdamas galėjai prisišaukti nelaimę. Drus- 
ką derėjo imti iš druskinės peilio galiuku ir įsiberti šiek tiek į 
lėkštę. Kai kuriose viduramžių ir Renesanso lėkštėse net buvo 
padarytos mažytės įdubos druskai. 

Prabangą statyti ant stalo druskinę galėjo sau leisti tik tur- 
tingieji, bet sūdytą maistą valgė visų klasių atstovai. 1268 m. 
parašytoje Livre des mėtiers (Amatų knygoje) pateiktos ir virė- 
jo profesijos taisyklės. Jose sakoma, kad nesūdytą virtą mėsą 
galima laikyti ne ilgiau kaip tris dienas. Le mėsnagier de Paris 
mokė gaminti maistą iš sūdytos mėsos - ne tik banginienos, 
bet ir jautienos, avienos, elnienos, laukio (vandens paukščio), 
žąsienos, kiškienos ir įvairiausių rūšių kiaulienos. Nors mėsa 

dažnai buvo sūdoma namuose, paprastai šį darbą atlikdavo 
vyrai. Viduramžių prancūzai, kaip ir kinai, manė, kad dalyvau- 
damos sūdyme moterys gali kliudyti fermentacijai. Prancūzi- 
joje sakoma, kad mėnesinių metu moteris yra en salaison - už- 
sūdyta. Buvo pavojinga į patalpą, pilną besifermentuojančio 
maisto, įsileisti moterį, kurios kūne irgi vyko fermentacija. „Ji 
sugadins lašinius', - sakydavo žmonės. 

Kadaise sūdymas buvo būdas išsaugoti maistą per žiemą, 
bet viduramžiais sūdytas maistas buvo valgomas ištisus metus. 


Birželį ir liepą sūdytą jautieną ir avieną reikia palaikyti 
druskoje nuo ryto iki vakaro ar dieną ir ilgiau, o paskui 
gerai išvirti vandenyje su žaliais svogūnais. 


Le Mėsnagier de Paris, 1393 


Prancūzų sūdyto maisto pomėgį simbolizuoja Elzaso ir 
Lotaringijos choucroute. Elzasas, vokiškai vadinamas Elsass, 
priklausė Šventosios Romos imperijai ir į Prancūzijos „še- 
šiakampį“ įėjo tik 1697 m. Elzasiečiai kalba vokiečių kalbos 
dialektu, ir pavadinimas choucroute tikriausiai kilo iš vokiško 
žodžio sauerkraut [rauginti kopūstai |. Bet prancūzai, labai ne- 
mėgstantys pripažinti, kad vokiečiai padarė bent mažiausią 
įnašą į jų kultūrą, teigia, kad kopūstus raugė jau kinai ir toto- 
riai, o prancūzus su šiuo patiekalu XVI a. tikriausiai supažin- 
dino Kotryna Mediči, kurios įtaka jie visais laikais mėgo aiš- 
kinti užsienietiškų patiekalų atsiradimą savo šalyje. Kotryna 
buvo florentietė, ištekėjusi už būsimojo Prancūzijos karaliaus 
Henriko Il. Ji supažindino Paryžių su daugeliu italų kulinari- 
nių receptų. 

Prancūzai mėgsta pasakoti legendą, kaip garsioji aktorė 
Sarah Bernhardt kartą atėjo į kinų restoraną Paryžiuje ir užsi- 
sakė choucroute. Padavėjas pakvietė administratorių, o šis pa- 
sipiktinęs pasakė aktorei: „Tai kinų restoranas, madam.“ 

„Žinau, mesjė, — atšovė jam aktorė. — Bet choucroute juk 
išrado kinai, ar ne?“ 

Tačiau iš tiesų šis patiekalas tikriausiai buvo sugalvotas dar 
prieš Kinijos civilizaciją. Mokslininkai rado įrodymų, kad jau 
pirmykščiai medžiotojai raugino augalo, panašaus į kopūstą, 
lapus. Šiaip ar taip, kinai konservavo daržoves daug tūkstant- 
mečių, ir kopūstas buvo viena iš pirmųjų daržovių, kurias jie 
ėmė rauginti. | 

Romėnai irgi raugino kopūstus ir labai juos mėgo. Kato- 
nas teigė, kad jeigu moterys plaus savo genitalijas kopūstus 
valgančiojo šlapimu, jos ilgai gyvens ir nesirgs. Romėnai paisė 
jo nuomonės sveikatos klausimais, nes tais laikais, kai žmonės 
gyvendavo trumpai, o kūdikių mirtingumas buvo didelis, jis 
išgyveno daugiau kaip aštuoniasdešimt metų ir tvirtino su- 
silaukęs dvidešimt aštuonių sūnų - ir tokį ilgaamžiškumą bei 
vaisingumą, jo teigimu, lėmė ne kas kita, o tai, kad jis valgė 
kopūstus su druska ir actu. 

Tačiau XV a. kulinaras Platina iš Kremonos laikėsi kito- 
kios nuomonės; jis įspėjo: 


Visiems žinoma, kad kopūstas yra šiltos ir sausos prigim- 
ties ir dėl šios priežasties didina juodosios tulžies kiekį, 
sukelia blogus sapnus, yra nelabai maistingas, šiek tiek 
kenkia skrandžiui ir labai kenkia galvai ir akims, taip pat 
skatina dujų kaupimąsi ir silpnina regėjimą. 

Žodis surkrut, kaip elzasiečiai vadina choucroute, prime- 
na vokišką pavadinimą sauerkraut. Abiejų žodžių reikšmė ta 
pati -rūgšti arba sūdyta žolė. Vokietijos princesė Palatine, 
Liudviko XIV svainė, tvirtino, kad Versalio dvarą su šiuo pa- 
tiekalu supažindino ne kas kitas, o ji. Laiške seseriai į Vokie- 
tiją ji rašė: „Aš taip pat padariau čia madingus žalius rūkytus 
Vestfalijos kumpius. Dabar čia juos valgo visi, kaip ir daugelį 
mūsų, vokiečių, patiekalus - raugintus kopūstus, kopūstus su 
cukrumi, taip pat kopūstus su riebia rūkyta kiaulienos šoni- 
ne, nors čia sunku gauti geros kokybės produktų šiems patie- 
kalams gaminti. Ji nusiuntė tarną į Vokietiją atvežti kopūs- 
tų sėklų, bet vis tiek skundėsi, kad šios daržovės prastai auga 
smėlingame Prancūzijos dirvožemyje. 

Panašiausias į vokišką dirvožemis buvo Elzaso Reino va- 
karų pakrantėje. Galimas daiktas, kad žodis Alsace, turintis 
šaknį als, kadaise reiškė „druskos žemė, ir čia iš tiesų gau- 
su akmens druskos. Natrio chlorido koncentracija joje nedi- 
delė, bet užtat daug kalio chlorido, vadinamo potašu, ir kai 
Naujaisiais laikais elzasiečiai ėmė kasti potašą trąšoms, iš- 
mesdami natrio chloridą į Reiną, tai sukėlė rimtų ekologinių 
problemų. 

Iki 1766 m. Lotaringija buvo nepriklausoma karalystė, pa- 
vadinta taip IX a. karaliaus Lotaro garbei. Dar prieš atitekdama 
Prancūzijai Lotaringija jau garsėjo gausiais sūrymo šaltiniais, 
kurių vandenyje druskos koncentracija didesnė negu daugu- 
moje Vokietijos regionų ir kurie buvo eksploatuojami nuo 
priešistorinių laikų. Lotaringijos Sėjaus upės slėnyje druska 
buvo gaminama nuo keltų laikų. (Sėjus, kurio pavadinimas 
reiškia „sūrus“, yra Mozelio intakas.) Viduramžiais keltų drus- 
kos kasykla buvo apleista, bet X a. lotaringiečiai ėmė virinti 

sūrymą mediena kūrenamose krosnyse ir gabendavo druską 
Mozeliu parduoti į Elzasą, Vokietiją ir Šveicariją. Kad ir kaip 
buvo vadinami rauginti kopūstai - choucroute, surkrut ar sau- 
erkraut, - jie buvo raugiami naudojant Lotaringijos druską. 

Surkrut buvo patiekiamas ypatingomis progomis - per 
vestuves ir valstybės puotas. XVI a. Elzase atsirado amatinin- 
kų, vadinamų surkrutschneiders, pažodžiui - raugintų kopūstų 
ruošėjais. Surkrutschneiders supjaustydavo kopūstus ir sūdy- 
davo juos statinėse su anyžių sėklomis, laurų lapais, šeivame- 
džio uogomis, paprastuoju pankoliu, krienais, dašiais, gvazdi- 
kėliais, kmynais ir kitais vaistiniais augalais bei prieskoniais. 
Kiekvienas surkrutschneider turėjo savo slaptą receptą. 

XVIII a. pradžioje prancūzai jau turėjo savo žodį, reiškian- 
tį surkrut - sorcrotes. 1767 m. enciklopedininkas ir filosofas 
Denis Diderot viename laiške paminėjo saucroute, o 1786 m., 
Prancūzijos revoliucijos išvakarėse, imta vartoti ir pavadini- 
mą choucroute. Tuo metu choucroute paprastai būdavo patie- 
kiamas sumaišytas su kitu sūdytu maistu arba kaip garnyras 
prie jo - toks patiekalas buvo vadinamas choucroute garnie. Iš 
pradžių jis buvo patiekiamas su sūdyta žuvimi, ypač silke. Bet 
ilgainiui sūdytą žuvį pakeitė sūdyta mėsa - įvairios dešros ir 
konservuota kiauliena, šventiškai sukrauta dideliame pusdu- 
benyje ant raugintų kopūstų su pagardais. 

Kaip ir vynas, druska ir sūdyta mėsa, choucroute buvo svar- 
bus Elzaso eksporto produktas. 

1753 m., kai vienas anglų gydytojas informavo admiralite- 
tą, kad rauginti kopūstai užkerta kelią skorbutui, jie sėkmingai 
debiutavo Britanijoje. Daug viduramžių Europos gyventojų, 
tikėdami Katono žodžiais apie kopūstų naudą sveikatai, darė 
iš jo lapų kompresus ir vaistus nuo kosulio. 1569 m. plačiai 

pasklido garsas, kad Šventosios Romos imperatorius Maksi- 
milianas II buvo išgydytas nuo sunkios ligos kopūstų kom- 
presais. 

Kopūstai pirmiausia buvo naudojami gydomaisiais tiks- 
lais. Britų karinis jūrų laivynas įsteigė Britanijos uostuose 
„raugintų kopūstų sandėlius“, kad visi Karališkojo laivyno 
laivai prieš išplaukdami į kelionę būtų aprūpinti raugintais 
kopūstais. Kapitono Jameso Cooko įsakymu jo komandai 
rauginti kopūstai buvo tiekiami per pusryčius, pietus ir vaka- 
rienę. Tačiau anapus Lamanšo, Paryžiuje, rauginti kopūstai 
liko puotų maistu karaliaus dvare. Marija Antuanetė, kurios 
tėvas buvo kilęs iš Lotaringijos karalių dinastijos, stengėsi 
išpopuliarinti choucroute tarp dvariškių. Štai klasikinis XX a. 
pradžios receptas, atėjęs iš tų laikų beveik nepakitęs: 


Jūs galite nusipirkti gatavą choucroute kulinarijos ar gatavo 
maisto parduotuvėje, bet kaime jo rasti sunku, taigi pateik- 
sime paprasčiausią receptą, kaip pasigaminti jo patiems. 

Paimkite apvalų taisyklingos formos baltąjį kopūstą, 
nuplaukite jį, nuplėškite žalius ar suvytusius lapus, su- 
pjaustykite kopūstą į keturias dalis ir pašalinkite kietą 
šerdį. Tada smulkiai supjaustykite ir pasūdykite taip: 
paimkite mažą statinaitę, kurioje buvo laikomas bal- 
tasis vynas, kruopščiai išplaukite ir klokite dugne rupios 
druskos sluoksnį; ant jo uždėkite plonai supjaustyto ko- 
pūsto sluoksnį; paberkite ant jo žiupsnelį kadagio uogų 
ir šiek tiek pipiro grūdelių, gerai suspauskite šį sluoksnį, 
bet nesutraiškykite; berkite dar vieną sluoksnį druskos, 
dėkite vėl kopūstus, kadagio uogų ir pipirų ir gerai visa tai 
suslėkite. 

Tuzinui kopūstų reikia maždaug dviejų svarų [0,9 kg | 
druskos. Turi būti pripildyta tik trys ketvirčiai statinės; 
uždenkite choucroute reta drobe, paskui mediniu dangčiu, 
laisvai telpančiu statinėje. Prislėkite dangtį 30 kilogramų 
svarmeniu. (Jeigu neturite svarmens, prislėkite akmeniu 
ar grindinio plytele.) Netrukus, prasidėjus fermentacijai, 
dangtis nusileis - jį apsems sultys, išsiskiriančios dėl 
druskos poveikio. Šį skystį reikia išsemti, bet dangtis turi 
likti šiek tiek apsemtas. 

Choucroute galima valgyti praėjus mėnesiui, bet kai 
išimsite jo dalį iš statinės, išplaukite jį dengiantį audeklą, 
nuplaukite dangtį ir vėl uždenkite jais raugintus kopūstus; 
jeigu sultys nebeapsemia dangčio, įpilkite šiek tiek gėlo 
vandens. 

Dėl rūgimo choucroute turi nemalonų kvapą, bet ne- 
sijaudinkite dėl to - prieš patiekdami choucroute ant stalo 
šiek tiek praplaukite jį vandeniu ir nemalonus kvapas pra- 
nyks. 

Choucroute garnie: keletą kartų praskalaukite chou- 
croute vandeniu ir gerai išspauskite kopūstus rankomis; 
kai juose nebeliks vandens, paruoškite troškintuvą, įdė- 
dami lašinių (riebi pusė turi liestis su patiekalu). Ant vir- 
šaus uždėkite nesuspaustų choucroute sluoksnį, įberkite 
druskos, pipirų, kadagio uogų, užpilkite truputį kepsnio 
riebalų, įdėkite gabalėlį lard maigre [kiaulienos krūtininės, 
panašios į rūkytą kiaulienos šoninę], mažą dešrelę ir pusę 
žalios cervelas [trumpos ir storos kiaulienos dešros, pa- 
prastai pagardintos česnaku. Pavadinimas cervelle reiškia 
„kiaulės smegenys“, nors dabar jos retai naudojamos šiai 
dešrai gaminti.| Uždėkite kitą sluoksnį choucroute, įber- 

kite druskos, pipirų, kadagio uogų, įdėkite kepimo rie- 
balų, lard maigre, dešrelių, cervelas; dėkite šių produktų 
sluoksnius, kol baigsis choucroute. Užpilkite visa tai bu- 
teliu baltojo vyno ir dviem stiklinėmis sultinio. Uždenkite 
ir troškinkite penkias valandas ant mažos ugnies. 

Galiausiai nugriebkite riebalus nuo paviršiaus, šaukštu 
smarkiai suspauskite choucroute, paskui uždėkite virš troš- 
kintuvo dubenį ir apverskite troškintuvą, kad jūsų chou- 
croute išsaugotų jos formą. 

Dviem ar trims žmonėms pavalgyti reikia dviejų svarų 
[0,9 kg] choucroute. Pašildžius kitą dieną šis patiekalas 
būną dar skanesnis. 


Tante Marie, La vėritable cuisine de famille 
(Tikri šeimos patiekalai), 1926 


Plinijaus laikais Romos legionierius, vardu Pekajus, norėda- 
mas uždirbti pinigų, kad galėtų mokėti atlyginimus didžiulei 
romėnų kariuomenei, kovojančiai Galijoje, Ronos upės žioty- 
se, atidarė jūros druskos garyklą. Ši pelkėta vietovė, apimanti 
pelkę, vadinama Kamargu, gerai tiko druskos gamybai. Italijos 
pusiasalio gyventojai manė, kad Ronos upės žiotys prie Vidur- 
žemio jūros ir upės, kuri teka į Galiją, vėliau tapusią Prancūzija, 
tiesiog idealiai tinka druskai garinti. Ši vieta buvo vertinama 
ir vėlesniais laikais: genujiečiai turėjo druskos garyklų Hjere, 
o kiti italai, ypač toskaniečiai, plėtojo druskos gamybos verslą 


Ronos upės žiotyse. 

XIII a. Albi mieste įsikūrė radikali religinė sekta, vadina- 
ma albigiečiais. Popiežius Inocentas III pradėjo karo žygius, 
kuriais siekė išvalyti iš regiono „eretikus“. Paklaustas, kaip at- 
skirti eretiką nuo doro kataliko, vienas karo žygio dalyvis, pa- 
sak legendos, atsakė: „Žudykite visus. Dievas atsirinks savus“ 
Dėl tokio požiūrio kilo chaotiškos žudynės, vadinamos albi- 
giečių karais. 1229 m. Liudvikas IX, penkiolikos metų Pran- 
cūzijos karalius, sudarė taikos sutartį, pagal kurią prancūzai 
užbaigė karo žygius prieš albigiečius, o Ronos upės žiotys ati- 
teko Prancūzijai. 

Pagal šią sutartį Prancūzijai atiteko ir Viduržemio jūros pa- 
krantė, ir 1246 m. Liudvikas įkūrė pirmą Prancūzijos Vidurže- 
mio jūros uostą, siena apsuptą miestą. Pavadino jį Eg Mortu — 
„negyvaisiais vandenimis“. Šitie negyvieji vandenys plytėjo už 
miestą supančių galingų įtvirtinimų - tai buvo didžiuliai drus- 
kos garinimo tvenkiniai, įrengti Viduržemio jūros pakrantėje. 
Liudvikui pajamos iš druskos buvo reikalingos jo svajonei įgy- 
vendinti - surengti kryžiaus žygį į Vidurinius Rytus, ir po dvejų 
metų jis jį surengė. Jis užėmė vieną Egipto uostą, bet galiausiai 
kryžiuočių kariauna buvo nugalėta, o jis pats pateko į nelaisvę. 
Dėl to buvo pramintas Liudviku Šventuoju. Kai 1254 m. jis 
pagaliau sugrįžo į Prancūziją, jo druskos garyklose, balsvuose 
tvenkiniuose, po kuriuos braidė aukšti rausvi flamingai, vis dar 
buvo gaminama druska, ir valstybė iš to gavo pajamų. 

1290 m. Karūna nupirko Pekė, dar vieną netoli Eg Morto 
esančią romėnų druskos garyklą, ir netrukus Prancūzija tapo 
trečiu didžiausiu druskos gamintoju Viduržemio jūroje po 
Ibisos ir Kipro. Tačiau Liudviko Šventojo sumanymas pavers- 
ti Viduržemio jūros druskos garyklas karaliaus pajamų šalti- 
niu ilgainiui užtraukė monarchijai pražūtį. 

Viduržemio jūros pakrančių druskos garyklos gabeno parduo- 
ti savo produkciją Rona net iki Liono. Į artimesnes vietoves, 
kaip Rokforas prie Sulzono, druska taip pat buvo gabenama 
sausumos keliais per Provanso kalnus. 

Kaip tik druskos ir karvių, ožkų bei avių gausa padarė 
Prancūziją sunkiai valdoma 265 rūšių sūrio šalimi. Prancū- 
zijos sūrio gamintojai anaiptol nesivaržė tarpusavyje sūrio 
receptų išmoningumu ir originalumu. Jie visi tiesiog bandė 
konservuoti pieną druska, norėdami apsirūpinti maisto at- 
sargomis. Tačiau Prancūzijos regionų tradicijos ir klimatas 
skyrėsi, todėl jų gyventojai ir sugalvojo 265 skirtingus būdus, 
kaip sūdyti varškę. Galimas daiktas, kadaise tokių būdų buvo 
kur kas daugiau negu dabar. 

Sūris, gaminamas Averone, kalnuotame regione, garsėjan- 
čiame įspūdingomis uolienų atodangomis ir plonu viršutiniu 
dirvos sluoksniu, yra toks pats senas kaip ir jo garsieji druskos 
šaltiniai. Sūrį iš šitų Viduržemio jūros pakrantės kalnų, kuris tik- 
riausiai buvo dabar garsaus rokforo sūrio pirmtakas, gyrė pats 
Plinijus. Pasak populiarios legendos, nors ir nepatvirtintos ra- 
šytiniuose šaltiniuose, po savo katastrofiškai nesėkmingo karo 
žygio Ispanijoje per šį regioną 778 m. traukėsi Karolis Didysis. 
Netoliese esančio Šv. Galo vienuolyno vienuoliai pavaišino im- 
peratorių rokforo sūriu. Šis tuoj pat suskato šalinti supelijusią 
mėlyną plutą, kuri jam kėlė pasišlykštėjimą, tačiau vienuoliai 
ėmė tikinti jį, kad mėlyna pluta yra skaniausia jų sūrio dalis. 
Įsitikinęs, kad jie sako tiesą, Karolis Didysis davė jiems sunkią 
užduotį - kasmet parūpinti jam po dvi rokforo sūrio galvas. Im- 
peratorius valgė vienuolių sūrį iki pat savo mirties 814 m. 

Šis senovės sūris buvo ir yra gaminamas iš avių pieno. Tos 
pieningos avys ganosi atokios vietovės, pavadintos pagal jos 
didžiausią miestą Sent Afrikas, kalnų šlaituose. Nors Sent Af- 
riko klimatas drėgnas, javai čia neauga, nes po dirvožemiu 
esančios poringos klintys sugeria beveik visą lietaus vandenį. 

Ūkininkai sukrekina pieną šliužo fermentu, rankomis su- 
deda varškę į formas ir priberia į ją smulkiai sutrupintos su- 
pelijusios duonos. Bent jau nuo XVII a. pelėsiams gauti buvo 
naudojama pusiau kvietinė, pusiau ruginė duona, kepama di- 
džiuliais apskritais kepalais, nors anksčiau, galimas daiktas, 
buvo naudojamos ir kitos duonos rūšys. Duona buvo laikoma 
tose pačiose drėgnose olose, kuriose buvo brandinami sūriai; 
po keleto savaičių ji apaugdavo mėlynais pelėsiais, jie buvo 
nugramdomi ir dedami į sūrį. Eermentuodamiesi sūryje tru- 
piniai suformuodavo burbulus, kurie po keleto savaičių taip 
pat imdavo mėlynuoti. 

1411 m. Prancūzijos Karūna suteikė rokforui patentą, pa- 
skelbdama, kad tik šioje vietovėje pagamintas sūris gali va- 
dintis rokforu. Rokforas buvo mažytis kaimelis, įsikūręs prie 
uolėtos Kombalu plynaukštės, kuriame gyveno tik keletas šei- 
mų. Po kaimeliu šakojosi urvai, karšti ir drėgni dėl uolų gel- 
mėse trykštančių požeminių šaltinių. Per fleurines vadinamus 
uolienos sprūdžių plyšius besiveržiantis oras sukurdavo trau- 
ką, panašiai kaip dūmtraukis krosnyje. Sūrio rūsiai buvo ren- 
giami 100 pėdų [30 m] gylyje natūraliuose uolienos urvuose, 
kurių orą drėkino šaltiniai ir vėdino fleurines. 

Vėsus ir nepaprastai drėgnas šių rūsių oras labai palan- 
kus atsirasti pelėsiams. Temperatūra nesikeičia visus metus, 
ir dieną, ir naktį siekia apytiksliai 7 laipsnius Celsijaus. Uolų 
sienos, seni rankomis iškirsti mediniai tašai, medinis stelažas, 

ant kurio brandinami sūriai, - viskas slidu ir drėgna. Uolų sie- 
nos išmargintos pelėsiais ir kerpėmis, ir, kaip nustatė šiuolai- 
kiniai mokslininkai, ši augmenija būtina, kad sūris įgautų jam 
būdingą skonį ir kvapą. 

Rokforo sūrio gamybos būdas, pasak legendos, irgi buvo 
atrastas atsitiktinai: girdi, išsiblaškęs piemenėlis paliko urve 
savo pietus — varškės sūrį ir ruginę duoną, - ir praėjus kele- 
tui savaičių rado rokforo sūrį. Net jeigu šis pasakojimas tik 
legenda, sūrio atsiradimo procesą ji pateikia teisingai. Tačiau 
norint prekiauti sūriu reikia, kad jis kurį laiką negestų. Kai sū- 
ris būdavo bepradedąs bręsti, jo paviršių ištrindavo Eg Morto 
druska. Po dvidešimt keturių valandų sūris būdavo apverčia- 
mas ir vėl ištrinamas druska. Tirpdama druska įsigerdavo į 
sūrį. Kaip ir parmezanas, rokforas tapdavo labai sūrus, ir dėl 
to nepelnytai buvo laikomas tik sūria užkanda. XVIII a. pran- 
cūzų žurnalistas Alexandre'as Balthazaras Laurent'as Grimod 
de La Reyniėreas, laikomas pirmuoju maisto apžvalgininkų, 
tvirtino, kad sūris yra sūrus alkoholinių gėrimų užkandis. 
„Tiems, kurie nori sukelti sau troškulį, geriausiai tinka rokforo 
sūris — kitaip kaip girtuoklių užkanda jo nepavadinsi.“ 


Baskai išmoko gaminti kumpius iš keltų, su kuriais jie ilgai ka- 
riavo, o ilgai gyvendami taikiai su kumpių mėgėjais romėnais 
išmoko jais prekiauti. Jambon de Bayonne - Bajonos kumpis, - 
Bajonoje, baskų uostamiestyje Adūro upės žiotyse, niekada ne- 
buvo gaminamas, jis iš čia buvo tik vežamas parduoti. Nežinia, 
ar šį kumpį sugalvojo baskai, ar ne, bet, kaip ir dera tikėtis, jo 

recepto autorystę jie priskiria sau. Šiuolaikinėje Prancūzijoje 
garsiuoju jambon de Bayonne, kuris pirmą kartą aprašytas VI a., 
laikomas produktas, gaminamas Adūro upės baseine, vietovė- 
je, apimančioje visas Prancūzijai priklausančias baskų žemes ir 
dalį kaimyninių Landų, Bearno ir Bigoro regionų. 

Tačiau dėl vieno dalyko jokių abejonių nekyla - druska, 
naudojama šiam kumpiui sūdyti, buvo gaminama ne baskų 
žemėse, o kaimelyje, įsikūrusiame už keleto mylių nuo baskų 
krašto, vadinamame Sali de Bearnu, Bearno druskos garyklo- 
mis. Pasak viduramžių legendos, vienas medžiotojas, sužei- 
dęs laukinį kuilį, leidosi jį vytis į pelkę ir, kai rado gyvūną gu- 
lintį vandenyje, šis jau buvo užsikonservavęs druskoje. Šalia 
Hamburgo įsikūrusiame Liuneburge, irgi turinčiame sūrymo 
šaltinių, pasakojama beveik identiška legenda, ir Liuneburgo 
rotušę puošia skulptūros, vaizduojančios sceną, kaip medžio- 
tojas randa užsisūdžiusį kuilį. 

Visame Adūro baseine randama druskai gaminti naudo- 
tų puodų šukių, kai kurios jų datuojamos dar 1500 m. pr. Kr. 
Romėnų puodų šukių buvo rasta visai šalia Sali de Bearno. 

Nežinia, ar tikrai sužeistas kuilys kada nors buvo įkritęs 
į sūrymą toje vietoje, kurioje dabar yra Sali de Bearno cent- 
ras, tačiau nuo to laiko kaimelio gyventojai užsūdė milijonus 
kiaulių. Miestelis išaugo prie natūralaus sūrymo šaltinio žio- 
čių, čia buvo pastatytas didelis tvenkinys, skirtas ištekančiam 
sūrymui surinkti. Prie tvenkinio buvo įrengti laiptai, kad jį 
būtų lengviau pasiekti su kibirais. Šaltiniuose šis tvenkinys 
pirmą kartą minimas XII a., ir kiekviena siaura, vingiuota Sali 
de Bearno gatvelė veda prie jo. 

Miestelio merijos pareigūnas išbandydavo sūrymo kon- 
centraciją įmesdamas į tvenkinį kiaušinį. Jeigu kiaušinis ne- 

skęsdavo, vadinasi, galima garinti druską. Vieną ar du kartus 
per savaitę kiekviena šeima galėjo gauti savo sūrymo dalį. Kai 
kurie miestelėnai patys su kibiru nešdavosi sūrymą iš tvenki- 
nio, bet dauguma šeimų samdė sūrymo nešiotojus - tiradous. 
Jų naudojami dideli mediniai kibirai - sameaux, - talpinantys 
92 litrus sūrymo, buvo oficialus mato vienetas. Kiekvieną kar- 
tą dalijant sūrymą viena šeima turėjo teisę gauti 26 sameaux. 

Suskambus varpui, tiradous bėgdavo laiptais prie sūry- 
mo, semdavo jį į sameaux ir skuosdavo namo su šia sunkia 
24 galonų [92 I] našta - ir taip dvidešimt šešis kartus. Jie kaip 
įmanydami skubėjo, varžydamiesi su kitų šeimų pasamdytais 
tiradous, nes greičiausiesiems atitekdavo labiausiai koncen- 
truotas sūrymas iš tvenkinio dugno. Garinti mažesnės kon- 
centracijos sūrymą trukdavo daugiau laiko ir reikėjo daugiau 
malkų, taigi ir druska atsieidavo brangiau. 

Priešais kiekvieną namą buvo įrengtas akmeninis šulinys, į 
kurį tiradous greitai, bet atsargiai išpildavo sūrymą, ir bėgdavo 
atnešti dar. Šulinio apačioje buvo pritaisyti požeminiai vamz- 
džiai iš tuščiavidurių ąžuolo kamienų; jais sūrymas tekėjo į 
rūsį, kur buvo garinamas. 

Šeimos, turėjusios teisę naudotis šiais bendruomenės iš- 
tekliais, buvo vadinamos part-prenants. Jos buvo kilusios iš 
pirmųjų miestelio gyventojų, nors niekas tiksliai nežino, kada 
jie čia apsigyveno ir kiek jų buvo. Kodeksas, reglamentuojan- 
tis jų teises, buvo parašytas Bearno tarme 1587 m. lapkričio 
11-ąją, tačiau ši tradicija gyvavo jau daug šimtmečių. Šis ko- 
deksas apibrėžė part-prenants grupę ir nustatė, kad jų palikuo- 
nys turės part-prenants teises, tik jeigu gyvens miesto sienų 
ribose. Jeigu moteris ištekėdavo už „svetimšalio“, gyvenančio 
už miesto ribų, jos vaikai gaudavo tik pusę porcijos, trylika 


176 


sameaux, o anūkai jau negaudavo nieko. Bet jeigu vyras ves- 
davo moterį iš kitos vietovės, ir jis, ir jo įpėdiniai gaudavo visą 
dalį. XIV a. Sali de Bearne buvo 200 part-prenants šeimų, bet 
Prancūzijos revoliucijos laikais jų skaičius siekė jau 800. 


Katalonijos Viduržemio jūros pakrantėje, į vakarus nuo Eg 
Morto, prie Ispanijos sienos įsikūrusio žvejų kaimo Koljūro 
gyventojai vertėsi vyno ir sūdytos žuvies prekyba. Nuo gegužės 
iki spalio jie žvejodavo ančiuvius, mažais mediniais burlaiviais 
laviruodami tarp seklaus uosto uolų. Šie laivai buvo varomi 
trikampėmis burėmis - drobėmis, grakščiai pakabintomis nuo 
stiebo ant rėjos šešiasdešimties laipsnių kampu. Tokias bures 
naudojo jau finikiečiai, bet Koljūro gyventojai savo žvejybi- 
nes valtis vadino catalans ir dažydavo jas ryškiomis spalvomis. 

Spalį, kai pasibaigdavo ančiuvių sezonas, ant miestelį su- 
pančių kalvų terasų prasidėdavo vynuogių derliaus nuėmimo 
metas. Vietos vynas, vadinamas Banyuls, yra stipraus skonio, 
aštrus ir saldus, puikiai tinkantis užgerti sūdytus ančiuvius. 
Nuėmę derlių, Koljūro gyventojai puoselėjo savo vynuogy- 
nus, genėjo vynmedžius ir ruošėsi kitiems metams, kai su- 
žaliuos lapai ir ims kilti atžalos. Paskui vėl ateidavo gegužė — 
metas leisti vynuogėms augti ir žvejoti ančiuvius. Kiekviena 
šeima turėjo catalan žvejybai ir sklypą ant kalvos vynuogėms 
auginti. Vyrai plaukdavo į jūrą žvejoti, o moterys taisydavo 
tinklus ir pardavinėdavo laimikį miestelyje. 

Didžioji dalis pagautų žuvų būdavo sūdoma. Iš pradžių 
ančiuviams sūdyti buvo naudojama vietinė jūros druska iš 

Laplamo, vienos iš keleto jūros druskos garyklų, įkurtų natū- 
raliuose tvenkiniuose Katalonijos pakrantėje. Tačiau ilgainiui 
vietinę druską pakeitė Ronos žiotyse įsikūrusių druskos ga- 
ryklų produkcija. 

XIV a. žemyną nusiaubė buboninio maro, per keletą die- 
nų kankinančią mirtį nešančios užkrečiamos ligos, epidemija, 
kai kuriais skaičiavimais nusinešusi 75 milijonų žmonių, pusės 
Europos gyventojų, gyvybes. Bet Koljūro žvejybinio kaimo ji 
nepalietė, ir daugelis žmonių manė, kad miestelį nuo maro ap- 
saugojo didžiuliai ančiuviams sūdyti skirtos druskos kalnai. 

Nuo senovės Graikijos laikų ančiuviai buvo labiausiai 
vertinama sūdyta Viduržemio jūros žuvis, o nuo viduramžių 
Koljūro ančiuviai laikomi geriausiais sūdytais ančiuviais pa- 
saulyje. Jie yra mažesni, liesesni, aromatingesni negu jų Atlan- 
to pusbroliai. Viduramžiais Koljūras taip pat garsėjo sūdytais 
tunais ir sardinėmis. Žuvis sūdė vyrai, nes reikėjo nemažai 
jėgos druskai kilnoti. Išimti kaulus iš ančiuvių buvo moterų 
darbas, nes išplėšti juos iš smulkių žuvelių reikėjo mažų pirš- 
tų. Švieži sugauti ančiuviai buvo sumaišomi su jūros druska ir 
laikomi mėnesį. Tada moterys nupjaustydavo žuvims galvas, 
be jokių įrankių greitais vikriais pirštais pašalindavo vidurius, 
sudėdavo ančiuvius į statines, kruopščiai perklodamos drus- 
kos sluoksniais, iš viršaus prislėgdavo sunkiu svarmeniu ir pa- 
likdavo maždaug trims mėnesiams. Sūdymo laikotarpis pri- 
klausė nuo žuvų dydžio ir oro sąlygų, ypač temperatūros. Kai 
ančiuviai pakankamai įsisūdydavo, jų mėsa apie kaulus tapda- 
vo tamsiai rožinė, beveik vyno spalvos, o sūrymas - ištirpusi 
druska, susimaišiusi su jos ištrauktais žuvų syvais, - pasidary- 
davo rausvas. Nesąžiningi ančiuvių gamintojai dirbtinai dažy- 
davo savo sūrymą rausvai. 

Ančiuviai: Šitos švelnaus skonio žuvys konservuojamos 
statinėse įlankos druska, ir skanesnės žuvies nerasite vi- 
same pasaulyje. Rinkitės raudonas, sultingas žuvis ir kad 
prie kaulų būtų taukų. Jos turi stipriai ir maloniai kvepėti; 
bet būkite budrūs - kai kurie prekeiviai dažo ančiuvius 
raudonais dažais, norėdami, kad jie atrodytų patraukliau. 


Mary Eaton, The Cook and Housekeepers 
Complete and Universal Dictionary 
(Virėjos ir namų šeimininkės pilnas ir 
visuotinis žodynas) , Bangis, Anglija, 1822 


Prancūzijos Karūna laikė Koljūro sūdytą žuvį komerciš- 
kai labai svarbia ir atleido miestelį nuo druskos mokesčio. Tai 
labai padėjo vietiniam ančiuvių verslui, bet kaip tik dėl tokių 
išimčių Prancūzijos druskos mokesčių sistema ilgainiui sukė- 
lė šalyje politinę katastrofą. 


X SKYRIUS 


HABSBURGŲ RAUGINTOS 
DARŽOVĖS 


ŽKARIAVĘ GERMANIJĄ ROMĖNAI naujosiose val- 

dose rado daug senovės druskos šachtų. Tacitas I a. rašė, 
kad germanai tiki, jog dievai mieliau išklauso tų maldų, kurios 
ištariamos druskos kasyklose. Bet daugelis tų šachtų buvo su- 
griautos ar uždarytos per karus, kurie prasidėjo yrant Romos 
imperijai. Kaip ir Prancūzijoje, jas vėl ėmė naudoti viduramžių 
Bažnyčia. Vienuolynai dažnai kurdavosi prie senovės druskos 
kasyklų, kad iš druskos galėtų gauti pajamų. 

Bažnyčios rūpesčiu viduramžiais Bavarijos ir Austrijos 
Alpėse druskos kasyba sparčiai plėtojosi. Bavarijoje - Berch- 
tesgadene ir greta esančiame Bad Reichenhalyje — ir Austri- 
joje - Haleine, Halštate, Bad Išlyje ir Bad Auszė - buvo eks- 
ploatuojamas tas pats požeminis druskos klodas. Austrijoje 
esanti jo dalis buvo vadinama Salzkammergut - druskos mo- 
tinos klodu; tas klodas glūdėjo žalių, pušimis apaugusių kalnų 
papėdėje, nusėtoje gilių mėlynų ežerų. Žiemą pušynus ant 
stačių šlaitų nuklodavo sniegas, bet temperatūra šachtų gel- 
mėse likdavo tinkama dirbti. 

Iš požeminių šaltinių tryško sūrymas, jį buvo galima garin- 
ti ir paversti druskos kristalais. Tankiuose miškuose buvo ga- 
lima į valias prisikirsti malkų, taigi garinimas kainavo nebran- 
giai. Bad Reichenhalio kasyklos, kurios buvo naudojamos dar 
romėnų laikais, V a. buvo sugriautos - jas sugriovė arba hunų 
karaliaus Atilos, arba Odoakro, paskutinio Romos užkariau- 
tojo, germano iš Italijos, kurio įsiviešpatavimas 476 m. laiko- 
mas oficialia Vakarų Romos imperijos žlugimo data, vietiniai 
šalininkai. Vienuose šaltiniuose teigiama, kad druskos kasyk- 
los buvo atstatytos po šimtmečio, kituose rašoma, kad jas po 
300 metų atstatė Zalcburgo arkivyskupas. 

Šalia Bad Reichenhalio stūksojo status miškingas druskos 
kalnas, vadinamas Diurnbergu. Bavarijos pusėje ant jo šlaito 
įsikūrė Berchtesgadenas, o anapus sienos Zalcburgo žemėse 
buvo senovinė keltų Haleino druskos kasykla. 

Zalcburgo arkivyskupai ir bavarai viduramžiais šimtme- 
čius kovojo dėl druskos kasyklų kontrolės, nes Diurnbergo 
kalno ištekliai buvo eksploatuojami Zalcburgo kasykloje, pra- 
sidedančioje Haleine, ir Bavarijos kasykloje, prasidedančio- 
je Berchtesgadene. Po žeme, kaip manoma, abi šachtas skyrė 
kiek mažiau negu pusė mylios [0,8 km], bet Haleino pusėje 
iškastos šachtos po žeme driekėsi į Bavarijos teritoriją, taigi 
teoriškai Zalcburgo kalnakasiai kasė bavarų druską. 

Pirmasis Zalcburgo arkivyskupas VIII a. pabaigoje atgai- 
vino senovės keltų kasyklą ir iš jos druskos pajamų pastatė 
Zalcburgo miestą - Austrijos dalimi jis tapo tik 1816 m. Nors 
Zalcburgo teritorijoje buvo aukso, vario ir sidabro, miestas 
nepaliaujamai kovojo ne dėl jų, o dėl druskos. Pajamos iš 
druskos leido Zalcburgui išsaugoti nepriklausomumą. 

XVII a. Zalcburgo arkivyskupas, vardu Wolfas Dietrichas, 

pabandė įsiviešpatauti druskos rinkoje, smarkiai sumažinęs 
savo šachtose, ypač Diurnberge, iškastos druskos pardavimo 
kainą. Kurį laiką Dietrichas gaudavo didžiulį pelną ir dalį jo 
panaudojo didingiems baroko pastatams Zalcburge statyti. 
Bavarija atkeršijo uždrausdama prekybą su Zalcburgu. Ilgai- 
niui šis Zalcburgo ir Bavarijos konfliktas virto „druskos karu“, 
ir Dietrichas jį pralaimėjo. Šis pralaimėjimas buvo pražūtin- 
gas Diurnbėrgo kasyklai ir Haleino kaimui, kuriame ji buvo 
įsikūrusi, nes jie kuriam laikui buvo beveik visiškai išstumti iš 
regiono druskos rinkos. Arkivyskupui Wolfui Dietrichui pra- 
laimėjimo pasekmės buvo dar pražūtingesnės - jis prarado ar- 
kivyskupo postą, buvo įkalintas ir, penkerius metus praleidęs 
kalėjime, 1617 m. mirė. 

Konfliktas tarp dviejų Diurnbergo kalno pusių išsispren- 
dė tik kai Zalcburgas tapo Austrijos dalimi - pagal 1829 m. 
Bavarijos ir Austrijos sutartį, austrams buvo leista kasti drus- 
ką vieno kilometro atstumu nuo jų sienos. Mainais už šį lei- 
dimą Austrija įsipareigojo įdarbinti savo pusėje esančioje 
kasykloje 40 proc. darbininkų iš Bavarijos ir leisti bavarams 
kirsti Austrijos pusėje medžius savo kaistuvų kurui. Nors vi- 
duramžiais medienos kurui buvo gausu, šimtmečius garinant 
sūrymą miško ištekliai labai išseko. 


1268 metais, o gal ir anksčiau, buvo išrastas naujas būdas kasti 
akmens druską. Anksčiau kalnakasiai sukraudavo akmens drus- 
kos luitus į krepšius-kuprines, išnešdavo juos iš stačių šachtų, 
o paskui smulkindavo. Dabar jie nutiesė prie atkastų akmens 

druskos gyslų vamzdžius ir jais atitekėjusį vandenį pildavo ant 
druskos. Ištirpdęs druską vanduo virsdavo tirštu sūrymu, šis 
vamzdžiais nutekėdavo šlaitu į Haleino kaimą ir ten buvo ga- 
rinamas mediena kūrenamuose kaistuvuose, kol likdavo drus- 
kos kristalai. 

Galiausiai buvo sukurta dar pažangesnė sistema, kaip iš- 
gauti Salzkammergut klodo druską - sinkwerken. Taip buvo 
vadinama požeminė darbo vieta, kur šachtoje esanti akmens 
druska su moliu buvo ištirpinama vandenyje dideliuose me- 
diniuose rezervuaruose. Tada tirpalas mediniais vamzdžiais 
buvo nutekinamas į garinimo kaistuvus. 

Haleinas yra kaimelis, įsispraudęs tarp dviejų savo gero- 
vės šaltinių — stačių, aštrių Diurnbergo kalno uolų ir Zalca- 
cho upės ištakų. Zalcachas įteka į Dunojų, kuris neša savo ir 
daugybės kitų intakų rudus vandenis iš vakarų Bavarijos per 
Vidurio Europą į Juodąją jūrą. Haleino druska buvo virinama 
cilindriniuose induose - taip tebedaroma Užsachario Afriko- 
je. Dalis šių cilindro formos druskos gabalų buvo kraunami į 
baržas ir plukdomi Zalcachu į Pasau upę, Dunojaus intaką, o 
Pasau ir Dunojaus santakoje parduodami prekeiviams iš Vo- 
kietijos arba Vidurio Europos. 

Bet daugiausia Haleino druska buvo naudojama vietos 
reikmėms; didžioji jos dalis upe nukeliaudavo tik iki Pasau 
upės pakrantės, ten buvo kraunama į vežimus ir parduoda- 
ma regiono turguose. Transportuoti druską sausumos keliais 
buvo brangu, nes pakeliui už jos gabenimą tekdavo mokėti di- 
delius muitus. Dėl to neišvengiamai išsikerojo kontrabanda — 
kontrabandininkai gabeno druską pavojingais kalnų perėjų 
keliais ir parduodavo pigiau, nes nemokėjo jokių muitų. 

Vidurio Europos druskos garykloms upės buvo labai svarbios. 
Didžiausias vidurio Vokietijoje esančios Halės ir jos šiaurėje 
įsikūrusio Liuneburgo (garsiojo kumpio tėvynės) pranašu- 
mas buvo tas, kad netoli jų savo vandenis nešė Elbė, įtekanti 
į Šiaurės jūrą, prie kurios žiočių įsikūręs Hamburgo jūrų uos- 
tas. XIV a. pabaigoje Liuneburgo gyventojai iškasė Štekenico 
kanalą, kad galėtų nugabenti savo druską iki Elbės. Tačiau šis 
kanalas jiems pirmiausia buvo reikalingas gabenti druską ne 
į netoliese esantį Hamburgą, o į Liubeką, įsikūrusį prie Elbės 
intako, įtekančio į Baltiją, nes Liubekas buvo Hanzos sąjun- 
gos prekybos centras. 

Viduramžiais Liuneburgo druska visame pasaulyje gar- 
sėjo kaip geriausia vokiškų žemių druska, ir Hanzos sąjunga 
pirkdavo ją perparduoti silkių žvejams pietų Švedijoje, Rygo- 
je, Dancige ir visoje Baltijos jūros pakrantėje. Tais laikais, kai 
Hanzos sąjunga turėjo kokybės laiduotojos reputaciją, Liune- 
burgo druska buvo laikoma Hanzos druska. Mažesni vokie- 
čių druskos gamintojai, norėdami parduoti savo produkciją 
užsienio rinkoje, sukčiaudami žymėdavo savo statines žodžiu 
Liineburg. 

Liuneburge, Halėje ir kitose vokiečių druskos garyklose 
sūrymas buvo semiamas iš šachtų kibirais ir nešamas į gari- 
nimo pašiūres; ten supilamas į didžiulius stačiakampius gele- 
žinius kaistuvus, kaitinamus ant mediena kūrenamų krosnių. 
Druskos gamintojai į sūrymą pildavo kraujo; užviręs jis su pu- 
tomis iškeldavo nešvarumus, ir jie kruopščiai juos nugrieb- 
davo. Sūrymą reikėjo nuolat maišyti. Prieš prasidedant sūry- 
mo kristalizacijai į jį buvo įpilama alaus - jis atskirdavo nuo 

kristalų likusius nešvarumus. Sūrymui virti druskos kristalai 
buvo sudedami džiūti į kūgio formos krepšius. 

Druskos garyklose sūrymas buvo virinamas dvidešimt ke- 
turias valandas per parą - tik kartą per savaitę padaroma per- 
trauka kaistuvams išvalyti. Druskai virti užteko trijų žmonių: 
meistro, padėjėjo ir berniuko, kurstydavusio krosnį. Papras- 
tai garyklose dirbdavo šeimos nariai - vyras, žmona ir sūnus. 
Kurį laiką druskos garinimo verslo be vargo galėjo imtis kiek- 
viena šeima, tačiau ilgainiui Hanzos pirkliai supirko šeimyni- 
nes Liuneburgo druskos garyklas ir sujungė jas į vieną didelę 
druskos verslovę. 


Zalckamerguto druskos kasėjai išplėtojo savą ypatingą kultū- 
rą. Šventoji Barbora buvo jų šventoji globėja ir, švęsdami jos 
dieną, gruodžio 4-ąją, kalnakasiai šokdavo tradicinius šokius 
vilkėdami šventine apranga; XIX a. ji susidėjo iš juodos vilnos 
švarko su žalvarinėmis sagomis ir antpečiais, juodos aksominės 
skrybėlės su šilku aptrauktomis sagomis ir auksinėmis emble- 
momis, vaizduojančiomis du sukryžiuotus kirtiklius. 
Diurnbergo kasyklos tunelių ilgis siekė 19 mylių [30 km]. 
Pagrindinis tunelis buvo iškastas 1450 m., bet dabartinių jo 
skliautus laikančių medinių atramų amžius siekia tik 100 metų. 
Kasyklos tunelių aukščio - 7 pėdų [2,13 m] - ir pločio visiš- 
kai užteko eiti žmogui. Tačiau dėl kalno svorio spaudimo jie 
pamažu tapo ankštesni. Būtent tokiose suspaustose senovės 
šachtose viduramžių kalnakasiai atrado savo pirmtakų keltų 
palaikus. Šiandien vieno iš 400 metų senumo tunelių plotis 

kai kuriose vietose siekia tiktai apie 18 colių [46 cm). Kitas 
XVII a. tunelis yra apytiksliai trijų pėdų [0,9 m] pločio. 

Už tunelių medinių atramų matyti tik tamsi uoliena su bal- 
tais druskos kristalų ruoželiais. Kai kuriose vietose uolienos 
nusėtos suakmenėjusiomis vėžiagyvių ir kitų jūrų gyvūnų lie- 
kanomis. Į šachtas, kurios kartais siekdavo 100 pėdų [30 m] 
po žeme gylį, kalnakasiai leisdavosi šliauždami kone stačio- 
mis, glotniai nupoliruotomis medinėmis šliuožynėmis. Kai 
kurių šliuožynių ilgis siekė daugiau kaip 350 pėdų [106 m]. 
Šliuožynės dešinėje būdavo pritaisytas lynas - laikydamiesi 
užjo patyrę kalnakasiai, apsimovę pirštines, reguliuodavo lei- 
dimosi greitį. 

Bent nuo XVII a. pabaigos Diurnbergo kasykloje ėmė 
lankytis pašaliečiai atvykėliai, iškilūs Zalcburgo arkivysku- 
po svečiai — jiems buvo smagu pabuvoti šachtose. Prieš kelis 
šimtmečius pasivažinėti šliuožynėmis atrodė kaip pramoga. 
Vedami kalnakasio, penki ar šeši svečiai susėsdavo šliuožynė- 
je, apkabindavo vienas kitą ir čiuoždavo žemyn tarytum nuo 
kalnelių atrakcionų parke. Diurnbergo kasykloje taip pat yra 
gal dvidešimt penki požeminiai ežerai, kur galima plaukioti 
valtimis. 


Ilgainiui didžioji dalis Vidurio Europos druskos kasyklų ati- 
teko Habsburgams, iš X a. Elzaso valdovų kilusiai dinastijai, 
kuri įsitvirtino Vidurio Europoje. 1273 m. vienas iš Habsburgų 
tapo Vokietijos karaliumi Rudolfu I ir išplėtė savo valdas užka- 
riavęs Bohemiją. Habsburgai ėmė valdyti Dunojaus pakrantes, 

Sileziją, Vengriją ir pietų Lenkijos regioną, vadinamą Galicija. 
Kurį laiką jie valdė net Ispaniją ir visas jos valdas Naujajame 
Pasaulyje, taip pat Nyderlandus, Neapolį, Sardiniją, Siciliją ir 
Veneciją. 

Habsburgai įvedė druskos monopolį ir ėmė kontroliuoti 
jos gamybą, transportavimą ir didmeninę prekybą. Bohemi- 
ja buvo vienas iš turtingesnių Europos regionų, tačiau savos 
druskos neturėjo, todėl tapo kitų Habsburgų valdų, esančių 
nūdienos Vokietijos, Austrijos ir pietų Lenkijos teritorijoje, 
trokštama rinka. | 

Habsburgų valdomoje Vengrijoje savos druskos taip pat 
nebuvo. XVI a. Vengrijos ekonomika rėmėsi maisto eksportu, 
o iš svetur šalis importavo tiktai keturis svarbius maisto pro- 
duktus: prieskonius, vyną, silkes ir druską. Diduma maisto 
eksporto priklausė nuo druskos importo. Kiaulienos lašiniai 
buvo pagrindinis maistas, taip pat taukai naudoti kitiems pro- 
duktams konservuoti. Nuo XVII a. dalis darbo užmokesčio 
buvo mokama lašiniais. Riebus maistas buvo laikomas ge- 
rovės požymiu, ir miestiečiai valgė riebiau negu valstiečiai. 
1884 m. atliktas tyrimas parodė, kad kaimiečiai vengrai per 
metus vidutiniškai suvalgydavo po 40 svarų (18 kg) konser- 
vuotų - sūdytų ar rūkytų - lašinių, o miesto gyventojai - po 
56 svarus [25,5 kg]. (Tačiau šio tyrimo atlikėjai neįskaičiavo 
didelio kiekio kaime suvartojamų lydytų gyvulinių riebalų, 
kurie buvo naudojami kaip sviestas, juo labiau paties sviesto.) 

Valgio gaminimas naudojant ištirpintus riebalus, užuot 
konservavus lašinius, buvo XVIII a. naujovė - patobulinimas 
aukštesniosioms klasėms. Tradiciniai lašiniai buvo ruošia- 
mi iš kiaulienos skerdienos išpjovus visą storą išorinį riebalų 
sluoksnį, paskui užsūdžius sausa druska ir išrūkius - taip buvo 

daroma visoje Vengrijoje, išskyrus Didžiąją lygumą, grūdų au- 
gintojų regioną į rytus nuo Dunojus, kur lašiniai buvo vytina- 
mi. Valstiečiai su lašiniais virė riebias sriubas - pakepindavo 
sūdytų lašinių ir pildavo į daržovių sriubą jų spirgų ir riebalų. 


Pietų Lenkijoje sūrymo šaltinių vanduo molio puoduose buvo 
garinamas nuo senų senovės, dar 3500 pr. Kr. Bet ilgainiui tie 
šaltiniai išdžiūvo. 1247 m. tose vietose, kur anksčiau buvo sū- 
rymo šaltiniai, kalnakasiai pradėjo kasti žemę, norėdami pa- 
siekti sukietėjusią akmens druską. 1278 m. Lenkijos Karūna 
paskelbė druskos kasyklas savo nuosavybe ir ėmė nuomoti 
ją įvairiems verslininkams - lenkams, žydams, prancūzams, 
vokiečiams ir italams. Jie privalėjo mokėti atpirkimo mokes- 
čius monarchui ir parduoti druską aristokratams lengvatinė- 
mis kainomis. 

Iš pradžių druskos kasyklose daugiausia kaip vergai dirb- 
davo karo belaisviai ir mirdavo jose nuo nepakeliamų gyveni- 
mo sąlygų - išsiuntimas dirbti į druskos kasyklas prilygo mir- 
ties nuosprendžiui. Tik XIV a. šachtose pradėjo dirbti laisvi 
žmonės. XVI a. šachtos tapo gilesnės, ir druskai į paviršių kelti 
buvo naudojami didžiuliai skriemuliai, jų virves tempė aštuo- 
ni arkliai. Kartą nuleisti dirbti šachtose, jie visą savo gyvenimą 
praleisdavo po žeme. 


Pietų Lenkijoje yra kalnų, kuriuose druska glūdi labai giliai, 
ypač Veličkoje ir Bochnioje. Čia 1528 m. sausio penktąją aš 


nusileidau penkiasdešimt kopėčių skersinių ir savo akimis 


188 


pamačiau, kaip gelmėse darbininkai, nusirengę nuogai dėl 
karščio, geležiniais įrankiais kasa vertingiausią druską iš 


šitų neišsenkamų šachtų, tarytum auksą ar sidabrą. 


Olaus Magnus, 
A Description of the Northern Peoples 
(Šiaurės tautų aprašymas), 1555 


Šios dvi šachtos šalia Krokuvos - Veličkoje ir Bochnio- 
je — iš druskos teikdavo Lenkijos Karūnai trečdalį jos metinių 
pajamų. 

Nuo 1689 m. kalnakasiams jų darbo vietoje šachtose kas- 
dien imta laikyti katalikiškas mišias. Veličkos kalnakasiai ėmė 
raižyti religines figūrėles iš akmens druskos. Trys šimtai pėdų 
[90 m] po žeme šachtoje kalnakasiai iškalė iš akmens druskos 
koplyčią su statulomis ir bareljefais ant sienų bei lubų ir net 
išraižė iš druskos kristalų įmantrius sietynus. 

Šachtoje vis dažniau lankėsi pašaliečiai lankytojai. XVII a. 
pradžioje, kaip ir Diurnberge, Karūna rengdavo ypatingų sve- 
čių, daugiausia karališkųjų šeimų narių, apsilankymus šachto- 
je. Jie atvykdavo pašokti ir papuotauti uolienose iškaltose sa- 
lėse, paplaukioti valtimis požeminiuose ežeruose. Dėl puikios 
akustikos šachtose 1830 m. buvo įkurtas Veličkos druskos ka- 
syklos orkestras - jis koncertuoja ir šiandien. 

Veličkos ir greta esančios Bochnios šachtos buvo įsikūru- 
sios šalia Vyslos, kuri neša savo vandenis keletą mylių šiauriau 
Krokuvos ir, kirtusi Varšuvą, įteka į Baltiją. Bet kuriai druskos 
gavybos verslovei vandens kelias į Baltiją atverdavo didžiulę 
rinką. Kita vertus, per Baltijos jūrų uostą taip pat buvo atve- 
žama jūros druska iš Prancūzijos ir Portugalijos - su ja turė- 

jo konkuruoti tamsiai pilka pietų Lenkijos akmens druska. 
Portugalai parduodavo savo Setubalio druską Hanzos sąjun- 
gos pirkliams, o šie perparduodavo ją Olandijoje ir Danijoje. 
XVI a. pigi balta Setubalio druska tapo populiari ir Lenkijoje 
bei kitose Baltijos jūros pakrantės šalyse. Lenkijos Karūna, 
bijodama prarasti pajamas, uždraudė importuoti bet kokią jū- 
ros druską iš užsienio. 


1772 metais Lenkiją pasidalijo Austrija, Prūsija ir Rusija, ir kaip 
valstybė ji dingo iš pasaulio žemėlapio iki Pirmojo pasaulinio 
karo pabaigos. Galicijos regionas kartu su Veličkos ir Bochnios 
druskos kasyklomis atiteko Habsburgų valdomai Austrijai. Šitų 
šachtų druska buvo parduodama ne tiktai Lenkijoje, bet ir viso- 
je Habsburgų imperijoje ir Rusijoje. Didžiulei Rusijos valstybei 
reikėjo daug druskos, pirmiausia mėsai ir daržovėms konser- 
vuoti ruošiantis ilgai ir bevaisei žiemai. Jautiena buvo sūdoma 
ir daugelyje kitų šalių, tačiau paprastai tik atskiros skerdienos 
dalys, tokios kaip krūtinės dalis po pirmais penkiais šonkauliais 
arba kulninė, kiečiausia kojos dalis. Bet Rusijoje visa jautienos 
skerdiena dažnai būdavo užšaldoma ledainėje ir supjaustoma 
dalimis nepaisant anatomijos. 

Šis receptas paimtas iš Jelenos Molochovec knygos Do- 
vana jaunoms namų šeimininkėms. Reta kuri Rusijos namų 
šeimininkė nežinojo apie Molochovec ir jos 1861 m. išleis- 
tą knygą, kurią ji iki 1917 m. vis taisė ir papildydavo (nors 
1861-1917 m. buvo audringas laikotarpis nuo baudžiavos pa- 
naikinimo iki komunistinės revoliucijos). 

SOLONINA 
(SŪDYTA JAUTIENA)) 


Servetėle nušluostykite jautienos skerdieną, kad ant jos 
neliktų kraujo. Tai reikia padaryti, kol skerdiena dar šilta, 
nes kraujas labai greitai mėsą gadina. Pašalinkite didžiau- 
sius kaulus, pasverkite mėsą ir ištrinkite ją visą orkaitėje 
išdžiovinta druska, sumaišyta su salietra ir prieskoniais. 
Padėkite mėsą ant stalo, kad ji visiškai atvėstų. Tada su- 
dėkite ją į statinaites — didelius gabalus į vidurį, o mažus 
pusės svaro gabaliukus — apie kraštus, kad neliktų jokių 
tarpų. Šiek tiek paslėkite mėsą grūstuvu. Ant statinės 
dugno ir tarp kiekvieno mėsos sluoksnio, kai dėsite į sta- 
tinę, užberkite druskos, salietros, laurų lapų, rozmarino 
ir kvapiųjų pipirų. Kai statinė prisipildys, uždenkite ją 
dangčiu, užsandarinkite derva iš visų pusių ir palaikykite 
[šiltame] kambaryje dvi tris dienas, kiekvieną dieną ap- 
versdami statinę. Paskui išneškite statinę į šaltą rūsį; ap- 
verskite ją du kartus per savaitę. Po trijų savaičių pastaty- 
kite statinę ant ledo. 

Druskos ir prieskonių santykis turi būti toks: ant pus- 
antro pūdo mėsos [1 pūdas - apie 16 kg] užberkite du 
su puse svaro gerai išdžiovintos druskos, šešis zolotnikus 
[1 zolotnikas - maždaug 1 arbatinis šaukštelis) salietros 
ir tris saujas [1 sauja — apie pusė uncijos, arba valgomasis 
šaukštas) kalendrų, mairūnų, baziliko, laurų lapų, kvapiųjų 
irjuodųjų pipirų. Jeigu mėgstate česnakus, įdėkite ir jų. Į tas 
statines, kurias ketinate atidaryti vėliausiai, druskos berkite 
šiek tiek daugiau. 

Statinės turi būti mažos, ąžuolinės, nes kai statinė ati- 

daroma ir mėsa susiliečia su oru, ji greitai ima gesti. Sta- 
tinės turi būti visiškai sandarios, kad neištekėtų sultys. 
Prieš sūdant mėsą statines reikia išmirkyti ir dezinfe- 


kuoti.. 


Jelena Molochovec, 
Dovana jaunoms namų šeimininkėms 


Visoje Europoje nuo Elzaso iki Uralo dažniausiai buvo raugi- 
nami agurkai ir kopūstai. Vidurio Europoje daržovių konser- 
vavimas naudojant pieno fermentaciją, paprastai vadinamas 
rauginimu, buvo laikomas tokiu svarbiu, kad pagoniškame lie- 
tuvių panteone net buvo specialus dievas, raugintų patiekalų 
globėjas, vadinamas Rūgučiu. 

Rauginant svarbu neleisti daržovėms susiliesti su oru, nes 
jis sukelia puvimą, o ne fermentaciją. Todėl rauginamos dar- 
žovės arba kruopščiai užsandarinamos, kaip anksčiau pateik- 
tame Jelenos Molochovec recepte jautiena, arba panardina- 
mos į sūrymą ir prislegiamos. Kitame recepte ši autorė siūlo 
prislėgti smėliu. 


SOLENYJE OGURCY 


(SŪDYTI AGURKAI) 


Pasemkite labai švaraus upės smėlio, išdžiovinkite jį ir per- 
sijokite smulkiu rėčiu. Paberkite šio smėlio ant statinės 
dugno ir paskleiskite delno storumo sluoksniu. Klokite 

sluoksnį švarių juodųjų serbentų lapų, krapų ir gabalėliais 
supjaustytų krienų, paskui sudėkite agurkų sluoksnį. Už- 
denkite agurkus dar vienu lapų, krapų bei krienų sluoksniu 
ir perklokite smėlio sluoksniu. Klokite tokius sluoksnius, 
kol statinė bus pilna. Paskutinį sluoksnį ant agurkų klokite 
serbento lapų, o juos užberkite smėliu. Sūrymą ruoškite 
taip: viename vandens kibire ištirpinkite pusantro svaro 
druskos. Užvirinkite, atvėsinkite sūrymą ir užpilkite juo 
agurkus taip, kad būtų visiškai apsemti. Sūrymui nuga- 
ravus, įpilkite naujo sūrymo. Prieš sūdant agurkus juos vi- 
sada reikia 12-15 valandų pamirkyti lediniame vandenyje. 


Jelena Molochovec, 
Dovana jaunoms namų šeimininkėms 


Jeigu rauginant daržoves naudojami variniai indai, į jas 
prasiskverbę vario jonai paryškina spalvas, ypač žalią. Dėl va- 
rio jonų poveikio raugintos daržovės atrodo gražiai, bet tam- 
pa sunkiai virškinamos. Molochovec įspėjo: 


Pirktiniai agurkai kartais būna ryškiai žali ir atrodo labai 
patraukliai, bet ryškią spalvą jie įgauna dėl to, kad raugiami 
variniame nealavuotame inde, o tai nepaprastai žalinga 
jūsų sveikatai. Norėdami patikrinti, ar agurkai ryškią spalvą 
įgavo dėl rauginimo tokiame inde, įsmeikite į agurką švarią 
plieninę adatą. Jeigu agurkai buvo raugiami tokiame netin- 
kamame inde, adata greitai įgaus vario spalvą. 


Kopūstams raugti naudojamos druskos kiekis Rusijoje 
ir Lenkijoje priklausė nuo šeimos ekonominės padėties. Pa- 

siturinčios šeimos rauginimui naudojo ne tiktai druską, bet 
ir prieskonius - kmynus, krapus, o pietų Lenkijoje - dar ir 
vyšnių lapus. Moravijoje į sūrymą buvo dedama obuolių ir 
svogūnų. Kartais moravai, norėdami pagreitinti fermentaciją, 
dar pridėdavo duonos. Lenkijoje kopūstų rauginimas virto 
bendruomenės ritualu, atliekamu kiekvieną rudenį nukasus 
bulves. Moterys supjaustydavo kopūstus, nuplikydavo juos 
karštu vandeniu ir sudėdavo į statines, o kartais į lentomis iš- 
klotus griovius. Vyrai grūsdavo juos kočėlais arba mindavo 
kojomis, kad neliktų oro burbulų, galinčių sukelti puvimą. 
Moterys uždengdavo kopūstus drobe bei dangčiais ir prislėg- 
davo sųnkiais akmenimis, kad juos apsemtų kopūstų sultys. 
Paskui žmonės linksmindavosi ir šokdavo, džiaugdamiesi, kad 
metams apsirūpino raugintais kopūstais. Bet tuo darbas ne- 
sibaigdavo. Kopūstus dengiančią drobę reikėdavo periodiš- 
kai skalbti, nugramdyti nuo dangčių pelėsius ir pilti į sūrymą 
papildomai vandens, kad kopūstai būtų apsemti skysčio. Po 
dviejų savaičių jie būdavo išnešami į rūsį ir ten laikomi visą 
žiemą. 

Lenkijoje ir Rusijoje rauginti kopūstai buvo naudojami 
kitiems patiekalams gaminti. Dalis kopūstų buvo sūdomi ne- 
pjaustyti - iš jų lapų buvo gaminami golubki: šis pavadinimas 
reiškia „balandėliai“, bet iš tikrųjų tai sulankstyti kopūstų la- 
pai su grikių ir mėsos įdaru. Iš raugintų kopūstų taip pat buvo 
verdama sriuba. Kartais buvo naudojamos tik raugintų ko- 
pūstų sultys, o jie patys išspaudus išmetami. 

Lenkų nacionalinis patiekalas bigos yra rauginti kopūs- 
tai, troškinti su mėsa, rūkyta kiaulienos šonine, džiovinto- 
mis slyvomis ir kitais vaisiais. Šis patiekalas, savotiškas lenkų 
choucroute, buvo gaminamas medžiotojams, paprastai aristo- 

kratams. Susirinkę miško proskynose atšvęsti medžioklės pra- 
džios, jie mėgaudavosi bigosu. Bigosas šlovinamas ir poemoje 
Ponas Tadas apie gyvenimą Lietuvos kaime - šiandien ji lai- 
koma lenkų nacionaliniu epu. 


Jau šunta bigosas. Sunku net nusakyti, 
Kokie ten prieskoniai jame dar įmaišyti. 
Išgirsi tik žodžius, o turinio nė vienas 

Kaip reikiant nesuvoks atvykęs miestelėnas: 
Tik tas supras lietuvio būdą, valgį, dainą, 
Kuris gyvena kaime ir medžioklėn eina. 


Bet visuomet įvertins bigosą kiekvienas, 
Nors ir be prieskonių jis liktų tik pats vienas. 
Reik bigosui gerai įrūgusių kopūstų, 

Kad kvapą jų kiekvienas iš toli pajustų. 
Geriausią mėsą jais katiliuke pridengia 

Ir antvožą kilnoti pirma laiko vengia. 

Jis ant karštos ugnies ilgai garuos dar šunta, 
Kol prasiveržia skystis ir kiekviens pajunta 
Aplink ore skaniausio valgio aromatą. 


* Adomas Mickevičius, Ponas Tadas, vertė Vincas Mykolaitis-Putinas, Justinas 
Marcinkevičius, in: Eilėraščiai. Poemos, Vilnius, Vaga: 1987, p. 524. 


195 


XI SKYRIUS 
IŠ LIVERPULIO Į PASAULI 


RIE DIDŽIŲJŲ UPIŲ, atlikusių svarbų vaidmenį drus- 

kos istorijoje, - Jangdzės, Nilo, Tibro ir Po, Elbės ir Duno- 
jaus, Ronos ir Luaros, - sąrašo reikia pridėti ir vos septynias- 
dešimties mylių [112,6 km] ilgio dumbliną Mersį, kuris kliuk- 
sėdamas neša savo vandenis iš vidurio Anglijos į Airijos jūrą. 

Nors Mersiu buvo gabenamos prekės į Angliją, šios upės 
svarbą lėmė tai, kas ja iš Anglijos buvo gabenama į pasaulį. 
Paskutinė trijų mylių upės [5 km] atkarpa tiko naudoti kaip 
saugus giliavandenis uostas, ir 1207 m. karalius Jonas Beže- 
mis suteikė leidimą statyti ten miestą - jis pavadintas Liver- 
puliu. Iš pradžių Liverpulio uostas jungė Angliją tik su Airija, 
tačiau ilgainiui tapo svarbiausiu Anglijos uostu po Londono. 
Per jį vyko prekyba Vest Indijos cukrumi ir vergais. Prasidėjus 
pramoninei revoliucijai, per Liverpulio uostą į anglių turtingą 
Angliją buvo atvežama geležies rūda, o paskui išvežamas plie- 
nas. Bet pirmiausia per šį uostą buvo vežama parduoti ang- 
liška druska, kuri Anglijoje buvo vadinama Češyro druska, o 
kituose kraštuose - Liverpulio druska. 

Kai 43 metais Angliją užkariavo romėnai, britai jau mokėjo ga- 
minti druską - jie pildavo sūrymą ant karštų medžio anglių ir 
nugramdydavo susidariusius kristalus. Romėnai tokį druskos 
gamybos būdą laikė pasigailėtino atsilikimo ženklu ir, būdami 
pavyzdiniai imperialistai, išmokė šiuos primityvius vietos gy- 
ventojus gaminti druską teisingu būdu - garinti sūrymą molio 
puoduose, o paskui sudaužius puodus surinkti baltą druskos 
sluoksnį. Romėnai įkūrė druskos garyklas palei visą Britanijos 
rytų pakrantę. Jau pirmaisiais savo valdymo metais jie įkūrė 
Londoną ir, atsimindami, kaip Ostijos druska paskatino Romos 
vystymąsi, ėmė steigti druskos garyklas Esekse, tikėdamiesi 
paversti jį stambiu uostamiesčiu prie Temzės. 

Paskui romėnus patraukė tankūs šiaurvakarinės Anglijos 
miškai — turbūt jie norėjo naudoti medžius kurui, nes dur- 
pių, kurias jie naudojo sūrymui garinti, pakrantėje nebeužte- 
ko. Šiaurės vakaruose jie surado vietą, kurią vietos gyventojai 
vadino keltišku pavadinimu Hellath du - „juodoji duobė“. Ro- 
mėnai užėmė šią vietovę, vėliau pavadintą Češyru, ir druska 
joje buvo gaminama daug šimtmečių. Ankstyviausi archeo- 
loginiai radiniai, susiję su druskos gamyba Češyre, keramikos 
fragmentai, datuojami 600 m. pr. Kr., rodo, kad britai jau nuo 
seno taikė „naujus“ romėnų būdus druskai garinti. 

Gretimame regione, nūdienos Šiaurės Velse, buvo sidabro 
kasyklų. Iš rūdos išlydžius sidabrą likdavo švinas — iš jo ro- 
mėnai gamino didžiulius kaistuvus, sveriančius daugiau kaip 
300 svarų, ir ėmė juose garinti Hellath du sūrymą - jų paga- 
minta druska buvo pirmoji Anglijoje išgarinta kaistuvuose. 
Vietiniai gyventojai irgi išmoko garinti druską švino kaistu- 

vuose, bet mieliau rinkdavosi gretimos vietovės, vadinamos 
Hellath Wenn - „balta duobe“, sūrymą, nes išjo buvo išgarina- 
ma baltesnė druska. 

Ilgainiui Hellath du anglosaksai pervadino Nortviču 
(Northwich - šiaurės druskos garyklos). Anglosaksai vadi- 
no druskos garyklas wich, ir visose Anglijos vietovėse, kurių 
pavadinimai baigiasi wich, kadaise buvo gaminama druska. 
Hellath Wenn tapo Nantviču, o tarp Nantvičo ir Nortvičo įsi- 
kūrė Midlvičas. 

IX a. regionas prie Mersio žiočių, vadinamas Češyru, tapo 
svarbia druskos gamybos vieta. Jo komercinis centras buvo 
Česterio miestas, įsikūręs aplink romėnų pastatytą tvirtovę. 
XI a. ji tapo paskutine saksų atrama - užėmęs ją Vilhelmas 
Užkariautojas užbaigė Anglijos užkariavimą ir įtvirtino joje 
normandų valdžią. 1070 m. siekdami palaužti pasipriešinimą 
normandai sunaikino Česterį ir jo druskos garyklas. Miestas 
atsikūrė tik po keleto dešimtmečių, ir per tą laiką pagrindiniu 
druskos gamintoju Anglijoje tapo Droitvičas, įsikūręs Vuster- 
šyre, į pietus nuo Češyro. 


Česteris buvo įsikūręs prie upės Di, kurios žiotyse yra gilia- 
vandenis uostas, panašiai kaip prie Mersio. Kai prie šio įsikūrė 
Liverpulis, šie du miestai, kuriuos kirtusios upės lygiagrečiai 
tekėjo vos už keleto mylių viena nuo kitos, ėmė tarpusavy var- 
žytis, tačiau kai Di ėmė dumblėti, visi prekybiniai kroviniai 
atiteko Liverpuliui. 

Daug šimtmečių svarbiausias druskos prekybos uos- 

tas, net svarbesnis negu Liverpulis, buvo Bristolis. Ir per jį 
daugiausia buvo ne išvežama britų druska, o importuojama 
portugalų ir prancūzų jūros druska. Britų druskos garyklų 
pagaminamos druskos britų žvejams buvo per mažai. Net ga- 
mindami ypač aukštos kokybės druską (vadinamą „balčiau- 
sia“) geriausiai silkei sūdyti anglai tirpindavo prancūzišką 
jūros druską vandenyje ir iš naujo garindavo, kad pašalintų 
priemaišas. 

Sūdytos žuvies rinka pasirodė esanti tvirtesnė negu reli- 
giniai įsitikinimai, kurie ją sukūrė. Net kai 1533 m. Henrikas 
VIII nutraukė ryšius su Romos bažnyčia, už mėsos valgymą 
per pasninką vis dar grėsė bausmės, tarp jų trijų mėnesių lais- 
vės atėmimas ir viešas pažeminimas. Tuo metu tokias prie- 
mones lėmė daugiau ekonominiai, o ne religiniai motyvai — 
vyriausybė norėjo palaikyti žvejybos pramonę. 1563 m. buvo 
pasiūlyta išplėsti pasninko dienų skaičių iki dviejų per savaitę, 
pridedant prie penktadienio trečiadienį. Šio sumanymo auto- 
riai teigė, kad padidinus pasninko dienų skaičių ims sparčiau 
augti žvejybos laivynas. Debatai šiuo klausimu truko dvide- 
šimt dvejus metus, bet 1585 m. sumanymo įvesti antrą pas- 
ninko dieną atsisakyta. Anglijos žmones ėmė erzinti pasninko 
įstatymai, ir Bažnyčiai teko prisitaikyti prie aplinkybių. Ji ėmė 
pardavinėti leidimus valgyti mėsą pasninko dienomis ir žėrėsi 
iš šio verslo gražų pinigą. 

1682 m. Johnas Collinsas, Britanijos karališkosios žuvi- 
ninkystės buhalteris, parašė knygą Salt and Fishery, Discourse 
Thereof (Apie druską ir žvejybą). Parašyti ją Collinsą įkvėpė 
septyneri metai, praleisti jūroje, - 1642-1649 m. jis tarnavo 


s... vye 


metu jam teko maitintis blogai užsūdyta mėsa, aiškiai pašvin- 


199 


kusia ir, pasak jo, „dvokiančia“. Ši patirtis, sakė Collinsas, „pa- 
skatino mane susidomėti druskos prigimtimi“. 

Savo knygoje jis pateikia daug mėsos ir žuvies sūdymo 
receptų. Vienas iš jų, kuriame patariama, kaip konservuoti 
lašišą, tiktų ir šiandien, jeigu tik pavyktų rasti penkiolikme- 
tį berniuką, kuris sutiktų ilgą laiką šokinėti. Nors šios žuvys 
žvejojamos Škotijos ir Nortumberlando pasienyje, Collinsas 
rekomendavo jas sūdyti prancūziška jūros druska, kuri pa- 
prastai buvo naudojama žuviai konservuoti: 


KAIP BERIKE SŪDOMOS LAŠIŠOS 


Pagal Benjamino Watsono, prekiautojo, aprašymą. 

l. Lašišos paprastai žvejojamos Tvido upėje arba jū- 
roje maždaug už trijų mylių [S km] nuo Beriko - nuo 
Viešpaties Apreiškimo Švč. Mergelei Marijai dienos 
[kovo 25-osios, kai Mergelei Marijai apsireiškė angelas] 
iki Mykolinių [rugsėjo 29-osios, Šv. Mykolo dienos]. 

2. Sužvejotos aukštupyje lašišos arkliais atvežamos į 
žemupį. O tos, kurios sužvejojamos žemupyje, šviežios 
valtimis gabenamos į Beriką. 

3. Tada lašišos sudedamos grįstame kieme, ten jas 
imasi sūdyti du dorotojai ir keturi plovėjai. 

4, Dorotojai tuoj pat skrodžia jas nuo uodegos galvos 
link palei nugaros peleką, palikdami žemiau esantį lašišos 
stuburą, išima vidurius [neperpjaudami pilvo] ir žiaunas 
iš galvos, stengdamiesi nepažeisti pelekų, taip pat išima 
smulkius kaulus iš apatinės žuvų dalies ir nuplauna ištryš- 
kusį kraują. 

S. Paskui jie sudeda žuvis į didelį kubilą, nuplauna iš 

vidaus, iš išorės ir nugramdo midijos kriaukle ar kokiu 
nors geležiniu įrankiu; iš ten jas sudeda į kitą švaraus 
vandens kubilą, vėl nuplauna ir nugramdo, o iš jo išėmę 
sudeda ant medinių lentų ir palieka džiūti keturias va- 
landas. 

6. Paskui žuvis neša į rūsį, ten jas sudeda į didelį ku- 
bilą ar statinę oda žemyn ir apiberia prancūziška druska; 
ant druska apibarstytų žuvų vieną po kito deda kitus žuvų 
sluoksnius, juos irgi apibarsto druska. Kai statinė prisi- 
pildo, žuvys paliekamos druskoje šešias savaites. Per tokį 
laiką, kaip rodo patirtis, jos užtektinai įsisūdo. 

7. Paskui statinę iš viršaus uždengia džiovinta ver- 
šiuko oda, o ją prislegia akmenimis. Maždaug po 40 dienų 
odą reikia nuimti; statinės paviršiuje susikaupia maždaug 
dviejų colių [5 cm] putų sluoksnis, jį reikia nugriebti. 

8. Tada lašišas išima ir išplauna sūryme, kruopščiai 
sudeda į statines ir kiekvieną sluoksnį atskiria statinėse 
likusia neištirpusia druska, kad jie nesiliestų. Kai užpildo 
ketvirtį statinės, žuvį uždengia veršiuko oda. Tada ant 
odos turi pašokinėti apie penkiolikos metų berniukas, 
kad žuvys sugultų glaudžiau. Taip pat daroma, kai statinė 
pripildoma iki pusės, paskui dar ketvirčiu ir kai būna vi- 
siškai pilna. 

9. Tada iš viršaus ant žuvų užberia šiek tiek druskos, 
uždengia statinę dangčiu, ir kubilius tvirtai suveržia sta- 
tinę lankais. 

10. Tada statinės viduryje išgręžia skylę ir aplink ją 
žiedu prideda molio - ši skylė reikalinga sūrymui, kurio 
lieka kubile, dažnai įpilti. Pilamas sūrymas iškelia į pa- 
viršių riebalus, juos reikia dažnai nugriebti, paskui galima 


201 


naudoti vilnai tepti. Per 10 ar 12 dienų žuvys pakankamai 
įsisūdo ir jas galima vežti parduoti. 


John Collins, Salt and Fishery, Discourse Thereof 
(Apie druską ir žvejybą), 1682 


Češyro druska buvo naudojama ne tik žuvims sūdyti. Javų 
derliaus žmonėms ir galvijams užtekdavo tik iki lapkričio. 
Todėl rudens pabaigoje galvijai būdavo skerdžiami, o jų mėsa 
sūdoma, kad nesugestų, kol pavasarį ims dygti žolė ir bus 
galima ganyti naujas bandas. Nuo pagonybės laikų Anglijos 
gyventojai galvijus skersdavo lapkričio 10-ąją ir, užsūdę jų 
mėsą, švęsdavo. Krikščionybės laikais lapkričio 10-oji tapo 
Šv. Martyno diena, skirta griežtam Galijoje tarnavusiam ro- 
mėnų kareiviui, kuris atsivertė į krikščionybę ir tapo šven- 
tuoju, atminti. Buvo manoma, kad jis globoja metusius gerti 
alkoholikus ir suteikia nuodėmių atleidimą atsivertusiems 
pagonims. 

Anglų maistas buvo nepaprastai sūrus. Rūkytą kiaulienos 
šoninę prieš valgant reikėjo išmirkyti. 


Paimkite balčiausią ir šviežiausią rūkytą kiaulienos šo- 
ninę, nupjaukite odelę, supjaustykite plonais griežinėliais, 
sudėkite juos į indą, užpilkite karštu vandeniu ir palaiky- 
kite valandą ar dvi, kol atitirps druskos perteklius. 


Gervase Markham, The English Huswife 
(Anglijos namų šeimininkė), 1648 

Daržovės taip pat buvo sūdomos žiemai ir prieš valgant iš 
jų taip pat reikėjo pašalinti druskos perteklių. Johnas Evely- 
nas, žymus XVII a. anglų mokslininkas, raginęs valgyti dau- 
giau daržovių ir mažiau mėsos, pateikė tokį pupų konservavi- 
mo receptą: 


Paimkite šviežių, jaunų pupų, beveik visai sunokusių. Su- 
dėkite jas į stiprų baltojo vyno acto ir druskos tirpalą, ku- 
riame neskęsta kiaušinis. Labai standžiai uždenkite indą — 
tada pupos nesuges dvylika mėnesių; bet likus mėnesiui iki 
to laiko, kai jas valgysite, išimkite jų tiek, kad jums užtektų 
ketvirčiui metų (tiek antrame sūryme jų išsilaikys nesuge- 
dusių) ir pavirinkite gėlame vandenyje, kol pažaliuos (o tai 
ilgai netruks). Tada sudėkite po vieną eilėmis į stiklainį, 
prieš tai nusausinę jį švaria skepetėle, užpilkite actu ir jums 
patinkančiais pagardais ir kuo nors prislėkite, kad sūrymas 
jas visiškai apsemtų. Tokiu būdu jūs galite konservuoti dar- 
žines ir kitas pupeles bei kitas daržoves visus metus. 


John Evelyn, Acetaria: A Discourse of Sallets 
(Acetaria: apie sūdymą), 1699 


Sviestas taip pat buvo labai sūrus. Vieno recepto, 1305 m. 
parašyto Vinčesterio vyskupo dvare, autorius rekomendavo 
dešimt svarų sviesto sūdyti svaru druskos. Dėl to sviestas tap- 
davo sūrus kaip romėnų garum. Sviestas buvo sūdomas sie- 
kiant jį užkonservuoti, o ne dėl to, kad sūdytas būtų skanes- 
nis. Todėl daugelis viduramžių autorių teikė receptus, kaip 
pašalinti iš sviesto druskos perteklių, dažniausiai siūlydami 
sūdytą sviestą maišyti su šviežiu sviestu. 

Apie sviesto, kaip ir sūrio, kilmę sklando neįtikimos le- 
gendos - esą jis buvo atsitiktinai sumuštas centrinės Azijos 
klajoklių maišuose iš gyvūnų odos. Kadangi sviestas greitai 
genda saulės šviesoje, daugiausia jo buvo valgoma Šiaurės 
kraštuose. Teigiama, kad sviestą Šiaurės Europoje išpopuliari- 
no keltai, vikingai ir jų palikuonys normanai. Pietiečiai į svies- 
tą žiūrėjo įtariai ir šimtmečius manė, kad kaip tik jis sukelia 
Šiaurės kraštuose raupsų epidemijas. Bijodami apsikrėsti šia 
baisia liga pietų dvasininkai ir didikai, keliaudami į Šiaurės 
Europą, pasiimdavo savo alyvuogių aliejaus. 

Kadangi šaldytuvų tais laikais nebuvo, nesūdytas sviestas 
greitai apkarsdavo. Net sviestas, parduodamas kaip „saldus“, 
buvo šiek tiek sūdytas. Anglai gamindavo ypatingą „gegužės 
sviestą — šviežią pavasarinį sviestą nesūdytą daug dienų lai- 
kydavo saulėje. Saulės šviesa sunaikindavo karotiną, sviestas 
tapdavo baltas ir kartu su pigmentu netekdavo viso savo vi- 
tamino A. Jis apkarsdavo ir, be abejo, įgaudavo aitrų kvapą. 
Bet viduramžiais „gegužės sviestas kažkodėl buvo laikomas 
naudingu sveikatai. 

Viduramžiais karotino netekęs sviestas buvo dažomas 
įvairių rūšių geltonų gėlių sunka, išgaunama sūdant ir trinant 
jas moliniuose puoduose. Vėliau, Kolumbui atradus Ameri- 
ką, tam buvo naudojamos anato sėklos. Šitas sėklas ir dabar 
naudoja didelės amerikiečių pieninės, bet ne tam, kad nuslėp- 
tų sviesto kartumą, o todėl, jog mano, kad vartotojai mieliau 
renkasi ryškios tamsiai geltonos spalvos sviestą. 

Ilgainiui Anglijoje buvo priimti įstatymai, draudžiantys 
parduoti apkartusį sviestą. 1396 m. uždrausta dažyti jį sūdy- 
tomis geltonomis gėlėmis. 1662 m. Anglijoje buvo priimtas 
sviesto įstatymas, kuris nustatė jo standartus. Buvo leidžia- 

ma apkartusį sviestą maišyti su geru sviestu ir nustatyta, kad 
sviestą galima sūdyti tik smulkia, nerupia druska, o ant jo 
pakuotės turi būti aiškiai užrašytas gamintojo vardas ir pa- 
vardė. 


ŠVIEŽIO SVIESTO KONSERVAVIMAS 
ILGAM LAIKUI 


Pasidarykite sūrymą, kaip anksčiau aprašyta (tokį, kad 
jame neskęstų kiaušinis), ir laikykite jame sviestą taip, kad 
būtų apsemtas. Maždaug gegužės pradžioje aš taip užkon- 
servavau daug turguje pirkto šviežio sviesto gabalų, ir jis 
visas liko saldus, šviežias. 


John Collins, Salt and Fishery, Discourse Thereof 
(Apie druską ir žvejybą), 1682 


Bažnyčia draudė valgyti sviestą pasninko dienomis, nes jis 
buvo gaminamas iš karvių pieno. Tačiau tai nekliudė jai žertis 
didžiulį pelną iš prekybos specialiais atleidimais nuo šio drau- 
dimo turtingiems žmonėms, negalintiems ištverti be sviesto 
keturiasdešimt pasninko dienų. Paprastomis dienomis svies- 
tas buvo pigus maistas, populiaresnis tarp vargšų, o ne tarp 
turtuolių. Kadangi jis buvo smarkiai sūdomas, jį buvo galima 
valgyti beveik visus metus. Nuo XVI a. jis buvo net įtrauktas į 
Karališkojo karinio jūrų laivyno racioną. 

Nusprendę padaryti sviestą ne tik kaimo turčių maistu, 
Šiaurės Europos gyventojai nuolatos bandė konservuoti jį 
druska. Bet iki šaldytuvų išradimo nusipirkti gero, tinkamai 
išsilaikiusio sviesto vis tiek buvo sunku. Ir pirmieji bandymai 

užšaldyti maisto produktus buvo atliekami ne su žuvimis ar 
mėsa, o su visų mėgstamu prabangos produktu - sviestu. 

Sūris, sėkmingesnis būdas pienui ir grietinei konservuoti, 
taip pat buvo populiarus sūdytas vargšų maistas, nors tik tur- 
tuoliai galėjo išbandyti visas 150 angliško sūrio rūšių (ar bent 
jau tiekjų buvo likę XX a. 8 dešimtmetyje, kai Britanijos sūrio 
mėgėjas Patrickas Ranceas ėmė kovoti už tradicinio angliško 
sūrio gamybos išsaugojimą). 

Češyre, garsėjančiame pieningomis karvėmis ir druskos 
garyklomis, savaime suprantama, buvo gaminama daug sūrio 
rūšių. Češyras yra seniausia žinoma angliško sūrio rūšis, ir jis 
laikomąs būdingesniu viduramžių anglų sūriu nei čederis ar 
stiltonas su mėlynomis gyslelėmis. Kietasis sūris, nors ne toks 
kietas kaip čederis, turi ypatingą skonį ir aromatą - jį, kaip 
manoma, lemia sūri žemė, kurioje užaugusią žolę ėda Češyro 
karvės. 


XVII amžiuje anglai atrado, kad iš sūdytų ančiuvių galima ga- 
minti padažą. Nors žemyninėje Europos dalyje šis padažas 
buvo gaminamas ne vieną šimtmetį, jis ypač pamėgtas XVII ir 
XVIII a. Grimod de La Reyniėreas, didysis XVIII a. ančiuvių 
padažo mėgėjas, rašė: „Su šiuo padažu, jeigu jis pagamintas 
tinkamai, galima suvalgyti dramblį. 

1668 m. prancūzų rašytojas Pierre'as Gontier teigė, kad 
„ančiuviai dedami į druską siekiant juos konservuoti ir tampa 
garum“. Anglai tuo metu iš tiesų vartojo ančiuvių padažą labai 
panašiai kaip garum - konservuotos žuvies sūrymą, kuris pila- 
mas ant mėsos ir kitų patiekalų kaip sūrus užkulas. 

XVIII a. Anglijoje ančiuvių padažas buvo vadinamas ke- 
čupu - ketchup, katchup ar catsup. 


KAIP GAMINTI ANGLIŠKĄ KEČUPĄ 


Paimkite butelį plačiu kaklu, įpilkite į jį pintą geriausio 
baltojo vyno acto, įdėkite dešimt ar dvylika nuluptų ir 
ką tik sutrintų askaloninių česnakų skiltelių; tada paim- 
kite ketvirtį pintos geriausio baltojo vyno, užvirinkite ir 
įdėkite į jį dvylika ar keturiolika nuplautų ir susmulkintų 
[sūdytų] ančiuvių, paskui sumaišykite juos su vynu. Kai 
vynas atšals, supilkite į butelį; tada paimkite dar ketvirtį 
pintos baltojo vyno ir įdėkite į jį muskato kevalo miltelių, 
supjaustyto imbiero, keletą gvazdikėlių, šaukštą šviežiai 
maltų pipirų ir šiek tiek visa tai pavirinkite. Kai mišinys 
beveik atšals, įpjaustykite beveik visą muskato riešutą, 
šiek tiek citrinos žievės ir įdėkite du ar tris šaukštus 
krienų; paskui sandariai užkimškite butelį ir laikykite sa- 
vaitę; vieną ar du kartus per dieną suplakite. Po savaitės 
padažas bus tinkamas vartoti; jis puikiai tinka žuviai ar 
bet kokiam aštriam mėsos patiekalui paskaninti; jis taip 
pat tinka grybų sultiniui nuskaidrinti. 


Eliza Smith, The Compleat Housewife 
(Puiki namų šeimininkė), 
16-as pomirtinis leid., 1758 


Žodis „kečupas“ kilo iš indonezietiško žuvies ir sojų pa- 
dažo pavadinimo kecap ikan. Į keleto kitų indoneziečių pa- 
dažų pavadinimą taip pat įeina žodis kecap, tariamas kečup, 

kuris reiškia tamsaus, tiršto sojų padažo pagrindą. Kodėl 
angliškas garum buvo pavadintas indonezietiškai? Reikalas 
tas, kad anglai, pradedant nuo viduramžių, Azijoje ieškojo 
ne tik prieskonių, bet ir užkulų idėjų. Daug anglų padažų, 
net Vusteršyro padažas, sukurtas XIX a. 5 dešimtmetyje, yra 
azijietiškos kilmės. | 

Nesvarbu, kaip padažas buvo vadinamas — garum, ančiu- 
vių padažu ar kečupu, - jam pagaminti reikėjo daug druskos. 
Margaret Dods perspėjo savo 1829 m. Londono kulinarijos 
knygoje, jog „kečupams reikia daug druskos, kad jie gerai išsi- 
laikytų“. Iš pradžių sūrumo kečupui teikė sūdyta žuvis, ir pir- 
muosiuose ančiuvių kečupo receptuose, tokiuose kaip Elizos 
Smith padažas, druska net neįtraukta į dedamųjų sąrašą, nes 
jos jau yra ančiuviuose. Bet ilgainiui anglai ir amerikiečiai lio- 
vėsi naudoję žuvis kečupui gaminti. Vietoj jų imta naudoti 
grybus, graikinius riešutus ar net sūdytas citrinas. Anglų virė- 
jai tapo baikštesni ir ėmė manyti, kad žuvies kvapas ir skonis 
per stiprus. Romos virėjai būtų pasibjaurėję tokiu bailumu, 
bet Margaret Dods graikinių riešutų kečupo recepto pabaigo- 
je priduria: 


Į šį kečupą kartais dedama ančiuvių, česnakų, Kajeno 
paprikų ir kt. Mes manome, kad tokių prieskonių dėti į 
padažą nedera, nes jų kvapas ir skonis gali sugadinti kai 
kuriuos patiekalus, o prireikus galima jų pridėti. 


Margaret Dods, Cook and Housewifes Manual 
(Virėjos ir namų šeimininkės vadovas), 
Londonas, 1829 

Amerikoje kečupas tapo pomidorų padažu ir iš pradžių 
buvo vadinamas „pomidorų kečupu“. Tai savaime supranta- 
ma, nes pomidoras yra Amerikos augalas, jį į Europą atvežė 
Hernanas Cortėsas; čia jis buvo pamėgtas Viduržemio jū- 
ros regione ir labai įtariai vertintas Šiaurės kraštuose. Pirmą 
žinomą „pomidorų kečupo“ receptą sukūrė vienas Naujojo 
Džersio gyventojas. Sunku tiksliai pasakyti, kada jam atėjo į 
galvą šis sumanymas, - žinoma tik tiek, kad tai atsitiko prieš 
1782 m., kai dėl savo nepopuliarios ištikimybės britų Karūnai 
jis buvo priverstas bėgti į Naująją Škotiją. 

Pirmas publikuotas pomidorų kečupo receptas buvo pa- 
rašytas 1812 m.; jo autorius - žinomas Filadelfijos gydytojas 
ir sodininkas Jamesas Measeas. Jau 1804 m. jis pastebėjo, kad 
iš „meilės obuolių, kaip tuo metu Jungtinėse Valstijose buvo 
vadinami pomidorai, galima pagaminti „puikų kečupą . Mea- 
seas teigė, kad šį pagardą dažnai vartojo prancūzai. Prancūzai 
niekada negarsėjo pomidorų kečupo pomėgiu, taigi, spren- 
džiant iš recepto publikavimo datos, prancūzais jis tikriausiai 
vadino plantatorius, pabėgusius iš revoliucijos apimto Haičio. 
Pomidorų padažas Haityje labai paplitęs iki šiol ir vadinamas 
sauce creole. 


MEILĖS OBUOLIŲ KEČUPAS 


Supjaustykite obuolius plonais griežinėliais ir ant kiek- 
vieno sluoksnio užberkite šiek tiek druskos; uždenkite 
juos ir palaikykite dvidešimt keturias valandas. Tada juos 
gerai sutrinkite ir virkite pusvalandį plačiame metali- 
niame katiliuke; pridėkite muskatų ir kvapiųjų pipirų. Kai 
tyrė atauš, supilkite į butelius ir įberkite po dvi smulkiai 
supjaustytas žaliųjų askaloninių česnakų skilteles ir įpil- 

kite pusę ketvirčio pintos [0,05 1] brendžio. Butelius san- 
dariai užkimškite ir laikykite vėsioje vietoje. 


James Mease, Archives of Useful Knowledge 
(Naudingų žinių archyvas), 
Filadelfija, 1812 


Kaip ir anksčiau, kečupas buvo labai sūrus. Lydia Maria 
Child 1829 m. Bostone išleistoje kulinarijos knygoje Ameri- 
can Frugal Housewife (Amerikos taupi namų šeimininkė), pata- 
rė gaminant pomidorų kečupą negailėti „druskos ir priesko- 
nių, nes jie būtini, kad produktas gerai išsilaikytų“. 


XVII amžiaus pabaigoje Češyro druska vis dar buvo gaminama 
naudojant dviejų sūrymo duobių Midlviče, vienos Nantviče ir 
vienos Nortviče sūrymą. Jeigu koks nors druskos gamintojas 
kinas būtų nuvykęs į Češyrą XVI a., būtų pasibaisėjęs techno- 
logijos primityvumu. Iki juosmens nuogi vyrai leisdavosi ko- 
pėčiomis į duobes, prisemdavo odinius kibirus sūrymo ir išlipę 
iš duobės išpildavo jį į medinius lovius. Tada vamzdžių ir nute- 
kamųjų griovių tinklu sūrymas būdavo paskirstomas regiono 
druskos gamintojams. Bet viename 1636 m. apsilankymo 
wiches aprašyme jau sakoma, kad Nantviče tuo metu ką tik 
buvo įrengti siurbliai sūrymui pumpuoti. 

XVIII a. gyvenimas Anglijoje ėmė keistis. Smarkiai atšilus 
klimatui žemdirbystei tinkamas metų laikotarpis tapo ilgesnis 
ir maistas atpigo. Sumažėjus maisto produktų kainoms dau- 

gelis Anglijos ūkių nebepajėgė išsilaikyti. Bankrutavę ūkinin- 
kai eidavo dirbti į pramonės įmones. 

Anglai pirmieji pasaulyje nutarė, kad pramonė išspręs vi- 
sas problemas. Žemės ūkio industrija, kuri siekė ne gaminti 
geriausius maisto produktus, o gauti kuo daugiau produkcijos 
iš vieno akro [0,4 ha], buvo anglų nuostata. Nepaprastai pa- 
didėjo kviečių derlius. Atsirado naujų pašarų, tokių kaip ro- 
pės, kuriais galvijus buvo galima šerti ištisus metus. 1701 m. 
Jethro Tullas išrado sėjamąją, kuria buvo galima sodinti tris 
eiles iš karto, ir nuo to laiko Britanijoje beveik kasmet būta 
naujų žemės ūkio išradimų, išvedama naujų hibridinių auga- 
lų, išveisiama galvijų naujų veislių ar išrandama naujų įrankių. 
Taip buvo pakloti šiuolaikinės žemdirbystės pamatai; ši siste- 
ma leidžia pagaminti didžiulį maisto perteklių industrializuo- 
tose šalyse, nors vis tiek nepajėgiama įveikti bado pasaulyje. 

Kadangi maistą buvo galima gaminti ištisus metus, priklau- 
somumas nuo druskos sumažėjo. Atrodytų, dėl tokių pokyčių 
ir druskos vartojimas turėjo sumažėti. Bet druskos gamyba di- 
dėjo. Kaip ir romėnų laikais, kai baigėsi durpės, Anglijos drus- 
kos garyklos vėl patyrė kuro stygių - dabar ėjo į pabaigą me- 
dienos ištekliai, reikalingi jų garyklų krosnims kūrenti. 


Anksčiau kurui buvo naudojama beveik vien mediena, 
todėl geležies gamyklas ištiko nuosmukis, nes net visų 
medžių, esančių apylinkėje, joms būtų užtekę tik ket- 
virčiui metų. Todėl dabar mes naudojame beveik vien 
akmens anglis, kurias mums sausuma atveža iš už 13 ar 
14 mylių [20-22 km]. 


Daktaras Thomas Rastel, 
Droitvičas, 1678 

1650 m. Češyro miškai buvo beveik visiškai iškirsti. Švi- 
niniai kaistuvai tuo metu buvo kone kambario dydžio ir juos 
kaitindavo ant anglimi kūrenamų krosnių. Brangiausiai drus- 
kos gamintojams kainavo atgabenti anglis į Češyrą. „O gal 
kartais anglių yra Češyro žemių gelmėse?“ — ėmė galvoti jie. 
Češyrą supo anglių kasybos regionai. Kiek šiauriau esančia- 
me Vaitheivene, Kamberlando grafystėje, ir kiek toliau prie 
Glazgo esančiose druskos garyklose, įsikūrusiose prie Klaido 
upės žiočių, druska buvo gaminama ir parduodama daug pi- 
giau negu Češyre, nes tų vietovių druskos gamintojai turėjo 
savo anglių kasyklas. 

Elžbieta I, nerimaudama dėl Anglijos priklausomumo 
nuo prancūziškos druskos, užtikrino, kad valstybė parems 
prie Taino Nortumberlande įsikūrusias druskos garyklas. Ji 
nutarė remti šio regiono druskos gamintojus todėl, kad jame 
buvo anglių ir kuras kainavo pigiai. 

Češyras turėjo sūrymo, upę ir Atlanto uostą. Jo druskos 
gamintojai galėjo prekiauti savo druska visame pasaulyje (ku- 
riame britų įtaka sparčiai plėtėsi), jeigu tik būtų turėję pigaus 
kuro. Todėl Češyro druskos gamintojai ėmė ieškoti anglių. 
1670 m. Johnas Jacksonas ėmė žvalgyti anglis Williamo Mar- 
bury dvare šalia Nortvičo; vos 105 pėdų [32 m] gylyje jis 
rado kietos akmens druskos klodą, bet anglių ten nebuvo nė 
pėdsako. 

Karališkoji draugija iš pradžių sutiko šią žinią labai su- 
sižavėjusi. Gal Jacksonas atrado požeminio sūrymo šaltinį? 
O gal žemių užneštą jūros dugną? 1682 m. Johnas Collinsas 
rašė apie Češyrą: „Šitie šaltiniai yra toli nuo jūros ir tikriau- 
siai trykšta iš uolų ar druskos klodų po žeme, kuriuos drėkina 
kažkokie kanalai ar paslaptingi požeminiai tuneliai.“ 

Tačiau Marbury, nusivylęs, kad Jacksonas nerado ang- 
lių, akmens druskos kasti nesiėmė ir 1690 m. bankrutavo. 
1693 m. kitas Češyro žemvaldys, seras Thomas Warburtonas, 
irgi rado akmens druskos savo dvaro žemės gelmėse ir nutarė 
pradėti jos gavybą; po ketverių metų Češyre jau veikė ketu- 
rios akmens druskos kasyklos, ir viena iš jų priklausė jam. 

Akmens druskai išgauti nereikėjo kuro, bet Češyro sū- 
rymo garintojai iš pradžių bandė įtikinti parlamentą priimti 
įstatymą, draudžiantį akmens druskos kasybą. Jie baiminosi, 
kad smulkius Češyro verslininkus, turinčius tik sūrymo šalti- 
nį ir keletą švininių kaistuvų, išstums didelės ir turtingos ka- 
sybos bendrovės. 

Tačiau ilgainiui akmens druskos kasybos pramonė įgavo 
tokią didelę ekonominę svarbą, kad 1713-1741 m. vyriausy- 
bė įrengė vandens kelių, jungiančių druskos kasyklas su Mer- 
siu, tinklą. Šimtmečio pabaigoje palei Mersį buvo pastatytas 
druskos rafinavimo fabrikas, o prie Liverpulio dokų - drus- 
kos sandėlis. Anglis iš pietų Lankašyro priešingame Mersio 
krante buvo galima pigiai gabenti baržomis. Druskos pramo- 
nė, akmens anglių pramonė ir Liverpulio uostas teikė vieni 
kitiems darbo ir kartu suklestėjo. 

Češyras suklestėjo ir tapo įtakingu regionu kaip tik tuo 
metu, kai Škotija buvo besusivienijanti su Anglija, ir tai pavei- 
kė šios sąjungos sąlygas nepalankiai Škotijai. 1707 m. Angli- 
joje nuvertus kataliką Jokūbą II škotams buvo garantuota teisė 
laisvai išpažinti presbiterionų tikėjimą — taip buvo pašalinta 
paskutinė kliūtis, trukdžiusi susivienijimui. Škotijos ir Angli- 
jos parlamentai susijungė. Bet susivienijimas reiškė, kad škotai 
galės prekiauti savo druska Anglijoje, todėl Češyro prekiauto- 
jai prie sąjungos sutarties pridėjo daug susitarimų dėl druskos 

gamybos ir kainų - jais siekė neleisti škotų druskos gaminto- 
jams varžytis su jais. Tai buvo viena iš keleto priežasčių, dėl 
kurių sąjunga iš pat pradžių susilaukė prieštaringų vertini- 
mų. Dar beveik prieš trisdešimt metų iki susijungimo Johnas 
Collinsas įspėjo, „kad jei prekyba druska nebus kontroliuo- 
jama muitais“, konkurencija supriešins Angliją ir Škotiją. 

O Češyro druskos gamintojai vis neprarado vilties, kad 
aplinkinių vietovių anglių klodai siekia ir jų regioną. 1899 m. 
jie išgręžė vienos mylios [1,6 km] gylio šachtą, bet ir vėl rado 
tiktai druską. 


Kai industrializacija Anglijoje dar nebuvo kaip reikiant įsibė- 
gėjusi, Češyre pramoninė aplinkos tarša buvo įprastas daly- 
kas. Češyro verslininkai su pasitenkinimu žiūrėdavo į dangų, 
dvidešimt keturias valandas per parą tamsų nuo dūmų debe- 
sų, kylančių iš druskos garinimo krosnių, ir didžiavosi savo 
regiono pramonės išsivystymu. 

Češyro miškai buvo iškirsti krosnims kurstyti. Ganyklose 
buvo išverčiamos nuosėdos, jas reikėjo periodiškai valyti iš 
druskos kaistuvų, taigi žemę išvagojo bevaisiai balti randai. Ir 
net pati Žemė ėmė griūti. 

1533 m. pranešta, kad šalia Kombermero Češyre atsirado 
įgriuva ir kad ji prisipildė jūros vandens. 1657 m. kitas mažas 
sūraus vandens tvenkinys atsirado Biklyje. 1713 m. įgriuva 
atsirado Viver Hole, šiek tiek piečiau Vinsfordo. Visos šitos 
piltuvo formos duobės buvo arti druskos kasyklų, ir jas vi- 
sas nedelsiant užpildydavo sūrymas. Daugelis vietos gyven- 

tojų manė, kad duobės atsiranda griūnant apleistoms druskos 
šachtoms. Kasyklų savininkai tai neigė, tačiau paskutiniais 
dviem XVII a. dešimtmečiais kiekvienais metais ar kas dveji 
atsirasdavo nauja duobė; atrodė, kad žemės įgriuvos susiju- 
sios su besiplečiančia druskos kasyklų veikla. 


Nors Češyre druskos:gavyba augo, Anglija vis tiek liko priklau- 
soma nuo druskos importo. Ši pavojinga priklausomybė kėlė 
nerimą ne tik karalienei Elžbietai, bet ir XVII a. bei XVIII a. 
valdovams, juo labiau kad druska daugiausia buvo importuoja- 
ma iš Anglijos pagrindinės varžovės Prancūzijos. Per sausumos 
karo žygius kiekvienas britų kareivis gaudavo didžiulę druskos 
porciją, kad pakeliui įsigijęs šviežios mėsos galėtų ją užsūdyti ir 
pasirūpinti maisto atsargomis. Britų karinis jūrų laivynas taip 
pat buvo aprūpinamas druska ir sūdytais maisto produktais. 
Druska buvo strateginis produktas, kaip ir parakas, kuris irgi 
gaminamas naudojant druską. 

1746 m. Češyro gyventojas Thomas Lowndesas pateikė 
admiralitetui knygos apimties pranešimą apie būdus, kaip 
Britanijai apsirūpinti sava jūros druska. Išstudijavęs prancūzų 
ir olandų druskos gamybos būdus, jis labai susijaudinęs pa- 
skelbė atradęs puikios druskos paslaptį: 


ŠTAI GAMYBOS PROCESAS 
Pripilkite sūrymo į Češyro druskos kaistuvą (jame pa- 


prastai telpa apie 800 galonų [3 040 1]), kad nuo viršaus 

liktų apie colis [2,5 cm]; tada sukraukite ir užkurkite 
laužą; kai sūrymas šiek tiek sušils, įpilkite maždaug un- 
ciją [28 g] kraujo iš skerdyklos arba dviejų kiaušinių bal- 
tymus. Tegu sūrymas smarkiai užverda; kai pakils putos, 
nugriebkite jas. Nugaravus didelei daliai vandens, įpilkite 
į kaistuvą trečdalį pintos šviežio alaus arba tiek pat salyk- 
linio gėrimo: kai pamatysite pasirodančius druskos kris- 
talus, įmeskite į sūrymą muskato riešuto dydžio šviežio 
sviesto gabalėlį; ir kai mišinys pagaruos apie pusvalandį, 
tai yra, kai susidarys daug druskos, išgraibykite kaistuvą, 
kitaip tariant, išimkite druską. 

Sumažinus ugnį, sūrymas pasidarys reikiamo tirš- 
tumo. Nedėkite daugiau kuro į ugnį, o leiskite sūrymui 
pamažu vėsti, kol bus galima įkišti į jį ranką: išlaikykite 
sūrymą tokio karštumo kuo ilgiau; ir kai taip pakaitinus 
ims formuotis kristalai, įmeskite mažo muskato riešuto 
dydžio šviežio sviesto gabalėlį ir po maždaug dviejų mi- 
nučių įberkite į kaistuvą, kaip galima tolygiau, unciją ir 
tris ketvirčius [50 g] švaraus paprasto alūno, gerai su- 
trinto į miltelius; paskui tučtuojau paprasta geležine 
keptuvės grandykle labai smarkiai apie minutę maišy- 
kite sūrymą per visą kaistuvo plotą; tada leiskite sū- 
rymui nusistovėti ir nuolat kurstykite ugnį, kad sūrymas 
nebūtų nei deginamai karštas, nei drungnas; taip kaitin- 
kite mišinį apie tris dienas ir naktis, o paskui išgraibykite 
druską. 

Likęs sūrymas tuo metu atšals ir nebesikristalizuos; 
todėl į ugnį reikia įmesti naujų anglių, ir sūrymas turi pa- 
virti apie pusvalandį, bet ne taip smarkiai kaip prieš pirmą 
graibymą; tada įprastu įrankiu išgraibykite druską, kai ji 

ims kristi (kaip tai vadinama), ir padėkite ją atskirai; dabar 
leiskite sūrymui nusistoti ir atvėsti. Kai sūrymas atvėsta 
tiek, kad į jį galima įkišti ranką, tiksliai pakartokite visus 
veiksmus kaip anksčiau; tiktai neberkite alūno daugiau 
negu uncijos su ketvirčiu [35 g]. Po maždaug aštuonių ir 
keturiasdešimties valandų išgraibykite kaistuvą. 


Thomas Lowndes, Brine-salt Improved, or 

The Method of Making Salt from Brine, That Shall Be 
"as Good or Better Than French Bay-salt 

(Pagerinta sūrymo druska, arba Kaip pagaminti 
druską iš sūrymo, kuri yra ne blogesnė ar net geresnė 
negu prancūziška įlankos druska), 1746 


„Kuo daugiau druskos bus gaminama šiuo būdu, tuo la- 
biau žmonės džiaugsis, kad mano paslaptis tapo žinoma“, - 
patikino admiralitetą Lowndesas. Tačiau daugumai druskos 
gamintojų, suprantama, jo būdas pasirodė pernelyg sudėtin- 
gas, nes druska teikė pelną tik tuo atveju, jeigu jos gamybos 
kaina buvo maža. Po dvejų metų gydytojas Williamas Brown- 
riggas daug dėmesio susilaukusiame darbe The Art of Making 
Common Salt (Menas gaminti valgomąją druską) kritikavo 
Lowndeso būdą, teigdamas, kad „galima pagaminti grynesnę 
ir sūresnę druską mažesnėmis sąnaudomis“. 

Češyro druskos gamintojams rūpėjo ne tik druskos ko- 
kybė, kur kas labiau jiems rūpėjo gamybos savikaina. Beveik 
prieš 75 metus daktaras Thomas Rastelas iš Droitvičo rašė, 
kad jo regiono gamintojai supaprastino druskos gamybą vie- 
toj brangaus kraujo, pilamo į sūrymą Češyre, naudodami 
kiaušinio baltymo putas - jos ir dabar naudojamos kulinari- 

joje priemaišoms iš mėsos sultinio pašalinti ar siekiant, kad 


drebučiai būtų skaidrūs: 


Nuskaidrinimui mes naudojame tik kiaušinių baltymus: 
į galoną ar du [3,8-7,5 1] sūrymo įpilame ketvirtį bal- 
tymo, suplakame rankomis, kol pakyla putos, panašios į 
muilo, ir nedidelį kiėkį šių putų įpilame į kiekvieną ku- 
bilą; jos iškelia į paviršių visus nešvarumus. Vieno kiau- 
šinio baltymu galima išvalyti 20 bušelių [704 1] druskos. 
Taip išvalyta mūsų druska būna baltut baltutėlė ir neturi 
nemalonaus kvapo ir prieskonio, kaip toji, kuri būna išva- 
lyta krauju. Granulių dydį mes reguliuojame maišydami 
tirštą sūrymą - jeigu maišome dažnai, granulės būna 
smulkesnės, o jeigu retai - stambios kaip įlankos stambia- 
grūdės druskos. 


Daktaras Thomas Rastel, 1678 


Anglijos druskos gamintojų tikslas visada buvo gaminti 
druską, panašią į Burnefo įlankos jūros druską, nes žvejams 
buvo reikalinga kaip tik tokia druska. Lowndesas savo trak- 
tate minėjo gavęs kapitono Masterso laišką, datuotą 1745 m. 
birželio 5-ąja, kuriame šis teigė, kad, jo skaičiavimais, Niu- 
faundlando menkių žvejai kasmet sunaudoja „bent dešimt 
tūkstančių tonų“ druskos. 

Per beveik pasaulinį 1713-1759 m. karą su Prancūzija 
Anglijai atiteko dauguma menkių žvejybos vietų Šiaurės 
Amerikoje. Anglai labai džiaugėsi naujomis menkių žvejy- 
bos galimybėmis. Bet dar prieš dešimtmetį iki didžiausių 
anglų pergalių Brownriggas įspėjo, kad vien norėdama nau- 

dotis įgytu Bretono kyšuliu, esančiu prancūzų valdomos 
Naujosios Škotijos pakraštyje, Anglija turės tiekti daugiau 
druskos. 

Šiaurės Amerikos menkių ištekliai atrodė beribiai, bet jais 
pasinaudoti britams trukdė laivų bei žvejų trūkumas ir nepa- 
"kankamas druskos tiekimas. 


XII SKYRIUS 
DRUSKOS KARAI AMERIKOJE 


So BEVEIK BET KURIOS Šiaurės Ame- 
rikos vietovės žemėlapį tuoj krenta į akis, kaip raizgiai ir 
negeometriškai jose nusidriekę šalutiniai ir vietiniai keliai — 
atrodo, kad miestai buvo įkurti ir sujungti kaip papuola, be 
jokio plano ar projekto. Tačiau iš tiesų taip yra todėl, kad šie 
keliai - tiesiog paplatinti takai, kuriuos kadaise pramynė gy- 
vūnai, ieškodami druskos. 

Gyvūnams reikalinga druska, ir jie ieško sūrymo šalti- 
nių, sūraus vandens, akmens ar bet kokios gamtoje esančios 
druskos, kurią galėtų laižyti. Laižyklos, kurių buvo visame 
žemyne, dažnai buvo keleto akrų bevaisės, balzganai rudos 
ar balzganai pilkos žemės ploteliai. Tose vietose, kurias nuo- 
lat laižo gyvūnai, atsiranda gilios duobės, beveik kaip urvai. 
Laižyklos kelio pabaigoje atsirado tinkamų vietų apsigyven- 
ti - jose buvo druskos, tad kaimai kūrėsi prie jų. Link druskos 
laižyklos prie Erio ežero (dabartinės Niujorko valstijos terito- 
rijoje) vedė platus bizonų (buffalo) pramintas takas, ir prie jos 
įkurtas miestas buvo pavadintas Bafalu. 


220 


Atvykę į Šiaurės Ameriką europiečiai pamatė, kad dauge- 
lio gyvenviečių indėnai moka pasigaminti druską. 1541 m. 
ispanų tyrinėtojas Hernando de Soto, keliaudamas Misisipės 
aukštupio link, pastebėjo: „Upės krantuose jie renka druską, 
liekančią ant smėlio, kai atslūgsta vanduo. Kadangi joje yra 
daug smėlio priemaišų, jie deda ją į specialius krepšius, ku- 
riuos pina plačius viršuje ir siaurėjančius dugno link. Šiuos 
krepšius jie pakabina ant įstrižai įkastų stulpų, po jais pastato 
indus ir skalauja smėlį vandeniu - taip ištirpusi druska suteka 
į indus, o smėlis lieka krepšiuose. Tada jie virina tuos indus 
ant ugnies, kol ant dugno lieka druska. 

Tačiau druską gamino tik žemdirbyste besiverčiantys 
vietos gyventojai. Daugelis medžiokle besiverčiančių indė- 
nų genčių, kaip penobskotai, menominiai ir čipevai, iki eu- 
ropiečių atvykimo niekada nevartojo druskos. Išimtis buvo 
tik Beringo sąsiaurio eskimai, kurie virdavo šiaurinių elnių, 
snieginių avių, lokių, ruonių, jūrų vėplių ir kitų sumedžio- 
tų gyvūnų mėsą jūros vandenyje, kad ji įgautų sūrumo. Jė- 
zuitų misionieriai skundėsi, kad huronų krašte visiškai nėra 
druskos, nors vienas misionierius manė, kad huronų regėji- 
mas geresnis negu prancūzų kaip tik dėl to, kad jie nevartoja 
vyno, druskos ir „kitų dalykų, kurie džiovina akių skysčius ir 
jas susilpnina. 

Pasakojama, kad Pjudžeto įlankos indėnai maitinosi dau- 
giausia lašišomis ir visiškai nevartojo druskos. Konektikuto 
mohikanai valgė daug omarų, moliuskų, alsių, nėgių, taip pat 
grūdų, bet, pasak Cottono Matherio, „neturėjo nė grūdelio 
druskos, kol mes jiems dovanojome ją.“ 

Tačiau delavarai sūdė savo kukurūzų miltus. Hopiai virė 
pupas ir moliūgus su druska ir sūdytame vandenyje troškino 

didžiųjų veislės kiškius su aitriąja paprika ir laukiniais svogū- 
nais. Zuniai virė virtinius sūrymo padaže ir gamino kushewe — 
sūrią duoną. Leisdamiesi į kelionę zuniai visada pasiimdavo 
ąsotį druskos ir ąsotį aitriųjų paprikų - šių prieskonių mišinys 
JAV pietvakariuose iki šiol yra klasikinis užkulas. 


Septintąjį actekų kalendoriaus mėnesį jie garbindavo deivę 
Vikstociatlę, kuri, jos brolių lietaus dievų ištremta į sūrius van- 
denis, atrado druską ir išmokė žmones ją gaminti. XVI a. is- 
panų vienuolis Bernardino de Sahagunas aprašė jos išvaizdą: 
auksuotomis ausimis, geltonais drabužiais, su vaivorykštinių 
žalių plunksnų karūna ir sijonu iš žvejų tinklo. Vienoje rankoje 
ji laikė skydą, papuoštą erelio, papūgos ir ketsalio plunksnomis, 
ir mušė ritmą lazda, apipinta smilkalų pripildytomis popieri- 
nėmis gėlėmis. Mergina, parinkta įkūnyti Vikstociatlę, dešimt 
dienų šoko su druskos rinkėjomis. Kulminacinę šventės dieną 
buvo paaukojami du vergai, o paskui ir pati mergina. 

Druskos dievybes garbina daugelis vietinių Šiaurės Ameri- 
kos kultūrų, o vyriškos lyties druskos dievų pasitaiko retai. Na- 
vahų druskos deivė yra pagyvenusios moters pavidalo. Žemdir- 
biai indėnai, gyvenę JAV pietvakarių ir Meksikos teritorijoje, 
druskos rinkimą dažnai pradėdavo su didelėmis ceremonijo- 
mis. Hopių gentyje jos apimdavo sueitį su moterimi, paskirta 
vaidinti druskos deivę. Daugelyje pietvakarių genčių druskos 
rinkimą organizuodavo žyniai. Paprastai rinkti druską galėjo tik 
įšventinti druskos rinkėjų kulto nariai. Dažnai į keliones rinkti 
druską galėjo leistis tiktai privilegijuoto klano, tokio kaip lagu- 


nų genties papūgos klanas, nariai. Daugumoje kultūrų rinkti 
druską buvo leidžiama tik vyrams, bet navahai leisdavo tai da- 
ryti ir moterims. Zuniai, pasak legendos, iš pradžių leido rink- 
ti druską ir vyrams, ir moterims, bet rinkdamos jos elgdavosi 
taip lengvabūdiškai, kad įžeidė druskos deivę, ir druskos šalti- 
niai ėmė sekti. Taigi jie irgi uždraudė tai daryti moterims. Visi 
zuniai melsdavosi, kad druskos rinkėjų ekspedicija saugiai grįž- 
tų. Kai jie grįždavo, kiekvienam druskos rinkėjui jo teta iš tėvo 
pusės trinkdavo galvą ir kūną su jukos muilo putomis. 


Per visą abiejų Amerikų istoriją nepaliaujamai vyko karai dėl 
druskos. Kas turėjo druskos, tam priklausė ir valdžia. Taip buvo 
dar prieš pasirodant europiečiams, ir padėtis nepasikeitė iki 
Amerikos pilietinio karo pabaigos. 

Kaip ir Italijos pusiasalyje, visi didieji civilizacijos centrai 
Amerikos žemyne buvo įkurti tose vietose, kuriose buvo drus- 
kos. Inkų sūrymo šuliniai buvo visai šalia Kusko. Kolumbijos 
klajoklių gentys savo pirmąsias nuolatines gyvenvietes tikriau- 
siai įkūrė todėl, kad jiems reikėjo druskos, ir jie išmoko ją ga- 
minti. Jų bendruomenės telkėsi prie natūralių sūrymo šaltinių. 
Čibčai, kalnų gentis, gyvenusi vietovėje, kurioje vėliau įsikūrė 
Kolumbijos sostinė Bogota, įsivyravo todėl, kad jie geriausiai 
mokėjo gaminti druską. Du kartus per metus druskos valdovai 
čibčai pagerbdavo dievus susilaikydami nuo sekso ir druskos — 
tai dar vienas pavyzdys, atskleidžiantis druskos sąsajas su sek- 
su, ir tai turėtų sudominti nūdienos psichologus. 

Kaip ir afrikiečiai, čibčai gamino įvairių rūšių druską - ga- 

rindavo sūrymą, paskui sulipdydavo ją į kūgius. Kaip ir įprasta 
daugiaklasėje visuomenėje, balčiausia druska buvo skirta tur- 
tuoliams, o tamsi, nemalonaus skonio - vargšams. Visus na- 
tūralius čibčų sūrymo šaltinius valdė monarchas, vadinamas 
zipa, kurio galios laidininkas buvo gebėjimas paskirstyti drus- 
ką. Atvykę ispanai, laikydami druskos paskirstymą monarcho 
prerogatyva, patys ėmė valdyti sūrymo šaltinius, paskelbė 
juos savo karaliaus nuosavybe ir taip sugriovė zipų valdžią. 

Pasak Bernalio Diazo, Hernano Cortėso užkariavimų 
metraštininko, actekai gamino druską garindami šlapimą. O 
viena dabartinio Hondūro teritorijoje gyvenusi gentis nardi- 
no į vandenyną nuodėgulius ir nugramdydavo nuo jų drus- 
ką - taip pat kaip, romėnų teigimu, darė britai. Tačiau daž- 
niausiai druska buvo išgaunama garinant natūralių šaltinių 
kaip Sacharos sebchose, arba renkama vandenyno pakrantėje. 

Actekų kariuomenė kontroliavo druskos kelius ir užkirs- 
davo priešams, tokiems kaip Tlaskalatekas, prieigą prie drus- 
kos. Williamas Prescottas klasikinėje 1819 m. išleistoje kny- 
goje History of the Conguest of Mexico (Meksikos užkariavimo 
istorija) taip aprašė duoklę, kurią actekams mokėjo jų valdi- 
niai: „2 000 kepalų labai baltos druskos, sulipdytos kūgiais, 
skirtos tiktai Meksikos valdovams.“ 

Ispanai įtvirtino savo valdžią atimdami iš nugalėtų vie- 
tos gyventojų druskos garyklas. Cortėsas, kuris buvo kilęs iš 
pietų Ispanijos, netoli ispanų ir portugalų druskos garyklų 
esančios vietovės, suprato politinę druskos svarbą. Jis susi- 
žavėjęs pastebėjo, kad tlatokų gentis išsaugojo savo nepri- 
klausomybę ir išvengė actekų priespaudos susilaikydama 
nuo druskos. „Jie visiškai nevalgė druskos, nes jų žemėje jos 

nebuvo, - rašė jis; kaip ir britai, jie bijojo tapti priklausomais 
nuo svetimos druskos. 


Pirmieji archeologiniai radiniai, liudijantys, kad majai gamino 
druską, datuojami apytiksliai 1000 m. pr. Kr., bet kitose Mek- 
sikos vietovėse, tokiose kaip Oachaka, kuriose gyveno kitos 
gentys, buvo rasta dar senesnių druskos garyklų. Turbūt per 
drąsu tvirtinti, kad didžioji majų civilizacija iškilo ir žlugo dėl 
druskos, tačiau ji iškilo ėmusi kontroliuoti druskos gamybą ir 
suklestėjo dėl gebėjimo prekiauti druska, nepaisant nepaliauja- 
mo karo dėl druskos šaltinių kontrolės. Atvykus europiečiams, 
jų civilizaciją buvo ištikęs nuosmukis, ir pirmiausia tai rodė 
sutrikusi druskos prekyba. 

Majų pasaulis driekėsi nuo Jukatano pusiasalio iki nūdie- 
nos Meksikos Čiapaso valstijos ir Gvatemalos. XVI a. pra- 
džioje į Jukatano pusiasalį atvykęs Hernanas Cortėsas pama- 
tė, kad majai gamina daug druskos ir prekiauja ne tik druska, 
bet ir sūdytais maisto produktais bei dirbiniais, tokiais kaip 
sūdyta žuvis ir druska konservuoti kailiai. 

Majai vartojo druską kaip vaistą: sumaišyta su mairūnais 
ir xul medžio lapais ji buvo vartojama kaip kontraceptikas, su- 
maišyta su aliejumi - epilepsijai gydyti, o sa medumi - gim- 
dymo skausmams malšinti. Taip pat ji buvo naudojama apei- 
gose, susijusiose su žmogaus gimimu ir mirtimi. 

Jukatane druską imta gaminti garinant saulėje sūrymą 
bent prieš 2 000 metų, tai yra Amerikos senbuviai ėmė ga- 
minti jūros druską bent ne vėliau negu europiečiai. Majai taip 

pat žinojo, kaip išgauti druską iš augalų, nors augalo druska 
paprastai yra kalio chloridas, o ne natrio chloridas. Jie degino 
tam tikrų rūšių palmes bei žoles, mirkydavo jų pelenus vande- 
nyje, o sūrymą garindavo. Tokiu būdu druska apsirūpindavo 
nuo išorinio pasaulio izoliuotos miško gentys daugelyje Ame- 
rikos ir Afrikos vietovių. 

Čiapaso lakandonai yra izoliuota ir kultūriškai skirtinga 
majų gentis, savarankiškai gyvenusi atogrąžų miške, kol jis, 
jų nelaimei, tapo Meksikos ir Gvatemalos siena. Jie gamino 
druską degindami tam tikros rūšies palmes ir naudojo ją kaip 
pinigus. Apsirengę ilgomis baltomis sukniomis, lakandonai 
plaukiojo kanojomis po savo atogrąžų mišką ir ramiai gyve- 
no iki XX a. Jų unikalus gyvenimo būdas buvo sugriautas, kai 
šiuolaikinė Meksika ir Gvatemala susirūpino tarpvalstybine 
siena, einančia per lakandonų mišką. Kariškiai ėmė jį kirsti, 
nes medžiai trukdė sieną saugoti. Kai kurie lakandonai ėmė 
pelnytis pardavinėdami kietmedžius miško ruošos bendro- 
vėms. Miškui nykstant genties tradicijos ėmė irti ir ji prarado 
savarankiškumą. Kadangi miško ruošos bendrovės aprūpino 
juos druska, lakandonai liovėsi gaminti ją degindami palmes. 

XX a. 8 dešimtmetyje pastačius užtvanką buvo užlietas 
Konkordijos miestas ir jo apylinkėse buvusios druskos garyk- 
los - tokie veiksmai yra tipiškas Čiapaso valstijos teritorijoje 
gyvenusių majų kultūros griovimo pavyzdys. Pasak Eranso 
Blomo, danų antropologo, kuris 3-5 dešimtmetyje tyrė majų 
kultūrą, šioje vietovėje buvo unikalių majų kalnų druskos ga- 
ryklų, kur sūrymas medžių kamienų vamzdžiais buvo trans- 
portuojamas iš šaltinių į seklius akmeninius garinimo kais- 
tuvus — panašius į havajiečių naudotus akmeninius dubenis. 

Konkordijos gyventojai dėjo į garinimo kaistuvus nend- 

rių, dažnai supintų į šešiakampes žvaigždes. Nendrės apaug- 
davo storu kristalų sluoksniu ir atrodė kaip žėrintys balti 
papuošalai. Druskos gamintojai parduodavo šiuos druska ap- 
lipusius nendrių nėrinius kaip aukas dievams. Blomo laikais 
žmonės nešdavo tokius papuošalus į katalikiškas bažnyčias. 

Atsitiktinumo valia Češyro druskos gamintojai turėjo pa- 
našią tradiciją. Per Kalėdas jie dėdavo į garinimo kaistuvus 
šakas ir, kai jos tarsi sniegu pasidengdavo druskos kristalais, 
puošdavo jomis namus. 


Užkariautojai ispanai ne tik įvedė savo valdžią ir ėmė kontro- 
liuoti druskos gamybą ir prekybą, bet ir nepaprastai padidino 
druskos paklausą. Jie ėmė auginti galvijų, kuriems šerti reikėjo 
ir druskos, bandas. Klestinčiai ispanų odos dirbinių pramo- 
nei taip pat reikėjo druskos konservuoti odoms. Druska buvo 
naudojama ir išgaunant brangiuosius metalus, dėl kurių ispa- 
nai buvo tiesiog pakvaišę. XVI a. viduryje Meksikoje jie išrado 
„patijaus“ būdą išgryninti sidabrą - jis buvo atskiriamas nuo 
rūdos naudojant druską, nes druskoje esantis natris atskiria jį 
nuo priemaišų. Gryninant sidabrą „patijaus“ būdu reikėjo di- 
džiulio kiekio druskos, tad ispanai greta sidabro kasyklų pastatė 
stambias druskos garyklas. 

Jukatano pusiasalio klimatas ypač tinka druskos gamybai, 
o jo geografinė padėtis labai palanki prekiauti su netoli esan- 
čiomis Karibų jūros salomis ir Centrine Amerika. Iki Kolum- 
bo tai buvo stambiausias druskos gaminimo centras Ameri- 
koje ir išliko lyderiu, kai jį užvaldė ispanai. 

Naujieji šeimininkai nerado Jukatane brangiųjų metalų, 
todėl ėmė ieškoti būdų pasipelnyti iš pusiasalio druskos ga- 
ryklų. Ispanijos Karūna įvedė įvairius druskos mokesčius, 
dėl kurių Jukatano druska pabrango ir negalėjo konkuruoti 
Kuboje su britų druska. Nors Kuba buvo ispanų kolonija, jų 
valdomos Jukatano druskos garyklos prarado jos rinką. Bet 
XIX a., druskos kainoms ėmus smarkiai svyruoti, Jukatano 
druską per Liverpulio uostą imta importuoti į Angliją. 


Britai pirmiausia atvyko į Šiaurės Ameriką, Niufaundlandą, ir 
ėmė žvejoti menkes. Paskui jie ėmė lankytis pietuose esančio- 
se Karibų jūros salose - jose apsirūpindavo menkėms sūdyti 
reikalinga druska. Liverpulio druskos gamintojams Amerikos 
rinka atrodė per maža, ir jie rimčiau susidomėjo ja tik labai 
pagausėjus kolonistų. 

Britanijos admiralitetas jūros druskos trūkumo problemą 
sprendė siekdamas jėga arba diplomatinėmis intrigomis užval- 
dyti vietas, kuriose ją galima gaminti. Portugalija turėjo ir jū- 
ros druskos, ir didelį žvejybos laivyną, bet jai reikėjo apsaugos, 
ypač nuo prancūzų, kurie nuolat užgrobdavo jos žvejybinius 
laivus. Taigi Anglija ir Portugalija sudarė sąjungą - britų laivy- 
nas apsiėmė ginti portugalų žvejus, o Portugalija už tai sudarė 
britams sąlygas jos kolonijose apsirūpinti jūros druska. 

Portugalija leido Amerikos krantų link plaukiantiems bri- 
tų laivams užsukti į Žaliojo Kyšulio salas ir pakrauti į savo lai- 
vų triumus jūros druskos. Majo, Bua Vistos ir Druskos (Sal) 
salose, esančiose rytinėje salyno pusėje, buvo pelkių su stip- 

riu sūrymu, ir XVII a. Portugalija suteikė britams išskirtinę 
teisę naudotis Majo ir Bua Vistos druskos pelkėmis. 

Šiose salose gaminti druską buvo įmanoma tik nuo lap- 
kričio iki liepos, paskui vasaros lietūs atskiesdavo pelkių sūry- 
mą. Paprastai britai atplaukdavo čia sausį ir nuleisdavo inkarą 
prie Majo, Gegužės salos, pakrantės. Paskutinius 200 jardų 
[183 m) iki plataus paplūdimio jūreiviai nuplaukdavo irkli- 
nėmis valtimis. Už paplūdimio plytėjo sūri pelkė - per my- 
lią [1,6 km] nusidriekę aštuonių colių [20 cm] gylio sūrymo 
telkiniai. Pripildyti laivo triumus druska jūreiviams reikėjo 
keleto mėnesių, tačiau kartais dėl anksti prasidėjusių lietų jie 
būdavo priversti išvykti anksčiau. Kartais Majo saloje susi- 
rinkdavo tiek daug britų jūreivių įgulų, kad kai kuriems lai- 
vams tekdavo plaukti į Bua Vistą. Bua Vistos saloje sūrymas 
buvo silpnesnis, todėl kristalizuodavosi lėčiau, be to, inkarą 
reikėjo išmesti toliau nuo kranto, tad jūreiviams tekdavo irtis 
visą mylią gabenant druską iki laivo. 

Bet jūros druska buvo labai vertingas laivo krovinys, tikrai 
vertas keleto mėnesių įgulos darbo. 


XVII ir XVIII amžiuje, kai Europos didvalstybės įnirtingai ko- 
vojo dėl Karibų salų, kuriose buvo auginamos cukranendrės, 
Šiaurės Europos gyventojai anglai, olandai, švedai ir danai taip 
pat ieškojo salų su druskos pelkėmis, tokių kaip Žaliojo Kyšu- 
lio salos. 

1568 m. vadovaujami Vilhelmo Oraniečio olandai pradė- 
jo aštuoniasdešimt metų trukusią kovą su Ispanija dėl nepri- 


klausomybės - todėl nutrūko druskos tiekimas iš Ispanijos. 
Bet Amerikoje olandai slapta atplaukdavo prie Venesuelos 
pakrantės į Arają, karštą negyvenamą 80 mylių [128 km] ilgio 
lagūną, ir vogdavo ispanų druską - tai buvo nesunku, nes ją 
reikėjo tik surinkti nuo paplūdimio, kur Karibų jūros vanduo 
išgaravęs virsdavo stora balta pluta. Be to, olandai taip pat ap- 
sirūpindavo druska Bonere - vienoje iš keleto netoliese esan- 
čių Nyderlandų Antilų salų. 

Britai irgi neteisėtai rinkdavo druską kitoje ispanams pri- 
klausančioje salelėje, esančioje Tortugos, arba Druskos Tor- 
tugos, salyne, kuris šiandien priklauso Venesuelai. Be to, jie 
taip pat gamino druską Angilijos ir Terkso salose, kurios buvo 
arčiau menkių žvejybos vietų Šiaurės Amerikoje, todėl geo- 
grafiškai patrauklesnės. Šiose druskos gamybos salose, kaip ir 
Žaliajame Kyšulyje, jūreiviai patys rinkdavo druską, pakrau- 
davo į savo laivus ir gabendavo į Naująją Angliją, Naująją Ško- 
tiją ar Niufaundlandą. 

Bijodami priešo karo laivų ir piratų, druską gabenantys 
laivai plaukdavo vilkstinėmis. Europoje dėl tų pačių priežas- 
čių jie taip pat vengdavo leistis į kelionę vieni. Į Kruaziko uos- 
tą įvairių šalių laivai pasikrauti druskos atplaukdavo didžiulė- 
mis flotilėmis, su iki dantų ginkluota įgula. Jūreiviams buvo 
draudžiama neštis ginklus į krantą, nes jeigu tuo pačiu metu 
atvykdavo dviejų šalių vilkstinės, bet kokios peštynės uoste 
galėjo virsti sausumos karu. Ypač priešiški vieni kitiems buvo 
anglų ir olandų jūreiviai. 

Žiemai baigiantis keletas dešimčių britų prekybinių laivų, 
lydimų karo laivų, susitikdavo Barbadose. Ten jie susijungda- 
vo į vieną didelį laivyną, išrinkdavo vadą ir plaukdavo į vieną 
iš druskos salų, paprastai į Tortugą; ten įgulos keletą mėne- 

sių darbuodavosi, kol pripildydavo savo laivų triumus druska. 
Jeigu laivų būdavo per daug arba pasitaikydavo lietingi metai, 
druskos visiems neužtekdavo. Kadangi juos vienijo tik laiki- 
nas susitarimas, skirtingų laivų įgulos varžydavosi, stengda- 
mosi kuo greičiau pripildyti savo triumus. Kai jie būdavo pilni 
druskos, laivai plaukdavo į šiaurę, kol jų kapitonai nuspręsda- 
vo, kad užpuolimo - pirmiausia ispanų laivyno - pavojus ne- 
begresia; tada kiekvienas laivas pasukdavo savo keliu. 


1684 metais Bermudų salos, britų atrastos prieš daugiau kaip 
150 metų, pagaliau tapo Britanijos kolonija. Pirmajam guber- 
natoriui buvo pavesta „toliau grėbti druską, kad anglų laivai, 
plaukiantys į Amerikos kolonijas, galėtų užsukti į kurią nors 
iš šių mažyčių salų Atlanto viduryje apie 600 mylių [965 km] 
nuo Šiaurės Amerikos pakrantės ir paimti žvejams druskos. 
Taip Bermudų salos turėjo teikti imperijai naudą. 

Tačiau Bermudų salų klimatas buvo nelabai palankus drus- 
kai garinti - čia trūko šilumos ir saulės. Kita vertus, Bermudų 
salose buvo kedrų, taigi kolonistai, kurių dauguma buvo jū- 
reiviai iš Devono, ėmė statyti iš jų mažus, greitus vienstiebius 
burlaivius. Iki XVIII a. pradžios, kai Naujosios Anglijos žvejai 
išrado škuną, Bermudų salų vienstiebiai burlaiviai, turintys 
didžiulį burių plotą, buvo laikomi greičiausiais ir geriausiais 
buriniais laivais, gebančiais pralenkti bet kokį karinį jūrų lai- 
vą. Jie tapo pagrindine prekių gabenimo priemone tarp Kari- 
bų salų ir Šiaurės Amerikos kolonijų ir kartais net buvo nau- 
dojami prekėms iš Liverpulio į Vakarų Afriką ir atgal gabenti. 

Pagrindinis produktas, iš Karibų jūros salų gabenamas į 
Šiaurės Ameriką, buvo ne cukrus, melasa ar romas, o druska. 
O iš Šiaurės Amerikos į Karibų jūros salas buvo gabenamos 
sūdytos menkės, skirtos cukraus plantacijų vergams maitinti. 

Pietinėje Bahamų salų grandinės dalyje ir dar piečiau esan- 
čioje salų grupėje, vadinamoje Terksu ir Kaikosu, druskos 
rinkėjai rado mažų salų su sūriais ežerais. Didžiojoje Inagvo- 
je, Terkse, Pietų Kaikose ir Druskos saloje buvo sūrių vidaus 
ežerų, labai tinkamų druskos gamybai. Kadangi Kolumbas ir 
jo įpėdiniai ispanai jau buvo išnaikinę vietos gyventojus, šitos 
mažai gyvenamos salos buvo nesunkiai paverstos druskos ga- 
mybos centrais. 

Didžiojoje Inagvoje pirmieji druską ėmė rinkti ispanai ir 
olandai. Ispanams išžudžius negausias vietos gentis, sala buvo 
negyvenama, ir jūreiviai iš įvairių šalių atplaukdavo čia pa- 
sikrauti druskos. Ispanai vadino salą Enagua - „vandenyje“. 
1803 m. druskos rinkėjai iš Bermudų salų prie sūrymo tven- 
kinio viename šios plokščios, žolėmis apaugusios salos pa- 
kraštyje pastatė mažą miestelį ir pavadino jį Matju Taunu. 

Iš pradžių čia lankydavosi druskos rinkėjai, jie tiesiog rin- 
ko druską, likdavusią vandens telkinių pakrantėje saulėje iš- 
garavus vandeniui. Rinkti druskos atplaukusio laivo įgulos 
jūreiviai saloje praleisdavo keletą mėnesių, o kartais ir visus 
metus; kol jie rinkdavo druską, kapitonas su trim ar keturiais 
vergais plaukdavo žvejoti jūrinių vėžlių, grobstyti sudužusių 
laivų ir prekiauti su piratais kitose salose. Kartais jie slėpda- 
vosi užutėkiuose prie klastingų uolų ar nežinomų seklumų ir 
laukdavo, kol ant jų užplauks koks nors laivas, ar net viliodavo 
laivus plaukti prie uolų, kad galėtų juos apiplėšti. 

Vienas XVIII a. Bermudų salų gubernatorius skundė- 

si, kad „trokšdami pasipelnyti Kaikose žmonės elgiasi labai 
nuožmiai ir nesibodi jokių priemonių . Jam taip pat kėlė neri- 
mą praktika siųsti vergus grobstyti sudužusių laivų, kol laisvi 
jūreiviai rinko druską. „Negrai išmoko vogti ir valstybinį, ir 
privatų turtą , - rašė gubernatorius. 

Po keleto mėnesių kapitonas su savo vergais grįždavo su 
prisigrobtais turtais, jūreiviai pakraudavo į laivo triumus drus- 
kos ir gabendavo ją parduoti į Šiaurės Amerikos kolonijas. 

XVII a. 6 dešimtmetyje britų kolonistai iš Bermudų salų 
ėmė lankytis Didžiajame Terkse ir šalia jo esančioje mažytėje 
negyvenamoje Druskos saloje, vos dviejų mylių [3,2 km] ilgio 
ir pusantros mylios [2,4 km] pločio. Pro šalį plaukiantys laivai 
sustodavo prie Druskos salos prisirinkti druskos iš tvenkinių, 
užimančių trečdalį salos teritorijos. XVII a. 7 dešimtmetyje 
Bermudų gyventojai ėmė eksploatuoti juos metodiškiau, pir- 
miausia tik vasarą, kai tvenkiniai imdavo džiūti. 

1673 m. Bermudų druskos rinkėjai ėmė lankytis Druskos 
saloje nuolat. Dar po penkerių metų druskos rinkimas tapo 
taip pat gerai organizuotas, kaip šiauriau esančioje truputį 
didesnėje Terkso (Turk), arba Didžiojo Terkso, saloje, kuri 
buvo taip pavadinta dėl to, kad čia augusių kaktusų forma ko- 
lonistams priminė turkišką turbaną. Bet žiemą atplaukdavo 
ispanai, pasiimdavo druskos rinkėjų įrankius ir sugriaudavo 
jų pašiūres. Pirmojo XVIII a. dešimtmečio pradžioje Bermu- 
dų kolonistai, siekdami apsaugoti savo turtą, įkūrė Druskos 
saloje nuolatines gyvenvietes. Ilgainiui, nors tiksliai nežino- 
ma kada, buvo pastatytas mažas uostas su akmeniniais mo- 
lais, ir jis tapo saugiausiu Terkse ir Kaikose - laivai čia galėjo 
praleisti keletą savaičių visiškai nesibaimindami audros. Bet 
kai laivai tapo didesni, mažas uostas buvo jiems per seklus; jų 

įgulos turėjo išmesti inkarą atviroje jūroje ir gabenti druską 
nuo kranto valtimis. 

Druskos gamintojai pastatė tvenkinių ir šliuzų sistemą. 
Kasmet jiems tekdavo keletą savaičių skirti sistemos remon- 
tui. Jie išleisdavo vandenį iš tvenkinių ir sutvirtindavo akme- 
nimis ar moliu grįstą dugną, kadjis laikytų vandenį ir neterštų 
atplaišomis druskos. Tada į tvenkinius vėl buvo prileidžiama 
vandens ir prasidėdavo lėtas garinimo saulėje procesas. 

Iš Bermudų salų atvykę druskos gamintojai pasistatė dide- 
lius akmeninius Bermudų stiliaus namus storomis sienomis, 
kurios turėjo išlaikyti tašytų akmenų stogą. Toks stogas, pa- 
našus į laiptuotą piramidę, galėjo atlaikyti bet kokį uraganą. 
Kambarius jie apstatė atsivežtais raudonmedžio baldais. Šie 
namai buvo tarsi vergvaldžių plantatorių rūmai, nors ir ne- 
prilygo elegancija Virdžinijos tabako, Alabamos medvilnės ar 
Vest Indijos cukraus plantacijų savininkų namams. 

Druskos gamintojų namuose būdavo įrengtos dvi veran- 
dos: rytinėje pusėje, iš kurios buvo matyti jų druskos tven- 
kiniai, ir vakarinėje, iš kurios jie matė krovinių doką. Namai 
visada buvo statomi jūros pakrantėje, prie krovinių doko. 
Druska pernelyg vertinga, kad ją būtų buvę galima patikėti 
kam nors kitam, todėl ji buvo saugoma rūsyje, kurio erdvę 
papildydavo ir belangis bei begrindis pirmas namo aukštas. 
Druska buvo druskos gamintojų turtas, ir jie saugojo ją kaip 
savo akį. 

Jūros vanduo iš vieno tvenkinio į kitą buvo pumpuojamas 
vėjo malūnų varomais siurbliais. Malūnų ir šliuzų įrangai tai- 
syti namuose buvo įrengiama kalvė. Vergai augino daržuose 
kai kurias daržoves, bet iškirtus medžius druskos kaistuvams 
kūrenti dirvožemis vis labiau seko. Sala virto karštu, sausu ir 


234 


pliku sausumos plotu, kuriame darėsi vis sunkiau apsirūpinti 
maistu ir net gėlu vandeniu. 

1790 m. Turkso ir Kaikoso salyno Providensialeso salo- 
je apsigyveno žmogus, vardu Stubbsas, kuris buvo priverstas 
išvykti iš Šiaurės Amerikos kolonijų dėl savo ištikimybės Bri- 
tanijos valdžiai, o netrukus pas jį atvyko ir jo brolis Thomas 
Stubbsas. Stubbsų šeima buvo Češyro druskos gamintojai, 
bet Thomas su broliu norėjo pradėti naują gyvenimą ir tapti 
Vest Indijos plantatoriais. Jie pavadino savo plantaciją Češyr- 
holu ir bandė auginti sizalius — agavas, iš kurių pluošto gami- 
namas kanapės pakaitalas, - bet sumanymas nepavyko. Tada 
jie bandė auginti barbadosinius vilnamedžius, bet irgi nesėk- 
mingai. Šiose plokščiose, sausose mažose salose vienintelis 
galimas verslas buvo druskos gamyba. Druskos gamintojai 
atvežė į salas galvijų: asilų tempti vežimams su druska į prie- 
plaukas, ir karvių pienui bei mėsai. 

Šiose druskos gamybos salelėse nebuvo nieko, išskyrus 
saulės šviesą ir pelkes, kuriose kaupiasi jūros vanduo. Tačiau 
jos buvo prie laivininkystės kelių ir todėl kurį laiką klestėjo, 
nes Britanijos imperijai reikėjo druskos. 


XIII SKYRIUS 
DRUSKA IR NEPRIKLAUSOMYBĖ 


NGLAI, OLANDAI, PRANCUZAI - visi vaikėsi drus- 

ką, stebuklingą eliksyrą, galintį paversti jų beribius žuvų 
išteklius naujose Amerikos jūrose nesuskaičiuojamais turtais. 
Olandai, skatindami kolonistų atvykimą, 1660 m. suteikė vie- 
nam naujakuriui teisę statyti druskos garyklas mažoje Konio 
saloje šalia Naujojo Amsterdamo. Prancūzai iš vietinių gyven- 
tojų sužinojo, kur yra laižyklos, sūrūs šaltiniai ir pelkės. Jie ap- 
sirūpindavo druska iš daugelio jau buvusių druskos garyklų, 
tarp jų Onondagos Niujorko valstijoje ir Šonitauno Ilinojaus 
valstijoje. 

1614 m. kapitonas Johnas Smithas, vienas iš pirmųjų 
105 Džeimstauno naujakurių, aktyviai skatinęs Šiaurės Ame- 
rikos kolonizaciją, ištyrė Naujosios Anglijos jūros pakrantę 
nuo Penobskoto įlankos iki Menkių kyšulio. Norėdamas pri- 
vilioti naujakurius, jis taip pat sudarė Virdžinijos ir Česapiko 
įlankos pakrančių žemėlapį ir pasakojo apie galimybes pratur- 
tėti čia iš žuvų, druskos, vaisių, brangiųjų metalų, kailių ir net 
šilko gamybos. 

Nors Smithas garsėjo pagyrūniškumu ir polinkiu perdėti, 
naujųjų žemių turtus jis aprašė labai santūriai. Reikalas tas, 
kad XVII a. pradžioje apie Amerikos turtus jau buvo parašyta 
labai daug ir labai perdedant, todėl naujakuriai greitai nusivil- 
davo ir grįždavo į tėvynę. Matydamas tai, Smithas nusprendė 
šį kartą būti realistas. Tiesa, ištikimas savo prigimčiai, jis pava- 
dino vieną Naujosios Anglijos kyšulį Anos kyšuliu - moters, 
kurią buvo įsimylėjęs tarnaudamas Turkijoje, garbei, nors 
Anglijoje šis kyšulys buvo pervadintas princo Karolio moti- 
nos Onos garbei. | 

Nors pats žvejoti nemėgo, Smithas suprato, kad ši pelnin- 
ga veikla pritraukia naujakurius. „Silkės, menkės ir jūrinės ly- 
dekos trejybė užtikrina jiems verslą ir gerovę“, - rašė jis šleivu 
stiliumi ir kelis puslapius savo Naujosios Anglijos aprašyme 
skyrė pasakojimui apie naudą, kurią įvairioms šalims teikia 
šios žuvys. Žinodamas, kad geriausias būdas įtikinti žmones 
yra pateikti įkvepiantį pavyzdį, jis įsakė savo įgulai žvejoti ir 
sūdyti menkes, kol jis tyrinėja pakrantes, o paskui pardavė 
šias sūdytas menkes Anglijoje ir Ispanijoje ir uždirbo nemažą 
pinigą, — nors turtuoliu netapo, jis plačiai išreklamavo savo 
sėkmę ir parodė, kad žvejyba Naujosios Anglijos vandenyse 
teikia nemenkų galimybių pasipelnyti. 

Smithas taip pat suprato, kad, norint įgyvendinti jo sva- 
jonę paversti Ameriką Britanijos kolonija, reikalinga druska 
ir jau 1607 m. įkūrė druskos garyklas Džeimstaune. Plauk- 
damas palei uolėtą Naujosios Anglijos pakrantę jis žymėjosi 
ne tik tas vietas, kurios atrodė tinkamos uostams steigti, bet 
ir tas, kurios atrodė palankios gaminti druskai. Jis manė, kad 
Naujojoje Anglijoje yra tinkamos sąlygos gaminti „balčiausią“ 
druską, iš naujo garinant ištirpdytą jūros druską - taip anglai 

pagerindavo prancūzų įlankos druską. Jis manė, kad Plam Ai- 
landas, esantis šiek tiek šiauriau Anos kyšulio, bus ypač tinka- 
ma vieta druskos garykloms. Tačiau sudarydamas dvidešimt 
penkių „puikiai tinkamų“ žvejybai uostų sąrašą, jis visiškai 
ignoravo geriausią uostą Anos kyšulyje, kuris jau po devyne- 
rių metų tapo Glosterio žvejybos stotimi ir galiausiai pagrin- 
diniu Naujosios Anglijos menkių prekybos uostu. 

Smitho Description of New England (Naujosios Anglijos ap- 
rašymas) buvo svarbus veiksnys, paskatinęs piligrimus vykti į 
Naująją Angliją, ir nuvykę ten jie įsitikino, kad Smitho apra- 
šymas buvo tikslus. Kaip ir žadėjo Smithas, naujojoje žemė- 
je buvo.gausu menkių ir galima gaminti druską. Atvykėliai 
žinojo Anos kyšulį esant pavadintą princo Karolio motinos 
vardu, tačiau kitą pakrantės kyšulį, kaip ir Smithas, jie vadino 
taip, kaip jį pavadino Bartholomew Gosnoldas, Smitho bend- 
ražygis, kartu įkūręs Džeimstauną, - Keip Kodu, t. y. Menkių 
kyšuliu, nes tikėjosi praturtėti iš žvejybos. 1630 m. pastorius 
Francis Higgensonas rašė savo traktate New England Planta- 
tion (Naujosios Anglijos plantacija): „Manau, kad šioje šalyje 
yra puikios sąlygos gaminti druską. Bet piligrimai visiškai ne- 
mokėjo nei gaminti druskos, nei žvejoti. 

Plimuto kolonijos gubernatorius Williamas Bradfordas 
paprašė atsiųsti iš Anglijos patarėjų žvejybos, druskos gamy- 
bos ir laivų statybos klausimais. Per keletą metų kolonija ėmė 
klestėti iš žvejybos, bet jos pajamas vis dar ribojo druskos 
trūkumas. Iš Anglijos atsiųstas patarėjas druskos gamintojas 
įrengė moliu išgrįstus garinimo tvenkinius ir pabandė gaminti 
įlankos druską kaip Prancūzijoje, bet Naujosios Anglijos oras 
tam netiko. Pasak Bradfordo, druskos gamintojas buvo „neiš- 
manėlis, kvailys ir savavalis“. 

Masačusetso kolonija, kaip ir karalienė Elžbieta, skatino 
druskos gamybą suteikdama monopoliją tiems, kurie įrody- 
davo galį gaminti druską pigiai. Kolonija suteikė Samueliui 
Winslow dešimties metų monopoliją įgyvendinti jo druskos 
gaminimo idėjas — ji laikoma pirmuoju Amerikoje išduotu 
patentu. Tais pačiais metais Johnui Jenny buvo suteikta išskir- 
tinė teisė dvidešimt vienus metus gaminti druską Plimute. 
Druskos garyklos buvo įsteigtos Seileme, Solsberyje ir Glos- 
teryje. Druska buvo reikalinga ne tiktai eksportui skirtoms 
žuvims, bet ir kailiams sūdyti. Naujakuriai pirko iš Amerikos 
senbuvių lokių, bebrų, briedžių ir ūdrų kailius ir pelningai 
perparduodavo juos Europos rinkoje. Kadangi kailiai buvo 
rauginti druska, jie dažnai buvo eksportuojami tais pačiais lai- 
vais kaip ir menkės. Bet kad vietiniai galėtų apdirbti daugiau 
kailių, britai turėjo tiekti jiems daugiau druskos. 

Naujosios Anglijos namų ūkiams taip pat reikėjo daugy- 
bės druskos vidaus vartojimui. Tipiškas kolonijinis Naujosios 
Anglijos namas vadinamas Naujosios Anglijos druskine, nes 
forma jis panašus į druskines, kokių buvo kiekvienuose na- 
muose. Naujosios Anglijos kolonistai rudenį skerdė galvijus 
ir sūdė jų mėsą. Pietums jie valgydavo arba sūdytas menkes, 
arba sūdytą jautieną su kopūstais ir ropėmis. Jie taip pat valgė 
daug sūdytų silkių, nors, atrodo, mieliausiai rinkdavosi silpnai 
sūdytas ir rūkytas raudonas silkes - galbūt todėl, kad jiems 
trūko druskos. Medžiodami šie pirmieji naujakuriai palikda- 
vo tas raudonas silkes savo kelyje, nes stiprus kvapas sutrikdy- 
davo vilkus - iš to ir kilo posakis „raudona silkė“, reiškiantis 
„klaidinantys pėdsakai“. 

Turtingi Virdžinijos gyventojai importavo labai daug sū- 
dytos jautienos iš Anglijos, nors patys augino galvijus. Jie 

manė, kad britų jautiena geriau pasūdyta galbūt todėl, kad 
britai turėjo pakankamai druskos. Bet Virdžinijos kolonis- 
tai gamino šiek tiek druskos patys ir dar daugiau importavo 
jos iš Anglijos. Jie ėmė ruošti sūdytus kiaulienos lašinius, o 
Amerikos Nepriklausomybės karo laikais išgarsėjo Virdžini- 
jos kumpiai, kurie buvo eksportuojami ne tik į kitas kolonijas 
nuo Niujorko iki Jamaikos, bet net į Angliją. 

Per revoliuciją Virdžinijos kumpis įėjo į Kontinentinės 
kariuomenės racioną ir pelnė jos pusėje kariavusių prancū- 
zų, kurie tikrai nusimanė apie kumpio skonį, susižavėjimą. 
1781 m. grafas de Rochambeau, prancūzas Amerikos revo- 
liucijos didvyris, vėliau tapęs Haičio revoliucijos budeliu, da- 
lyvaudamas karo veiksmuose Virdžinijos teritorijoje pasakė, 
kad prancūziškas kumpis „nė iš tolo neprilygsta Virdžinijos 
kumpiui kokybe ir skoniu“. 

Manoma, kad šį nedatuotą receptą iš Šarlotės apygardos 
Virdžinijos valstijoje naudojo Montisele gyvenusi Jeffersono 
šeima. 


PAGARDINTAS KEPTAS KUMPIS 


Paimkite gerai užsūdytą kumpį. Pamerkite į šaltą vandenį 
ir palikite nakčiai. Nusausinkite, įdėkite į puodą ir pripil- 
kite tiek vandens, kad kumpis būtų apsemtas. Virkite tris 
valandas. Leiskite atvėsti vandenyje, kuriame buvo ver- 
damas. Išimkite ir apipjaustykite. Įdėkite į kepimo formą, 
apibarstykite gvazdikėliais ir ruduoju cukrumi. Dvi va- 
landas kepkite orkaitėje ant nedidelės ugnies. Apšlaksty- 
kite baltuoju vynu. Valgykite su aštria mišraine. 

Išmokę gaminti druską, Amerikos kolonistai, kaip jiems buvo 
būdinga, uoliai ėmėsi darbo ir pagamindavo jos visai nemažai. 
Tačiau tuo metu, kai Britanija įgijo šias kolonijas, Češyre buvo 
atrasta akmens druska ir išaugo jos gamybos apimtis. Ilgainiui iš 
Britanijos atvežama Liverpulio druska tapo pigesnė ir prieina- 
mesnė negu vietinė, ir vietos gamybos apimtis labai sumažėjo. 
Kaip tik taip ir turėjo klostytis metropolijos ir kolonijų prekyba. 

Kol santykiai su Anglija buvo geri, kolonistai turėjo pa- 
kankamai druskos savo vidaus poreikiams, bet plėtoti užsie- 
nio prekybai jos nepakako. Tiesą sakant, jie ir neturėjo eks- 
portuoti savo produktų į užsienį. Jie turėjo viską pirkti iš 
Anglijos ir viską parduoti Anglijai. Bet Amerikos kolonistai 
pagamindavo daugiau maisto produktų, ypač sūdytų menkių, 
negu britai galėjo nupirkti. Kol amerikiečiai gamino savo pro- 
duktus naudodami britų druską, britai nė kiek neprieštaravo 
dėl perprodukcijos Amerikoje. 

Tačiau britai dažnai nepajėgė aprūpinti amerikiečių jiems 
reikalingu druskos kiekiu. 1688 m. Danielis Coxe’as rašė, kad 
Naujojo Džersio kolonijos vandenyse gausu žuvų, bet kolo- 
nija negali plėtoti žvejybos dėl „druskos trūkumo“. Naujojo 
Džersio kolonija pasikvietė iš Prancūzijos ekspertų - „įvairių 
prancūzų druskos gamybos saulėje meistrų“. O taip elgtis ko- 
lonialistams nederėjo. 

Amerikos kolonijos, ypač dvi produktyviausios - Virdži- 
nija ir Masačusetsas, - ėmė pardavinėti savo produkciją viso- 
se Atlanto pakrantės šalyse. Naujoji Anglija iš pradžių prekia- 
vo sūdytomis menkėmis ir raugintais kailiais, bet netrukus 
ėmė prekiauti ir pramoninėmis prekėmis: pirkdavo geležį ir 

Viduržemio jūros produktus baskų uoste Bilbao, mainyda- 
vo menkes į vergus Vakarų Afrikoje, vergus į melasą Karibų 
jūroje ir parduodavo iš melasos pagamintą romą Vakarų Af- 
rikoje. 

XVIII a. pradžioje Bostono prekiautojai ėmė manyti, kad 
jiems nebereikia Anglijos. Tačiau vienu svarbiu atžvilgiu jie 
klydo. Nors nepriklausomai išplėtojo didelio masto trans- 
atlantinę prekybą, jie vis dar priklausė nuo Anglijos drus- 
kos. Naujosios Anglijos kolonistai retkarčiais importuoda- 
vo druską iš kitų šalių. Laivai, gabenantys parduoti menkes 
į Bilbao, pasikraudavo druskos pietų Ispanijos Kadiso uos- 
te ar portugalų druskos Lisabonoje. Bet 1775 m. amerikie- 
čiai, kaip pavyzdingi Britanijos kolonistai, vis dar daugiausia 
pirko britų druską - Češyro druską iš Liverpulio arba jūros 
druską iš Britanijos kolonijų, ypač Didžiosios Inagvos, Terk- 
so ir Druskos salų. 

Tomo Paineo žodžiai, kad žemyno nebegali valdyti sala, 
susilaukė didelio atgarsio tarp prekybininkų. 1759 m. britai, 
matydami, kad Amerikos prekyba veda amerikiečius nepri- 
klausomybės link, įvedė didžiulius tarifus, mokesčius ir ėmėsi 
kitų priemonių apriboti Amerikos prekybą. Amerikiečiai pik- 
tai protestavo, bet britai atsakė dar griežtesniais apribojimais. 
1775 m. atmosfera taip įkaito, kad britai nutarė dislokuoti ne- 
paklusniame Bostone 3 000 kareivių, vadovaujamų genero- 
lo majoro Thomo Gageo. Kai šie kareiviai pabandė veržtis 
į šalies gilumą, amerikiečiai griebėsi ginklų ir sukilo; balan- 
džio 19-ąją jie apšaudė britų karius Konkorde ir Leksingto- 
ne. Kontinentinis kongresas, iš pradžių sušauktas 1774 m. iš- 
reikšti protestą, 1775 m. gegužę vėl susirinko pasiruošti karui. 

Birželį, Kongresui vis dar posėdžiaujant, sukilėliai puolė 

Bostoną, ir Gage'ui teko sutelkti beveik visas savo pajėgas (iš- 
skyrus 500 karių) į mūšį ant Brido kalvos prie Bostono uosto. 
Nors britai išlaikė Bostoną, Gage as mūšyje prarado daugiau 
kaip 40 proc. savo kareivių. Per šį susirėmimą, klaidingai vadi- 
namą Banker Hilio mūšiu, britai patyrė didžiausių nuostolių 
per karą. 

Vasarą 1775 m. britai paskelbė, kad kolonijose prasidėjo 
atviras sukilimas, ir įvedė karinę jūrų blokadą - dėl jos tuoj 
pat ėmė labai stigti druskos, ir ne tik žvejams, bet ir Georgeo 
Washingtono Kontinentinės kariuomenės kariams, arkliams 
ir medicinos reikmėms. Papildydama jūrų blokadą, britų sau- 
sumos kariuomenė atkirto Atlanto pakrantės vidurio koloni- 
jas nuo dviejų amerikiečių druskos šaltinių —- Naujojoje Ang- 
lijoje ir pietų salose. Britų kariuomenė net užpuolė ir sugriovė 
Atlanto pakrantės vidurio kolonijų druskos garyklas. 


Po nesėkmingo Banker Hilio mūšio Gage'as buvo pašalintas 
iš britų pajėgų Amerikoje vado pareigų, o į jo vietą paskirtas 
generolas Williamas Howeas, vieno iš karališkosios šeimos 
narių nesantuokinis sūnus. 1758 m. Howe'as buvo išrinktas 
parlamento nariu ir pasisakė prieš Amerikos prekybą ribojan- 
čias priemones, bijodamas, kad dėl tokios politikos Britanija 
praras savo kolonijas. Dabar jam buvo įsakyta išlaikyti jas jėga. 
1776 m. rugpjūtį jis užėmė Long Ailandą, o paskui ir Niujor- 
ką. Kitais metais jis išstūmė Washingtono kariuomenę iš Fi- 
ladelfijos. Šiuo karo metu jis sėkmingai atkirto Kontinentinę 
kariuomenę nuo jos pakrantės druskos aprūpinimo ir net už- 

grobė jos druskos atsargas, nors nevilties pagautas Washing- 
tonas buvo įsakęs „išsaugoti jas bet kokiomis priemonėmis“. 

Iš pradžių Amerikos kolonistai, atsakydami į britų bloka- 
dą, ėmė virinti jūros vandenį. Bet virindami jie sukūrenda- 
vo labai daug medienos, o druskos pagamindavo visai mažai. 
Vienam bušeliui [35 1] druskos pagaminti reikėjo maždaug 
400 galonų [1 520 I] jūros vandens. Žiemą šeimos laikyda- 
vo geležinį katilą jūros vandens ant namų krosnies, taip ga- 
rindamos druską be didelių papildomų išlaidų, nes ugnį vis 
tiek reikėjo nuolat kūrenti namams šildyti. Bet tokiu būdu jie 
pagamindavo tik labai nedidelį kiekį druskos. Kolonistai taip 
pat gamino druską - kalė medinius kuolus potvynio paliktose 
įdubose ir vandeniui išgaravus nukrapštydavo ant kuolų liku- 
sius druskos kristalus. Šis gamybos būdas buvo nebrangus, 
bet ir neproduktyvus. 

Amerikos Kontinentinis kongresas priėmė keletą sprendi- 
mų, kuriais bandė spręsti druskos stygiaus problemą. 1775 m. 
gruodžio 29-ąją Kongresas „nuoširdžiai rekomendavo įsta- 
tymų leidžiamiesiems susirinkimams ir konventams skatinti 
druskos gamybą savo kolonijose“. 

1776 m. kovą Pennsylvania Magazine publikavo ilgą iš- 
trauką iš Brownriggo apybraižos apie įlankos druskos ga- 
mybą. Kongresas išleido šį straipsnį brošiūra ir išplatino. 
1776 m. gegužės 28-ąją Kongresas nusprendė kitais metais 
mokėti trečdalio dolerio už bušelį (kuris sveria apie 50 sva- 
rų) premiją visiems kolonijų druskos importuotojams ir ga- 
mintojams. Kai tik buvo išleista ši brošiūra ir paskelbtas pre- 
mijos pasiūlymas, Amerikos pakrantėje ėmė steigtis druskos 
garyklos. Naujajame Džersyje ketinta kurti valstijos valdo- 
mas druskos garyklas, bet 1777 m. pakrantėje jau veikė la- 

bai daug privačių garyklų, ir šio sumanymo atsisakyta kaip 
nereikalingo. 

1777 m. birželį Kongresas sudarė komitetą „ieškoti būdų 
ir priemonių aprūpinti Jungtines Valstijas druska“. Po dešim- 
ties dienų komitetas pasiūlė, kad kiekviena kolonija teiktų fi- 
nansines paskatas ir druskos importuotojams, ir jos gamin- 
tojams. Kai kurios iš trylikos kolonijų tai jau darė. Naujasis 
Džersis pranešė, kad iki dešimties kiekvienos druskos garyk- 
los darbininkų bus atleisti nuo karinės tarnybos. 


Vyriausybei išleidus Brownriggo brošiūrą ir pasiūlius premiją 
įsisteigė daug jūros druskos gamybos verslovių, tarp jų ir pir- 
moji druskos garykla Menkių kyšulyje. Garsėjantis gausiomis 
menkių žvejų bendruomenėmis ir saulėtu bei vėjuotu oru, 
kyšulys buvo tinkama vieta druskai gaminti, juo labiau kad 
vanduo įlankoje ir Nantaketo sąsiauryje yra sūresnis negu atvi- 
ruose Atlanto vandenyse. 

Menkių kyšulyje pirmasis druską ėmė gaminti Deni- 
so miestelio gyventojas Johnas Searsas, kaimynų pramintas 
Mieguistuoju Johnu Searsu, nes jis nuolat buvo labai susi- 
mąstęs. Kaimynai skeptiškai žvelgė į 10 pėdų [3 m] aukščio ir 
100 pėdų [30 m] pločio medinį kubilą, kurį Mieguistasis Joh- 
nas pastatė Sesvito uoste. Kubilas buvo nesandarus, sūrymas 
tekėjo per plyšius ir per daugelį savaičių Mieguistasis Johnas 
pagamino tiktai aštuonis bušelius [281 1] druskos. 

Kaimynai juokėsi iš Mieguistojo Johno Searso, bet jis ne- 
pasidavė ir visą žiemą kamšė kubilą, sandarindamas jį tarsi 

laivo korpusą. 1777 m. vasarą, kilus dideliam druskos stygiui, 
jis pagamino trisdešimt bušelių [1 057 1] druskos; kaimynai 
liovėsi juoktis ir ėmė vadinti jį jau nebe Mieguistuoju Johnu, 
o Sūriuoju Johnu Searsu. 

Kitais metais bandydamas apiplaukti kyšulį britų karo lai- 
vas Somerset užplaukė ant seklumos. Pakrantė žemėlapiuose 
buvo prastai pažymėta, ir vietos gyventojai nuo seno turėjo 
tradiciją grobstyti sudužusius laivus. Searsas paėmė iš Somer- 
set triumo pompą pumpuoti vandeniui į savo kubilus. Tačiau 
ir ėmęs naudoti pompą iš triumo Searsas turėjo daug ir sun- 
kiai fiziškai dirbti, kad pagamintų druskos, ir tik dėl karo meto 
kainų ja brangiai kainuojanti druska buvo ekonomiškai pel- 
ninga. 

Po kurio laiko kaimyninio Haridžo miestelio gyventojas, 
vardu Nathanielis Freemanas, pasiūlė Searsui pumpuoti jūros 
vandenį vėjo malūnais. Nors vėjo malūnai pumpuoti vande- 
niui buvo naudojami jau VIII a. Sicilijoje, Trapanyje, Menkių 
kyšulio gyventojų manymu, tai buvo puiki nauja idėja. Ne- 
trukus mediniai kaimiški vėjo malūnai išdygo daugumos ky- 
šulio miestų pakraščiuose. Vėjo malūnai, vadinami druskos 
malūnais, vamzdžiais - tuščiaviduriais pušiniais rąstais švinu 
padengta ertme - pumpavo jūros vandenį į garinimo kaistu- 
vus. Bet vietovėse, kuriose garinti druską saulėje buvo įma- 
noma tiktai vasaros mėnesiais, toks verslas buvo pelningas tik 
dėl karo meto sunkumų. Ir net tokiomis priemonėmis šios 
maištingos-kolonijos negalėjo pagaminti pakankamai drus- 
kos savo poreikiams. 

Prieš prasidedant žiemai žvejams reikėjo sūdyti laimikį, 
o ūkininkams - skersti kiaules ir galvijus ir sūdyti jų mėsą. 
Jie tikėjosi, kad karas greitai baigsis, bet viltys neišsipildė. 

Amerikos Nepriklausomybės karas (iki Vietnamo karo) tapo 
ilgiausiu karu Jungtinių Valstijų istorijoje; Paryžiaus taikos 
sutartis buvo pasirašyta tik 1783 m. rugsėjį. Ir vos užgimusi 
nauja šalis pažino, kokia karti priklausomybė nuo svetimos 
druskos. 


XIV SKYRIUS 


LIBERTĖ, EGALITĖ 
IR MOKESČIŲ LENGVATOS 


1 875 M. GARSUS VOKIEČIŲ BOTANIKAS Matthia- 

sas Jakobas Schleidenas parašė knygą Das Salz (Druska), 
kurioje teigė, kad druskos mokesčiai ir despotizmas yra tie- 
siogiai susiję. Jis atkreipė dėmesį, kad nei senovės Atėnai, 
nei Roma, kol buvo respublika, neapmokestino druskos, o 
Meksiką ir Kiniją pateikė kaip savo laikų tironijų, apmokes- 
tinusių druską, pavyzdį. Abejotina, ar druskos mokesčius 
visada galima laikyti lakmuso popierėliu, tiksliai parodan- 
čiu šalies demokratiškumą, bet Prancūzijos druskos mokes- 
tis — gabelle - aiškiai atskleidė prancūzų monarchijos nege- 
roves. 

Gabelle buvo teisinama argumentu, kad visi žmonės - ir 
turtingi, ir vargšai — vartoja maždaug tiek pat druskos, taigi 
druskos mokestis iš esmės yra asmens mokestis, vienodas 
kiekvienam žmogui. Per visą istoriją žmonės labiausiai ne- 
kentė asmens mokesčių, užkraunančių vienodą naštą ir var- 
gingiausiems valstiečiams, ir turtingiausiems aristokratams. 
Gabelle nebuvo išimtis, todėl šį kasdienį produktą buvo sunku 

įsigyti. Tačiau dar labiau žmones siutino tai, kad mokestis, pa- 
branginęs kasdien vartojamą druską, turtino Karūną. 

Karūna teigė, kad gabelle yra teisingas mokestis, nes vi- 
siems žmonėms tenka vienoda našta, bet tai buvo netiesa. 
Buvo daug išimčių, tokių kaip lengvatos Koljūro miestui, kai 
kurioms religinėms institucijoms, kai kuriems pareigūnams, 
teisėjams ir Žymiems žmonėms. 

Gabelle mokestis, kaip ir Prancūzija, buvo suformuotas 
palaipsniui. 1259 m. Liudviko Šventojo brolis grafas Karolis 
I Anžu pirmasis pabandė visapusiškai administruoti druskos 
gamybą ir prekybą, apmokestindamas Bere druskos garyklas 
šalia Marselio. Kitą šimtmetį druskos mokesčiai buvo įvesti 
Pekė, Eg Morte ir Kamarge - visą šį regioną administracijoje 
imta vadinti Pays de Petite Gabelle. 1341 m. Pilypas VI nustatė 
druskos mokesčių tvarką šiaurės Prancūzijoje, kuri buvo pava- 
dinta Pays de Grande Gabelle. Beveik visos tuo metu prancūzų 
Karūnos valdomos žemės įėjo į vieną iš šių dviejų regionų. 

Iš pradžių druskos gabelle sudarė kuklus 1,66 proc. pardavi- 
mo mokestis. Tačiau kiekvieną monarchą anksčiau ar vėliau iš- 
tikdavo krizė - tai tekdavo mokėti išpirką už kokį nors princą, 
tai skelbti karą — ir vienintelis būdas iš jos išsisukti buvo padi- 
dinti druskos mokestį. XVII a. 7 dešimtmetyje karalius Liud- 
vikas XIV laikė gabelle pagrindiniu valstybės pajamų šaltiniu. 

Iš dalies gabelle labiausiai erzino dėl sel du devoir - druskos 
prievolės. Kiekvienas vyresnis negu aštuonerių metų Grande 
Gabelle gyventojas kasmet privalėjo pirkti septynis kilogra- 
mus druskos didele, valdžios nustatyta kaina. Tiek daug drus- 
kos suvartoti buvo neįmanoma, jeigu nenaudojai jos sūdyti 
žuviai, dešroms, kumpiams ir kitiems maisto produktams. Bet 
naudoti sel du devoir sūdytų maisto produktų gamybai buvo 

draudžiama, ir nutverti tai darantys žmonės būdavo apkaltin- 
ti faux saunage — neteisėtu druskos naudojimu - tai užtrauk- 
davo griežtas bausmes. Kaltinimus faux saunage buvo galima 
pateikti net už paprasčiausius veiksmus. Pavyzdžiui, Kamargo 
kaime gabelle vengimu galėjo būti apkaltinti piemenys, kurie 
leisdavo savo bandoms gerti sūrių tvenkinių vandenį. 

1670 m. pataisius baudžiamąjį kodeksą, Prancūzijoje at- 
sirado ir dar vienas druskos panaudojimo būdas. Buvo įvesta 
bausmė už savižudybę - ją taikant savižudžių kūnai būdavo 
užsūdomi, paskui atnešami į teismo salę ir, teisėjui paskelbus 
nuosprendį, pririšami prie gėdos stulpo aikštėje. Pagal naująjį 
kodeksą, teismo neišvengdavo ir tie kaltinamieji, kurie mirda- 
vo kalėjime - daugelyje jų kalinimo sąlygos buvo nežmoniš- 
kos. Jie taip pat būdavo užsūdomi ir atgabenami į teismą. Bre- 
tonų istorikai atrado, kad 1784 m. Kornvailio miesto kalėjime 
mirė Maurice'as LeCorreas. Jį buvo liepta užsūdyti ir vėliau 
atgabenti į teismą. Bet dėl kažkokios biurokratų klaidos lavo- 
nui nebuvo paskirta teismo data, ir po daugiau kaip septyne- 
rių metų kalėjimo sargybiniai surado kūną ne tiktai užsūdytą, 
bet ir užraugtą aluje - jį taip ir palaidojo be teismo. 


Liudvikas XIV patikėjo tvarkyti valstybės finansus ir pre- 
kybą Jeanui-Baptiste'ui Colbert'ui, Šampanės pirklio sūnui. 
Colbert'as buvo žymus merkantilizmo mokyklos atstovas - ši 
ekonomikos teorija teigia, kad valstybės turtas matuojamas 
prekėmis, kurias ji eksportuoja, ir brangiaisiais metalais, ku- 
riuos importuoja. Vadinasi, valstybė turėjo griežtai kontro- 

liuoti gamybą ir prekybą mokesčiais ir tarifais. Merkantilistai 
manė, kad pasaulinės prekybos apimtis yra ribota, taigi, jeigu 
Anglija padidina savo prekybos apimtį, tai Prancūzija ir visos 
kitos pasaulio šalys dėl to nukenčia. 

Colbert as laikė druską vertingu Prancūzijos eksporto pro- 
duktu. Jis pats aktyviai skatino prancūzų druskos eksportą į 
Skandinavijos šalis ir kaip įmanydamas tobulino prancūzų van- 
dens kelius, siekdamas palengvinti druskos transportavimą. Jis 
buvo įsitikinęs, kad Prancūzijoje gaminama druska - geriausia 
pasaulyje, ir su jo nuomone, visai suprantama prancūzui, sutiko 
daugelis jo amžininkų anglų, olandų ir vokiečių. Colbert'as su- 
sirašinėjo su druskos gamintojais, diskutuodamas apie druskos 
gamybos technologijų tobulinimo būdus. Šiandien Gerando 
gyventojai išdidžiai tvirtina, kad Liudvikas XIV vartodavo tik 
Gerando druską. Jeigu tai tiesa, nenuostabu, kodėl jam taip rū- 
pėjo pagerinti jos spalvą. Colbert as teigė, kad, jeigu Gerando 
druska būtų tokia balta kaip didžiausių Prancūzijos konkuren- 
tų - Ispanijos ir Portugalijos, - jos būtų parduodama daugiau. 
Tačiau Gerando druska, kaip ir anksčiau, liko tamsiai pilkos 
spalvos, nes buvo garinama moliu grįstuose tvenkiniuose, ir 
joje pasitaikydavo šio molio ir žalios jūros augmenijos liekanų. 

Colbert as savo druskos politika pelnė prancūzų neapy- 
kantą - tai jis 1680 m. reformavo gabelle ir įstatymu įteisino 
nelygybę. Jo sprendimu šalis buvo padalyta į šešias nevieno- 
dai apmokestintas zonas. Seniausia šalies dalis, Prancūzijos 
širdis, kur gyveno trečdalis karalystės gyventojų, apimanti 
Paryžiaus regioną, priklausė Pays de Grand Gabelle. Nors šio 
regiono gyventojai suvartodavo tik ketvirtį Prancūzijos drus- 
kos, jie sumokėdavo valstybei du trečdalius druskos mokesčių 
sumos ir labiausiai piktinosi valdžia. Bandydami sumažinti 

druskos kainą šiame regione, vietos prekiautojai importuoda- 
vo iš Portugalijos nebrangią baltą Setubalio druską. 

Pays de Petite Gabelle Viduržemio jūros pakrantėje daugu- 
ma druskos garyklų priklausė Karūnai. Čia valstybė mažiau 
kontroliavo gyventojus, bet jie vis tiek turėjo mokėti didelius 
mokesčius, — nors šiame regione gyveno tik penktadalis šalies 
gyventojų, jų sumokami mokesčiai teikė valstybei ketvirtada- 
lį visų jos pajamų iš druskos mokesčių. 

Trečiajame regione, vadinamame Pays de Salines, kuris 
apėmė Lotaringiją ir kitus sūrymo šulinių regionus, didžioji 
dalis druskos garyklų taip pat priklausė Karūnai. Bet šiame 
regione, skirtingai nuo Grande Gabelle ir Petite Gabelle, drus- 
ka — ir didmenine, ir mažmenine apimtimi — prekiavo privatūs 
prekiautojai, o ne valstybės atstovai. Dėl to politinė įtampa 
šiame regione buvo kur kas mažesnė, bet iš druskos mokesčių 
Karūna čia gaudavo ir kur kas mažiau pajamų. Pays de Sali- 
nes gyventojai vartojo dvigubai daugiau druskos negu Grande 
Gabelle. Adamas Smithas, be abejo, būtų pasakęs, kad druskos 
vartojimą Pays de Salines paskatino palyginti laisva prekyba, 
nors priežastis galėjo būti ir kita: Rytų Prancūzijos gyventojai 
tradiciškai valgo labai daug sūdyto maisto - kumpio, dešros ir 
choucroute, - bent jau tikrai daugiau negu Šiaurės Prancūzijos. 

Pietvakarių Prancūzijoje ilgą laiką buvo taikomas mažas, 
bet erzinantis vartojimo mokestis. Pranciškus I, XVI a. mo- 
narchas, kurio stalą puošė Cellinio druskinė, jį atšaukė, bet 
pakeitė daug didesniu mokesčiu gamintojams. Šie įnirtingai 
protestavo, ir po daugelio metų karalius sumažino šį mokestį 
per pusę, o dar po metų, 1543 m., apskritai jį panaikino. Vie- 
toj jo regione buvo įvestos griežtos Grande Gabelle taisyklės — 
imta kontroliuoti gamybą, didmeninę ir mažmeninę prekybą. 

Apie 40 000 pasipiktinusių ūkininkų griebėsi ginklų ir sukilo, 
skambant šūkiui „Vive le roi sans gabelle“ - „Tegyvuoja kara- 
lius be gabelle“. Prancūzijos Karūna, sukrėsta sukilimo masto 
ir nuožmumo, nusileido, dėkinga bent už tai, kad sukilėliai vis 
dar sakė „Vive le roi“. 

Šiame probleminiame regione Karūna nutarė pasitenkinti 
tiktai pajamomis iš druskos pervežimo muito, ir Pietvakarių 
Prancūzija buvo pavadinta Pays Redimėes - atpirktu kraštu. 
Įtvirtindamas gabelle įstatymais, Colbert'as paliko pietvakarių 
Pays Redimėes regionui jo lengvatas, taigi šalies šiaurinės da- 
lies gyventojai turėjo mokėti didžiulius druskos mokesčius, o 
rytinės dalies bei Viduržemio jūros pakrantės - šiek tiek ma- 
žesnius. Dėl to neapmokestintą pietvakarių druską buvo ga- 
lima pardavinėti konkurencingomis kainomis prie pietinės 
regiono sienos esančioje Ispanijoje. Negana to, baskų kraštas, 
esantis prie Ispanijos sienos, buvo atleistas nuo gabelle, kad 
sutiktų likti Prancūzijos sudėtyje, - dėl to baskai turėjo idea- 
lias sąlygas prekiauti nebrangia druska abiejose šalyse. 

Kita sudėtingos daugiapakopės gabelle sistemos dalis 
buvo dar vienas privilegijuotas pasienio regionas, maža vie- 
tovė prie Lamanšo, kur druskos gamintojai garino druską iš 
jūros vandens naudodami jūros dumblių pelenus. Jų paga- 
minta druska buvo smulki, balta, panaši į durpių druską. Ka- 
rūna įsiteikė šiam regionui apsiribojusi nedideliais druskos 
mokesčiais, bet paskui supratusi, kad tokia aukštos kokybės 
nebrangi druska gali lengvai užplūsti gretimą Grande Gabelle 
regioną, apribojo jame druskos garyklų skaičių, kad jos nepa- 
gamintų per daug druskos. 

Didžiausia neteisybė, labai erzinusi kitus Prancūzijos re- 
gionus, buvo Pays Exempt - atleistų kraštų — padėtis. Šiems 

kraštams priklausė Bretanė ir nauji įgyti regionai šiaurėje, 
tokie kaip Flandrija, kuri sutiko tapti Prancūzijos dalimi ga- 
vus pažadą, kad flamandams nebus taikoma gabelle. Tarp šių 
kraštų taip pat buvo žvejybiniai regionai, tokie kaip Koljūras. 
Colbert'as norėjo, kad žvejybiniai regionai būtų atleisti nuo 
druskos mokesčio, - jis teikė didelę reikšmę sūdytos žuvies 
eksportui ir tikėjosi, kad prireikus žvejų laivus bus galima pa- 
naudoti kaip karinius. 

Į Pays Exempt taip pat įėjo visa pakrantė nuo Gerando iki 
salų prie La Rošelio, kur buvo gaminama druska. XVIII a. vi- 
duryje vien Gerande druskos gamyba vertėsi 950 šeimų. Šioje 
vietovėje buvo 32 000 sūrymo tvenkinių, kuriuose dirbo apie 
500 paludiers - darbininkų. Nuo XVI a. tvenkinių pagausėjo 
daugiau kaip 3 000. Gabelle pavertė paludiers kaimo elitu - jie 
uždirbdavo daugiau negu dauguma tų laikų valstiečių. Kai ku- 
riems net priklausė nedidelė jų druskos garyklų dalis. 

Bretanė, kaip ir baskų kraštas, buvo pasienio regionas, tu- 
rintis pigios neapmokestinamos druskos, kurią eksportavo į 
Angliją anapus Lamanšo sąsiaurio ir šiauriau esančią Olan- 
diją. XVII a. į Kruaziko uostą pasikrauti druskos atplaukdavo 
tiek daug anglų, valų, škotų ir olandų laivų, kad vietos katalikų 
dvasininkai ėmė nerimauti dėl protestantizmo įtakos mieste- 
lėnams. 


1784 m. Prancūzijos finansų ministru buvo paskirtas Jacque- 
sas Neckeras, šveicarų bankininkas, taip puikiai administravęs 
žlungančią Prancūzijos ekonomiką, kad kurį laiką atrodė, jog 

jis išgelbės monarchiją. 1784 m. jis pranešė karaliui, kad drus- 
kos minot [49 kg | Bretanėje kainuoja tik 31 su, Puatu - 81, 
Anžu - 591, o Beri - net 611 su. Neckeras pareiškė, kad tokie 
kainų skirtumai Prancūzijoje atveria neišsenkamas galimybes 
kontrabandininkams. 

Šiomis galimybėmis kaip įmanydami naudojosi druskos 
kontrabandininkai ir nelegalūs druskos gamintojai, vadinami 
faux-sauniers. Parduodami savo druską pigiau negu pagamin- 
tą legaliai, jie ne tik susikraudavo didelius turtus, bet ir tap- 
davo liaudies didvyriais - nevaržomai keliaudavo po kaimus, 
maitindavosi ūkininkų maistu ir niekada neišgirsdavo iš jų nė 
vieno nusiskundimo. Pagal Colbert'o 1680 m. kodeksą, su- 
teikti prieglobstį druskos kontrabandininkams buvo laikoma 
nusikaltimu. Pakartotinai nusižengęs namų šeimininkas galė- 
jo būti nuteistas mirti. 

Gabelous, neapkenčiami druskos mokesčio rinkėjai, daž- 
nai elgdavosi šiurkščiai, nepaisė įstatymų ir piktnaudžiavo 
ypatingomis privilegijomis. Jie turėjo teisę nešiotis ginklą ir 
savo nuožiūra sustabdyti, kvosti, apieškoti ar suimti žmones. 
Gabelous ypač įtariai žiūrėjo į moteris ir elgdavosi su jomis 
įžeidžiamai, kartais net savo malonumui grabaliodavo inty- 
mias jų kūno vietas. Dažnai, savo nusivylimui, jie rasdavo ten 
druskos maišelių. Moterys slėpdavo druską liemenėlėse, kor- 
setuose, prie sėdmenų, tikėdamosi, kad gabelous šių vietų ne- 
tikrins. Kartais, norėdamos paslėpti druską suknelėje, jos su- 
formuodavo faux culs - netikrus sėdmenis. 

Tarp druskos kontrabandininkų ir gabelous vyko nuolati- 
nis karas. Jeigu kuris nors gabelous būdavo nužudomas, Karū- 
na siųsdavo kariuomenę nusiaubti kaimą, kur įvyko nusikal- 
timas. 1710 m. rugsėjo 8-ąją gerai ginkluotų gabelous būrys 


255 


pabandė sulaikyti druskos kontrabandą miške šalia Avinjo- 
no, bet keturiasdešimt ar penkiasdešimt druskos kontraban- 
dininkų atsakė ugnimi. Regione kilo atviras maištas. Ir tokių 
maištų kildavo visoje Prancūzijoje. 

Labiausiai prancūzų kontrabandininkus viliojo Luaros 
upė, kuri skyrė Pays Exempt ir Pays de Grande Gabelle - Bre- 
tanės ir Anžu provincijas, kuriose, kaip išsiaiškino Necke- 
ras, druskos kainos skirtumas buvo didžiulis — 31 ir 591 su. 
1698 m. vienas valdininkas pranešė, kad „druskos kontraban- 
da per Luarą vyksta nepaliaujamai“. Nuskurdę valstiečiai, gy- 
venę palei upę, gabendami druską galėjo užsidirbti nemenkų 
pajamų. Legendiniai kontrabandininkai turėjo spalvingus sla- 
pyvardžius: pavyzdžiui, garsusis Francois Gantier pasivadi- 
no Pot au Lait - Pieno ąsočiu. Kadangi vietiniai žvejai, ku- 
rie žinojo visas slaptas salas ir upės užutėkius, irgi gabendavo 
druską, Karūna uždraudė žvejoti naktį. 1773 m., siekiant su- 
stabdyti druskos kontrabandą, prie Luaros buvo dislokuota 
3 000 ginkluotų gabelous. 

Kai kurie druskos kontrabandininkai taikė įmantrias gud- 
rybes. Sūdytos menkės, kurias žvejai atveždavo į Kruaziko 
uostą, buvo gabenamos Luara parduoti Prancūzijoje. Dalis 
menkių buvo sūdomos ir džiovinamos ant kranto, bet kitos, 
vadinamos žaliai sūdytomis - jos buvo taip vadinamos ne dėl 
spalvos, o dėl to, kad buvo laikomos šviežesnėmis, - tiktai sū- 
domos, bet nedžiovinamos laive. Jos buvo mažiau konservuo- 
tos, todėl reikėjo daugiau druskos, kad pakeliui nesugestų. Bet 
kartais inspektoriams atrodė, kad žuvys smarkiai persūdytos. 
Menkės būdavo gabenamos tarp storų druskos sluoksnių. 
Druskos inspektoriai prie Luaros tikrindavo menkės krovi- 
nius, iš Kruaziko gabenamus į Pays de Grande Gabelle, žuvį po 

žuvies, nukratydami druskos perteklių ir skaičiuodami, kiek 
druskos ir nuo kokio žuvies kiekio nubyrėjo. Jeigu druskos 
nubyrėdavo daug, jie pranešdavo savo viršininkams. Tačiau 
prekiautojai suprato, kad padovanoję atitinkamam valdinin- 
kui keletą sūdytų menkių jie gali paspartinti savo kelionę. 


XVIII a. pabaigoje kasmet už gabelle įstatymų pažeidimą bū- 
davo nuteisiami kalėti ar mirti daugiau kaip 3 000 prancūzų — 
vyrų, moterų ir net vaikų. Druskos įstatymai Prancūzijoje, kaip 
vėliau ir Indijoje, buvo ne vienintelė revoliucijos priežastis, bet 
tai tapo valdžios neteisingumo simboliu. 

1789 m. prancūzai sukilo ir paskelbė įsteigę Nacionalinį 
susirinkimą. Kai karalius Liudvikas XVI nusiuntė kariuome- 
nę, mėgindamas išvaikyti šį revoliucinį įstatymų leidžiamąjį 
organą, minia puolė Bastiliją ir prasidėjo ginkluota revoliuci- 
ja. Tais pačiais metais revoliucinis įstatymų leidžiamasis or- 
ganas panaikino gabelle. Kai kurie Nacionalinio susirinkimo 
deputatai siūlė įvesti nedidelį visuotinį druskos mokestį, bet 
galiausiai Nacionalinis susirinkimas balsavo už visišką drus- 
kos mokesčių panaikinimą, net nepasirūpinęs pakeisti šio pa- 
grindinio valstybės pajamų šaltinio kokiu nors kitu. 

1790 m. kovo 22-ąją Nacionalinis susirinkimas, pavadinęs 
druskos mokestį „šlykščiu“, atšaukė visus teismų nuospren- 
džius už gabelle įstatymų pažeidimą ir įsakė paleisti į laisvę 
visus suimtus ir kalinamus pagal šiuos nuosprendžius. 

Liudvikas, apkaltintas sąmokslo rengimu su Austrija ir 
Prūsija prieš revoliuciją, buvo nukirsdintas. Jo žmona Marija 

Antuanetė — mėgusi choucroute — taip pat buvo nukirsdinta. 
Tokia pat lemtis ištiko ir daugelį šveicarų Garde Royale sargy- 
binių. Jie taip pat buvo pamėgę dvaro choucroute, todėl aplink 
karaliaus rūmus atsidarė daug užeigų, tiekiančių choucroute 
su dešra ir sūdyta mėsa, kur jie ateidavo pavalgyti per pietų 
pertrauką. Daugelis restoranų šioje Paryžiaus dalyje iki šiol 
laikosi tradicijos tiekti pietums choucroute. 


1804 m. Napoleonas Bonapartas, iškilęs į revoliucinės kariuo- 
menės vado postą, o paskui tapęs pirmuoju konsulu, buvo ka- 
rūnuotas Prancūzijos imperatoriumi. Jis atkūrė gabelle, bet be 
išimties Bretanei. 

Bretanės druska tuo metu jau buvo praradusi konkuren- 
cinį pranašumą, ir paludiers, anksčiau gyvenę geriau negu vi- 
dutiniai Prancūzijos valstiečiai, tapo vieni iš skurdžiausių. Jie 
kaip ir anksčiau nešiojo dideles nulėpusias trikampes XVIII a. 
valstietiškas skrybėles. Atvykėliai jomis žavėjosi, sakydami, 
kad jos teikia Bretanei gyvumo. Romanistas Honorė de Bal- 
zacas, aprašydamas paludiers ir jų plikas druskos pelkes, pa- 
miršo jam būdingą stiliaus santūrumą. Jis rašė, kad šie žmonės 
„grakštūs it žibuoklių puokštė“, ir tvirtino, kad „tokių dalykų 
keliautojas nepamatys jokiame kitame Prancūzijos krašte“. Jis 
lygino Bretanę su Afrika, ir daugelis prancūzų kolonializmo 
epochos rašytojų, sekdami jo pavyzdžiu, lygino nuskurdusius 
krašto paludiers su tuaregais, arabais ir azijiečiais. Pamatę, kad 
jų pasižiūrėti plūsta minios turtingų prancūzų, kuriems jie at- 
rodo egzotiški, paludiers ėmė gaminti suvenyrus: keramines 

lėkštes su jų aprangos piešiniais ir lėles su paludier kostiumais 
iš geldelių. Le Bur de Ba buvo pervadintas Pajūrio Ba, kad šis 
druskos miestas prie pelkės taptų patrauklesnis turistams. 
Bretanės skurdą rodė sūdyti patiekalai. Juos bretonai ga- 
mindavo iš kelių paprastų daržovių, kurias paludiers galėjo 
užauginti savo molingame dirvožemyje, daugiausia bulvių ir 
svogūnų, dėl jūros dumblių dirvožemyje turėjusių sūrų sko- 
nį. Ragoūt de bernigues - pažodžiui troškinys, gaminamas iš 
nieko, - iš tikrųjų buvo gaminamas iš bulvių, morkų ir svogū- 
nų. Nors prancūzai vieni iš paskutinių Europoje ėmė valgyti 
bulves, bretonai jas pripažino kaip maisto produktą vieni iš 
pirmųjų Prancūzijoje. Beveik keturiasdešimčia metų anksčiau 
negu Antoine as-Augustinas Parmentier įtikino karališkąją šei- 
mą skatinti bulvių valgymą, žmogus, vardu Blanchet, pradėjo 
raginti jas valgyti Bretanės gyventojus. Netrukus dvasininkas, 
vardu de la Marcheas, ėmė dalyti bulves vargingiems parapi- 
jiečiams ir už tai buvo pramintas deskop ar patatez - bulviniu 
vyskupu. Po revoliucijos paludiers papildė savo sumažėjusias 
pajamas augindami bulves, kurias virdavo sūryme taip, kad ant 
odelės likdavo plona druskos plutelė - patate cuit au sel. 
Bretonai turi tokį posakį: „Kement a zo fall, a gar ar sall“ — 
„Visa, kas netinkama, prašosi druskos“. Visas jų maistas - nuo 
mėsos ir sviesto iki bulvių - buvo sūdytas. Druska buvo pigiau- 
sias Bretanės produktas, toks, kurį galėjo sau leisti kiekvienas. 
Kita bretonų patarlė skelbia: „Aviz hag holen a roer dan nep 
a c'houlenn“ - „Patarimų ir druskos gaus kiekvienas paprašęs“. 
Kig-sall - sūdyta kiauliena - paprastai buvo gaminama iš 
ausų, uodegos ir kojų, ir tik kartais, jeigu šeima galėjo sau tai 
leisti, iš geresnių skerdienos dalių. Gamindami šį patiekalą, 
bretonai dėdavo į statinę mėsą su taukais ir druska ir laikyda- 

vo du ar tris mėnesius kaip kumpį. Kitas Bretanės patiekalas, 
oing, bretonų kalba vadinamas bloneg, buvo tiesiog kiaulienos 
lašiniai, apibarstyti druska ir pipirais, padžiovinti ant popie- 
riaus lapo po atviru dangumi, o paskui išrūkyti židinyje. Ga- 
balėlį oing bretonai dėdavo į daržovių sriubą vietoj mėsos. 


XIX a. 8 dešimtmetyje, kai Bretanė buvo prijungta prie na- 
cionalinės geležinkelio sistemos, nulėpusios trikampės skry- 
bėlės dingo. Geležinkelis kur kas daugiau naudos davė Rytų 
Prancūzijai, kur buvo plėtojamos naujos pramonės šakos, to- 
kios kaip plieno gamyba, ir padarė Lotaringijos druską priei- 
namesnę negu jūros druska. Gabelle liko Prancūzijos mokesčių 
sistemos dalimi iki 1946 m., kai buvo panaikinta išlaisvintoje 
Prancūzijoje. 

Honorė-Gabrielis Rigueti, grafas de Mirabeau, žmogus, 
kuris metė iššūkį Liudvikui XVI atidarydamas Nacionalinį su- 
sirinkimą, pasakė: „Galiausiai žmonės vertins revoliuciją tik 
pagal vieną kriterijų: ar ji ima daugiau, ar mažiau mokesčių? 
Ar žmonės gyvena geriau? Ar jie turi daugiau darbo? Ir ar už 
tą darbą geriau mokama?“ 


XV SKYRIUS 


DRUSKA NEPRIKLAUSOMYBE! 
IŠSAUGOTI 


AIKOS SUTARTYS PAPRASTAI neišsprendžia visų ka- 

riaujančių šalių nesutarimų, ir Paryžiaus sutartis neužgesi- 
no priešiškumo tarp nepriklausomybę išsikovojusių Jungtinių 
Valstijų ir Britanijos. Britai uždraudė įvežti į Jungtines Valstijas 
bet kokias prekes iš Britanijos ir neleido prekiauti su JAV savo 
kolonijoms. Amerikiečiams, kurie liko ištikimi Britanijai, teko 
ieškoti prieglobsčio Terkso salose (dabar Terksas ir Kaikosas), 
tarp jų Druskos saloje. Menkių kyšulyje druskos kaina išaugo 
nuo penkiasdešimties centų iki aštuonių dolerių už bušelį [35 1]. 

1793 m., ekonomikai po karo dar neatsigavus ir vis dar 
trūkstant druskos, Menkių kyšulio dailidė Reubenas Searsas 
išrado kilnojamąjį stogą, kurį galima nustumti ir užstumti ri- 
denant ąžuolo volais. Šis išradimas leido gaminti jūros druską 
nuo kovo iki lapkričio. Kai švietė saulė, kubilai buvo atviri, o 
po saulėlydžio ir pradėjus lyti - uždengiami stogu. Nors drus- 
kos garyklos priklausė privatiems savininkams, Menkių ky- 
šulio bendruomenės laikė jas tokiomis svarbiomis visuotinei 
gerovei, kad debesims ėmus temdyti dangų vyrai ir moterys 

bėgdavo užstumti stogų, mokyklos siųsdavo jiems padėti vai- 
kus, ir visoje pakrantėje tarsi griaustinis dundėjo šimtai ride- 
namų ąžuolinių volų. 

Smulkūs jankių verslininkai, kuriais garsėjo Naujoji Ang- 
lija, suskato naudotis druskos teikiamomis galimybėmis pra- 
turtėti. XIX a. pradžioje net nedidelės pradinės investicijos 
į Menkių kyšulio druskos garyklas greitai duodavo 30 proc. 
grąžą. Žmogaus nepaliestus smėlio paplūdimius ir kopas, ku- 
rios iki tol buvo laikomos nenaudinga dykviete, subjaurojo 
vėjo malūnai, vamzdžiai ir didžiuliai kubilai su stumdomais 
stogais. Druska buvo brangi, o rinka atrodė nepasotinama. 
Perteklinė druska, kurios nesuvartodavo vietos žvejai, kad ir 
kiek daug jos likdavo, buvo gabenama parduoti į Bostoną ar 
Niujorką. Kol pelnas buvo didelis ir lengvas, Menkių kyšulio 
gyventojai nesirūpino dėl savo subjaurotų kopų, taip pat kaip 
ir češyriečiai nekvaršino sau galvos dėl pajuodusio dangaus. 

Menkių kyšulys buvo vadinamas „tinginių aukso kasykla“, ir 
atrodė, kad druskos gamyba čia verčiasi visi gyventojai. Sandvi- 
čo stiklo gamintojams, XIX a. garsėjusiems savo mažomis sti- 
klinėmis druskinėmis, stiklui gaminti reikėjo didelio karščio. 
Net ir vėstančių jų krosnių ugnis skleidė pakankamai karščio 
garinti jūros vandenį, todėl druska tapo jų šalutiniu produktu. 

Padidėjus druskos tiekimui ėmė augti žvejybos pramonė. 


Amerikiečiai nepamiršo druskos stygiaus revoliucijos metais. 
Kelios valstijos, tarp jų Masačusetsas, vis dar mokėjo premijas 
druskos gamintojams. Iš principo nauja valstybė buvo pasiryžusi 

skatinti druskos gamybą. Tačiau ji ne visada tai darydavo prak- 
tiškai. Kai naujoji vyriausybė suprato, kad Vakarų Pensilvanijoje 
vyksta nereguliuojama prekyba - per Alegenio kalnus gabena- 
mas viskis ir mainomas į druską, - ji apmokestino viskį, kad su- 
stabdytų šią prekybą. 1791 m. viskį gaminantys ūkininkai sukilo 
ir mylimas prezidentas Washingtonas, sukrėsdamas visuome- 
nę, pasiuntė kariuomenę malšinti vadinamojo Viskio sukilimo. 

1787 m. amerikiečiai ėmė gaminti druską Onondagoje, 
Niujorko valstijoje. Jėzuitų misionieriai, gyvenę su onondagų 
gentimi nuo XVII a., pirmieji papasakojo europiečiams apie 
tenykščius druskos šaltinius. Vienas prancūzų misionierius, 
kunigas Simonas Le Moyneas, rašė savo dienoraštyje: „Mes 
paragavome šaltinio vandens, kurio indėnai nedrįso gerti. Jie 
sako, kad šaltinyje gyvena velnias, kuris daro jį dvokiantį. Aš 
supratau, kad tai sūrymo šaltinis. Iš jo vandens mes pagami- 
nome ne prastesnę druską negu jūros druska ir daug jos nu- 
vežėme į Kvebeką. 

Onondagai yra irokėzų kalba kalbanti gentis, kasmetinio 
irokėzų suvažiavimo šeimininkai. Kaip ir keletas kitų irokėzų 
genčių (bet ne visos), per revoliuciją jie kovojo britų pusėje. 
1788 m. Niujorko valstija sudarė taikos sutartį su onondagais 
ir suteikė jiems 10 000 akrų [4 046 ha] rezervaciją jungtinės 
nuosavybės teisėmis. Bet 1795 m. sutartis buvo pakeista — 
onondagai, kurie anksčiau visiškai nevartojo druskos, atsisa- 
kė savo teisės į žemę mainais už tai, kad baltieji kasmet jiems 
tiektų po 150 bušelių [5 250 1] druskos. 1787 m., kai baltieji 
pradėjo ten gaminti druską, per dieną paprastai buvo pagami- 
nama tik 10 bušelių [350 1]. 

Valstija ir dabar tiekia onondagams nustatytą metinį drus- 
kos kiekį, nors kai kurie iš jų nori, kad jiems grąžintų žemę. 

150 bušelių - tai pilnas sunkvežimis penkių svarų [2,2 kg] 
druskos maišelių. Valstija perka šią druską geriausia kaina, pa- 
prastai už 1 000-2 000 dolerių. Per visą šį laiką druskos kai- 
na išaugo nedaug - tais laikais 150 bušelių druskos kainavo 
900 dolerių. Šiandien onondagai daugiausia druskos naudoja 
konservuoti elnienai ir kitų sumedžiotų gyvūnų mėsai, taip 
pat dideliais kiekiais raugia kopūstus, nors iki ryšių su euro- 
piečiais mėsos nesūdė ir kopūstų neraugė. Audrey Shenan- 
doah iš onondagų genties sako: „Dabar mes raugiame daug 
kopūstų, auginame daug daržovių. Bet iki ryšių su baltaisiais 
druskos beveik nevartojome, nebent gydomaisiais tikslais.“ 
Onondagai vis dar vartoja druską gydyti infekcijai nuo vabz- 
džio įkandimo ar dyglio dūrio. 

1797 m. Niujorko valstija pradėjo pardavinėti išperkamo- 
sios nuomos teises eksploatuoti onondagų sūrymo šaltinius, 
nustačiusi maksimalią kainą, - 60 centų už bušelį, prie ku- 
rių prisideda 4 centų mokestis. Tais metais iš Salainos mies- 
to apylinkėse susitelkusių šaltinių vandens buvo pagaminta 
25 500 bušelių [892 500 1] druskos, o antrajame XIX a. de- 
šimtmetyje Onondagos ir Kajugos apygardose buvo paga- 
minta - garinant sūrymą saulėje ir kaitinant ant ugnies - apie 
3 milijonus bušelių [105 mln. 1] druskos kasmet. Šie sūrymo 
šaltiniai tapo svarbiausiu druskos šaltiniu naujoje Jungtinių 
Valstijų valstybėje. 


Dauguma amerikiečių labai nepasitikėjo britais. Juk jie nepa- 
sitraukė, kaip žadėjo, iš JAV teritorijos Didžiųjų ežerų apylin- 

kėse, skatino Amerikos senbuvių, tarp jų onondagų ir kaju- 
gų, priešiškumą Jungtinių Valstijų atžvilgiu, ir nepritardavo 
jokiai nors kiek JAV ekonomikai naudingai sutarčiai. Ame- 
rikiečiai buvo nepatenkinti Johno Jay'aus sutartimi su Brita- 
nija 1795 m., pagal kurią buvo užmegzti tų šalių prekybiniai 
ryšiai, bet palankesnėmis Anglijai negu Jungtinėms Valstijoms 
sąlygomis. 

Britai manė turį teisę priversti tarnauti savo laivyne bet 
kurį britų jūreivį, tarnaujantį JAV, ir jų ieškodami puldinėjo 
amerikiečių prekybinius laivus. Dažnai jie grobdavo ir ame- 
rikiečių jūreivius. 1807 m. britų karo laivas apšaudė ameri- 
kiečių fregatą Chesapeake. Atsakydamas prezidentas Thomas 
Jeffersonas įvedė embargą, uždrausdamas JAV laivams pre- 
kiauti su užsienio šalimis. Šis įstatymas buvo nukreiptas ne 
tik prieš britus, bet ir prieš prancūzus, nes jie taip pat puldi- 
nėjo amerikiečių prekybinius laivus. Prekybos draudimas ne 
tik neprivertė Europos šalių pakeisti politikos, bet ir sukėlė 
ekonominę katastrofą Naujojoje Anglijoje. Embargo buvo at- 
sisakyta, bet kai kurie amerikiečiai ragino užimti likusias Bri- 
tanijos kolonijas Šiaurės Amerikoje (kurios buvo dabartinės 
Kanados teritorijoje). 

Jaunoje šalyje, kurioje vis labiau stiprėjo nesutarimai tarp 
Šiaurės ir Pietų, imtis tokių radikalių priemonių prieš Kanadą 
paprastai ragino pietiečiai. Niujorko valstijos gyventojai tie- 
siog skundėsi, kad Kanada pritraukia didesnę dalį šiaurinės 
valstijos dalies prekybinių krovinių, nes turi geresnius preky- 
binius vandens kelius. 

1808 m. Niujorko valstijos asamblėjoje Joshua Forma- 
nas - Salainos, druskos gamintojų miesto, atstovas — pasiūlė 
statyti kanalą, kuris sujungtų Didžiuosius ežerus su Hadsono 

upe. Formanas manė, kad kanalas yra būtinas plėtoti druskos 
pramonei. Girdi, jis leisiąs Onondagos druskos gamintojams 
nebrangiai gabenti didmeninius krovinius į Niujorką. O iš ten 
atsiversianti viso pasaulio rinka. 

Nors šis siūlymas sulaukė didelio pasipriešinimo, buvo 
skirta 600 dolerių tirti galimą kanalo maršrutą. Niujorko po- 
litikai ir finansininkai įtariai žiūrėjo į šį projektą, bijodami, 
kad jis sumenkins Niujorko uosto svarbą. Už kanalo tiesimą 
pasisakė tik buvęs Niujorko meras ir tuometinis valstijos gu- 
bernatorius De Wittas Clintonas. Didžiausias kanalo gynėjas 
gubernatorius Clintonas buvo kilęs iš vienos žymiausių Niu- 
jorko šeimų. Jo tėvas, Jamesas Clintonas, buvo JAV nepriklau- 
somybės karo didvyris, o jo dėdė Georgeas Clintonas užėmė 
viceprezidento postą nuo 1805 m. iki 1812 m., valdant Tho- 
mui Jeffersonui ir Jamesui Madisonui. Bet abu šie prezidentai 
abejojo kanalo nauda. 

Gubernatorius Clintonas maršruto tyrimą pavedė atlikti 
Jamesui Geddesui - advokatui, teisėjui, buvusiam valstijos 
įstatymų leidėjui ir mėgėjui matininkui iš Onondagos apygar- 
dos. Jis buvo vienas iš vietinės druskos pramonės, kuriai reikė- 
jo šio kanalo, pionierių, ir jo garbei buvo pavadintas druskos 
gamintojų miestas Gedesas. 1808 m. jis beveik ištisus metus 
keliavo po žemes tarp Hadsono upės ir Erio ežero, atlikdamas 
topografinius tyrimus. 

1809 m. Niujorko valstijos delegacija nuvyko pas Jeffer- 
soną, tikėdamasi įtikinti jį suteikti projektui federalinį finan- 
savimą. Momentas atrodė palankus. Pirmą kartą per trum- 
pą Jungtinių Valstijų istoriją valstybė buvo moki: ji išmokėjo 
savo didžiulę skolą ir jos pajamos augo. Bet Jeffersonas atsi- 
sakė. „Tai nuostabus projektas ir jį galima įgyvendinti kitame 

šimtmetyje, bet imtis jį įgyvendinti dabar būtų beveik bepro- 
tybė', - pareiškė jis. 

Tada Clintonas ėmė siekti, kad kanalo (vis dažniau vadi- 
namo „Clintono grioviu“) projektą finansiškai paremtų Niu- 
jorko valstija. 1810 m. Niujorko valstijos įstatymų leidėjai 
sudarė „Įgaliotinių komisiją“ ir skyrė jai 3 000 dolerių, kad 
ištirtų galimybes tiesti prekybinį kanalą, jungiantį Erio ežerą 
ir Hadsono upę. Nutiesus kanalą, kaip teigė projekto šalinin- 
kai, Jungtinės Valstijos turėtų vandens kelią nuo Niujorko iki 
tuometinio vakarų pasienio žemių - dabar jos žinomos kaip 
JAV Vidurio Vakarai. 

Visuomenė manė, kad įstatymų leidėjai sudarė šią komi- 
siją norėdami pasinaudoti mokesčių mokėtojų pinigais asme- 
niniais tikslais —- paatostogauti mokesčių mokėtojų sąskaita 
šiaurinėje Niujorko valstijos dalyje, kuri buvo laikoma vaiz- 
dinga atostogų vieta. Šie įtarimai sustiprėjo paaiškėjus, kad 
daugelis komisijos narių ketina vykti į kelionę su žmonomis. 

Komisija prarado palaikymą, ir turbūt būtų buvusi panai- 
kinta, jeigu ne visiškai nesusijęs su kanalu rūpestis dėl purvo 
ruožo. Įstatymų leidėjai pavedė kanalo komisijai ištirti purvo 
ruožą, kurį nusausinti visuomenei rūpėjo daug labiau, negu 
statyti kanalą. 

1810 m. De Wittas Clintonas taip pat priklausė komisi- 
jai. Ji pranešė, kad druskos garyklos gamina kur kas mažiau 
druskos, negu galėtų, nes dėl blogų kelių negali išvežti jos par- 
duoti. Tirdami alternatyvas, jie paklausė vietinių gyventojų, 
ar problemos neišspręstų geras kelias nuo druskos garyklų iki 
Erio ežero, esančio vos už devynių mylių [14,5 km]. Vietiniai 
atsakė, kad toks kelias būtų naudingas tik britams, nes drus- 
ką nupirktų kanadiečių škuneriai Erio ežero pakrantėje ir vež- 

tų parduoti Britanijos valdomoje Šiaurės Amerikos dalyje, — 
Clintonui kaip tik tokio jų atsakymo ir reikėjo. 

Paskutinis argumentas už kanalą buvo 1812-1815 m. 
vėl kilęs karas su Britanija. Jam prasidėjus, amerikiečiai vėl 
susidūrė su druskos stygiumi. Britai blokavo Masačusetsą ir 
neleido laivams gabenti Menkių kyšulio druskos į Bostoną 
ir Niujorką, nors gudrūs Naujosios Anglijos jūreiviai kartais 
prasmukdavo naktį. 1814 m. gruodį britų karo laivas išmetė 
inkarą Menkių kyšulio Rok Harboro įlankoje prie Orleano; 
britai grasino sudeginti vietines druskos garyklas. Tų metų 
vasarą britai buvo pasiekę Vašingtoną ir sudegino daugybę vi- 
suomeninių pastatų, tarp jų prezidento rezidenciją, ir privertė 
prezidentą Madisoną bėgti, taigi Orleano gyventojai suprato, 
kad pavojus tikras — niekas neabejojo, jog britai pasiryžę su- 
deginti jų mažas vėjo malūnais varomas druskos garyklas su 
kilnojamais stogais. 

Menkių kyšulio kareiviai palaukė paplūdimyje, kol britai 
pabandys išsilaipinti, ir pasitiko juos ugnimi. Kaip teigiama, 
kilus trumpam susirėmimui du britų jūreiviai žuvo, ir užpuo- 
likai buvo priversti pasitraukti. Po mėnesio Andrew Jacksonas 
laimėjo Naujojo Orleano mūšį - paskutines to karo kautynes, 
per kurias žuvo 2 000 britų kareivių. Menkių kyšulio gyven- 
tojai, neatsispirdami pagundai pasigirti, ėmė vadinti trumpą 
susirėmimą prie jų druskos garyklų „Orleano mūšiu“. 


Kai tik karas pasibaigė, įstatymų leidėjai skubiai patvirtino 
Erio kanalo projektą ir 1817 m. prasidėjo statybos darbai. Są- 

matinė projekto kaina buvo 6 milijonai dolerių - kiekvienam 
Niujorko valstijos gyventojui jis kainavo beveik 5 dolerius. 

Valstija turėjo keletą planų, kaip gauti lėšų kanalo staty- 
bai, ir vienas iš jų buvo apmokestinti valstijos šiaurinėje da- 
lyje gaminamą druską 12,5 cento už bušelį. Tai buvo vienas 
iš nedaugelio druskos mokesčių istorijoje, kuris nesukėlė pa- 
sipiktinimo, nes kanalas buvo skirtas užtikrinti šio druskos 
gamybos regiono klestėjimą. 

Kanalas buvo statomas dalimis ir pradėtas naudoti palaips- 
niui. Pirmoji užbaigta kanalo dalis buvo 98 mylių [157 km] il- 
gio ir ėjo per druskos gamybos regioną nuo Jutikos miesto iki 
Senekų upės. Mažyčiame atkampiame Sirakjuso miestelyje 
buvo pastatyta svėrimo stotis sverti baržų kroviniui, supro- 
jektuota kaip graikiška pakrantės šventykla. 

1825 m. spalį užbaigta paskutinė kanalo dalis. Guberna- 
torius Clintonas ir kiti įžymūs valstijos gyventojai nuvyko į 
Bafalą ir iš ten pirmuoju reisu išplaukė į Niujorką. Vedantis 
laivas buvo Seneca Chief, papuoštas Clintono, vilkinčio ro- 
mėnų toga, portretu, sukurtu įžymaus tų laikų litografo. Tarp 
įžymybių, plaukusių su Clintonu, buvo Joshua Formanas. 
Laive buvo simbolinių daiktų, tarp jų dvi medinės statinai- 
tės su Erio ežero vandeniu, kuris Sandi Huke buvo išpiltas į 
Atlantą, keletas baltamėsių žuvų, kanoja, pagaminta vienos iš 
Aukštutinio ežero genčių indėnų ir šiek tiek potašo iš drus- 
kos garyklos. 

Erio kanalo ilgis siekė 363 mylias [584 km). Kaip ir dau- 
guma garsių tiltų ir vandens kelių, jis traukdavo nelaimingus 
romantikus, norinčius nusiskandinti. Bet puolę į Clintono 
kanalą jie apstulbdavo atsitrenkę į dugną - dėl lėšų trūkumo 
valstijos iškasto kanalo gylis siekė tik keturias pėdas [1,2 m]. 


Kanalas ėmė veikti amerikiečių druskos verslo suklestėjimo 
metu. 1837 m. vien Menkių kyšulyje veikė 658 druskos bend- 
rovės, kurios pagamindavo daugiau kaip 26 000 tonų druskos 
per metus. Bet kai tik šiaurinės Niujorko valstijos dalies drus- 
kos gamintojai gavo savo vandens kelią į Niujorką, Menkių 
kyšulys prarado konkurencinį pranašumą. 

Niujorko valstijos gyventojai dabar ne tik turėjo efekty- 
vesnį vandens kelią, bet ir, sekdami Menkių kyšulio pavyz- 
džiu, taip pat produktyviau gamino ir druską. 


Druskos šaltinių yra Liverpulyje, Salainoje ir Sirakjuse 
Onondagos apygardoje [...]. Druskos garyklos, kurias tu- 
rėjome galimybę ištirti Sirakjuse, kaip ir tos, kurios įrengtos 
mūsų pakrantėse ir atviruose paplūdimiuose, pastatytos 
pagal Menkių kyšulio pavyzdį -Ĵ atviri dideli kubilai, kurie 
naktį ir lyjant uždengiami. Bet Liverpulyje ir Salainoje ga- 
rinimas yra pagreitinamas virinant vandenį specialiai su- 
konstruotuose dideliuose virduliuose. Medienos gausu ir 
ji tokia pigi, kad išlaidos labai nedidelės, vanduo pumpuo- 
jamas arklių ir garo jėga. Sakoma, kad iš 90 galonų [341 1] 
vandens galima pagaminti vieną bušelį druskos - tokia di- 
delė čia druskos koncentracija vandenyje. 


Barnstable Patriot, 1830 rugsėjo 4 


Niujorko druskos gamintojai taip pat naudojo Menkių ky- 
šulio pavyzdžio kilnojamus stogus. Šie stogai labai traukdavo 
vaikus — ir Menkių kyšulyje, ir Sirakjuse tėvai nuolat skundėsi, 

kad jų berniūkščiai vis išsmunka į druskos garyklas ir plėšo 
kelnes čiuožinėdami nuo stogų ir šliaužiodami tarp kubilų. 
Daug amerikiečių vaikystės prisiminimuose vaizdingai aprašo 
druskos garyklas kaip didžiules žaidimų aikšteles, pristatytas 
kubilų, nuo kurių tįsta balti, gintariniai ir raudoni stalaktitai. 

Niujorko druskos garykloms suklestėjus, druskos kubi- 
lų eilės užėmė ne vieną akrą, ir užstumti visus stogus staiga 
užklupus liūčiai pasidarė nelengva. Buvo pastatyti stebėjimo 
bokštai su įspėjimo varpais. Pamatę tamsius debesis lietaus 
stebėtojai skambindavo varpais, ir šimtai darbininkų su šei- 
mos nariais nedelsiant subėgdavo užstumti ant kubilų dangų. 

Darbininkai gyveno kaimuose aplink druskos garyklas, 
taigi suskambus varpams galėjo greitai atskubėti prie kubilų. 
Jų dengti bėgdavo šeimomis, kurios varžydavosi viena su kita, 
kas greičiau uždengs visą kubilų eilę. Nugalėjusios šeimos 
gaudavo nedideles pinigines premijas. 

Daugelis Niujorko druskos garintojų buvo airiai. Airiai 
mirkė sūryme ir bulves, ir grūdus. Jų sūdytos bulvės - švie- 
žios bulvės, išvirtos sūryme, beveik taip pat jas ruošė ir Ge- 
rando druskos garintojai, - ir dabar yra ypatingas Sirakjuso 
patiekalas. 

Salaina buvo svarbus druskos gamybos centras — čia buvo 
šimtai druskos garyklų ir keli šimtai namų. O Sirakjuso mies- 
telis, pro kurį planuota tiesti kanalą, buvo neišvystyta pelkėta 
žemuma. Pulkininkas Williamas L. Stoneas, pravažiuodamas 
pro šį miestelį XIX a. 3 dešimtmetyje, kai Sirakjuse gyveno 
250 žmonių, rašė: „Šiame miestelyje taip nyku, kad net pelė- 
da apsiverktų skrisdama virš jo.“ 

Erio kanalas ėjo iš vakarų į rytus, o Osvigo kanalas, ku- 
ris sujungė Erio kanalą su Ontarijo ežeru, tekėjo iš šiaurės į 


271 


pietus. Šie du kanalai kirtosi Sirakjuso miestelio centre. Per 
žvilgančius kanalus buvo nutiesti deglais apšviečiami tiltai, 
ir Sirakjusą imta vadinti „Amerikos Venecija“. Sirakjusui ta- 
pus Venecija, Salaina sumenko ir virto priemiesčiu. Dabar 
Sirakjusas, kaip ir Italijos Venecija, buvo Erio kanalo drus- 
kos uostas, kuriame į baržas kraunama Onondagos druska. 
Praėjus penkeriems metams, kai buvo atidarytas visas kana- 
las, miestas, kuris anksčiau kėlė liūdesį net praskrendančioms 
benamėms pelėdoms, gerokai išaugo - Sirakjuso gyventojų 
skaičius patrigubėjo ir 1850 m. ten gyveno 22 000 žmonių. 

Ilgainiui Niujorko valstijoje atsirado ne tik Venecija, bet 
ir Liverpulis — miestas, taip pavadintas tam, kad Onondagos 
druską būtų galima pardavinėti visose Jungtinėse Valstijose 
vartojant seną, vartotojų pasitikėjimą pelniusį pavadinimą 
„Liverpulio druska“. 


Po amerikiečių revoliucijos prasidėjo debatai, kur įkurti naujos 
šalies sostinę. Virdžiniečiai ragino ją įkurdinti prie Potoma- 
ko, akiplėšiškai meluodami, kad ši Virdžinijos upė, kuri įteka 
į Česapiko įlanką, taip pat jungiasi su Ohaju, yra svarbiausias 
Amerikos vandens kelias, nes Ohajas kerta Vidurio Vakarus ir 
įteka į Misisipę. Tai buvo reklaminė Virdžinijos gudrybė, nes 
upės, jungiančios Atlanto pakrantės vidurį su Misisipe, nėra. 
Tačiau Virdžinijoje vis dėlto yra upė, kuria, nors ji ir ne- 
siekia Atlanto, galima pasiekti Ohajo upę. Vakarinėje valstijos 
dalyje (šiandien Vakarų Virdžinija), prasideda upė Didžioji 
Kanova, kuri įteka į Ohają; ji leido prekėms ir žmonėms pa- 

siekti Sinsinatį ir Luisvilį. Kai amerikiečiai ėmė keltis per Apa- 
lačus į vakarus, tai buvo vienas iš pagrindinių jų kelių. Upe 
gabenamų prekių ir keliaujančių persikėlėlių srautas paver- 
tė pasienio miestą Čarlstoną (Vakarų Virdžinijoje) prekybos 
centru. Svarbus šiai prekybai ir dar svarbesnis JAV Vidurio 
Vakarų ekonomikos plėtrai buvo 10 mylių [16 km] Kanovos 
ruožas, kuriame buvo gaminama druska. 

Šiauriniame Didžiosios Kanovos krante buvo didžiulės 
druskos laižyklos, vadinamos Didžiosiomis Bafalo laižyklomis. 
Pirmieji europiečiai regione pastebėjo, kad vietos gyventojai 
renka čia druską ir prie laižyklos veda daug plačių takų, kuriuos 
link šios vietos išmynė bizonai ir elniai. Taigi iš tikrųjų pirmieji 
kelią per Alegenio kalnus į Ohajo upės slėnį pramynė gyvūnai, 
o ne vadinamieji pionieriai, tokie kaip Danielis Boone'as. 

1769 m. žengdamas šiuo taku per Kamberlando tarpeklį 
į Kentukį, Danielis Booneas, kaip ir tūkstančiai naujakurių, 
pasekusių jo pavyzdžiu, turėjo pasiėmęs Kanovos druskos. 
1797 m. vyras, vardu Elisha Brooksas, išsinuomojo žemės 
sklypą šioje laižykloje ir įkalė trijų platanų tuščiavidurius ka- 
mienus į žemę, į dešimties pėdų [3 m] gylį. Šie trys vamzdžiai 
buvo naudojami kaip šuliniai. Garindamas sūrymą dvidešimt 
keturiais kaistuvais ir sukūrendamas beveik penkis kordus 
malkų, Brooksas pagamindavo tris bušelius [105 1] per die- 
ną. Po dešimtmečio Ruffneriai, išradingų druskos žvalgytojų 
šeima, pritaikė kitokį gręžimo būdą. Jie pasigamino medinį 
vamzdį, siaurėjantį į apačią, įkišo į jį geležinį strypą ir pragręžė 
šulinį kaldami jį į žemę sunkiu mediniu rąstu. 

Kalamas strypas skverbėsi gilyn į žemę, o vamzdis regu- 
liavo kryptį. Bet pasiekęs 17 pėdų [5 m) gylį strypas atsirė- 
mė į kietą uolieną ir giliau nebelindo. Tada jie pritaisė prie 

strypo metalinį kaltą ir kalė vėl, pamažu skverbdamiesi gilyn. 
Tuo metu tai buvo laikoma didele naujove gręžimo srityje, 
nors kinai Sičuane tokį pat gręžimo būdą naudojo nuo XII a. 
1807 m. Kanovos druskos gamintojai net sugalvojo vamzdį 
su vožtuvu dugne iškelti sūrymui - tokį patį, kokį kinai išrado 
prieš 700 metų. 

1809 m. dėl šių naujų išradimų Kanovos druskos garyk- 
los suklestėjo. Mažas Kanovos pakrantės ruožas, kuriame dir- 
bo apie penkiasdešimt druskos gamintojų, tapo svarbiausiu 
druskos gamybos regionu Jungtinėse Valstijose po Onon- 
dagos apygardos. Buvo gręžiami nauji gręžiniai ir statomos 
naujos garyklos. Dauguma Kanovos druskos gamintojų buvo 
smulkūs verslininkai, kurie pamatė čia galimybę praturtėti 
per keletą metų. 1815 m., kai Kanovos pakrantėje veikė pen- 
kiasdešimt penkios druskos garinimo krosnys, stambiausias 
gamintojas turėjo keturias. Dauguma druskos gamintojų tu- 
rėjo tik vieną krosnį, kūrenamą vietinėmis anglimis. 

Labiausiai Kanovos druskos garyklos suklestėjo 1812 m., 
prasidėjus karui su britais. Per trejus karo metus, nutrūkus 
Liverpulio druskos tiekimui ir visur jos trūkstant, krosnių pa- 
daugėjo nuo šešiolikos iki penkiasdešimt dviejų. 


Jeigu norite tiesiog sūdytos mėsos, jums reikia tik gausiai 
įtrinti ją druska ir palaikyti rūsyje dieną ar dvi. Geriausiai 
sūdyti tinka apatinė krūtininės dalis. 

Šešių svarų sūdytos jautienos gabalą reikia virti ne 
mažiau kaip tris valandas. Įdėkite mėsą į šaltą vandenį. 


274 


Jeigu verdate mažame puode, po pusantros valandos gerai 
būtų vandenį pakeisti. Prieš pildami šviežią vandenį ant 
pusiau išvirtos mėsos, pirmiausia jį užvirinkite. 


Lydia Maria Child, 
The American Frugal Housewife 
(Amerikos taupi namų šeimininkė), 1829 


Po karo Vidurio Vakarų valstijose pradėjus plėtotis kiau- 
lienos ir jautienos gamybai, Kanovos druskai atsivėrė puikios 
galimybės. Kadangi šią druską buvo nebrangu gabenti pasro- 
viui Ohajo upe, šių valstijų ūkininkai didžiules bandas galvi- 
jų, ypač kiaulių, varydavo prie upės; ten galvijai buvo krauna- 
mi į baržas ir plukdomi į Luisvilyje ir Sinsinatyje įsikūrusius 
uostus. Čia juos paskersdavo, mėsą pasūdydavo ir veždavo į 
Šiaurės Amerikos valstijas. Kaip ir iš Sali de Bearno sūrymo 
šaltinių vandens išgarinta druska, Kanovos druska buvo labai 
tirpi ir skvarbi, idealiai tinkama konservuoti mėsai. 

Turintis Kanovos druskos ir Ohajo, Kentukio bei India- 
nos kiaulių, Sinsinatis virto stambiu prekybos centru. XIX a. 
4 dešimtmečio pabaigoje Sinsinatyje buvo paskerdžiama be- 
veik trečdalis visų Vakarų Amerikos meitėlių - daugiau negu 
100 000 per metus. Kiti prekybos centrai prie Ohajo - Luisvi- 
lis, Kentukis ir Madisonas, Indiana - taip pat klestėjo. 

Vidurio Vakarų valstijose Kanovos druskos garyklos be- 
veik neturėjo varžovų. Skirtingai nuo prancūzų ir ispanų, 
anglų naujakuriai ir jų palikuonys amerikiečiai vykdami į nau- 
jas vietas gabendavosi druską su savimi, o ne ieškodavo jos 
ten, kur nuvykdavo. Rinkos sąlygomis, jeigu buvo patikimų 
transportavimo kelių, atsivežti druską iš tolimų, bet efektyviai 


275 


veikiančių druskos garyklų buvo praktiškesnis sprendimas, 
negu kliautis gretimomis, bet neproduktyviomis druskos ga- 
ryklomis. Anglų naujakuriai rytinėje Amerikos pakrantėje 
siuntėsi ją iš Anglijos, o jų palikuonys amerikiečiai, ėmę keltis 
į vakarus, gabenosi druską iš Rytų pakrantės. 

Indianos, Ilinojaus ir Kentukio druskos garyklos, kurių 
daugelį prancūzai įrengė tose vietose, kur gamino druską 
Amerikos senbuviai, turėjo tenkintis silpnesniu sūrymu negu 
Kanovos, ir garino jį kūrendami medieną, o ne anglis, todėl 
jų druskos gamybos sąnaudos buvo kur kas didesnės negu 
Kanovos pakrantėje. Tačiau didelė druskos koncentracija sū- 
ryme ir pigus kuras buvo ne vieninteliai veiksniai, lėmę Ka- 
novos druskos mažą savikainą - šie druskos gamintojai galėjo 
parduoti savo druską pigiau negu konkurentai ir dėl to, kad jų 
darbininkai buvo vergai. 

Kanova buvo Virdžinijos valstijoje, kurioje veikė didžiulė 
vergų darbu pagrįsta tabako pramonė. Tačiau tabako pardavi- 
mas palaipsniui mažėjo. Didelių tabako plantacijų savininkai 
turėjo daugiau vergų, negu galėjo panaudoti laukuose, ir ėmė 
nuomoti juos Kanovos druskos gamintojams. 1810 m. sura- 
šymo duomenimis, Kanovos apygardoje buvo 352 vergai, o 
1850 m. joje jau gyveno 3 140 vergų, daugiausia atsiųstų dirb- 
ti druskos garyklose. 

Pagal įstatymą druskos garyklų savininkai negalėjo vers- 
ti vergų dirbti daugiau kaip šešias dienas per savaitę, bet šio 
įstatymo dažniausiai buvo nesilaikoma. Lengviausias darbas 
vergui druskos garykloje buvo gaminti statines, naudojamas 
gabenti druskai. Vergas turėjo padaryti septynias statines per 
dieną. Kartais savininkai, kurie išnuomodavo savo vergus, iš- 
siderėdavo jiems geresnes darbo sąlygas, pavyzdžiui, kad iš 

jų būtų reikalaujama pagaminti tik šešias statines per dieną. 
Sunkiausias darbas druskos garyklose, kurį dirbo beveik vien 
vergai, buvo kasti anglis. Vergvaldžiai, nuomoję savo vergus, 
kartais nuomos sutartyje nustatydavo, kad jų vergai negali 
būti verčiami kasti anglis, teigdami, kad dėl to bus padaryta 
žala jų daug kainuojančiai nuosavybei. Angliakasiai šachtose 
dažnai susiluošindavo arba žūdavo. Dirbti druskos garyklose 
taip pat buvo pavojinga, ypač vergams, neįgudusiems dirbti 
šio darbo. Katilai kartais sprogdavo ir pasitaikydavo atvejų, 
kai darbininkai paslydę įkrisdavo į beveik verdančius sūrymo 
puodus. Tokiais atvejais kai kurie vergvaldžiai kreipdavosi į 
teismą, reikalaudami, kad druskos gamintojai išmokėtų jiems 
kompensaciją už gyvojo turto praradimą ar jam padarytą žalą. 

Plantacijų vergai nenorėjo būti išnuomoti druskos gary- 
kloms ir kartais pabėgdavo vežami į vakarus. Bėgliams užtek- 
davo tik nusigauti į gretimą Ohają, kur vergija buvo panai- 
kinta. Daug vergų pabėgdavo ten sausuma ar vandeniu, bet 
druskos gamintojai samdė vergų gaudytojus, kad šie nuvyktų 
į Ohają ir grąžintų juos atgal. Atsiradus garlaiviams bėglių pa- 
daugėjo, iš dalies dėl to, kad jais buvo galima greičiau nuke- 
liauti didelius atstumus ir dėl to, kad garlaiviuose dirbo laisvi 
juodaodžiai, kurie padėdavo saviškiams pabėgti. Net vergai, 
kurie irgi dirbo tuose garlaiviuose, aiškiai gyveno geriau negu 
vergai Kanovoje. 

1835 m. sausį teisėjas Lewisas Summersas skundėsi: „At- 
rodo, druskos garyklų vergai ima bruzdėti, ir aš pradedu labai 
nerimauti dėl šios rūšies turto.“ 

Robertas Eultonas neišrado garlaivio, nors tikrai pastatė vieną 
iš pirmųjų povandeninių laivų - Nautilus, - kurio atsisakė Pran- 
cūzijos, Britanijos ir Amerikos vyriausybės. Fultoną išgarsino 
garlaivis, kurį jis 1807 m. nuleido į vandenį Niujorko uoste ir 
ėmė juo plukdyti keleivius ir krovinius Hadsonu. Daug gar- 
laivių buvo pastatyta ir anksčiau: jau 1790 m. Johnas Fitchas 
ėmė plukdyti garlaiviu keleivius iš Filadelfijos į Trentoną. Bet 
visi bandymai panaudoti garlaivius komerciniais tikslais bai- 
gėsi nesėkme. Robertas Fultonas, organizavęs vežimą garlaiviu 
Hadsono upe, pirmasis uždirbo pelno iš šio verslo ir parodė, 
kad garais varomi, plokščiadugniai laivai su vandenračiais gali 
būti rentabilūs. 

Dėl šių garlaivių Kanovos druskos garyklos pirmą kartą 
susidūrė su rimta konkurencija. XIX a. 3 dešimtmetyje gar- 
laiviai ėmė gabenti Liverpulio druską į JAV gilumą, nes buvo 
galingi ir pajėgė nugabenti sunkius druskos krovinius upe 
aukštupio link, įveikdami stiprias šalies vakarų upių sroves. 
Britų prekeiviai, vykdami į Naująjį Orleaną pirkti medvilnės, 
pakeliui gabeno ten Liverpulio, Terkso ir Druskos salos drus- 
ką. Atsiradus garlaiviams amerikiečių verslininkai plukdė už- 
sieninę druską Misisipe ir jos intakais, įskaitant Ohają, aukš- 
tupio link. Plokščiadugniai garlaiviai perplaukdavo net Ohajo 
krioklius prie Luisvilio, kurie iki tol buvo atkirtę Madisoną ir 
Sinsinatį nuo Misisipės prekybos kelių. 

Kaip tik tuo metu atsidarė Erio kanalas, suteikęs Sirakju- 
so druskos gamintojams galimybę gabenti savo produkciją į 
vakarus vandens keliu. Kol nebuvo Erio kanalo, Onondagos 
druską tekdavo gabenti prie Erio ežero mulais. Daugelis žmo- 
nių teikė pirmenybę Niujorko valstijoje pagamintai druskai, 
nes lėtai garinant saulėje jūros vandenį druska išeidavo rupi, 


278 


kaip ir prancūzų įlankos druska. Bet kadangi Kanovos druskos 
garyklose dirbo vergai, o sūrymas buvo garinamas kūrenant 
akmens anglis, kurių ten buvo gausu, Kanovos druska buvo 
pigesnė. 

Vos atidarius Erio kanalą, buvo pasiūlyti kitų kanalų pro- 
jektai. Pirmąjį iš jų imta įgyvendinti 1832 m., ir netrukus 
Ohajo upę su Klivlandu prie Erio ežero sujungė 334 mylių 
[537 km] dirbtinis vandens kelias, vadinamas Ohajo kana- 
lu. Vienintelė prekė, gabenama Ohajo kanalu, buvo druska. 
1845 m. kanalais jau buvo galima gabenti Onondagos druską 
net į Vobašą Indianoje. 

Erio kanalo administracija pažadėjo grąžinti muitus Niu- 
jorko valstijos druskos gamintojams, jei jie gabens druską iš 
valstijos kanalu. Didžiųjų ežerų laivai, kurie anksčiau plauk- 
dami be krovinio kaip balastą naudojo smėlį, dabar vietoj jo 
ėmė gabenti druską, kartais net nemokamai. XIX a. 5 dešimt- 
metyje Sirakjusas aplenkė Kanovą, tapęs pagrindiniu druskos 
tiekėju JAV Vidurio Vakarams. 


XIX amžiaus penktajame dešimtmetyje Kanovos druskos ga- 
mintojai patyrė dar vieną smūgį. Vakarinių JAV valstijų gyven- 
tojus piktino apsauginiai muitų tarifai, po Nepriklausomybės 
karo įvesti importinei druskai, siekiant paskatinti vidaus druskos 
gamybą, nes dėljų išaugo druskos kaina. Jų požiūriu, apmokes- 
tindama importuojamą druską vyriausybė leido vidaus gamin- 
tojams nustatyti lupikiškas kainas. Ypač daug priekaištų dėl lu- 
pikavimo susilaukdavo Kanovos druskos gamintojai. 

1840 m. Misūrio senatorius Thomas Hartas Bentonas, sa- 
kydamas kalbą JAV Senate, palygino Kanovos druskos gamin- 
tojus su Britanijos Ost Indijos bendrove, nekenčiamu britų 
kolonializmo įrankiu, ekonomine sistema, prieš kurią ameri- 
kiečiai kariavo dviejuose karuose. 


Užsienio druskos mokestis mažino jos importą ir vertė 
visą importuotą druską palikti vieninteliame jūrų 
uoste - Naujajame Orleane, - taip atidavė jos prekybą 
į perpirkėjų rankas. Šis mokestis pagimdė ir palaiko 
druskos monopoliją, apimančią didžiulę teritoriją ir en- 
giančią daugybę žmonių. Jai prilygsta tik Britanijos Ost 
Indijos bendrovė, geležine ranka despotiškai išnaudo- 
janti vargšus indus [... |. Amerikiečių monopolistai veikia 
naudodamiesi pinigų galia ir remdamiesi bankų pagalba. 
Jie ima paskolas ir išsinuomoja druskos šulinius, bet jų 
neeksploatuoja; vieniems šulinių savininkams jie moka, 
kad šie jų neeksploatuotų, o kitiems - kad jie neimtų 
eksploatuoti naujų šulinių. Taigi, paprastai kalbant, jie 
slopina gamybą, trukdydami gaminti druską. 


Thomo Harto Bentono kalba 
JAV Senate, 1840 balandžio 22 


Bentonui prieštaravo Masačusetso atstovai Senate, kurie 
kaip įmanydami stengėsi išsaugoti muitus. Tačiau dešimtme- 
čio pabaigoje muitai buvo atšaukti, ir ne tik Kanova, bet ir 
Menkių kyšulys nebepajėgė konkuruoti druskos rinkoje. 

1849 m. Menkių kyšulyje apsilankęs Henry Davidas Tho- 
reau rašė, kad druskos garyklos ardomos ir parduodamos me- 

dienai. Iš jų lentų buvo statomos sandėliavimo pašiūrės. Ta- 
čiau net ir praėjus šimtui metų, kai Menkių kyšulio druskos 
pramonė jau seniai buvo nunykusi, ant jų vis dar susidarydavo 
druskos kristalai. 

O Kanovos druskos garyklos išliko. Netrukus šalis pasi- 
dalijo į Šiaurę ir Pietus, ir pietiečiams druskos garyklos įgavo 


gyvybinę reikšmę. 


XVI SKYRIUS 
DRUSKŲ KARAS 


939 METŲ KLASIKINIAME FILME apie JAV pilietinį 

karą Vėjo nublokšti Retas Batleris šaipėsi iš pietiečių: girdi, 
kaip šie pagyrūnai gali laimėti, jeigu visuose Pietuose nebuvo 
išlieta nė viena patranka. Tačiau neišplėtota ginklų pramonė 
buvo ne vienintelis strateginis Pietų trūkumas. Pietuose taip 
pat buvo gaminama nepakankamai druskos. 

1858 m. pagrindinėse Pietų valstijose, kuriose buvo drus- 
kos išteklių - Virdžinijoje, Kentukyje, Floridoje ir Teksase, - 
buvo pagaminta 2 365 000 bušelių [82 775 000 I] druskos, 
o Niujorke, Ohajuje ir Pensilvanijoje - 12 000 000 bušelių 
[420 000 000 I). 

XIX a. 7 dešimtmetyje Jungtinėse Valstijose druskos buvo 
suvartojama nepaprastai daug. Amerikiečiai vidutiniškai jos 
vartojo kur kas daugiau negu europiečiai. Šiaurėje druskos 
garyklos ėmė dygti kaip grybai po lietaus. Onondagos apy- 
gardoje, kuri buvo pagrindinė druskos tiekėja, per pilietinį 
karą druskos gamyba pasiekė apogėjų. 1829 m. garinimo 
kubilai čia užėmė 200 akrų [81 ha], o 1862 m. - 6 000 akrų 

[2428 ha]; Onondagos druskos garyklose dirbo 3 000 darbi- 
ninkų, kurie pagamindavo daugiau kaip 9 milijonus bušelių 
[315 mln. I] druskos. 

Visos Jungtinės Valstijos toliau priklausė nuo užsienio 
druskos, bet daugiausia jos importavo pietinės valstijos. Drus- 
kaiš Anglijos ir Britanijai priklausančių Karibų jūros salų dau- 
giausia buvo importuojama per Naujojo Orleano uostą. Per jį 
buvo įvežama ketvirtis visos angliškos druskos, importuoja- 
mos į Jungtines Valstijas. 1857-1860 m. Naujajame Orleane 
kiekvieną dieną buvo iškraunama 350 tonų britų druskos, ku- 
rią medvilnės prekiautojų laivais atgabendavo vietoj balasto. 

Daugelis generolų - nuo Georgeo Washingtono iki Napo- 
leono - patyrė, kad kariauti be druskos beviltiška. Napoleo- 
no kariuomenei traukiantis iš Rusijos, tūkstančiai karių mirė 
nuo smulkių sužeidimų, nes neturėjo druskos dezinfekuoti 
žaizdoms. Druskos reikėjo ne tik medicininiams tikslams ir 
kasdienei kareivių mitybai, ją duodavo ir kavalerijos žirgams 
bei darbiniams arkliams, kurie tempė amuniciją ir patrankas, 
ir galvijams, kuriuos laikė maistui. 

Druska buvo įtraukta į konfederatų karių davinį. 1864 m. 
kareiviui per mėnesį buvo skiriama dešimt svarų [4,5 kg] rū- 
kytos kiaulienos šoninės, dvidešimt šeši svarai [11,8 kg] rupiai 
maltų miltų, septyni svarai [3,17 kg] baltų miltų arba džiū- 
vėsių, trys svarai [1,36 kg] ryžių, pusantro svaro [0,68 kg] 
druskos ir daržovių sezono metu. Bet šis produktų sąrašas iš 
tikrųjų buvo idealistinis, ir dažniausiai kariai gaudavo ne visus 
jame numatytus produktus. 

O Sąjungos kariai paprastai maisto turėjo į valias; į jų davinį 
įėjo druska, sūdyta kiauliena, retkarčiais rūkyta kiaulienos šo- 
ninė, taip pat šviežia ir sūdyta jautiena. Tačiau ir jų tikrasis da- 

vinys neatitiko numatytojo. Sūdyta jautiena, kurios Sąjungos 
kareiviams buvo skiriama svaras ir keturios uncijos [0,56 kg | 
per dieną, būdavo pažaliavusi, ir kareiviai su pasibjaurėjimu 
vadino ją „sūdyta arkliena . Po karo Johnas Billingsas, Sąjun- 
gos veteranas, aprašė daug neskanių valgių, tokių kaip „pelenų 
pyragas“ - kopūstai, įdaryti sūria kukurūzų miltų tešla ir iškep- 
ti pelenuose, - kuriuos gamindavosi kareiviai. 

1861 m. balandžio 12-ąją prasidėjo karas, ir praėjus ketu- 
rioms dienoms prezidentas Abrahamas Lincolnas įsakė blo- 
kuoti visus Pietų uostus. Blokada truko iki pat karo pabaigos 
1865 m. Šiauriečiai buvo pajėgūs skirti didžiulius išteklius jai 
įgyvendinti. Per blokados apogėjų 1865 m. pietiečių uostus 
blokavo 471 šiauriečių laivas su 2 455 pabūklais. 

Dėl blokados Pietuose ėmė labai trūkti druskos ir dauge- 
lio kasdienių maisto produktų. Spekuliantai ėmė plėšti lupi- 
kiškas kainas. 1864 m. Šiaurėje bulvės kainavo 2,25 dolerio, o 
Ričmonde - 25 doleriai už bušelį. Karo pradžioje didžiausias 
sunkumas pietiečiams buvo didelės maisto produktų kainos, 
o ne jų trūkumas. Šis sūdytos jautienos receptas sugalvotas 
kaip tik tuo metu, kai druskos dar buvo, bet kiauliena tapo 
neįperkama. 

Kai rūkyta kiaulienos šoninė pasidaro per brangi, vienas 
džentelmenas nuoširdžiai rekomenduoja tokį savo išbandytą 
receptą: 


Supjaustykite jautieną nedideliais gabalėliais, šiek tiek 
apibarstykite druska ir palaikykite dvidešimt keturias 
valandas; paskui nupurtykite druską ir sudėkite į statinę. 
Į dešimt galonų [38 1] vandens įberkite keturis galonus 
[apie 17 1] druskos, vieną svarą [0,45 kg] salietros, pusę 

svaro [0,22 kg] juodųjų pipirų, pusę svaro kvapiųjų pi- 
pirų ir pusę galono [apie 2 1] cukraus. Užvirinkite šį mi- 
šinį ant lėtos ugnies, paskui ataušinkite, užpilkite juo jau- 
tieną, kad mėsa būtų apsemta, ir sudėkite viską į statinę. 
Po trijų ar keturių dienų apverskite statinę, kad visa jau- 
tiena prisigertų sūrymo. Jeigu mėsa gera, taip paruošta 
jautiena tinka ir ant karalių stalo, be to, ji ilgai negenda. 
Šiais laikais, kai maisto trūksta, o rūkytos kiaulienos šo- 
ninė kainuoja labai brangiai, mūsų skaitytojai gali išban- 
dyti šį receptą ir įsitikinti jo privalumais. 


Albany Patriot, Džordžija, 
1861 spalio 31 


Kai Konfederacijoje ėmė trūkti druskos, didelių plantaci- 
jų savininkai pakrantės regionuose, kaip ir JAV nepriklauso- 
mybės karo laikais, bandė ja apsirūpinti patys - liepdavo savo 
vergams nešti iš pakrantės jūros vandenį į kubilus ir jį garinti. 
Bet netrukus paaiškėjo, kad ir blokada, ir karas yra daug rim- 
tesnės problemos, negu atrodė iš pradžių, ir nedidelis kiekis 
druskos, išgarintos šiuose kubiluose, jų neišspręs. 

Karui prasidėjus 200 svarų [90,7 kg] Liverpulio druskos 
maišas Naujojo Orleano prieplaukoje kainavo penkiasdešimt 
centų. Blokadai tęsiantis daugiau kaip metus, 1862 m. rude- 
nį Ričmonde šeši doleriai už maišą buvo laikoma gera kaina. 
1863 m. sausį Savanoje (kuri iki blokados buvo klestintis uos- 
tas) druskos kaina siekė dvidešimt penkis dolerius už maišą. 

Sąjunga greitai suprato, kad druskos stygius Pietuose tei- 
kia jai svarbų strateginį pranašumą. Generolas Williamas Te- 
cumsehas Shermanas, vienas iš moderniosios karybos pirm- 


takų, kurie ėmė naikinti miestus ir marinti badu civilius, siekė, 
kad Pietūs visiškai negautų druskos. „Reikia visiškai užkirs- 
ti kelią druskos kontrabandai, nes druska naudojama sūdy- 
ti mėsai, o be mėsos kariuomenė negali išsilaikyti“, — rašė jis 
1862 m. rugpjūtį. 

Kai karas pagaliau pasibaigė ir generolai Ulysses S. Gran- 
tas ir Robertas E. Lee sėdo prie derybų stalo, Lee pasakė, kad 
jo kariai nevalgė dvi dienas ir paprašė Granto maisto. Kaip pa- 
sakojo įvykių liudininkai, pasirodžius Sąjungos furgonams su 
maistu nugalėti ir išbadėję Šiaurės Virdžinijos kariuomenės 
kareiviai pasitiko juos džiaugsmingais šūksniais. 


1861 m. Virdžinijos vakarinės apygardos atsiskyrė nuo Konfe- 
deracijos, pasiskelbė Vakarų Virdžinijos valstija ir stojo į Sąjun- 
gos pusę. Į naująją valstiją iš Ohajo įžengė Sąjungos generolo 
Jacobo Dolsono Coxo kariuomenės daliniai. 1861 m. liepą jis 
užėmė visą Didžiosios Kanovos upės slėnį ir užvaldė jo druskos 
garyklas. Tai buvo vienas pirmųjų skaudžių smūgių Pietums. 
Bet rudenį 1862 m. Konfederacija surinko 5 000 savanorių iš- 
laisvinti druskos garyklas ir netikėtu puolimu atstūmė Sąjun- 
gos kareivius prie Ohajo upės taip greitai, kad traukdamiesi jie 
nespėjo sunaikinti druskos garyklų. 

Sąjungos kariai pasimokė iš šios patirties: ateityje užėmė 
teritorijas, kuriose buvo druskos garyklų, jas sugriaudavo, o 
jeigu jose buvo sūrymo šulinių - užversdavo juos. Kai Co- 
xas 1862 m. lapkritį galutinai atėmė iš konfederatų Kanovą, 
jo kariai sulaužė druskos garyklų siurblius ir sumetė jų nuo- 

laužas į šulinius. Pietiečiai elgdavosi visai atvirkščiai - užėmę 
teritorijas su druskos garyklomis jie džiaugdavosi ir tučtuojau 
atnaujindavo gamybą. 

Vienas konfederatų Karo departamento valdininkas, kal- 
tindamas Konfederacijos prezidentą Jeftersoną Davisą neryž- 
tingumu, dėl kurio Kanova atiteko šiauriečiams, rašė savo die- 
noraštyje: 


Gal pašaliniams stebėtojams Prezidentas ir atrodo geras 
valstybininkas, bet jis per mažai stengiasi aprūpinti savo 
šalį druska. Jis užleido priešui garyklas, kurios pagamin- 
davo 7 000 bušelių [245 000 1] druskos per dieną, du su 
puse milijono per metus - to pakanka aprūpinti visus Kon- 
federacijos gyventojus. Joms ginti buvo verta laikyti tame 
slėnyje 50 000 karių. Be to, šiuos karius vis tiek netrukus 
reikės apgyvendinti kareivinėse ir vyriausybei jų išlai- 
kymas kainuos ne mažiau, negu slėnyje. Visi didieji valsty- 
bininkai - Cezaris, Napoleonas, Pittas ir Washingtonas — 
tikrai būtų kaip įmanydami stengęsi išlaikyti tą slėnį. 


Karui tęsiantis Sąjungos kariuomenė nuosekliai stengėsi su- 
griauti pietiečių druskos garyklas, kad ir kur jos buvo, nuo Vir- 
džinijos iki Teksaso. Sąjungos karinis jūrų laivynas puldinėjo 
druskos garyklas palei visą Konfederacijos pakrantę. Iš pra- 
džių Eloridos įlankos pakrantėje druskos garyklos klestėjo, nes 
šio regiono karas beveik nepalietė. 1862 m. rudenį šiauriečiai 
atkreipė dėmesį į druskos garyklas, nusidriekusias palei visą 

Floridos įlankos pakrantę, ir suprato, kokia didelė jų gamybos 
apimtis, ypač tų, kurios buvo įsikūrusios tarp Tampos, įlan- 
kos pakrantės viduryje, ir Čoktohačio įlankoje šalia Alabamos. 
Druskos garyklos paprastai būdavo paslėptos siaurose keleto 
mylių įlankėlėse, ir iš laivų jų beveik nesimatė. Net jeigu šiau- 
riečių jūreiviai pamatydavo garyklas, kanonieriniams laivams 
būdavo sunku prie jų priplaukti. 

1862 m. rugsėjo 8-ąją Sąjungos laivas Kingfisher, iškėlęs 
paliaubų vėliavą, priplaukė prie druskos garyklų Šventojo 
Juozapo įlankoje ir pateikė konfederatų druskos gamintojams 
ultimatumą - per dvi valandas pasitraukti iš garyklos. Pakrovę 
druską į keturis vežimus, garyklų darbininkai išvyko. Po trijų 
dienų Sąjungos jūreiviai susprogdino garyklas. 

1862 m. spalio 4-ąją Sąjungos kanonierinis laivas Somer- 
set, plaukdamas palei pakrantę, apšaudė druskos garyklas prie 
Kedrų salos Suvanio įlankoje. Laivo įgulai gal dvylika kartų 
iššovus iš pabūklų, druskos garintojai pakėlė baltą vėliavą. Iš- 
silaipinusi laivo įgula nesutiko jokio pasipriešinimo ir sunai- 
kino kelias druskos garyklas. Bet kai jie priėjo prie tos, virš 
kurios plevėsavo balta vėliava, dvidešimt penki vyrai, pasislė- 
pę pastato užpakalinėje dalyje, ėmė į juos šaudyti. Pusė šiau- 
riečių jūreivių buvo sužeisti, tačiau iš greta stovėjusio Sąjun- 
gos garlaivio atskubėjo pastiprinimas. Privertę konfederatų 
kovotojus trauktis, šiauriečiai sunaikino katilus ir kitą įrangą 
ir padegė pastatą. Kai kurie katilai ir virduliai buvo padaryti iš 
tokios storos geležies, kad į juos teko šaudyti iš haubicų. „Vie- 
tos maištininkus reikėjo pamokyti, ir mes tai padarėme", - pa- 
sakė Somerset vadas. 

Sąjungos karinio jūrų laivyno jūreiviai ir toliau griovė 
druskos garyklas Floridos pakrantėje, degino jų pastatus ir 

sprogdino įrangą. 1863 m. jie sunaikino daugiau kaip 6 mi- 
lijonų dolerių vertės druskos garyklas pakrantėje ir Sent An- 
druso įlankos regione. Tačiau, nors druskos garyklas lengva 
sunaikinti, jas taip pat lengva ir nebrangu atstatyti. Daugelis 
sunaikintų garyklų po trijų mėnesių vėl gamino druską. 

Kontrabandininkai gabeno iš Šiaurės į Pietus ne tik gink- 
lus, bet ir druską, ypač Tenesyje. Kartais, nepaisant blokados, 
kontrabandininkams pavykdavo atgabenti savo krovinius ir 
laivais. Liverpulio druska buvo gabenama į Meksikos uostą 
Verakrusą, iš ten - į Braunsvilį, Teksasą ir kitas Konfederaci- 
jos valstijas. 

Misisipės gubernatorius Johnas J. Pettusas sugalvojo su- 
dėtingą planą importuoti 50 000 maišų prancūzų druskos 
mainais už medvilnę, kurią pietiečiai turėjo atgabenti prie 
Pončartreino ežero kranto. Vienas ryšulys medvilnės buvo 
keičiamas į dešimt maišų druskos. Šis sandėris buvo sudary- 
tas per Prancūzijos ir Britanijos konsulus, kurių vyriausybės 
dėl Sąjungos blokados patirdavo didelių nuostolių. 500 med- 
vilnės ryšulių iš tikrųjų buvo išsiųsti į Prancūziją, tačiau pran- 
cūzams nepavyko atgabenti pietiečiams druskos. 


Darbo sąlygos karo laikų improvizuotose Konfederacijos drus- 
kos garyklose buvo dar blogesnės negu Kanovoje. Garyklose, 
kurios dygo palei Tombigbio upę, už keleto mylių į šiaurę nuo 
Mobilio Alabamoje, kiekvieną dieną buvo kasami nauji šuliniai. 
Dirbti čia žmonės atvykdavo net iš Džordžijos. Per karą pietie- 
čiai keliaudavo šimtus mylių į pakrantę ar prie sūrymo šaltinių 

apsirūpinti druska. Keliai Tombigbio pakrantėje, prie kurios 
buvo pastatytas konfederatų fortas tam atvejui, jeigu Sąjunga 
užimtų Mobilį, visada būdavo sausakimši vežimų ir furgonų: 
jais buvo gabenami ne tik puodai, katilai ir kita įranga druskai 
gaminti, bet ir naminiai paukščiai bei kiti maisto produktai — 
viskas, ką buvo galima išmainyti į druską. Prižiūrėtojai ginė 
mulus, vergai sekė įkandin pėsčiomis. 

Kai kurie vergai kirto medžius kurui, šimtais kirvių dre- 
bindami orą, kiti kasė 15 pėdų [4,5 m] gylio šulinius. Karo 
pradžioje kiekvienas galėjo atvykti ir kelias savaites gaminti 
druską, bet 1862 m. tam jau reikėjo turėti leidimus, kuriuos 
įvedė Ąlabamos įstatymų leidėjai. Tuo metu miškai buvo 
smarkiai išretinti ir trūko kuro. Siekiant patobulinti garinimo 
procesą buvo suprojektuoti seklūs kaistuvai, jie buvo kaitina- 
mi ant daugiau kaip dviejų pėdų [0,6 m] aukščio krosnių su 
grotelėmis ir geležinėmis durimis. Tokia įranga buvo galima 
gaminti 20-35 bušelius [704-1 233 1] druskos per dieną, pri- 
klausomai nuo vandens druskingumo. Druskos gamintojai 
pastebėjo, kad gilesniuose šuliniuose vanduo sūresnis, ir ėmė 
gilinti anksčiau iškastus šulinius. 

Vergai dirbo ilgomis pamainomis, kad darbas nenutrūktų 
visą parą. Druskos garyklos buvo taip arti viena kitos, kad visa 
vietovė knibždėte knibždėjo triūsiančių vergų. Buvo skirtas 
žemės plotas kapinėms, ir jos greitai pilnėjo, nes išsekę vergai 
kaip lapai krito nuo maliarijos ar raupų. Pašėlusiai skubėdami 
gaminti druską vergai dirbdami stumdydavosi ir atsitrenkdavo 
vienas į kitą, todėl neretai paslysdavo ir įkrisdavo į verdančius 
kaistuvus. Kai kurie mirė greita mirtimi, kiti dar ilgai kankinosi. 

Baltųjų darbininkų, išskyrus saujelę prižiūrėtojų, čia 
buvo mažai, nes dauguma baltųjų vyrų buvo pašaukti į Kon- 

federacijos kariuomenę. Prižiūrėtojais dirbo netinkami ka- 
rinei tarnybai vyrai arba sužeisti ir demobilizuoti veteranai. 
nų, paprastai neįgaliųjų amputuotomis galūnėmis. 1862 m. 
balandį, paskelbus pirmąjį Konfederacijos šaukimą, druskos 
gamintojams nebuvo daroma jokių lengvatų, bet rugpjūtį Je- 
ffersonas Davisas pakeitė karo prievolės taisykles ir atleido 
juos nuo tarnybos. Druskos gamybos verslas tapo būdu iš- 
vengti karinės tarnybos. Dezertyrai taip pat traukė į druskos 
garyklas, ieškodami prieglobsčio pelkėse ir tikėdamiesi pel- 
nyti atleidimą nuo tarnybos. Paskutiniais karo metais kariuo- 
menės patruliai apieškodavo furgonus, vykstančius į druskos 
garyklas, tikrindami, ar tarp išsekusių vergų ir neįgaliųjų nėra 
dezertyrų. Tuo metu iš Konfederacijos kariuomenės dezer- 
tyravo tiek daug karių, kad Virdžinijoje net buvo įkurta de- 
zertyrų asociacija. 

Pabėgėliai iš karo veiksmų zonos vyko į druskos garyklas 
tikėdamiesi rasti pragyvenimo šaltinį. Netrukus prie jų pri- 
sidėjo ir aferistai. Baptistai ir metodistai į šią darbo stovyklą, 
kurioje suklestėjo visos įmanomos ydos, siuntė pamoksli- 
ninkus. 


Druskos stygius Pietuose atvėrė spekuliantams galimybę pa- 
sipelnyti. Užteko supirkti žemę druskos gamybos regione ir 
galėjai diktuoti vietinę druskos kainą bei krautis didelius tur- 
tus. Vienas verslininkas iš Apalačikolos supirko visas Vakarų 
Floridos druskos garyklas. Siekiant užkirsti kelią tokioms ma- 

chinacijoms Džordžijoje buvo priimti įstatymai, ribojantys 
žemės pardavimą pakrantėje. 

Druskos garyklų darbininkai užmokestį norėjo gauti drus- 
ka, o ne pinigais, nes druskos kainos nuolat augo, o pinigų 
vertė mažėjo. Vyriausybės valdininkai Riėmonde, matydami 
šią tendenciją, sukaupė daugybę druskos tam atvejui, jeigu 
prireiktų sudaryti barterinius sandorius. 

Maža dėžutė druskos tapo madinga ir labai vertinga do- 
vana. Viena tokia dėžutė buvo padovanota vestuvių proga 
George'ui Edwardui Pickettui, kuris vėliau nusigavo į šiau- 
rę toliau negu bet kuris kitas konfederatų generolas, kai 
1863 m. liepos 3-iąją vadovavo pragaištingam puolimui įkal- 
ne nuožulniame Pensilvanijos lauke per Getisbergo mūšio 
kulminaciją. 

1862 m. Alabamos gubernatorius Johnas G. Shorteris pa- 
reiškė: „Mums gresia labai realus druskos bado pavojus“ Mi- 
sisipės gubernatorius Pettusas rašė Jeftersonui Davisui, kad 
valstijoje nebeįmanoma nusipirkti mėsos, nes visiškai nėra 
druskos konservuoti skerdienai. 

Viena moteris iš Pietų Karolinos rašė: 


Senatorius Hammandas, kurio namą aš nuomojausi Ra- 
dklife, prieš prasidedant karo veiksmams užsisakė laivą 
druskos tręšti kažkokioms nualintoms žemėms. Paskui, su- 
prasdamas, kad dėl pakrantės blokados kils druskos badas, 
jis nutarė pasilaikyti nusipirktą druską sunkiems laikams. 
Kai žmonės sužinojo, kad senatorius Hammandas turi 
druskos, visi — iš toli ir iš arti — atėjo jos prašyti, tarsi pas 
Egipto faraoną grūdų. Visiems, kurie ateidavo, brangius 
kristalus jis dalijo pagal šeimos narių skaičių. 

Žmonės kruopščiai slėpė savo druskos atsargas tarsi šei- 
mos brangenybes. Rinkoje pasirodė pigi druska su priemaišo- 
mis, tokiomis kaip pelenai. 


Tallahassee Sentinel įspėja savo skaitytojus, kad neprotinga 
pirkti tamsią ir maišytą druską, kuri parduodama pakran- 
tėje. Ji ne tik neužkonservuos mėsos, bet ir sugadins ją. 
Mus pasiekė žinios, kad kai kurie druskos gamintojai ėmė 
gaminti prastesnės kokybės druską, kurią parduoda po 
šešis ar aštuonis dolerius už bušelį. Geriau mokėti dvy- 
lika ar daugiau dolerių už bušelį ir gauti gerą druską, negu 
už pusę kainos nusipirkti tokią, iš kurios nėra beveik jo- 
kios naudos. Jeigu mūsų žmonės nepirks prastos druskos, 
netrukus druskos gamintojai bus priversti gaminti gerą 
druską. Gryna druska yra balta, o konservuoti mėsai ge- 
riausiai tinka stambiagrūdė. Išmintingam žmogui užtenka 
perspėjimo. 


Pietų Konfederacija, Atlanta, 
1862 rugpjūčio 28 


Ėmė sklisti gandai apie galimus druskos pakaitalus. 
1862 m. sklandė gandas apie pakaitalą, tinkamą konservuoti 
rūkytą kiaulienos šoninę ir jautieną. Vienas Alabamos laik- 
raštis pranešė, kad konservuoti mėsai gali būti naudojamas 
actas, gaminamas iš kietos medienos, tačiau fenomenaliai 
populiarios tuo metu knygos apie namų ūkį autorė britė 
Isabella Beeton įspėjo, kad ši medžiaga konservavimui ne- 
tinkama. 

Kartais naudojamas labai prastai išvalytas medžio actas, 
gaminamas atliekant destrukcinį medienos distiliavimą, 
nes jame esantis kreozotas turi labai stiprių konservanto 
savybių ir suteikia dūmų kvapą. Tačiau juo konservuoti 
maisto produktai paskui įgauna stiprų dervos kvapą, visai 


ne tokį, kokį degančios malkos. 


Isabella Beeton, Beetons Book of Household 
Management (Beeton namų ūkio knyga), 1861 


Vieno straipsnio Pietų spaudoje autorius siūlė tris būdus 
konservuoti žuvį be druskos: 


Aliejumi: sudėkite žuvis į stiklainius ir užpilkite valgo- 
muoju aliejumi, kad jos būtų apsemtos, paskui sandariai 
uždarykite stiklainius. Tai labai brangus konservavimo 
būdas šioje šalyje, bet taip konservuota žuvis iškepta 
būna labai skani. 


Actu: panardinkite žuvis į medžio actą arba aptepkite juo, 
o paskui išdžiovinkite atvirame ore. Actas suteikia dūmų 
skonį, bet jeigu naudojamas stiprus actas arba gryna acto 
rūgštis, jokio skonio nesijaus. Žuvis galima sutepti ja 
švariu piešimo teptuku. Taip konservuota žuvis ir mėsa 
nesuges net per kelionę į Indiją ir atgal. 


Cukrumi: žuvis galima konservuoti sausas ir gana ilgai išlai- 
kyti šviežias naudojant vien cukrų, net mažą jo kiekį. Žuvis 
galima laikyti apipiltas cukrumi kelias dienas, ir išvirtos jos 
būna tarytum ką tik sugautos. Jeigu jas išdžiovinsite ir lai- 
kysite sausoje vietoje, kad nepelytų, cukrumi konservuotas 

žuvis galima laikyti neribotą laiką, ir jos būna kur kas ska- 
nesnės negu sūdytos. Cukrus neteikia jokio nemalonaus 
skonio. Jis ypač tinka gaminti vadinamąją rūkytą lašišą, ir 
žuvys, konservuotos šiuo būdu, išsilaiko kur kas geriau ir 
būna daug skanesnės negu sūdytos ar rūkytos. Jei norite, 
galite jas pasūdyti, kad gautumėte pageidaujamą skonį. 


Southern Cultivator, Ogasta ir Atensas, 
Džordžija, 1863 m. kovas-balandis 


Žmonės bandė konservuoti jautieną salietra, o rūkytą 
kiaulienos šoninę - medienos pelenais, bet iš to nieko gero 
neišėjo. Laikraščiai nuolat siūlė alternatyvius konservavimo 
būdus, bet dauguma jų buvo neefektyvūs. Dažnai šių receptų 
autoriai, norėdami įkvėpti savo kenčiančius skaitytojus, pa- 
teikdavo pavyzdžius, kaip žmonės elgėsi esant druskos stygiui 
JAV nepriklausomybės karo laikais. 1861 m. Ričmondo laik- 
raštis Daily Richmond Examiner išspausdino istoriją apie vie- 
ną Albemarlo konservatorių, palaikiusį britus. Dėljo politinių 
įsitikinimų jam nebuvo parduodama druska, bet jo žmona iš- 
moko gaminti gerą rūkytą kiaulienos šoninę tik su žiupsneliu 
druskos ir dideliu kiekiu karijos pelenų. 


Prieš berdami pelenus paimkite kibirą melasos ir balti- 
nimo šepečiu aptepkite ja kiekvieną mėsos gabalą. Gerai 


aptepę, apiberkite mėsą pelenais, jie tvirtai prilips ir ap- 
saugos tarsi sandarus cemento sluoksnis. 


Daily Richmond Examiner, 1861 lapkričio 23 


295 


Nauji druskos taupymo būdai buvo nuolatinė kaimynų 
pokalbių tema. Pakrančių gyventojai virdavo ryžius, kukurū- 
zus ar kitas kruopas jūros vandenyje, ir tai buvo vienintelis 
sūdytas jų maisto produktas. Valgydami sūdytą mėsą žmonės 
rūpestingai nubraukdavo kiekvieną prilipusį druskos kristalą, 
kad galėtų jį panaudoti dar kartą. Sūrymas geldose ir statinė- 
se, naudotas konservuoti maistui, paskui vėl buvo garinamas 
ir paverčiamas druska. Žemė aplink rūkyklas, ant kurių metų 
metus lašėjo sūrūs syvai, buvo nukasama, dedama į dėžes, 
kuriose plaunami pelenai muilui gaminti, ir plaunama. Taip 
buvo gaunamas sūrymas, kurį išgarinus likdavo blanki, tamsi 


druskos kristalų plutelė. 


Medžio anglys degdamos išskiria labai sausą karštį. Dau- 
guma mūsų skaitytojų žino, kaip kepami dideli gabalai 
mėsos ant grotelių virš anglių. Jeigu grotelės yra per 
aukštai virš liepsnojančių anglių, mėsa netrukus išdžiūna. 
Kai ji išdžiūna, reikia labai nedaug ją pasūdyti, išrūkyti 
ir galima laikyti metų metus. Kaip ir konservuotą rūkytą 
kiaulienos šoninę, ją reikia standžiai sudėti į statines ir lai- 
kyti sausoje patalpoje. 

Jeigu paskerdę savo galvijus neturite pakankamai 
druskos, kaip galima greičiau išdžiovinkite mėsą virš 
degančių anglių, iš pradžių įtrynę trupučiu druskos. Ne- 
gerai, jeigu aplink rūkyklą yra pavėsį duodančių medžių, 
nes jie pritraukia drėgmę. Išrūkę mėsą, išdžiovinkite ją ant 
anglių liepsnos. Gal jums ir nepatinka čia siūloma sausa 
mėsa, bet iš patirties turbūt žinote, kad sausiausi kumpiai 
paprastai laikosi geriausiai. Gerai išsilaikiusi sausa rūkyta 
kiaulienos šoninė yra daug skanesnė negu drėgna ir apge- 

dusi. Mūsų tikslas - tiesiog papasakoti, kaip karo laikais, 
kai druskos stinga ir ji brangi, su labai nedaug druskos ga- 
lima ilgam konservuoti mėsą. 


Konfederacijos kariuomenės 
daktaras E. P. Porcher, Economy in the Use of Salt 
(Taupus druskos vartojimas), 1863 


KAIP GAMINTI DRUSKĄ NAMŲ VARTOJIMUI 


Paimkite rankšluostį ar kitą kokį audeklą - tarkim, dviejų 
jardų [1,8 m] ilgio - susiūkite jo galus, pakabinkite ant 
volo ir įleiskite vieną galą į kubilą ar vonią su sūdytu van- 
deniu; saulei ir orui veikiant audeklą, vanduo išgaruos 
greitai. Audeklą reikia pasukti kelis kartus per dieną, 
kad jis būtų gerai įmirkęs. Kai sūrymas išgaruos beveik 
iki dugno, pasemkite koncentruoto sūrymo ir įpilkite jį į 
didelį plokščią dubenį ar lėkštę ir palikite saulėje, kol su- 
sidarys druska; naktį įneškite lėkštę su sūrymu į patalpą 
ir uždenkite. Taip druska garinama kapiliarinės traukos 
būdu, juo galima pagaminti daug druskos, kainuojančios 
po dolerį už maišą. Išgarinę galoną [3,81] sūraus vandens 
gausite dvi su puse uncijos [70 g] druskos. 

P. S. Gaminti druską reikia šiek tiek kantrybės, nes ji 
susidaro lėtai. 


John Commins, Charleston tannery, 
(Carlstono odų perdirbimo įmonė) 
Charleston Mercury, 1862 birželio 11 

Šiaurės ir Pietų karo išvakarėse prancūzų geologas M. J. Ray- 
mondas Thomassy rašė, kad Luiziana, turinti cukraus ir medvil- 
nės, gali užsitikrinti ekonominį klestėjimą tik jeigu pati pradės 
gaminti ir druską. Jis įspėjo: 


Kaip tik šitą būsimo klestėjimo elementą, šitą gyvybiškai 
svarbų maisto produktą, beveik taip būtiną jų ekonominei 
nepriklausomybei, kaip parakas valstybės nepriklauso- 
mybei, tiekia vien svetimšaliai, todėl jis yra rankose tų, 
kurie, nepaisant visų svajonių apie amžiną taiką, kada nors 
gali tapti priešais ir panaudoti druską kaip įrankį, ir jeigu ne 
įsiviešpatauti, tai bent sukelti badą ir vidaus neramumus. 


Géologie Pratique de la Louisiane, 1860 


Thomassy turėjo teoriją (dauguma to meto Luizianos gy- 
ventojų ja netikėjo), kad tam tikrose vietovėse pietinėje vals- 
tijos dalyje, ypač pelkėtoje vietovėje, kadaise vadintoje Petit 
Ansu - „mažuoju uostu“ - yra akmens druskos klodų. „Maža- 
sis uostas“ buvo gausiai apaugęs paparčiais ir ilgašakniais me- 
džiais, samanomis ir labai tankiais plačialapiais krūmokšniais, 
todėl tik patyrę vietos gyventojai žinojo, kad iš tikrųjų ši vie- 
tovė yra 2 200 akrų [890 ha] sala, apsupta tamsių vandenta- 
kių, jungiančių užtakius, kurie įteka į Misisipę ir greta esančią 
Meksikos įlanką prie uosto, vadinamo Cinoberio įlanka. 

„Mažajame uoste“ buvo pasakojama panaši istorija kaip 
Sali de Bearne ir Liuneburge, - kad sūrymo šaltinius čia at- 
rado vienas medžiotojas, vardu Johnas Hayesas, tik jis, pasak 

vietos gyventojų, medžiojo ne kuilį, o elnią ir sūrymą atrado 
tiesiog sustojęs atsigerti vandens. Tačiau Hayesas apsigyveno 
Petit Anse tik 1791 m., o druskos gamybos istorija šioje vieto- 
vėje siekia kur kas senesnius laikus. 

Netrukus, kai Hayesas atrado Petit Anse natūralų sūry- 
mo šaltinį, žmogus, vardu Jesseas McCaulas, nusipirko ten 
19 akrų [7 ha] žemės ir pradėjo gaminti druską. Jis iškasė ke- 
lis šulinius ir trijų-šešių colių [7-15 cm] gylyje rado kerami- 
kos šukių. Vėliau paaiškėjo, kad šios šukės pasklidusios S akrų 
[2 ha] plote: šioje vietoje buvo priešistorinė druskos garykla, 
kurioje druska buvo gaminama panašiai kaip romėnų garyk- 
lose - sūrymas garinamas moliniuose puoduose, kurie paskui 
sudaužomi. Senovinių šukių krūvų retkarčiais randama salo- 
je iki šiol. Archeologai mano, kad šioms druskos garykloms 
net tūkstantis metų. Bet neseniai Bananų užtakiu vadinamoje 
vietovėje toje saloje buvo rastas piliakalnis ir radiometrijos 
metodu nustatyta, kad jis supiltas apie 2500 m. pr. Kr. - tai 
vienas seniausių žmogaus statinių Jungtinėse Valstijose. 

Nei Hayesas, nei McCaulas iš Petit Anso - salos pelkėje su 
nematomais krantais - druskos turtų nesusikrovė. McCaulo 
iškasti keli šuliniai neatnešė pelno, ir jis atsisakė sumanymo ga- 
minti čia druską. Kai per Šiaurės ir Pietų karą druskos kainos 
išaugo ir verslininkai suskato ieškoti sūrymo, žmogus, vardu 
Johnas Marshas, įsteigė Petit Anse pelningas druskos garyklas. 

1841 m. Naujasis Orleanas buvo trečias didžiausias 
miestas Jungtinėse Valstijose, pagrindinis šalies uostas, ir 
Edmundas McIlhenny iš Merilando, siekdamas praturtėti iš 
bankininkystės verslo, pasišovė jį užkariauti. Naujajame Or- 
leane, kuriame daugiausia gyveno kreolai - prancūzų ir is- 
panų naujakurių palikuonys, tokie žmonės kaip McIlhenny 

buvo imigrantai, vadinami „amerikiečiais“. Pradėjęs šio kos- 
mopolitiško miesto, jau garsėjusio vietine virtuve ir užsienio 
restoranais, užkariavimą kaip kuklus buhalteris, neilgai trukus 
McIlhenny praturtėjo; 1857 m. jis turėjo savo naujojoje tėvy- 
nėje Luizianoje penkis bankus ir mėgavosi prabangiu gyveni- 
mu. Jis susidraugavo su Baton Ružo miesto teisėju Danieliu 
Dudley Avery, kuris buvo vyresnis už jį tik penkeriais metais. 
Avery, vedęs vieną iš Johno Marsho palikuonių, tapo Petite 
Anso savininku ir įsteigė ten cukranendrių plantaciją. 

1859 m. vidutinio amžiaus McIlhenny, apstulbindamas 
visuomenę, vedė jauną savo draugo dukterį Mary Elizą Avery. 
Prasidėjus karui McIlhenny ir Avery šeimos, norėdamos iš- 
vengti karo sunkumų ir toliau mėgautis prabangiu gyvenimu, 
persikėlė gyventi į tamsių užtakių apsaugotą Petit Anso salą. 
Tikriausiai jie būtų ramiai gyvenę ten per visą karą, jeigu ne- 
būtų paaiškėję, kad prancūzų geologas Thomassy buvo teisus. 

1862 m. gegužės 4-ąją vienas vergas, kuris tvarkė ir gilino 
sūrymo šulinį, pranešė 16 pėdų [4,8 m] gylyje aptikęs kažko- 
kį rąstą, kurio negali pašalinti. Ištyrus šulinio dugną paaiškėjo, 
kad kliūtis buvo ne rąstas, o kietas druskos sluoksnis. Petit 
Anso salos gelmėse slypėjo kietos, nepaprastai grynos drus- 
kos klodas. Tuo metu buvo manoma, kad jis yra apie 40 pėdų 
[12 m} storio ir ten yra 7 milijonai tonų druskos. Daug vėliau 
paaiškėjo, kad šis spėjimas pernelyg kuklus. 

„Nors vietos gyventojai žinojo apie Thomassy teoriją, 
druskos klodo atradimas juos labai nustebino. Jo druska buvo 
daug grynesnė ir sausesnė negu paprastai būna akmens drus- 
ka, todėl ypač vertinga. Kadangi ji buvo nepaprastai kieta, ją 
reikėjo sprogdinti dinamitu - jis išplėšdavo iš klodo didelius 
dantytus balto kristalo gabalus. Druskai transportuoti abi šei- 

mos pastatė dviejų mylių [3,2 km] paaukštintą kelią per užta- 
kį ir pelkes, sujungusį salą su Niu Aibirijos miesteliu. 

Netikėtai aristokratiškos McIlhenny ir Avery šeimos tapo 
strateginių karinių atsargų valdytojomis. Jos ėmė gamin- 
ti Konfederacijai druską. Teisėją Avery užplūdo pasiūlymai 
sudaryti sutartį dėl druskos tiekimo. Gubernatorius Pettusas 
rašė savo žemiečiui Jeffersonui Davisui, kad Petit Anso „drus- 
kos užteks visai Konfederacijai . Laikraščiuose pasirodė pra- 
nešimų apie kitose vietovėse atrastus panašius druskos klo- 
dus, bet dauguma jų buvo tik gandai. 

Sąjungos pajėgoms keletą kartų pabandžius užimti Petit 
Ansą, McIlhenny ir Avery šeimos pabėgo į Teksasą. 1863 m. 
sausį Sąjunga atsiuntė garlaivį ir du kanonierinius laivus į Ci- 
noberio įlanką, esančią už dviejų mylių [3,2 km] nuo salos 
druskos garyklų. Tačiau tą naktį pasikeitė vėjo kryptis - jis ėmė 
pūsti iš šiaurės ir išvarė iš užtakio vandenį. Rytą du kanonieri- 
niai laivai įklimpo sekliame purve ir negalėjo plaukti nei pir- 
myn, nei atgal ištisas dvidešimt dienų. Bet 1863 m. balandžio 
17-ąją vienas Sąjungos pulkininkas su savo kariais nusigavo į 
pietines Niu Aibirijos apylinkes ir užpuolė druskos garyklas. 
Šiauriečiai sunaikino aštuoniolika pastatų su juose buvusiais 
garo varikliais, garinimo ir kasybos įrangą, taip pat 600 statinių 
gatavos druskos, kurios taip reikėjo Konfederacijai. 

Nustebę, kad jiems pavyko taip lengvai sunaikinti šias 
stambias druskos garyklas, šiauriečių kariai nutarė, kad jeigu 
pietiečiai nesugebėjo apginti šio strateginio punkto, vadinasi, 
Konfederacija netrukus žlugs. 

Tačiau priešininkų dar laukė daug kruvinų mūšių. Padeda- 
mi išlaisvintų vergų, šiauriečiai toliau kenkė konfederatams. 
Rugsėjį jie sunaikino druskos garyklas Dariene Džordžijoje ir 

Bak Bėjuje Virdžinijoje, o per Kalėdas - Lokių įlankoje Šiau- 
rės Karolinoje. Kitais metais jie sunaikino druskos garyklos 
Gus Krike Floridoje, Meisonboro įlankoje Šiaurės Karolino- 
je, Kein Pače Pietų Karolinoje; Tampoje ir Roki Pointe Tam- 
pos įlankoje ir Solt Haus Pointe Alabamoje. Gruodžio 10-ąją, 
tą dieną, kai Shermanas baigė savo naikinantį žygį per Džor- 
džiją, Georgeo Stonemano vadovaujami kariai išžygiavo iš 
Noksvilio Teriesyje griauti druskos garyklų ir maisto sandė- 
lių rytų Tenesyje ir pietvakarių Virdžinijoje. Gruodžio 20-ąją 
Stonemano kariai sunaikino druskos garyklas Soltvilyje Vir- 
džinijoje. 1865 m. vasario 1-ąją per vieną iš paskutinių opera- 
cijų Sąjungos karinis jūrų laivynas sunaikino druskos garyk- 
las Sent Andruso įlankoje Floridoje. 

Net per pilietinius karus kariaujančios pusės kartais elgia- 
si gailestingai. Praėjus aštuoniolikai dienų po paskutinės ata- 
kos Sent Andruso įlankoje, generolas Oliveris Otis Howar- 
das, užėmęs Kolumbiją Pietų Karolinoje, įsakė prieš padegant 
sandėlius parūpinti Kolumbijos ligoninei tiek druskos, kiek 
jai reikia, ir atidėti druskos vargšams, kurių namai sudegė. 


KAD VASARĄ MĖSA NESUGESTŲ 
Suvalgykite ją pavasario pradžioje. 


Confederate States Almanac 
(Konfederacijos valstijų almanachas), 
Meikonas, Džordžija, 1865 

XVII SKYRIUS 
RAUDONA DRUSKA 


ASIBAIGUS KARUI, per kurį žuvo daugiau kaip milijo- 

nas amerikiečių, teisėjo Avery sūnus Dudley Avery, ko- 
vojęs už Konfederaciją, grįžo į Petit Ansą. Jis dalyvavo. dau- 
gelyje įnirtingų mūšių, tokių kaip mūšis prie Šailo Tenesyje, 
per kurį žuvo 1 723 pietiečių ir 1 754 šiauriečių kariai, bet jis 
liko gyvas. Teisėjo finansinė padėtis buvo ganėtinai gera ir jis 
nupirko likusį trečdalį salos. Petit Ansas pirmą kartą istorijo- 
je tapo vienos šeimos nuosavybe ir buvo pervadintas Eiverio 
(Avery) sala. 

Edmundas McIlhenny su žmona grįžo iš Teksaso, kur jis 
pritaikė savo verslo įgūdžius tarnaudamas Konfederatų ka- 
riuomenės intendantūroje ir iždinėje. Prieš pabėgdamas iš 
Petit Anso McIlhenny uždirbo iš druskos daug turto, bet jam 
buvo užmokėta Konfederacijos banknotais. Supratęs, kad 
druskos kainos, iš kurių uždirbo šį beverčių pinigų kalną, jau 
niekada nepasieks karo laikų aukštumų, jis išvyko į Naująjį 
Orleaną ieškoti naujų verslo galimybių. 

Tačiau pokario Naujajame Orleane bedarbiam bankinin- 

kui nebuvo daug perspektyvų. Nuo šio svarbaus momento 
McIlhenny istoriją apgaubia migla. Jis pats nepaliko jokių ap- 
rašymų, ir apie tai, ką veikė vėliau, žinoma tik iš įvairių gimi- 
naičių, kuriems jis pasakojo apie savo gyvenimą, atsiminimų. 
Kaip pasakojama, kartą gatvėje prie McIlhenny priėjo kaž- 
koks vyras. Pagal vieną versiją, jis buvo senas 1846 m. Meksi- 
kos ir Amerikos karo veteranas. Tačiau labiau tikėtina, kad iš 
tiesų tai buvo konfederatų veteranas, kuris pabėgo į Meksiką, 
nenorėdamas būti paimtas į Sąjungos kariuomenę. Šis žmo- 
gus, vardu Gleasonas, susižavėjęs papasakojo jam apie vieną 
meksikietišką užkulą - mažas raudonas aitriąsias paprikas. 

1866.m., nesėkmingai pabandęs vėl imtis verslo, McIlhenny 
nusprendė tapti doru ūkininku, grįžo į Eiverio salą ir ėmė eks- 
perimentuoti su aitriąja paprika. 


Aitrumą pipirams teikia medžiaga, vadinama kapsicinu - tai 
natūralus nuodas, skirtas atbaidyti nuo augalo žoliaėdžius gy- 
vūnus. Bet meksikiečių, Karibų jūros salų gyventojų ir daugelio 
kitų žmonių jis neatbaidė. Kapsicinas susidaro saulės šviesoje 
ir tam tikruose dirvožemiuose. Paprikų, kaip ir vynuogių, sa- 
vybes lemia vieta, kur jos užauga. Paprikos, kurias Edmundas 
McIlhenny parsivežė namo (vėliau jos buvo pavadintos Capsi- 
cum frutescens), užaugusios derlingame Eiverio salos pakraščių 
dirvožemyje, buvo nepaprastai aitrios. 

Aštrūs padažai pietų Luizianoje buvo ne naujiena. Kai 
XVIII a. Naujoji Škotija atiteko britams, iš jos sprukę pran- 
cūzakalbiai pabėgėliai, kadžunai, apsigyveno prie Eiverio sa- 

los užtakių ir, kaip ir Naujojo Orleano kreolai, ėmė naudoti 
užkului aitriąsias paprikas, kurių laivai atveždavo iš Karibų 
salų ir Meksikos. Prieš pilietinį karą Naujojo Orleano virė- 
jai džiovino aitriąsias paprikas ir marinavo jas cherese ir acte. 
Raudonoji paprika ir druska jau buvo įprastas užkulo mišinys 
kadžunų virtuvėje. 

McIlhenny žmona Mary Eliza Avery paliko ranka rašytų 
receptų rinkinį. Kadangi pirmajame puslapyje ji užrašė savo 
mergautinę pavardę, rinkinį tikriausiai sudarė dar būdama ne- 
ištekėjusi, prieš 1859 m. Pagaminti daugeliui jame aprašytų 
kadžunų ir pietų Luizianos patiekalų reikia „raudonosios pa- 
prikos ir druskos“. 


KREVEČIŲ GAMBAS 


Paimkite paukštienos ir supjaustykite ją kaip ruošdami fri- 
kasė. Įdėkite į sriubos puodą šaukštą taukų, ištirpinkite juos 
ir įberkite du valgomuosius šaukštus miltų; maišykite, kol 
mišinys įgaus rusvą spalvą; smulkiai supjaustykite didelį 
svogūną ir sudėkite į miltus ir taukus kartu su paukštiena. 
Maišykite, kol paukštiena šiek tiek apkeps. Paskui įpilkite 
verdančio vandens, kiek (reikia? | sriubai, gerai išmaišykite. 
Įdėkite aitriosios paprikos ir druskos pagal skonį, įmeskite 
saują petražolių ir čiobrelių. Šią sriubą galima gaminti ir 
su krevetėmis, ir su paukštiena. Nusipirkite 4 ar S pintas 
krevečių ir parsinešę jas iš turgaus tuoj pat nuplikykite ver- 
dančiu vandeniu. Išimkite iš kiautų mėsą ir ikrus. Sudėkite 

galvas ir kiautus į kaistuvą ir užpilkite verdančiu vandeniu. 
Sutrinkite jas, nukoškite nuovirą ir supilkite į sriubą. Likus 
15 minučių iki tiekimo sudėkite krevetes. Kai būsite pa- 
ruošę patiekti sriubą, įmaišykite didelį šaukštą šviežių sa- 
safro miltelių ir tuoj pat supilkite į sriubinę. 


Mary Eliza Avery 


Pirmieji McIlhenny eksperimentai su paprikų padažu šiek 
tiek priminė raugintų kopūstų ruošimą: jis naudojo druską fer- 
mentuoti šviežiai sutrintoms paprikoms ir išgauti iš jų sultis. 
McIlhenny greitai suprato, kad tam tinka tik labiausiai prino- 
kusios paprikos ir geriausia jas skinti tada, kai jos ryškiai rau- 
donos. Jis gamino sūrymą, įmaišydamas į vieną galoną [3,8 l] 
vandens pusę puodelio savos Eiverio salos druskos, ir raugino 
jame paprikas - iš pradžių naudojo tam stiklainius, o paskui 
statines sūdyti kiaulienai. Dangčius apibarstydavo druska, kuri, 
susimaišiusi su besifermentuojančiomis paprikos sultimis, už- 
sandarindavo statinę kieta pluta, - McIlhenny nė neįtarė, kad 
taiko tokį pat sandarinimo būdą, kokį prieš tūkstančius metų 
išrado kinai brandindami sutrintas sojas padažui gaminti. 

Iki šio etapo McIlhenny padažui gaminti buvo naudoja- 
mi vien Eiverio salos produktai - saloje iškasta druska ir iš- 
augintos paprikos. Daugumai JAV pietinių valstijų, Karibų 
jūros salų ir Meksikos gyventojų toks padažas būtų pakanka- 
mai aitrus. Bet pagal Naujojo Orleano tradiciją reikėjo acto. 
Pabrandinęs paprikų košę mėnesį, McIlhenny ją išsunkdavo 
ir sumaišydavo su prancūzišku baltojo vyno actu. Tada supil- 
davo mišinį į odekolono buteliukus ir užsandarindavo žaliu 
vašku. Prie kiekvieno buteliuko jis pridėdavo mažą purkštuvą, 

kurį buvo galima įstatyti į butelio kaklelį nulaužus antspaudą. 

McIlhenny turėjo Eiverio saloje pašiūrę, kurią vadino savo 
laboratorija. Iš jos sklido saldžiai aštrus šnerves kutenantis 
kvapas, nuo kurio praeiviai imdavo čiaudėti. McIlhenny leis- 
davo savo vaikams išeiti iš mokyklos anksčiau, kad padėtų 
jam darbuotis laboratorijoje. 

1869 m. jis pagamino 658 buteliukus ir pardavė juos Nau- 
jajame Orleane ir Meksikos įlankos pakrantėje urmu po do- 
lerį už indelį — tai buvo labai padori kaina. Žmonės vartojo šį 
padažą kaip užkulą patiekalams, kuriems reikėjo aitriosios pa- 
prikos ir druskos. 1870 m. jis gavo patentą ir pavadino mišinį 
Petite Anse Sauce, tačiau jo šeimai labai nepatiko, kad jis savo 
ekscentriškam projektui naudoja istorinį šeimos valdų pava- 
dinimą. Tada jis pervadino jį Tabasco padažu, pagal Meksikos 
valstiją prie įlankos, garsėjančią aitriais pipirais, - galbūt kaip 
tik iš jos paslaptingasis Gleasonas parsivežė tas paprikas, apie 
kurias papasakojo McIlhenny. 

Tačiau didelio pelno Eiverio saloje gauti jau nepavyko. 
Bandymas vėl imtis druskos kasybos baigėsi nesėkme. Nors 
Edmundas McIlhenny įkūrė kuklų šeimyninį aitriųjų paprikų 
padažo gamybos verslą, jam niekada nebepavyko uždirbti to- 
kių turtų, kokius uždirbo iš druskos per dvejus karo metus ir 
kurie po karo virto beverčiais popierėliais. 1890 m., būdamas 
septyniasdešimt penkerių, jis mirė. 


Pilietiniam karui pasibaigus, kai Luizianoje gaminti aitrų pada- 
žą buvo pelningiau negu druską, Amerikos vakaruose ji įgavo 

didžiulę reikšmę. Vakarinėje šalies dalyje buvo gausu vertin- 
gų mineralų ir druskos, kuri vis dar buvo naudojama gryninti 
rūdai, ypač sidabrui. 

Įspūdingiausias druskos klodas Šiaurės Amerikoje buvo 
rastas džiūstančiame ledyninės kilmės ežere Jutoje. XVIII a. 
vietos gyventojai papasakojo ispanams, ieškojusiems ten auk- 
so ir sidabro, apie didžiulį druskos ežerą. Bet jie jo taip ir ne- 
rado. Pirmasis europietis, 1824 m. pamatęs Didįjį Druskos 
ežerą, buvo Jamesas Bridgeris, medžiotojas, traperis ir tyrėjas, 
kuris buvo legendinio „kalnų žmogaus“ prototipas. 

1846 m. Kartidže Ilinojaus valstijoje įsiutusi minia nužu- 
dė Josephą Smithą, naujos religinės grupės, vadinamos mor- 
monais, vadovą. Brighamas Youngas, kuris užėmė Smitho 
vietą, norėjo surasti naują žemę, kur mormonai galėtų įkurti 
savo bendruomenę toli nuo skvarbių kitų amerikiečių akių. 
Ieškodamas vietos, turtingos gamtinių išteklių, kurioje jo sek- 
ta galėtų gyventi atsiribojusi nuo aplinkinio pasaulio ir būti 
ekonomiškai savarankiška, jis pasirinko šio Didžiojo Drus- 
kos ežero, esančio vidury dykumos, tuo metu priklausiusios 
Meksikai, apylinkes. Ežeras neturėjo nei intakų, nei ištakų, o 
jo vanduo buvo labai sūrus. Šalia buvo viena didžiausių rastų 
sebchų - plokščias, storas 100 mylių [160 km] ilgio druskos 
sluoksnis. Jis tapo svarbiausia mormonų ekonomikos atrama. 

Vakaruose buvo rasta ir kitų druskos klodų, bet Didžio- 
jo Druskos ežero regione esantis klodas buvo didžiausias, 
o jo natrio chloridas - gryniausias. Jis yra daug didesnio, 
20 000 kvadratinių mylių [apie 5,2 mln. ha] priešistorinio 
ežero, geologų vadinamo Boneviliu, liekana. 

Labiausiai druskos reikėjo tolimuosiuose vakaruose - Ne- 
vadoje ir Kalifornijoje, kur buvo rasta sidabro. Palyginti arti 

šių sidabro rūdos gyslų buvo vienos seniausių druskos ga- 
ryklų Amerikos Vakaruose. 

Pietinė San Fransisko įlankos dalis yra nesveiko klimato 
pelkynas su idealiomis sąlygomis druskos gamybai. Čia ne tik 
daugiau saulėtų dienų ir mažiau kritulių negu San Fransiske ir 
šiaurinėje įlankos dalyje, bet ir pučia vėjai, pagreitinantys ga- 
rinimą. Per kalnus iš centrinės Kalifornijos plūsta labai karš- 
tas oras, ir temperatūrų skirtumas pritraukia vėsų jūros brizą. 

Štai kodėl dar prieš daugelį šimtmečių, o gal ir tūkstant- 
mečių iki to laiko, kai Kalifornijoje ir Nevadoje buvo atrastas 
sidabras, olonių genties indėnai kasmet keliaudavo į šį regio- 
ną apsirūpinti druska. Paplūdimyje saulė ir vėjas pamažu iš- 
garindavo sūrymą, palikdami storą druskos kristalų sluoksnį. 
Indėnams reikėjo juos tik surinkti. Pirmasis europietis, ku- 
ris pastebėjo vietos gyventojus renkant druską, buvo ispanų 
dvasininkas Josė Dantis, kuris 1795 m. ištyrė rytinę įlankos 
pusę. Pietrytiniame įlankos gale jis atrado pelkes, nuklotas 
storų druskos sluoksnių lopiniais, ir „čiabuviai jam papasa- 
koję, kad čia druska apsirūpina beveik visi aplinkinių vietovių 
gyventojai. 

Ispanai nekliudė oloniams rinkti druskos, tiktai norėjo 
gauti jos dalį — ir labai didelę. Jie vertė olonius atiduoti visą 
surinktą druską ispanų misionieriams, o šie paskui ją daly- 
davo. Vienintelis ispanų įvestas technologinis patobulinimas 
buvo kuolai, kalami į smėlį vandens pakraštyje, kad padidėtų 
garavimo paviršius. 

1827 m. Jedidiahas Smithas, vienas iš pirmųjų JAV pi- 
liečių, apsigyvenusių Kalifornijoje, apsilankęs San Fransisko 
įlankoje rašė, kad „nuo pietrytinio įlankos galo pietų link ply- 
ti didelė druskos pelkė, iš kurios kasmet surenkama daugybė 

druskos ir galima surinkti dar daugiau. Ji priklauso San Chosė 
misijai.“ 

Kai Kalifornija 1850 m. tapo JAV valstija, šiuo druskos 
regionu susidomėjo San Fransisko doko darbininkas, vardu 
Johnas Johnsonas. Nors jam buvo tik 32 metai, jo gyveni- 
mo istorija jau buvo apipinta legendomis. Žmonės pasakojo, 
kad kūdikystėje Hamburge, Vokietijoje, jis buvo išgelbėtas 
iš gaisro, per kurį žuvo abu jo tėvai. Trylikos metų jis tapo 
jūreiviu ir buvo vienas iš dviejų įgulos narių, kurie išgyveno 
nuskendus jų laivui, - užsilipę ant dviejų aukščiausių stiebų 
ir laikydamiesi jų viršūnėse dvylika valandų. Buvo pasako- 
jama, kad jis vertėsi ruonių, banginių medžiokle, prekiavo 
vergais - žodžiu, buvo negailestingas avantiūristas, dėl pi- 
nigų pasiryžęs bet kam. Sužinojęs apie druskos išteklius pi- 
etrytinėje įlankos dalyje, jis nusprendė išbandyti ir druskos 
prekeivio verslą. 

Iš pradžių Johnsonui pavykdavo parduoti druską nepa- 
prastai aukšta kaina ir gauti didžiulį pelną. Bet tuo metu Mek- 
sikos įlankos pakrantę krėtė aukso karštligė, ir į šį regioną plū- 
do avantiūristai iš viso pasaulio, trokšdami greitai praturtėti. 
Daugelis jų pasekė Johnsono pavyzdžiu ir ėmėsi druskos vers- 
lo pietinėje įlankos dalyje. Netrukus dėl išaugusios pasiūlos 
kainos smarkiai smuko. 

San Fransisko įlankos druska buvo laikoma prastos koky- 
bės ir jai buvo nelengva varžytis su Liverpulio druska, kurią 
vietoj balasto atveždavo britų laivai, atplaukdavę pirkti Ka- 
lifornijoje kviečių. Rupi druska taip pat nuolat buvo impor- 
tuojama iš Kinijos, Havajų ir daugelio Pietų Amerikos kraštų. 

Bet 1859 m. padarytas atradimas, dėl kurio druskos kai- 
nos vėl smarkiai pakilo. Siera Nevados kalnuose vakarų Ne- 

vadoje šalia Kalifornijos sienos buvo atrasta trijų su puse 
mylios [5,5 km] ilgio turtingiausia sidabro gysla Jungtinėse 
Valstijose. Gysla buvo pavadinta Komstoko klodu, vieno iš 
pirmųjų investuotojų garbei, nors jis pardavė savo dalį anks- 
čiau, negu paaiškėjo tikroji sidabro rūdos išteklių apimtis. 
Sidabro rūda buvo išskiriama panašiai kaip XVI a. Meksiko- 
je, kur buvo naudojamas patijaus būdas, ir tam reikėjo kalnų 
druskos. 

1868 m., praėjus tik 9 metams po Komstoko klodo atradi- 
mo, įlankos pietuose veikė aštuoniolika druskos bendrovių. 
Jų savininkai, siekdami gauti kuo didesnį pelną, druskai rinkti 
daugiausia samdė darbininkus kinus, tuo metu pigiausią dar- 
bo jėgą Kalifornijoje. Druskos rinkėjai avėjo plačius medinius 
sandalus, kad kojos neklimptų į storą baltų kristalų sluoksnį. 

Po kelerių metų natūraliai išgaravusio vandens druskos 
ištekliai ėmė sekti, ir druskos gamintojai pradėjo statyti dirb- 
tinius daugiapakopius tvenkinius, pumpuodami vandenį iš 
vieno į kitą vėjo malūnais. 

Praturtėti buvo galima ir iš sidabro Nevadoje, ir iš druskos 
Kalifornijoje. 1863 m. žmogus, vardu Otto Esche, sugalvo- 
jo, kaip sujungti abu verslus. Tuo metu druska į šalies gilumą 
ir Siera Nevados kalnagūbrį buvo gabenama arklių traukia- 
mais vežimais. Esche nuvyko į Mongoliją, kuri net šiandien 
yra vienas atkampiausių pasaulio kraštų, ir nupirko trisdešimt 
du dvikuprius kupranugarius. Esche, matyt, nusimanė apie 
kupranugarius, nes pasirinko paklusnesnius dvikuprius, o ne 
karštu būdu garsėjančius Vidurinių Rytų vienakuprius kupra- 
nugarius. Dvikupriai, kaip ir Marko Polo laikais, buvo naudo- 
jami gabenti prekėms, tarp jų druskai, per rudą, plačią Mon- 
golijos dykumą. 

Jau plaukiant Atlanto vandenynu atgal į Kaliforniją Esche 
ištiko pirma nuvilianti nesėkmė: per kelionę išgyveno tiktai 
penkiolika kupranugarių. Bet ir jie taip nusilpo, kad Esche su- 
gaišo ne vieną mėnesį, kol juos išgydė. Galiausiai jie vis dėlto 
ėmė gabenti druską per kalnus, bet keistos gauruotos ilgako- 
jės būtybės Nevadoje buvo sutiktos skeptiškai. 

Sidabro kasyklų darbininkams, kaip ir daugeliui vietos 
gyventojų, kupranugariai - net paklusnieji dvikupriai - ne- 
patiko. Jie kandžiojosi, spjaudėsi ir spardėsi. Kalnakasiai ne- 
kentė jų, o kalnakasių arkliai ir mulai tiesiog pasiusdavo juos 
pamatę. Užtekdavo keletui kupranugarių įžengti į miestą, ir 
visa gatvė aidėdavo nuo kitų galvijų žvengimo, bliovimo ir 
kanopų trypimo. Dėl tokios kitų gyvulių reakcijos kupranu- 
gariai ėmė kelti visuomenės nepasitenkinimą. Virdžinija Si- 
tyje, Nevados valstijoje, uždrausta vesti kupranugarius mies- 
to gatvėmis dieną - su jais per miestelį buvo leidžiama eiti tik 
nuo vidurnakčio iki aušros, kai kiti gyvuliai buvo tvartuose. 
Galiausiai, kalnakasių laimei, Esche atsisakė sumanymo nau- 
doti kupranugarius vežimams traukti ir paleido juos į laisvę 
Nevados dykumoje. Kadangi ten niekada nebuvo rasta kup- 
ranugarių, tikriausiai visus juos ten pasitiko lėta, kankinanti 
mirtis. 


Pavasarį į įlankos pietinės dalies tvenkinius buvo pumpuojamas 
jūros vanduo. Per vasarą sūrymas būdavo perpumpuojamas iš 
vieno tvenkinio į kitą; vasarai baigiantis jis sutirštėdavo tiek, 
kad imdavo kristalizuotis. Sūrymas įgaudavo rausvą, o paskui 

tamsių plytų spalvą. Šiandien žmonės, skrendantys į San Fran- 
siską, pro lėktuvo iliuminatorius kartais pastebi rausvus ir ru- 
dus geometriškai taisyklingų formų tvenkinius įlankos gale ir 
stebisi, kaip jie atsirado. 

Tokia sūrymo spalvų kaita yra įprastas reiškinys, anksčiau 
jis pastebėtas Europoje, Negyvojoje jūroje, Kinijoje ir dauge- 
lyje kitų vietų, kur buvo gaminama jūros druska. Apie įdomią 
sūrymo spalvą, kuri po kristalizacijos išnykdavo, rašė Strabo- 
nas ir Plinijus. Strabonas manė, kad neįprastą Raudonosios 
jūros spalvą kai kuriose vietose lemia karštis arba atspindžiai. 

Collinsas savo knygoje Salt and Fishery, Discourse Thereof 
(Apie druską ir žvejybą) irgi minėjo šį reiškinį, aiškindamas jį 
raudono smėlio priemaišomis. Paprastai buvo manoma, kad 
raudona sūrymo spalva rodo, jog jame yra priemaišų, kurios 
gali sukelti gedimą, ir buvo baiminamasi, kad iš jo pagaminta 
druska pasūdžius žuvis ar raudoną mėsą šie produktai greitai 
suges. 1677 m. olandų gamtininkas Antonas van Leeuwenho- 
ekas, kuris padarė daug atradimų su primityviu mikroskopu, 
priėjo išvadą, kad sūrymą raudonai nudažo mikroorganizmai. 

Kad ir dėl kokių priežasčių sūrymas parausdavo, tai buvo 
paprastas, visiems matomas reiškinys; Denis Diderot XVIII a. 
enciklopedijoje rašė: „Visiems žinoma, kad susidarant drus- 
kai vanduo parausta. 

Charlesas Darwinas pastebėjo šį reiškinį Patagonijoje: 


Ežeras kai kuriose vietose, žiūrint iš nedidelio atstumo, 
paraudonavo - turbūt dėl kokių nors infuzorinių mikro- 
organizmų. Daugelyje vietų kažkokie kirminai ar žieduo- 
tosios kirmėlės iškėlė į paviršių purvą. Kaip nuostabu, kad 
yra būtybių, kurios gali gyventi sūryme. 

1906 m. E. C. Teodoresco aptiko sūryme vienaląstį au- 
galą, vadinamą dunaliella, o dauguma kitų mokslininkų nu- 
sprendė, kad jis turi būti dviejų rūšių, nes sūrymas iš pradžių 
pasidengia žaliomis putomis ir tik vėliau, sutirštėjęs, paraus- 
ta. Ar dunaliella iš tiesų būna žalia ir raudona? Tiesą sakant, 
sūrymo spalvos paslaptį Darwinas atskleidė dar XIX a., bet 
iki XX a. jo nuomonės mažai kas klausėsi. Jis aprašė sudėtin- 
gą jūros druskos garyklų sūrymo ekosistemą, kurioje gyve- 
nantys vienaląsčiai dumbliai jį nužalsvina, bet sūrymui su- 
tirštėjus mažytės krevetės ir kirminai nurausvina. Elamingai 
įgavo rausvą spalvą kaip tik dėl to, kad minta šiais rausvais 
gyviais. . 

Sidabro karštligės laikais San Fransisko įlankos druskos 
gamintojai manė, kad tamsiai raudoną spalvą sūrymui teikia 
kažkokie vabzdžiai. Tik mūsų laikais buvo išsiaiškinta, kad du- 
naliella yra žalia, bet sūrymui pasiekus tam tikrą druskingumo 
lygmenį ji parausta. Be to, tirštame sūryme veisiasi mažytės, 
vos matomos krevetės ir druską mėgstančios rausvo atspalvio 
bakterijos. Raudona spalva ne tik rodo, kad sūrymas pasiekė 
reikiamą tirštumą, bet ir pritraukia saulės karštį ir pagreitina 
garinimą, padėdama druskai kristalizuotis ir nusėsti. Šiandien 
San Fransisko įlankos druskos garyklos parduoda savo raus- 
vus mažus pagalbininkus kitoms druskos garykloms, kurios 
nori pagreitinti garinimo procesą. 

Diderot irgi pastebėjo, kad sūrymui pasiekus konsisten- 
ciją, pritraukiančią šias krevetes, dumblius ir bakterijas, jame 
netrukus prasideda druskos kristalizacija, nors paaiškinti šio 
reiškinio nesugebėjo. Nors druska buvo gaminama nuo se- 
novės laikų, žmonės tik visai neseniai pradėjo suprasti, kaip 
vyksta jos susidarymo procesas. 

3 DALIS 


Natris ir jo sutuoktiniai 


Nuo seno žinoma, kad visi menai ir mokslai tarpusavy susiję... 
Taip pat ir žmonės, labai skirtingų gebėjimų ir siekių, vienas 
kitam teikia naudą; taip tarp jų užsimezga labai naudingi ryšiai, 
dėl kurių tobulėja senieji menai ir kasdien išrandami nauji. 


William Brownrigg, The Art of Making Common Salt (Menas 
gaminti valgomąją druską), Londonas, 1748 


XVIII SKYRIUS 


BALTI KRISTALAI 
IR NUODINGI TERŠALAI 


AKOMA, KAD EDMUNDAS CLERIHEW BENTLEY 
(1875-1956), britų kriminalinių romanų autorius, mokyk- 
los laikais per chemijos pamoką parašė tokį eilėraštį: 


Seras Hamfris Deivis 
Mėgo riebiai šveisti, 
Ir sukirtęs keptą antį, 
Jis atrado natrį. 


Tai buvo pirmas toks pseudobiografinis eilėraštis, suside- 
dantis iš dviejų rimuotų dvieilių, kuriuose eilėraščio herojaus 
vardas rimuojasi su antrąja pirmojo dvieilio eilute. Tokie ei- 
lėraščiai, pavadinti clerihew, tapo savarankišku humoristinės 
poezijos žanru, nors mažai kas gali padeklamuoti kitą clerihew 
pavyzdį. 

Seras Humphry Davy, gimęs 1778 m., taip pat buvo anglas, 
savamokslis chemikas. Daugumą savo žinių jis įgijo dirbdamas 
farmacininko mokiniu Kornvalyje. Kai Davy buvo dvidešim- 

ties, Bristolio pneumatikos institutas pasiūlė jam darbą - ieš- 
koti dujų panaudojimo medicinoje būdų. Dvidešimtmečiui 
jaunuoliui tai tikriausiai buvo svajonių darbas. Apie jo požiūrį 
į riebius kepinius istorija nutyli, bet užtat žinoma, kad jis labai 
domėjosi diazoto oksidu - linksminamosiomis dujomis, su ku- 
riomis ilgai eksperimentavo ir atrado, kad jos ne tik maloniai 
svaigina, bet ir nesukelia jokių pagirių. Davy eksperimentuose 
mielai dalyvavo jo garsūs draugai, tarp jų poetai Robertas Sout- 
hey ir Samuelis Tayloras Coleridge as. Tačiau Davy patyrė, kad 
ne visų dujų poveikis toks malonus ir nekenksmingas - jis per 
plauką išvengė mirties eksperimentuodamas su smalkėmis. 

Už dujų tyrimus Davy aršiai koneveikė konservatyvūs 
politikai, tarp jų garsus Airijos parlamento narys Edmundas 
Burke as, kuris pavadino eksperimentus su dujomis ateisti- 
niais ir teigė, kad jie paskatino Prancūzijos revoliuciją. 

Bet po kelerių metų kiti Davy eksperimentai su elektroli- 
ze - leisdamas elektros srovę per cheminius junginius jis juos 
suardydavo - pelnė jam neblėstančią šlovę. Davy chemijos 
paskaitos Karališkajame institute buvo tokios puikios, kad 
tapo madingais kultūriniais reginiais. Tačiau 1812 m. jis, ger- 
bėjų nusivylimui, vedė turtingą našlę, liovėsi skaityti paskai- 
tas ir leidosi keliauti po Europą. 

Davy buvo puikus mokslininkas, mėgęs prabangų gyve- 
nimą, ir mokėjo ne tik įdomiai pateikti mokslo žinias visuo- 
menei, bet ir reklamuotis - apie mokslinius atradimus, kurių 
jis padarė stulbinamai daug, tuoj sužinodavo visas pasaulis. 
Elektrolize jam pavyko pirmajam išskirti daug cheminių ele- 
mentų, tarp jų, 1807 m., natrį, septintą labiausiai paplitusį 
elementą žemėje. Šis atradimas buvo pirmas svarbus žingsnis 
tikrosios druskos prigimties supratimo link. 

Žmonės nuo senų senovės žinojo, kad yra skirtingų rūšių 
druskų, ir naudojo jas skirtingais tikslais. Jau senovės egip- 
tiečiai suprato, kad natrio chloridas ir natronas yra skirtin- 
gos druskos, nors nežinojo, iš kokių elementų jos susideda 
ir kaip jas gaminti. Salietra — natrio nitratas arba kalio nitra- 
tas — buvo gerai žinoma Viduramžių kinams, kurie naudojo 
ją parakui gaminti. Kai europiečiai sužinojo apie paraką, ėmė 
naudoti kalio nitratą didžiuliais kiekiais, nors apie jo savybes 
žinojo mažai. 

Jau XVI a. nitratai buvo naudojami konservuoti mėsai — 
taip buvo siekiama suteikti jai rausvą spalvą, kuri, kaip buvo 
manoma, labiau atitinka natūralią mėsos spalvą. XV a. Len- 
kijoje sumedžiotų gyvūnų mėsa buvo konservuojama nitratu 
tiesiog išdorojus gyvūną įtrinant vidinę jo ertmę druskos ir pa- 
rako, į kurio sudėtį įeina kalio nitratas, mišiniu. Praėjo ne vie- 
nas šimtmetis, kol žmonės suprato, kaip konservuojant mėsą 
bakterijos skaido kalio nitratą ir jo pigesnį pusbrolį natrio ni- 
tratą, dažnai vadinamą Čilės salietra. Nitratas virsta nitritu, ku- 
ris reaguoja su mėsos baltymu, vadinamu mioglobinu, suteik- 
damas mėsai šviesiai rožinę spalvą. Vykstant šiai reakcijai taip 
pat pasigamina labai mažas kiekis medžiagos, vadinamos ni- 
trozoaminu, — šis gali sukelti vėžį. Šiandien nitratų naudojimas 
ribojamas įstatymais - jie nustato tokį jų kiekį, kuris sumažina 
pavojų, nors vis tiek keista, kad žmonės apskritai rizikuoja svei- 
kata dėl tokio abejotino kumpio privalumo kaip rausva spalva. 

Daugelį šimtmečių skirtingas druskas žmonės atpažindavo 
pagal skonį. Jie žinojo, kad Didžiojo Druskos ežero vandeny- 
je didelė natrio chlorido koncentracija, nes jo skonis buvo ne 

maloniai sūrus, o „šleikščiai kartus“. Negyvosios jūros vandens 
skonis rodė, kad jame yra magnio chlorido. Garinant sūrymą — 
ir dabar, ir senovėje - vyksta toks procesas: sūrymui tapus labai 
prisotintam — kai bent 26 proc. jo sudaro druska (paprastame 
jūros vandenyje jos ne daugiau negu 2,5 ar 3 proc.) natrio chlo- 
rido druska kristalizuojasi ir nusėda. Bet ilgainiui žmonės išsi- 
aiškino, kad jeigu nusėdus natrio chloridui, dėl kurio jie ir gari- 
no sūrymą, garinama dar ilgiau, kristalizuojasi ir kitos druskos. 
1678 m. daktaras Thomas Rastelas iš Droitvičo rašė: 


Be baltos druskos, apie kurią kalbėjau anksčiau, yra ir 
kita druskos rūšis, vadinama luistine druska. Ji prilimpa 
prie kubilų dugno ir, išėmus baltą druską, išgramdoma 
plieniniu kirtikliu. Tai sūriausia man žinoma druska. Ji 
naudojama sūdyti rūkytai kiaulienos šoninei ir galvijų 
[jaučių] liežuviams: ją naudojant rūkyta kiaulienos šo- 
ninė būna raudonesnė negu sūdant kita druska, o riebi 
mėsa tampa kietesnė. 


Žodį chemija imta vartoti XVII a. pradžioje, nors iki pat jo 
pabaigos ji nebuvo laikoma savarankišku mokslu. Vienas iš 
pirmųjų chemikų laimėjimų buvo tai, kad jie identifikavo kai 
kurias druskas, kurios kristalizuojasi sūryme. Bet, nepaisant jų 
atradimų, dauguma žmonių XVII a., regis, visiškai nesuprato, 
kas yra druska. 

1636 m. Bernardas Palissy knygoje svajingu pavadinimu 
How to Become Rich and the True Way in Which Every Man in 

France Could Grow and Multiply Their Treasury and Possesions 
(Kaip tapti turtingam, ir tikras būdas, kuriuo kiekvienas pran- 
cūzas gali pagausinti savo turtą), rašė, kad „cukrus yra druska“. 
Į „įvairių druskų sąrašą“ Palissy įtraukė ir „vynuogių druską, 
kuri suteikia skonio ir aromato vynui. Nenuostabu, kad jam 
atrodė, jog neįmanoma išvardyti visų druskų. Johnas Evely- 
nas 1699 m. savo tekste apie mišraines rašė, kad cukrus kar- 
tais vadinamas „indėnų druska“. 

Matyt, tais laikais druska buvo vadinama bet kokia bal- 
tų kristalų pavidalo medžiaga. Toks požiūris pradėjo keistis 
XVII a. pradžioje, kai vokiečių chemikas Johannas Rudolfas 
Glauberis iš vieno netoli Vienos esančio gydomojo šaltinio 
vandens išskyrė druską, kurią pavadino sal mirabile - stebuk- 
linga druska. Ši druska buvo natrio sulfatas dekahidratas, nors 
Glauberis to negalėjo žinoti, nes Davy dar nebuvo atradęs 
natrio. Glauberis paskelbė atradęs paslaptingo poveikio vaistą 
ir ėmė pardavinėti šią medžiagą kaip priemonę mineralinėms 
vonioms, tariamai turinčioms stebuklingą gydomąjį poveikį. 
Sal mirabile taip pagarsėjo, kad net ir šiandien, nors dabar ji 
daugiau naudojama metalurgijos, tekstilės ir kitose pramonės 
šakose negu kaip vonios druska, ji paprastai vadinama Glau- 
berio druska. Turėjęs verslininko gyslelę Glauberis niekam 
neatskleidė, kaip gaunama jo atrasta druska, ir susikrovė iš 
jos turtus. Tačiau jis taip pat buvo mokslininkas ir atrado, kad 
kai sieros rūgščiai reaguojant su valgomąja druska susidaro 
vandenilio chlorido rūgštis (šis procesas jau buvo žinomas 
daug šimtmečių), nuosėdos, kurios visada iškrenta, ir yra 
sal mirabile. 

Kiek vėliau tą patį šimtmetį britų botanikas Nehemiahas 
Grew, pirmasis mokslininkas, pastebėjęs, kad augalai „turi ly- 

tinių santykių , ir juos aprašęs, ištyrė Epsome, Sario grafystėje 
Anglijoje, esančio garsaus sveikatos šaltinio vandenį. Jis iš- 
skyrė iš jo druską - magnio sulfatą, ir ją imta vadinti Epsomo 
druska. Epsomo druska dabar naudojama ne tik medicino- 
je, bet ir tekstilės pramonėje, sprogstamosioms medžiagoms, 
degtukų galvutėms ir ugniai atsparioms dangoms gaminti. 

Tačiau Nehemiahas Grew savo atrastą druską ištyrė dar 
mažiau negu Glauberis sal mirabile. Tik 1715 m. chemikas 
Casparas Neumanas po ilgų eksperimentų atrado, kad Epso- 
mo druską galima pagaminti įpylus į sūrymo nuovarvas sieros 
rūgšties. 

Sūrymo nuovarvos yra tamsus, raudonas kaip kraujas 
skystis, kuris lieka nusėdus valgomajai druskai. XVIII a. Lon- 
dono chemikas Johnas Brownas atrado, kad Epsomo drus- 
ką galima išvirinti iš sūrymo nuovarvų ir be sieros rūgšties. 
Brownas taip pat atrado kitą druską šiame skystyje. Tirdami 
šią trečią druską, dabar vadinamą magnio chloridu, moksli- 
ninkai padarė daug atradimų; tarp jų buvo ir Davy, 1808 m. 
pranešusio, kad atrado naują elementą - magnį. 1828 m. An- 
toine as Bussy atrado būdą pagaminti didelį šio metalo kie- 
kį ir jį imta naudoti pramonės srityje. Magnis naudojamas 
padengti plieną antikorozine danga, gaminti sprogstamąsias 
medžiagas, elektros lemputes ir lengvuosius metalo lydinius. 

XVIII a. pradžioje, kai Neumanas eksperimentavo su sū- 
rymo nuovarvomis, šis skystis buvo vadinamas bittera (kar- 
čiuoju), druskos gamintojai paprastai išpildavo jį arba sugir- 
dydavo gyvūnams ar net atiduodavo vargingiems žmonėms 
kaip pigios druskos pakaitą. Olandai atrado, kad jis gerai tinka 
plauti langams. Nepaisant mokslininkų prašymų, dauguma 
druskos garyklų ir toliau išpildavo sūrymo nuovarvas lauk. 

1792 m. iš sūrymo nuovarvų buvo pagamintas natrio kar- 
bonatas —- soda. Soda, randama gamtoje, nuo senovės laikų 
buvo naudojama pramonėje, pvz., stiklo gamyboje. Natronas 
yra sodos rūšis. Iš tikrųjų Davy natrį [angl. sodium | taip pa- 
vadino todėl, kad soda buvo vienas žinomiausių junginių su 
šiuo elementu. Dirbtinės sodos gamyba paskatino daugelio 
pramonės šakų vystymąsi. Natrio hidrokarbonatas, arba nat- 
rio bikarbonatas, naudojamas maisto, stiklo gamybos ir teks- 
tilės pramonėje. Natrio karbonatas naudojamas gaminti po- 
pieriui, plastikui, valymo priemonėms ir viskozei. 

Prasidėjus JAV pilietiniam karui soda jau buvo tapusi pla- 
taus vartojimo preke, ir daugelyje parduotuvių buvo galima 
nusipirkti sodos vandens. Vienas populiarus amerikiečių mo- 
terų žurnalas siūlė tokį sodos gėrimų gaminimo receptą: 


Įpilkite į stiklinę citrinos, aviečių, žemuogių, ananasų ar 
bet kokių kitų vaisių rūgštaus sirupo - tiek, kad gėrimo 
skonis būtų labai stiprus. Tada įpilkite labai šalto van- 
dens su ledu iki pusės stiklinės. Įberkite pusę arbatinio 
šaukštelio natrio hidrokarbonato (kurio nusipirksite vais- 
tinėje) ir kruopščiai išmaišykite - gėrimas tuoj pat ims 
putoti. Išgerkite, kol putoja. 

Jeigu namuose turite sirupo ir sodos karbonato, galite 
bet kada sumaišyti juos su vandeniu ir ledu - taip pasiga- 
minsite šio labai malonaus gėrimo. Jo skonis bus toks pats 
kaip pirktinio, bet kainuos kur kas mažiau. 


Godeys Lady's Book 
(Godey damų knyga), 1860 

Daug šimtmečių žmonės painiojo potašą ir sodą. Žodis 
potašas (angl. potash) kilo sudėjus kalio karbonato gamybos 
reikmenų - molio puodų (angl. pot) - ir jo žaliavos - medie- 
nos pelenų (angl. ash), kurie buvo virinami tuose puoduo- 
se, - pavadinimus. Kaip ir sodą, žmonės naudojo potašą dau- 
geliui pramoninių tikslų (tarp jų — gaminti stiklui ir muilui), 
nors jo cheminės sudėties dar nesuprato. 

Kol nebuvo imta gaminti kepimo sodos, potašas buvo 
naudojamas ir kepimui. Šiuo tikslu jį naudoti siūloma ir Ame- 
lios Simmons kulinarijos knygoje, kuri, 1796 m. išleista Hart- 
forde, o paskui Olbanyje, laikoma pirma amerikiečių kulinari- 
jos knyga (ne vien dėl to, kad buvo išleista po revoliucijos, bet 
ir dėl to, kad ją parašė amerikietė amerikiečiams). Simmons 
kepė milžiniškus pyragus iš didžiulio kiekio produktų. Pavyz- 
džiui, jos „Nepriklausomybės pyragui“ iškepti reikėjo 20 sva- 
rų [9 kg] miltų, 15 svarų [6,8 kg] cukraus, 10 svarų [4,5 kg] 
sviesto ir dvidešimt keturių kiaušinių. Daugeliui jos kepinių 
reikėjo „perlų pelenų“ - potašo, kuris iškeldavo tešlą. 


MEDAUS PYRAGAS 


Paimkite šešis svarus [2,72 kg | miltų, 2 svarus [0,9 kg | 
medaus, 1 svarą [0,45 kg] cukraus, 2 uncijas [56 g] ci- 
namono, 1 unciją [28 g] imbiero, nedidelio apelsino 
žievę, 2 arbatinius šaukštelius perlų pelenų, 6 kiaušinius; 
ištirpinkite perlų pelenus piene, sumaišykite viską, jeigu 
reikia, įpilkite dar pieno ir kepkite 20 minučių. 


Amelia Simmons, American Cookery 
(Amerikiečių kulinarija), 1796 

1807 m. Davy prijungė gabaliuką potašo prie elektros 
baterijos polių ir pastebėjo, kad prie neigiamo poliaus ėmė 
kauptis kažkoks metalas. Pasak jo pusbrolio Edmundo, Davy 
ėmė šokinėti po kambarį apimtas ekstazės, supratęs, kad at- 
rado naują elementą. Potašo garbei jis pavadino savo atrastą 
"metalą kaliu (angl. potassium). 


Iki XVIII a. pabaigos audiniai buvo balinami taip: moterys iš- 
mirkydavo juos pasukose, išklodavo ant žemės ir daugelį savai- 
čių balindavo saulės šviesoje. Audinių balinimo vietos, vadina- 
mos balinimo laukais, užėmė didžiulius žemės plotus. XIX a. 
dėl pramonės revoliucijos smarkiai išaugo muilo ir balintų au- 
dinių paklausa. Tačiau pramonės įmonių kaminai suodžiais už- 
teršė ne tik dangų, bet ir miestus bei jų apylinkes, todėl buvo 
vis sunkiau rasti vietos balinimo laukams. 

1774 m. kitas savamokslis chemikas, švedas Carlas Wil- 
helmas Scheelė, išgarsėjęs, kai prieš dvylika metų išskyrė de- 
guonį, pirmasis aprašė medžiagą, pavadintą chloru, atkreip- 
damas dėmesį į tai, kad jis turi baliklio savybių. Scheelė taip 
pat buvo vienas iš pirmųjų mokslininkų, tyrusių fermentuoja- 
mąsias pieno rūgšties savybes. 

Bet tik 1786 m., praėjus dešimčiai metų nuo tada, kai 
Scheelė atrado chlorą, didysis prancūzų chemikas Claude as- 
Louis Berthollet atrado praktinį jo panaudojimo būdą, įrody- 
damas, kad kai potašas absorbuoja chlorą, gaunamas skystas 
baliklis. Taip atsirado dar viena druska pagrįsta pramoninės 
veiklos sritis. Po šiek tiek daugiau kaip metų pramoninis audi- 

nių balinimas tapo viena svarbiausių Britanijos tekstilės pra- 
monės šakų. | 

1810 m. Davy išskyrė chlorą ir įrodė, kad šios žalsvos du- 
jos, kurias jis pavadino graikišku žodžiu, reiškiančiu „žalsvai 
geltonas“, taip pat yra elementas. 

Chlorą imta naudoti daugelyje pramonės sričių - ne tik 
balinimui, vandens ir nuotėkų valymui, bet ir plastikui bei 
dirbtiniam kaučiukui gaminti. Paskui, kaip ir daugelį moksli- 
ninkų atradimų, jį imta naudoti kariniams tikslams - jis tapo 
pagrindine nuodingųjų dujų sudedamąja. 1914 m. prasidėjus 
Pirmajam pasauliniam karui chloro dujos buvo sprogdinamos 
kanistruose, bet vėliau karbonilchloridu imta pildyti artileri- 
jos sviedinius - šis būdas buvo efektyvesnis. Ši medžiaga, va- 
dinama garstyčių dujomis, atėmė 800 000 žmonių gyvybių. 


Chemikai ir verslininkai pradėjo suprasti, kad „druska“ yra 
viena iš keleto labai specifinių medžiagų, kurios dažnai randa- 
mos kartu, ir kad tai, ką dabar vadiname „valgomąja druska, 
daugeliu atžvilgių mažiausiai vertinga iš jų grupės. 1744 m. 
Guillaumeas François Rouelle is, Prancūzijos karališkosios 
mokslų akademijos narys, pateikė druskos apibrėžimą, kuris 
atlaikė laiko išbandymą. Pasak jo, druska yra bet kokia me- 
džiaga, kuri atsiranda rūgščiai reaguojant su baze. Moksli- 
ninkai jau seniai žinojo apie rūgščių ir bazių egzistavimą, bet 
apie jų savybes mažai ką išmanė. Rūgštys buvo rūgščios ir ga- 
lėjo ištirpinti metalą. Bazės čiuopiant atrodė muiluotos. Bet 
Rouelle'is suprato, kad rūgštis ir bazė giminingos, nes gamta 

siekia tobulumo, o rūgštis ir bazė, kaip ir visos geros poros, 
papildo viena kitą. Rūgštis ieško elektronų, kurių jai trūksta, 
o bazė siekia atsikratyti jų pertekliaus. Kartu jos sudaro gerai 
subalansuotą junginį - druską. Valgomosios druskos atveju 
bazė - elektronų donoras — yra natris, o rūgštis - elektronų 
gavėjas — chloridas. 

Pasirodė, kad druska yra mikrokosmas, vienos iš seniausių 
kosmogoninių sistemų modelis. Kaip ir IV a. pr. Kr. užgimęs 
kinų tikėjimas in ir jang jėgomis, dauguma pasaulinių religijų, 
šiuolaikinis mokslas, pagrindiniai kulinarijos principai visa- 
da rėmėsi nuostata, kad dvi priešingos jėgos galiausiai visada 
randa tobulą susijungimo būdą - viena gaudama, ko jai trūks- 
ta, o kita atsikratydama to, ko turi per daug. Druskos kristalas 
yra mažytis, bet nuostabus dalykas. 


Naujųjų laikų mokslininkai, kaip ir senovės kinai, eksperimen- 
tuodami su salietra pirmiausia siekė rasti kariškiams veiksmin- 
gesnį būdą sprogdinti žmones ir daiktus. XIX a. buvo atrasta, 
kad kalio chloratas sukelia galingesnį sprogimą negu įprastas 
parakas, į kurio sudėtį įeina kalio nitratas. O magnio sprogsta- 
mosios savybės buvo dar įspūdingesnės. 

Sprogstamųjų medžiagų pramonė sparčiai plėtojosi, ir ga- 
mindami jas žmonės dažnai apsinuodydavo. Taikant Leblanco 
būdą, XVIII a. sumanytą prancūzų chirurgo Nicolas Leblanco, 
apdorojant druską sieros rūgštimi buvo gaminamas natrio kar- 
bonatas. Jo gamybos metu vykstantys cheminiai procesai iš- 


skirdavo vandenilio chlorido dūmus ir kietą kalcio sulfidą. Kal- 

cio sulfidas skleidė klasikinį „supuvusių kiaušinių“ sieros kvapą, 
kuris kartu su juodais debesimis ir šlakais nuodijo pramonės 
centrų aplinką. Vandenilio chlorido dūmai buvo dar nuodin- 
gesni. 


Iš šių fabrikų kaminų sklindančios dujos nepaprastai ža- 
lingos. Jos naikina visa, kas gyva gamtoje, ir daro ne ma- 
žiau pražūtingą poveikį žmonių sveikatai ir turtui. Aplin- 
kiniuose laukuose išdega žolės, soduose neauga vaisiai, 
daržuose neuždera daržovės; pastaruoju metu daug vešlių 
medžių supuvo ir iš jų liko tik pliki pagaliai. Galvijai ir na- 
miniai paukščiai irgi nyksta ir silpsta. Nuo jų juoduoja 
baldai mūsų namuose, o mus nuo jomis užteršto oro ka- 
muoja kosulys ir galvos skausmai. 


Niukaslo prie Taino miesto savivaldybės 
tarybos posėdžio protokolas, 
1839 sausio 9 


Druskos garyklos, ir anksčiau temdžiusios dangų anglių 
dūmais ir užversdavusios laukus kaistuvų nuodegomis, išplėtė 
savo produkcijos asortimentą ir ėmė dar labiau teršti aplinką. 
XIX a. 9 dešimtmetyje išplėtojus geležinkelių tinklą kanalų 
amžius baigėsi, o druskos gamyba šiaurinėje Niujorko vals- 
tijos dalyje nebebuvo pelninga. Bet druska buvo naudojama 
gaminti sodos pelenus, natrio šarmą, natrio hidrokarbonatą ir 
kitus chemikalus. Druskos gamybos centras Sirakjusas virto 
chemijos pramonės centru ir kuriam laikui pailgino savo ga- 
ryklų egzistenciją, bet beveik sunaikino teršalais Onondagos 
ežerą. Chloras įeina į kai kurių labiausiai mirtinų pramoni- 

nių teršalų, tarp jų polichlorinto bifenilo, liūdnai pagarsėjusio 
santrumpa PCB, sudėtį. 

1918 m. gegužės 15-ąją Erio kanalo dalis, kuri ėjo per 
Sirakjusą, buvo uždaryta. Po penkerių metų miestas už 
800 000 dolerių nupirko kanalą, užpylė jį ir nutiesė jo vietoje 
Erio bulvarą. Netrukus nunyko net druskos pramonė. XX a. 
4 dešimtmetyje druskos garyklos buvo likviduotos ir miestas 
ėmė valyti ežerą, kad jo pakrantės taptų tinkamos poilsiui. 


XIX SKYRIUS 
GEOLOGIJOS MITOLOGIJA 


C H EMIJA AMŽIAMS PAKEITĖ mūsų požiūrį į drus- 
ką. Bet druskos vaidmenį pasaulyje esmingai pakeitė 
išradimai kitose srityse. 

Druska maistui bus reikalinga visada. Bet nuo pramonės 
revoliucijos pradžios jos svarba nepaliaujamai mažėja. 

Pirmąjį smūgį jai sudavė Paryžiaus virėjas Nicolas Ap- 
pert as. Nors jo atradimas buvo nepaprastai svarbus, apie patį 
Appert'ą žinoma labai mažai. Manoma, kad jo pirmas vardas 
tikriausiai buvo Francois. Jis buvo konditeris ir manė, kad 
sandariai uždarius maistą stiklainyje, o paskui pakaitinus stik- 
lainį sunaikinama maisto puvimą sukelianti medžiaga, kurią 
jis pavadino ferment. 

Pirmieji Appert'o būdu konservuotų maisto produktų 
paragavo Napoleono karinio jūrų laivyno jūreiviai. 1803 m. 
Appertas įtikino karinį laivyną pabandyti jo sultinį - jau- 
tieną ir daržoves, konservuotas stiklainiuose kaitinant ir už- 
sandarinant. Jūreiviai buvo patenkinti. Karinio jūrų laivy- 
no pranešime konstatuota: „Pupos ir žirniai — ir su mėsa, ir 

be mėsos - išsaugojo visą šviežių, ką tik nuskintų daržovių 
skonį. 

Kiekvienam, kam kada nors teko valgyti konservuotas pu- 
pas ar žirnius, tokia nuomonė apie jų skonį turbūt pasirodys 
perdėta, bet jūreiviams, kurie ilgose kelionėse niekada netu- 
rėjo daržovių, Appert o konservuotos daržovės atrodė stebuk- 
lingai skanios. Grimod de La Reyniėreas, žymiausias tų lai- 
kų Prancūzijos kulinarinių knygų autorius, irgi gyrė Apperto 
maistą. l 

1809 m. išleista Apperto knyga The Art of Preserving All 
Kinds of Animal and Vegetable Substances for Several Years 
(Menas konservuoti visų rūšių gyvulinės ir augalinės kilmės 
maistą keleriems metams) sulaukė didelio susidomėjimo ir net 
buvo išversta į anglų kalbą. Praėjus keletui mėnesių po jos pu- 
blikacijos Londono gyventojas Peteris Durandas patentavo 
būdą konservuoti maistą. Jis pripažino, kad šią idėją pasisko- 
lino iš vieno užsieniečio — nors Durandas jo neįvardijo, tik- 
riausiai tai Appert as. Tiesa, anglas Thomas Saddingtonas pa- 
našų konservavimo būdą pademonstravo dar 1807 m. Tačiau 
Durando konservavimo būdas svarbus tuo, kad, be stiklo ir 
keramikos, tarp galimų medžiagų gaminti talpyklas konser- 
vuotam maistui jis paminėjo „skardą ir kitus metalus“. 

Bryanas Donkinas, puikia verslininko įžvalga pasižymėjęs 
britų pramonininkas, turbūt geriau negu Durandas suprato 
skardos galimybes. Jis įsteigė Dartfordo geležies dirbinių ga- 
myklą, o 1805 m. finansiškai prisidėjo prie pirmos pramoni- 
nės popieriaus gamybos mašinos sukūrimo. 1809 m., kai Du- 
randas patentavo savo konservavimo būdą, Donkinas įsteigė 
priešais Londono Sitį, kitoje Temzės pusėje, pirmąjį Brita- 
nijoje konservų fabriką Donkin, Hall, and Gamble. Fabrikas 

tiekė maistą garsiems keliautojams, pavyzdžiui, Williamui 
Edwardui Parry, kuris XIX a. 3 dešimtmetyje rengė ekspedi- 
cijas į Arktį. 

Napoleono karų pabaigoje britų karinis jūrų laivynas pra- 
dėjo eksperimentuoti su Donkin, Hall, and Gamble konser- 
vais. Iš pradžių konservai buvo duodami kaip specialus mais- 
tas sergantiems jūreiviams, bet XIX a. 4 dešimtmetyje jie 
įtraukti į bendrą racioną. Deja, skardinių atidariklis dar nebu- 
vo išrastas. Jūreiviams buvo duoti specialūs peiliai prapjauti 
skardinėms. 

1830 m. La Tiurbalyje, žvejų miestelyje netoli Kruaziko, 
Gerando pelkės kitoje pusėje buvo pastatytas konservų fab- 
rikas. Jis klestėjo, ir ilgainiui regiono sūdytų žuvų verslovės 
nunyko, nepajėgdamos konkuruoti su konservuotais pro- 
duktais. Laikui einant žuvies pramonė nunyko beveik viso- 
je Prancūzijos Atlanto pakrantėje. Panašus likimas ištiko ir 
sūdytos silkės pramonę šiaurėje bei ančiuvių pramonę pie- 
tuose. 


XX a. vienas išradimas sudavė sūdytos žuvies ir žvejybos pra- 
monei dar stipresnį smūgį. Jau nuo XIX a. pradžios žmonės 
intensyviai ieškojo būdų panaudoti šaltį konservuoti maistui. 
1800 m. amerikiečių inžinierius Thomas Mooreas sugalvojo 
būdą, kaip nugabenti šviežią sviestą 20 mylių [32 km] iš jo 
ūkio Merilande į naujosios sostinės Vašingtono - Kolumbi- 
jos apygardos - turgų. Jis sumeistravo medinę dėžę, į ją įtaisė 
mažesnę metalinę dėžę sviestui, o tarpus tarp jų prikrovė ledo. 

Iš viršaus šį konteinerį jis dar apkalė triušio kailiu. Moore'o 
teigimu, jo sviestas, kietas ir atšaldytas net vasarą, Vašingtone 
turėjo didelę paklausą. 

Jau XIX a. 3 dešimtmetyje žuvis kartais buvo dedama tarp 
ledų, siekiant išlaikyti ją šviežią. Amerikos ūkininkai klausė 
savęs, ar negalėtų naudoti ledo vietoj druskos. 1837-1877 m. 
leisto populiaraus žurnalo Godeys Ladys Book redaktorė Sa- 
rah Josepha Hale ne kartą savo straipsniuose aptarė „sūdymą 
sniegu ', ir tai darydama įsigudrino beveik nė karto nepaminė- 
ti pilietinio karo. Hale, laikoma viena įtakingiausių Amerikos 
moterų, tvirtai tikėjo, kad karas - ne moteriškas reikalas. 


Ūkininkai kaime sugalvojo puikų būdą išlaikyti mėsą 
šviežią per žiemą - jie vadina jį „sūdymu sniegu“. Paimkite 
didelį švarų kubilą, padenkite jo dugną trijų ar keturių colių 
[7-10 cm] storio švaraus sniego sluoksniu; tada sudėkite 
šviežios mėsos gabalus, kiaulienos šonkaulius, paukštieną 
ar kitokią mėsą, kurią norite išsaugoti, ir uždenkite kiek- 
vieną sluoksnį dviem ar trimis coliais [5-7 cm] sniego, 
kruopščiai užpildydami juo kiekvieną plyšį ir tarpelį tarp 
mėsos gabalų ir apie kubilo kraštus. Sniego reikia prikimšti 
ir į išdorotų naminių paukščių vidų. Pripildžius kubilą, iš 
viršaus jį reikia užkloti sniegu ir standžiai suslėgti; tada už- 
denkite kubilą ir laikykite jį šaltoje vietoje — kuo šaltesnėje, 
tuo geriau. Mėsa nešals, o sniegas, jeigu nebus ilgo atšilimo, 
neištirps. Taip laikoma mėsa, kai išimsite ją virti, bus tokia 
pat šviežia ir sultinga, kaip ir skerstuvių dieną. 


Sarah Josepha Hale, The Good Housekeeper 
(Gera namų šeimininkė), 1841 

Vienam ekscentriškam niujorkiečiui, vardu Clarence'as 
Birdseye, nelabai patiko sumanymas laikyti maistą lede, nes 
ledas tirpo, o atitirpusiame vandenyje veisėsi bakterijos. Pa- 
sibodėjęs darbu Niujorko įstaigose, Birdseye su žmona Elea- 
nora ir sūnumi persikėlė gyventi į Niufaundlandą ir ten ėmė 
verstis kailinių žvėrelių medžiokle. Jis pastebėjo, kad vietiniai 
gyventojai seniai žinojo, kad jeigu Niufaundlande žiemą su- 
gautos žuvys tučtuojau sušaldomos, tai net po kelių savaičių 
atitirpdytos būna kaip šviežios. 

Birdseye namas tapo visiškai nepanašus į kitus Niufaund- 
lando namus. Ant palangių šalo kopūstai, o vonioje plaukio- 
jo žuvys —- šeimininkas eksperimentavo. Jis pastebėjo, kad 
atšiaurus Niufaundlando vėjas šlapią maistą užšaldo taip grei- 
tai, kad bakterijos neturi jokios galimybės įsiveisti. Netrukus 
jis nuvyko į Vašingtoną pademonstruoti savo naujos greito 
šaldymo technologijos. Birdseye atėjo į prezentaciją su gaba- 
lu ledo, ventiliatoriumi ir kibira sūrymo - to užteko atkurti 
Niufaundlando žiemos sąlygas. Jis gamino sūrymą iš kalcio 
chlorido, kuris, kaip jis nustatė eksperimentuodamas, palaiko 
žemesnę temperatūrą negu natrio chloridas. 

Greitas šaldymas, kaip atrado Birdseye, veikia pagal kiek- 
vienam druskos gamintojui žinomą principą: vykstant grei- 
tai kristalizacijai susidaro maži kristalai, o vykstant lėtai kris- 
talizacijai - maži. Kadangi ledo kristalai greitai užšaldytame 
maiste būna maži, jie nepažeidžia audinio struktūros ir gerai 
konservuoja maistą, išlaikydami jį pradinės būklės. 

1925 m. Birdseye persikėlė gyventi į Glosterį Masačuset- 
so valstijoje, pagrindinį Naujosios Anglijos menkių žvejybos 
uostą, ir įkūrė čia šaldytų jūros produktų įmonę. Pirmaisiais 
XX a. dešimtmečiais, kai Birdseye išrado greitąjį šaldymą, sū- 

dytos žuvies paklausa sparčiai mažėjo ir Jungtinėse Valstijo- 
se, ir Britanijoje. Geležinkelis, greitesnis transportavimas ir 
geresnė rinkos organizacija leido aprūpinti šviežia žuvimi ne 
tik pakrančių gyventojus. 1910 m. tiktai 1 proc. į Naujosios 
Anglijos uostus atvežamos žuvies buvo sūdyta. 

1928 m. Jungtinėse Valstijose buvo parduodama milijonas 
svarų [453 t] maisto, užšaldyto Birdseye metodu. Didžiąją jo 
dalį parduodavo paties Birdseye įmonė - ją pavyko parduoti 
prieš pat 1929 m. biržos krachą. Bendrovė buvo pavadinta 
General Foods, mėgdžiojant General Electric ir General Motors, 
kitų pramonės šakų lyderių, pavadinimus. Birdseye kartą pa- 
sakė: „Aš nelaikau savęs ypatingu žmogumi. Aš esu tik labai 
smalsus vyrukas su lošėjo instinktu“ Per savo gyvenimą (jis 
mirė 69 metų), Birdseye patentavo 250 išradimų, tarp jų dau- 
gybę prietaisų ir įrenginių, skirtų patobulinti jo maisto šaldy- 
mo procesą. Jis išrado elektros lemputę su įtaisytu atšvaitu 
ir lempą su lanksčiu stovu. Bet visada bus prisimenamas dėl 
užšaldyto maisto. 

Greitas šaldymas pagaliau padarė trokštamas šviežias žu- 
vis pasiekiamas kiekvienam žmogui, net tiems, kurie gyveno 
toli nuo pakrančių. Netrukus žvejai, užuot sūdę savo laimikį 
laivuose, jį užšaldydavo. Dauguma sūdytų maisto produktų 
tapo delikatesais, o ne pirmo būtinumo maistu. 


Pramoninio projektavimo amžius modernizavo ir druskos 
pramonę, kurioje anksčiau naujovių atsirasdavo retai. Daugu- 
mą druskos garyklų įkūrė smulkūs individualūs verslininkai, 

patys ieškoję savo techninių problemų sprendimų. Kai kurios 
idėjos, pavyzdžiui, Sičuane atrastas gamtinių dujų panaudoji- 
mas, atlaikė laiko išbandymą ir buvo išplėtotos. Kai kurie iš- 
radimai, tokie taip Lotaringijos druskos garyklose naudojami 
maži laivaračiai su skambučiais, kurie perspėdavo garyklos šei- 
mininką apie gėlavandenių kanalų ir sūrymo kanalų vandens 
susimaišymo pavojų, buvo svarbūs tik vietiniu mastu. Kitos 
technologijos buvo pagrįstos pigia, dažnai šeimos narių dar- 
bo jėga. Vienas iš įdomesnių tokių įrenginių pavyzdžių buvo 
grau, mašina, kuria XVI a. iš konteinerių būdavo keliamas 
sūrymas. Prie vieno svirties galo buvo pritaisytas krepšys, o 
kitame - virvės. Nusitvėrusios už virvių moterys sūpuodavo- 
si ant jų kaip vaikai atrakcionų parke, savo svoriu keldamos 
kibirus kitame gale. 

Kitas pigios, šiuo atveju vergų, darbo jėgos naudojimo 
pavyzdys buvo žmogaus varomas ratas, naudotas pumpuoti 
sūrymui. Viduramžių Salsomadžorėje kaliniai, prirakinti už 
kaklo, ėjo didžiulių ratų skersiniais kaip bėgtakiu. Halėje sū- 
rymas buvo keliamas ratu, kurį suko dvylika vyrų. Žmonių 
varomi ratai buvo naudojami Europoje iki XIX a. 1840 m. 
28 tvenkinius turinčioje druskos garykloje šalia Anos kyšulio 
Masačusetse vėjuotomis dienomis sūrymas buvo pumpuoja- 
mas vėjo malūnais, o ramiomis dienomis - 15 pėdų [4,5 m] 
skersmens, 5 pėdų [1,5 m] pločio ratu su kibirais, pritaisytais 
prie jo išorinio apvado. Ratą varė didelis bulius, eidamas rato 
viduje. 

Sūrymo pumpavimas buvo vienas didžiausių druskos ga- 
mintojų sunkumų, ir tai įkvėpė daug išradimų. Pirmasis va- 
riklis, garo, kuris praskynė kelią pramonės revoliucijai ir kurį 
1712 m. išrado anglas Thomas Newcomenas, buvo naudoja- 

mas išimtinai pumpuoti vandeniui. Šį variklį ir jo vėlesnius 
patobulintus variantus džiugiai priėmė Britanijos ir Amerikos 
druskos gamintojai, kurie turėjo daug kuro, daugiausia anglių. 
Tačiau Vokietijoje, kur buvo nepakankamai saulės šviesos ga- 
rinti saulėje ir daugumos šaltinių sūrymas palyginti silpnas, 
kuro kaina buvo rimta problema. XVII a. vokiečių druskos 
gamintojai, sužinoję, kad druska Salsomadžorėje atneša di- 
desnį pelną negu Vokietijoje, nusiuntė keletą meistrų į Par- 
mą išsiaiškinti, kaip jie taupo kurą. Tačiau nuvykę meistrai 
sužinojo, kad, užuot taupę kurą, parmiečiai tiesiog parduoda 
savo druską daug brangiau. Vokiečių požiūriu, garo varikliai 


naudojo per daug kuro. 


Iš druskos pramonei skirtų transportavimo naujovių bene įspū- 
dingiausi yra šiaurės Vokietijos, Češyro ir Jungtinių Valstijų 
kanalai. Andertono laivų keltuvas, pastatytas 1875 m. sujung- 
ti Trento ir Mersio kanalui su Viverio upe, nuleisdavo pilnas 
druskos pakrautas baržas 50 pėdų [15 m] iš Češyro kanalo sis- 
temos į Viverio upę, įtekančią į Mersio žiotis netoli Liverpulio. 
Iš pradžių kelti baržoms buvo naudojama gembinė hidraulikos 
sistema, pagrįsta atsvarais ir hidroenergija. Bet dėlišsiliejančios 
druskos kanalo vanduo galiausiai tapo sūrus ir mechanizmą 
ėmė veikti korozija. XX a. hidraulikos sistema buvo pakeista 
elektros varikliu. 

Bet reikšmingiausią poveikį šiuolaikiniam pasauliui drus- 
kos gamintojai padarė sukūrę gręžimo technologiją. Ilgą laiką 
kinų kalamojo gręžimo technologija buvo reikšmingiausias 

išradimas. Ir senovės laikų Sičuano, ir XIX a. Kanovos druskos 
kasėjai naudojo iš esmės tokius pačius įrenginius: kirstuką ant 
ilgo strypo, kuris buvo kalamas savotišku kaltu. XVI ir XVII a. 
europiečiai pradėjo naudoti besisukantį grąžtą, pridėję ilgina- 
muosius strypus, vadinamus gręžimo strypais. 1640 m. olan- 
dai tokiu įrenginiu išgręžė 216 pėdų [65 m] gylio šulinį prie 
Amsterdamo ir pasiekė-gėlo vandens šaltinį. 

XIX a. pradžioje šis gręžimo būdas buvo taip sėkmingai 
naudojamas Kanovoje, kad daugelis amerikiečių nusipirko 
giluminio gręžimo įrangą ir ėmė ieškoti druskos. Jungtinėse 
Valstijose buvo išrastas pagerintas kalimo ir gręžimo velenų 
sujungimas, geriau atlaikančiu kalimo veleno vibraciją. Šis 
amerikiečių išradimas greitai paplito Europoje. Tokį patobuli- 
nimą kinai buvo sugalvoję jau prieš kelis šimtmečius, tik vaka- 
riečiai to nežinojo. Kai Amerikoje buvo išrastas patobulintas 
gręžimo būdas, vienas Vakarų misionierius, kunigas Imber- 
tas, nuvyko į Kiniją tirti senovinių Sičuano šulinių. Jis pasa- 
kojo radęs daugiau kaip 1 000 labai gilių senovinių šulinių, iš 
kurių sūrymas buvo keliamas ilgais bambukiniais kibirais. Jis 
taip pat pastebėjo, kad kinai turi sudėtingą techniką ištraukti 
ir pataisyti sulūžusius velenus. Vakaruose sulūžus gręžimo ve- 
lenui šuliniai dažnai buvo tiesiog apleidžiami. 


Kai XVII a. pabaigoje anglių žvalgytojai Češyro žemės gelmėse 
rado akmens druskos, mokslininkai šiuo atradimu susižavėjo 
kur kas labiau negu druskos gamintojai. Šis atradimas paro- 
dė, kad patobulinti gręžimo būdai kada nors gali atverti kelią 

visiškai naujai mokslo sričiai, žemės gelmių tyrimui; vėliau ji 
buvo pavadinta geologija. Tačiau praėjo dar beveik pusantro 
šimtmečio, kol pasirodė sistemingas Anglijos žemės gelmių 
geologinis aprašymas, ir jo autorius buvo ne geologas, o che- 
mikas Humphry Davy. 

Gamtos filosofai mąstė apie žemės struktūrą daug anks- 
čiau, negu atsirado geologai. Kai kurios iš jų geriausių idė- 
jų liko neįrodytos ir nesuprastos. Prieš 1 900 metų iki Ko- 
lumbo kelionių Aristotelis rašė, kad Žemė yra apskrita. XI a. 
persų gydytojas Avicena, beveik šimto darbų apie mediciną 
ir filosofiją autorius, rašė, kad kalnai ir slėniai susiformavo 
dėl priešistorinių potvynių, erozijos, nuosėdų sankaupų ir 
minkštųjų uolienų metamorfozės. Jis būtų tapęs geologijos 
pradininku, jeigu žmonės būtų supratę, apie ką jis kalba. Bet 
prireikė ne vieno šimtmečio, kol mokslo pasaulis pasivijo 
Aviceną. 

Renesanso mąstytojai iškėlė naujų hipotezių apie žemės 
sandarą. Leonardo da Vinci teigė, kad fosilijos uolose, kitaip 
negu manė dauguma žmonių, yra ne velnio išdaigos, o suak- 
menėjusios augalų ir gyvūnų liekanos dirvožemyje. 

XVI a. viduryje vokietis Georgas Baueris, pseudonimu 
Georgius Agricola, išleido traktatą De re metallica (1556) apie 
kalnų, mineralų ir požeminio vandens kilmę. Tais laikais ir 
dar ne vieną ateities šimtmetį tai buvo išsamiausias veikalas 
apie kasybos techniką ir metalų bei mineralų, tarp jų druskos, 
gamybą. 

Apie žemės išteklius imta diskutuoti daug anksčiau, negu 
atsirado jų tyrimo mokslas - geologija. Vienas iš diskusijų 
klausimų buvo druskos kilmė. Kodėl jūrų vanduo sūrus? Gal 
jų dugne slypi didžiulis druskos klodas? O gal vanduo pasi- 

daro sūrus dėl didžiulio slėgimo dideliame gylyje? Dar viena 
teorija teigė, kad pačiame vandenyne druskos apskritai nėra, — 
girdi, ji ten patenka upėmis, kurios atneša sūrų dirvožemį. 

XVII a. Renė Descartesas teigė, kad gėlas vanduo yra 
minkštas ir išgaruoja, bet druskos dalelės yra kietos ir lieka, 
todėl jūra tampa sūri. Pagal jo teoriją, minkštąją vandenyno 
dalį - gėlą vandenį - sugeria žemės poros, o paskui jis vėl pa- 
sirodo gėlavandenių upių, upelių ir ežerų pavidalu. Žemė tu- 
rinti ne tik poras, bet ir gana plačius įtrūkius, kurie praleidžia 
jūros vandenį ir druskos daleles. Kai toks jūros vanduo pra- 
siskverbia į paviršių, susidaro sūrymo šaltiniai. Bet jeigu ši- 
tie įtrūkiai neturi išėjimo į paviršių, į juos prasiskverbęs jūros 
vanduo sukietėja ir virsta akmens druska. 

Pagal vieną XVIII a. teoriją, natūralūs sūrymo šaltiniai at- 
siranda todėl, kad gipsas, prisotintas jūros vandens, išskiria 
druską į pratekantį vandenį. Bet kita teorija teigė, kad gipsas, 
beveik visame pasaulyje paplitęs minkštas mineralas, virsta 
druska. Vanduo, šios hipotezės šalininkų nuomone, natūra- 
laus būvio yra sūrus, ir tikrasis klausimas yra toks: dėl ko sū- 
rus vanduo tampa gėlu? 

Robertas Hookeas, XVII a. filosofas, padaręs daug moks- 
linių atradimų ir nukalęs paprasčiausiems organizmams pa- 
vadinimą „ląstelė“, padarė išvadą, kad druska atsiranda iš oro. 
Kiti mokslininkai manė, kad druska atsiranda iš šarmo, ir 
buvo teisūs, nes šarmas yra bazė, o kai kurie sujungė abi šias 
teorijas, nutarę, kad druska atsiranda šarmui jūros vandenyje 
susimaišius su ore esančia druska. 

Vokiečiai bandė suprasti, iš kur atsirado jų gausūs sūrymo 
šaltiniai. Gal sūrus vanduo atsiranda tirpstant akmens drus- 
kos klodams žemės gelmėse, tokiems kaip tie, kurie buvo at- 


340 


rasti Češyre? Prūsijos teisininkas Christianas Kefersteinas, sa- 
vamokslis mokslininkas ir septynių tomų geologijos studijos 
autorius, buvo įsitikinęs, kad akmens druskos atradimas šalia 
daugelio sūrymo šaltinių yra atsitiktinumas. Akmens druska, 
manė jis, atsiranda iš tam tikrų uolienų. 

XVIII ir XIX a. prasidėjo įnirtingi neptūnizmo ir plutoniz- 
mo teorijos šalininkų geologiniai debatai. Neptūnistai, vado- 
vaujami vokiečių mineralogo Abrahamo Gottlobo Wernerio, 
manė, kad visi druskos klodai atsirado išdžiūvus didžiulei se- 
novinei jūrai. Plutonistai teigė, kad dauguma uolienų atsirado 
sukietėjus didžiulei išlydžiusiai uolienos masei. Neptūnistai 
teigė, kad druska atsirado iš jūros, o plutonistai - kad ji vulka- 
ninės kilmės. 

1775 m. Williamas Bowlesas, norėdamas paneigti neptū- 
nistų teoriją, pateikė Kardonos druskos kalno pavyzdį. Logika 
bylojo, kad toks didžiulis kietos uolienos kalnas vargu ar galėjo 
susiformuoti iš vandenyno dugno liekanų. Kai kurie kiti moks- 
lininkai patvirtino, kad šis kalnas, dydžiu prilygstantis Pirėnų 
viršukalnėms, susidėjo daugiausia iš kietos druskos - 70 proc., 
kaip buvo teigiama vienoje studijoje, - ir kad tokia masė turėjo 
atsirasti dėl kitos uolienos metamorfozės. Galiausiai neptūniz- 
mo teorija buvo atmesta, nes įrodyta, kad granitas ir bazaltas 
yra vulkaninės kilmės. Bet ar tai reiškė, kad plutonistų teorija, 
jog druską suformavo vulkanai, yra teisinga? 

XIX a. europiečiai ėmė nepaprastai domėtis druskos telki- 
nių kituose pasaulio kraštuose, pavyzdžiui, Negyvojoje jūroje, 
struktūra. Jie nuolat klausinėjo Thomą Jeftersoną apie ameri- 
kiečių druskos formacijas, mitinius klodus, pasak gandų, eg- 
zistuojančius šiaurinių Luizianos pakraščių tyrlaukiuose. 

Tobulėjant gręžimo technologijoms tapo aišku, kad že- 

mės gelmėse gausu didžiulių druskos klodų ir kad akmens 
druska yra labai paplitęs mineralas, o ne retenybė, kaip buvo 
manoma anksčiau. XVIII a. pabaigoje daugelis geologų buvo 
įsitikinę, kad Vidurio Europos žemės gelmėse slypi didžiu- 
lis druskos klodas. Didžiąja dalimi jie buvo teisūs. Tas pats 
druskos telkinys, kuris leido klestėti Elzasui ir Lotaringijai, 
driekiasi per Vokietiją iki Austrijoje esančio Zalckamerguto. 
Storas druskos sluoksnis Češyro gelmėse prasideda Šiaurės 
Airijoje ir driekiasi iki šiaurės Europos. Onondagos apygar- 
dos Niujorko valstijoje žemės gelmės apima tik dalį didžiulio 
druskos lauko, kuris driekiasi per visą Didžiųjų ežerų regio- 
ną, - jame akmens druska kasama Detroito, Klivlando ir On- 
tarijo kasyklose. 

Geologai iki šiol nepriėjo vieningos nuomonės apie dau- 
gelio didelių požeminių druskos telkinių susidarymą. Bet 
dauguma sutaria, kad jų kilmė vandenyninė, o ne vulkaninė, 
nors iki šiol negali paaiškinti, kodėl jūra sūri. 

Ir iš smalsumo, ir ieškodami druskos geologai taip pat do- 
mėjosi druskos kupolais tokiuose regionuose kaip Eiverio 
sala, kur gryno natrio chlorido telkinys, spaudžiamas slen- 
kančių platformų, iškilo į paviršių ir liko kyšoti kupolo pavi- 
dalu. Druskos kupolo teorijų istorija prasideda nuo prancūzų 
mokslininko Thomassy prielaidos, kad Eiverio sala susideda 
iš akmens druskos. Jis manė, kad druska šioje saloje „atsiranda 
iš vandens, purvo ir dujų ugnikalnio“. Šią plutonistinę vulka- 
ninės druskos kilmės teoriją dauguma geologų vėliau atmetė. 

1867 m. C. A. Goesmannas pranešime Amerikos kasybos 
biurui iškėlė teoriją, kad druska Eiverio saloje susidarė iš sū- 
rymo šaltinių, kildama per senesnius druskos telkinių sluoks- 
nius. Pasak Goesmanno, sūrymas kyla iš gelmių per žemės 

įtrūkius ir kristalizuojasi arti paviršiaus. 

Druskos žvalgytojams rasti druskos kupolus dėl jų būdin- 
gos formos buvo nesunku. Gręždami tokiose vietose jie vi- 
sada pasiekdavo sūrymą, bet dažnai jis būdavo smarkiai už- 
terštas kažkokiomis juodomis priemaišomis ir dėl to netiko 
gaminti druskai. 

1901 m. du žmonės, Pattillo'as Higginsas ir Anthony Lu- 
cas, nepaisydami geologų perspėjimų, pradėjo gręžti Teksa- 
so druskos kupolą, vadinamą Spindltopu. Ir netrukus požiū- 
ris į druskos kupolus visiškai pasikeitė. Terminai „šulinys“ ir 
„grąžtas ėmė sietis jau ne su druska. Gręžimo darbai Spindl- 
tope pradėjo naftos amžių. 

Šis amžius ėmė brėkšti 1859 m., kai prie Taitusvilio Pen- 
silvanijoje Edwinas Drake'as, išstudijavęs druskos gaminto- 
jų gręžimo būdus, pragręžė 69,5 pėdos [21 m] šulinį ir, visų 
nuostabai, aptiko naftos. Pats Drake'as dėl to visai nesistebėjo. 
Jis išgaudavo 25 barelius per dieną, ir daugelis amerikiečių 
pradėjo manyti, kad JAV žemės gelmėse slypi gausūs naftos 
ištekliai. Bet vėlesni naftos žvalgymai, daugiausia šalies rytuo- 
se, nedavė beveik jokių rezultatų. 

Kai 1866 m., praėjus septyneriems metams po atradimo 
Taitusvilyje, druskos buvo atrasta Ontarijuje, laikai buvo vi- 
siškai pasikeitę. Kanadoje druskos buvo gaminama nedaug, 
bet gausaus naujo druskos telkinio atradimas didelio susiža- 
vėjimo nesukėlė - visi labai vylėsi, kad bus rasta naftos. Go- 
driče Ontarijo provincijoje Samuelis Plattas įkūrė Godričo 
naftos bendrovę. Ji Meitlando upės šiauriniame krante išgręžė 
686 pėdų [209 m] šulinį per pilkų klinčių sluoksnį, bet naftos 
nerado. Bendrovės akcininkai, kurie investavo 10 000 dole- 
rių į žvalgymo darbus, norėjo nutraukti projektą. Bet apygar- 

dos taryba pasiūlė Plattui tūkstančio, o miestas - 500 dole- 
rių paramą, jeigu jis tęs gręžimo darbus ir pasieks 1 000 pėdų 
[304 m] gylį. 964 pėdų [293 m] gylyje jis aptiko kietą akmens 
druskos klodą. 

Godričo naftos bendrovė virto druskos gamybos bend- 
rove, įsigijo 52 garinimo virintuvus ir tapo viena produkty- 
viausių druskos garyklų naujųjų laikų pasaulyje. 


Kai Higginsas ir Lucas pradėjo gręžti šulinį Spindltope, ameri- 
kiečių viltys rasti naftos buvo beišsisklaidančios. Bet Spindlto- 
po radinys pakeitė geologų, chemikų, inžinierių ir ekonomistų 
požiūrį, nes jis parodė, kad vienoje vietoje, viename druskos 
kupolo kampe galima greitai išgauti didžiulį kiekį naftos. Per 
pirmuosius 65 veiklos metus Spindltopo gręžinyje išgauta 
145 milijonai barelių naftos. Dėl Spindltopo telkinio Jungtinių 
Valstijų naftos gavybos apimtis pralenkė Rusijos, stambiausios 
tų laikų naftos gamintojos. 

Spindltopo telkinys privertė geologus naujai pažvelgti į 
druskos kupolus. Kadangi druska suformuoja neįveikiamą 
užtvarą, organinės medžiagos, atsidūrusios po jos klodu, pa- 
mažu irsta, virsdamos nafta ir dujomis. Dėl šios priežasties 
druskos klodų pakraščiuose dažnai randama naftos ir dujų 
telkinių, kartais greta vienas kito. 2 000 metų senumo Sičua- 
no dujų paslaptis buvo atskleista. 

Vėliau naftos buvo rasta Teksaso ir Luizianos pakrantėje: 
1902 m. Sauer Leike, 1905 m. - Hamble, o 1908 m. - Gus 
Krike. Jungtinės Valstijos pirmavo gręžimo technologijų sri- 

tyje, o jos dabar buvo labai paklausios, nes geologai visame 
pasaulyje ieškojo druskos kupolų, tikėdamiesi išgręžę juos 
rasti naftos. Daug jų buvo rasta Persijos įlankoje. 1908 m. naf- 
tos surasta Persijoje, nūdienos Irane, kaip tik tose vietose, ku- 
rias Herodotas minėjo pasakodamas apie druską. 

Šiaurės Amerikoje taip pat nesiliovė naftos paieškos. Ma- 
žai kas tikėjo Columbuso Joinerio sėkme, kai jis pradėjo žval- 
gyti naftą Rytų Teksase, negirdėtoje geologinėje struktūroje, 
kurią jis vadino „Overtono antiklina“. Dabar žinoma, kad jo 
geologijos teorija buvo visiškai neteisinga. Laimei, tuo metu 
niekas negalėjo jos paneigti. Geologai iš jo juokėsi, bet jis vis 
tiek tęsė žvalgymo darbus ir surado didžiausią naftos telkinį 
Šiaurės Amerikoje. 

Tais laikais, kai korporacijos dar nebuvo taip įsigalėjusios, 
naftininkai labai mėgdavo priminti, kad trys svarbiausi naftos 
telkiniai Amerikoje - Taitusvilyje, Spindltope ir Rytų Teksa- 
se - buvo atrasti nepaisant mokslininkų perspėjimų, kad žval- 
gyti ten naftą yra tuščias darbas. 

Kaip Brownriggas numatė XVIII a. viduryje, „senieji me- 
nai yra tobulinami ir kasdien išrandami nauji“. Druskos paieš- 
kas vainikavo nelaukti atradimai, kurie sukūrė daugybę pra- 
monės šakų. 


XX SKYRIUS 


ČEŠYRAS SMENGA 
SKRADŽIAI ŽEMĖS 


RITANIJOS IMPERIJOS APOGĖJAUS laikais „Liver- 

pulio druska“ buvo imperijos druska, prestižinis produk- 
tas, žinomas visame pasaulyje. Į Češyro druskos kasyklas, kaip 
ir Kardonoje, Haleine ir Veličkoje, buvo rengiamos ekskursijos 
įtakingiems svečiams. Šie elitiniai turistai į šachtas buvo nu- 
leidžiami didžiuliuose sūrymo kaušuose. Žvakėmis apšvies- 
tam kaušui nusileidus siaura šachta, apačioje lankytojus pa- 
sitikdavo užrašas „Sveiki atvykę, kurį darbininkai iš žvakių 
išdėliodavo ant druskinių grindų. Pagal vietinę legendą, kai 
Anglijoje lankėsi Rusijos caras, jis pietavo Češyro šachtose 
„šviečiant tūkstančiui žvakių“. 

Pasaulinę rinką Češyrui atvėrė kanalai, vedantys į Liver- 
pulį. Druską vietoj balasto gabendavo ne tik laivai, vykstantys 
į Ameriką atvežti medvilnės ir kitų žaliavų Britanijos pramo- 
nei, bet ir vergų prekiautojų laivai, kurie reguliariai vykdavo 
į Vakarų Afriką, - Liverpulio uostas aktyviai dalyvavo vergų 
prekybos versle. Nigerija pirko Češyro druską iki 1968 m., kol 
Britanija prarado jos rinką šalyje prasidėjus pilietiniam karui. 

XIX a. pabaigoje Češyras ne tik pelningai pardavinėjo drus- 
ką užsienio rinkose, bet ir patenkindavo 90 proc. druskos pa- 
klausos Britanijoje. Kiekvienas Češyro gyventojas galėjo neblo- 
gai uždirbti nusipirkęs ar išsinuomojęs mažą sklypą žemės prie 
kokio nors wich, jeigu turėjo palyginti nedidelį pradinį kapitalą, 
reikalingą išgręžti duobei žemėje, įrengti anglimis kūrenamą 
krosnį ir nusipirkti keletą plačių, plokščių geležinių kaistuvų. 

Kadangi Češyro garyklų dūmtraukiai buvo žemi, vėjas ne- 
išsklaidydavo suodžių ir švytinčių žarijų, ir darbininkai bei 
miestiečiai gyveno gaubiami karštų juodų debesų: „Vinsfor- 
das tiesiog dūsta nuo dūmų, - XIX a. 9 dešimtmetyje rašė 
vienas laikraštis. 1878 m. karališkoji komisija pranešė, kad dėl 
užteršto oro regione nyksta augmenija. Druskos gamintojams 
buvo skiriamos baudos už aplinkos teršimą, bet jų darbo me- 
todai dėl to nesikeitė. Vienas gamintojas pasakė tyrimo ko- 
misijai, kad jis dirbs kaip dirbęs, kol baudos neišstums jo iš 
verslo, o paskui persikels kur nors kitur. 

Druskos gamyba buvo nelengvas verslas. Jeigu šeima išsi- 
nuomodavo kaistuvą, norėdami gauti pelno, vyras su žmona ir 
vaikais turėdavo dirbti pamainomis kiaurą parą, kad kaistuvas 
nuolat garintų druską. Druskos gamintojų vaikai pradėdavo 
triūsti prie kaistuvų nuo devynerių metų. Moterys lakstydavo 
tarp garyklos ir namų, derindamos namų ūkio darbus su drus- 
kos gamyba. Samdyti druskos garyklų darbininkai paprastai 
dirbdavo po dvylika valandų per parą, o dažnai ir daug ilgiau. 
Kai kuriems buvo mokama už darbo valandas, kitiems - pagal 
pagamintos druskos kiekį. 

Pokyčiai vyko lėtai. 1867 m. priimtas įstatymas uždrau- 
dė moterims ir vaikams dirbti nuo 18 val. iki 6 val. Gamyk- 
lų inspektoriai pradėjo protestuoti dėl moterų darbo sąlygų 

garyklose, sakydami, kad šis darbas joms fiziškai per sunkus. 
Visuomenė labai pasipiktino, kai inspektoriai atskleidė, kad 
karštose garyklose vyrai ir moterys dirba kartu, vyrai apsinuo- 
ginę iki juosmens, o moterys - nusivilkusios sukneles, vien 
apatiniais marškiniais ir sijonais. 

1876 m. atlikus vieną tyrimą buvo pareikalauta, kad mer- 
ginoms iki aštuoniolikos metų būtų uždrausta dirbti druskos 
garyklose. Robertas Bakeris, vienas iš inspektorių, ragino su- 
trumpinti vyrų darbo laiką. Jis pasakė tyrimo komisijai: „Rei- 
kalas tas, kad šie vyrai savo lovoje gali pamiegoti tik šeštadie- 
nio naktį.“ 


Daugelį šimtmečių Nantvičas buvo svarbiausias Češyro drus- 
kos gamybos miestas. Bet XX a. pradžioje geologai atrado, kad 
didžiausi druskos telkiniai slypi Nortvičo ir Vinsfordo žemės 
gelmėse - akmens druskos sluoksnio storis čia kai kur siekia 
net 180 pėdų [55 m], ir net ploniausiose vietose jis ne mažes- 
nis negu 48 pėdos [15 m]. 

Keistos smegduobės, kurių tai šen, tai ten ėmė rastis XVIII a., 
XIX a. pabaigoje tapo įprastu reiškiniu - ir daugiausia ne Nan- 
tviče, o Nortvičo ir Vinsfordo apylinkėse. Kasmet vis naujos 
smegduobės atsirasdavo pievose, ganyklose ir net miestuo- 
se. Jose kaupėsi krituliai ir susidarydavo maži ežerai. Šimtme- 
čio pabaigoje šalia Nortvičo netikėtai atsirado daugiau kaip 
100 akrų [40 ha] ežeras. Kartais druskos garyklų savininkai į 
atsiradusias duobes imdavo versti pelenus ir kalkes, dar labiau 
teršdami regioną, jau ir taip pajuodusį nuo anglių dūmų. 

Sūrymo gamintojai bandė kaltinti dėl smegduobių atsira- 
dimo akmens druskos kasėjus - girdi, smegduobės atsiranda 
įgriuvus apleistoms šachtoms. Tuo metu, kai akmens drus- 
ka dar buvo neseniai atrasta, ši versija atrodė įtikinama. Bet 
XIX a. tapo akivaizdu, kad smegduobių atsiradimas nesusijęs 
su šachtų įgriuvimu - dažnai smegduobės atsirasdavo vietose, 
kur arti nebuvo jokių šachtų. Užtat pastebėta, kad smegduo- 
bių atsiranda daugiau didėjant druskos gamybai iš sūrymo, - 
ryšys buvo akivaizdus. 

Smegduobės pažeisdavo geležinkelio linijas ir net kėlė 
grėsmę tiltams. Nortviče ir Vinsforde namai ir pastatai sugriū- 
davo po jais susidarius tuštymėms. 1880 m. vien Nortviče su- 
griuvo arba apgriuvo 400 pastatų. Vinsforde nauja bažnyčia 
buvo pripažinta nesaugia vieta. Vandentiekio, kanalizacijos ir 
dujų vamzdžiai nuolat lūždavo ir jų remonto kainos tuštino 
savivaldybės biudžetą. Daugybė garyklų buvo pripažintos pa- 
vojingomis ir nugriautos. 

Vienas to meto keliautojas, važiavęs pro Nortvičą, pasa- 
kojo: 


Atrodo, kad kelią kerta daugybė miniatiūrinių slėnių, 
ir daugelis šalia jų esančių namų smarkiai pakrypę. Kai 
kurie pasvirę į gatvės pusę net dvi pėdas [0,6 m], kiti virsta 
ant savo kaimynų, stumdami juos. Mūriniai dūmtraukiai 
pavojingai palinkę ir, atrodo, tuoj virs; durų ir langų ne- 
įmanoma deramai atidaryti ir uždaryti. Daugelio langų 
stiklai išbyrėję; sienose gausu įtrūkių, nuo siaurų iki trijų 
ar keturių colių [7-10 cm] pločio; mūrinių arkų virš durų 
ir perėjimų laikančiosios plytos arba iškritusios, arba jau 
vos laikosi, ir daugeliu atvejų vietoj arkų uždėtos trumpos 

sijos. Pastatuose padėtis ne geresnė. Lubos įskilusios, kar- 
nizai trupa; sienų tinkas ir juos dengiantys tapetai išvagoti 
plyšių ir įtrūkių. Durys neatsidaro, jeigu jų nuolat nepri- 
žiūri stalius, arba atsilapoja vos atrakinus. 


Chambers Journal, 1879 


Ištikimi savo pomėgiui vartoti elegantiškus eufemizmus, 
anglai vadino plintančią katastrofą „nusėdimu“. Nusėdimas 
Češyre visoje Anglijoje tapo neišsenkamu šmaikštybių šalti- 
niu; apie padėtį Češyre buvo sukurta daugybė anekdotų. Šis 
grėsmingas reiškinys taip pat pritraukė religinius fanatikus, 
jie atvykdavo į Češyrą ir pamokslaudavo minioms žioplių, 
atėjusių paspoksoti į duobes. Atsistoję ant kraterių krašto 
pamokslininkai, rodydami į suirusias garyklas ir nuvirtusius 
kaminus, pranašaudavo, kad pragaras atrodys kaip tik taip. 

Tikroji žemės įgriuvų atsiradimo priežastis buvo ta, kad 
iš Češyro žemės gelmių per trumpą laiką buvo išpumpuoja- 
ma per daug sūrymo. Druską garino šimtai ambicingų smul- 
kių verslininkų, kurie kaip įmanydami varžėsi tarpusavy. Kai 
kurie išpumpuodavo kur kas daugiau sūrymo, negu galėjo 
išgarinti, ir išpildavo jį į kanalą, kad tik jis neatitektų konku- 
rentams. 

Češyro sūrymas yra labai prisotintas; druskos koncentra- 
cija jame siekia 25 proc. - per akmens druską žemės gelmėse 
tekantis vanduo daugiau prisisotinti jos negali. Kai sūrymas 
buvo išpumpuojamas, naujas gruntinis vanduo užimdavo jo 
vietą ir vėl imdavo tirpdyti druską, kol jos koncentracija jame 
pasiekdavo 25 proc. Problema buvo ta, kad išpumpavus dide- 
lį kiekį sūrymo, jį pakeitęs gėlas vanduo godžiai tirpdydavo 

didelį kiekį druskos, taip pat natūraliai susidariusias druskos 
kolonas, kurios palaikė erdvę tarp akmens druskos klodo ir 
žemės paviršiaus. Kolonai sugriuvus, į atsiradusią tuštymę su- 
smegdavo paviršiaus dirvožemis. 

Tačiau net XIX a., kai žmonės perprato smegduobių at- 
siradimo procesą, nustatyti kaltininką buvo sunku. Kartais 
druskos garyklos apylinkėse, nepaisant to, kad ji pumpavo sū- 
rymą, žemė likdavo tvirta, bet dėl jos veiklos įgriūdavo žemė 
už keturių mylių [6,5 km], o dvi ar trys kitos druskos garyklos 
arčiau smegduobės būdavo niekuo dėtos. 

Nustatyti kaltininkus buvo svarbus teisinis klausimas, nes 
šimtai žmonių, dauguma nesusiję su druskos pramone, prara- 
do savo turtą ir reikalavo kompensacijos. Negalėdami įvardyti 
kaltinamojo, jie negalėjo kelti ieškinio teisme. Tada buvo nu- 
tarta pateikti kaltinimus druskos pramonei apskritai. Gyven- 
tojai įkūrė komitetus ir pateikė parlamentui įstatymo projek- 
tą dėl kompensacijų žmonėms, patyrusiems žalą dėl druskos 
pramonės įmonių veiklos. Turto savininkai, remdamiesi senu 
Britanijos įstatymų principu, kad žemės savininkui priklauso 
ir jos gelmės, tvirtino, jog druskos gamintojai ne tik sunaiki- 
no jų turtą, bet ir pasisavino akmens druską, buvusią jų valdų 
gelmėse. 

Druskos gamintojai teigė, su tipišku XIX a. kapitalistams 
įsitikinimu savo teisumu, kad vietiniams gyventojams nuos- 
tolius jau atlygino druskos pramonės teikiama ekonomi- 
nė nauda. Jie neigė, kad nusėdimą sukėlė sūrymo pumpavi- 
mas, teigdami, kad smegduobės yra natūralus reiškinys, kuris 
gyvuos ir liovusis pumpuoti sūrymą. Jų argumentai įtikino 
parlamentarus, ir 1880 m. kompensacijų įstatymo projektas 
buvo atmestas. 

1887 m. viena Londono finansininkų grupė surinko 4 milijo- 
nus svarų, norėdama supirkti druskos garyklas bendrovei Salt 
Union Limited. Šią bendrovę įsteigė septyni verslininkai, ku- 
rie, nors anksčiau nebuvo susiję su druskos pramone, norėjo 
supirkti visas Britanijos. druskos gamybos įmones ir tapti di- 
džiausia pramonine bendrove Anglijoje. Ir Londono Times, ir 
Economist įspėjo, kad net tokiam milžinui nepavyks įgyti mo- 
nopolijos šiame versle, kuriame gausu žaliavų ir užtenka labai 
nedidelių pradinių investicijų. 

Češyre, kuriame druskos gamyba nuo seno vertėsi indi- 
vidualių ir smulkių įmonių savininkai, daugelis žmonių pa- 
sipiktino, kai šis korporacinis milžinas ėmė vieną po kitos 
pirkti vietinių druskos gamintojų įmones. Bet pramonės ly- 
deriai suprato, kad Salt Union Limited sumanymas yra ne- 
blogas būdas išspręsti druskos pramonės, kurioje buvo per 
daug dalyvių, problemas. Dėl didžiulės konkurencijos drus- 
kos gamintojams išgaunant vis daugiau sūrymo kilo pavojus, 
kad jie visi tiesiogine šio žodžio prasme prasmegs skradžiai 
žemės. O XIX a. 9 dešimtmečio pabaigoje sumažėjus drus- 
kos kainoms, jos gamintojai tapo suinteresuoti parduoti savo 
versloves. 

Šešiasdešimt penki druskos gamintojai — ne tik Češyre, 
bet ir kaimyniniame Stafordšyre, Vusteršyre, Šiaurės rytų 
Anglijoje ir Šiaurės Airijoje — pardavė savo įmones Salt Union 
Limited. Bendrovė sutelkė savo rankose 85 proc. britų drus- 
kos gamybos, nors dauguma analitikų manė, kad ji gerokai 
permokėjo pirkdama šias įmones. 

Vis dėlto pirmaisiais veiklos metais bendrovė buvo labai 

pelninga, o paskui įžengė į smarkaus nuosmukio laikotarpį. 
Tik 1920 m. jos pelnas vėl pasiekė 1890 m. lygmenį. 

1891 m., kai Češyro gyventojai vėl pateikė parlamentui 
kompensacijų nukentėjusiems nuo druskos pramonės įsta- 
tymo projektą, Salt Union gynėsi pateikdama tuos pačius ar- 
gumnentus, kuriuos nepriklausomi druskos gamintojai pateikė 
prieš dešimtmetį: kad nuostolius žmonėms atlygina druskos 
pramonės teikiama ekonominė nauda ir kad nusėdimas yra 
natūralus reiškinys, kuris vyks ir be druskos garyklų. Bet Salt 
Union, vienalytė verslovė, kitaip negu aibė smulkių įmonių, 
buvo patogus taikinys, kuriai galima pateikti kaltinimus. Vietos 
gyventojai išleido krūvas pinigų, siekdami, kad būtų priimtas 
jų siūlomas įstatymas, o Salt Union ir jos akcininkai išleido ne 
mažiau, siekdami užkirsti tam kelią. Tačiau įstatymas buvo pri- 
imtas, ir po dešimties metų bendrovė pati kėlė ieškinius kon- 
kurentams, teigdama, kad dėl jų veiklos nusėda jos pastatai. 

Ilgainiui Kompensacijos įstatymas atnešė bendrovei dau- 
giau naudos negu žalos. Pagal šį įstatymą buvo įkurta Češy- 
ro kompensacijų nukentėjusiems nuo sūrymo naudojimo 
sukelto nusėdimo valdyba, finansuojama iš visiems druskos 
gamintojams uždėto vienodo mokesčio. Šis mokestis slėgė 
mažas įmones, o didelėms buvo nereikšmingas. Smulkūs ga- 
mintojai laikė Sūrymo valdybą, kaip ji buvo vadinama, eiliniu 
Salt Union bandymu išstumti juos iš verslo. 

Sūrymo valdyba nustatė reikalavimus, kuriuos turėjo ati- 
tikti nauji pastatai, kad jų savininkai turėtų teisę gauti kom- 
pensaciją. Griūnantys miestai buvo atstatyti senoviniu Tiu- 
dorų epochos stiliumi, ir kiekvienas naujas namas turėjo 
remtis ant medienos rėmo, kuriame buvo įtaisyti sijų inkarai 
įstatyti galingiems hidrauliniams domkratams, pajėgiems pa- 

kelti smengančius pastatus. 18 colių [45 cm] aukščio geleži- 
nių stačiakampių pavidalo domkratai galėjo pakelti 50 tonų. 
Jie buvo pagrįsti ta pačia technologija, kuri buvo naudojama 
kelti druskos baržas Andertono perkėloje. 


Anglai kartais įsivaizduojami kaip keistuoliai, kurie atkakliai 
laikosi keistų ir beviltiškai pasenusių tradicijų, bet jie taip pat 
yra verslininkų, pradėjusių pramonės revoliuciją, tauta. Bri- 
tanijos pramonininkai įsteigė galingas bendroves, tokias kaip 
Salt Union, nūdienos tarptautinių milžinių pirmtakes. Češy- 
re šioms dviem anglų atmainoms atstovavo Thompsonai ir 
Stubbsai. 

Abi šeimos nuo seno vertėsi Češyro druskos gamyba. 
1710 m. žemėlapyje pažymėta „Johno Stubbso druskos duo- 
bė, nors mūsų laikų Stubbsai tiksliai nežino, kokie giminystės 
ryšiai sieja juos su tuo Johnu. Kai kurie Stubbsai buvo sva- 
jotojai. Kaip tik Češyro Stubbsai įkūrė plantaciją Terkso ir 
Kaikoso Salose. Bet XIX a. Stubbsai tapo pramonininkais ir 
išsiuntė savo sūnus mokytis inžinierių profesijos. 

Ihompsonai buvo ilgaamžiai — tai buvo šeimos prakeiks- 
mas. Stubbsų šeimos įmonei vadovavo gerai išsilavinę jauni 
inžinieriai, išmanantys naujas technologijas, o Thompsonų 
šeimos druskos verslą dažnai valdė aštuoniasdešimtmečiai se- 
neliai ir proseneliai. 

Abi šeimos turėjo druskos garyklas šalia smengančio Nor- 
tvičo miesto. Galiausiai įvairūs Stubbsų šeimos nariai ėmė val- 
dyti druskos garyklas visame Češyre. Bet šimtmečio pabaigoje 

smulkios įmonės nebepajėgė konkuruoti su didelėmis verslo- 
vėmis; jos viena po kitos bankrutavo, dingdamos nuo žemės 
paviršiaus finansiškai, arba tiesiogine šio žodžio prasme pra- 
smegdavo po žemėmis. XIX a. 8 dešimtmetyje keletas brolių 
Stubbsų sujungė savo įmones, 1888 m. pardavė savo verslą Salt 
Union ir gavo vietą bendrovės direktorių valdyboje. 

Kiek vėliau kai kurie iš brolių Stubbsų atidarė naujas drus- 
kos garyklas už grafystės ribų, o 1923 m. nusipirko įmonę 
New Cheshire Salt Works šalia Nortvičo. 

Thompsonai ėjo kitokiu, nors panašiu keliu. 1856 m. jie 
įsteigė įmonę Alliance Salt Works ir iškasė duobę už Red Lion 
viešbučio. 1888 m. jie pardavė savo įmonę Salt Union, bet 
taip pat norėjo išsaugoti nepriklausomą šeimos verslą ir ne- 
trukus išsikasė naują šachtą šalia Red Lion viešbučio ir įsteigė 
kitą įmonę, Lion Salt Works. Naujos technologijos pirmiausia 
buvo skirtos žvalgyti druskai ir iškelti ją į paviršių. Bet pačios 
druskos garyklos nedaug pasikeitė nuo romėnų laikų. Sūry- 
mas vis dar buvo garinamas švininiuose kaistuvuose, tik di- 
desniuose negu romėnų — 3 x 3 pėdų [1 x 1 m). Thompso- 
nų įmonėje sūrymas buvo garinamas 30 x 20 pėdų [9 x 6 m] 
švino kaistuvuose, kaitinamuose ant didžiulės keturių durų 
anglimis kūrenamos krosnies. XIX a. net vamzdžiai sūrymui 
tebebuvo gaminami iš tuščiavidurių medžio kamienų. Ne- 
skaitant didesnių kaistuvų ir anglių, kurios pakeitė malkas, 
garinimo procesas buvo beveik toks pats, kokį aprašė Geor- 
gius Agricola 1556 m. traktate De re metallica - pavyzdinia- 
me druskos gamybos proceso Europoje aprašyme. 1912 m. šį 
veikalą pirmą kartą į anglų kalbą išvertė kasybos inžinierius ir 
būsimasis JAV prezidentas Herbertas Hooveris su savo žmo- 
na Lou Henry Hoover. 

Češyro druskos gamintojai išmoko gaminti skirtingų rū- 
šių druską, ir ji tenkino pačių įvairiausių vartotojų, kurių są- 
rašas vis plėtėsi, poreikius. Norint pagaminti vienokią ar kito- 
kią druską reikėjo tiesiog parinkti tinkamą garinimo trukmę. 
Pienininkams skirta druska buvo garinama greitai, kad greitai 
garuojantis vanduo paliktų smulkius kristalus, naudojamus 
sūdyti sviestui ir sūriui. Rupi druska, kokia gaunama saulėje 
garinant jūros vandenį, buvo gaminama lėtai šildant sūrymą; 
tokią vadinamąją keturiolikos dienų druską češyriečiai par- 
duodavo Grimsbio žvejams sūdyti menkėms. Druską, sulip- 
dytą į kietus blokus, kurie paskui buvo suskaldomi, Češyro 
druskos gamintojai vadino „Lagoso druska, nes ji buvo gabe- 
nama į Vakarų Afriką. Kadangi Vakarų Afrikoje druska buvo 
perkama pagal apimtį, o ne pagal svorį, visos Češyro bendro- 
vės tai rinkai gamino didelius lengvasvorius kristalus. 

Bet 1905 m. Jamesas Stubbsas išvyko į Mičiganą susipa- 
žinti su nauju vakuuminiu „garintuvu . Vakuuminio garintuvo 
pagrindinis veikimo principas yra tas, kad esant žemesniam 
spaudimui skystis užverda žemesnėje temperatūroje. Boile- 
ris gamina garus, kurie kaitina kamerą - garintuvą. Iš jo ga- 
rai vamzdžiais tiekiami į antrą garintuvą. Antrasis garintuvas 
smarkiai neįkaista, bet kadangi jame nėra oro, spaudimas vi- 
duje žemesnis ir garams susidaryti reikia mažiau karščio. Pas- 
kui šiuos garus galima perduoti į trečią garintuvą. Taip kuru, 
sueikvotu įkaitinti pirmajam garintuvui, galima kaitinti keletą 
garintuvų. Išsprendžiama viena iš seniausių problemų, susiju- 
sių su sūrymo garinimu, — senovės kinai tai darė kaitindami 
sūrymą dujomis - tada mažiau išleidžiama kurui. 

Liverpulio cukraus rafinuotojai naudojo garintuvus nuo 
1823 m., kai Williamas Eurnicalas pradėjo garų karščiu rafi- 

nuoti cukrų. 1887 m. Josephas Duncanas pirmasis ėmė nau- 
doti vakuuminį kaistuvą druskai garinti savo įmonėje Silver 
Springse Niujorko valstijoje. Garintuvas garino sūrymą ir nu- 
kreipdavo garus į rezervuarą, o jame susidarydavo druskos 
kristalai; kai tik kristalai būdavo tam tikro dydžio ir svorio, jie 
iškrisdavo per apačią. Jeigu būdavo per dideli, įtekantis sūry- 
mas juos nuplaudavo atgal; jeigu per maži, tiesiog neiškrisda- 
vo. Pirmą kartą per ilgą druskos istoriją visi pagamintos drus- 
kos kristalai galėjo būti vienodo dydžio. 

Garai iš pirmojo bako buvo naudojami kaitinti antrajam ir 
trečiajam bakui. Šiandien pirmasis garinimo bakas gali kaitinti 
šešis ar net aštuonis kitus, bakus kuriuose garinamas sūrymas. 

XX a. 4 dešimtmetyje Stubbsai pagaliau importavo pirmą- 
jį druskos garintuvą savo įmonei New Cheshire Salt Works. Šis 
didingas įrenginys, susidedantis iš trijų bokštų, buvo art deco 
dizaino, papuoštas vertikaliomis tamsios ir šviesios medienos 
juostomis, su poliruoto žalvario jungikliais ir davikliais. Kurį 
laiką Stubbsai vis dar naudojo keletą atvirų kaistuvų rupesnei 
druskai gaminti, tačiau ilgainiui atsisakė ir jų, nes modernūs 
garintuvai buvo kur kas ekonomiškesni negu senieji. XX a. 
šeštajame, o paskui paskutiniame dešimtmetyje jie nusipirko 
dar naujesnius, efektyvesnius garintuvus. Iš daugelio Britani- 
jos druskos gamintojų iki mūsų laikų išliko tik trys, ir Stubbsai 
su Salt Union yra tarp jų. 


Kiekvienam, kas kepa duoną - nesvarbu, ar daug, ar 
mažai, - iškyla klausimas, kokią druską naudoti. Mūsų lai- 

kais nebėra jūros druskos, išgarintos iš Anglijos ar Škotijos 
vandenų - išskyrus garsiąją Moldono druską iš Esekso rytų 
pakrantės, kuri labai brangi. Aš vartoju Češyro akmens 
druską, parduodamą pusantro svaro [0,7 kg] gabalais, 
2 svarų [0,9 kg | maišeliais ar po 6 svarus [2,7 kg] skai- 
driuose plastikiniuose stiklainiuose - pirkti pastaruosius 
pigiausia ir patogiausia. Šią druską gamina sena Ingramo 
Thompsono Liverpulio įmonė („Liverpulio druska“ XVIII 
ir XIX a. valgio gaminimo knygose minima gana dažnai), 
jos druskos garykla yra Nortviče. Šios įmonės pakuotė mi- 
nimali, ir jų didmeninė kaina sąžininga, taigi, jeigu paste- 
bėsite, kad už akmens ar „kristalinę“ druską mokate per 
daug, taip yra tikriausiai todėl, kad tarpininkai supirko ją 
urmu ir perparduoda mažmenininkams kur kas brangiau. 


Elizabeth David, English Bread and Yeast Cookery 
(Angliška duona ir mieliniai kepiniai), 1977 


Nepaisydami, kad aplinkinės druskos garyklos uždaromos 
arba prasmenga, Ihompsonai toliau gamino druską senuoju 
būdu. Jie siuntė druskos gabalus į Češyro mokyklas vaikams — 
daryti druskos raižinius. Per Kalėdas jų įmonės darbininkai 
vis dar nardindavo šakas į sūrymo kaistuvus, kad jos apaugtų 
kristalais. XX a. 7 dešimtmetyje jie toliau samdė kniedytojus 
taisyti jų švino kaistuvų ir garo variklį, kuriuo pumpavo sū- 
rymą. Tačiau 7 dešimtmečio pabaigoje Nigerijoje, kuri buvo 
paskutinė stambi Thompsonų druskos pirkėja, kilo pilietinis 
karas, ir jie prarado ir šią rinką. 

Daugeliui amatininkų anksčiau ar vėliau tekdavo pasirink- 
ti — ar industrializuotis, ar likti maža įmone. Tačiau kartais 

ateina laikas, kai pasirinkimo nebelieka. Jeigu įmonė tampa 
pernelyg nuostolinga, ji nebepajėgia pritraukti investicijų, rei- 
kalingų ją modernizuoti. Taip nutiko ir Thompsonams. Jie lai- 
kėsi daugiau kaip dešimtmetį negaudami pelno, bet 1986 m. 


pagaliau pasidavė. 


Dabar Češyras yra žalias Anglijos kaimiškas kraštas. Ganyklas 
margina geltonos ir purpurinės laukų gėlės, ant tvorų vejasi ger- 
vuogės. Nenaudojami kanalai užžėlę nendrėmis ir ajerais. Sun- 
ku įsivaizduoti, kad prieš šimtą metų dangus čia buvo juodas 
nuo anglių dūmų, horizonte dunksojo šimtai kaminų, dirvo- 
žemis buvo užterštas, sausas, bevaisis ir nusėtas baltais randais 
tose vietose, kur buvo verčiamos kaistuvų kalkės. 

Vietos gyventojai rašo Thompsono garyklos adresu laiš- 
kus, prašydami senosios druskos, kuri buvo dedama į medi- 
nius kubilus ir džiovinama blokais. Jie vadina ją gabaline drus- 
ka ir sako, kad ji geriau tiko virti pupas ir sūdyti mėsą. Bet 
Thompsonai druskos jau nebegamina. 

Slėnio karališkoji miesto taryba nupirko garyklos pastatą 
ir įsteigė labdaros fondą - jis bando įkurti šioje paskutinėje 
Nortvičo sūrymo garykloje muziejų. Jam sunkiai sekasi gauti 
lėšų, nes pastatą supa smegduobės. Juodmargės karvės tingiai 
atrajoja smegduobėse, užžėlusiose žole, krūmais ir dailiais 
laukinių morkų žiedais. Bet retkarčiais čia nusėda koks nors 
pastatas. Daugelis mano, kad vieną dieną prasmegs ir senoji 
Thompsonų druskos garykla. 

XXI SKYRIUS 
DRUSKA IR DIDŽIOJI SIELA 


X AMŽIUJE INDIJĄ VALDĖ kolonijos administra- 

cija, - Madisonas ir Jeftersonas tokio valdymo būdo 
nepripažino, o Adamsą jis būtų papiktinęs. Ir jis piktino dau- 
gumą indų. Britų požiūriu, Indijos ekonomika egzistavo tam, 
kad turtintų Didžiąją Britaniją. Jos pramonė turėjo užtikrinti 
Anglijos Midlandų klestėjimą. O druskos gavybą Indijoje rei- 
kėjo reguliuoti taip, kad būtų naudinga Češyrui. 

Britams Indija visada rūpėjo dėl prekybinių sumeti- 
mų. Tai rodo faktas, kad įgiję pirmąjį atramos tašką Azijos 
subkontinente, jie atidavė jį valdyti privačiai prekybos bend- 
rovei — garbingajai Ost Indijos bendrovei. Įsteigta 1600 m. 
pagal Elžbietos I suteiktą karališkąją privilegiją, Ost Indijos 
bendrovė, nors buvo prekybos įmonė, elgėsi kaip valstybė: 
kaldino savus pinigus, kaip tinkama valdė savo tarnautojus, 
net sukūrė savo kariuomenę bei karinį jūrų laivyną ir savo 
nuožiūra skelbdavo karą ar sudarydavo taiką su kitomis vals- 
tybėmis, jeigu jos buvo nekrikščioniškos. 1639 m. bendrovė 
nupirko Indijoje pirmąsias valdas - pakrantės ruožą - ir šimt- 

mečio pabaigoje pastatė jame Kalkutos miestą. XVIII a. po 
ilgų britų ir prancūzų kovų galiausiai Indija atiteko britams, 
ir šie didžiąją jos dalį pavedė valdyti Britanijos Ost Indijos 
bendrovei. 

Bendrovė sukūrė pažangią ir didelę biurokratijos sistemą, 
kurioje dirbo gerai apmokami valdininkai. Nė vienas aukštas 
postas niekada nebuvo patikėtas indui. XIX a. daugiau kaip 
pusę Indijos valdė Ost Indijos bendrovė, o kitą dalį - vietos 
kunigaikščiai, britų marionetės. 1857 m. indai atvirai sukilo ir 
kitais metais, kai Britanijos kariuomenė numalšino sukilimą, 
britų Karūna perėmė iš Ost Indijos bendrovės daugumą jos 
administracinių įgaliojimų. 


Kol britai neįvedė dirbtinių prekybos barjerų, Indijos gyven- 
tojams druska kainavo nebrangiai, o kai kurie galėjo nesunkiai 
pasigaminti jos patys. Natūralūs šalies druskos laukai, pakran- 
tės, didžiuliai akmens druskos telkiniai ir druskos ežerai (nors 
jų buvo anaiptol ne visuose regionuose) leido Indijoje nuo 
senovės plėtoti druskos gavybos ir prekybos tradiciją. Nors 
didelių Pandžabo telkinių akmens druska neįprastai gryna, 
griežtai religingi induistai visada įtariai žiūrėjo į akmens druską 
ir net druską, gaunamą virinant sūrymą. Indai visada teikdavo 
pirmenybę saulės išgarintai jūros druskai, ir ne tik dėl religinių 
priežasčių, bet ir dėl to, kad ji buvo prieinamesnė. Vakarų pa- 
krantėje, kur dabar siena su Pakistanu, ir rytų pakrantėje prie 
Kalkutos išsiliejusios upių žiotys virsta pelkėmis, ir saulė, ga- 
rindama jūros vandenį, palieka druskos plutą. 

Vakarų pakrantėje Gudžarate druska buvo išgaunama 
bent 5 000 metų 9 000 kvadratinių mylių [23 310 km?] pel- 
kyne, vadinamame Kuč Ranu. Per lietų sezoną nuo rugpjūčio 
iki rugsėjo šį pelkyną užlieja jūra ir upės; gruodį, pučiant sau- 
siems žiemiškiems vėjams iš šiaurės, sūrus vanduo pradeda 
garuoti. 

Rytų pakrantėje, 320 mylių [515 km] ilgio ir 10-60 mylių 
[16-96 km] pločio ruože, vadinamame Orisa, saulė išgarina 
smulkią natūralią jūros druską. Du pavasario potvyniai užtvin- 
do druskos klodus, vadinamus khalaris, ir vandeniui garuo- 
jant dirvožemis prisisotina druskos. Natūraliai saulės išgarinta 
druska vadinama kartach. Kita druskos rūšis - panga - buvo 
gaunama sumaišant sūrų dirvožemį su jūros vandeniu ir jį viri- 
nant. Druska buvo nuolat atsinaujinantis išteklius, kuris pada- 
rė šį žemės ruožą idealiu druskos gavybai, bet netinkamą jokiai 
kitai ūkinei veiklai. Net ir skurdžiausi Orisos valstiečiai khalari 
galėjo pasigaminti druskos sau arba pardavimui. 

Druskos gamintojai pašalindavo iš lauko - khalari - visą 
augmeniją, žolę ir šaknis iki kelių colių gylio, o paskui palei 
lauko kraštus statė pylimus. 

Juose jie įrengdavo šliuzus įleisti jūros vandeniui per di- 
džiausią pakilimą potvynio metu. Druskai susigėrus į žemę, 
per kitą pavasario potvynį buvo įleidžiama šviežio jūros van- 
dens. Naujam jūros vandeniui susimaišius su sūriu dirvože- 
miu susidarydavo koncentruotas sūrymas; druskos gamin- 
tojai supildavo jį į pailgus puodus, sulipdydavo juos moliu 
maždaug po 200 ir statydavo į kupolo formos degimo krosnis. 
Druskos gamintojai šiaurinėje ir pietinėje kiekvienos degi- 
mo krosnies pusėje įrengdavo vėdinimo angas, kad smarkus 
brizas įpūstų ugnį. Sūrymui puoduose išgaravus, darbininkai, 

vadinami malangis, įpildavo daugiau sūrymo, ir taip daryda- 
vo, kol kiekviename puode susikaupdavo apie tris ketvirčius 
druskos kristalų. Paskui malangis suversdavo druską į krūvas 
po atviru dangumi, apdengdavo nendrėmis ir palikdavo džiū- 
ti. Ši druska išsiskyrė ypatingu baltumu ir daugelis laikė ją ge- 
riausia druska Indijoje, be to, ji taip pat buvo nebrangi. 

Panga druska buvo labai paklausi regionuose, kurie ribo- 
josi su Orisa vakaruose, ir buvo gabenama ten Mahanadžės 
upe ir jos intakais. Į Orisą įsigyti druskos atvykdavo prekiau- 
tojai iš centrinės Indijos, mainams jaučių kinkytais vežimais 
gabendami medvilnę, opijų, marihuaną ir grūdus. 

Net britai Bengalijoje pirkdavo Orisos druską. Per XVIII a. 
karus su prancūzais jiems reikėjo daugybės druskos gaminti pa- 
rakui, ir daugiausia tam buvo naudojama Orisoje pagaminta 
druska. 

Didžiojoje Indijos dalyje nuo senovės laikų druskos mo- 
kesčiai buvo nedideli. Marathai, kastos, iki britų įsigalėjimo 
valdžiusios didžiąją dalį Indijos, apmokestino iš Orisos pre- 
kiautojų gabenamą druską nedideliu mokesčiu. Prekybos ap- 
imtis buvo labai didelė, todėl jie gaudavo didžiulį pelną iš šio 
kuklaus mokesčio ir vengė jį didinti, nenorėdami, kad Orisos 
druskos kaina išaugtų ir ji taptų nekonkurencinga. Saugoda- 
mi šį pajamų šaltinį, marathų valdovai kaip įmanydami puose- 
lėjo druskos prekybą. Jų požiūris į Orisą priminė kinų patarlę: 
„Valdyti valstybę yra tarsi gaminti valgį iš mažų žuvelių. Tai 
reikia daryti labai atsargiais prisilietimais.' 

Tačiau britams buvo nebūdingas toks subtilumas nei vals- 
tybės valdymo, nei valgio gaminimo srityje. XVIII a. pabaigo- 
je češyriečiai didino savo druskos gamybą ir agresyviai veržėsi 
į užsienio rinkas, manydami, kad imperija turi padėti jiems 

užsitikrinti šias rinkas. Tačiau Liverpulio druska negalėjo 
konkuruoti su Orisos druska nei kaina, nei kokybe. 1790 m. 
britai paprašė marathų radžos Raghuji Bhonslės leisti jiems 
supirkti visą druską, pagamintą Orisoje, tačiau šis atsisakė, 
suprasdamas britų ketinimus pašalinti Orisos druską, norėda- 
mi dirbtinai išlaikyti aukštą britų druskos kainą. Tačiau tada 
britai tiesiog uždraudė pardavinėti Orisos druską Bengalijoje. 

Kadangi Orisą nuo Bengalijos skyrė tankios džiunglės ir 
sieną buvo sunku kontroliuoti, įvedus šį draudimą tuoj susi- 
kūrė gerai organizuotos druskos kontrabandininkų grupės. 
Bengaliją užplūdo nebrangi kontrabandinė druska iš Orisos, 
ir britų druska negalėjo su ja konkuruoti. 1803 m., kovos su 
kontrabanda pretekstu, britų kariuomenė užėmė Orisą ir pri- 
jungė ją prie Bengalijos. 

1804 m. lapkričio 1-ąją Orisos druskos gamyba buvo ofi- 
cialiai paskelbta Britanijos monopolija. Privačiai prekiauti 
druska visiškai uždrausta. Tie vietos gyventojai, kurie turėjo 
druskos atsargų, privalėjo nedelsiant jas parduoti vyriausybei 
nustatyta kaina. Transportuoti druską buvo uždrausta. Bri- 
čių laivų įguloms. Po dešimties metų privati druskos gamyba 
buvo visiškai uždrausta - ją galėjo gaminti tik britų vyriausy- 
bei priklausančios garyklos. Siekdami užkirsti kelią nelegaliai 
druskos prekybai, britai sukūrė gerai apmokamų informato- 
rių sistemą. 

Pirmieji tokiems apribojimams Orisoje pasipriešino pa- 
krantės vadai zemindarai, nes sunaikinę druskos pramonę bri- 
tai pakirto jų privilegijas ir valdžią. Iki britų okupacijos ze- 
mindarai šiaurės Orisoje gaudavo didelį pelną, prekiaudami 
skurdžių malangis pagaminta druska, kuria pastarieji atsiskai- 

tydavo už zemindarams priklausančių žemių nuomą. Už teisę 
gaminti druską tose žemėse malangis turėjo nemokamai parū- 
pinti jiems tiek druskos, kiek reikėjo namų ūkiams. 

Kad ir kaip skurdžiai gyveno druskos garintojai, 1804 m. 
britams įvedus monopoliją jų gyvenimas tapo kur kas sunkes- 
nis. Britai mokėjo malangis už pagamintą druską avansu, ir šie 
vis giliau klimpo į skolas; galiausiai jie buvo priversti gaminti 
britams druską vien tam, kad atsiskaitytų už skolas, ir iš esmės 
tapo Britanijos druskos departamento vergais. Tūkstančiai jų 
kasmet mirdavo nuo epidemijų, ypač choleros. 

Zemindarai nuo pat pradžių priešinosi britų druskos po- 
litikai ir ragino malangis su jais nebendradarbiauti. Malangis 
pradėjo gaminti druską neteisėtai ir šimtai jų buvo suimti. 
1817 m. jie sukilo, užėmė druskos garyklas, Druskos departa- 
mento įstaigas ir išvijo britų atstovus. 

Britams numalšinus sukilimą, vietos gyventojai atvirai 
nebesipriešino, bet vis tiek slapta gamino druską ir ja pre- 
kiavo. Kai kurios šeimos gyveno vien iš neteisėtos druskos 


gamybos. 


Anglijoje buvo žinoma, kad indai piktinasi Britanijos druskos 
politika. Apie tai užsimenama net vienoje kulinarijos knygoje: 


Vargšai indai daugiausia skundžiasi dėl druskos trūkumo. 
Daugelis sukilimų ir neramumų Indijoje kilo dėl žiaurių 
ir neteisingų kai kurių Ost Indijos bendrovės nesąžiningų 
tarnautojų veiksmų; siekdami praturtėti, jie dažnai su- 

perka visą druską įvairiuose uostuose ir turguose ir ja spe- 
kuliuoja. 


Mary Eaton, The Cook and Housekeepers Complete 
and Universal Dictionary (Išsamus ir universalus 
virėjos ir namų šeimininkės žodynas), 1822 


XIX a. pradžioje, siekdama gauti pelno iš druskos mokes- 
čio ir sustabdyti kontrabandą, Ost Indijos bendrovė visoje 
Bengalijoje įsteigė muitinės kontrolės punktus. 1834 m. mui- 
tinės komisaru buvo paskirtas veiklus valdininkas G. H. Smi- 
thas; jis per dvidešimt vadovavimo metų smarkiai išplėtojo 
muitinės postų sistemą, pavertė ją „Muitinės linija“, apjuosu- 
sia visą Bengaliją. Norint pervežti per šią liniją druską, reikė- 
jo mokėti muitą. Jis sumažino muitus mažiau svarbiems pro- 
duktams, tarp jų tabakui, kad muitininkai galėtų visą dėmesį 
skirti druskos kontrabandai. Muitininkams buvo suteikti la- 
bai platūs įgaliojimai, bet mokamas labai mažas atlyginimas — 
tai buvo pražūtingas derinys. Jie gaudavo premijas už konfis- 
kuotą druską ir turėjo neribotą galią atlikti kratas, konfiskuoti 
krovinius ir suimti žmones. Nenuostabu, kad muitinėje pla- 
čiai paplito kyšininkavimas ir kitų formų korupcija. XIX a. 
S dešimtmetyje, pasiryžusi užkirsti kelią kontrabandai, Ost 
Indijos bendrovė apželdino vakarinę Bengalijos sieną 14 pėdų 
[4,2 m] aukščio, 12 pėdų [3,6 m] pločio dygliuotų augalų už- 
tvara, kad sutrukdytų kontrabandininkams įvežti druską. Kai 
po 1857 m. „maišto“, taip buvo pavadintas sukilimas, Indijos 
valdymą perėmė Britanijos vyriausybė, „Muitinės linija“ buvo 
nepaliaujamai ilginama ir galiausiai nusidriekė 2 500 mylių 
[4 023 km] per Indiją nuo Himalajų iki Orisos. Užtvarą su- 

darė aštriadyglės kriaušės, akacijos ir švelnesni augalai, kaip 
bambukas. Prasibrauti pro ją buvo neįmanoma, o nustatytose 
vietose įrengtus pervažiavimo punktus saugojo muitinės tar- 
nautojai. 1870 m. „Muitinės linijoje“, daugiausia skirtoje už- 
kirsti kelią druskos kontrabandai, dirbo 12 000 žmonių. 


Užėmę orisą, britai iš pradžių norėjo patys gaminti čia druską 
ir pardavinėti Bengalijoje savo kainomis. Jie net iškirto džiung- 
les pakrantėse, siekdami didinti druskos gavybos plotą. Bet 
Britanijos druskos prekiautojai, susirūpinę dėl konkurencijos 
Bengalijos rinkoje, siekė įtikinti parlamentą apriboti druskos 
gavybą Orisoje. 1836 m. mokesčiai vietinei ir importinei drus- 
kai buvo sulyginti ir nuo to laiko vyriausybė nebekvaršino sau 
galvos dėlto, kur pagaminta druska, nes ir vietinė, ir importinė 
druska teikė jai tokias pačias pajamas. 

Tačiau britų druskos gamintojams, turėjusiems įveikti 
griozdiškas ir sudėtingas biurokratines kliūtis, vis tiek buvo 
sunku konkuruoti su Orisos druska. Negalėdami greitai par- 
duoti savo produkcijos, jie turėjo laikyti ją sandėliuose ša- 
lia Kalkutos, kur ji galėjo būti išgrobstyta. Todėl Britanijos 
kolonijos administracija apribojo druskos gavybą Orisoje ir 
net uždarė kai kurias garyklas, argumentuodama, kad Orisos 
druska prastos kokybės, o jos savikaina didesnė. 1845 m. ko- 
lonijos vyriausybė įsakė sumažinti metinę druskos gavybos 
apimtį perpus palyginti su praėjusių metų apimtimi. 

Orisos komisaras A. J. M. Millsas įspėjo kolonijos admi- 
nistraciją, kad druskos gavybos sumažinimas nuteiks Orisos 

valstiečius prieš britus, nes druskos regionuose žmonės netu- 
ri kitokio būdo užsidirbti gyvenimui. 


Net geriausiais laikais malangis gyvenimas kaimuose prie drus- 
kos laukų buvo sunkus. Vyrai, moterys ir vaikai - visos šeimos — 
kartu dirbo druskos laukuose. Kai kurie vyrai atvykdavo iš to- 
limų kaimų, palikę savo šeimas, ir penkis mėnesius per metus 
gyveno laikinose trobelėse šalia druskos garyklų. 

Britai išskaičiuodavo iš malangis atlyginimų už nuosto- 
lius, kurie susidarydavo pervežant druską arba netinkamai 
ją laikant, nors druskos garintojai neturėjo nieko bendro su 
transportavimu ir sandėliavimu. Druskos departamento val- 
dininkai bandė įtikinti vyriausybę padidinti užmokestį drus- 
kos gamintojams, bet vietoj to vyriausybė, siekdama apriboti 
gamybą, periodiškai jį sumažindavo. 

Britai neleido visiškai iškirsti džiunglių prie druskos ga- 
ryklų, norėdami, kad jos turėtų nuolatinį kuro šaltinį. Tačiau 
kadangi šių miškų plotas sumažėjo plečiant druskos gavybai 
skirtų žemių plotus, juose buvo neįprastai daug tigrų, lokių 
ir leopardų. Malangis taip jų bijojo, kad daugelis atsisakydavo 
eiti į džiungles kirsti malkų. Vien per 1846 m. sezoną tigrai 
sudraskė dvidešimt du malangis. Ir druskos, ir mokesčių de- 
partamentas paskyrė didelius apdovanojimus už kiekvieno 
plėšrūno galvą, tačiau jų populiacijos vis tiek nepavyko paste- 
bimai sumažinti. 

1863 m. Britanijos vyriausybė paskelbė nutarusi sustab- 
dyti Orisoje druskos gamybą ir įsakė Druskos departamento 

valdininkams kuo greičiau ją nutraukti. Nutraukus druskos 
gamybą, 1866 m. Orisoje kilo badas. Daugiausia dėl jo mirė 
malangis, nes jie neturėjo savo pasėlių prasimaitinti. Tokia vy- 
riausybės politika taip pat sukėlė druskos stygių Bengalijoje. 

Bandydami spręsti krizę britai atidarė savo fabriką ga- 
minti kartach druską. Taip buvo siekiama aprūpinti vietos 
gyventojus pigia druska ir sukurti darbo vietų. Fabrikas vei- 
kė taip sėkmingai, kad nukonkuravo Liverpulio druską, tad 
1893 m. vyriausybė jį uždarė. Taisyklės neleido nurungti bri- 
tų druskos. ' 

Uždarius fabriką malangis vėl ėmė badauti, nors druska, jų 
tradicinis pragyvenimo šaltinis, žėrėdama gulėjo po kojomis, 
laukdama, kol ją kas nors surinks ir parduos. Tačiau net rinkti 
druską nuo žemės paviršiaus buvo uždrausta - šio draudimo 
pažeidimas užtraukdavo griežtą bausmę. Orisos žmonėms 
buvo uždrausta bet kokia veikla, susijusi su druskos gamyba. 
Palikę savo badaujančias žmonas ir vaikus namie, jie keliauda- 
vo į kitus Indijos regionus ieškoti darbo. Naujose vietose jie 
gyvendavo susispaudę, antisanitarinėmis sąlygomis, ir imda- 
vosi bet kokio juodo darbo, bandydami uždirbti nors truputį 
pinigų nusiųsti savo šeimoms. Ilgainiui Orisoje malangis ne- 
beliko, o vietos varguoliai nebeturėjo druskos. 


Pirmas viešas protesto mitingas prieš druskos politiką Indijoje 
įvyko 1888 m. vasarį Orisoje, Katako uostamiestyje, įsikūrusia- 
me prie Mahanadžės upės; jį organizavo politinė partija Utkal 
Sabha. Mitinge buvo kalbama, kad nuskurdę indai moka tris- 

dešimt kartų didesnius mokesčius negu Anglijos gyventojai. 
Druskos mokestį susirinkusieji pavadino „neteisingu imperinio 
pobūdžio apmokestinimu“, nes visa apmokestinta druska buvo 
importuojama iš užsienio. Mitingo dalyviai paragino vyriausy- 
bę atšaukti druskos mokesčius, siūlė vietoj jų padidinti pajamų 
mokestį ir taupyti pinigus į valstybės tarnybą Indijoje priimant 
vietos gyventojus, o ne atvykėlius iš svetur. Tokios taupymo 
priemonės, teigė protestuotojai, kompensuos vyriausybei pa- 
jamų iš druskos mokesčių praradimą. 

XX a. pradžioje Britanijos druskos politika buvo griežtai 
kritikuojama visų Indijos provincijų įstatymų leidžiamuo- 
siuose organuose. 1923 m., ieškodama būdų subalansuoti 
biudžetą, vyriausybė pasiūlė dvigubinti druskos mokestį. In- 
dijos Įstatymų leidžiamasis susirinkimas atsisakė palaikyti šį 
pasiūlymą. Bet vicekaraliaus lordo Readingo potvarkiu mo- 
kestis vis tiek buvo padidintas. 1927 m. Įstatymų leidžiamasis 
susirinkimas balsavo už tai, kad druskos mokestis būtų suma- 
žintas per pusę, — nors daugelis reikalavo jį visiškai panaikinti. 
Britanijos vyriausybė nesutiko. 

1929 m. Panditas Nilakantha Dasas, Orisos atstovas Indi- 
jos įstatymų leidžiamajame susirinkime, pareikalavo atgaivin- 
ti druskos gamybą Orisoje ir panaikinti druskos mokestį. O 
vyriausybė teigė, kad druskos mokestis yra vienintelis vargin- 
gų Žmonių įnašas valstybei. 

Britanijos vyriausybė neteikė šiai problemai reikšmės. 
Lordas Winterlonas, valstybės ministro pavaduotojas Indi- 
jos reikalams, patikino Britanijos vyriausybę, kad nėra jokių 
priežasčių rūpintis druskos problema. Tačiau Anglijoje buvo 
ir kitaip manančių. Britanijos parlamento narys seras Henry 
Craikas teigė, kad druskos mokestis Indijai yra didelė našta, 

kuri gali sukelti pilietinį nepasitenkinimą. Kai kurie britų po- 
litikai manė, kad pajamos iš druskos mokesčio nevertos grės- 
mės, kurią nepasitenkinimas juo kelia Britanijos imperijai. 
Leiboristų atstovai parlamente įspėjo, kad druskos mokestis 
gali sukelti Indijoje tokią pat situaciją kaip Airijoje. 

1930 m. atrodė, kad Orisoje tuoj įvyks sukilimas. 

Taigi, nepaisant šiandien paplitusio įsitikinimo, sumany- 
mas padaryti druską nacionalinio pasipriešinimo ašimi nebu- 
vo visiškai naujas, nors jį iškėlė nepaprastai originalus žmo- 
gus, vardu Mohandas Karamčhandas Gandhi. 


Gandhi gimė 1869 m. spalio 2-3ją Porbandare, mažame vakarų 
pakrantės miestelyje. Porbandaras - to paties pavadinimo ku- 
nigaikštystės Gudžarato pusiasalyje sostinė. Tai viena iš prie- 
žasčių, dėl kurių druskos sukilimą jis surengė Gudžarate, o ne 
Orisos rytų pakrantėje. Gandhi sakė, kad Gudžarato druskos 
gamintojai jam artimesni. 

Vaikystėje ir paauglystėje Gandhi retai sutikdavo darbi- 
ninkų malangis. Jis priklausė vaišijų kastai, trečiai pagal ran- 
gą, žemesnei negu valdančiųjų sluoksnių, bet aukštesnei negu 
darbininkų. Gandhi reiškia „bakalėjininkas“, bet Mohando se- 
nelis, tėvas ir dėdė užėmė administratorių postus Porbandaro 
radžos dvare. Porbandaras buvo maža valstija, ir jos radžos 
valdė smulkmeniškai ir despotiškai, pataikaudami britams. 
Kuklus namas, kuriame gimė Mohandas, tebestovintis miesto 
pakrašty, byloja, kad Porbandaro administratoriai nebuvo nei 
turtingi, nei įtakingi. Kai Mohandui buvo trylika metų, tėvai 

jį sutuokė, ir jis gyveno santuokoje 62 metus. Nors pagarsė- 
jo kaip paprastas ir asketiškas žmogus, tokį gyvenimo būdą 
jis pasirinko anaiptol ne iš karto, ir jaunystėje kovojo su savo 
nevaldomu apetitu - ir seksualiniu, ir gastronominiu. Pažeis- 
damas savo šeimos religijos reikalavimus, jis net buvo pradė- 
jęs valgyti mėsą, tikėdamasis taip tapti dideliu ir stipriu kaip 
mėsėdžiai anglai. 

Gandhi buvo smulkaus sudėjimo vyras, turėjęs savitų po- 
linkių ir ekscentriškų teorijų apie seksualinį geidulį, mitybą ir 
kūno funkcijas. Iki pat senatvės jis „eksperimentavo“ su jauno- 
mis moterimis — prašydavo jų nuogų gulėti su juo naktį, no- 
rėdamas išbandyti savo pasiryžimą susilaikyti nuo sekso. Jam 
buvo būdingas kandus humoro jausmas. Sakoma, kad kartą 
paklaustas, ką jis galvoja apie Vakarų civilizaciją, Gandhi atsa- 
kė: „Manau, tai būtų puiki idėja.“ 

Bet Gandhi neskelbė Rytų kultūros pranašumo. „Tik kvai- 
lys gali teigti, kad indų Rockefelleris būtų geresnis negu ame- 
rikiečių Rockefelleris.“ 

Jam darė įtaką ne tiktai jo induistinis auklėjimas, bet ir 
džainizmas, kuris draudžia žudyti bet kokį gyvą padarą — 
džainistų dvasininkai net užsiriša raiščius ant burnos, kad at- 
sitiktinai neįkvėptų vabzdžio ir taip neatimtų jam gyvybės. 

Studijuodamas teisę Londone jis daug keliavo po užsienį. 
Lankydamasis Paryžiuje taip sakė apie naująjį Eifelio bokštą: 
„Šis bokštas akivaizdžiai parodo, kad mes visi esame vaikai, 
lengvai susiviliojantys pigiais blizgučiais.“ 

Gyvendamas Pietų Afrikoje jis tapo judėjimo, kovojančio 
už indų pilietines teises, vadovu. Įkalintas už savo veiklą jis 
perskaitė Henry Davido Thoreau knygą Apie pilietinio nepa- 
klusnumo pareigą tinkamiausioje aplinkoje - kalėjimo kame- 

roje. Thoreau mintys jį labai paveikė, ne mažiau negu budistų 
ir džainistų raštai. Jam labai įstrigo į galvą vienas Thoreau tei- 
ginys: „Vienintelis įsipareigojimas, kurį aš turiu teisę prisiim- 
ti, — tai visada elgtis taip, kaip man atrodo teisinga.“ 

Jo priešininkai nepakankamai jį vertino, nes atrodė nej- 
tikima, kad toks keistas žmogus patrauks milijonus. Gandhi 
visada ragino pilietinio nepaklusnumo akcijose naudoti tik 
nesmurtines protesto priemones, bet apibūdinimui „pasyvus 
pasipriešinimas“ nepritarė. Gandhi manymu, vien atsisaky- 
ti prievartos neužtenka. Priešininkui reikia pasipriešinti to- 
kiu būdu, kad jis nesijaustų pažemintas ar nugalėtas. Jis sakė, 
kad priešininką reikia „atjunkyti nuo klaidos“. Ieškodamas pa- 
vadinimo savo pasipriešinimo būdui, jis priėmė pasiūlytą jo 
pusbrolio Maganlalo Gandhi: sadagraha - tvirtumas siekiant 
gero tikslo. Mohandas pakeitė sada į satja - „tiesa. Gandhi 
priešinosi laikydamasis Satjagrahos taktikos — tiesos galios, 
kuri, anot jo, išaukštins abi puses. 

Visi Gandhi veiksmai rodė vidinį tikėjimą. Jis buvo įsiti- 
kinęs, kad kovoja už teisingą tikslą ir todėl nugalės. Dėl savo 
ramios savikliovos jis nuolat stebino aplinkinius netikėtais 
sprendimais ir kurso pokyčiais. Prasidėjus Pirmajam pasauli- 
niam karui šis pacifistas, kuris kovojo su britų kolonializmu, 
paskelbė palaikąs britų karinius veiksmus, tuo visiškai sutrik- 
dydamas savo šalininkus. Nors Gandhi kritikavo Pramonės 
revoliuciją ir jos mechanizmus, kartą jis netikėtai išreiškė susi- 
žavėjimą Singer siuvimo mašinomis. „Tai vienas iš nedaugelio 
per visus laikus išrastų naudingų daiktų ir žavus pats savaime.“ 
Louisas Fischeris, Gandhi biografas, pažinojęs jį asmeniškai, 
rašė: „Pokalbis su juo buvo atradimų kupina kelionė: jis drą- 
siai vykdavo bet kur nesirūpindamas žemėlapiais. 

Manoma, kad titulu mahatma - „didžioji siela“, - kuriuo 
Gandhi pagarsėjo visame pasaulyje, jį apdovanojo kitas gar- 
siausias tų laikų indas, Nobelio premijos laureatas rašytojas 
Rabindranathas Tagorė, aukštas ir iškalbus aristokratas, pava- 
dinęs jį „didžiąja siela elgetos rūbu.. 


1885 metais Mumbajuje buvo įkurtas Indijos nacionalinis kon- 
gresas. Jo kūrėjai daugiausia buvo aukštų kastų inteligentai, tarp 
jų net keletas anglų. Iš pradžių kai kurie iš jų net pasisakė už 
tai, kad Britanija ir toliau valdytų Indiją. Bet ilgainiui Kongre- 
sas tapo pagrindine nepriklausomybės judėjimo jėga. Būtent 
Gandhi padarė Indijos nacionalinį kongresą masiniu judėjimu 
už nepriklausomybę. Vienas iš pagrindinių įrankių siekti šio 
tikslo buvo salt satjagraha - druskos kampanija. 

Salt satjagraha idėja buvo iškelta 1929 m. per Indijos na- 
cionalinio kongreso sesiją Lahore. Nors druskos problema 
keliuose regionuose buvo opi, tuo laiku ji nebuvo virtusi na- 
cionaline ir, nepaisant rusenančio sukilimo Orisoje ir keliose 
kitose vietose, dauguma Gandhi kolegų apie ją beveik nie- 
ko nežinojo. Todėl daugelis Kongreso narių, net artimiausi 
Gandhi šalininkai, skeptiškai vertino jo sumanymą grįsti ne- 
priklausomybės judėjimą kova su druskos gamybos ir preky- 
bos apribojimais. Bet Gandhi teigė, kad druskos problema 
yra netikusio britų valdymo pavyzdys ir ji aktuali visų kastų 
indams. Druską vartoja visi, teigė jis. Ją iš tikrųjų vartojo visi, 
išskyrus patį Gandhi, kuris jos atsisakė ir tuo laiku nebuvo 
prie jos net prisilietęs šešerius metus. 

1930 m. kovo 2-4 Gandhi parašė lordui Irwinui, Indijos 
vicekaraliui: 


Jei jūs nematote būdo įveikti šį blogį ir mano laiškas ne- 
sujaudins jūsų širdies, tai dvyliktą šio mėnesio dieną aš 
su savo ašramos bendražygiais, kurie seks paskui mane, 
nepaisysiu druskos įstatymų. Aš laikau šį mokestį netei- 
singiausiu iš visų vargingiems žmonėms. Kadangi nepri- 
klausomybės judėjimas iš esmės kovoja už vargingiausius 
šalies žmones, mes pradėsime kovą nuo šio blogio. Ste- 
buklas, kad taip ilgai paklusome žiauriai monopolijai. 


Vicekaralius išreiškė apgailestavimą dėl Gandhi sprendi- 
mo pažeisti įstatymą. 

Ašrama, apie kurią kalbėjo Gandhi, buvo Gudžarate, prie 
Ahmadabado miesto, kitame Sabarmatės upės krante. Tai 
buvo ašrama Satjagrahas - žmonėms, ištikimiems tiesos ga- 
liai, ir Gandhi atkreipė savo šalininkų dėmesį į tai, kad ji pato- 
giai įsikūrusi šalia Ahmadabado kalėjimo, kuriame jie praleis 
didžiąją dalį savo gyvenimo. Jo pranašystė išsipildė. 

Regione buvo populiarus džainizmas, todėl ji tapo prie- 
globsčiu kenkėjams, išnaikintiems kitose Indijos vietose, 
nes džainistai negalėjo atimti jiems gyvasties. Joje knibždėte 
knibždėjo gyvačių. Gandhi gyveno ašramoje mažame, kalėji- 
mo kameros dydžio, kambarėlyje. Iš tikrųjų kalėjimo kamero- 
je Gandhi gyvenimo būdas mažai pasikeitė. Jis net sakė, kad 
kalėjime turi daugiau laiko skaityti. 

1930 m. kovo 12-ąją Gandhi ir septyniasdešimt aštuoni jo 
pasirinkti šalininkai paliko ašramą ketindami eiti 240 mylių 
[386 km] iki jūros pakrantės prie Dandžio ir ten mesti iššūkį 

Britanijos įstatymui, rinkdami druską. Kai kurie žygio dalyviai 
buvo ne iš ašramos, tarp jų du musulmonai, vienas krikščionis 
ir du vyrai iš žemiausios neliečiamųjų kastos. Gandhi norėjo, 
kad žygio dalyvių grupė atstovautų visai Indijai, bet nesuti- 
ko leisti jame dalyvauti moterims - kaip jis pasakė, „subtilaus 
galantiškumo sumetimais“. Jis paaiškino: „Mes einame pasi- 
tikti kančių, galbūt ir kankinimų. Jeigu pirmose mūsų gretose 
stovės moterys, vyriausybė gali nesiryžti taikyti visų bausmių, 
kurias kitaip mums pritaikytų.“ 

Jie lėtai ėjo dulkėtu keliu, po dvylika mylių [20 km] per 
dieną, horizontui vilnijant nuo karščio. Priekyje, pasirem- 
damas bambukine lazdele, ėjo kaulėtas šešiasdešimtmetis 
Gandhi, žengdamas lėtu žingsniu, bet kupinas savikliovos ir 
ryžto. Kai kurie žygio dalyviai pervargdavo arba jiems imdavo 
smarkiai skaudėti kojas - jie sėdo į vežimus. Netoliese buvo 
vedamas arklys Gandhi, bet jis ant jo taip ir nesėdo. 

Žygis prasidėdavo kiekvieną dieną 6.30. Gandhi keldavosi 
gerokai anksčiau, imdavosi rankdarbių, rašydavo straipsnius 
ar kalbas. Žygio dalyviai matė jį rašantį laiškus vidurnaktį, mė- 
nesienos šviesoje. Jis sustodavo pakalbėti su kaimiečiais, kurie 
džiugiai rinkdavosi pamatyti mahatmą, ir ragino juos prisidėti 
prie jo ir kovoti su Britanijos druskos monopolija. Jis taip pat 
ragino juos laikytis švaros, susilaikyti nuo kvaišalų ir alkoholio, 
elgtis su neliečiamaisiais kaip su broliais ir vilkėti drabužius iš 
khaddar, namie austo indiško audeklo, o ne importuotos britų 
tekstilės. XVIII a. 7 dešimtmetyje, prieš amerikiečių revoliuci- 
ją, Johnas Adamsas taip pat ragino amerikiečius vilkėti drabu- 
žiais iš namie austų audinių, o ne atvežtų iš Britanijos. 

„Man nėra kelio atgal, nesvarbu, ar būsiu vienas, ar seka- 
mas tūkstančių , - rašė Gandhi. Bet jis buvo ne vienas. Vieto- 

vių, pro kurias ėjo žygio dalyviai, valdininkai juos palaikyda- 
vo atsistatydindami iš savo valstybinių postų. Anglų spauda 
Indijoje išjuokė jį; Kalkutos laikraštis Statesman rašė, kad jis 
gali virinti jūros vandenį nors iki begalybės, kol Indijai bus su- 
teiktas dominijos statusas. Bet užsienio žiniasklaida žavėjosi 
šiuo mažu žmogumi, metusiu iššūkį visai Britanijos imperijai, 
ir žmonės visame pasaulyje džiaugsmingai sveikino jo nejti- 
kimą drąsą. 

Spauda rašė apie jo gebėjimą įtikinti žmones, jo ryžtą. Bet 
vicekaralius lordas Irwinas, remdamasis iš britų agentų gauta 
informacija, manė, kad Gandhi netrukus išseks. Jis net rašė 
valstybės sekretoriui Indijos reikalams, kad Gandhi sveikata 
silpna ir jis mirs, jeigu nenutrauks žygio — „taip bėda išsispręs 
labai palankiu būdu“. 

Balandžio 5-ąją, po dvidešimt penkių žygio dienų, Gandhi 
pasiekė jūros pakrantę prie Dandžio, lydimas jau ne septynias- 
dešimt aštuonių, o tūkstančių sekėjų. Tarp jų buvo elito inte- 
lektualų ir visiškų skurdžių, taip pat daug moterų - ne tik vals- 
tiečių, bet ir turtingų miestiečių. 

Visą naktį Gandhi su savo sekėjais meldėsi prie pakran- 
tę skalaujančių šiltų Arabijos jūros bangų. Suspindus pirmie- 
siems saulės spinduliams, jis nusivedė keletą jų į vandenį ir 
atliko apsivalymo ceremoniją. Išbridęs į krantą jis žengė savo 
ilgomis kojomis link suskeldėjusios storos saulės išgarintos 
druskos plutos. Jis pasilenkė ir pakėlė gabalėlį plutos, taip pa- 
žeisdamas Britanijos druskos įstatymą. 

„Tegyvuoja išvaduotojas!“ - sušuko vienas piligrimas. 

Kitoje Indijos pusėje esančios Orisos gyventojai nusprendė vėl 
imti gaminti druską Gandhi dar nespėjus pasiekti Dandžio. Jie 
buvo pasiryžę kovoti už šią teisę nepriklausomai nuo to, ar kiti 
šalies regionai paseks Gandhi pavyzdžiu, ar ne. Jie įkūrė sto- 
vyklą Katake, ir į ją plūdo savanoriai iš įvairių Orisos vietovių 
ir prisiekė ryžtingai priešintis druskos įstatymams. Jie nuolat 
rengė mitingus, kuriuose aptardavo druskos satjagrahos esmę 
ir svarbą. Britai uždraudė tokius mitingus ir žmonės, viešai 
kalbantys šia tema, buvo suimami ir įkalinami. 

Balandžio 6-ąją, tą pačią dieną, kai Gandhi pažeidė drus- 
kos įstatymą Gudžarato pusiasalyje, Orisoje buvo surengta 
vieša druskos gaminimo akcija. Trimituodami kriauklėmis ir 
barstydami gėlių žiedlapius, vietos gyventojai paskelbė neprie- 
vartinio pilietinio nepaklusnumo dieną. Akcijos dalyviams ei- 
nant palei pakrantę jų vadovas Gopabandhus Čoudhuris buvo 
suimtas, bet kiti dalyviai ėjo toliau. Balandžio 13-ąją 8.30 ryto 
jie pasiekė savo tikslą, Inčurio miestelį - ten tūkstančiai žmo- 
nių susirinko pažiūrėti, kaip bus pažeistas įstatymas. 

Jie pasilenkė ir pasisėmė į rieškučias druskos. Policininkai 
bandė per prievartą išmušti jiems druską iš rankų. Tada su- 
sirinkusiųjų minia irgi subėgo į paplūdimį ir pasisėmė drus- 
kos; policija juos suėmė. Protestai tęsėsi daug dienų. Polici- 
jai suėmus vieną druską renkančių protestuotojų grupę, tuoj 
pasirodydavo kita. Policija iškvietė pastiprinimą. Netrukus 
kalėjimai buvo pripildyti, ir vis daugiau policininkų ir protes- 
tuotojų plūdo į Inčurį. Norėdami pagąsdinti protestuotojus, 
policininkai juos puldinėjo, kol kas nesiimdami smurto. Jų pa- 
stangos buvo bergždžios. 

Druskos protestai išplito visoje pakrantėje. Tarp protes- 
tuotojų buvo daug moterų. Jos net pačios organizavo kai ku- 

rias protesto demonstracijas. Policininkai talžė protestuotojus 
lazdomis, bet šie smurto prieš juos nesiėmė. Demonstracijoms 
pasibaigus pasitikti iš kalėjimo paleistų satjagrahas susirinko 
20 000 žmonių, jie mėtė gėles ir džiaugsmingai juos sveikino. 

Vos per savaitę simbolinis Gandhi veiksmas Dandžio pa- 
plūdimyje sukėlė nacionalinį sąjūdį. Daug kur buvo gamina- 
ma ir renkama druska. Sekdami kita Gandhi mokymo dalimi, 
protestuotojai piketavo prie alkoholinių gėrimų parduotuvių 
ir degino užsienio tekstilės gaminius. Druska buvo atvirai 
prekiaujama gatvėse, nors policija rengė žiaurias prekiautojų 
gaudynes. Karačyje policija nušovė du jaunus Kongreso akty- 
vistus. Kai policija sužinojo, kad druska buvo gaminama ant 
Kongreso būstinės stogo Mumbajuje, šimtai jų buvo surišti 
virve ir nuvilkti į kalėjimą. 

Atrodė, kad druską ėmė gaminti dauguma Indijos gyven- 
tojų - mokytojai, studentai, valstiečiai. Vakarų laikraščiai ap- 
rašė šią kampaniją, ir pasaulis simpatizavo ne britams, o drus- 
kos kampanijos dalyviams. Amerikoje tapo madingos baltos 
„Gandhi skrybėlės“, nors mahatma visada vaikščiojo vien- 
plaukis. 

Tačiau prie protesto judėjimo prisidėjo ir kitos grupės, — 
kurios kovojo ne tiesos galia. Viena tokia grupė rytų Benga- 
lijoje užpuolė arsenalą ir nužudė šešis sargybinius. Kai de- 
monstrantams vaikyti Pešavare, šalies šiaurės vakaruose, buvo 
panaudoti šarvuoti automobiliai, vienas automobilis buvo 
užpultas ir padegtas. Kito automobilio ekipažas ėmė šaudyti 
iš kulkosvaidžių, žuvo septyniasdešimt žmonių. 

Protestuodamas prieš policijos smurtą Gandhi nusiuntė 
lordui Irwinui laišką; jį, kaip visada, pradėjo kreipiniu „Bran- 
gus Drauge“. Jis pareiškė ketinąs surengti žygį į vyriausybei 

priklausančias druskos garyklas ir liaudies vardu jas užimti. 
Gandhi kaime šalia Dandžio miegant po medžiu, atėjo britų 
kareiviai ir jį suėmė. 

Manchester Guardian įspėjo Britanijos vyriausybę, kad 
Gandhi suėmimas yra didelė klaida, kuri sukels Indijoje dar 
didesnį pasipiktinimą. Herald, oficialus Leiboristų partijos 
leidinys, taip pat pasisakė prieš Gandhi suėmimą. 

Indijoje kilus pasipiktinimo bangai, Gandhi sėdėjo kalėji- 
me ir verpė medvilnę. Apie 100 000 protestuotojų, tarp jų visi 
pagrindiniai vadai ir dauguma smulkių vietinių, irgi buvo įka- 
linti. Kongreso komitetai paskelbti neteisėtais. Tačiau kova 
prieš druskos įstatymus nesiliovė. Vyriausybė bandė derė- 
tis su įkalintais jos vadovais. Nepritardamas tam, Winstonas 
Churchillis pasakė: „Indijos vyriausybė įkalino Gandhi ir tupi 
prie jo kameros durų, maldaudama padėti jai įveikti susida- 
riusią keblią padėtį.“ 

1931 m. kovo 5-ąją lordas Irwinas pasirašė su Gandhi su- 
sitarimą, pagal kurį druskos kampanija buvo baigta. Indams, 
gyvenantiems pakrantėje, buvo leista rinkti druską, bet tik 
savo reikmėms. Politiniai kaliniai buvo išlaisvinti. Numatyta 
Londone surengti apskritojo stalo konferenciją aptarti Brita- 
nijos valdymą Indijoje. Visos pilietinio nepaklusnumo akcijos 
turėjo būti nutrauktos. Šis susitarimas buvo laikomas kom- 
promisiniu. Kai kurių politikų manymu, daugeliu atžvilgių 
britai nugalėjo, bet Gandhi buvo patenkintas, nes manė, kad 
pirmą kartą anglai ir indai ėmė kalbėtis kaip lygūs partneriai, 
o ne kaip šeimininkai ir valdiniai. 

Po susitarimo pasirašymo Irwinas pasiūlė išgerti arbatos 
susitarimui sutvirtinti, ir Gandhi pasakė, kad jo arbata bus 
vanduo su citrina ir žiupsneliu druskos. 

Gandhi tapo svarbiausiu indų troškimų šaukliu, o Indijos 
nacionalinis kongresas - pagrindine nepriklausomybės ju- 
dėjimo organizacija. 1947 m. Indija tapo nepriklausoma, ir 
po penkių mėnesių Gandhi nužudė jo bendratikis induistas, 
klaidingai supratęs jo pastangas sudaryti taiką su musulmo- 
‘nais. Džavaharlalas Nehru, patricijaus advokato, kuris padė- 
jo įkurti Nacionalinį kongresą, sūnus tapo premjeru. Kartą 
paklaustas, kaip jis atsimena Gandhi, Nehru atsakė, kad vi- 
sada mato jį su lazdele, vedantį minią į Dandžio paplūdimį. 


300 metų prieš Kristų, kai britų Indijoje dar nebuvo nė kvapo, 
knygoje pavadinimu Arthasastra buvo parašyta, kad Čandra- 
guptai Maurjai sukūrus pirmą didelę Indijos imperiją, druskos 
jaksa, kuris už nustatytą mokestį teikdavo licencijas ją gaminti. 
Praėjus daugiau kaip pusei šimtmečio po britų pasitraukimo 
druskos gamybą vis dar kontroliavo valstybė. 

Po 1947 m. nepriklausomoje Indijoje stengtasi padaryti 
druską prieinamą ir nebrangią. Druskai gaminti buvo įsteigti 
maži kooperatyvai, bet dauguma jų bankrutavo. Dabar drus- 
kos gamybos pramonę valdo keletas galingų prekybos bend- 
rovių. Druskos pramonės darbuotojų interesams ginti valsty- 
bė įsteigė Druskos komisariatą. Jo skyrių Gudžarate, įsikūrusį 
Ahmadabade priešais Gandhi ašramą, už upės, daugelis darbi- 
ninkų kaltina ginant prekybininkų, o ne darbininkų interesus. 

Pandžabo akmens druskos telkiniai dabar priklauso Pa- 
kistanui. Pagrindiniu druskos gamintoju Indijoje tapo Vaka- 

rų pakrantė - Gudžaratas ir Kuč Ranas, o Orisa, kurioje liko 
tik šešios druskos garyklos, prarado ankstesnę svarbą. Beveik 
trys ketvirtadaliai druskos Indijoje dabar pagaminami Gudža- 
rate. Šis pakrantės ekonomikos regionas nėra skurdžiausias 
Indijoje. Bet darbo užmokestis druskos garyklose labai ma- 
žas, todėl dauguma darbininkų yra atvykėliai iš skurdesnių 
regionų. Kasmet rugsėjį tūkstančiai migruojančių darbininkų 
atvyksta į Gudžaratą ir be išeiginių dirba iki druskos sezono 
pabaigos pavasarį. Dažnai per dieną jie uždirba tik šiek tiek 
daugiau kaip dolerį. Šimtai jų oficialiai neregistruoti — taip 
druskos garyklų savininkai siekia nemokėti jiems socialinių 
pašalpų ir apeiti įstatymus, draudžiančius naudoti vaikų dar- 
bojėgą. Daugelis darbininkų priklauso žemiausiai kastai ir yra 
beviltiškai įsiskolinę druskos garyklų savininkams. Dėl ryš- 
kaus druskos spindėjimo saulėje per sausąjį sezoną daugelis 
druskos garyklų darbininkų tampa daltonikais. Ir skundžiasi, 
kad jiems mirus kūnų neįmanoma tinkamai kremuoti, nes jie 
įmirkę druskoje. 

1998 m. birželį Gudžaratą nusiaubusi audra nusinešė dau- 
gybės šių darbininkų gyvybes - skirtingais skaičiavimais, jų 
žuvo nuo 1 000 iki 14 000. Garykloms netekus didelės dalies 
pigios darbo jėgos druskos kaina pakilo. Bet metų pabaigoje 
žuvusius darbininkus pakeitė atvykę nauji, ir kaina vėl suma- 
žėjo. Druska vėl tapo įperkama - kiekvienas Indijos gyvento- 
jas turi teisę to tikėtis. 


XXII SKYRIUS 


PAŽADĖTOSIOS ŽEMĖS 
DRUSKA 


RIEŠ MAŽDAUG 3000 METŲ, norėdamas įkurti sostinę 
strategiškai svarbiose Judėjos kalvų aukštumose, Dovydas 
užėmė Siono tvirtovę ir pastatė Jeruzalės miestą. Kartais tos su- 
tvirtintos aukštumos saugojo nuo priešų, o kartais leido džiaug- 
tis taikiu gyvenimu žydinčiuose soduose. Priklausomai nuo 
laikų, iš šių aukštumų atsiveria vaizdinga panorama arba strate- 
giškai svarbaus regiono vaizdas. Nuo jų matyti ne tik didelė dalis 
Izraelio, bet ir, giedrą dieną, Moabo kalnai Jordanijoje, atrodan- 
tys kaip tolimas šviesiai rožinis debesėlis horizonte. Bet vienos 
vietovės nuo jų pamatyti neįmanoma, nes ji žemiau horizon- 
to lygio ir apskritai yra žemiausia Žemės vieta: tai 1 200 pėdų 
[365 m] žemiau jūros lygio esantis stebuklas - džiūstanti Ne- 
gyvoji jūra. Žydai vadino ją Yam HaMelah - Druskos jūra. 
Apytiksliai 45 mylių [72 km] ilgio ir 11 mylių [18 km] 
pločio plačiausioje vietoje, Negyvąją jūrą per vidurį dalija Iz- 
raelio ir Jordanijos siena. Jos apylinkės pakeri savo bevaisiu 
grožiu ir ramybe. Iš pirmo žvilgsnio atrodo, kad ši vieta netin- 
kama gyventi, ir vis dėlto, kaip ir daugelis netinkamų gyventi 

pasaulio vietovių, buvo paversta greitai augančiu ir pelningu 
kurortu, nors tam prireikė daug vandens ir elektros. 

Dėl Negyvojoje jūroje esančių mineralų besimaudantieji 
plūduriuoja jos paviršiuje kaip pripučiami žaislai, ir turistai 
neatsispiria pagundai joje pašokinėti. Jūros vanduo limpa prie 
odos kaip aliejus. Tai sūrymas, kuris iškelia į paviršių ne tik 
kiaušinį, bet ir žmogaus kūną. Ant jo galima gulėti kaip ant 
pripučiamo plausto. Tai patogiausias čiužinys, tobulai prisi- 
taikantis prie nugaros formos - tarsi vandens lova. Vanduo, 
jeigu tai galima pavadinti vandeniu, yra skaidrus, bet tirštas 
kaip sirupas, ir jame matyti kiekvienas sūkurys. Besimaudant 
jaučiasi, kaip mineralai skverbiasi į odą, ir atrodo, kad kūne 
vyksta kažkokia metamorfozė. Besimaudantieji marinuojasi. 

Plinijus apie Negyvąją jūrą rašė: „Gyvūnų kūnai šioje jū- 
roje neskęsta — net buliai ir kupranugariai plūduriuoja pavir- 
šiuje, todėl ir pasakojama, kad joje niekas neskęsta“ Edwar- 
das Robinsonas, Amerikos biblinės literatūros profesorius, 
apsilankė prie jos 1838 m. ir, perdėdamas ne mažiau negu Pli- 
nijus, pasakojo galėjęs „šiame vandenyje be jokių pastangų 
sėdėti, stovėti, gulėti ir plaukti“. 


Manoma, kad Jerichas, įsikūręs oazėje už keleto mylių į šiaurę 
nuo Negyvosios jūros pakrantės, šalia Jordano upės, kuri teka 
į Negyvąją jūrą, yra seniausias miestas pasaulyje. Prieš beveik 
10 000 metų Jerichas buvo druskos prekybos centras. 1884 m. 
gretimuose Moabo kalnuose Jordanijoje įsikūrusiame Madabos 
mieste bizantiečių šventyklos griuvėsių vietoje graikų stačiati- 

kiai nusprendė pastatyti bažnyčią. Valydami griuvėsius darbi- 
ninkai atrado VI a. mozaikinį grindų žemėlapį, vaizduojantį du 
laivus, kurie Negyvąja jūra gabena druską Jericho link. Šią mo- 
zaiką ir dabar galima pamatyti ant Šv. Jurgio bažnyčios grindų. 

Tačiau Negyvoji jūra geriau tinka gabenti druską, negu 
ją gaminti. Jos tirštas it aliejus vanduo yra kartus, tarsi būtų 
prakeiktas. Ši vietovė garsėja prakeikimais, iš jų žinomiausias 
apie tai, kas sugriovė Sodomą ir Gomorą. Tiksliai nežinoma, 
kur buvo Sodoma ir Gomora, bet manoma, kad jų gyventojai 
buvo druskos gamintojai, o miestai įsikūrę Negyvosios jūros 
pietinėje pakrantėje. Pradžios knygoje teigiama, kad Dievas 
sunaikino visą augmeniją toje kadaise derlingoje vietoje, ir 
šis bevaisis, uolingas kraštas iš tiesų atrodo tarsi nuniokotas 
antgamtinių jėgų. Be to, čia taip pat yra kalnas (labiau prime- 
nantis ilgą dantytą kalvagūbrį), vadinamas Sodomos kalnu; 
jis susideda beveik vien iš druskos, ir gamtos stichijos išraižė 
joje gotikinių formų bokštelius. 

Pasak Pradžios knygos, Sodomoje gyveno Abraomo sūnė- 
nas Lotas, bet Dievas, prieš sunaikindamas miestą, jį išvedė. 
Loto žmona, atsigręžusi atgal ir pažvelgusi į žūstantį miestą, 
buvo paversta druskos stulpu. Kai nuo Sodomos kalno atsiski- 
ria stulpas, jis pateikiamas turistams kaip Loto žmona. Deja, 
tie stulpai netvirti. Paskutinė „Loto žmona“ sugriuvo prieš ke- 
lerius metus, o dabartinė, vaizduojama atvirukuose ir rodoma 
per ekskursijas, pasak geologų, irgi labai greitai sugrius. 

Bibliniais laikais Sodomos kalnas buvo didžiausia Negy- 
vosios jūros krašto vertybė. Jį ilgai valdė Arado karalius, kuris 
neįsileido Mozės ir žydų, išėjusių iš Egipto. Nuo Sodomos 
kalno iki Viduržemio jūros ėjo vienas svarbiausių prekybos 
kelių regione - druskos kelias. Netoli Sodomos kalno, raibu- 

liuojančiame nuskurdusių akacijų šešėlyje, stovi kelios akme- 
ninės sienos ir durų staktų fragmentas. Tai romėnų forto, 
saugojusio druskos kelią, likučiai. Maža, dviejų pėdų [0,6 m] 
aukščio akmeninė damba, pertvėrusi vadi, sausą upės vagą, 
po staigių potvynių vis dar sulaiko vandenį, kuris anksčiau 
buvo kaupiamas netoliese esančioje romėnų cisternoje. 

Kitas krašto gerovės šaltinis, be Sodomos kalno, iš kurio 
druska buvo kasama iki paskutinio XX a. dešimtmečio, yra 
Negyvoji jūra. Jos vandens masė atrodo taip neįtikimai šio- 
je sausoje Dievo prakeiktoje dykvietėje, kad popietę, kai sūri 
jūra tarsi blausus žalsvai melsvas veidrodis atspindi Jordanijos 
kalnų rausvumą, vandenį lengvai galima palaikyti miražu. 

Plinijus rašė, kad „Negyvojoje jūroje gaminasi tiktai bitu- 
mas“. Šis natūralus asfaltas buvo vertinga medžiaga, naudoja- 
ma sandarinti laivams, ir dėl to romėnai pavadino Negyvąją 
jūrą Lacus Asphaltites - Asfalto ežeru. Jos vandens sudėtyje 
yra 26 proc. ištirpusių mineralų, 99 proc. jų sudaro druskos. 
Tai stulbinamai didelė koncentracija - vandenyno vandenyje 
mineralų paprastai būna tik apie 3 proc. 

Judėjos dykuma prie Judėjos kalvų žemiau jūros lygio - tai 
plytintis baltas pasaulis: balti kaip kaulas bokšteliai ir aukštos 
sienos, stūksančios virš siaurų, gilių kanjonų, mėnesienoje 
spindi mėlyna kaip safyras spalva. Milijonai mažų jūros fo- 
silijų uolose rodo, kad kadaise šios dykumos vietoje tyvulia- 
vo jūra, bet vandenys išdžiūvo karštyje, kartais siekiančiame 
daugiau kaip 43 laipsnius. 

Nors atrodo, kad dykuma visiškai bevaisė, joje slypi gyvy- 
bė. Sakoma, kad Judėjos dykumoje auga 200 rūšių gėlių, bet 
jos žydi labai trumpai ir keliautojams tik atsitiktinai pavyks- 
ta jas pamatyti. Uolomis šuoliuoja grakštūs ilgaragiai kalnų 

ožiai. Akacijų, kurios auga vadėje, šaknys siekia net 200 pėdų 
[60 m] gylį ir jose esanti druska padeda joms siurbti vandenį, 
slypintį giliai po žeme. Krūmokšniai, vadinami druskos krū- 
mais, absorbuoja savo lapuose druską iš žemės, ir ji padeda 
lapams sugerti iš oro net menkiausią drėgmę. 

Po sausu žemės paviršiumi sruvena požeminiai šaltiniai — 
kai kurie gėlo, kai kurie sūraus vandens; juos lengva rasti pagal 
viršum jų augančius mažus augmenijos plotus. Kiekvienas iš šių 
šaltinių, ir hebrajų, ir arabų kalba vadinamų ein, turi savo istori- 
ją. Ši dykuma prie jūros, per sūrios, kad prie jos galėtų gyventi 
žmonės, traukė visuomenės atstumtuosius — nuotykių ieško- 
tojus, pirmeivius, svajotojus ir fanatikus; jie būrėsi prie jos gy- 
vybę teikiančių šaltinių. Daugelio Biblijos pasakojimų apie išė- 
jimą „į tyrus“ aprašymai primena Negyvosios jūros apylinkes. 

Už Negyvosios jūros plytinti bevaisė, uolinga Jordanijos 
dykuma yra rudesnė. Aštuonių mylių [13 km] pločio derlin- 
ga Jordano įduba maitina visą šalį. Kitoje upės pusėje įsikū- 
ręs Izraelis yra mobiliųjų telefonų ir visureigių automobilių 
žemė. Tačiau ūkininkai čia jodinėja asilais, o beduinai keliauja 
kupranugariais — kai kurie vis dar gyvena savo tamsios vilnos 
palapinėse ir vilki ilgais tamsiais apdarais, elegantiškai besi- 
plaikstančiais dykumos vėjuje. 

Jordaniečiai kartais vadina Negyvąją jūrą „Loto ežeru“. 
Mohamedas Noufalas, malonus žilstelėjęs valstybės tarnauto- 
jas, paaiškino, kad pagal Koraną Dievas padarė šią vietovę že- 
miausią pasaulyje bausdamas Loto gentį už homoseksualumą. 


— Bet jeigu jie visi buvo homoseksualai, kaipgi jie susi- 
laukė palikuonių, kurie buvo nubausti? 


— Na, ne visi jie buvo homoseksualai, bet daugelis. 

Didžiulis Negyvosios jūros druskingumas kėlė žmonėms su- 
sidomėjimą jau prieš daugelį šimtmečių. 1100 m. gruodį Bal- 
duinas Bulonietis, pirmojo kryžiaus žygio riterių paskelbtas jų 
įkurtos lotynų Jeruzalės karalystės valdovu, leidosi į kelionę 
palei dabartinio Izraelio pusėje esantį Negyvosios jūros krantą. 
Jį lydėjęs Fulcherijus Šartrietis pastebėjo, kad jūra neturi jokių 
ištakų, ir iškėlė hipotezę, jog ji sūri dėl to, kad į jos vandenis 
patenka nuo „didelio ir aukšto druskos kalno", esančio jos pie- 
tinėje pusėje - Sodomos kalno, - atitirpę mineralai. 

XVIII a. Negyvosios jūros vandens mėginių buvo nusiųs- 
ta tirti į Europą. Vieno jo tyrimo rezultatus publikavo Antoi- 
ne'as-Laurent as Lavoisier, garsus prancūzų chemikas. XIX a. 
Negyvosios jūros vandenį taip pat tyrė keletas amerikiečių 
protestantų fundamentalistų; kai kurie iš jų net nebuvo apsi- 
lankę prie jos ir apsiribojo atsiųstų vandens mėginių tyrimais. 
Edwardas Hitchcockas, Amhersto koledžo dėstytojas, tirda- 
mas jam atsiųstus pavyzdžius ir studijuodamas Bibliją padarė 
išvadą, kad jūros druskos šaltinis yra maždaug už 125 mylių 
[200 km] nuo jos esantys sieringo vandens šaltiniai. Jeigu jis 
būtų pats apsilankęs šioje vietovėje, būtų suradęs daug arčiau 
esančius sūraus vandens šaltinius. 

1848 m. amerikiečių karinio jūrų laivyno leitenantas W. E. 
Lynchas, manydamas, kad pasibaigus Meksikos ir JAV karui 
„Kariniam jūrų laivynui nebus ką veikti", įtikino savo vadovy- 
bę finansuoti jo ekspediciją į Negyvąją jūrą. Jai buvo specialiai 
pagamintos ir sausuma iš Haifos uosto į Jordano upę atgaben- 
tos dvi valtys korozijai atsparių metalų korpusais - tais laikais 
tai buvo didelis techninis pasiekimas. Lynchas ir jo komanda 

Jordano upe išplaukė į Negyvąją jūrą - šios vandenį jis pavadi- 
no „šleikščiu mišiniu“. Per aštuonias dienas jie pasiekė pietinį 
jūros krantą. Lynchui Sodomos kalnas pasirodė nedidelis (ir 
jis buvo teisus), tad nutarė, kad jo sudėtyje druskos nedaug 
(dėl šito jis šiek tiek klydo). Radęs atskilusį stulpą, Lynchas 
nelabai originaliai pastebėjo, kad jis primena Loto žmoną. Iš- 
tyręs stulpo pavyzdį jis atrado, kad tai beveik grynas natrio 
chloridas, vadinasi kalnas susideda iš druskos, o gal juo pa- 
versta Loto žmona. 

Nūdienos geologai vis dar nepriėjo vieningos nuomonės, 
kodėl Negyvoji jūra tokia sūri. Tačiau dauguma jų laikosi teo- 
rijos, kad prieš 5 milijonus metų Negyvoji jūra jungėsi su Vi- 
duržemio jūra dabartinio Haifos uosto vietoje. Dėl geologi- 
nių slinkčių Galilėjos aukštumos pakilo ir susiformavę kalnai 
atkirto Negyvąją jūrą nuo Viduržemio jūros. Nebegaudama 
pakankamai vandens, Negyvoji jūra, garinama saulės, ėmė 
darytis vis sūresnė. 

Šios teorijos šalininkai mano, kad Negyvoji jūra yra sa- 
votiškas didžiulis sūrymo tvenkinys, kurio vanduo, lėtai ga- 
ruodamas, tampa vis labiau koncentruotas. Jis jau toks tirš- 
tas, kad prasidėjo natrio chlorido nusėdimo procesas ir jūros 
dugne bei pakraščiuose ėmė kristalizuotis druska. Poilsiauto- 
jai, nutarę išsimaudyti Negyvojoje jūroje, turi atsargiai pereiti 
panašius į ledą druskos lakštus. 


XX amžiaus pradžioje Austrijos žydas Theodoras Herzlis pa- 
rašė knygą apie žydų sugrįžimą į tėvynę. Svarstydamas, iš ko 

galėtų gyventi žydų valstybė, jis iškėlė hipotezę, kad vienas iš 
jos išteklių galėtų būti Negyvoji jūra, kuri aprūpintų būsimą- 
ją valstybę mineralais, tarp jų bromu ir potašu. XX a. 3 de- 
šimtmetyje Moišė Novamenckis, žydų tautybės inžinierius 
iš Sibiro, prie šiaurinės Negyvosios jūros pakrantės britų val- 
domoje Palestinoje įkūrė potašo gamybos įmonę - Palestine 
Potash Company. 

1948 m., Arabų valstybių lygai užpuolus įkurtą naują Iz- 
raelio valstybę, Jordanijos kariuomenė kirto Jordano upę ir 
užėmė didžiąją dalį Negyvosios jūros regiono, taip pat tas vie- 
toves, kur Palestine Potash Company gamino potašą, didžiąją 
dalį Judėjos dykumos ir rytinę Jeruzalės dalį. Kitus devynio- 
lika metų Izraelio ir Jordanijos pasienyje nuolat vyko susišau- 
dymai. Potašo gamybos bendrovė buvo perkelta į izraeliečių 
kontroliuojamą teritoriją Negyvosios jūros pietinėje pakran- 
tėje ir pervadinta Dead Sea Works. Bendrovės darbininkai 
buvo Izraelio pirmeiviai šiuose pasienio tyruose. Jie gyveno 
primityviuose būstuose, beveik be elektros, vandens ir jokių 
oro kondicionierių. Iš Jordanijos pusės juos nuolat apšaudy- 
davo palestiniečiai. Atkirsta nuo Jeruzalės ir didžiosios dalies 
Izraelio jordaniečių, bendrovė Dead Sea Works atrado savo 
vandens šaltinį. Šiandien bendrovė perkėlė druskos garyklas 
prie didelių dirbtinių tvenkinių, o jos ankstesnė stovykla - 
maži nameliai ir valgykla - dulkėtoje plynaukštėje atkuriama 
kaip paminklas sumaniems nuotykių ieškotojams, kurie pa- 
statė Izraelį. 

1956 m. grupė Izraelio kareivių, baigę tarnybą Negyvo- 
sios jūros regione, nusprendė čia pasilikti, suvilioti En Gedi 
gėlavandenio šaltinio, ten, kur žaliuojanti išsekusios upės vaga 
veda prie ilgo ir siauro stebuklingai dykumoje klaidinančio 

krioklio, vieno iš dviejų Izraelyje, neišsenkančių visus metus. 
Plinijus pasakoja, kad ši vietovė nepaprastai derlinga, bet per 
karą su romėnais buvo nuniokota. Įkvėpti Herzlio sionistinės 
svajonės paversti dykumą žydinčiu sodu, Izraelio kareiviai 
įkūrė En Gedyje kolektyvinę gyvenvietę, kibucą, kur visi dir- 
ba bendruomenės naudai, bendrai augina vaikus atskiruose 
mokyklos bendrabučiuose, ir netrukus Judėjos paribyje su- 
žydėjo sodas. Jame augo iš Azijos ir Afrikos atvežti tropiniai 
augalai — kininiai ličiai, ryškiai raudonos gėlės, tankūs besive- 
jantys žali plačialapiai vynmedžiai. Praskrendantys paukščiai, 
pastebėję vešlų žalią sodą, pasirinko jį pagrindine sustojimo 
vieta per jų kelionę iš Europos į Afriką ir atgal. 

Visa tai numatė Herzlis 1902 m. romane Sena nauja žemė, 
kuriame jis aprašo įsivaizduojamą apsilankymą būsimoje 
žydų valstybėje 1923 m. Romane žydai ne tik eksploatuoja 
Negyvosios jūros mineralinius išteklius, bet ir apželdina dy- 
kumą įrengę irigacijos kanalus, ir jų kibucai eksportuoja savo 
užaugintus žemės ūkio produktus į Europą. Tačiau Herzlis 
taip pat prognozavo, kad izraeliečiai kalbės vokiškai, o arabai 
džiugiai pasitiks žydus kaip ekonominės plėtros nešėjus. 

Plėsdamasis kibucas pasistatė sveikatinimo ir vandens 
procedūrų centrą Negyvosios jūros pakrantėje, jame siūlė 
Negyvosios jūros purvo ir vandens procedūras, nes nuo seno 
buvo manoma, kad šios jūros purvas ir vanduo turi gydomųjų 
savybių. 7 dešimtmečio pabaigoje kibucas pastatė viešbutį — 
šiandien jis vienas populiariausių Izraelyje. 

1960 m. izraeliečiai pastatė viešbutį prie kito, kiek piečiau 
esančio, šaltinio, vadinamo En Bokekas. Kadangi šiauriau En 
Gedžio prasideda Jordanija, izraeliečiai galėjo plėtoti turizmo 
verslą tik toliau į pietus. Bendrovė Dead Sea Works nutiesė 

vandentiekį ir elektros tinklus, ir dabar izraeliečiai galėjo pa- 
siūlyti lankytojams stebuklą, kuris daro dykumas tinkamas 
gyventi: oro kondicionavimą. Bet En Bokeko sėkmę iš tik- 
rųjų lėmė ne Negyvoji jūra, nes jis kiek piečiau jūros. Druskos 
bendrovė pumpavo Negyvosios jūros vandenį į užlietą vieto- 
vę, padalytą užtvankomis. Ten sūrymas buvo pumpuojamas 
iš vieno tvenkinio į kitą, kol pasiekdavo tokią koncentraciją, 
kai brangūs druskos mineralai nusėda ant dugno baltos tyrės 
pavidalu; tada jie būdavo išgriebiami. Vanduo šiuose dirbti- 
niuose sūrymo tvenkiniuose yra žvilgantis, žalsvai melsvos 
spalvos, gražesnis negu jūros, ir atvežus smėlio prie jų buvo 
įrengti nedideli paplūdimiai. 

2000 m. En Bokeke buvo keturiolika viešbučių su 
4 000 kambarių; visuose juose yra Negyvosios jūros vandens 
procedūrų sveikatinimo salonai, siūlantys įvairiausias gydo- 
mąsias procedūras — neįtikima oazė baltų ir pastelinių aukš- 
tų pastatų prie druskos garyklų tvenkinių krantų. Izraeliečiai 
stato vis aukštesnius viešbučius ir pertvaros, religingų žmonių 
naudojamos atskirti moterims ir vyrams, nuogiems besidegi- 
nantiems ant senesnių viešbučių stogų, jau mažai padeda, nes 
šimtai svečių gali juos matyti pažvelgę iš naujesnių ir kur kas 
aukštesnių viešbučių viršutinių aukštų. 

Izraelio gynybos ministerija apmoka visiems sužeistiems 
Izraelio armijos veteranams, kurių yra daug, du apsilankymus 
Negyvosios jūros vandens procedūrų viešbutyje per metus. O 
Danijos ir Vokietijos valstybinis sveikatos draudimas apmoka 
gyvenimą En Bokeko viešbučiuose su vandens procedūromis. 
Izraelio turizmo verslas pastaraisiais metais pradėjo vis labiau 
orientuotis į kitataučius. Izraeliui nepavyko pritraukti tiek žydų 
tautybės turistų, kaip tikėtasi. Jau Herzlis sakė, kad pritraukti 

į Izraelį žydų diasporą pavyks tik po ilgo laiko, ir praėjus pusei 
šimtmečio po valstybės įkūrimo, Izraelio turizmo ministerijos 
duomenimis, tik 17 proc. Amerikos žydų bent kartą aplankė 
Izraelį. Krikščionių amerikiečių turizmas plėtojasi geriau, vis 
daugiau atvyksta vokiečių, norinčių pasideginti saulėje ar pa- 
sinaudoti sveikatinimo ir vandens procedūrų salonų paslau- 
gomis. Izraelio pareigūnai be mažiausios ironijos pastebi, kad 
tarp En Bokeko lankytojų, po izraeliečių, daugiausia vokiečių. 
Jie taip pat sudaro trečdalį En Gedžio lankytojų. 


Bet yra problema. 

1985 m. En Gedžio kibucas pastatė naują vandens proce- 
dūrų centrą prie Negyvosios jūros krašto. Jame tvyro viešo 
paplūdimio atmosfera. Šeštadieniais čia knibždėte knibžda 
izraeliečių, kurie sugula eilėmis tarsi grubiai nulipdytos molio 
statulos, keistai apteptos storu juodo purvo sluoksniu, ir kai- 
tinasi saulėje, kol purvas virsta pilka pluta. Vandens procedū- 
rų centras iš pradžių stovėjo prie pat kranto, o šiandien poil- 
siautojus tenka vežti elektromobiliu iki vandens beveik mylią 
[1,6 km). Jūra traukiasi nuo En Gedžio maždaug po 50 jardų 
[45 m] per metus. 

Plinijaus aprašyme I a. Negyvoji jūra buvo 100 mylių 
[160 km] ilgio ir 75 mylių [120 km] pločio, o dabar jos ilgis tik 
45 mylios [72 km], o plotis - 11 [17 km). Dviejų juostų kelią, 
kuris kadaise ėjo palei jūrą, dabar nuo jos skiria keletas mylių 
plokščios, uolingos lygumos, kuri kadaise buvo jūros dugnas. 
Kitoje kelio pusėje stūkso kalnai. Ant vienos uolos maždaug 

trijų metrų aukštyje virš šaligatvio parašytos raidės PEF. Tai 
Palestinos tyrinėjimo fondo, Britanijos geografų organizaci- 
jos, pavadinimo santrumpa - taip ši organizacija 1917 m. pa- 
žymėjo Negyvosios jūros vandens paviršiaus altitudę. 

Didžiausia Negyvosios jūros problema yra ta, kad izraelie- 
čiams pastačius Nacionalinį vandens kanalą išgauti vandeniui 
iš Galilėjos ežero, jis tapo pagrindiniu Izraelio gėlo vandens 
šaltiniu, ir iš jo ištekančios Jordano upės vandens lygis ėmė la- 
bai kristi; negana to, iš Jordano vandenį pumpuoja Jordanijos 
ūkininkai slėnyje, kuriame pagaminama 90 proc. Jordanijos 
žemės ūkio produkcijos. Mirštančiai senovės jūrai vandens 
lieka labai nedaug. 

Plinijus pavadino Jordaną „malonia upele“ ir pasakė: „Ji 
labai nenoriai teka link tamsios Negyvosios jūros, kuri galiau- 
siai ją praryja: Bet šiandien į Negyvąją jūrą jo vaga atiteka tik 
mažas, kelių pėdų pločio dumblino vandens upeliukas nen- 
drėmis apaugusiais krantais. Leitenanto Lyncho specialiai su- 
projektuotomis valtimis ar net vienviete irkline valtimi į Ne- 
gyvąją jūrą šia upe nenuplauktum. 

Ar netaps Negyvoji jūra sebcha išdžiūvusiu dugnu, kokių 
gausu Sacharoje, kurioje galima rinkti druską? Šiuo metu jūra 
kasmet nusenka apie tris pėdas [0,9 m]. Kadangi šiaurinėje 
dalyje jos gylis kai kuriose vietose siekia 1 200 pėdų [365 m], 
manoma, kad ji dar gyvuos kelis šimtmečius. Taip pat yra teo- 
rija, jog sekdamas jos vanduo pasieks tokį koncentracijos lyg- 
menį, kad daugiau nebegaruos; tačiau tokia nuomonė atrodo 
labai optimistiška, žinant, kad visose stambiose pasaulio dy- 
kumose gausu išdžiūvusių vandens telkinių. 

Prieš keletą metų izraeliečiai labai žavėjosi sumanymu 
iškasti kanalą, jungiantį Negyvąją jūrą su Viduržemio. Šiuo 

metu šis planas atrodo negyvesnis negu Negyvoji jūra. Vidur- 
žemio jūros vanduo pakeistų Negyvosios jūros vandens su- 
dėtį ir išgauti iš jo mineralus būtų per sunku, todėl nunyktų 
viena iš pelningiausių Izraelio pramonės šakų. 

Nors prie Negyvosios jūros pastatyti sveikatos vandens 
procedūrų centrai ir plėtojamas turizmas, svarbiausias verslas 
regione, kaip Herzlis ir numatė, yra druskos ir potašo gamy- 
ba - Dead Sea Works net tapo tarptautine bendrove ir įsigijo 
potašo šachtą Ispanijos Katalonijoje šalia Kardonos. 

Jordaniečiai, matyt, perskaitę Herzlio knygas, taip pat tikė- 
josi praturtėti iš Negyvosios jūros mineralų. Potašo gamybos 
bendrovė Arab Potash Company yra tiksli Izraelio bendrovės 
kopija: abipus Jordanijos ir Izraelio sienos matyti du žemės 
sklypai su mažiau kaip trijų pėdų [0,9 m] aukščio užtvanko- 
mis, du tokie pat švelniai žalsvai melsvi garinimo tvenkiniai 
(vienas izraeliečių, o kitas - jordaniečių), o tarp jų driekiasi 
apie 100 jardų [91 m] pločio baltos, rūdžių ir gintaro spalvų 
dirvožemio ruožas, į kurį per užtvankas prasiskverbia minera- 
lai iš abiejų tvenkinių. 

Iki to laiko, kai 1996 m. su Izraeliu buvo pasirašyta tai- 
kos sutartis, Jordanijos Negyvosios jūros pakrantė buvo ka- 
rinė zona, į kurią civiliams vykti draudžiama. Dabar, suda- 
rius taiką, Jordanija kupina planų, nors išteklių turi mažai. 
Mohamedas Noufalas su šypsena pastebėjo: „Mums reikia 
tik Izraelio technologijų, Egipto darbininkų, Turkijos van- 
dens ir Saudo Arabijos naftos, ir esu įsitikinęs, kad mes čia 
pastatysime rojų.“ 

Jordaniečiai taip pat stato sveikatos vandens procedūrų 
centrus ir siekia pritraukti vokiečių turistų. Bet ir jų pagrindi- 
nė ekonominė veikla liks druska. Negyvosios jūros vandenį į 

garinimo tvenkinius pumpuoja keturi izraeliečių ir du jorda- 
niečių siurbliai. 

Natrio chloridas, praeities druska, iš koncentruoto sūry- 
mo nusėda pirmiausia. Bet vežti ją iš Judėjos dykumos sausu- 
ma per brangu, o vandens kelio nėra. Nutiesti geležinkelį per 
stačius kalnus neįmanoma. Todėl druską tekdavo vežti sunk- 
vežimiais, kol izraeliečiai įrengė 11 mylių [17 km] ilgio kon- 
vejerio juostą. Ji per 70 minučių perkelia nuo 600 iki 800 tonų 
druskos į Cefos miestą - iš čia, kur žemės reljefas gana lygus, ji 
geležinkeliu gabenama į Viduržemio jūros pakrantę. 

Ši sistema vis tiek yra labai brangi, todėl natrio chlorido 
gamyba čia nepelninga. Bet Izraelio bendrovė taip pat paga- 
mina 10 proc. kalio chlorido - potašo - pasaulyje, kuriam la- 
bai reikia trąšų. Ji taip pat gamina skystą chloridą ir bromidą 
tekstilės ir vaistų gamybos pramonei, ir metilo bromidą - pes- 
ticidą. Kadangi jis naikina ozono sluoksnį, dėl aplinkosaugi- 
ninkų protestų Izraelio bendrovė ruošiasi nutraukti metilo 
bromido gamybą. Užtat jordaniečiai sako ketinantys pradėti 
jį gaminti. 

Dead Sea Works vadovai mano, kad jos ateitis yra magnis. 
Magnio chloridas, kurį leitenantas W. F. Lynchas pavadino 
„šleikščiu mišiniu“, yra druska, kuri suteikia Negyvosios jū- 
ros vandeniui kartų, nemalonų skonį. Jis naudojamas vietoj 
druskos tirpinti ledui keliuose, - nors magnio chloridas šiek 
tiek brangesnis, jis mažiau pažeidžia dangą. Dead Sea Works 
iš magnio chlorido taip pat gamina magnį, metalą, kuris yra 
septynis kartus tvirtesnis negu plienas ir lengvesnis negu aliu- 
minis. Bendrovė įsteigė bendrą automobilių detalių gamybos 
įmonę su Volkswagen. Gal ilgainiui išsipildys dar viena Herz- 
lio pranašystė ir izraeliečiai iš tiesų ims kalbėti vokiškai? 

Kai tik natrio chloridas nusėda ant tvenkinio dugno, 
svarbiausia bendrovės užduotis yra išgauti mineralą 6H,O 
MgCl, KCI. Šios pilkšvos kristalinės atliekos, vadinamos kar- 
nalitu, yra kalio chlorido, natrio chlorido ir magnio chlorido 
junginys, vientisas kristalas. 

Natrio chloridas, kuris nusėda anksčiau karnalito, kaup- 
damasis ant tvenkinio dugno nuolat kelia tvenkinio vandens 
lygį. Bendrovė aukština užtvankas, bet pakilęs tvenkinių van- 
duo vis užlieja viešbučių rūsius - jų savininkai dėl to labai 
pyksta. Atremdami jų priekaištus bendrovės vadovai atšauna, 
kad jos darbininkai buvo pionieriai, kurie kasė šulinį ir nutie- 
sė vandentiekį bei elektros tinklus, ir tik jų dėka regionas tapo 
tinkamas gyventi. Įtampa išlieka. Galų gale juk tai Viduriniai 
Rytai. Bendrovė, pripažindama problemą, pradėjo potvynio 
prevencijos programą, kad padėtų viešbučiams. 

Valgomoji druska ėmė kelti keblumų. 


XXIII SKYRIUS 


PASKUTINĖS DZIGONGO 
DRUSKOS DIENOS 


912 METŲ VASAR] atsižadėjo sosto paskutinis Kinijos 

imperatorius, kurio pirmtakai valdė šalį tris tūkstantmečius. 
Senovės Kinijos laikai baigėsi. 

Įsivaizduokite Italiją, XX a. turinčią susitaikyti su Romos 
imperijos žlugimu, ar Egiptą, 1912 m. atsisveikinusį su savo 
paskutiniu faraonu. Kinijai XX šimtmetis tapo perėjimo - 
dramatiškų pokyčių ir nepaliaujamos vertybių kaitos - laiko- 
tarpiu. 

Po 1912 m. naujoji Kinijos respublika susidūrė su ekono- 
miniais sunkumais. Europoje įsiplieskus Pirmajam pasauli- 
niam karui jauna ir sunkumų kamuojama vyriausybė negalėjo 
gauti paskolų, kurias taikos metu jai būtų galėjusios suteikti 
Europos valstybės. Skatinami Vakarų, kinai nutarė pasinau- 
doti senu imperatorių būdu pripildyti iždą - per druską. 

1913 m. balandį naujajai Kinijos vyriausybei penkių Vaka- 
rų šalių bankininkų grupė suteikė 25 milijonų svarų paskolą. 
Paskolos grąžinimo garantija turėjo būti visos druskos admi- 
nistracijos pajamos. Tačiau druskos administracija, kurią res- 

publika paveldėjo iš imperatorių, buvo pažangi, bet nepapras- 
tai korumpuota. Kad įgytų Vakarų bankininkų pasitikėjimą, 
kinai turėjo paskirti užsienietį reformuoti šią sistemą. Šį užda- 
vinį Kinijos vyriausybė patikėjo airiui serui Richardui Henry 
Daneui, pasamdydama jį vyriausiuoju užsienio inspektoriu- 
mi. Įdomu, kad Dane'as buvo pasirinktas dėl jo pasiekimų tar- 
naujant vyriausiuoju druskos akcizo inspektoriumi Indijoje 
tuo metu, kai Indijos druskos politika dar buvo laikoma nepa- 
prastai sėkminga. Pats Daneas atvirai pripažino, kad Indijos 
vietinei druskai buvo neleidžiama konkuruoti su Liverpulio 
druska, tačiau, jo manymu, svarbiausia tai, kad britų adminis- 
tracija Indijoje gaudavo iš druskos didžiules pajamas. 

Pramintas „druskos karaliumi“, Daneas buvo tipiškas bri- 
tų kolonijų valdininkas - tankiais ūsais, su lazdele ir aistringas 
stambių žvėrių medžiotojas. 1917 m. Amerikos žurnale Asia 
publikuotame straipsnyje buvo rašoma, kad kai kinai pasiūlė 
jam šį postą, jis buvo besirengiąs leistis į dvejų metų „kelionę 
medžioti Afrikos tyruose“. 

Komentuodamas savo interviu su naujosios respublikos 
naujuoju druskos karaliumi, žurnalas Asia apibūdino Daneą 
kaip „storžievį ir pagyrūną.. 


Jūs, amerikiečiai, tikriausiai nieko neišmanote nei apie kinų 
druską, nei apie jos administravimą“, - šiek tiek provokuo- 
jamai pradėjo jis, baigęs valgyti paplotėlį ir atsilošęs krėsle 
su puodeliu arbatos rankoje savo patogiame bute Pekine. 


Valdant imperatoriams druska buvo apmokestinama pa- 
keliui nuo gamintojo pas vartotoją. Norėdami pervežti drus- 


ką per Chubėjo provinciją, druskos prekeiviai turėjo užmokė- 

ti keturiasdešimt du skirtingus mokesčius. Teoriškai druskos 
gamyba buvo valstybės monopolija, bet praktiškai tokioje 
didelėje šalyje kaip Kinija vyriausybė buvo nepajėgi kontro- 
liuoti druskos gamybos, prekybos ir transportavimo. Todėl 
ji apsiribojo pastangomis kontroliuoti tik prekybą, suteikda- 
ma leidimus elitinėms prekybos įmonėms gabenti druską iš 
gamybos vietų ir apmokestindama jos pervežimą. Šitos pre- 
kybos įmonės, vadinamos Juen Šang, paprastai priklausydavo 
elito šeimoms, kurios arba nusipirkdavo teisę prekiauti drus- 
ka, arba turėjo ją kaip paveldimą šeimos monopoliją. Kinų 
liaudies literatūroje druskos kontrabandininkai visada vaiz- 
duojami kaip didvyriai, kovojantys su blogiu ir korumpuota 
druskos administracija. O blogį šiose istorijose dažnai įkūnija 
ne vyriausybė, o Juen Šang įmonės. 

Druskos prekiautojai iš savo verslo kraudavosi didelius 
turtus ir mėgo jais puikuotis. Šiauriau Sičuano esančios pro- 
vincijos — ir Šaansi, ir Šansi netoli Pekino - garsėja elegantiš- 
kais rūmais, XVII a. pastatytais druskos prekiautojų. Nors Su- 
džou, kanalų miestas, įsikūręs apie 50 mylių [80 km] į vakarus 
nuo Šanchajaus, labiau garsėjo šilko prekyba, jo sodus, kurie 
tapo viena iš labiausiai turistų lankomų vietų Kinijoje, įrengė 
druskos prekiautojai. 

Kinijoje klestėjo druskos kontrabanda. Dane'ui buvo pra- 
nešta, kad pusė tuo metu Kinijoje suvartojamos druskos yra 
kontrabandinė. Juen Šang įmonės, naudodamosi tuo, kad Ki- 
nijoje nebuvo standartinio mato vieneto, veždavo daugiau 
druskos negu deklaruodavo ir parduodavo perteklių juodo- 
joje rinkoje. Valtininkai ir vežimų vadeliotojai papirkdavo ins- 
pektorius ir taip pat pelnėsi iš kontrabandos. Anot Daneo, į 
neteisėto druskos gabenimo verslą vien Jangdzės upe buvo 

įsitraukę 40 000 žmonių — tam buvo naudojami tūkstančiai 
džonkų keturkampėmis burėmis. Jis įsteigė Prevencinę drus- 
kos tarnybą ir strateginėse vietose pastatė druskos policijos 
postus, bet vis tiek nepajėgė sustabdyti kontrabandos. 

Savo knygoje Strange Tales from a Chinese Studio (Keistos 
istorijos iš Kinijos kabineto), Herbertas A. Gilesas aprašė kon- 
trabandą, kurią stebėjo 1877 m. keliaudamas iš Šantou į Kan- 
toną: 


Beje, kalbant apie druską, kraudami savo daiktus triume 
mes aptikome didelę jos dėžę - valtininkai neatsispyrė pa- 
gundai pakeliui šiek tiek užsidirbti iš kontrabandos. Ato- 
kioje bambukų paūksmėje prie upės vingio jie priplaukė 
prie kranto, o ten juos tučtuojau pasitiko labai įtartinai at- 
rodantys džentelmenai su krepšiais. Netrukus jie iškrovė 
kontrabandinę druską į krantą ir patraukė savo keliais. 


Dane'as tvirtino, kad „druskos pajamos yra Kinijos kredito 
garantija... Druska visada buvo vienas iš pagrindinių valsty- 
bės pajamų šaltinių, bet nuo 1913 m. birželio, kai buvo pra- 
dėta druskos administracijos reforma, ji tapo svarbiausia.“ Iki 
1915 m. pagrindinis valstybės pajamų šaltinis buvo laivybos 
mokesčiai. Bet Dane'as tvirtino, kad per metus nuo to laiko, 
kai jis 1915 m. atkūrė centralizuotą druskos administraciją, 
pajamos iš druskos išaugo 100 procentų. 

Dane'as pamatė, kad kinai vartoja daug druskos, kur kas 
daugiau negu indai. Jis tvirtino, kad daugiausia druskos pa- 

saulyje vartoja japonai, o kinai nedaug nuo jų atsilieka - jo 
skaičiavimais, kiekvienas Kinijos gyventojas per metus suvar- 
todavo apie 20 svarų [9 kg] druskos. 

Iš tiesų daugiausia druskos pasaulyje turbūt suvartoda- 
vo ne kinai ar japonai, o amerikiečiai, bet toks įsitikinimas 
įdomus savaime, turint galvoje, kad gamtinės sąlygos Japo- 
nijoje labai nepalankios druskos gamybai. Japonijos pakran- 
tė ilga ir vingiuota, joje gausu potvynio tvenkinių ir įlankų 
jūros druskos gavybai, bet dėl drėgno klimato, dažnų audrų 
ir nuolatinių potvynių šioje šalyje gaminti druską brangu ir 
sunku. 

Japonija daug amžių priklausė nuo importinės druskos, 
bet XIX a. pabaigoje ir XX a. pradžioje valdant imperatoriui 
Meidžiui, pradėjus įgyvendinti šalies modernizacijos planą, 
buvo sukurta stipri centralizuota ekonomika ir moderni ka- 
riuomenė. Sustiprėjusi Japonija nutarė, kad priklausyti nuo 
užsienio druskos pavojinga. 1905 m. sausį buvo priimtas 
Druskos monopolijos įstatymas, kuriuo druskos gamyba pa- 
skelbta valstybės monopolija; jai reguliuoti šalyje buvo įsteig- 
tos 22 įstaigos. Japonijos Monopolijos tarnyba nustatė fiksuo- 
tas druskos kainas ir uždraudė ją importuoti. 

Japonijoje druska buvo daugiausia gaminama prie Vidaus 
jūros. Nors sąlygos gaminti druską čia anaiptol ne idealios, vis 
dėlto jos buvo laikomos geriausiomis Japonijoje, nes čia jūra 
tarp dviejų salų, o klimatas palyginti šiltas. Didžioji dalis šio 
regiono, nuo Osakos iki Hirosimos, buvo nuniokota per Ant- 
rąjį pasaulinį karą, bet XX a. 6 dešimtmetyje druskos garyk- 
los atkurtos. Industrializuota Japonija, kaip ir anksčiau, pati 
apsirūpina valgomąja druska, reikalinga maisto produktams 
gaminti: rauginti daržoves, sūdyti žuvį, gaminti sojų padažą ir 

misą - japonišką sojų pastą, kuri, kaip ir jo tėvynėje Kinijoje, 
gaminama iš druskoje fermentuotų sojų pupų. 

Tradiciškai, nors šiandien vis rečiau, baigdami valgyti ja- 
ponai užsiskanauja raugintomis daržovėmis, o šalies šiaurėje 
jos patiekiamos su popietės arbata. Japonų namuose beveik 
visada tvyrojo raugintų daržovių kvapas, ir tai viena iš priežas- 
čių, dėl kurių dauguma japonų dabar jas mieliau perka, užuot 
rauginę patys. Labiausiai jie mėgsta raugintus baklažanus, ki- 
ninius kopūstus, ridikėlių ir garstyčių lapus, kuriuos valgo su 
ryžiais. Daikonas, šaknis, kuri kažkodėl vadinama arba japo- 
niniu ridiku arba kiniška rope, yra pagrindinis budistų vie- 
nuolių maistas, kurį jie raugina pakaitomis klodami druskos 
ir ryžių sėlenų sluoksniais. 

Dane'ui taip pat buvo pranešta, kad kinai „naudoja daug 
druskos mirkyti ir konservuoti daržovėms, sūdyti žuviai ir 
konservuoti mėsai“. Kaip tik šiems tikslams kinai ir japonai 
suvartodavo didžiąją dalį druskos. 


Tuo metu, kai Dane'as atvyko į Kiniją, kinai, kaip ir per visą 
savo istoriją, daugiausia naudojo jūros druską, kurią garinda- 
vo tvenkiniuose, pumpuodami vandenį vėjo malūnais. Tačiau, 
kaip pareiškė Daneas, „geriausia druska Kinijoje yra ta, kuri 
gaminama iš Sičuano sūrymo šulinių“. Sičuane buvo pagami- 
nama apie penktadalis Kinijos druskos. 

Dane'as atvyko į Kiniją Sičuano druskos aukso amžiaus, 
prasidėjusio XVIII a., pabaigoje. Toje vietovėje, kurioje buvo 
daugiausia sūrymo šulinių, ilgainiui išaugo Dzigongo miestas. 

1850-1877 m. Dzigonge buvo 1 700 druskos prekiautojų ir 
20 proc. druskos gamybos valdė keturios šeimos - jos sukau- 
pė pasakiškus turtus. 

Dzigongas užaugo prie Fusi upės vingio. Šiuo grakščiai 
išlinkusiu Jangdzės intaku plaukiojo daugybė negilių plokš- 
čiadugnių irklinių valčių, kurios gabeno druską į įvairiausius 
vidurio Kinijos kraštus. 

Jangdzė, 3 700 mylių [5 954 km] vandens kelias, einantis 
nuo Tibeto kalnų iki Šanchajaus uosto, trečia ilgiausia upė 
pasaulyje, dalija Kiniją į šiaurę ir pietus, bet šalies transporto 
infrastruktūra iki komunistų pergalės 1949 m. buvo taip men- 
kai išplėtota, kad nebuvo nė vieno tilto per ją. Jangdzė buvo 
pagrindinė Kinijos transporto arterija, o jos intakai - vienin- 
teliai keliai, jungę šiaurės ir pietų Kiniją. 

XVII ir XVIII a. druskos prekiautojai nuolat keliaudavo į 
mažą provincialų Dzigongo miestą. 1736 m. Šaansi provinci- 
jos pirkliai pradėjo statyti Dzigonge gildijos rūmus apsistoti 
į miestą atvykusiems saviškiams druskos prekybininkams; 
statybos darbai truko šešiolika metų. Šių rūmų stogų kraštus, 
kylančius aukštyn kaip sparnai, puošė akmeniniai drakonai, 
kurie, atrodė, tuoj nušoks žemyn. Vidiniai kiemai buvo ap- 
supti raudonai dažytų kolonų - ne įprastų medinių, o akme- 
ninių. 

Raudona spalva Kinijoje buvo populiari nuo senų senovės, 
kai komunistų su jų raudona žvaigžde ir vėliava dar nė kvapo 
nebuvo. Ji buvo laikoma laimės simboliu ir nuotakos per ves- 
tuves vilkėdavo raudonos spalvos drabužiais. Taigi druskos 
prekiautojai pastatė raudonus rūmus su paauksuotais raiži- 
niais, vaizduojančiais daoistų legendų temas. Gildijos rūmai, 
kaip daugelis namų to meto Kinijoje, buvo pastatyti visiškai 

nenaudojant vinių. Rūmuose pritaikyti šalies šiaurės ir pietų 
architektūrai būdingi elementai - keturkampis vidinis kiemas 
ir kylantys į viršų stogo kampai. Kai balkone buvo rengiamas 
vietinės kinų operos vaidinimas, iškilūs žiūrovai žiūrėdavo jį 
sėdėdami vidiniame kieme, apželdintame aukštais medžiais ir 
elegantiškais nykštukiniais bonsais. 

Pavydėdami atvykėliams prekiautojams prašmatnių gildi- 
jos rūmų, vietos druskos prekiautojai Dzigonge pastatė savo 
rūmus su raudonomis kolonomis ir stogu užlenktais kraštais, 
šventyklą ant aukšto kranto su vaizdu į Fusi upę, iš kurios jie 
galėjo stebėti plokščiadugnių valčių, gabenančių druskos kro- 
vinius į Jangdzę, gausybę. 

Sūrymo gavybos iš šulinių technologija, kuri viduramžiais 
buvo pažangiausia pasaulyje, nepaliaujamai tobulėjo. Ji buvo 
patobulinta pradėjus naudoti keturių jaučių kinkinį — pririšti 
prie stulpo jaučiai eidami ratu įtempdavo ir atlaisvindavo tvir- 
tą virvę, supintą iš bambuko lapų. Ši sistema buvo įrengta ant 
didžiulių akmeninių plokščių; virvė apvyniota aplink didelį 
ratą, kuris buvo kaip skriemulys, ir strėlinio krano viršūnę — 
šis kranas nuleisdavo ir keldavo bambukinį vamzdį, kuriuo 
į paviršių buvo keliamas sūrymas. Kuo ilgesnis buvo vamz- 
dis, tuo aukštesnis turėjo būti medinis strėlinis kranas, kuris jį 
kilnojo. 

Sūrymas buvo vamzdžiais tiekiamas į dujomis kaitinamus 
kaistuvus garykloje. Pripildžius kaistuvus, į sūrymą buvo įpi- 
lamas samtis maltų geltonų sojų pupų ir vandens. Po maždaug 
dešimties minučių paviršiuje prisirinkdavo geltonų putų, ir 
garyklos darbininkai jas nugriebdavo - šis būdas išvalyti iš 
druskos priemaišas buvo daug paprastesnis negu visi išras- 
ti europiečių. Pavirinus sūrymą penkias ar šešias valandas jis 


405 


virsdavo grynais druskos kristalais; jie buvo suberiami į stati- 
nę ir paliekami sukietėti. 

1835 m. Dzigonge gręžiant naują šulinį, vadinamą Šen 
Hai, 2 700 pėdų [822 m] gylyje pasiektas gamtinių dujų tel- 
kinys. 2 970 pėdų [905 m] gylyje pasiektas natūralus sūry- 
mas, bet nuspręsta gręžti dar giliau; galiausiai buvo pasiektas 
3 300 pėdų [1 005 m] gylis, ir Šen Hai šulinys tapo giliausiu 
pasaulyje. Po 24 metų vienas amerikietis buvo džiaugsmingai 
šlovinamas už tai, kad pragręžė 69,5 pėdos [21 m] gylio šulinį 
Taitusvilyje Pensilvanijoje. 

Kinai naudojo jaučius iškelti sūrymui beveik iki Daneo at- 
vykimo - tik 1902 m. juos pakeitė anglimis kūrenami garo va- 
rikliai. XIX a. Dzigonge raguotų galvijų banda paprastai siekė 
apie 100 000 galvų. Skirtingai nuo daugumos Kinijos vieto- 
vių, jautieną Dzigonge, nors ir labai kietą, valgė net darbinin- 
kai. Druskos garyklų darbininkai savo darbo vietose virdavo 
kietą senų jaučių mėsą, kol ji suminkštėdavo, ir pagardindavo 
populiariausiu Sičuano užkulu - mala. 

Ma yra išskirtinis Sičuano aštraus skonio prieskonis, ga- 
minamas iš laukinių pipirų grūdelių, vadinamų huadziao, - jo 
skonis primena juodųjų pipirų, kmynų ir gvazdikėlių mišinį, 
bet yra toks aštrus, kad nuo per didelio jo kiekio nutirpsta 
burna. Sičuane auga dviejų rūšių huadziao - raudono molio 
spalvos ir aromatingesni rudi. La reiškia „aštrus prieskonis“ 
ir yra gaminamas iš mažų aštrių raudonųjų paprikų. Šių kom- 
ponentų derinys mala yra užkulas, lemiantis Sičuano maisto 
skonį. 

Kitas ypatingas Dzigongo druskos garintojų patiekalas 
buvo huobiandzi, gaminamas iš kietos jaučio, visą gyveni- 
mą dirbusio prie sūrymo šulinio, kulšies. Lėtai sukdami mė- 

sos gabalą, darbininkai supjaustydavo jį plonomis it popie- 
rius juostelėmis. Kai kurių juostelių ilgis siekdavo du jardus 
[1,8 m]. Džangas Dziansinas, maisto bendrovės Sichuan Zi- 
gong Tongxin Food Corporation filialo Dzigonge generalinis 
direktorius, kur huobiandzi gaminamas ir šiandien, skundėsi, 
kad sunku gauti tokią kietą kulšį kaip senų darbinių jaučių, 
bet kai kurių ūkių galvijų, dėl senatvės nebetinkamų dirbti, 
mėsa yra pakankamai kieta. 

Tokios mėsos juostos buvo pagardinamos sojų padažu ir 
druska, paskui džiovinamos atvirame ore ir kepamos ant ne- 
didelės ugnies, kurstomos jaučio mėšlu. Šiandien joms kepti 
naudojama dujinė viryklė, bet vietos gyventojai sako, kad ant 
jaučio mėšlu kūrenamos ugnies keptas huobiandzi turi „ypa- 
tingą aromatą“. Patiekalas valgomas apšlakstytas augaliniu 
aliejumi su aštriais pipirais. 

O turtingi druskos prekiautojai rinkosi egzotiškesnius pa- 
tiekalus. Kuo keistesnės patiekalo dedamosios ir paslaptinges- 
nis gaminimo būdas, tuo labiau jis vertinamas Kinijoje. Ypač 
mėgstamas Dzigongo druskos prekiautojų patiekalas buvo 
„mirkytos varlės“. Į didelį stiklainį su sūrymu buvo įmetama 
keletas medgalių, o paskui - keletas gyvų varlių. Stiklainis bū- 
davo uždengiamas ir užsandarinamas. Bandydamos išsigel- 
bėti, varlės užsilipdavo ant medgalių. Kai po šešių mėnesių 
stiklainis būdavo atidaromas, varlės, užsilipusios ant medga- 
lių, būdavo negyvos, išdžiūvusios ir užsisūdžiusios. Tada jos 
būdavo troškinamos. 

Druskos prekiautojai taip pat mėgo skrudintus varlių 
skrandžius. Deja, vienu varlės skrandžiu, kad ir koks skanus 
būtų, pasisotinti neįmanoma. Dzigonge pasakojama, kad vie- 
nai šio patiekalo porcijai virėjai nugalabindavo 1 000 varlių. 

Kinai nesiliovė smūginio gręžimo Dzigonge net tada, kai Ame- 
rikos naftos gavybos pramonė sukūrė daug greitesnius būdus. 
Nors jų vietinis gręžimo būdas buvo lėtas, jis leisdavo pasiekti 
gylį, stulbinamą net naftos amžiuje. XX a. 3 dešimtmetyje kinai 
išgręžė 4 125 pėdų [1 257 m] šulinį, o 1966 m. Šen Hai šuli- 
nys, 1835 m. rekordininkas, buvo pagilintas net iki 4400 pėdų 
[1341 m] - keturių penktadalių mylios. 

Kinų hieroglifas dzing, reiškiantis „gerai“, vaizduoja Dzi- 
gongo strėlinį kraną. Aukšti strėliniai kranai — pilki, suskirdę 
medžio kamienai, surišti viršuje ir apraizgyti bambuko lapų 
virvėmis - išmargino Dzigongo peizažą taip, kaip naftos grę- 
žiniai naftos gavybos miestuose. 

1892 m. Sičuano druskos gamintojai atrado akmens 
druskos telkinį, kuris maitina gruntinį vandenį Dzigongo že- 
mės gelmėse. Šiandien Dzigonge iškasama daugiau akmens 
druskos, negu išgarinama iš sūrymo. Bet pirmaisiais XX a. 
dešimtmečiais Dzigonge dar veikė 300-400 sūrymo šu- 
linių. 

Senovinė Sičuano druskos pramonė pradėjo nykti vėlai, 
1943 m., kai Sičuane pirmą kartą buvo išgręžtas šulinys nau- 
dojant spiralinį grąžtą. Tačiau naujasis gręžimo būdas įsiga- 
lėjo tik po dvidešimties metų. 1960 m. Dzigongas tebebuvo 
atsilikęs provincialus miestas, o trečdalis milijono jo žmonių 
gyveno apsupti viduramžiškų strėlinių kranų sūrymui išgau- 
ti. Tais metais buvo baigtas gręžti paskutinis šulinys Sičuane 
naudojant smūginio gręžimo technologiją. Netrukus Sičuano 
druskos gamintojai ne tik pradėjo kasti akmens druską šiuo- 
laikiniais spiraliniais grąžtais, bet ir ėmė garinti sūrymą va- 

kuuminiais garintuvais ir gaminti šiuolaikinę baltą druską iš 
vienodo dydžio kristalų. 

Būtent XX a. 7 dešimtmetyje Dzigonge atsirado pirmo- 
sios „modernios“ viešojo transporto priemonės. Sūrymo ga- 
rinimo apimčiai mažėjant, Sičuano inžinieriai surado naują 
šuliniuose esančių gamtinių dujų panaudojimo būdą. Buvo 
pagaminti autobusai su milžiniškomis pilkomis pūslėmis ant 
stogų, pripildytomis vietinių gamtinių dujų. Jie išvažiuoda- 
vo savo maršrutais su didžiulėmis stačiakampėmis pūslėmis 
ant stogo, beveik tokio pat dydžio kaip autobusai. Autobu- 
sams sukant šios didelės pūslės siūbavo ir virpėjo kaip želė, 
bet ilgainiui, sunaudojus dujas, subliūkšdavo ir kabodavo nuo 
stogo kaip pilkas krepšys. Vietos gyventojai vadina tokius au- 
tobusus da či bao - „dideliu dujų krepšiu“. Jiems dažnai reikia 
pasipildyti dujų atsargų. Šiandien, Dzigongo gyventojų skai- 
čiui patrigubėjus, šie seni autobusai laikomi gėdingai neeste- 
tiškais, jie kursuoja tik atkampių kaimų maršrutais. 


Dzigongas dabar yra didelis miestas, turintis milijoną gyven- 
tojų, jeigu skaičiuosime ir gyvenančius priemiesčiuose. Iš dau- 
gelio jo šulinių liko tik duobės akmenimis grįstais kraštais. Tik 
keletas strėlinių kranų liko stirksoti ant kalvų jo apylinkėse, 
nors paskutiniame XX a. dešimtmetyje jų dar buvo nemažai, 
ir kai kurie nugriauti tik 1998 m. Mokslininkai donkichotiškai 
kovoja už jų išsaugojimą, bet šių laikų Kinijoje, pakvaišusioje 
dėl modernizacijos, laikai paminklosaugai nepalankūs. 1993 m. 


buvo nugriauti du dvyniai strėliniai kranai, Dzigongo simbo- 

lis, vienas 290 [88 m], o kitas - 284 pėdų [86 m] aukščio. Jie 
buvo pavojingai aptriušę, o vyriausybė neskyrė pinigų jiems 
remontuoti. „Jie nesupranta jų vertės, juk tokių kranų yra tik 
Dzigonge“, - sako Dzigongo istorikas Song Liangsi. 

Šen Hai šulinio įrenginiai iš medžio kamienų ir akme- 
nų, nors seni ir aptriušę, vis dar veikia. Kaip ir prie daugelio 
kitų šulinių, kurie kadaise pumpavo sūrymą Dzigonge, prie 
jo priekinių vartų įrengtas simbolinis dviejų pėdų [0,6 m] 
aukštumo slenkstis - kad neapleistų sėkmė. Prie šulinio pluša 
dešimt darbininkų, kurie, dirbdami pamainomis, užtikrina, 
kad sūrymo gavyba nenutrūktų kiaurą parą. Kabelis kelioms 
minutėms lėtai nusileidžia į žemę, paskui pasirodo keldamas 
ilgą, šlapią bambukinį vamzdį; darbininkas užtraukia jį virš 
kubilo, baksteli odinį vožtuvą vamzdžio apačioje ir iš vamz- 
džio išteka keletas kibirų sūrymo. Sūrymas vis dar garinamas 
kaistuvuose, kaitinamuose dujomis. 1835 m., kai šulinys buvo 
išgręžtas, jame buvo apie 8 500 m° dujų. 2000 m., operatorių 
manymu, jame dar buvo likę 1 000 m’. 

Šaansi gildijos rūmai atliko savo pirminę funkciją, kol 
buvo nuverstas paskutinis imperatorius. Paskui jie tapo Kini- 
jos nacionalistų judėjimo, vadovaujamo Čiang Kaišeko, vieti- 
niu štabu. Kai į valdžią atėjo komunistai, iš Sičuano kilęs Deng 
Siaopingas, kuris tapo Kinijos komunistų partijos generaliniu 
sekretoriumi, nusprendė paversti juos druskos muziejumi. 

Šiandien Dzigonge dar yra senovinių kiniškų namų tru- 
pančiomis čerpėmis dengtais stogais ir pietietišku stiliumi 
pakeltais kraštais, bet dauguma jų prastos būklės ir tikriausiai 
bus nugriauti. Nauji pastatai atrodo kaip menkavertės miesto 
daugiaaukštės architektūros parodijos. Kaip ir Pekine, istori- 
niai paminklai buvo nugriauti siekiant atlaisvinti vietą pasta- 

tams, kurie niekada nebus užbaigti, nes juos stačiusios bend- 
rovės bankrutavo, palikusios stovėti betono ir geležies strypų 
griaučius. Bet gildijos rūmai yra saugomi kaip nacionalinis 
paminklas. 

Tačiau vietos gyventojams labiau rūpi ne gildijos rūmai, 
o nedidelis kiekis druskos, dar gaminamos iš Šen Hai šuli- 
nio sūrymo. Jie vadina ją plokščių kaistuvų druska ir mano, 
kad ji geriau tinka konservavimui negu pramoninė druska, 
gaminama vakuumo garintuvais. Paocai ir džacai gamintojai 
nori konservuoti daržoves plokščiuose kaistuvuose išgarinta 
druska. Ji parduodama Dzigongo turguje, bet už miesto ribų 
šios vidutinio dydžio kristalų, neapdorotos druskos rasti sun- 
ku. Džangas Dziansinas iš bendrovės Sichuan Zigong Tongxin 
Food Corporation irgi mieliau naudoja plokščių kaistuvų drus- 
ką gaminti huobiandzi ir kitiems produktams, kaip larou, tra- 
dicinę Sičuano konservuotą kiaulieną. Jis pateikia tokį larou 
receptą: 


Supjaustykite kiaulieną bet kokio dydžio gabalais. Už- 
berkite juos druska ir prieskoniais, tarp jų huadziao, ir 
palikite savaitei. Paskui nuplaukite druską, pakabinkite 
keturių pėdų [1,2 m] aukštyje virš rusenančių medžio 
anglių ir rūkykite dvi dienas. Užmeskite ant anglių 
žemės riešutų lukštų ir cukranendrių nuopjovų. Gamin- 
dami šį patiekalą namie žmonės deda ant anglių kipariso 
šakelių. 


Bet Džangui Dziansinui sunku rasti druskos, kurią jis nori 
vartoti. „Vakuuminė druska pernelyg smulki, be to, į ją pri- 


dedama cheminių medžiagų, kurių aš nemėgstu“, - sako jis. 

Cheminė medžiaga, apie kurią jis kalba, yra jodas; jo skonis, 
pasak Džango Dziansino, „gadina mūsų produktą. 


Sičuano provincijos plotas toks pat, kaip Prancūzijos, o gy- 
ventojų skaičius - dukart didesnis. XX a. viduryje, kai Kinijos 
gyventojų ėmė daugėti neregėtai sparčiai, jų skaičius Sičuane 
pasiekė 100 milijonų, ir dauguma buvo susispietę rytinėje pro- 
vincijos dalyje. Vakarinė jos dalis yra dykuma, besidriekianti iki 
Tibeto. Sičuanas taip pat turi bambukų kalnų mišką, kuriame 
gyvena vienintelė likusi žemėje laukinių pandų populiacija. 
Bet didžiojoje provincijos dalyje klimatas subtropinis, kaip 
Pietų Amerikoje. 

Sičuano peizažą formuoja Li Bingo (III a. pr. Kr. valdyto- 
jo) sumaniai valdantys įpėdiniai, jie upių vandenį užtvanko- 
mis ir šliuzais nukreipia į sodriai žalius ryžių laukus, tamsaus 
dirvožemio daržus, kiparisų giraites ir bambuko miškelius. 
Dirvožemio erozija čia retas reiškinys, o nenaudojami žemės 
plotai — dar retesnis. Žemės ūkis provincijoje išvystytas, ta- 
čiau ūkininkai gyvena vargingai. Jie gamina daug maisto, bet 
jų kaimuose palei negrįstus takus tarp ryžių laukų gyvena per 
daug žmonių. Jie gyvena yrančiuose, iš purvo ir šiaudų drėb- 
tuose namuose — kai kurie vis dar papuošti didžiuliais Mao 
plakatais. 

Vaikams iki mokyklos tenka sukarti pėsčiomis keletą my- 
lių palei užtvankas tarp ryžių laukų ir per žalius kalnus. Mo- 
terys su ryškių spalvų skėčiais neša vaikus ant nugarų pinto- 
se sėdynėse, kurios daromos tik Sičuane. Kaip ir Marko Polo 

laikais, Sičuano kaime dažnai pamatysi daugiau kaip septynių 
pėdų [2 m) ilgio lakštinius, tarsi skalbinius iškabintus džiūti 
ant virvės. 

Nors dauguma didelių strėlinių kranų buvo nugriauti, ke- 
letas mažų sūrymo šulinių liko. Vienas iš jų - Dajine, į vakarus 
nuo Sičuano sostinės Čengdu - yra tiesiog telefono stulpo 
aukščio žardas. Čia šulinys tik 1 000 pėdų [304 m] gylio, pa- 
gal kinų standartus visai negilus, todėl jo sūrymas silpnas - 
druskos koncentracija jame siekia tik 10 proc. Kinai ir išmoko 
giliai gręžti kaip tik stengdamiesi pasiekti labiau koncentruo- 
tą sūrymą. 

Apsitrynusia mėlyna Mao stiliaus palaidine vilkintis ūki- 
ninkas, kuris augina grūdus, daržoves ir batatus, pasakė, kad 
septintajame dešimtmetyje didžiausią pelną teikė druska. Pa- 
klaustas, kas padarė tą šulinį, jis gūžtelėjo pečiais ir atsakė: 
„Galai žino, jis čia buvo visada“ 

XX amžiaus 6 ir 7 dešimtmetyje mėlynos palaidinės ir prie 
jų derančios kelnės bei kepurės buvo vieninteliai drabužiai, 
kurių buvo galima nusipirkti Kinijoje, ir daugelis kaimo gy- 
ventojų juos tebenešioja. Jie saugo juos ne dėl politinių įsitiki- 
nimų, o tik todėl, kad neįperka naujų drabužių. Prie palaidinės 
derančias kelnes dabar jau retai pamatysi. Kelnės nusidėvi, o 
gerą palaidinę galima nešioti visą amžių. 

Greta Dajino šulinio žardo stovi akmeninė taburetė. Ant 
jos sėdėdavo valstietis ir kojomis mindavo bambukinio rato, 
kuris leisdavo bambukinį vamzdį į 1 000 pėdų gręžinį, peda- 
lus. Sūrymas būdavo pilamas į kubilą, virš kurio stovėjo daug 
didesnis, apie 10 pėdų [3 m], skersmens bambukinis ratas; 
aplink ratą buvo pritaisytas apvadas su bambukiniais kauše- 
liais. Šį ratą - panašų kaip viduramžių Salsomadžorėje, tik 

paprastesnės konstrukcijos - sukdavo jame einantis žmogus. 
Rato kaušeliai semdavo sūrymą ir išpildavo jį ant nudžiūvusių 
šakų sienos. Varvėdamas šakomis sūrymas, garinamas vėjo 
ir saulės, tapdavo labiau koncentruotas. Šakomis nulašėjęs į 
kubilą apačioje sūrymas jau būdavo tinkamas virinti. Kadangi 
šiame šulinyje gamtinių dujų nebuvo, kurui būdavo naudoja- 
mos anglys, kurių šioje vietovėje gausu. 

1998 m. vyriausybinė druskos korporacija užbetonavo šį 
šulinį, kaip ir daugelį kitų regione, pareiškusi, kad iš jo sūry- 
mo gaminama druska neatitinka standartų ir prekiauti ja ne- 
teisėta. 

„Bet juk jame dar yra sūrymo“, - bandė prieštarauti ūki- 
ninkas, tačiau bergždžiai. 

Žiūrint pagal Kinijos istorinius standartus, dabar drus- 
kos gamintojai nebėra griežtai kontroliuojami. Valstybė ap- 
mokestina parduotą, o ne pagamintą druską, ir šis mokestis 
jau nėra pagrindinis jos pajamų šaltinis. Tačiau reikalavimas 
joduoti druską, dėl kurio ir buvo uždarytas Dajino šulinys, 
paprastai vertinamas kaip nauja valdžios atliekamos druskos 
kontrolės forma. 

Pasaulinė Sveikatos Organizacija ir UNICEF ragina drus- 
kos gamintojus joduoti druską, siekiant užkirsti kelią gūžiui, 
skydliaukės padidėjimui. Kadangi druską vartoja visi, ji yra 
ideali jodo gavimo priemonė. Šios tarptautinės organizacijos 
tvirtina, kad jodo stoka kelia pavojų milijardo žmonių sveika- 
tai visame pasaulyje. Be skydliaukės didėjimo, dėl jodo stokos 
kyla nervingumas, silpsta raumenys ir sutrinka širdies veikla. 
Jodo stoka taip pat gali sukelti vaikų protinį neįgalumą. 

Jodas buvo naudojamas gydyti gūžį daug anksčiau negu jį 
imta vadinti jodu. Mokslininkai, tarp jų Humphry Davy, nuo 

seno manė, kad jodas padeda išgyti šią ligą, bet tik 1819 m. 
Jeanas-Baptisteas Dumas, prancūzų chemikas ir vienos iš pir- 
mųjų pramonės mokyklų Prancūzijoje įkūrėjas, įrodė, kad na- 
tūraliose pintyse, kurios paprastai naudojamos gydyti gūžiui, 
yra jodo. 

Tačiau Kinija ir šiuo atžvilgiu daugeliu šimtmečių aplenkė 
Vakarus. IV a. kinų gydytojas Ko Hungas skirdavo alkoholinį 
jūros dumblių ekstraktą gūžiui gydyti. Daugelyje jūros dumb- 
lių gausu jodo, ir kaip tik todėl japonai, kurie ne tik valgo daug 
jūros dumblių, bet ir tręšia jais pasėlius, šia liga serga palyginti 
retai. Kinijoje, kaip ir daugumoje Azijos šalių, pakrantės re- 
gionų gyventojai gūžiu serga retai, bet kalnuotose žemyninė- 
se provincijose, tarp jų Sičuane, ši liga plačiai paplitusi. 

Amerikiečių druska paprastai yra joduota. Britanijoje, kur 
gūžys vargina nedaug žmonių, druska nejoduojama, o Pran- 
cūzijoje kartais joduojama, bet ne visada. Žmonės, kuriuos 
kamuoja gūžys, joduotą druską labai vertina. Mianmare, bu- 
vusioje Birmoje, druską reikalaujama joduoti, bet gentys, gy- 
venančios tolimuose kalnuose, negali gauti joduotos druskos ir 
vietoj jos perka neteisėtai atgabentą iš Kinijos. Mainais už kinų 
druską, tikėdamiesi, kad ji padės gydyti gūžį, jie siūlo retus, 
nykstančius gyvūnus ir augalus. Kinai vertina šiuos gyvūnus 
kaip liaudies medicinos priemones. Jie mano, kad ožkaragio, į 
antilopę panašaus gyvūno, liežuvis išgydo galvos skausmus, o 
vikrių, panašių į ožius goralų kanopų milteliai - skaudamus są- 
narius. Reti himalajiniai lokiai medžiojami dėl tulžies pūslės, 
kuri naudojama gydyti kepenų ir skrandžio ligas. Ši pasienio 
prekyba ypač tragiška dėl to, kad didžioji dalis neteisėtai par- 
duodamos kiniškos druskos iš tikrųjų nėra joduota ir nepade- 
da Mianmaro gyventojams apsisaugoti nuo gūžio. 

Joduota druska prieštaringai vertinama besivystančiose 
šalyse, kuriose žmonės nuo seno piktinosi vyriausybės drus- 
kos kontrole. 1998 m. Indijoje, spaudžiant pasaulio medikų 
bendruomenei, uždrausta prekiauti nejoduota druska, pase- 
kus Kinijos, priėmusios tokį sprendimą 1995 m., pavyzdžiu. 
Abiejose šalyse šį sprendimą sveikino medicinos įstaigos, gy- 
dytojai ir mokslininkai, bet smulkiems, nepriklausomiems 
druskos gamintojams jis labai nepatiko. 

Kinijai tapus modernia valstybe, jos druska irgi tapo mo- 
derni - vienodo dydžio kristalų ir joduota. Ir, kaip kitos mo- 
dernios tautos, kinai ėmė ilgėtis druskos, kuri yra šiek tiek 
nestandartiška ir nevisiškai gryna. Priemaišos druskoje yra 
gamybos liekanos, ir daugelis vartotojų teikia pirmenybę 
joms, o ne cheminėms medžiagoms, kurių dabar dedama į 
druską. Joduota druska prieštaringai vertinama iš dalies kaip 
tik dėl nepasitikėjimo cheminiais priedais, kurie paplito fak- 
tiškai visose kultūrose. Dauguma žydų rabinų teigia, kad ko- 
šeriniam maistui gaminti per žydų Velykas reikia naudoti ne- 
joduotą druską. 

Sičuane skeptiški vartotojai teigia, kad jodas suteikia drus- 
kai specifinį skonį. O smulkūs gamintojai taip pat įtaria, kad 
draudimas prekiauti nejoduota druska yra valdžios sąmoks- 
las, kuriuo ji siekia išstumti juos iš verslo ir vėl užtikrinti vals- 
tybinių druskos bendrovių monopoliją. Valstiečių šeimos, to- 
kios kaip uždaryto šulinio Dajino kaime su minamu sūrymo 
iškėlimo mechanizmu, neturi žinių ir pinigų gaminti atitin- 
kančią vyriausybės standartus joduotą druską. 

2000 m. rugsėjį Indijos vyriausybė, spaudžiama indų na- 
cionalistų ir Gandhi sekėjų, kurie prisiminė jo žodžius, kad 
kiekvienas indas turi teisę gaminti druską, atšaukė savo drau- 

dimą prekiauti nejoduota druska. Bet Kinijos valdžia nuta- 
rė palikti draudimą galioti. Li Fude iš vyriausybinės druskos 
agentūros Sičuano provincijoje General Sichuan Salt Compa- 
ny pasakė: „Taip nusprendė pats premjeras.“ Jis pasakė tai tarsi 
senovės valdininkas, kalbėdamas apie imperatorių. 


XXIV SKYRIUS 
MA, LA IR MAO 


Kma NESKUBĖJO IŠSISKIRTI ne tik su savo impera- 
toriais, bet ir su daugeliu senovės tradicijų. Viena iš tokių 
senovinių tradicijų šiuolaikinėje Kinijoje yra požiūris į maistą — 
druską, užkulus ir valgio gaminimą. Dabar vakariečių požiūris 
į maistą visiškai kitoks negu kinų, bet prieš Renesansą jis buvo 
gana panašus. Kinų ir vakariečių maistas šiandien skiriasi daug 
labiau negu prieš tūkstantį metų. 

Kinai, regis, pasiruošę valgyti bet kur ir bet kada. Miesto 
gatvėse ir kaimų keliuose gausu maisto kioskų. Sibiro gele- 
žinkelio traukiniuose, vykstančiuose maršrutu Maskva-Peki- 
nas, virintuvais, esančiais vagono gale, kuriuos rusai naudoja 
užsivirinti arbatai, kinai gaminasi visus valgius. Grūsdamiesi 
tamsiame, panašiame į drabužinę kambarėlyje jie pjausto dar- 
žoves ir barsto prieskonius. Kinai ne tik dažnai gamina maistą 
ir valgo, bet ir daug kalba apie savo maisto reikšmę. Kartais 
atrodo, kad jie tiesiog pakvaišę dėl maisto, o jų kultūra kiaurai 
persmelkta epikūrizmo. 

Šiuolaikinis kinų romanistas Lu Venfu rašo: 

Žodis gurmanas malonus ausiai, o ir parašytas atrodo pa- 
traukliai. Tačiau paaiškinus jį paprasta kasdiene kalba jau 
neatrodo toks patrauklus: gurmanas yra žmogus, kuriam 
svarbiausia yra maistas. 


Lu Venfu, Gurmanas, 1979 


Kinijoje geriausiu paprastai laikomas pietinės šalies da- 
lies, ypač Kantono, maistas. Bet po 1949 m., kai į valdžią atėjo 
Mao Dzedongas iš Hunano ir Deng Siaopingas iš Sičuano, 
tarp valstybės pareigūnų tapo madingas aštrus pietvakarių 
Kinijos maistas - la. „Jeigu nevalgai la, vadinasi, tu ne revoliu- 
cionierius“, - dažnai būdavo sakoma tais laikais. 

1959 m. viename Pekino name su sodu vidiniame kieme 
(jis buvo pastatytas XVII a. imperatoriaus sūnui) buvo įkur- 
tas restoranas politiniam elitui. Kaip ir galima buvo numany- 
ti, jame buvo tiekiamas Sičuano maistas, todėl jis pavadintas 
tiesiog „Sičuano restoranu“. Jame nuolat lankydavosi Džou 
Enlajus, ilgametis ministras pirmininkas, ir Deng Siaopingas. 
Daugelį metų jis garsėjo kaip vienas iš nedaugelio gerų resto- 
ranų komunistiniame Pekine. 

Tų laikų simboliu laikytą restoraną 1996 m. nupirko vie- 
nas Honkongo verslininkas ir senoviniuose pastatuose įsteigė 
privatų klubą; pataikūniškas lankytojų aptarnavimas čia pri- 
minė britų kolonializmo laikus. Honkongą perdavus Kinijai, 
Honkongo verslininkai supirko daug Komunistų partijos re- 
likvijų. Tačiau „Sičuano restoranas“ išliko ir turi Pekine tris 
filialus, tik įsikūrusius ne tokiuose prašmatniuose pastatuose. 
Jo vyriausiasis virėjas Ju Dziaminas yra vietinis gyventojas, 
kuris pradėjo mokytis Sičuano virtuvės 1970 m., būdamas 

devyniolikos. „Mano požiūriu, tai tobuliausia virtuvė, vienin- 
telė, kurioje rasi visus šešis skonius“, - sakė jis. 

Subalansuoti pagrindinius skonius yra svarbiausias kinų 
kulinarijos principas. Šeši Sičuano maisto skonių pavadinimai 
skamba kaip muzikinis šaukinys: ma, la, tian, suan, sian, ku. 
Ma, aštrus huadziao, yra šeštas skonis, būdingas tik Sičuanui, 
nors la, aitri paprika, taip pat tipiška šiam regionui. Kiti sko- 
niai — tian „saldus“, suan „rūgštus“, sian „sūrus“ ir ku „kartus“, 
paplitę visoje Kinijoje. 

Kiekvienas patiekalas turi savo skonį, geriausia - skonių 
kombinaciją, ir mala yra žinomiausia Sičuano kombinacija. 
Sian - sūrus - dažniausias skonis, pagrindinis leitmotyvas. Ki- 
nai įsitikinę, kad jis subalansuoja visus kitus skonius. Mano- 
ma, kad druska išryškina saldumą ir slopina rūgštumą. Seno- 
vės laikais į arbatą Sičuane buvo dedama druskos ir imbiero. 
Sūrumas ir aštrumas — sianla - nepaprastai populiari Sičua- 
no skonių kombinacija, ją įkūnija buteliukuose parduodamas 
sojų padažas su aitriąja paprika. Sianla derinys populiarus vi- 
suose šilto klimato kraštuose —- nuo Luizianos iki Vietnamo, 
kur malti aštrūs pipirai ir druska barstomi ant žaliųjų citrinų, 
greipfrutų ir ananasų, siekiant prislopinti jų rūgštumą. 

Kinijoje maistas gaminamas atsveriant vieną skonių kom- 
binaciją kita. Kulinarai nuo senų senovės bandė sukurti tobu- 
lą skonį maišydami priešybes, panašiai kaip chemikai bandė 
sujungti rūgštį su baze. IV a. pr. Kr. Kinijoje įsivyravęs požiū- 
ris, kad pasaulis yra sudarytas iš dviejų priešybių - in ir jang - 
ilgai buvo taikomas kulinarijoje. Kinai skirsto maistą į šiltąjį ir 
šaltąjį pagal jo savybes, o ne temperatūrą, panašiai kaip euro- 
piečiai skirstė ir derino maistą viduramžiais. Virėjai nesutaria, 
kurie maisto produktai yra karštieji ir kurie šaltieji, bet riebi 

mėsa, aštrūs prieskoniai ir alkoholis paprastai laikomi karš- 
taisiais, o švelnaus skonio daržovės ir vaisiai - paprastai šal- 
taisiais. Vakaruose maistą į karštąjį ir šaltąjį imta skirstyti jau 
Hipokrato laikais, V a. pr. Kr. Graikijoje. Kai kurie mokslinin- 
kai mano, kad taip skirstyti maistas pradėtas Graikijoje ir pa- 
plito Azijoje ir Indijoje. Kiti teigia, kad skirtingose kultūrose 
toks požiūris atsirado nepriklausomai. Kai kurie mokslinin- 
kai mano, kad Šiaurės Amerikos senbuviai gyventojai skirstė 
maistą į karštąjį ir šaltąjį dar prieš atvykstant europiečiams. 
Remdamasi šiuo skirstymu, Bažnyčia nustatė, koks maistas 
tinka per pasninką, o koks — ne. Tačiau ilgainiui Europoje 
maisto skirstymas į karštąjį ir šaltąjį tapo lengvabūdiškų pokš- 
tų motyvu: Grimod de La Reyniėreas maisto produktus, kaip 
ir moteris, skirstė į blondines ir brunetes, ir, kaip ir moterims, 
teikė pirmenybę blondinėms. 

Kinai iki šiol skirsto maisto produktus į karštuosius ir šal- 
tuosius ir mano, kad juos būtina teisingai derinti. Mala skonio 
patiekalus arba patiekalus, kurie labai sūrūs, jie atsveria švel- 
naus skonio patiekalais. Tian, saldžius patiekalus, jie irgi laiko 
gera atsvara mala. Tian šao bai (pažodžiui „saldus baltas troš- 
kinys“) gaminamas iš storų rūkytos kiaulienos šoninės juos- 
tų, sumaišytų su saldžia pupų koše, ir patiekiamas su saldžiais 
ryžiais, apibarstytais cukrumi. Šio troškinio, kaip ir daugelio 
kinų patiekalų, sudėtinių dalių aprašymas skamba labai nepa- 
traukliai, tačiau paragavus tian šao bai paaiškėja, kad jis nuo- 
stabiai skanus, - o burną deginantis mala patiekalas veikia be- 
veik kaip priešnuodis. 

Senovėje Vakaruose saldumynai irgi labai dažnai būdavo 
valgomi kaip atsvaras sūriam ar aštriam maistui. Apicijus re- 
komendavo į persūdytą patiekalą įdėti medaus. Plinijus siūlė 

daryti atvirkščiai: „Druska padeda įveikti pasibjaurėjimą, kurį 
mums sukelia persaldytas maistas. Viduramžiais Katalonijo- 
je sūdytos menkės būdavo patiekiamos su medumi. Platina 
rašė, kad saldumas atsveria la: „Cukrus sušvelnina ir sutram- 
do visus patiekalus su aštriais ir kvapniais prieskoniais: Kaip 
tik todėl Koljūro gyventojai savo aitrų saldų Banyuls vyną 
užkanda sūriais ančiuviais. Bet XVIII a. desertas - žodis kilo 
iš prancūzų kalbos veiksmažodžio, reiškiančio „išvalyti lėkš- 
tes“ — Europoje tapo įmantrių skanumynu, ir ilgainiui saldus 
skonis iš kitų patiekalų buvo pašalintas. 

Kai deserto idėja dar buvo nauja, jo kartais būdavo pa- 
tiekiama kiekvieno valgio pabaigoje, o valgis dažnai būdavo 
patiekalų derinys. Kinijoje valgis ir dabar yra rinkinys įvairių 
patiekalų, kurie dažnai statomi stalo viduryje pusdubeniuose 
ant didelio sukamo disko, kad kiekvienas galėtų lengvai pasi- 
imti, ko nori. Žmonės sėdi aplink stalą su maža lėkšte ar dube- 
nėliu rankose ir valgomosiomis lazdelėmis pasiima šiek tiek 
vieno, paskui kito patiekalo, maišydami juos ir derindami — 
šiek tiek aštraus, paskui truputį saldaus. 

Kinijoje svarbi visų valgių dedamoji yra daržovės. Sičua- 
no virtuvės ypatumas - laukinės kalnų daržovės, ypač grybai, 
taip pat bambukų daigai, kurie valgomi žali, virti arba rauginti. 

Paprastai pirmiausia valgomi įvairūs šalti užkandžiai, pas- 
kui - karšti patiekalai. Paskutinis patiekalas, ypač Sičuane, kur 
iki jo gomurys jau būna smarkiai iškamuotas, - lengva, pa- 
prastai labai švelnaus skonio sriuba. Kartais prieš sriubą val- 
gomi balti ryžiai su labai sūriu paocai. Su kitais valgiais ryžiai 
paprastai nevalgomi. Daug kur žmonės Sičuane ryžių apskri- 
tai nevalgo, nebent vargingiausieji. 

Istorikai neturi vieningos nuomonės, kodėl maistas Kinijoje 
gardinamas arba su druska raugintais produktais, o ne papras- 
čiausiai pabarstomas druska. Mintis išgauti sūrumą tiesiogiai, 
nenaudojant druskos, gimė Azijoje, nors romėnai garum irgi 
valgė panašiu tikslu. Toliau pateikiamas klasikinis Sičuano 
huiguožou receptas yra valgio gaminimo su sūriais priesko- 
niais — šiuo atveju net trimis, - bet tiesiogiai nenaudojant 
druskos, pavyzdys. Recepto autorius yra Huangas Vengenas, 
kulinarijos dėstytojas vienintelėje akredituotoje kulinarijos 
mokykloje Kinijoje, įsikūrusioje Čengdu, Sičuano sostinėje. 


Tikram huiguožou reikia tokių dedamųjų: 

kiaulienos kumpis, česnako laiškai, douban pasta, 
dousi, sojų padažas, cukrus ir mononatrio glutamatas. | 

Virkite kumpį, kol jis beveik išvirs, ataušinkite ir su- 
pjaustykite plonomis riekelėmis statmenai kaului. 

Supjaustykite česnako laiškus. 

Sudėkite mėsos riekeles į katilėlį gaubtu dugnu ir pa- 
maišydami apkepkite, kol jos šiek tiek užsiries. 

Įdėkite douban ir dousi. Kai padažas pasidarys rausvas, 
įpilkite sojų padažo ir įberkite žiupsnelį cukraus ir žiups- 
nelį mononatrio glutamato (tik nepadauginkite). Pačioje 


pabaigoje sudėkite pjaustytus česnako laiškus. 


Daugelis kinų patiekalų gaminami iš kiaulienos. XVIII a. 
prancūzų gamtininkas Georges'as Louis Leclerc as de Buffo- 
nas iškėlė prielaidą, kad musulmonų misionieriams nepavy- 
ko atversti kinų į islamą kaip tik todėl, kad islamas draudžia 

valgyti kiaulieną. Kinai gamina ne tik šviežios kiaulienos pa- 
tiekalus, bet ir nuo seno sūdo kiaulienos šoninę, kumpius ir 
dešras. 1985 m. suskaičiuota, kad Kinijoje auginama 331 mi- 
lijonas kiaulių, daug daugiau negu bet kurioje-kitoje pasaulio 
šalyje. 1929-1933 m. atlikto tyrimo duomenimis, kiauliena 
ir kiaulienos taukai Kinijos kaimo gyventojų racione sudarė 
70 proc. suvartojamų gyvūninės kilmės maisto kalorijų. Šian- 
dien vietoj kiaulienos riebalų kinų virtuvėje dažnai naudoja- 
mas augalinis aliejus, paprastai sezamų, žemės riešutų ir kiti 
augaliniai aliejai - šiuolaikiška ir sveikesnė alternatyva. 

Pasak Huango Vengeno, „neįmanoma pagaminti Sičuano 
maisto be douban. Kai važiavome į Prancūziją, pasiėmiau savo 
douban, nes Prancūzijoje jis netinkamas. Tai buvo šešių savai- 
čių kultūrinių mainų programa kulinarijos mokytojams - ją 
surengė mokykla, esanti netoli Lilio prie Le Tuke Pari Plažo, 
siauriausios Lamašo dalies. Bet kaip buvo galima mokyti ga- 
minti Sičuano patiekalus be reikalingų produktų, pavyzdžiui, 
huadziao? Kiek buvo įmanoma, mes atsivežėme tai, ko mums 
reikėjo: huadziao, douban, dousi, džacai.“ 

Visos šitos nepakeičiamos dalys, išskyrus huadziao, yra 
sūdyti produktai. Džacai yra sūdytos daržovės. Douban yra 
didelių, plokščių, žalių sojų pupelių pasta, kuri džiovinama, 
kol pasidaro kieta ir geltona, o paskui fermentuojama su drus- 
ka ir aitriąja paprika. Dousi yra juoda pasta, gaminama iš fer- 
mentuotų geltonųjų pupų, smarkiai sūdytų, bet be aitriosios 
paprikos. 

Dar viena dedamoji, kurią kinai laiko druskos alternatyva, 
yra mononatrio glutamatas (MSG). Nors jis pats neturi jokio 
skonio, dėl kažkokių iki galo neišsiaiškintų priežasčių MSG 
išryškina maisto produktų skonį, ypač sūrumą. 

Ju Dziaminas, „Sičuano restorano“ atstovas, sakė: „MSG 
skonis kitoks negu druskos, bet jis, kaip ir druska, išryškina 
kitus skonius:“ 

Kinijoje vis dažniau lankantis vakariečiams, daugelį kinų 
virėjų erzina jų išankstinis nusistatymas prieš MSG. Liu Ton- 
gas, kulinarijos dėstytojas Sičuano kulinarijos mokykloje 
Čengdu, sako: „Mononatrio glutamatas — ne chemikalas. Jis 
gaminamas fermentuojant grūdus. Mes kinų virtuvėje jį visa- 
da naudojome“ 

Iš tikrųjų MSG visada naudojo ne kinai, o japonai. Kitaip 
negu dauguma kitų produktų, MSG atkeliavo iš Japonijos į 
Kiniją, o ne atvirkščiai. Tradiciškai japonai natūraliai išgau- 
davo jį iš jūros dumblių, Japonijoje vadinamų kombu, o Vaka- 
ruose — laminaria. MSG pirmą kartą buvo išskirtas cheminiu 
būdu Japonijos laboratorijoje 1908 m. Nuo 6 dešimtmečio ši 
medžiaga buvo gaminama fermentuojant kviečių glitimą. 

Liu Tongas teigia, kad mononatrio glutamatas reikalingas, 
nes kiniškam maistui gaminti tiesiogiai nenaudojama druska. 


Kinai turi daug druskos ir pupų prieskonių, tokių kaip douban 
ir dousi, neatsilieka nuo jų ir japonai. Bet svarbiausias iš jų yra 
senovinis sojų padažas. Kinijos mokyklose vaikai mokomi vi- 
duramžių laikų greitakalbės, kurioje išvardijami septyni pirmo 
būtinumo dalykai, reikalingi kiekvieną dieną: malkos, ryžiai, 
aliejus, druska, sojų padažas, actas ir arbata. 

Kinijoje valstiečiai gamino sojų padažą nuo senų seno- 
vės, bet dabar kaimiškas padažas tampa retenybe. Šiandien 

ir Kinijoje, ir Japonijoje sojų padažas gaminamas fabrikuose. 
Dauguma kinų sako, kad sojų padažo gaminimas yra sudė- 
tingas procesas, ir fabrikuose jis pagaminamas ne prastesnis 
negu anksčiau valstiečių ūkiuose. Tačiau tas, kam teko ragauti 
tiršto valstietiško sojų padao, su tokiu teiginiu nesutiktų. Hu- 
angas Vengenas irgi sako, kad senasis ūkininkų padažas buvo 
nepalyginamai geresnis. Dajino ūkininkai sako, kad jie liovėsi 
gaminti sojų padažą XX a. paskutinio dešimtmečio pradžioje, 
kai dar pumpavo sūrymą kojomis minamais siurbliais. Jų tei- 
gimu, pagaminti sojų padažui reikia labai daug darbo, o fabri- 

Tačiau dėl vieno keisto ekonomikos vingio tradicinis sojų 
padažas vis dar gaminamas Sičuano mieste Ledži. Ledži yra 
provincijos miestas; jo pagrindinėje gatvėje nepamatysi be- 
veik jokių transporto priemonių, išskyrus zujančius mažus 
triračius, kuriais keleivius vežioja rikšos. Vis dėlto dauguma 
senų namų buvo nugriauti ir pakeisti baltomis plytelėmis ap- 
dailintais tipiniais pastatais, paplitusiais visoje Kinijoje. Naktį 
atrodo, tarytum apšiurusių daugiabučių kvartalus būtų užė- 
musi kažkokia triračiais važiuota gauja. 

Ledži fermentuotų produktų korporacija kadaise buvo 
privati įmonė, tačiau 1949 m. atėjus valdžią komunistams, 
kurie, kaip čia sakoma, „išlaisvino“ vietos gyventojus, ji buvo 
nacionalizuota. Valstybinė įmonė toliau pramoniniu būdu 
gamino sojų padažą iki 1999 m., kol kilus privatizavimo va- 
jui valstybė panešė daugiau nebeketinanti jo gaminti Ledži. 
Kadangi niekas nenorėjo pirkti šios įmonės, šimtas jos darbi- 
ninkų, gavę išeitinę išmoką, buvo atleisti. Dešimt jų už gautus 
pinigus nupirko įmonę. Siekdami įgyti apyvartinį kapitalą, jie 
pardavė didelį įmonės pastatą miesto centre ir perkėlė gamy- 

bą į miesto pakraštį, išsinuomoję ant kalvos pastatyto sandė- 
lio patalpas. 

Jie nebeturėjo įrangos ir kapitalo tęsti pramoninei gamy- 
bai, todėl nusprendė gaminti savo sojų padažą taip, kaip jį 
gamino valstiečiai. Įmonės generalinis direktorius Siu Čidi 
sakė: „Turėjome pradėti nuo nulio. Tai yra imti gaminti pada- 
žą senoviniu būdu“ 

Fabrikuose sojų padažas gaminamas iš sutrintų sojų alie- 
jaus gamybos atliekų, o naujoji Ledži įmonė naudoja šviežias 
visas pupeles, kurios yra suminkštinamos garais. Suminkš- 
tintos pupelės paberiamos ant maždaug 4 pėdų [1,2 m] 
skersmens šiaudinių padėklų ir apipilamos raugu. Padėklai 
paliekami ant bambukinių stovų betoniniame sandėlyje trim 
dienoms, kol ant jų paviršiaus susidaro pelėsiai. Susidarius 
pelėsiams fabrikuose fermentacijos procesas pagreitinamas 
delsiant dėti druskos ir laikant pupeles įkaitintuose aruo- 
duose. Bet Ledži supelijusios pupelės sumaišomos su vande- 
niu ir druska ir laikomos didelėse, 3 pėdų [0,9 m] gylio, puo- 
dynėse. Sudėtos į šias puodynes pupelės išnešamos į lauką ir 
paliekamos fermentuotis šešis mėnesius ar ilgiau, priklauso- 
mai nuo oro sąlygų. Kai lyja, jos uždengiamos kūgio formos 
dangčiais iš susiūtų palmių lapų. Kai galiausiai pupelių pasta 
ima atrodyti kaip purvas, į ją įpilama vandens ir minkšta tyrė 
lėtai filtruojama per vamzdžius. Paskui padažas sterilizuoja- 
mas garais. 

Kai kurie padažai yra tamsesni, kai kurie šviesesni, kai ku- 
rie tirštesni, kiti skystesni. Geriausias Ledži padažas yra ne 
pernelyg tirštas, bet juodas, sudėtingo skonio, šiek tiek pri- 
menančio karamelės. Padažų skirtumus lemia fermentacijos 
laikas ir jai pasibaigus įpilamo vandens kiekis. 

Ledži įmonės sojų padažas vis dar parduodamas senama- 
diškai: darbininkai samčiais semia padažą iš puodynių ir pila 
į pirkėjų atsineštus butelius. Taip pat jis pardavinėjamas ir pa- 
kuotėse su užrašu Vo Bo - taip vadinasi vietinis tiltas. Vienoje 
drėgnos mažos įmonės patalpoje stovi spindinti nauja maši- 
na, vienintelis ryškus naujas daiktas įmonėje. Saujelė žmonių, 
naujosios Kinijos verslininkai, kurie yra ir įmonės darbinin- 
kai, ir savininkai (kai kurie vilki kostiumais ir ryši kaklaraiš- 
čius, kiti darbiniais drabužiais) susižavėję stebi, kaip ši mašina 
pakuoja sojų padažą į plastmasines pakuotes, kurios bus par- 
duodamos už miesto ribų. 


Kinija sparčiai keičiasi. Pilki ir raudoni Pekino pastatai su vi- 
diniais kiemais, kai kurie pastatyti gal prieš pusę tūkstantme- 
čio, negailestingai griaunami. Ant naujų daugiaaukščių pastatų 
įrengtų neono šviesos skydų, kurie dabar kiekvieną naktį ap- 
šviečia dangų, mirga ir Kentucky Fried Chicken bei McDonalds 
reklamos. Keptus viščiukus kinai perka noriau negu mėsainius, 
nes keptą paukštieną jie valgė daug šimtmečių. 

Guo Džendžongas, šešiasdešimt trejų metų profesorius, 
nepritampa šioje naujoje Kinijoje. Jis gyvena nuo grindų iki 
lubų knygomis užverstame mažame būste daugiabučiame 
name, kuris, nors pastatytas prieš dešimt metų, jau atrodo 
taip, tarsi būtų praėję aštuoni dešimtmečiai. Profesorius ren- 
giasi paprastai, studijuoja savo knygas, su didžiuliu malonu- 
mu važinėja į tarptautines mokslines konferencijas ir, atrodo, 
net negirdėjo, kad Kinija perėjo prie rinkos ekonomikos. Jam 

nerūpi nauja vartotojiška Kinija su jos vakarietiškomis etike- 
tėmis — ir tikromis, ir padirbtomis. Kaip ir dauguma kinų, jis 
vis dar maitinasi senoviškai. Kartą buvo nuėjęs į McDonald 
restoraną. Ir kaip jam patiko tenykštis maistas? 

Jis nepritariamai papurtė galvą ir pasakė: „Nėra daržovių. 


XXV SKYRIUS 


DAUGIAU DRUSKOS 
NEGU ŽUVIES 


AKARUOSE IRGI NEPAMIRŠTA, kad druska išryški- 
na cukraus skonį. Šiuo principu pagrįsta visa užkandžių 
pramonė. Skrudinti žemės riešutai su medumi - ypač ryškus 
pavyzdys, bet anaiptol ne vienintelis - druska ir cukrus įeina 
į daugumos pramoniniu būdu gaminamų užkandžių sudėtį. 
Prieš atsirandant šaldytuvams, kai sviestas buvo konser- 
vuojamas dideliu kiekiu druskos, buvo manoma, kad cukrus 
neutralizuoja ir net paslepia sūrumą. 


Nustatyti, kad sviestas persūdytas, labai lengva - užtenka 
jo paragauti. Tačiau kai kurie prekiautojai bando paslėpti 
sūrumą pridėdami šiek tiek cukraus. Taigi jeigu ragau- 
dami sūdytą sviestą jaučiate saldumą, nepirkite jo. 


Francis Marre, Dėfendez votre estomac contre 
les fraudes alimentaires (Saugokite savo skrandį 
nuo padirbto maisto), Paryžius, 1911 

Įdomu, kad požiūris, jog cukrus neutralizuoja druską, vis 
dar paplitęs Švedijoje, kuri importuoja ir druską, ir cukrų, ir 
turbūt todėl vienodai vertina šiuos prieskonius. Pirmą kartą 
cukrus Švedijos rašytiniuose šaltiniuose paminėtas 1324 m., 
kai turtingiausio žmogaus šalyje laidotuvėms buvo atvežta 
1,5 kilogramo cukraus, 1,5 kilogramo pipirų ir 5 kilogramai 
šafranų - visi šie egzotiniai prabangūs prieskoniai buvo atga- 
benti iš svetur. 

Pasak Carlo Jano Grangvisto, garsaus švedų restorano sa- 
vininko ir kulinarijos apžvalgininko, „cukrus išryškina drus- 
kos sūrumą“. Pyragai kepami su druska. Duona kepama su 
cukrumi. Rugsėjį, kai Švedijoje prasideda vėžių sezonas, jie 
patiekiami su druska, cukrumi ir krapais. Cukrus ir druska yra 
švediškos virtuvės leitmotyvas. Švedai net turi specialų žodį 
apibūdinti saldumo ir sūrumo deriniui - sockersaltad |cukrin- 
tas ir druskintas|, - ir daugelio maisto produktų etiketėse šis 
žodis pradeda jų dedamųjų sąrašą. 

Atvykėlių į Skandinaviją požiūriu, vienas iš bjauriausių 
sockersaltad naudojimo pavyzdžių yra salt lakrits, sūdyti sal- 
dymedžio karamelės saldainiai. Jie gaminami įvairių formų — 
silkės, nėrinių ar apvalūs, iš viršaus apibarstyti druska, vadi- 
nami druskos bombonešiais. Yra ir salt lakrit glaistu aplietų 
vanilinių ledų ant pagaliuko, vadinamų lakrits puck; nors juos 
gaminanti įmonė GB Glace teigia į glaistą dedanti amonio 
chlorido, o ne natrio chlorido, tai visai nenuteikia jų ragauti. 
Švedai dažnai sako, kad užsienyje jie labai pasigenda savo salt 
lakrit. Kiti skandinavai ir olandai irgi juos mėgsta. 

Maisto produktų, kurių švedai pasiilgsta užsienyje, sąra- 
še garbingą vietą taip pat užima kaviar - kalbininkai pasa- 
kytų, kad šis pavadinimas klaidinantis, nes šiame patiekale 

visiškai nėra žuvų ikrų. Kaviar yra sūdyti menkės ikrai, su- 
maišyti su bulvių koše ir parduodami spaudžiamose metali- 
nėse tūbelėse. Pirma dedamoji, užrašyta ant tūbelės etike- 
tės, yra sockersaltad. 

Tačiau daugiausia sockersaltad (ir turbūt kaip tik todėl šis 
skonis toks malonus šiauriečių gomuriui) naudojama kon- 
servuoti žuvims. Švedijos vakarų pakrantėje kepami lietiniai 
su maltų silkių ir svogūnų įdaru, valgomi su saldžiu serben- 
tų padažu. Vienas garsiausių saldžiai sūrių švediškų patiekalų 
yra gravlax, pažodžiui „palaidota lašiša“. Kadaise lašišas švedai 
iš tikrųjų konservuodavo užkasę į žemę ir laikydami daugelį 
dienų ar mėnesių - tai senas skandinaviškas konservavimo 
būdas, naudotas konservuoti ir silkei. Kuo ilgiau ji laikoma 
užkasta, tuo ilgiau negenda. Bet paradoksas buvo tas, kad kuo 
ilgiau ji būdavo laikoma užkasta, tuo labiau dvokė puvėsiais 
ir atrodė kaip supuvusi. Vyresni islandai mėgsta kelti siaubą 
jaunimui smirdančiais hákarl, „palaidoto“ arktinio ryklio ga- 
balėliais. Konservuota užkasus žuvis įgauna labai stiprų ne- 
malonų kvapą, ir dauguma skandinavų jos jau nebevalgo. Šve- 
dai išsaugojo gravlax populiarumą ėmę konservuoti lašišas 
druska ir cukrumi. 


Kaip ir anksčiau, numatyti, kada silkės atplauks į Baltijos ir 
Šiaurės jūrą, neįmanoma. Sąsiauris tarp Norvegijos, Danijos ir 
Švedijos vadinamas Skageraku. Prie Kledesholmeno, plokščios 
uolingos salos vos už keleto jardų nuo Švedijos pakrantės prie 
Skagerako, per visą istoriją buvo atplaukę tik šeši dideli silkių 

guotai. Pirmasis pasirodė XVI a. Paskui silkės išplaukė ir su- 
grįžo tik 1780 m. Nuo 1780 iki 1808 m. Kledesholmeną silkės 
tiesiog užtvindė. Saliečiai virdavo silkes vandenyje ir riebalai, 
kurie iškildavo į paviršių, būdavo naudojami kaip degalai Pa- 
ryžiaus ir Londono gatvės žibintams. 

Tais metais, kai Norvegijos pakrantėje silkės buvo beiš- 
nykstančios, mažytėje Kledesholmeno saloje daugybė žmo- 
nių žvejojo ir virė silkes, menkes ir jūrines lydekas. Du fab- 
rikai, priklausantys turtingiems Geteborgo ir Stokholmo 
prekiautojams, gamino riebalus kiaurą parą. Praėjus kuriam 
laikui, XIX a. pradžioje kiekvieną rugsėjį atplaukdavo vis ma- 
žiau silkių. Buvo kalbama, kad jas atbaido kvapas, kurį sklei- 
džia riebalų fabrikų gamybos atliekos, verčiamos atgal į jūrą. 
Girdi, Kledesholmenas taip baisiai dvokia, kad net silkės ne- 
atlaiko. Didesni silkių guotai prie salos vėl pasirodė tik dviem 
paskutiniais XIX a. dešimtmečiais, o nuo XX a. pradžios ne- 
beatplaukė nė vienas. 

XVIII a. saloje gyveno daugiau kaip 1 000 žmonių. XXI a. 
pradžioje jų liko tik 470. XX a. pradžioje konservų fabrikai 
pjaustyti silkėms samdė šimtus moterų. Jos ryšėjo neperšlam- 
pamas prijuostes, pasiūtas iš kubietiško cukraus maišų, im- 
pregnuotų sėmenų aliejumi. Vyrai gamino mišinį konservuoti 
silkėms — maišė druską su Kubos cukrumi, paskui pridėdavo 
santalo, imbiero, gvazdikėlių, muskatų, kalendrų, cinamono, 
kvapiųjų pipirų, raudonėlių, krapų ir laurų lapų. 

XX a. 9 dešimtmetyje silkių konservavimo įmonėse dirbo 
200 darbininkų. Šiandien aštuoniose silkių konservų šeimy- 
ninėse įmonėse dirba mažiau kaip 100 žmonių, bet konservų 
pagaminama daugiau. Mažos Kledesholmeno įmonės, taupy- 
damos lėšas, pačios silkių nežvejoja, o perka jas statinėmis iš 

vienos iš dviejų bendrovių, kurios dabar aprūpina silkėmis 
visą Švediją. Nupirktas silkes jos konservuoja sūryme, kuria- 
me 13-ai kilogramų druskos tenka 9 kilogramai cukraus. 

Dideliuose silkių konservavimo fabrikuose sūrymo su- 
dėtį vis dar nustato sūdymo meistrai, kurie, kaip ir silkių sū- 
dytojai senų laikų menkių žvejybos laivuose, gauna didžiau- 
sią atlyginimą. 

Tačiau gyvenimas pasikeitė visoje Švedijoje. Iki medienos 
bumo XIX a. viduryje ji buvo viena skurdžiausių Europos ša- 
lių. Net XX a. 7 ir 8 dešimtmetyje vietoj šaldytuvų daugelio 
švedų virtuvėse prie išorinių namo sienų buvo įrengtos spin- 
telės su skylėmis, per kurias įeidavo oras iš lauko. Ilgomis žie- 
momis švedai nuo seno išgyvendavo maitindamiesi sūdytais 
produktais, todėl tradicinis skandinaviškas maistas labai sū- 
rus. Švediška dešra yra padengta baltu druskos sluoksniu. Ru- 
denį švedai iš obuolių gamindavo Appelflūsk - supjaustydavo 
juos ir lėtai kepindavo su sūdyta kiauliena ir cukraus sirupu. 
Bet šiandien visoje Skandinavijoje, kaip ir daugumoje kitų 
Šiaurės Europos ir Šiaurės Amerikos šalių, žmonės druskos 
ir sūdytų maisto produktų vartoja vis mažiau. Appelflūsk taip 
pat beveik niekas nebevalgo. 

Kai kurie nykstantys druskos vartojimo būdai atrodo to- 
kie keisti, kad sunku suprasti, kodėl jie kadaise buvo paplitę. 
Pavyzdžiui, švedai mėgdavo snus - tabako ir druskos mišinį, 
pirštais susuktą į rutuliukus. Užsikimšę snus tarp žando ir dan- 
tenų, švedai čiulpdavo juos visą dieną, apytiksliai kas valandą 
įsidėdami į burną naują rutuliuką. Kai kurie dėdavosi į burną 
snus net eidami miegoti, o pabudę naktį tuoj įsidėdavo naują 
rutuliuką. Ir net švedai stebisi tolimoje Šiaurėje gyvenančių 
laplandų įpročiu gerti sūdytą kavą. 

Daugumoje pasaulio šalių druskos vartojama vis mažiau. 
XX a. vidutinis europietis suvartodavo perpus mažiau drus- 
kos negu vidutinis europietis XIX a. Sūdytos menkės, silkės, 
kumpiai, dešros, alyvuogės, raugintos daržovės, konservuota 
antiena ir žąsiena nebėra būtini maisto produktai, tačiau jie 
vis dar mėgstami. Sūdytos menkės kartais parduodamos tik 
truputį pasūdytos, kad reikėtų mažiau mirkyti, nors dėl šio 
patogumo nukenčia kokybė. Kai kurios sūdytos menkės taip 
mažai sūdytos, kad jas reikia laikyti užšaldytas, o tai nepato- 
gu ir ekonominiu, ir gastronominiu požiūriu. Žmonės vis dar 
mėgsta rūkytą kiaulienos šoninę ir sūdytą jautieną, bet kadan- 
gi šie mėsos produktai laikomi šaldytuvuose, jie sūdomi jau 
nesmarkiai ir prieš valgant jų nebereikia mirkyti. Kai sūdymas 
prarado savo funkciją kaip būdas konservuoti mėsą, atsirado 
paradoksali „šviežio kumpio samprata“. Pagal Švedijos įstaty- 
mus, rugsėjį sūdytas kumpis negali vadintis „šviežiu Kalėdų 
kumpiu“. Bet rugsėjį užšaldytas, paskui atitirpintas ir gruodžio 
17-ąją užsūdytas kumpis yra „šviežias Kalėdų kumpis“. 
Šiaurės Amerikoje žydų maisto parduotuvėse prekiauja- 
ma gausybe druska konservuotų produktų - raugintais agur- 
kais ir pomidorais, sūdytomis ir rūkytomis lašišomis, karpiais, 
baltamėsėmis žuvimis ir konservuotos mėsos produktais, to- 
kiais kaip liežuvis, pastrami ir sūdyta jautiena, - nors visų šių 
produktų be vargo galima nusipirkti ir šviežių. Rumuniškos 
kilmės pastrami yra džiovinta, pagardinta ir sūdyta jautiena, 
rūkyta kietmedžio pjuvenų dūmuose, o paskui troškinta. Šis 
pavadinimas tikriausiai kilo iš rumunų kalbos veiksmažodžio 
pastra - „konservuoti“. Jos rasi visose kulinarijos parduotuvėse, 

bet geriausia yra ta, kuria prekiaujama Schwartz's parduotuvėje 
Monrealyje. Schwartzs parduotuvė ir jos pastrami tokia gar- 
si Monrealyje, kad 1977 m. priėmus prieštaringą įstatymą nr. 
101, reikalaujantį, kad parduotuvių pavadinimai būtų užrašyti 
prancūzų kalba be apostrofų, Schwartz's parduotuvė buvo vie- 
na iš nedaugelio, kuriai buvo leista palikti apostrofą. Bet ji tu- 
rėjo pakeisti užrašą Hebrew delicatessen į charcuterie Hėbraigue. 

Nors daugiausia žydų gyvena Šiaurės Amerikos rytuo- 
se, jų maisto parduotuvėse daugiausia prekiaujama Ramiojo 
vandenyno žuvimis. Didžiųjų ežerų karpiai tampa retesni, ir 
jiems buvo rastas nebrangus pakaitalas - sūdytos ir rūkytos 
angliažuvės, didžiulės giliavandenės Ramiojo vandenyno žu- 
vys. Ramiojo vandenyno šiaurės vakarų pakrantėje mažoji 
angliažuvė vadinama juodąja menke, nors ji visai nepanaši į 
menkę ir priklauso visiškai kitai Ramiojo vandenyno šiauri- 
nės dalies žuvų šeimai. Dabar, kai Jungtinėse Valstijose ir Ja- 
ponijoje tapo madinga valgyti juodąsias menkes, parduotuvė- 
se jų rasti sunkiau, o kainos auga. 

Nors lašišos nuo senų senovės buvo sūdomos visuose 
kraštuose, kur tik žvejojamos, pasaulyje sūdytas lašišas išpo- 
puliarino žydai, išmokę tai daryti Vokietijoje ir Vidurio Eu- 
ropoje, kur jos buvo nuo seno paplitusios. Būtent žydų imi- 
grantai, po Antrojo pasaulinio karo įsikūrę Paryžiuje, pavertė 
konservuotą lašišą viena iš pagrindinių prekių Paryžiaus char- 
cuteries. Jungtinėse Valstijose XX a. pradžioje gausi Manha- 
tano Žemutinio Ist Saido žydų iš Vidurio Europos bendruo- 
menė išpopuliarino konservuotą lašišą Niujorke, o paskui ir 
visoje Amerikoje. 

Populiari žydų konservuota lašiša jidiš kalba buvo vadina- 
ma lox - šis pavadinimas kilo iš vokiečių kalbos žodžio Lachs. 

Lox yra sūdyta lašiša, paprastai sužvejota Ramiajame van- 
denyne. XIX a. Ramiojo vandenyno šiaurės vakarų pakran- 
tė tapo svarbiausiu sūdytų lašišų ruošimo centru - iš čia jos 
buvo tiekiamos šalies rytams ir vakarams. Sparčiai augančiai 
regiono kailių pramonei reikėjo daug druskos. Šiaurės vakarų 
prekiautojai, pastebėję, kad sūdytos lašišos labai noriai perka- 
mos visame pasaulyje, nutarė, kad laivai, atvežantys druską, 
grįždami gali paimti sūdytų lašišų krovinius. 

JAV šiaurės vakarams druską tiekė Havajai. Kaip ir dau- 
gelis Ramiojo vandenyno salų XVIII ir XIX a., Havajai aprū- 
pindavo banginių medžioklės ir kitus laivus druska ir sūdy- 
ta mėsa. Havajuose druska būdavo išgaunama garinant jūros 
vandenį vidaus ežeruose, iš kurių garsiausias buvo vulkaninis 
krateris, laikytas bedugniu - klaidingai, nes jis buvo nusau- 
sintas ir ant jo druskingo dugno pastatyti Honolulu daugia- 
aukščiai. Už JAV šiaurės vakarams tiekiamą druską havajiečiai 
mainais gaudavo sūdytą lašišą, kietą maisto produktą, kurį 
reikėjo mirkyti kaip ir sūdytas menkes. Išmirkytą sūdytą laši- 
šą havajiečiai sumaišė su pomidorais ir pavadino šį patiekalą 
lomilomi - „masažu“, nes sūdytą žuvį reikia ilgai minkyti ran- 
komis. 

Kadaise tokią populiarią sūdytą lox, mieliausiai perkamą 
konservuotos lašišos rūšį, pastaraisiais metais beveik visiškai 
išstūmė mažiau sūri Nova, mažiau sūdyta, išmirkyta sūryme, 
o paskui rūkyta. Pastaraisiais dešimtmečiais žydai pirkėjai vis 
dažniau sako: „Duokite Nova, lox per sūri“ Ši žuvis buvo pa- 
vadinta Nova pagal Naujosios Škotijos provincijos pavadini- 
mą Nova Scotia, nors iš pradžių didžioji dalis Nova buvo atve- 
žama iš kaimyninio Gaspė pusiasalio Kvebeko provincijoje. 
Dabar pasirodė ir vakarų Nova, gaminama iš Ramiojo van- 

denyno lašišų, nes Atlanto lašišų beveik nebeliko, nebent jos 
auginamos dirbtinai. Moe Greengrassas, populiarios žydiškos 
rūkytos žuvies parduotuvės Manhatano Aukštutiniame Vest 
Saide, kurią 1929 m. įkūrė jo tėvas, savininkas, sako: „Nie- 
kas nebeperka lox - per savaitę mes parduodame 100 svarų 
[45,3 kg] Nova ir S svarus [2,2 kg] lox“ Moe tėvas Barney 
Greengrassas, kuris dirbo Žemutinio Ist Saido žuvies parduo- 
tuvėse, o vėliau įkūrė savo parduotuvę Vest Saide, buvo vienas 
iš tų, dėl kurių tais laikais, kai Niujorko gyventojai mėgo sūrią 
žuvį, lox tapo mėgstamiausiu niujorkiečių patiekalu. 


Ančiuviai, kaip ir anksčiau, labiau mėgstami sūdyti negu švie- 
ži, bet kadangi sūdyti jų jau nebūtina, jie tapo kur kas mažiau 
sūrūs. J.-B. Reboulis, XIX a. Provanso virėjas, laikomas vienu 
iš pirmųjų kulinarų, ėmusių naudoti ančiuvius kūrybiškai, su- 
galvojo ančiuvių paštetą ir keletą pyragėlių su ančiuvių įdaru. 
Jis taip pat parašė vieną iš puikių klasikinės Provanso virtuvės 


patiekalų - anchoiade - receptų. 


Nuplaukite septynis ar aštuonis ančiuvius, pamirkykite 
juos kelias minutes vandenyje, kad nebūtų per sūrūs; at- 
skirkite filė nuo kaulų, sudėkite į dubenį ir apipilkite ke- 
letu šaukštų alyvuogių aliejaus, paskui užberkite žiups- 
neliu pipirų, įdėkite dvi ar tris smulkiai pjaustytas česnako 
skilteles, taip pat galite įpilti šlakelį acto. 

Paimkite pain de ménage [arba pain ordinaire - ilgos, 
apvalios tradicinės prancūziškos duonos] ir atpjaukite 

nuo viršaus apie vieno colio [2,5 cm] storio riekę. Tokios 
rūšies duona geriausiai tinka, nes ji netrupa. 

Padalykite šią ilgą duonos riekę į dvi ar tris dalis (jos 
turi būti vienodo dydžio), kiekvienam svečiui po vieną. 
Ant kiekvienos riekės uždėkite šiek tiek ančiuvio filė ir 
sudėkite į lėkštę. 

Supjaustykite likusią duoną mažais kubeliais. Svečiai 
pamirkys šiuos kubelius paruoštame aliejaus dubenėlyje, 
o paskui prispaus jais filė prie duonos. Kai ančiuvių filė su- 
lips su padažu, duonos kubelius reikia suvalgyti; kol sve- 
čiai juos valgys, duonos riekeles su ančiuvių filė, kuri buvo 
spaudžiama kubeliais, reikia paskrudinti; ji įgauna ypatingą 
skonį, kuris visų Provanso virtuvės mylėtojų širdis pripildo 
džiaugsmo ir teikia malonumą daugeliui gurmanų. 


J.-B. Reboul, La cuisinière Provençale 
(Provanso virtuvė), 1910 


Kitas garsus XIX a. Provanso virėjas, M. Morardas, rašė: 


„Net tingiausią skrandį ir vangiausią apetitą pažadins pirmas 
apetitingas duonos kąsnis, paauksuotas alyvuogių aliejaus, ly- 
dimas sutrintos ančiuvių filė ir supjaustyto česnako, kurį ku- 


linarinių mozaikų kūrėjas taip tobulai išdėliojo ant viršaus. 


1905 metais Henri Matisse'as ir Andrė Derainas nuvyko į 
Koljūrą, mažą rausvų ir geltonų namų kaimelį prie jūros, ir da- 
bar garsėjantį savo ančiuviais. Tą vasarą, vieną iš vaisingiausių 

meno istorijoje, jie nutapė pašėlusių spalvų paveikslų. Derainas 
tapė kaimą grynomis pagrindinėmis spalvomis, o Matisse'as — 
ryškiomis priešingybėmis - žalsvai melsva ir oranžine, rausvai 
raudona ir auksine. Jie eksponavo savo paveikslus tų metų Pary- 
žiaus Salon d Automne ir susilaukė didžiulio susidomėjimo. Taip 
meno pasaulyje gimė naujas judėjimas, vadinamas fovizmu. 

Kai šiandien apsilankai Katalonijos pakrantėje už kele- 
to mylių nuo Ispanijos sienos įsikūrusiame mažame Koljūro 
uostamiestyje, šitie Matisseo ir Deraino kūriniai atrodo tiktai 
vaizduotės vaisius. Koljūras jau ne blizgančių, o subtilių pas- 
telinių spalvų pasaulis, kur žydi blyškiai purpurinės visterijos 
ir rausvos magnolijos. 

O žvejų valčių čia apskritai nebėra. 

Derainas tapė jas raudonas ir geltonas, ryškiai raudonais 
stiebais, kyšančiais virš uosto kaip rudens giraitė. Matisse'as 
pavaizdavo juos kaip raudoną ryšulį, matomą pro jo žalsvai 
melsvą langą. Jie perdėjo spalvas, bet žvejybinės valtys, vadin- 
tos katalonais, iš tikrųjų buvo dažytos labai ryškiomis pagrin- 
dinėmis spalvomis. Tai buvo ančiuvių žvejų valtys. 

1770 m. Koljūre buvo 800 žvejų ir jie plaukdavo žvejo- 
ti 140-čia katalonų. 1888 m. valčių sumažėjo iki dešimties. 
Žvejai pastebėjo, kad per mėnulio pilnatį ančiuviai kyla van- 
dens paviršiaus link. Supratę, kad žuvis vilioja mėnulis, kai tik 
kaimelyje atsirado elektra, jie pradėjo daryti savo mėnulius, 
kuriuos vadino lamparo. Lamparo buvo didžiulis šviestuvas, 
pritvirtintas ant kokių 5 pėdų [1,5 m] aukščio plūduro, jį žve- 
jai nutempdavo į jūrą prikabinę už kablio valties pirmagaly- 
je. Ramią naktį be mėnesienos žvejai užmesdavo savo tinklus 
aplink plūdurus, įjungdavo lamparo ir laukdavo, kol aplink jį 


susirinks ančiuviai. Tada ištraukdavo pilną tinklą. 

Katalonai plaukdavo žvejoti kiekvieną naktį ir kiekvieną 
rytą parveždavo laimikį sūdyti. Laimikiai buvo geri, bet kuo 
daugiau žvejai sugaudavo, tuo toliau į jūrą jiems reikėdavo 
plaukti, kad rastų ančiuvių. Ilgesniems reisams žvejai pradė- 
jo naudoti didelius laivus plieniniais korpusais, bet jų buvo 
neįmanoma prišvartuoti Koljūro doke, nes uostas jiems buvo 
per seklus. 1945 m. Koljūre buvo likę tiktai dvidešimt šeši 
naudojami katalonai. Šiandien Koljūro uoste prie viduramžių 
sienų stovi tiktai vienas katalonas. Tai nenaudojamas kaimo 
ančiuvių pramonės suvenyras. 

Meno mylėtojai, norėdami pamatyti miestelį, kurį tapė 
Matisse'as ir Derainas, per turizmo sezoną, kuris, kaip ir 
senasis ančiuvių žvejybos sezonas, trunka nuo gegužės iki 
rugsėjo, plūste plūsta į Koljūrą. Bet spalvotų žvejų valčių 
jie nebepamatys. Žiemą vietos gyventojai tebedaro Banyuls 
iš vynuogių, o vasarą vietoj žvejybos verčiasi turizmu. Dvi 
Koljūro šeimos dar sūdo ančiuvius, naudodamos druską iš 
Eg Morto. Ančiuviai žvejojami ant kalno šlaito įsikūrusia- 
me Por Vandre - uoste, kuris yra paminklas šiuolaikiniam 
pramonės efektyvumui. Čia yra daugybė laivų, kurie randa 
ančiuvių guotus sonaru, ir žuvų turgus, kur popiet iš varžyty- 
nių parduodamas laimikis. Bet Matisse as vargu ar būtų visa 
tai tapęs. 


Kai kurie XVII ir XVIII a. rašytojai garum įpėdiniu laikė ne an- 
čiuvių padažą, kuris vėliau tapo kečupu, o sūdytus žuvų kiau- 
šinėlius - ikrus. Guido Pancirolis 1715 m. knygoje Daugelio 

atmintinų, bet pamirštų dalykų istorija rašė: „Buvo ir kita garum 
rūšis, vadinta bottarga, bet dabar jos vietą užėmė ikrai“ 

Žodis ikrai yra turkiškos kilmės; tai eršketo - priešistorinio 
gyvūno, kuris nesikeitė 180 milijonų metų, - kiaušinėliai. Erš- 
ketai, didžiulės migruojančios žuvys, kaip ir lašišos, yra anadro- 
minės žuvys, tai yra gyvena jūrose, bet plaukia veistis gėlavan- 
denėse upėse savo gimimo vietoje. Galimas daiktas, kad jų ikrai 
toks pats senas pagardas kaip ir garum, o gal net senesnis. Iš pra- 
džių eršketų ikrai buvo žvejų maistas - jų niekas nenorėjo pirk- 
ti, o žuvis buvo galima pelningai parduoti. Bet ilgainiui žuvų 
ikrus imta vertinti. Jų paruošimo būdą 1549 m. aprašė Cristo- 
foro di Messisbugo, Renesanso kulinaras ir rašytojas iš Feraros: 


IKRAI, ŠVIEŽI IR KONSERVUOTI 


Paimkite eršketo ikrus, geriausia juodus. Išskleiskite juos 
ant stalo peilio ašmenimis. Pašalinkite permatomus, pa- 
sverkite likusius ir 25 svarams [11,3 kg] ikrų įdėkite 12 su 
puse uncijos [354 g) druskos, arba pusę uncijos [14 g] 
svarui [0,45 kg]. 


Viduramžių Europos upėse buvo gausu ikrus leidžian- 
čių eršketų. Jie buvo paplitę Senoje, Žirondoje, Temzėje, Po, 
Dunojuje, Ebre šiaurės Ispanijoje ir Gvadalkivyre Pietų Is- 
panijoje. Šios žuvys dažnai būdavo karalių privilegijų objek- 
tas. Britanijos monarchai, pradedant nuo Eduardo II XIII a., 
skelbėsi, kad jiems priklauso teisė gauti pirmąjį metų eršketą, 
sugautą britų vandenyse. 

Prancūzijoje ikrai buvo gaminami bent nuo Liudviko XIV 
laikų, daugiausia iš Žirondos upėje pagautų eršketų. Bet Seno- 

je, juo labiau Paryžiuje, pagauti eršketų pavykdavo gana retai, ir 
tokios žuvys buvo vertinga dovana karaliams. Colbert'as, siek- 
damas apsaugoti eršketus, įvedė jų žvejybos taisykles - jos ga- 
lioja iki šiol. Bet pačių eršketų jau nebeliko. Liudvikas XV gavo 
Paryžiuje pagautą eršketą 1758 m., o Liudvikas XVI - 1782 m. 
Antoninas Carėme, garsus XIX a. pradžios prancūzų virėjas, 
teigė matęs 220 svarų [99,8 kg |, beveik trijų jardų [2,7 m] il- 
gio eršketą prie Neji tilto vakariniame Paryžiaus pakraštyje. Tai 
buvo vienas iš paskutinių Paryžiuje matytų eršketų. 

Eršketai, kurių svoris kartais siekia net dvi tonas, labai ne- 
atsparūs pramoniniams teršalams. Net Žironda, paskutinis 
Prancūzijos eršketų bastionas, tapo jiems pernelyg užteršta, 
taip pat kaip ir Hadsonas ir kitos didelės Šiaurės Amerikos 
upės, kuriose veisėsi eršketai. 

Kai europiečiai apsigyveno Šiaurės Amerikoje, jie matyda- 
vo Amerikos senbuvius gaudančius didžiulius eršketus. Net 
XIX a. Amerikos upėse buvo eršketų. Jų ikrai būdavo patie- 
kiami baruose kaip nemokamas užkandis, kaip dabar žemės 
riešutai, tikintis, kad sūrus skonis paskatins klientus daugiau 
gerti. Per Pirmąjį pasaulinį karą britų kareiviai sauso davinio 
gaudavo skardines presuotų ikrų, vadino juos „žuvies uogie- 
ne“ ir dauguma bjaurėjosi tokiu maistu. Jie mieliau mokėdavo 
už konservuotas sardines, užuot valgę nemokamai jiems duo- 
damą „žuvies uogienę.. 

Tačiau ikrus galima laikyti garum įpėdiniu tik tuo atveju, 
jeigu jie valgomi kaip užkulas, o ne atskirai. Regis, iki XX a. 
jie ir buvo vartojami kaip užkulas. XIX a. Rusijoje rauginti ko- 
pūstai buvo vertinami labiau negu ikrai. Šiame recepte ikrus 
siūloma naudoti tiesiog kaip maloniai sūrų prieskonį pagar- 
dinti kopūstams: 

SOUS IZ KAPUSTY S IKROJ 
(RAUGINTŲ KOPŪSTŲ SU IKRAIS PADAŽAS) 


Užvirkite tris svarus [1,36 kg] pjaustytų raugintų ko- 
pūstų, tik įpilkite pakankamai vandens, kad nepridegtų. 
Kai jie išvirs, sudėkite į retą rėtį, kad nutekėtų vanduo. 
Tada ištirpinkite keptuvėje pusę svaro [0,22 kg] suo- 
miško sviesto, sumaišykite jį su raugintais kopūstais ir 
pakepkite. Išėmę iš šviežios žuvies ikrus užpilkite juos 
sūdytu vandeniu, kruopščiai sutrinkite, sumaišykite su 
raugintais kopūstais ir pavirkite. Ikrai suteiks raugintiems 
kopūstams puikų skonį. Šį patiekalą galima valgyti su py- 
ragėliais, dešrelėmis ar kepta žuvimi. Pasninko dienomis 
pakeiskite suomišką sviestą alyvuogių aliejumi. Įdėkite 
tiek ikrų, kad rauginti kopūstai atrodytų tarytum apiberti 


aguonomis. 


Jelena Molochovec, 
Dovana jaunoms namų šeimininkėms, 1897 


XX a. pradžioje amerikiečiai ėmė vertinti rusiškus ikrus 


iš Kaspijos jūros. 1905 m. Rusijoje prasidėjo sukilimas prieš 
carą, ir 1906 m. balandį amerikiečių žurnalas Wide World Ma- 
gazine viename straipsnyje įspėjo: „Baiminamasi, kad nera- 
mumai Rusijoje labai pakenks ikrų pramonei.“ Straipsnio au- 
torius nerimavo, kad kazokai įsitrauks į politinius neramumus 


ir liausis žvejoję eršketus. 


Tačiau šis autorius pripažino, kad sukilėliai turi priežasčių 


reikšti nepasitenkinimą. Jis pasakojo, kad caras verčia kazokus 
kasmet mokėti jam duoklę - vienuolika tonų geriausių ikrų, 

ir vien šiai duoklei kiekvieno sezono pradžioje jiems reikia 
sužvejoti S 000 eršketų. 

Straipsnio autorius papasakojo, kaip rusišką žiemą kazo- 
kai žvejoja eketėse stovėdami ant ledo. Jis pranešė, kad erške- 
tų ikrai maišomi su „geriausia druska“, kurios į ikrus pagal svo- 
rį buvo dedama 4-5 proc. Kaspija, maitinama Uralo ir Volgos 
upių, yra didžiausias pasaulyje sūraus vandens ežeras. Joje ne 
tik žvejojami eršketai, bet ir išgaunama jūros druska, garinant 
sūrų vandenį daugelio įtekančių upių žiotyse. 

Prieš 1917 m. revoliuciją pagrindiniai Kaspijos ikrų ga- 
mintojai buvo kazokai. Jie žvejojo eršketus tiktai du kartus 
per metus po dvi savaites, ir šių žuvų ištekliai atrodė neišsen- 
kami. Šiuose dviejuose trumpuose žvejybos sezonuose daly- 
vaudavo visi kazokai. Per pirmąjį sezoną, rudenį, ištisos gi- 
minės tempdavo tinklus Volgos upe. Antrasis dviejų savaičių 
sezonas prasidėdavo vidury žiemos ir ši žvejyba taip pat vyk- 
davo upėje. Apsiginklavę harpūnais šimtai kazokų stovėdavo 
ant užšalusios upės ledo, laukdami patrankos šūvio - jis duo- 
davo jiems signalą pradaužti ledą ir bandyti pasmeigti erške- 
tą. Triukšmo išgąsdintos žuvys puldavo plaukti pasroviui, o 
kazokai sekdavo jas su harpūnais ir patrankomis. Jų sužvejotų 
eršketų ikrų, kuriuos jie surinkdavo išskrodę ką tik pagautas 
milžiniškas žuvis, laukė Maskvos, Leningrado ir net Paryžiaus 
bei kitų Europos sostinių prekiautojai. 

Nuo XX a. pradžios ikrų kaina smarkiai didėjo - nuo 
1900 iki 1915 m. ji išaugo du kartus. Prekiautojai pradėjo im- 
portuoti rusiškus ikrus, ką jau kalbėti apie prancūziškus ikrus 
su rusiškomis etiketėmis, parduodamus brangiuose Vakarų 
Europos restoranuose. Taip savo verslą pradėjo Petrossianų 
šeima, šiandien viena iš svarbiausių ikrų platintojų. Gimę Ira- 

ne, kitoje Kaspijos jūros pusėje, Petrossianai užaugo Rusijos 
pusėje, paskui emigravo į Paryžių ir atrado, kad tarp turtuolių 
madingos rusiškos prekės. 

XX a. pramoninė tarša ir naftos dėmės sunaikino eršketų 
populiaciją visame pasaulyje, ir jų ikrus tiekdavo beveik vien 
Kaspijos jūros pakrančių žvėjai. Šiaurinę Kaspijos pakrantę 
nuo senų laikų valdė Rusija, o pietinę - Iranas, taigi šios dvi 
šalys įgijo beveik visišką ikrų monopoliją. Bet Kaspijos jūra ir 
Rusijos upės, kurios ją maitina, taip pat neišvengė taršos. Dėl 
cheminių medžiagų poveikio ir didelio masto žvejybos erške- 
tų populiacija Kaspijos jūroje labai sumažėjo. 8 dešimtmečio 
pradžioje net Rusijoje ėmė trūkti ikrų, o paspartėjusi indust- 
rializacija Irane pradėjo kelti grėsmę eršketų populiacijai pie- 
tinėje pakrantėje. Tą dešimtmetį ikrai daugumai žmonių tapo 
neįperkami. 

Eršketai Kaspijoje ir dabar žvejojami tiktai du kartus per 
metus; pavasarį laimikis būna didesnis, o rudenį - mažesnis, 
nes eršketus tenka žvejoti tinklais giliausiose Kaspijos vieto- 
se. Ikrų rinkėjai, pagavę ir ištempę ant laivo denio eršketus, 
kaip ir daugelį kitų žuvų, apsvaigina smūgiu į galvą. Apsvai- 
gintą žuvį žvejai išskrodžia gyvą ir išima ikrus. 

Ikrus reikia persijoti per platų sietą, o paskui atsargiai su- 
maišyti su druska, siekiant užkonservuoti ikrus ir išryškinti 
jų skonį. Kaip ir konservuojant daugelį kitų maisto produktų, 
sūdant ikrus labai svarbu parinkti tinkamą druskos kiekį: kuo 
daugiau druskos, tuo geriau kiaušinėliai užkonservuojami, bet 
kuo mažiau druskos, tuo švelnesnis skonis. Ikrų konservavi- 
mas labai subtilus darbas, ir tai viena iš priežasčių, lemiančių 
didelę jų kainą. Paprastai iraniečiai sūdo ikrus mažiau negu 
rusai, tačiau nors kiekvienas laimikis būna šiek tiek kitoks ir 

visos žuvys iš tikrųjų skiriasi, kad ir kokio dydžio būtų skardi- 
nė, joje bus tik vienos rūšies žuvų ikrai. 

Iš dvidešimt keturių žinomų eršketo rūšių trys vis dar 
žvejojamos ikrams Kaspijoje. Trijų eršketo rūšių — didžiojo, 
rusiškojo ir žvaigždėtojo — ikrų kainą lemia ne tiek kokybė, 
kiek žuvies retumas. Milžiniški didieji eršketai sutinkami re- 
čiausiai, todėl jų ikrai brangiausi. Didžiojo eršketo patelė su- 
bręsta per dvidešimt metų, o pasiekusi brandą ji gali sverti net 
1 800 svarų [816,4 kg | ir siekti iki 26 pėdų [8 m] ilgį. Išskro- 
dus tokią žuvį galima gauti 20 svarų [9,7 kg] ikrų. Dūmuoti 
pilki didžiojo eršketo ikrai yra didžiausi ir taip pat trapiau- 
si — tai dar viena priežastis, dėl kurios jie brangiausi. Konser- 
vuojant didžiojo eršketo kiaušinėlius jų pažeidžiama kur kas 
daugiau negu visų kitų žuvų ikrų. 

Pastaruoju metu Kaspijos ikrai praranda vyraujančias po- 
zicijas, ir dabar pasaulyje jų parduodama tik trys ketvirtadaliai 
visos pardavimo apimties. Kaspijos ikrams kasmet vis labiau 
brangstant ir mažėjant jų pasiūlai imtasi priemonių atkurti 
eršketų populiaciją Europoje ir Amerikoje, iš dalies auginant 
juos nelaisvėje, - iš šių ikrų gaminami tokie skrupulingai pa- 
ženklinti produktai kaip American Paddlefish caviar. 


BUTARGHE 


Paimk šviežius kefalės ikrus, geriausia žvejybos sezonu 
sužvejotos žuvies, tik pasistenk nepažeisti trapaus apval- 
kalo, gaubiančio kiekvieną ikriuką, ir saikingai juos pa- 

sūdyk — nei per daug, nei per mažai — ir palik dienai ir 
nakčiai. Tada padėk juos dūmuose, tik toli nuo liepsnos, 
kad nekaistų. Kai jie išdžius, sudėk į medinę dėžę ar sta- 
tinę, išklotą kviečių sėlenomis. Tokia bottarga paprastai 
valgoma žalia. Bet jeigu nori, gali pašildyti juos po pele- 
nais ar švarioje šiltoje krošnyje, tik neperkaitink. 


Martino, Libro de arte coguinaria 
(Kulinarijos meno knyga), 1450 


Apie recepto autorių Martino mažai kas žinoma, nėra ži- 
nių net koks buvo jo visas vardas. Jis gimė Kome, dirbo aris- 
tokratų dvaruose ir buvo vienas gerbiamiausių ir įtakingiausių 
to laiko Italijos virėjų. Pagal jo receptą, bottarga buvo gami- 
nama iš kefalės ikrų, tačiau rūkytų, o ne išspaustų. Bottarga, 
kurią Pancirolis XVIII a. minėjo kartu su ikrais kaip galimą 
garum įpėdinę, skiriasi priklausomai nuo žuvų rūšies. Ame- 
rikos senbuviai gamindavo ją išspaudę ir sudžiovinę eršketo 
ikrus. Šiandien tai paprastai sūdyti, išspausti ir džiovinti žuvų 
ikrai. Tunise bottarga gaminama iš kefalės ikrų ir laikoma Tu- 
niso žydų patiekalu, taip pat kaip Jungtinėse Valstijose rūkyta 
lašiša ir pastrami laikoma Šiaurės Amerikos miestų gyvento- 
jų žydų maistu. Tačiau manoma, kad šio valgio pavadinimas 
kilo iš arabiško žodžio bitdrikh, ir galimas daiktas, kad jis buvo 
gaminamas jau senovės Egipte, turbūt taip pat iš kefalių ikrų. 

Šiandien Italijoje bottarga laikoma sicilietišku patiekalu, 
iš vakarų Sicilijos virtuvės, taigi gaminama iš tuno, o ne kefa- 
lės ikrų. Sicilijos vakarų pakrantėje tunai žvejojami nuo seno 
ir sūdomi vienoje seniausių druskos garyklų Europoje paga- 
minta druska. Trapanyje, tipiškame Sicilijos uostamiestyje, 

įsikūrusiame trikampiame siauro pusiasalio iškyšulyje, paliko 
pėdsakų finikiečiai, romėnai, normanai, arabai ir kryžininkai. 
Šis palikimas atsispindi miesto architektūroje, kalboje, maiste 
ir papročiuose. Sicilijoje susipynę daugybė istorinių sluoks- 
nių: joje paliko savo žymes visi atvykėliai ir vietos gyvento- 
jai — ir tie, kurie nugalėjo, ir tie, kurie buvo nugalėti, ir tie, ku- 
rie pasiliko, ir tie, kurie išvyko. 

Castiglione tunų įmonė, įsikūrusi šiek tiek šiauriau Tra- 
panio, kasmet pagamina daugiau kaip 2 000 svarų [907 kg] 
bottarga - ja siciliečiai apibarsto spagečius, pagardintus alyv- 
uogių aliejumi, česnaku ir pjaustytomis petražolėmis. Sicilie- 
tiška bottarga gaminama iš juodapelekių tunų ikrų; šie tunai 
kartą per metus per Gibraltaro sąsiaurį įplaukia į Viduržemio 
jūrą ir plaukia pro vakarų Siciliją į savo neršyklas. Kiekviena 
patelė turi dvi didžiules ikrų pūsles, kurios sveria po 6-7 sva- 
rus [2,7-3,2 kg]. Darbininkai išplauna jų ikrų pūsles sūry- 
mu iš vietinės jūros druskos, o paskui apibarsto vietine rupia 
druska. Paskui prislegia sūdytas pūsles 30 kilogramų svorio 
daiktu. Kiekvieną savaitę jie prideda daugiau svorio, ir mėne- 
sio pabaigoje sūdytas ikrų pūsles slegia 60-70 kilogramų - vi- 
dutinio sudėjimo vyro - svoris. Suslėgtos pūslės savaitę džio- 
vinamos saulėje. 

Kaip ir senovės eršketų žvejai, siciliečiai parduoda žuvis, o 
patys valgo ikrus. Bet jie taip pat prekiauja bottarga visoje Sici- 
lijoje. Jie parduoda tunų širdis net Palerme, Sicilijos sostinėje. 
Tačiau lattume, švelnaus skonio sūdytos tunų patinų repro- 
dukcinės liaukos, taip pat tunų žarnos, skrandžiai ir stemplės 
lieka Trapanio regiono vietiniams gyventojams. 

Daugelį šimtmečių ši pakrantė garsėjo ir savo sūdytais tu- 
nais. Bet šiais laikais siciliečiai nebevalgo juodapelekių tunų, 

o parduoda juos šviežius stulbinamai didelėmis kainomis. 
90 proc. vietinių žvejų laimikio praėjus vos valandai, kai jis 
pagaunamas, tučtuojau parduodamas ir gabenamas į Japoniją. 

Juodapelekius tunus, plaukiančius ties Viduržemio jūros 
pakrante į neršyklas, pirmieji pastebėjo finikiečiai ir ėmė rengti 
jų medžiokles, siciliečių kalba vadinamas tonnaras. Šiame ruo- 
že tarp Sicilijos ir Tuniso, kuriame įvairiais laikais vyravo įvai- 
rios kultūros, tonnara tapo ritualu. Šiandien tokios medžioklės 
rengiamos tik dviejose vietose Sicilijoje - mažame pakrantės 
mieste Bonadžoje, įsikūrusiame šiek tiek šiauriau Trapanio, 
ir mažoje kaimyninėje Favinjanos saloje. Bonadžoje tonnara 
rengia Castiglione bendrovė, nors paprastai, nepaisant aukštų 
kainų Japonijoje, jai šios medžioklės nuostolingos. Daugiausia 
pelno ji gauna iš gelsvauodegių tunų, žvejojamų kitose vietose, 
kuriuos bendrovė perka ir pakuoja. Juodapelekiai tunai nyksta 
ne dėl tonnara, bet ir dėl to, kad jie daug efektyviau žvejojami 
Atlanto vandenyne. Eugenio Giacomazzis, Castiglione gamy- 
bos viršininkas, pasakė, kad 1 000 svarų [453,6 kg | juodapele- 
kių tunų dabar laikoma geru laimikiu. Anksčiau tiek sverdavo 
trys ar keturios žuvys, o pasak senovės žvejų - viena žuvis, bet 
šiandien tiek sveria pilnas tinklas, nes žuvų rūšiai nykstant jos 
atstovės subręsta jaunesnės ir būna mažesnės. 

Bendrovė Castiglione turi 150 darbuotojų, bet kiekvieną 
kovą pasamdoma dar 120 dalyvauti tonnara. Jos vadovas vadi- 
namas arabišku žodžiu Raiz, ir žvejai dainuoja arabišką dainą 
„Cialome“ (tariama ŠALOMAI), prašydami dievų pagalbos 
medžioklėje. Galop tunų žudymas vadinamas ispanišku žo- 
džiu matanza - „skerdynėmis“. 

Tunų medžioklė prasideda kovą. Vyrai siaurame Bona- 
džos krante taiso ir tvarko tinklus, dainuodami tradicines 

dainas siciliečių ir arabų kalbomis. Per siciliečių tonnara juo- 
dapelekiai išvarginami daug dienų varant juos per tinklų eiles. 
Iš rytų į vakarus pastatoma 150 pėdų [45 m] aukščio, 4,5 my- 
lios [7 km] ilgio tinklinė pertvara, tinklas pritvirtinamas van- 
denyno dugne. Gegužę ir birželį tunai įplaukia į Viduržemio 
jūrą. Priartėję prie Sicilijos pakrantės jie pasuka į pietus, no- 
rėdami perplaukti sąsiaurius tarp Sicilijos ir Tuniso, tačiau at- 
siremia į tinklo sieną ir plaukia palei ją į tinklų „kambarių“ 
sistemą, vadinamą „sala“. Senovės laikais dideles žuvis per 
šiuos „kambarius“ varydavo narai su ilgais pagaliais. Šiandien 
šį darbą atlieka naras su akvalangu, vadinamas „didžiuoju šun- 
snukiu. Bonadžos „šunsnukis“ Mauricis Guiseppė pasakojo, 
kad plaukdamas su pasmerktomis žuvimis jis mato amforas 
ir kitus senovinius dirbinius iš sudužusių finikiečių, graikų ir 
romėnų laivų. 

„Didžiojo šunsnukio“ darbas yra varyti tunus iš vieno 
„kambario“ į kitą - kiekvienas turi savo pavadinimą, - kol 
maždaug po dviejų savaičių išvargintos žuvys atsiduria came- 
ra di matanza - skerdimo kambaryje. Tinklas iškeliamas ir 
penkiasdešimt penki žvejai ilgoje valtyje žeberklais ir kobi- 
niais išskerdžia žuvis. Tai senovinis būdas žvejoti tuną. Prieš 
2 500 metų Aischilas tragedijoje Persai, aprašydamas, kaip 
graikai sunaikino persų karinį laivyną, pasakė, kad susidoro- 
jimas su persais panėšėjo į tunų skerdimą. Net iškamuoti per 
ilgas tonnara savaites juodapelekiai blaškosi ir kovoja. Juos 
skerdžiant Viduržemio jūra pajuoduoja nuo kraujo, o van- 
dens putos pasidaro skaisčiai raudonos. Galiausiai paskerstų 
juodapelekių mėsa išgabenama į Japoniją. 

Tonnara žvejai kovą taiso tinklus, balandį pritvirtina juos 
vandenyno dugne, gegužę ar birželį žvejoja, o paskui traukia 

tinklus iš vandens. O paskui ateina liepa, pats metas rinkti 
druskos derlių. 


Šiek tiek piečiau nuo Trapanio pakrantėje vis dažniau matyti 
žemės pylimai ir akmeniniai vėjo malūnai. Pylimai skiria tai- 
syklingų formų tvenkinius su žalsvai melsvu ir rausvu vande- 
niu, o tarp jų stirkso aukšti akmeniniai vėjo malūnai. Druskos 
garyklos driekiasi palei pakrantę iki pietinės salos dalies, čia 
jas pakeičia tankūs ryškiai žali Marsalos vynuogynai. Tai viena 
seniausių druskos gavybos vietų pasaulyje - garinti druską čia 
pradėjo finikiečiai, kuriems reikėjo konservuoti tunų laimikį, 
o sugriovus Kartaginą šią veiklą tęsė romėnai. Trapanio vėjo 
malūnus yra aprašę arabai, valdę Siciliją nuo 800 iki 1000 m. 

Dabartinius vėjo malūnus (pagal turkišką modelį, kurį 
ispanai pritaikė Sicilijoje, o vėliau Olandijoje) apie 1500 m. 
pastatė žmogus, vardu Grignanis, - jų paskirtis buvo perpum- 
puoti sūrymą iš vieno tvenkinio į kitą. Jis pavadino savo sūnų 
Ettore - priešais Mocijos salą esančių druskos garyklų vardu. 
Kol Mocijos druskos garyklų 397 m. pr. Kr. nesunaikino ro- 
mėnai, druską čia gamino ir kartaginiečiai. 

Trapanio druska buvo parduodama Hanzos sąjungos 
miestui Bergenui, ir garsas apie ją sklido visoje viduramžių 
Europoje. Tačiau XIX a. Italijai susivienijus Sicilijai pasidarė 
sunku prekiauti savo druska. Italijos vyriausybė įvedė druskos 
monopoliją ir saugojo savo druskos garyklas Apulijoje nejsi- 
leisdama siciliečių druskos į žemyninę šalies dalį. Monopoli- 
ja kėlė pasipiktinimą, nes dėl jos druska smarkiai pabrango. 

1891 m. knygoje Menas gerai maitintis florentietis šilko pre- 
kiautojas Pellegrino Artusis, tapęs populiarių kulinarijos kny- 
gų rašytoju, pateikdamas ledų receptus patarė: 


Taupymo sumetimais iš vandens su ledu, naudoto užšal- 
dyti ledams, druską galima atgauti garinant jį ant ugnies. 


Daugelį šimtmečių gausiai eksportavę savo druską, Trapa- 
nio gyventojai patys naudojo ją konservuoti tunų laimikiui, 
dosniai apibarstyti keptą žuvį ir konservuoti kaparių derliui. 
Kaparis yra augalo Capparis spinosa, tokio dygliuoto, kad tur- 
kai vadina jį katės nagais, pumpurai. Šie laukiniai augalai labai 
atsparūs; jie auga Romos Forume ir net uolų įtrūkiuose Izrae- 
lio Judėjos dykumoje. Atrodo, jie mėgsta uolas ir auga palei 
pietų Italijos ir Sicilijos pakrantės riedulius, pagyvindami juos 
rožiniais ir baltais žiedais. Pumpurus dera nuskinti jiems dar 
nespėjus išsiskleisti, todėl vasarą reikia kasdien atidžiai stebė- 
ti kiekvieną pumpurą. Paskui pumpurus reikia konservuoti, 
siekiant išgauti jiems būdingą skonį. Prancūzai laiko Provan- 
so kaparius geriausiais ir mažiausiais, ir konservuoja juos acte. 

Seniau, kai Viduržemio jūros produktų Šiaurės Europoje 
nusipirkti būdavo sunku, kaip kaparių pakaitalas būdavo nau- 
dojami Nasturtium indicum pumpurai; juos siūloma naudoti 
ir šiame anglų recepte. 


Nasturtium indicum. Nuskinkite pumpurus jiems nespėjus 
sužydėti: palaikykite šešėlyje tris ar keturias valandas, 
paskui sudėkite į molinį glazūruotą indą, užpilkite geru 
actu, uždenkite indą lenta ir palikite pastovėti aštuonias ar 
dešimt dienų. Paskui išimkite, atsargiai nusunkite, užpilkite 

šviežiu actu ir palikite pastovėti dar tiek pat laiko. Pakarto- 
kite šią procedūrą trečią kartą, paskui sudėkite pumpurus į 
statinę, užpilkite actu ir šiek tiek apibarstykite druska. 


John Evelyn, Acetaria: A Discourse of Sallets 
(Acetaria: sūdytas maistas), 1699 


Sicilijoje vertinami dideli kapariai, kurie auga Panteleri- 
jos saloje (ji laikoma Sicilijos dalimi, nors yra arčiau Tuniso) 
arba mažytėse salelėse prie šiaurinės Sicilijos pakrantės. Sici- 
liečių kapariai konservuojami rupia Trapanio druska, dažnai 
be acto, mirkomi prieš valgant ir patiekiami su kepta žuvimi. 

Dėl Italijos monopolijos negalėdami eksportuoti druskos, 
siciliečiai naudojo ją tik savo tradiciniais tikslais - konservuo- 
ti tunams, kapariams, gausiai saloje derančioms alyvuogėms, 
sūriams ir dešroms. Tačiau tam buvo sunaudojama palygin- 
ti nedaug druskos. Druskos garyklos negalėjo išsilaikyti, ir 
XX a. 8 dešimtmetyje dauguma jų buvo apleistos. 

Tačiau ne Antonio dAli druskos garyklos, kurios trečdaliu 
pajėgumų veikė dar daugelį metų. „Mes nesiliovėme dirbę, 
nes tikėjomės, kad kada nors monopolijos bus atsisakyta“, — 
sakė jis. 1973 m. Italijos vyriausybė atšaukė druskos mono- 
poliją, ir šiandien šios druskos garyklos prekiauja savo druska 
visoje Italijoje - kaip tik to Italijos vyriausybė ir bijojo. 


Druskos garyklos, kurias finikiečiai įkūrė Sfakse, anapus Sici- 
lijos sąsiaurio Tunise, ilgaamžiškumu nenusileidžia Trapanio 

druskos garykloms. Šiandien Sfaksas yra neišvaizdus pramoni- 
nis miestas su trijų ir keturių aukštų pastatais ir keletu palmė- 
mis apsodintų bulvarų. Tai antras didžiausias Tuniso uostas po 
Tuniso, o pagal fosfatų, alyvuogių aliejaus ir druskos eksporto 
apimtį - pagrindinis. 

Druskos garyklos įsikūrusios pakrantėje į pietus nuo uos- 
to. Druskos kristalai renkami žiemos pabaigoje, kai apylin- 
kėse tvyro netoliese esančių migdolų giraičių žiedų kvapas. 
Maži daržai atitverti opuncijų (iš Amerikos atvežtos ispanų, 
jos prigijo ir paplito Šiaurės Afrikoje) eilėmis. Kaip ir beveik 
viską Sfakse, kaktusus ir daržoves dengia tirštas rudų dulkių 
sluoksnis. Tai slenkantis Saharos smėlis. Tarp dulkėtų dar- 
žovių auga žiediniai kopūstai, morkos ir agurkai - jie paskui 
rauginami druskos sūryme. 

3 000 akrų [1 214 ha] garinimo tvenkinių įrengti pačioje 
jūros pakrantėje, o kiti 400 akrų [162 ha] skirti galutiniam 
kristalizavimui — šiuose tvenkiniuose per metus išgaunama 
300 000 tonų druskos. Garyklos direktorius Noureddine'as 
Guermazi, paklaustas, ar druska yra didelė Tuniso ekonomi- 
kos dalis, su ironiška šypsena atsakė: „Tonažu - taip. Daugu- 
ma išlikusių druskos garyklų šiuolaikiniame pasaulyje gauna 
pelną tik jeigu gamina didžiulį kiekį druskos ir transportuoja 
ją palyginti nebrangiai. 

Sfaksas yra gera vieta garinti druskai, nes čia iškrenta tik 
8 coliai [20 cm] lietaus per metus, taigi klimatas daug sau- 
sesnis negu Tunise ir šiaurės pakrantėje. Europoje ir rytinėje 
Šiaurės Amerikos dalyje sausais metais iškrenta daugiau kaip 
40 colių [101 cm] lietaus. Piečiau esančioje Sacharoje vis dar 
yra sebchų, kuriose druska kartais renkama buldozeriais. To- 
liau pietuose esančiose Afrikos vietovėse yra vietų, iš kurių 

druska dar gabenama kupranugariais. Apie Taudenį šiaurės 
Malyje šalia Alžyro ir Mauritanijos sienos europiečiai pirmą 
kartą sužinojo iš 1828 m. Renė Cailliė geografinės Sacharos 
studijos. Jis surado Tagazą, druskos miestą, jau apleistą, bet 
sužinojo, kad jame keleto pėdų gylyje buvo atrasta akmens 
druskos, palyginti gryno natrio chlorido. Šiandien tą pačią 
kasyklą valdo maurai - aukšti žmonės, vilkintys mėlynais 
kaip dangus drabužiais, pusiau arabai, pusiau berberai, pusiau 
klajokliai iš Mauritanijos - ir naudoja tą pačią druskos gavy- 
bos technologiją kaip XIX a. Dirbti kasykloje maurai samdo 
maliečius - už maždaug du dolerius per mėnesį šie pjauna iš 
druskos plutos didelius blokus, krauna juos ant kupranuga- 
rių ir karavanais po trisdešimt ar keturiasdešimt kupranugarių 
gabena į pietus prie Nigerio upės į Tombuktu, kuris tebėra 
prekybos centras. 

Toliau rytuose, į pietus nuo Tuniso, Nigeryje driekia- 
si pilki Bilmos smėlynai, kuriuos tai šen, tai ten margina gi- 
lios duobės. Šimtmečius kastos duobės yra gilios, bet druska 
jose nesibaigia. Viena šeima kasa tą pačią duobę kartų kartas. 
Šiandien jos parduoda iškastą druską už maždaug 50 centų už 
30 svarų [13,6 kg] bloką prekybininkams, o šie gabena tuos 
blokus karavanais (susidedančiais net iš šimto kupranugarių) 
per Nigerį į šiaurės Nigeriją - čia Bilmos druska perkama gal- 
vijams laižyti. Ši kelionė trunka daugiau kaip du mėnesius ir 
už 50 centų pirkti blokai ten parduodami po tris dolerius. Jei- 
gu darbo jėga nebūtų labai pigi, iš tokios prekybos Sacharos 
druska būtų neįmanoma gauti jokio pelno. 

Bet jūros druska Sfakse yra kraunama į laivus ir parduoda- 
ma visame pasaulyje. Didelė jos dalis gabenama į tą Europos 
kampą, kur druskos vis dar trūksta, - Skandinaviją, čia ji rei- 


456 


kalinga sūdyti žuviai ir tirpdyti ledui nuo kelių. Kai buvo at- 
rasta, kad druska neleidžia vandeniui užšalti, druskos gamin- 
tojai įgijo didžiulę šiaurinių magistralių žiemos rinką ir šiam 
tikslui druskos imta naudoti kur kas daugiau negu žvejybos 
pramonei. Prekyba sūdyta žuvimi visiškai pasikeitė, palyginti 
su senovės laikais. Kadaise brangūs druskos kristalai dabar 
tokie pigūs, kad jais barstomi keliai, o tunų, ančiuvių, silkių, 
Didžiųjų ežerų karpių, Kaspijos ikrų ir net menkių vis labiau 
stinga. 

Sfakse per musulmonų šventę Aid Essaghir, kuri prasideda 
netrukus po ramadano, sūdytos žuvys verdamos ir valgomos 
su padažu, vadinamu čarmula. Turtingi žmonės kartais perka 
iš Šiaurės Europos importuotas sūdytas menkes, kurios vis la- 
biau brangsta, nors dažnai sūdomos Sfakse pagaminta druska. 
Bet dauguma Sfakso gyventojų valgo vietines žuvis. Druskos 
garyklos Sfakse per Aid Essaghir vietiniame turguje parduoda 
pastebimai daugiau druskos negu bet kuriuo kitu metų laiku. 

Čarmula yra vienas iš daugelio tunisiečių pagardų, kurie 
ir sūrūs, ir saldūs. Bet tunisiečiai sako, kad visi sūriai saldūs 
patiekalai užsienietiškos kilmės - juos gaminti vietos gyven- 
tojus esą išmokė 1492 m. iš Ispanijos išvaryti musulmonai. 

Latifa Afesas, kurio šeimai Sfakse priklauso viena iš dviejų 
didžiausių kuskuso gamybos įmonių pasaulyje, - kita įsikūru- 
si Marselyje, - siūlo tokį čarmula receptą: 


Užsūdykite bet kokią didelę žuvį. Išvirkite ją ir patiekite 
su padažu, kuris gaminamas iš tokių sudėtinių dalių: 

1 kilogramas raudonųjų svogūnų, 1 kilogramas ra- 
zinų, Y4 litro alyvuogių aliejaus, druska, juodieji pipirai 
(kai kurie žmonės naudoja maltą kalendrą, bet aš ne). 

Supjaustykite svogūnus ir ant nedidelės ugnies vir- 
kite juos alyvuogių aliejuje apie dvi valandas. Išmirkykite 
razinas vandenyje, kad suminkštėtų, ir nukoškite rėčiu. 
Sudėkite visa tai į alyvuogių aliejų ir virkite ant nedidelės 
ugnies dvi dienas. Įdėkite druskos ir pipirų. 


Po akmenų pylimais perskirtus sūrymo tvenkinius Sfakse 
braido ilgakojai paukščiai - baltieji garniai ir rausvieji flamin- 
gai, kurie tampa dar rausvesni misdami sūriųjų vandenų kre- 
vetėmis, - jų spalva atsispindi pieniškame sūryme. Čia per- 
žiemoję, jie, tarytum ieškodami druskos derliaus, skrenda į 
pelkėtas Ronos upės žiotis pietų Prancūzijoje ir vasaroja Eg 
Morto sūrymo tvenkiniuose. Dabar flamingai gyvena daug 
saugiau negu romėnų laikų druskos garyklose. 


Nupešk flamingą, nuplauk, surišk jam sparnus ir kojas 
ir įdėk į puodą; įpilk vandens, įberk druskos, krapų ir 
šliūkštelėk truputį acto. Kai jis bus pusiau išviręs, surišk 
puokštę porų ir kalendrų ir įdėk virti kartu. Kai paukštis 
bus beveik išviręs, įdėk defrutum dėl spalvos. Į grūstuvę 
įdėk maltų pipirų, kmynų, kalendrų, silphium šaknų [retas 
Libijos augalas, kurį romėnai labai mėgo ir dėl to beveik 
išnaikino|, mėtų ir rūtų; sutrink visa tai, apipilk actu, 
pridėk datulių ir suberk į sultinį. Puode visa tai sutirštink 


krakmolu. Apipilk padažu ir valgyk. 


Apicijus, Í a. 


Šiandien Sfakso, Eg Morto ir daugelis kitų druskos ga- 
ryklų yra saugomi paukščių rezervatai. Be to, mūsų laikais vi- 

rėjai nepalankiai žiūri į padažus, sutirštintus krakmolu. Ro- 
mėnų požiūris buvo kitoks. Ypač jie mėgo flamingo liežuvį, 
kuris įkvėpė Marcialį, Apicijaus amžininką, parašyti tokias ei- 
les apie šiuos paukščius: 


Mano rausvos plunksnos duoda man vardą, 
Bet tarp gurmanų išgarsino mano liežuvis. 


Druskos garyklas Sfakse ir Eg Morte, lankomas tų pačių 
flamingų, sieja ir dar vienas dalykas: paskutiniame XX a. de- 
šimtmetyje jas abi nupirko Morton Salt Company. 


XXVI SKYRIUS 


DIDŽIOJI DRUSKA, 
MAŽOJI DRUSKA 


RANSPORTAVIMAS VISADA BUVO svarbiausia drus- 

kos verslo dalis, ir bendrovė Morton nutarė sutelkti dėmesį 
kaip tikį jį. 1880 m. Joy Mortonas, dvidešimt ketverių metų bu- 
vęs geležinkelio tarnautojas iš Detroito, pradėjo dirbti mažoje 
Čikagos bendrovėje E. I. Wheeler and Company, kurią 1848 m. 
įkūrė Onondagos druskos bendrovės: joms reikėjo atstovo JAV 
vidurio vakaruose prekiauti jų druska. Mortonas (kurio tėvas 
J. Sterlingas Mortonas vėliau tapo prezidento Groverio Cleve- 
lando administracijos žemės ūkio sekretoriumi) turėjo nedidelį 
investicinį kapitalą ir idėją. Investavęs į šią Čikagos bendrovę 
visas savo santaupas - 10 000 dolerių, jaunasis Mortonas tapo 
jos partneriu. Jis nupirko bendrovei laivų gabenti druskai Di- 
džiaisiais ežerais, puikiai tinkančiais laivybai ir niekada neuž- 
šąlančiais, ir dabar ji galėjo be didelių transportavimo išlaidų 
visus metus tiekti druską į centrines valstijas. Tais laikais, kai 
dėl augančios centrinių valstijų rinkos varžėsi daugelis drus- 
kos bendrovių, Mortono įmonei Didžiųjų ežerų baržos teikė 
svarbų konkurencinį pranašumą. 

1910 m. bendrovė Morton Salt Company nusipirko drus- 
kos garyklas ir ėmė ne tik prekiauti druska, bet ir ją garinti. 
1911 m. ji įvedė vieną pirmųjų naujovių - ėmė sodrinti val- 
gomąją druską magnio karbonatu, kuris neleidžia druskos 
kristalams sulipti; „Niekada nesulimpa ir nekietėja“, - buvo 
parašyta ant tokios druskos dėžutės etiketės. Ilgainiui mag- 
nio karbonatą pakeitė kitas chemikalas, neleidžiantis druskai 
sulipti, - kalcio silikatas. Reklamuoti šiai naujoviškai nesu- 
limpančiai druskai Mortono bendrovė surengė savo garsią- 
ją rinkodaros kampaniją. O 1924 m., užsitikrinusi Mičigano 
medicinos asociacijos rekomendaciją, Mortono bendrovė pa- 
teikė į rinką dar vieną naujovę - pirmąją joduotą druską. 

Tais laikais, kai vakuuminiai garintuvai dar nebuvo paplitę 
ir vartotojams vienodų kristalų druska atrodė patraukli nau- 
jiena, Mortono bendrovė tvirtino, kad visi jos pagamintos 
druskos kristalai yra lygiai tokio pat dydžio ir formos. „Mūsų 
produktai visiškai standartiški, vienodai aukštos kokybės, 
ir net su mikroskopu nematyti jokio skirtumo tarp Morto- 
no druskos pagamintos Niujorke ar Kalifornijoje“, - skelbė 
bendrovė. Mortonas pirko druskos garyklas visoje šalyje. Kai 
kurios gamino druską garindamos jūros vandenį, kitos - sū- 
rymą, o kitos kasė akmens druską, tačiau visos teikė rinkai 
standartinį produktą, vartotojams žinomą tiesiog kaip „Mor- 
tono druska. 

Bendrovė sukūrė cilindrinę pakuotę su mažu metaliniu 
snapeliu, kurį net užpatentavo, ir pasamdė reklamos agen- 
tūrą N. W. Ayer surengti nacionalinę savo gaminio reklamos 
kampaniją — iki tol druska dar niekada nebuvo reklamuoja- 
ma visos šalies mastu. Mortonas užsakė dvylika reklaminių 
skelbimų žurnalo Good Housekeeping numeriuose, bet la- 

biausiai jam patiko viena iš reklamos agentūros idėjų, kurią ji 
pati laikė tik atsargine: maža mergaitė per lietų eina su skėčiu 
ir Mortono druskos pakuote, nepastebėdama, kad iš jos byra 
druska. Iš pradžių buvo naudojamas šūkis „Byra laisvai“, o 
paskui jį pakeitė „Byra, bet niekad neišbyra“. Šis šūkis buvo 
palaikytas pernelyg neigiančiu ir pakeistas į „Kai byra, byra 
kaip reikiant“. Kaip ir derėjo tikėtis, šiame skelbime, kuris 
pirmą kartą pasirodė 1914 m., magnio karbonatas nebuvo 
minimas, o druskos birumas aiškinamas taip: „Tai tobulos 
kubo formos druskos kristalai. Atkreipkite dėmesį į patogią 
skardinę su reguliuojamu aliumininiu snapeliu“ Penktajame 
dešimtmetyje atliktos 4 000 namų šeimininkių apklausos re- 
zultatai parodė, kad 90 proc. jų atpažino Mortono bendrovės 
prekės ženklą. 

Norint gauti pelno iš druskos prekybos modernios ekono- 
mikos sąlygomis reikia prekiauti ja dideliais kiekiais ir turėti 
transporto priemonių, todėl smulkios druskos gamybos įmo- 
nės ėmė nykti - tokios bendrovės kaip Morton Salt Company, 
siekdamos išplėsti veiklos apimtį, ėmė jas supirkinėti. XIX a. 
San Fransisko įlankos pietiniame gale veikė daugiau kaip tu- 
zinas druskos bendrovių. XX a. visos jos įsiliejo į bendrovę 
Leslie Salt Company. 1978 m. ją nupirko bendrovė Cargill, ir 
šiandien San Eransiske druska verčiasi tiktai dvi bendrovės — 
Cargill ir Morton. Maisto bendrovė Cargill, didžiausia indi- 
viduali įmonė Jungtinėse Valstijose, yra vienintelė druskos 
gamintoja, likusi San Fransisko įlankoje. Morton perka dalį 
jos pagamintos druskos ir perparduoda. Cargillir Morton dau- 
gelį dešimtmečių pirko kitas druskos įmones ir tapo dviem 
didžiausiomis druskos gamybos bendrovėmis pasaulyje. O 
1996 m. nusipirkusi bendrovę Salins du Midi, Eg Morto drus- 

kos garyklos savininkę ir populiariausios Prancūzijoje drus- 
kos La Baleine gamintoją, Morton tapo didžiausia pasaulyje 
druskos bendrove. 


1955 metais Morton nusipirko druskos garyklas Didžiosios 
Inagvos saloje Bahamose, kurios tuomet buvo Britanijos ko- 
lonija. Dauguma iš nedaugelio žmonių, atvykstančių į šią salą, 
atskrenda mažu lėktuvu, kuris dardėdamas nutūpia oro uoste 
ant duobėto, vėjų perpučiamo vienos juostos kilimo ir leidi- 
mosi tako. Čia dislokuoti du JAV Pakrantės apsaugos sraigta- 
sparniai - jų įgulos ieško mažų lėktuvų iš Pietų Amerikos, ga- 
benančių baltus miltelius, bet ne druską. Prie dviejų kambarių 
terminalo pastato spiečiasi būrelis žmonių, nes jame yra tele- 
vizorius. Kitame kambaryje kažkokia moteris kerpa plaukus. 
Užrašas prie kilimo ir leidimosi tako skelbia: „Inagva, puikiai 
išlaikyta Bahamų paslaptis“. 

Mėlynai žalia jūra akinamai spindi saulėje. Matju Tau- 
nas - salos sostinė ir vienintelis tikras miestelis. Apie tuzi- 
nas akmenimis grįstų susikertančių gatvelių dalija miestelį į 
kvadratus. Abipus jų stovi maži žaliai, geltonai ir kartais ryš- 
kiai rausvai dažyti namai, juos skiria žole apžėlę tušti sklypai. 
Gatvėse žmonių beveik nepamatysi, nebent šunis ir vištas. 
Tik retkarčiais jomis pravažiuoja koks nors automobilis, ir tai 
daugiausia pikapas su užrašu Morton Salt. Šiame mieste gyve- 
na 1 200 žmonių ir dar keli šimtai kitose salos vietovėse. Čia 
yra universalinė parduotuvė, turinti dideles užšaldytų maisto 
produktų atsargas, pagrindinis viešbutis — dviejų aukštų pa- 


463 


statas su žalsvai melsvų atspalvių tvora, yra geriamojo van- 
dens, elektra ir beveik visa kita — už tai šios salos gyventojai 
turi būti dėkingi Morton Salt. Bendrovės druskos garyklose 
dirba 200 žmonių, bet Matju Taune ji turi daug daugiau dar- 
buotojų. 

Didžioji Inagva yra plokščia klinčių ir koralų sala. Dirvo- 
žemis permerktas jūros vandens, kuris prasiskverbia į salos vi- 
daus vandens telkinius. Be to, sala palanki gaminti jūros drus- 
ką, mat ją nuo stiprių uraganų smūgių dengia didelės Karibų 
salos: Haitis, Kuba ir Puerto Rikas. 

Dirvožemis čia šarmingas, todėl vanduo vidiniame ežere 
sūresnis negu jūroje. Jūros vanduo pumpuojamas į rezervua- 
rus vidiniame ežere ir čia, apsaugotas nuo potvynių, devy- 
nis mėnesius garuoja saulėje, pritraukdamas daugiau druskos 
iš dirvožemio. Paskui jis perpumpuojamas į kristalizavimo 
tvenkinį ir paliekamas garuoti dar dvylika mėnesių, kol iš jo 
lieka tik trijų colių [7,6 cm] druskos kristalų sluoksnis. 

Vidinį ežerą supančiose pelkėse gyvena 50-60 tūkstančių 
flamingų, mintančių sūriųjų vandenų krevetėmis, kurios vei- 
siasi 38 000 akrų [15 378 ha] užimančiuose garinimo tvenki- 
niuose. Manydama, kad krevetės pagreitina garinimą, bend- 
rovė Morton perka krevečių ikrus iš tvenkinių San Fransisko 
įlankoje. 

Bendrovė Morton Salt Didžiojoje Inagvoje gamina ne val- 
gomąją, o neapdorotą druską, skirtą tirpdyti ledui nuo kelių, 
gaminti pramoniniams vandens minkštikliams ir sūdyti žu- 
vims menkių žvejams Islandijoje. Beveik visa Didžiojoje Inag- 
voje pagaminta druska eksportuojama - Bahamų salose ja 
beveik neprekiaujama. Bahamų gyventojai perka iš Eloridos 
atvežtus vandens minkštiklius, kurie dažnai pagaminti su Di- 

džiosios Inagvos druska. Bendrovei Morton Didžiosios Inag- 
vos jūros druskos garyklos patrauklios tuo, kad jos arčiausiai 
Jungtinių Valstijų rytų pakrantės ir gamina milijoną tonų drus- 
kos per metus. „Gamybos apimtį reikia nuolat didinti, - sako 
Geronas Turnguestas, Morton druskos garyklų Didžiojoje 
Inagvoje viceprezidentas. - Šiame versle pelną lemia apimtis“ 


Dauguma druskos garyklų Karibų jūroje arba tapo didelių 
tarptautinių bendrovių nuosavybe, arba buvo apleistos. XIX a. 
Terkso salų bendrovė Turks Island Company buvo svarbi tarp- 
tautinė bendrovė. Ji net turėjo druskos garyklų San Fransisko 
įlankoje. Tačiau 1927 m. jos garyklas supirko didesnė Ameri- 
kos bendrovė, pasivadinusi Leslie, o pastarąją nupirko Cargill. 
Terkso salų druskos įmonės neatlaikė konkurencinės kovos, 
nes buvo per smulkios. 

Už keleto mylių į pietus nuo Didžiojo Terkso salos yra 
Druskos sala - dviejų su puse mylios ilgio ir pločio [4 km] tri- 
kampis sausumos plotas. Didelę jo dalį užima apleisti sūrymo 
tvenkiniai, vis dar rausvi nuo jūros augmenijos, yrančios ko- 
ralų užtvankos, tarp kurių tarsi savadarbės baidyklės stirkso 
metaliniai vėjo malūnai. Oro uostą beveik iš visų rifo vietų ga- 
lima pasiekti pėsčiomis. Čia ganosi ir veisiasi sulaukėję asilai 
ir galvijai, o didžiausias vietinis gyvūnas šioje sausoje, sūrioje 
žemėje yra milžiniška, beveik metro ilgio iguana. 

Ši sala yra tarsi XIX a. Karibų gyvenimo paveikslas. Gatvė- 
mis klajoja galvijai. Abipus gatvių stovi skarda dengti baltinti 
namai ryškiomis spalvomis dažytomis langinėmis; jų pamatai 

apdailinti kriauklių eilėmis, daugiausia dar XIX a. Automo- 
bilių beveik nėra; nelygiais druska žibančiais keliais žmonės 
daugiausia važinėja dviračiais. Tačiau pastaraisiais metais juos 
pradeda išstumti golfo automobiliukai — jie gėrai tinka drus- 
kingo grunto keliams. 

Kolonializmo laikais metropolija aprūpino salą viskuo, ko 
jai reikia, ir pasiimdavo viską, kas joje būdavo pagaminama. 
1870 m. Terkso ir Kaikoso kolonija nusiuntė į Angliją eski- 
zą ir paprašė, kad jo pagrindu būtų sukurta kolonijos vėliava. 
Terkso ir Kaikoso dailininkas nupiešė Druskos salos garyklas 
su druskos rinkėjais priekiniame plane ir druskos krūvomis. 
Anglijoje tuo metu buvo populiaru tyrinėti Arktį, ir anglas 
dizaineris, nežinodamas, kur yra Terksas ir Kaikosas, palaikė 
mažus baltus kupolus iglais ir nupiešė ant kiekvieno iš jų du- 
ris. Paveikslas, vaizduojantis druskos krūvas su durimis, tapo 
oficialia kolonijos emblema beveik 100 metų - tik 1968 m. ją 
pakeitė emblema, vaizduojanti flamingą. 

XIX a. Druskos saloje buvo 900 gyventojų. 1970 m., pra- 
ėjus trejiems metams nuo tada, kai apmirė druskos pramonė, 
jų liko mažiau kaip 400. XXI šimtmečio pradžioje čia legaliai 
gyveno tik 62 suaugusieji ir 15 vaikų. Daugelis iš 62 suaugu- 
siųjų yra pensininkai ir saloje trūktų darbo jėgos, jeigu jūros 
keliu į ją neužklystų migrantai, bandantys pasiekti Floridą. 
Daug jų, nelegaliai vykdami į JAV iš Haičio ir Dominikos, iš- 
silaipina čia, kartais per klaidą; kai kurie randa darbą ir pasi- 
lieka. Jeigu nėra jokio kito darbo, jie visada gali prasimanyti 
pinigų laužydami akmenis iš užtvankų ir pertvarų, atitvėrusių 
druskos garyklas nuo jūros, ir skaldyti juos į žvyrą statyboms. 

Kai druskos verslas mirė, likę prekiautojai dar turėjo drus- 
kos atsargų - jas dažnai laikė savo namų rūsiuose. Haitiečiai, 

aštuonvietėmis ar devynvietėmis burinėmis valtimis atplauk- 
davę į Terksą ir Kaikosą parduoti mangų ir kitų prekių, prieš 
grįždami namo užsukdavo į apleistas Pietų Kaikoso, Didžiojo 
Terko ar Druskos salos druskos garyklas, kuriose liko kalnai 
druskos, ir prisikraudavo jos į triumus. 

1945 m. Druską salą nuniokojo galingas uraganas, jis su- 
naikino saloje visus pastatus, išskyrus tris didelius turtingų 
druskos prekiautojų namus, kurių rūsiuose jie vis dar laikė 
druską. Paskutinio XX a. dešimtmečio pabaigoje vienas iš 
trijų likusių druskos prekiautojų namų sugriuvo pagraužtas 
termitų ir jame buvusi druskos krūva atsidūrė po atviru dan- 
gumi. Šis apleistas, pilkėjantis ir lietaus graužiamas ledkalnis 
ir plutele apsitraukusi krūva, palikta lėtai tirpti nuo drėgmės 
vieno iš dviejų didelių vis dar stovinčių namų rūsyje, yra pas- 
kutinė Druskos salos druska. 

Druskos salos vietiniai gyventojai vadinami „čionykš- 
čiais. Daugelis čionykščių buvo druskos garintojai, kurie per 
Antrąjį pasaulinį karą stojo tarnauti į prekybinį laivyną ir grį- 
žo namo tik išėję į pensiją, nežinodami, kad visi kiti saliečiai 
jau išvyko ir sala virto dykyne. 

Medžiai buvo iškirsti kurui druskos garykloms, o be me- 
džių sumažėjo kritulių kiekis ir žemė išdžiūvo. Kiek akis už- 
mato, čia nėra jokios augmenijos, tik dykumos krūmai stirkso 
iš smėlėto, bevaisio dirvožemio. Atrodo, galvijai ir asilai, ieš- 
kodami nors kokio šešėlio pasislėpti nuo vidurdienio saulės, 
tyliai tūno už kiekvieno krūmo. Naktimis dangus čia žvaigž- 
dėtas, pučia vėsus rytinis brizas, negirdėti jokių garsų, tik ošia 
jūra ir kartais girdėti kokia praeinanti karvė. 

Adolphusas Kennedy, tylus, malonus žmogus, gimęs 
1915 m., gyvena Druskos saloje su trejais metais jaunesne 

žmona. Jie turi keturis vaikus ir daug vaikaičių, bet šie visi iš- 
vyko iš salos. Kennedy pora liko vieniši. Kennedy prisimena, 
kaip jis kraudavo druską į keturstiebes škunas. Labiausiai jam į 
atmintį įstrigo maišų svoris. Kiek už tokį darbą jam mokėdavo? 

— Algos mes negaudavome. Jie mums nieko nemokėjo. Ta 
didelė bendrovė susižerdavo visus pinigus sau. 

Karibų druskos gamintojų gyvenimas atrodo labai roman- 
tiškas, bet iš tikrųjų jie gyveno panašiai kaip cukranendrių 
plantacijų darbininkai kitose salose. Druskos pramonė buvo 
paremta vergove ir daugelis manė, kad ją panaikinus 1836 m. 
druskos gamyba nutrūks. Bet druskos pirkliai kurį laiką išsi- 
laikė, nes vis tiek rasdavo darbininkų, kurių darbas kainavo ne 
daug daugiau negu vergų. Jokio kito darbo čia nebuvo. 

Dauguma senų čionykščių prisimena, kad dirbdavo už 
vieną šilingą ir šešis pensus - mažiau kaip dolerį - per dieną. 
„Teisybė, vieną šilingą ir šešis pensus už devynių valandų dar- 
bo dieną, - šypsodamasis patvirtina Kennedy. - Bet darbo 
būdavo ne visada, tik kai atplaukdavo laivai. Tai buvo vergo- 
vė, - pasakė jis be jokios nuoskaudos balse. 

„Žinoma, už šilingą buvo galima nusipirkti truputį mais- 
to. Tais laikais lietaus vandens buvo daugiau ir buvo galima 
auginti kukurūzus, pupas ir agurkus“ Šiandien žemė per sau- 
sa daržininkystei. Nunykus druskos pramonei neturėdami 
darbo ir negalėdami pramisti iš ūkininkavimo, pagyvenę čio- 
nykščiai gyvena iš valstybės pašalpų. Terksas ir Kaikosas tebė- 
ra Britanijos kolonija. 

Šliuzai laikomi atidaryti, ir per potvynius į tvenkinius pa- 
tenka jūros vanduo, taigi daugumoje jų vanduo neišgaruoja. 
Kai kurie tvenkiniai visiškai išgaravo ir jų vietoje liko smėlio ir 
druskos kristalų mišinys. Per atoslūgį viename iš kanalų, pasta- 


468 


tytame jūros vandeniui atvesti, matyti du rūdijantys XVIII a. 
pabūklai, kuriuos britai atgabeno čia ginti savo druskos išteklių 
nuo ispanų. 


Jungtinės Valstijos yra ir druskos gamintojos, ir stambiausios 
jos vartotojos. Šalis pagamina daugiau kaip 40 milijonų tonų 
druskos per metus ir iš jos uždirba daugiau kaip milijardą do- 
lerių. Kiti stambiausi druskos gamintojai, svarbumo tvarka, yra 
Kinija, Vokietija, Kanada ir Indija. Prancūzija nukrito į aštuntą 
vietą, o Jungtinė Karalystė - į devintąją. 

Tačiau valgomoji druska sudaro tik nedidelę dalį visos pa- 
gaminamos druskos. Jungtinėse Valstijose tik 8 proc. druskos 
skirta maistui. Daugiausia amerikiečiai ją naudoja barstyti ke- 
liams žiemą — tam jie sunaudoja 51 proc. šalyje pagamintos 
druskos. 

Amerika turi daug ir įvairių druskos šaltinių. Druska ga- 
minama Didžiajame Druskos ežere, kuris yra ketvirtas di- 
džiausias ežeras pasaulyje be ištakų; viena iš čia dirbančių 
bendrovių yra Morton. Cargill Detroite turi akmens druskos 
kasyklą, esančią 1 200 pėdų [365 m] gylyje. Ji užima daugiau 
kaip 1 400 požeminių akrų [566 ha], o jos kelių ilgis sudaro 
S0 mylių [80 km]. Iš pradžių kasyklos veiklai užkirto kelią ka- 
tastrofa. 1896 m. buvo iškasta 1 100 pėdų [335 m] gylio šach- 
ta, bet ją užtvindė vanduo ir gamtinės dujos; šeši kalnakasiai 
žuvo, o investuotojai prarado pinigus. Bet 1907 m. kasykla 
sėkmingai pradėjo veiklą. 

Cargill taip pat eksploatuoja kasyklą Eiverio saloje. Mcll- 

henny ir Avery šeimos nuomoja druskos kasyklą Cargill, naf- 
tos ir dujų gręžinius - Exxon, o pačios vis dar gamina aštrų 
paprikų padažą. Paulis McIlhenny, įmonės prezidentas ir va- 
dovas, yra Edmundo McIlhenny, kuris atsivežė iš Naujojo Or- 
leano aitriųjų paprikų sėklų, prosūnaitis. Jis paveldėjo tvirtą ir 
apvalainą Edmundo sudėjimą ir griežtą, bet draugišką žvilgs- 
nį. „Mums labai pasisekė, kad gyvename krašte, kuris ne tiktai 
palankus žemės ūkio veiklai, bet ir turi naftos, dujų ir drus- 
kos“, - pasakė jis. 

Žemės ūkio veikla, apie kurią jis kalba, yra aitriųjų pap- 
rikų padažo gamyba, dabar virtusi sėkmingu tarptautiniu 
šeimos verslu. Paprikos, šiandien auginamos Eiverio saloje, 
naudojamos tiktai sėkloms, sėjamoms Centrinėje Ameriko- 
je, kur paprikų derliaus rinkimas dar kainuoja pigiai. Rinkti 
paprikas yra sunkus, sudėtingas darbas, reikalaujantis įgū- 
džių - kiekvieną reikia nuskinti, kai vaisius, subrendęs, be to, 
jų sudėtyje esantis stiprus kapsaicinas gali nudeginti rankas, 
o jeigu rinkėjas neatsargus, tai ir veidą bei akis. Bandymai 
mechanizuoti derliaus nuėmimą nepavyko, ir McIlhenny šei- 
ma atsisakė eksperimentuoti su chemikalais, kurių paveiktos 
visos paprikos sunoktų tuo pačiu laiku. Taigi XX a. 8 dešimt- 
metyje, kai pietų Luizianoje pasidarė sunku rasti žmonių, 
norinčių rinkti paprikas, nutarta pakeisti istorinę jų kelio- 
nės kryptį ir kasmet vežti sėklas iš Eiverio salos į Meksiką ir 
Centrinę Ameriką. 

Po Pilietinio karo druskos kasyba Eiverio saloje nutrūko ir 
dideliu mastu buvo atnaujinta tik 1898 m. 1997 m. jos drus- 
kos kasyklas ėmė valdyti Cargill. Dabar čia per pusantros mi- 
nutės išgaunama 19 tonų druskos, o per metus - 2,5 milijono. 
Pačioje kasykloje daugiau įrangos negu kalnakasių. Buldoze- 

riai, traktoriai, džipai, sunkvežimiai, vežimėliai, geležinkelio 
bėgiai ir kita įranga dalimis nuleidžiama į šachtas 7 pėdų plo- 
čio ir 10 pėdų [2 x 3 m] aukščio liftais ir surenkama vietoje. 
Kasyklos primena naktinę statybų aikštelę, kurioje virte verda 
darbas. „Skeileris“, didžiulė mašina, primenanti brontozau- 
rą, nepaliaudama gramdo baltas sienas. Kai įranga sugenda, 
ardyti ją dalimis ir kelti į paviršių brangu, todėl ji paliekama 
plačių šachtų pakraščiuose — taip kasykloje kaupiasi techni- 
kos sąvartynai. Druskos kasyklose taip buvo visada: arkliai ir 
mulai, virvėmis nuleisti į Veličkos ir Detroito šachtas, taip pat 
niekada negrįždavo į paviršių. 

Vienas iš pagyvenusių kalnakasių pasakojo, kad jo tėvas 
dirbo Eiverio salos šachtose penkiasdešimt dvejus metus — 
nešiojo druskos blokus ir krovė juos ant mulų. Šiandien drus- 
ka į smulkintuvus gabenama sunkvežimiais ir ten suskaldo- 
ma į nedidelius gabalus; jie konvejeriais iškeliami į paviršių, o 
paskui kraunami į baržas, kurios gabena druską Misisipės upe. 
Į vieną baržą galima pakrauti 1 500 tonų druskos. 

Kasama čia terasomis - taip vadinami 60 pėdų [18 m] plo- 
čio, 100 pėdų [30 m] ilgio ir 28 pėdų [8,5 m] aukščio plotai. 
Iškasus terasą, nutiesiamas kelias į kitą lygmenį ir kitą terasą. 
Druskos kupolas, kuriame išgaunama druska, yra kieto nat- 
rio chlorido, visiškai skaidraus; jo gylis, kaip manoma, siekia 
40 000 pėdų - beveik 8 mylias [ 12 km]. Grindys, sienos, lubos 
ir nepaliestos gelmės apačioje susideda iš 99,25 ir 99,9 proc. 
grynumo natrio chlorido. Šviečiant kalnakasių lempoms — 
pirmąsias kalnakasių apsaugines lempas sumanė Humphry 
Davy - terasos atrodo juodos. Bet šviežiai išpjautos terasos, 
dar nepajuodavusios nuo mechanizmų suodžių, yra baltos 
kaip krištolas, grynų druskos kristalų erdvės. 

Šachtose naudojamos tik transporto priemonės visais ke- 
turiais varomaisiais ratais, nes druskos grindys slidžios kaip 
ledas. Važiuoti džipais ir sunkvežimiais giliai po žeme panašu 
kaip važiuoti per sniego pūgą naktį. Tačiau šachtose tamsiau 
negu žemės paviršiuje naktį. „Čia taip tamsu, kad net akis ge- 
lia“, - sakė vienas kalnakasys. 

Kasykla šiuo metu veikia 1 600 pėdų [487 | gylyje, o drus- 
kos kupolo sluoksnio storis siekia 38 400 pėdų [11 704 m], 
todėl gali atrodyti, kad druskos ištekliai neišsenkami. Bet kuo 
daugiau druskos iškasama, tuo labiau didėja svorio apkrova 
virš terasų, todėl jas reikia daryti mažesnes. Kitas keblumas 
yra tai, kad druska — geras karščio laidininkas; kuo arčiau Že- 
mės centro, tuo ji karštesnė. Dabar kasykloje vyrauja 32 laips- 
nių temperatūra, bet kuo giliau bus kasama, tuo labiau ji kils. 
Pakilus temperatūrai reikės daugiau ventiliacijos ir veiksmin- 
gesnių variklių aušinimo sistemų. Taip pat kasant giliau rei- 
kės vis ilgesnių konvejerių. Taigi, kuo giliau bus kasama, tuo 
brangesnė taps druska, o kad jos gavyba būtų pelninga, ji turi 
būti pigi. Manoma, kad kupolą dar bus galima pelningai eks- 
ploatuoti keturiasdešimt ar penkiasdešimt metų, bet taip tik 
spėjama. 

Eiverio salos druska yra naudojama tirpdyti ledui nuo ke- 
lių, pramoniniams tikslams ir medikamentams gaminti. Val- 
gomąją druską čia nustota gaminti 1982 m., kai nuspręsta, 
kad naudoti vakuuminius garintuvus per brangu. Kinai galėtų 
pasakyti, kad druskos kupolas, pilnas naftos ir gamtinių dujų, 
teikia galimybes nesunkiai apsirūpinti pigia energija, bet šiuo 
atveju druskos ir dujų gavybą valdo dvi atskiros bendrovės, 
todėl jos taip ir nepasinaudojo paprastu sprendimu, kurį atra- 
do senovės Sičuano druskos gamintojai. 

Kaimyninės Niu Aibirijos, miestelio, išvagoto užtakių ir 
apsupto liūliuojančių samanų, gyventojai kadžunai Eiverio 
salos druską vartojo maistui. Tedo Legnono tėvas dirbo salos 
druskos garykloje ir parsinešdavo namo druskos gabalų kon- 
servuoti baudin dešroms ir mėsai. Dabar Tedas yra mėsinin- 
kas ir toliau gamina tokias dešras, tačiau jau be meitėlių krau- 
jo, nes sveikatos departamentas uždraudė skersti juos vietoje, 
ir sūdo jas bendrovės Morton, o ne vietine druska. 

Pagaminti 250 svarų [113 kg] boudin reikia vieno svaro 
[0,45 kg] druskos, maltos kiaulienos, kiaulienos kepenų, vir- 
tų ryžių, svogūnų, saldžiųjų paprikų ir maltų Kajeno paprikų. 
Visa tai sukemšama į meitėlio žarnas ir apverdama ant lėtos 
ugnies. Legnonai savo mėsos parduotuvėje Niu Aibirijoje 
parduoda 300 svarų [136 kg] boudin blanc per dieną, o per 
Kalėdas ir Naujuosius metus, kai pardavimo apimtis išauga, — 
iki 500 svarų [22 kg] per dieną. 


Pastaraisiais metais mokslininkai ir inžinieriai atkreipė dėmesį, 
kad druskos šachtos yra puikios saugyklos, nes paprastai jose 
sausa, drėgnis pastovus ir, jeigu jos ne pernelyg gilios, vyrauja 
vienoda nuosaiki temperatūra. Be to, druska yra puikus herme- 
tikas. Jos kristalai užsandarina plyšius. Kaip tik dėl to Haleino 
šachtoje taip gerai išsilaikė keltų kūnai, o sojų padažo gamin- 
tojai sandarindavo savo statinių dangčius tobulai visus plyšius 
užglaistančia druskos pluta. 

1945 m. kovą amerikiečių kariai, ėję per Merkerso miestelį 
Vokietijoje, rado 1 200 pėdų [365 m] gylio druskos šachtą. Joje 

buvo 100 tonų aukso lydinių, dvidešimt devynios eilės maišų 
su auksinėmis monetomis ir užsienio valiuta, tarp jų 2 milijo- 
nai JAV dolerių. Jie taip pat rado daugiau kaip 1 000 paveikslų, 
tarpjų Raphaelio ir Rembrandto. Be aukso, pinigų ir paveikslų, 
šachtose buvo laikomi ir menkaverčiai daiktai, kaip sulamdyti 
žmonių, išvežtų į koncentracijos stovyklas, lagaminai. Lobių, 
užkonservuotų nuostabiai stabilioje druskos kasyklos aplin- 
koje, vertė siekė 3 milijardus 1 945 dolerius. 

Dėl druskos savybės sandarinti inžinieriams kilo mintis, 
kad druskos šachtos galėtų būti saugiausia vieta laidoti radio- 
aktyviąsias atliekas. Karlsbade Naujosios Meksikos valstijoje 
druskos kasyklose ruošiamasi laidoti plutoniu užterštas bran- 
duolines atliekas, kurios bus nuodingos dar 240 000 metų. 
Druska užsandarins įtrūkius, - bet kaip mes perspėsime žmo- 
nes, gyvensiančius po 100 000 metų, neatidaryti tų šachtų? 
Kokią kalbą vartoti? Vienas iš siūlymų yra nupiešti grimasas 
vaizduojančias kaukes. 

JAV vyriausybė taip pat kaupia Meksikos įlankos regione 
esančiuose druskos kupoluose neliečiamąsias naftos atsar- 
gas. Idėja laikyti juose strategines naftos atsargas pirmą kartą 
pasiūlyta 1944 m. XX a. 8 dešimtmetyje nuspręsta specia- 
liai atrinktuose 500 druskos kupolų Pietų Luizianoje ir Rytų 
Teksase sukaupti bent 700 milijonų barelių naftos. Tačiau 
paaiškėjo, kad kupolai ne visada išlieka sandarūs, - dėl šios 
grėsmingos žinios gali tekti nutraukti branduolinių atliekų 
laidojimo programą. Netoli Eiverio salos esančios Vikso sa- 
los druskos kupole buvo laikomos JAV strateginės naftos at- 
sargos, tačiau po kurio laiko jame pastebėta vandens prate- 
kėjimo žymių ir susirūpinta dėl jo sandarumo. Nafta buvo 
išpumpuota ir kupolas ištuštintas. 


474 


Diurnbergo druskos kasyklos Haleine, Austrijoje, savininkai 
1989 m. nusprendė, kad kasti druską nebepelninga ir uždarė 
kasyklą. Bet kadangi kasykloje bent nuo XVIII a. pradžios lan- 
kosi turistai, čia vis dar uždirbami pinigai iš 220 000 lankytojų, 
kurie kasmet atvyksta pasivažinėti nuo stačių, ilgų medinių 
šliuožynių, kurios buvo pastatytos leistis kalnakasiams. 

XIX a., kai tapo madingi sveikatos vandens procedūrų 
centrai, daugelio senų sūrymo garyklų savininkai pamatė pel- 
ningesnę alternatyvą druskos gamybai. 1855 m. Sali de Be- 
arne buvo įrengtos maudyklos. 1895 m. šioms maudykloms 
buvo pastatyti raudono akmens pseudomaurų stiliaus rūmai. 
Nors druskos gamybos nebuvo atsisakyta, kaip tik maudyklos 
tapo miesto pagrindiniu verslu. Sakoma, kad druskos vonios 
yra naudingos sergant ginekologinėmis ligomis, reumatu ir 
vaikams, turintiems vystymosi sutrikimų. Šiandien Sali de 
Bearne kasmet pagaminama tik apie 750 tonų druskos, bet to 
pakanka, kad jambon de Bayonne tradicija nenutrūktų. 

Part-prenants vis dar yra organizuoti ir gauna dalį iš drus- 
kos gamybos, bet šiandien jie gauna ją pinigais, o ne dideliais 
sūrymo kibirais. Kiekvienas iš 564 likusių part-prenants gauna 
maždaug 30 dolerių per metus. 

Kai buvo atrasta, kad prieš milijonus metų jūros dum- 
bliai prisotino sūrymą bromido, jodo, kalio ir kitų mineralų, 
Salsomadžorės miestelyje prie Parmos gimė naujas verslas. 
1913-1923 m. čia buvo pastatyti architekto Ugo Giusti ir de- 
koruotojo Galileo Chini suprojektuoti vandens procedūrų 
centro rūmai. Jie laikomi puikiausiu Liberty architektūros, ita- 
lų art nouveau versijos, pavyzdžiu. Rūmus juosia marmurinės 


kolonos, didžiuliai laiptai veda į aukštas sales sa marmurinė- 
mis mozaikomis išmargintomis grindimis ir pintais baldais, 
o aukšti skliautai ištapyti auksinių spalvų freskomis vandens 
temomis. 

Sakoma, kad sūraus vandens procedūros ypač naudingos 
varginamiems reumato, artrito ir kraujotakos ligų. Kasmet 
S0 000 žmonių atvyksta į Salsomadžorę pasėdėti giliuose am- 
žiaus pradžios kubiluose plytelėmis išklotame kambaryje ir 
pamirkti sūryme kaip silkės. 

Šiandien miestelyje veikia XX a. 3 ir 4 dešimtmečio vieš- 
bučiai bei kavinės, jis primena išblukusį, išėjusį iš mados 
Rivjeros kurortą be paplūdimio. Turtingi klientai čia dar at- 
vyksta, bet vis rečiau. Vandens procedūrų centrams išsilaikyti 
vis sunkiau, nes Italijos vyriausybės sveikatos draudimo prog- 
rama nebekompensuoja apsilankymų juose išlaidų. 

Na, o garsieji kumpiai prosciutto di Parma dabar konser- 
vuojami druska iš Trapanio. Buvo išvestos kiaulės, kurios yra 
ne tokios riebios ir daugiau sveria, ir jos vis dar šeriamos par- 
mezano išrūgomis. Šių kiaulių kumpiai didžiuliai ir mėsingi. 
Pripažinta Prosciutto di Parma kumpių gamybos vietovė uži- 
ma apie 40 kvadratinių mylių [apie 10 tūkst. ha]; ji įsikūru- 
si kalvoto juodžemio regiono Langirano - šis žodis reiškia 
„varlių ežeras“, nes anksčiau čia buvo pelkė - vidury. Prosciut- 
to kumpiai tokie populiarūs, kad jų gamyba virto didžiuliu 
verslu; kasmet čia pagaminama šimtai tūkstančių kumpių, ku- 
rie dabar yra konservuojami patalpose su specialiu klimatu, — 
sauso vėjo nebereikia. 

Madų paisantys žmonės dabar yra pasidaliję į dvi stovyklas. 
Vieni labai rūpinasi sveikata ir stengiasi vartoti mažiau drus- 
kos, o kiti itin mėgsta sūrų maistą. Tų, kurie mano, kad druską 
vartoti sveika, ir tų, kurie laiko ją žalinga, ginčas vyksta nuo 
senovės laikų. Galimas daiktas, abi pusės yra teisios. Žinoma, 
organizmui reikia druskos, tačiau dauguma tyrimų patvirtina, 
kad vartojant daug druskos kyla kraujospūdis, trinka širdies bei 
kraujotakos veikla. I ar II a. kinų knygoje Geltonyjų imperato- 
rių dvaro klasikinė medicina įspėjama, kad druska gali smarkiai 
padidinti kraujospūdį ir dėl to ištikti širdies priepuolis. O vie- 
nas iš lemtingų druskos trūkumo simptomų yra žemas kraujo 
spaudimas. Bet taip pat yra studijų, kurių rezultatai paneigia 
gausaus druskos vartojimo ir aukšto kraujospūdžio ryšį. Kai 
kurie tyrimai net rodo, kad vartoti mažai druskos nesveika. 
Inkstai kaupia natrio perteklių, ir teoriškai žmogus su sveikais 
inkstais gali vartoti druską kiek tinkamas be jokių pasekmių. 
Prakaituodamas ir šlapindamasis organizmas atsikrato druskos 
pertekliaus. Problema yra natrio ir kalio balansas, bet atrodo, 
kad jo neįmanoma sureguliuoti tiesiog valgant daugiau kalio 
turtingų daržovių su natrio turtinga druska. 

Teoriniai ginčai tęsiasi, bet klinikinių tyrimų rezultatai 
rodo, kad žmonės, kurie vartoja mažiau druskos, yra sveikesni 
už tuos, kurie vartoja jos daug. 

O madingi virėjai gamina vis sūresnius patiekalus — ar 
bent jau tokius, kuriuose druska aiškiai justi. Dabar madinga 
patiekti maistą ant druskos pakloto arba gaminti jį su druskos 
pluta, kad net traškėtų nuo didelių kristalų. Kinai gamino val- 
gį su druskos pluta jau daugiau kaip prieš 1 000 metų. Paukš- 
tiena druskos plutoje yra senovės receptas, kurio autorystė 
priskiriama Kantono gyventojams, nors pirmieji ją tikriausiai 

taip ėmė gaminti pietų Kinijos kalniečiai, vadinami hakais. 
Šiandien žuvis su druskos pluta kepama Italijoje, Prancūzi- 
joje, Ispanijoje ir daugelyje kitų vietų. Net mažuose žuvų res- 
toranėliuose prie Negyvosios jūros Izraelyje žūvis kepama su 
druskos pluta. Druska apgaubia maistą, panašiai kaip kepant 
jį molyje, bet žuvis ar paukštiena dėl to netampa pernelyg 
sūri. Prancūzų virėjai kartais nenuskuta nuo žuvų žvynų, kad 
jų nepersūdytų. 

Kruazike, sename Gerando druskos uoste, 1615 m. pa- 
statytame mūriniame pakrantės pastate su storomis sijomis, 
kur į uostą atplaukę prekiautojai pirkdavo druską, dabar įsikū- 
ręs restoranas Le Bretagne. Tai vienas iš daugelio Gerando re- 
giono restoranų, kuriuose tiekiami ešeriai, iškepti su druskos 
pluta. Pagal sunaudojamos druskos kiekį matyti, kad tokie pa- 
tiekalai anksčiau buvo skirti labai turtingiems žmonėms, ir tik 
dabar, kai druska nebrangi, jie tapo įperkami visiems. 


BAR EN CROUTE DE SEL 
(DIDŽIADANTĖ DRUSKOS PLUTOJE) 


Parinkite tokią didžiadantę, kad dviem žmonėms tektų 
maždaug po du svarus [0,9 kg]. 

Paimkite penkis-septynis svarus [2,2-3,2 kg] sel de 
Guérande [Gerando pilkos druskos | 

Penkis juodųjų pipirų grūdelius, čiobrelių, rozmarino, 
peletrūno ir paprastojo pankolio 

Nuplaukite žuvį, bet neskuskite žvynų. 

Prikimškite į vidų prieskoninių žolelių ir užberkite 
šiek tiek maltų pipirų. 

Sudėkite žuvį ant rupios druskos, uždenkite sluoksniu 
druskos, truputį plonesniu kaip vieno colio [2,5 cm] 
storio. Apkamšykite ją ir apipurkškite vandeniu. 

Iškepkite ją orkaitėje ir papuoškite jūržolėmis. 

Michėle ir Pierre Coic, Le Bretagne, Kruazikas 


Žmonės tūkstančius metų stengėsi pagaminti druską baltą ir 
vienodo dydžio kristalų, bet šiandien turtingi žmonės pasiryžę 
mokėti daugiau už druską, kurios kristalai yra skirtingų formų ir 
turi tamsų atspalvį. XVIII a. pabaigoje britų kapitonas Jamesas 
Cookas rašė, kad havajiečiai gamina puikią druską, bet skun- 
dėsi, kad Atooi saloje, šiandien vadinamoje Kauajumi, druska 
yra ruda ir purvina. Ji tradiciškai maišoma su vietiniu vulkani- 
niu raudonu moliu, vadinamu alaea, kuris yra raudonų plytų 
spalvos dėl daug geležies jo sudėtyje. Cookas, regis, nesuprato, 
kad ši „purvina druska“ nėra skirta sūdyti maisto produktams. 
Ji buvo gaminama ritualinėms apeigoms ir religinėms puotoms, 
taip pat naudojama konservuoti marlinams ir kaip vaistai, ypač 
laisvinamieji per apsivalomojo pasninkavimo laikotarpius. Bet 
šiandien šia purvina „alaea rudąja druska“ plačiai prekiaujama 
ir ją labai vertina išmanūs virėjai ir gurmanai. 

Vartotojai noriai perka pilką, juodą ir bet kokių kitų at- 
spalvių druską su priemaišomis, nors ji gerokai brangesnė už 
įprastą, nepaisydami, kad tamsus druskos atspalvis paprastai 
rodo, jog joje yra priemaišų. Kaip ir Sičuano valstiečiai, dau- 

gelis vartotojų įtariai vertina šiuolaikinę gamyklose pagamin- 
tą druską. Jie mieliau perka druską, kurioje yra nešvarumų, 
negu jodo, magnio karbonato, kalcio silikato ar kitų priedų, 
nors ir labai nedaug. Češyro druskos garykla The New Cheshi- 
re Salt Works nededa į savo druską jodo, bet užtat deda natrio 
heksacianoferato II, kuris neleidžia druskai sulipti. Nėra jokių 
įrodymų, kad tokie chemikalai žalingi, o jodas, kaip rodo visų 
tyrimų rezultatai, naudingas sveikatai. Dabar kalbama, kad 
sveikatos sumetimais į druską reikėtų pridėti ir fluorido. Bet 
šiuolaikiniai žmonės yra prisiragavę tiek daug chemikalų, kad 
daugeliu atvejų pasiryžę verčiau vėl valgyti priemaišas. 

Be to, daugeliui žmonių nepatinka Mortono mintis, kad visi 
druskos kristalai turi būti vienodo dydžio. Anksčiau druskos 
kristalų vienodumas buvo nepaprasta naujovė, tačiau šį suma- 
nymą pavyko taip puikiai įgyvendinti, kad šiandien vartotojai 
žavisi bet kokia druska, kurios kristalai yra skirtingų formų. 

Ši nauja druskos mada labai naudinga seniesiems gamin- 
tojams Burnefo įlankoje. Colbert'as manė, kad jų druskos pa- 
klausa labai išaugtų, jeigu jie išmoktų gaminti ją baltesnę. Jos 
priemaišos visada atstumdavo pirkėjus. Palyginti visai nese- 
niai, 1911 m., prancūzų farmacininkas Francis Marre'as kny- 
goje Dėfendez votre estomac contre les fraudes alimentaires (Ap- 
saugokite savo skrandį nuo maisto apgavysčių) įspėjo: „Prieš 
[pirkdami druską] įsitikinkite, kad ji balta, - tai geriausia ga- 
rantija, jog ji gryna.“ Burnefo įlankos druskos trūkumas buvo 
tas, kad ji įgaudavo tamsiai rudą spalvą dėl molio tvenkinių 
dugne. Molio dalelės įsiskverbdavo tarp natrio chlorido kris- 
talų kubelių. Bet Colbert'as ir šį kartą suklydo: mūsų laikais 
vartotojai pasiryžę mokėti didelę kainą už pilką Gerando, Nu- 
armutjė ir Rė salų druską. 

XX a. devintajame dešimtmetyje išnyko daug prancūzų 
tradicinių patiekalų, tarp jų kigsall, Gerando sūdyta kiauliena. 
Nuarmutjė 1986 m. beveik atmirė druskos verslas, ir 1994 m. 
liko tiktai dvidešimt vienas druskos gamintojas. 1995 m. gru- 
pė salos gyventojų ir atvykėlių įsteigė druskos kooperatyvą, 
atgaivino tradicinę druskos gamybą ir dabar gamina druską 
salos sūrymo tvenkiniuose, kurių yra kone 160. Gerando, Nu- 
armutijė ir Rė salų druskos garyklos traukia prancūzus, norin- 
čius grįžti į kaimą. Trečdalis druskos gamintojų Nuarmutjė 
yra jaunesni negu trisdešimt penkerių. 

Gerando paludiers paprastai buvo Bretanės vietos gyvento- 
jai, ir šis amatas būdavo perduodamas iš tėvo sūnui. Bet šian- 
dien tiktai 20 proc. iš 300 paludiers yra vietos gyventojai. Jau 
dviejų kartų prancūzai palikę savo kaimus ir žemdirbišką gy- 
venimo būdą vyksta į miestus, bet yra mažuma, kuri renkasi 
priešingą kryptį. Jie palieka Paryžių norėdami auginti antis Pe- 
rigore ar austres Atlanto pakrantėse. O kai kurie vyksta į Breta- 
nę rinkti druskos labai tradiciniu būdu - stiklo plastiko grėblių 
rankenos ir karučių guminės padangos yra vieninteliai matomi 
technologiniai pokyčiai, atsiradę nuo Revoliucijos laikų. 

Skirtingai nuo didelių bendrovių, jų sėkmę lemia koky- 
bė, o ne kiekybė. Jie nustato dideles kainas už savo druską, 
nes tai rankomis gamintas produktas, kokių vis labiau trokšta 
vartotojai visame pasaulyje. Jie gamina dviejų rūšių druską — 
pilkąją ir fleur de sel. Nors pilka druska irgi brangi, lengvi, tra- 
pūs fleur de sel kristalai dešimt kartų brangesni. Prancūzijos 
druskos gamintojai dabar bylinėjasi dėl fleur de sel pavadini- 
mo. Gerando druskos gamintojai dėl šio termino vartojimo 
iškėlė bylą Eg Morto garyklai, ypač piktindamiesi dėl to, kad 


ši bendrovė priklauso „amerikiečiams“. 

Bet fleur de sel buvo gaminama ne tik Bretanėje ir, galimas 
daiktas, ją pradėta gaminti maždaug tuo pat metu, kaip ir jū- 
ros druską. II a. pr. Kr. Katonas savo knygoje De agricultura 
taip mokė gaminti fleur de sel: 


Pripilk švaraus vandens į amforą nudaužtu kaklu. Paka- 
bink joje koštuvą su paprasta druska. Kartkartėmis pa- 
purtyk koštuvą ir įberk į jį daugiau druskos; daryk taip 
kelis kartus per dieną, kol ant amforos dugno susikaups 
druskos nuosėdos ir neištirps dvi dienas. Patikrink sū- 
rymą įmetęs džiovintą ančiuvį ar kiaušinį. Jeigu jis neskęs, 
vadinasi, sūrymas yra tinkamas mirkyti mėsą, sūrį ar žuvį 
sūdymui. Išpilk šį sūrymą į kaistuvus ar keptuves ir palik 
saulėje, kol jis kristalizuosis. Taip pasigaminsi „druskos 
gėlių. Kai dangus yra debesuotas ir naktį, įnešk indus su 
sūrymu į namus; kai saulė šviečia, išnešk juos į lauką. 


Saulei leidžiantis grėbdami fleur de sel Gerando tvenki- 
niuose paludiers gali gėrėtis kitoje žolėmis užžėlusių pelkių 
pusėje Ba prie Maro dunksančios maurų stiliaus akmeninės 
Šv. Gvenolės bažnyčios smailiaviršūnio bokšto siluetu. Ša- 
lia šios bažnyčios tvyro stiprus sviesto kvapas, ir prie Biscuits 
Saint-Guėnolė kepyklos paprastai nusidriekusi ilga eilė žmo- 
nių. Ši XX a. 3 dešimtmetyje atidaryta kepykla ėmė gaminti 
kepinius pagal receptus moters, kuri pardavinėjo pyragus kai- 
mynams. Bretonų kepiniuose labai svarbu druska ir sviestas. 
Nors atsiradus šaldytuvams gauti nesūdyto sviesto paprasta, 
bretonai teigia, kad druska išryškina sviesto skonį. 

Vienas populiariausių regiono kepinių vadinasi kouing 
amann, keltiškai — „sviesto gabalas“. Gėrard'as Jadeau, par- 

duotuvės savininkas, sako, kad pusę visų jo koving amann 
dedamųjų sudaro sviestas. Jis kepamas iš sviestinės tešlos, 
iškočiotos plonais sluoksniais kaip sluoksniuotam pyragai- 
čiui. Tarp sluoksnių tepamas sviestas. Paskui sviestu sutepti 
sluoksniai susukami į ritinėlius, supjaustomi gabalėliais ir ke- 
pami orkaitėje. 

Nelengva iškepti tokį sviestinį kepinį. Svarbiausia yra 
nustatyti tinkamą temperatūrą orkaitėje. Jeigu bus per karš- 
ta, sviestas ištekės; jeigu temperatūra bus per maža, sviestas 
neleis tešlai iškepti. Bet, nors didžiąją jų kepinių dalį sudaro 
sviestas, bretonų kepėjai sako, kad sviestinį skonį jų pyragams 
pirmiausia suteikia sūrumas. 

Triūsdamas prie orkaičių, kitoje savo vizitinės kortelės pu- 
sėje Jadeau užrašė man dar vieną jo populiarių sviestinių sau- 
sainių receptą: 


GALETTE FINE 


SS kg miltų 

30 kg cukraus 

20 kg sviesto 

8 kg kiaušinių 

1 kg 200 g druskos 

Sumaišykite tešlą, palaikykite pusę valandos, supjaus- 
tykite sausainių formele ir kepkite. 


— Tikroji paslaptis, - sako jis erzindamas, - yra sumaišyti 
viską teisinga tvarka. 

Bet jis neatskleidė, kokia gi ta teisinga tvarka. Aišku, kad 
miltai dedami galiausiai, nes kepant miltai visada yra pasku- 

tinė dedamoji. Turbūt pirmiausia sumaišomas sviestas su 
druska. Jadeau sviestui sūdyti perka druską iš to paties drus- 
kos gamintojo iš Gerando, Ba prie Maro, kaip ir nuo parduo- 
tuvės atidarymo laikų. 

— Kokią druską vartojate? Pilką? 

— Ne. | 

— Fleur de sel? 

— Ne, ji per brangi. 

Jo užsakymu gamintojas plauna pilką druską, kol ji tampa 
balta, o paskui susmulkina. „Aš nemanau, kad pilka druska 
švari, - pasakė jis. - Joje yra nešvarumų. Tokios druskos, ko- 
kią aš vartoju, galima nusipirkti bet kur. Bet aš gyvenu čia, 
todėl perku ją vietoje“ 

Praeityje tokia smulki, balta druska keltiškai buvo vadi- 
nama holen gwenn - baltoji druska - ir ji buvo reta ir brangi, 
skirta tik šventiniams ir prašmatniausiems sūdytiems patieka- 
lams. Kasdieniam maistui sūdyti buvo vartojama pilka drus- 
ka. Tai kodėl šiandien pilka druska brangesnė negu balta? Bal- 
tos ir pilkos druskos kainos santykį lemia paklausa, pasiūla ir 
darbo jėgos kaina, taip pat kultūra, istorija ir laikų mados. 

Kodėl išplauta druska yra pigesnė negu druska su prie- 
maišomis? Nustatyti tikrąją druskos, vieną iš žemės prieina- 
miausių prekių, vertę visada buvo nelengva. 


PADĖKOS 


Vienas iš nuostabiausių žurnalisto darbo aspektų yra tas, kad 
jis teikia galimybę keliauti ir susitikti su mielais, paslaugiais 
žmonėmis. Labai dėkoju Shane'ui Bernardui už tai, kad pasi- 
dalijo savo mokslinėmis žiniomis apie Eiverio salą, Gildasui 
Buronui už jo pagalbą Bendruomenių druskos garyklų muzie- 
juje (Musée Intercommunal des Marais Salants) Ba prie Mero, 
Stephenui Fawkesui už pagalbą Didžiojoje Inagvoje, Andreu 
Galerai už įžvalgius pastebėjimus ir ekskursiją po Kardoną, 
Čengui Dzinfengui už humoro jausmą ir didelę bei nuošir- 
džią pagalbą Dzigonge, Antonio d/Ali už svetingą priėmimą 
Trapanio druskos garyklose, Marzio Dall Acguai už tai, kad 
padėjo atlikti paiešką Parmos archyvuose, profesoriui Guo 
Džengdžongui iš Pekino už tai, kad pasidalijo savo neišsemia- 
momis žiniomis apie druskos istoriją ir kaligrafiją, Odedui 
Harelui už pagalbą Negyvosios jūros regione, Bo Masserui 
ir jo šeimai už svetingumą ir entuziastingą pagalbą Švedijoje, 
Pauliui McIlhenny už svetingumą Eiverio saloje, Roy Moxha- 
mui už suteiktą galimybę susipažinti su jo nuostabios knygos 
The Great Hedge of India (Didžioji Indijos užtvara) rankraščiu, 
Fredui Plotkinui už vertimą iš italų kalbos, Marceliui Saule 
už nuoširdžią pagalbą Sali de Bearne, Bryanui Sheedy už jo 

aistringą pasakojimą apie Druskos salą, Peteriui Sherrattui 
už pagalbą Češyre, Jill Singleton už jos pagalbą San Fransis- 
ko įlankoje, Laurai Trombettai už vertimą iš kinų kalbos, už 
tai, kad pasidalijo savo neišsemiamomis žiniomis ir per mūsų 
bendras keliones sukūrė puikią nuotaiką ir tryško neišsenka- 
mu smalsumu, Mariannei Vleeschhouwer ir Annei Kupfer už 
vertimą iš olandų kalbos. 

Pavėluotai dėkoju dviem Niujorko institucijoms, kurios 
sudarė man sąlygas tyrinėti maisto istoriją: Nachui Waxmanui 
ir jo nuostabiam knygynui Kitchen Arts & Letters, ir Niujorko 
viešajai bibliotekai, kurios darbuotojai visada padeda man 
tuose elegantiškuose akmens ir poliruoto medžio rūmuose 
susirasti reikalingas knygas ir kurios požeminėse saugyklo- 
se gausu įvairiausių leidinių, tarp jų daugiau nei 1 000 knygų 
apie druską. 

Ypač dėkoju savo redaktorei Nancy Miller už jos gebėjimą 
ir ryžtą padaryti mane geriausiu, ir mano agentei Charlottei 
Sheedy už jos gerą būdą ir išmintį. Ačiū George'ui Gibsonui 
už jo draugystę ir puikią leidybą, ir Lindai Johns už jos tikė- 
jimą šia knyga ir už tai, kad palaikė mano sumanymą ją para- 
šyti. Taip pat dėkoju Sarah Walker ir Sashai Yazdgerdi už jų 
didžiulę pagalbą. Esu labai dėkingas savo broliui Paului Kur- 
lansky už tai, kad pasidalijo savo chemijos žiniomis, ir kitam 
broliui Stevenui Kurlansky ir seseriai Elenai Brown už jų mei- 
lę ir paramą. O labiausiai dėkoju savo gražiajai žmonai Maria- 
nai Mass už tai, kad pralinksmina mane, priverčia galvoti, ir 
užjos nuostabią šypseną, kurios šviesa sklinda iki tolimiausių 
planetų. 

Pasaulio istorija, papasakota per druskos istoriją. Netikėta, nepaprastai intri- 
guojanti, smagiomis istorijomis, negirdėtais faktais ir originaliomis istorinė- 
mis sąsajomis „pasūdyta“ knyga, tapusi tarptautiniu bestseleriu. Paprastu ir 
suprantamu stiliumi autorius veda skaitytoją aplink pasaulį - per kultūras ir 
šimtmečius, seka druskos keliais nuo priešistorinės Kinijos ir senovės Afrikos 
(Egipto mumijos buvo konservuojamos druska) iki Europos (XII a. Provan- 
se druskos pirkliai buvo sukūrę saulės garinamų tvenkinių sistemą) ir abiejų 
Amerikų. 

Druska atveria dar nematytą pasai 
pilną ne tik keisčiausių fakt 
originalių istorinių sąsajų. 


Mark Kurlansky (g. 1948) - amerikiečių 
žurnalistas, rašytojas, vertėjas, 29 knygų 
suaugusiesiems ir vaikams autorius. 
„Druska: pasaulio istorija“ - knyga, tapusi 
tarptautiniu bestseleriu. 


Mark Kurlansky pasakoja druskos istoriją perkeldamas skaitytoją į prieš- 
istorinę Kiniją, Senovės Egiptą (kur balzamuojant kūnus taip pat buvo 
neapsieinama be druskos), toliau — viduramžių Europa, kur pasninko die- 
nomis valgyta sūdyta banginio mėsa, ir Šiaurės bei Pietų Amerika, kur 
nepaliaujamai vyko karai dėl druskos... Tautos, gyvenusios prie jūros, vai- 
kėsi druską kaip stebuklingą eliksyrą, galėjusį paversti jų žuvies išteklius 
didžiuliais turtais. Kadaise druska simbolizavo vaisingumą, galėjo apsau- 


goti nuo blogos akies ar tamsiųjų jėgų. Ja buvo sutvirtinama draugystė, ji 


įkūnijo tiesą, išmintį ir nekintamumą. Homero vadinta „dieviškąja sub- 
stancija“, druska — svarbi sudėtinė žmogaus organizmo medžiaga, vienas 
pirmųjų tarptautinės prekybos objektų, dažnai naudotų ir vietoj pinigų. 


Druskos istorija kvepia raugintais kopūstais, silke ir 
sūdyta menke, sūriu, ančiuviais, ji žvanga ginklais ir žadina 
vaizduotę. Daugybė knygoje surinktų faktų ir istorijų 
liudija didžiulę autoriaus kompetenciją ir erudiciją; drauge 

"tai pasakojimas, „„pasūdytas“ anekdotais ir netikėtumais. 

"Tai knyga, kupina istorijos, politikos, prekybos, mokslo ir 
kulinarijos žinių, intriguojanti ir lavinanti. Druska - kur kas 
daugiau nei tik sūrūs balti kristalai; be jos nebūtų ir mūsų. 
Todėl druskos istorija kartu yra ir pasaulio istorija. 

